
Mulţumesc soţului meu, Părintele Dorin Octavian Picioruş, 

9 9 ' 9 ' 

pentru iubirea, încurajarea şi toată susţinerea pe care mi le acordă 
întotdeauna şi fără de care nu aş fi făcut nimic. 



O evaluare, pe planul cultural-istoric concret, a 
influenţei exercitate de vechea tradiţie lingvistică şi 
literară, în special asupra constituirii limbajului metaforic 
al poeziei şi asupra definirii geniului expresiv al scriitorilor 
moderni, rămâne - după câte ştim - în întregime de făcut. 

Roşa del Conte 1 


Literatura şi chiar istoria literaturii nu pot fi imaginate 
în afara religiei [...] a spiritului religios, a misterului, a 
misticii, a revelaţiei şi a altor noţiuni care [...] sunt comune 
celor două domenii. 

Mircea Anghelescu 2 


1 Eminescu sau despre Absolut, ediţia a Il-a, îngrijire, traducere şi 
prefaţă Marian Papahagi, cuvânt înainte de Zoe Dumitrescu-Buşulenga, 
postfaţă de Mircea Eliade, cu un cuvânt pentru ediţia românească de 
Roşa del Conte, Ed. Dacia, Cluj-Napoca, 2003, p. 281. 

2 Mircea Anghelescu, Clasicii noştri, Ed. Eminescu, Bucureşti, 1996, 

p. 221. 

Eseu asupra evoluţiei literaturii române, de la 
tradiţia bizantin-ortodoxă la modernism 


Lucrarea de faţă şi-a propus să fie o istorie a literaturii 
române, din perspectivă critică ortodoxă, înţelegând aceasta ca o 
mai dreaptă cunoaştere a literaturii române - în raport cu ceea ce 
s-a realizat în trecut prin implicarea în discuţie a tradiţiei 
literare şi spirituale vechi, dar nu în mod arbitrar, ci cu juste 
măsuri şi argumente, cu seriozitate şi responsabilitate. 

Această istorie literară urmăreşte să ofere o perspectivă 
realistă şi critică, totodată, asupra organicităţii literaturii ro¬ 
mâne, a continuităţii ei de-a lungul istoriei, studiind zonele de 
interferenţă (destul de întinse) ale literaturii române moderne 
(începând cu epoca preromantică) cu literatura veche, cu spiri¬ 
tualitatea şi cultura noastră tradiţionale. O iniţiativă care, pe cât 
este de firească, tot pe atât a fost de imposibil de săvârşit, până 
la studiile pe care le-am iniţiat, din varii motive, obiective şi 
subiective. 

însă, dacă vrem să fim corecţi şi să purcedem cu obiecti¬ 
vitate la descoperirea modernităţii literaturii româneşti, trebuie 
să începem...cu începutul. Adică nu de la modernitate, ci de la 
a stabili, cât mai exact cu putinţă, dimensiunea tradiţională a 
acestei literaturi. Atunci când se va determina care e matca în 
care curge arta literară românească, se vor putea discerne şi 

numărul, şi calitatea, şi impactul influenţelor înnoitoare: de la 
umanism până la postmodernism. Şi aceasta fără a mai avea 
sentimentul că umblăm pe nisipuri mişcătoare şi că fiecare 
epocă istorică îşi impune optica critică în conflagraţie cu stabili¬ 
mentele anterioare. 

Ceea ce se revendică adesea din literatura modernă re¬ 
prezintă, de fapt, numai suprafaţa de genuri şi forme literare. 
Acestea încep, din perioada prepaşoptistă şi paşoptistă, să se 
sincronizeze cu Occidentul. Dar nu acelaşi lucru se întâmplă şi 
cu adâncurile de cugetare şi mentalitate, moştenite din vechime. 
Adesea, în gândirea nouă se vădesc reflexiile spiritualităţii 
străvechi. Cugetarea tradiţională nu poate fi dizolvată la prima 
clătinare - chiar mai serioasă - de vânt ideologic. Formele lite¬ 
raturii sunt cele care fluctuează, în funcţie de climatul socio- 
istoric, de influente culturale si mentalităţi seculare. Fondul ei, 

'555 ' 

însă, nu poate fi fluctuant, temeliile acesteia nu pot fi labile. 

Acestor temelii încercăm să le descoperim esenţa ideatic- 
vizionară. Ele aparţin, în cazul literaturii noastre, pentru un ochi 
pătrunzător şi onest, spiritualităţii şi culturii bizantin-ortodoxe. 
Ele vin - şi împrumutăm cuvintele Zoei Dumitrescu-Buşulenga, 
pentru că ne oferă o sinteză binevenită a fenomenului literar 
românesc -: 

„din acelaşi Bizanţ care pe toţi ai acestei lumi ne-a 

călăuzit şi ne-a înrâurit. [...] 

Si dacă în cadrul culturilor medievale atât de înru- 

5 

dite ale sud-estului prin impactul comun al Bizanţului, 

românii au dat bolţile lor specifice în arhitectură, izvoa- 
dele lor în pictura miniaturală şi în cea monumentală, 
broderiile lor sau cântările psaltice de unică frumuseţe, cu 
dulceaţa bucuriilor ori mâhnirilor duhovniceşti, atunci în 
literatură să fi rămas oare ei mai prejos decât în tărâmul 
celorlalte arte, adică mai întârziaţi din punctul de vedere al 
producerii valorilor de limbă şi literatură? [...] 

Dar cercetătorii români si străini sunt de acord că 

9 

manuscrisele slavone înseşi poartă de timpuriu pecetea 
minţii româneşti. [...] Mintea intelectualilor timpului, cu 
precădere clerici, lucra, mlădiindu-şi şi perfecţionându-şi 
necontenit mijloacele de expresie, în slavonă ca şi în 
română (ba chiar, uneori, în greacă...) [...]. 

De aceea, chiar de la apariţie, scrierile în româneşte, 
traduceri ori originale, se bucură de o limbă viguroasă şi 
spornică, având un potenţial expresiv notabil, decelabil 
chiar de la primul nivel al lecturii. [...] 

Căci nu generalitatea reflecţiilor umaniste ale occi¬ 
dentului european te izbeşte în nucleele literare din textele 
noastre de început, ci o necontenită relatare a unor fapte 
specifice, revelatorii pentru o anumită condiţie umană. [...] 
Abia mai e nevoie de un adaos de ficţiune si de o 

9 9 

brumă de generalizare pentru ca literatura să se nască. Iar 
limba capătă sonurile gravităţii şi solemnităţii ori răsfrân¬ 
geri polemice, după caracterul precumpănitor al relatări¬ 
lor. 

O pietate adâncă, dar raţională se desprinde din pa¬ 
ginile mult răsfoite ale scrierilor canonice 3 şi omiletice 4 , o 
judecată dreaptă şi încrezătoare într-o justiţie imanentă [de 
fapt, într-o justiţie transcendentă care se răsfrânge în ima¬ 
nent] răsare din orice rând pus pe pergamente. 

Nestatornicia lucrurilor lumii se echilibrează printr-o 
nădejde moderată într-un viitor mereu crezut mai luminos 
în pofida realităţii grele. 

Umaniştii istorici ori prelaţi, dieci 5 ori voievozi se 
supun vremii, adică necesităţii istorice, într-un fel de înţe¬ 
lepciune specifică în care se amestecă eroicul fatalism al 
dacilor, spiritul moderat al acţiunii romane, precum şi ur¬ 
mele isihasmului bizantin. 

Sinteza teologic-filosofică literară a acestei atitudini o 
va înfăţişa acel monument literar edificat de Neagoe Basa- 

A 

rab în învăţăturile către fiul său Theodosie..." 6 . 

Se spune adesea că poporul român s-a născut creştin şi că 
limba română s-a păstrat, şi-a conservat caracterul latin şi s-a 
ctitorit ca limbă cultă, în Biserică. Nu se remarcă însă şi faptul 


3 Se referă, în general, la scrierile recepte/ acceptate în Biserica 
Ortodoxă şi, în special, la cărţile Sfintei Scripturi. 

4 Cărţile de predici ale Sfinţilor Părinţi. 

5 Diac = copist, cărturar, cântăreţ bisericesc. 

6 Zoe Dumitrescu-Buşulenga, Cuvânt înainte la Crestomaţie de litera¬ 
tură română veche, voi. I, coordonatori I. C. Chiţimia şi Stela Toma, Ed. 
Dacia, Cluj-Napoca, 1984, p. 6-9. 

că, totodată, literatura română s-a născut tot în Biserica 
Ortodoxă, ca şi sau odată cu limba română, nu în afara ei, şi că 
nu a părăsit-o in integrum niciodată. Acest lucru e confesat de 
operele literare înseşi. Dar multe dintre studiile literare susţin - 
adesea cu vehemenţă - contrariul, anume că nu avem, în 
literatura noastră, medievală si modernă - între scriitorii mari - 
decât neoclasici, umanişti, iluminişti, platonicieni sau 
neoplatonicieni, nihilişti... 

Discuţiile asupra operelor literaturii române s-au purtat, în 
general, venind către ele pe un traseu al ideilor culturale pro¬ 
pagate în ultimele două secole: 

„Exegeţii poeziei române din deceniile 4-6 ale seco¬ 
lului trecut au pornit de la trăsăturile romantismului euro¬ 
pean spre analiza propriu-zisă a poeziilor. Iar atunci când 
atenţia îţi e orientată, descoperi mai uşor, supralicitând, 
latentele. Trebuie însă denunţată această eroare, căci ea a 
generat la rându-i alte erori" 7 . 

Din păcate, s-a format o tradiţie critică, obsedată de a 
impune în mentalitatea publică un construct cultural în mod 
artificial creat, care se perpetuează până în zilele noastre: 

„poezia lui Vinea, cea a lui Fundoianu şi chiar a lui 
Voronca din anii '20 nu justifică nici pe departe - cum am 

7 Mircea Scarlat, Istoria poeziei româneşti, voi. I, Ed. Minerva, Bucu¬ 
reşti, 1982, p. 61. 

mai spus - denumirea de modernism extremist pe care au 
impus-o, cu câteva decenii în urmă, istoricii literari, ce 
veniseră la întâlnire doar spre a confirma teoria generală a 
avangardei" 8 . 

Nu o cercetare critică a textelor literare a condus la con¬ 
cluzia unui profil care ar fi trebuit să fie atent conturat al 
literaturii române, ci ideea preconcepută a ceea ce, în anumite 
cercuri, s-a dorit şi se doreşte să fie şi să exprime cultura şi 
literatura română este cea care a determinat viziunea critică 
asupra literaturii şi principalele direcţii hermeneutice. 

Iar primul amendament al acestei constituţii culturale care 
domină concepţia critică este următorul: cultură europeană nu 
există cu adevărat decât în Occident si o cultură română mo- 

9 

dernă nu se poate naşte decât sub auspicii occidentale: Ex 
Occidente lex et lux , ex Oriente...nihil 9 ... 

în lucrarea noastră, vom privi sub lupă textele în sine, 
pentru a evita dubiile sau acuzaţia de imprimare silită a unei 
hermeneutici inadecvate. 

Acel joc sclipitor de suprafaţă, de forme şi genuri literare, 
pare să tragă literatura română şi s-o integreze, treptat dar 
integral şi definitiv, începând cu paşoptismul, în apele 
modernismului şi postmodernismului pur , de inspiraţie vest- 


8 Eugen Negriei, Iluziile literaturii române , Ed. Cartea românească. 
Bucureşti, 2008, p. 165. 

/V 

9 In limba latină: Din Occident [au venit] legea şi lumina, [pe când] 
din Orient...nimic. 

europeană sau (într-o măsură mai mică, în ultima vreme) 
americană. Se ignoră, însă, uneori intenţionat, abisurile 
psihologice şi spirituale ale scriitorilor născuţi aici şi care nu pot 
fi recolajate ca o simplă lucrare postmodernistă. Imprimările 
din suflet nu se şterg şi nu se repictează nici cu pensula, nici cu 
alt instrument, oricât de fantastic. Influenta culturală si literară 
vest-europeană are rolul ei benefic şi aportul ei semnificativ la 
formarea literaturii si a culturii noastre moderne, dar numai 
privită în orizontul şi în matricea sa stilistică european- 
răsăriteană si bizantin-ortodoxă, literatura română are conţi- 
nuitate şi nu este un puzzle haotic. 

Intr-o ambianţă a unor idei culturaliste preconcepute, ade¬ 
vărate forme fără fond - nu pentru că nu exista absolut niciun 
fond, ci pentru că nu era cel care trebuia pentru noile forme 
anvizajate - s-a început construcţia unui edificiu solid, al insti¬ 
tuţiei critice care trebuia să susţină intrarea noastră literară în 

9 9 

Europa occidentală, cu orice preţ, chiar cu preţul pierderii 
oricărei tradiţii şi identităţi. Preţ care, de altfel, mi se pare a 
reprezenta o deducţie cu totul exagerată a criticilor noştri lite¬ 
rari, întrucât nu cred că Europa/ Occidentul ni l-a cerut sau ni 1- 
ar cere vreodată. Grecia şi Bizanţul fac parte din moştenirea 
cultural-spirituală fundamentală a Europei. 

în schimb, critica noastră a decis că, în perspectiva 
modernizării, prima care trebuia să cadă, care trebuia demolată 
în acest proces, era tradiţia religioasă şi, mai ales, cea ortodoxă. 
Ulterior, comunismul n-a făcut decât să treacă la proba practică. 
Susţinerea unui fundament spiritual răsăritean al culturii ro- 

mâne ar fi însemnat, în viziunea criticilor, construirea 
modernităţii pe o altă fundaţie decât exclusiv cea de tip 
occidental, şi acest lucru nu trebuia deconspirat. 

Mi se pare, însă, că aici e vorba de o mare neînţelegere şi, 
în primul rând, de o predispoziţie spre nihilism a unei majo¬ 
rităţi covârşitoare a exegeţilor noştri, care a determinat accen¬ 
tuarea maximalistă a anumitor aspecte privind occidentali- 
zarea. Sunt absolut convinsă că Brâncuşi, Ionescu sau Eliade, 
dacă ar fi rămas în România, ar fi fost priviţi, în definitiv, ca 
protocronişti, primitivişti sau arhaizanţi, ca inadaptaţi sau ca 
practicând o religiozitate subversivă sau periculoasă, neintere¬ 
santă pentru mişcarea generală de modernizare a culturii 
noastre, motiv pentru care ar fi fost minimalizaţi (probabil până 
la excludere sau insignifianţă) de critica modernistă, la noi. In 
vreme ce în Occident opera lor a fost salutată cu entuziasm, pe 
bună dreptate. Cred că ar fi suficient să ne amintim indignarea 
lui Lovinescu faţă de opera dramatică a lui Caragiale ori a lui 
Negoiţescu şi Manolescu faţă de caracterele romanelor lui 
Călinescu, pe motiv că nici unul, nici celălalt nu construiesc 
personaje „sincronizate", ceea ce mi se pare absurd. 

Exegeţii noştri trăiesc într-o stare de panică apocaliptică 
falsă, inventând de multe ori, cred eu, pretinse exigenţe ale 
Occidentului, între care nihilismul creatorului de literatură sau 
artă e pe primul loc. Ei exhibă permanent o vanitate rănită, 
pentru motivul că România nu se află pe hartă în vestul Europei, 
asemănătoare cu cea a protocroniştilor care ar vrea ca istoria 
lumii să înceapă cu dacii. Şi unii şi alţii sunt la fel de utopici... 

Viziunea primară a scriitorilor noştri asupra literaturii este 
una bizantin-ortodoxă, fie că vrem, fie că nu vrem. Şi aceasta 
chiar dacă acceptăm teza că vorbim, cu adevărat, despre litera¬ 
tură - ca intenţionalitate -, numai începând cu paşoptismul - 
deşi paşoptiştii rejectează mereu propria capacitate de profesio¬ 
nalizare a scrisului, respingând atribuirea statului de scriitori. 

Discutând însă în termeni generici, primii noştri scriitori şi 
poeţi moderni (preromantici şi romantici) au conştiinţa tradiţiei 
şi a continuităţii cultural-spirituale, şi nu a rupturii sau a singu¬ 
larităţii. Nici măcar Eminescu nu are în vedere ideea unicităţii 

5 5 

sale personale sau a epocii sale, la scara istoriei (a se vedea 
Epigonii), ba dimpotrivă, deposedează constant epoca sa mo¬ 
dernă de o perspectivă superioristă/ elitistă. 

Scriitorii paşoptişti nu cunosc sentimente adverse faţă de 
religie sau faţă de interconexiunea dintre credinţa lor religioasă 
şi literatură. Ei nu dau senzaţia unei discrepanţe sau disocieri 
între viziunea ortodoxă asupra lumii şi a existenţei (cu tot aerul 
revoluţionar al tinerei generaţii exhibat în contra inerţiei tomba¬ 
terei 10 ) şi nevoia de a crea o literatură naţională. Dimpotrivă, ei 
asociază datele spirituale ale cugetării vechi - constitutivă 
fiinţei şi viziunii lor - cu imperativul literar. Pentru paşoptişti, 
poezia e o profeţie a unor timpuri noi şi fericite. Doar Eminescu 
are o problemă cu optimismul futurist... 


10 Tombatera era, în trecut, un acoperământ pentru cap sau 
îmbrăcăminte de modă orientală. La figurat, înseamnă: un om cu idei 
învechite. Etimologia cuvântului se stabileşte de la xov TiaxâQa {pe tată ; 
Ac. sg.), cu sensul de: a-l imita pe tată (pe părinţi, pe cei bătrâni). 

Literatura este însă percepută, în începuturile sale mo¬ 
derne, în secolul al XlX-lea, ca un instrument epocal: ca o 
paradigmă a dezvoltării cultural-spirituale a poporului, speci¬ 
fică epocii. Minţile cărturare ale neamului nu sesizează în litera¬ 
tură decât un instrument al vremii, necesar pentru emancipare 
şi evoluţie. De aceea nici nu apare vreun conflict între literatură 
şi religie. Nici nu se pune problema disocierii sau a polemicii 
între cele două. Ortodoxia este intrinsecă fiinţei neamului si lite- 

9 9 

ratura lui o ilustrează. 

De altfel, secolul al XlX-lea literar - interpretat textual - 
este profund retrospectiv, în ciuda presiunii, a şarjelor care 
încearcă schimbarea la faţă a României după chipul şi asemăna¬ 
rea Apusului, fără a face să funcţioneze întotdeauna, din păcate, 
o distilerie valorică în privinţa a ceea ce primim din Apus. 

Mai bine-zis, acest conflict religie-cultură nu va apărea 
niciodată în literatura română, ilustrat printr-o operă monu¬ 
mentală. Conflictul va fi identificat însă, în mod artificial, va fi 
mult exacerbat de către unii dintre critici, mai ales în secolul al 
XX-lea. Sau, chiar dacă nu e presupus un conflict, cel puţin 
dimensiunea spiritual-religioasă a literaturii este evaluată 
întotdeauna depreciativ în critica noastră. Şi aceasta nu numai 
de către socialişti sau modernişti, ci şi (din păcate) de către un 
spirit conservator ca Nicolae Iorga, spre exemplu, pentru care 
Didahiile Sfântului Antim şi Istoria ieroglifică a lui Cantemir, spre 
exemplu, nu au nicio valoare literară. 

De altfel, sistemele „tradiţionaliste" ale lui Garabet Ibrăi- 
leanu sau Iorga nu se preocupă să determine un profil al 

tradiţiei literare româneşti, ci se concentrează, mai degrabă, asu¬ 
pra impunerii de direcţii. 

De fapt, de la Maiorescu până la „epoca de aur" a comu¬ 
nismului, toată lumea trasează direcţii, făureşte programe, atât 
în poezie, cât şi în proză (deşi nu întotdeauna scopurile didac¬ 
tice trebuie interpretate negativ). Scriitorii înşişi concep articole, 
eseuri programatice despre cum trebuie să fie literatura, de 
multe ori lăsând demonstraţia literară (literatura propriu-zisă) 
pentru mai târziu, fără a o mai împlini vreodată. Fiindcă adesea 
nu pot să-şi împlinească propriile deziderate sau nu le respectă 
(parţial sau integral). Ori, odată cu schimbarea climatului 
politic, recurg la o metamorfoză dramatică de viziune literară, 
părăsind foarte uşor crezurile modernist-avangardiste pe care 
anterior le proclamaseră în mod fulminant. 

Urmărirea cu fidelitate a programelor literare în herme¬ 
neutica pe care avem a o întreprinde este, de aceea, începând cu 
simbolismul, cu Macedonski mai cu seamă, o eroare fatală 
pentru acurateţea şi onestitatea demersului critic. Poezia lui 
Macedonski e wagneriană numai în teorie (nici măcar nu e o 
anticipare a ei, în vreun fel). La fel şi avangardismul liricii lui 
Ion Vinea sau al celei a lui Ilarie Voronca, spre exemplu, sunt 
simple pretenţii literare sau exegetice. 

în vremea comunismului, libertatea de a trage cu puşca în 
Biserică şi în credinţa religioasă - mai cu seamă în cea Ortodoxă 
- va determina o avalanşă de mistificări, în ceea ce priveşte 
receptarea corectă şi definirea tradiţiei literare româneşti. Misti¬ 
ficări din încrengătura cărora nu am ieşit, încă, nici astăzi. Tradi- 

ţia religioasă (susţinută de practica ei, pe care o mărturisesc 
destul de mulţi scriitori români sau o lasă să se întrevadă) este 
cea care a impus norma morală, în literatura română, pentru 
multă vreme. Ea continuă să o impună, în operele unor autori 
foarte importanţi, chiar în perioada modernă şi postmodernă a 
istoriei noastre, cu toate că scriitorii caută acum să beneficieze, 
la modul optim, de suportul ideologico-literar al epocii, pentru 
a se plasa şi a se menţine în elita scriitoricească. Adeseori ei îşi 
camuflează adevăratele pulsiuni interioare sub aspecte literare 
şi stilistice care să le facă invizibil resortul spiritual. E un război 
psihologic cu moda şi cu ideologia artistică în vogă, care se vrea 
câştigat de credinţa scriitorului în forţa sa de creaţie. 

Cu precădere, marii artişti şi scriitori au tangenţe profun¬ 
de cu spiritualitatea şi mistica, neechivoce. Chiar dacă, sau 
poate tocmai de aceea, decenii de propagandă comunistă au 
condamnat „bigotismul obscurantist" şi „misticismul", pre¬ 
cum si „dezorientarea" scriitorilor care au filosofat si au făcut 
„teologie obscurantistă" pentru uzul burgheziei. Au condam¬ 
nat „dezorientarea" intelectualităţii antrenate în „fideism ieftin 
şi alambicat", care a dezvoltat o cultură şi o gândire „în descom¬ 
punere" 11 . 

în acelaşi timp, însă, este lesne observabilă absenţa unor 
accente nihilist-revoluţionare profunde, ivankaramazoviene. 


11 Cf. Cultele religioase în Republica Populară Română, Bucureşti, 1949, 
p. 15, apud George Enache, Ortodoxie şi putere politică în România 
contemporană. Studii şi eseuri, Ed. Nemira, Bucureşti, 2005, p. 385-386, n. 
14. Exprimarea este proprie epocii comuniste. 

camusiene ori sartriene din literatura română, care să determine 
conceperea unor opere pe măsura idealului măreţ ateist. Pentru 
că, în comparaţie cu ce ar putea scrie un Ivan Karamazov 
român, literat, spre exemplu, avangardismul nostru literar poa¬ 
te fi catalogat drept operă de caritate creştină, menită să zguduie 
conştiinţele inerte şi inimile pietrificate spiritual. 

în literatura română nu s-a născut încă niciun scriitor mare 
sau genial care să se afle în război deschis cu religia şi spiritua¬ 
litatea neamului său. Cel puţin, eu nu am identificat un astfel de 
scriitor. Tendinţele nihilist-profanatoare sunt de slabă intensi¬ 
tate. Aserţiunea noastră este valabilă în proporţie covârşitoare 
mai ales în poezie. Şi motivaţia e una foarte serioasă. Dar nici 
proza românească n-a căpătat niciodată un profil autentic 
nietzschean. 

Dumnezeu n-a murit pentru majoritatea scriitorilor ro¬ 
mâni şi nici măcar nu trage să moară - după expresia unui 
perso- naj eliadesc 12 . 


12 Este vorba de nuvela lui Mircea Eliade, O fotografie veche de 14 
ani..., în care Dumitru, un tânăr sărac de la Dunăre, refugiat în America, 
înfruntă dezarmant necredinţa unui fost ilustru predicator şi taumaturg 
(de fapt, un escroc). Acest doctor Martin, pe numele adevărat Dugay, 
rezumă astfel ideologia deist-nihilistă a lumii moderne: „Dumnezeu s-a 
retras din lume, a dispărut. Pentru noi, oamenii, e ca şi mort. Putem 
spune, fără urme de nelegiuire, că Dumnezeu a murit, pur şi simplu, 
pentru că nu mai e cu noi, nu ne mai este accesibil. S-a retras, s-a ascuns 
undeva. Acel undeva nu face parte din lumea noastră, e ceva pe care 
filozofii îl numesc transcendent. Dar pentru noi, oamenii, transcendenţa 
e o formă a morţii. Deci, dacă Dumnezeu a murit pentru noi, cum de mai 

De asemenea, apetenţa pentru o simbolistică şi o herme¬ 
neutică abisală în poezia modernă, a cărei interpretare - în cazul 
literaturii noastre moderniste - este unisemantică şi nu polise¬ 
mantică, este un reflex al literaturii vechi, al hermeneuticii teo¬ 
logice şi patristice. 

Eminescu şi, în urma lui, poezia română modernă, caută 
expresia abisală, care să sugereze adâncurile de sens şi de cu¬ 
noaştere, irelevabile unei lecturi primare şi/ sau superficiale, 
însă aceasta este o consecinţă a mai bine de 16 secole de her- 

5 

meneutică biblică, exprimată scriptic şi oratoric în Biserica aces¬ 
tui neam, şi apoi în literatura lui. 

Eminescu este cel care face din poezie un codru de sim¬ 
boluri, de litere mistice. Aşa cum este grădina cosmică, edenul 
universal, în tradiţia patristic-bizantină, dar şi în tradiţia 
noastră literară medievală. Şi tot el stabileşte antiteza profundă 
dintre poezie, ca imagine ideală a unui Eden fericit, şi proză, ca 
expresie a imanenţei, a lumii reale, a decăderii umane: 

„Dumas zice că romanul a existat totdeauna. Se poate. 

El e metafora vietei. Priviţi reversul aurit a unei monede 

5 5 

calpe, ascultaţi cântecul absurd a unei zile, care n-a avut 


poate omul să se mântuiască într-o Biserică?". Răspunsul lui Dumitru 
este: „Să vă dea Dumnezeu noroc, doctore Martin, spuse. Noroc şi 
sănătate. Dar degeaba încercaţi să mă speriaţi dumneavoastră, cum că 
Dumnezeu ar trage să moară. Nu mă las eu aşa uşor păcălit de o 
glumă...", cf. Mircea Eliade, Proză fantastică, voi. I, ediţie şi postfaţă de 
Eugen Simion, Ed. Moldova, Iaşi, 1994, p. 390. 

pretenţiunea de-a face mai mult zgomot în lume decât 
celelalte în genere, estrageţi din aste poezia ce poate exista 
în ele şi iată romanul" (Geniu pustiu) 13 . 

El operează o dihotomie irevocabilă, când separă poezia de 
proză. Unde proza este înţeleasă în sensul de tablou concret al 
vieţii şi este „amară" (Scrisoarea IV), pentru că ea reprezintă telu¬ 
ricul decepţionant, în comparaţie cu poezia care încearcă să 
recupereze Paradisul, Raiul pierdut. 

Aceasta este poezia ideală, pentru că şi la nivel poetic Emi- 
nescu operează cu distincţii categorice, între viziunea lirică 
tradiţională, fundamentată pe o credinţă solidă şi pe idealuri 
imuabile, şi viziunea modernă în care simbolul e aleatoriu, iar 
oamenii „numesc sânt, frumos şi bine ce nimic nu însemnează" 
(Epigonii). 

Marii poeţi moderni concep poezia ca pe o recuperare a 
acestui vizionarism esenţial, a expresiei poetice abisale (coin¬ 
cidente cu căutarea poeziei pure şi a limbajului poetic transem- 
piric în Occident, începând cu simbolismul şi cu Valery). Dar 
simbolul nu e aleatoriu în poezia românească simbolistă şi mo¬ 
dernistă şi nici polisemantic, ci e recuperabil într-o viziune her¬ 
meneutică unisemantică. 

Absolut toţi marii poeţi (Bacovia, Blaga, Barbu, Arghezi, 
Pillat, Botta, Nichita, Sorescu etc.) se raportează numai la un 

13 M. Eminescu, Opere VII. Proză literară, ed. întemeiată de 
Perpessicius, Ed. Academiei Române şi Muzeul Literaturii Române, Bu¬ 
cureşti, 1977, p. 177. 

singur poet, în mod esenţial, şi acesta este Eminescu. George 
Gană a receptat corect acest aspect: 

„Un mare noroc istoric a făcut ca această generaţie 
literară de după război să cuprindă câţiva mari poeţi, mai 
mulţi decât oricare alta dinainte: Arghezi, Blaga, Barbu, 
Adrian Maniu, Philippide, Pillat, Vinea, Voiculescu. 

Dincolo de toate deosebirile de formaţie culturală, de 
opţiune estetică şi de formulă poetică, ei au în spate o tra¬ 
diţie comună, în centrul căreia se află, pentru toţi, Emi¬ 
nescu. 

El este, va scrie unul dintre ei, Blaga, marele copac din 
care toţi ne tragem. [...] Aceasta [opera lui Eminescu] nu mai 
reprezenta pentru ei un model stilistic, dar ilustra exem¬ 
plar o viziune asupra lumii [...]. 

Ceva din spiritul eminescian se regăseşte şi la poeţi 
din generaţiile următoare, până la Nichita Stănescu şi 
dincoace de el. Chiar pentru cei care n-au avut afinităţi cu 
acest spirit pe nicio latură a lui, Eminescu a reprezentat un 
reper axiologic" 14 . 

Lirica românească, avându-1 în centru pe Eminescu, se 
situează, ideatic şi vizionar, în tradiţia textelor religioase cu 
caracter poetic şi chiar în tradiţia omileticii, a literaturii oratorice 
româneşti medievale (oricât de sceptici ar fi scepticii). 

14 George Gană, Melancolia lui Eminescu, Ed. Fundaţiei Culturale 
Române, Bucureşti, 2002, p. 328-329. 

Aceasta este infuzată adesea de un lirism ieşit din comun 

9 

şi caracterizată de o apetenţă deosebită pentru alegorie şi her- 
metism, pentru încriptări şi decriptări de simboluri şi mesaje, 
coborâte din tradiţia bizantină a lecturii simbolurilor cosmice si 

9 9 

a înţelesurilor biblice. 

9 

întâmplător sau nu, dezideratul poeziei româneşti e con¬ 
vergent - măcar în aparenţă - cu idealurile de abstractizare şi 
de simbolizare a limbajului poetic, practicate de poeţii aparţi¬ 
nând curentelor moderniste apusene. însă observaţiile critice, în 
general, se cramponează numai de acest ultim aspect al litera¬ 
turii noastre moderne. 

Impresia noastră este că marii poeţi români modernişti, 
Bacovia, Arghezi, Blaga şi Barbu, au profitat din plin de con¬ 
fuzia (incomprehensibilă pentru neiniţiaţi) dintre teoriile 
literare şi poetice specifice curentelor contemporane (simbo¬ 
lismul, modernismul şi avangardismul) şi datele tradiţiei con¬ 
servate şi exprimate simbolic şi perifrastic. Spre exemplu, 
Arghezi preciza, într-un articol teoretic din 1904, că simbolismul 
e vechi de când lumea. 

Pentru începuturile literaturii române, însă, este caracte¬ 
ristică atenuarea distanţei dintre poezie şi proză sau, mai bine- 
zis, lipsa unei delimitări categorice între cele două. Avem o 
proză cu accente lirice, solemne şi moraliste şi o poezie cu 
inserţie narativă - pentru că, tradiţional, naraţiunea bizantină 
nu însemna proză, având cel mai adesea un accentuat caracter 
poetico-retoric. 

Mai mult decât atât, tradiţia acestei confuzii a genurilor se 
păstrează până târziu, ca dovadă proza lirică a lui Mihail Sa- 
doveanu, dar şi poezia narativă a lui Ion Barbu, Tudor Arghezi, 
Marin Sorescu (ultimul combină genurile literare, inclusiv 
poezia cu teatrul, cu multă dexteritate şi din iniţiativă proprie, 
nu ca rezultat al vreunei influenţe), revitalizarea baladei prin 
gândirişti şi apoi prin cercul literar de la Sibiu etc. 

Insă acesta este un reflex al literaturii vechi, din care 
fragmente dar şi pagini întregi, atât din literatura oratorică re¬ 
ligioasă (Antim Ivireanul, cu precădere), cât şi din cea retoric- 
istoriografică se pretează poetizării (remarcabil de poetică este 
Istoria ieroglifică a lui Dimitrie Cantemir, dar şi bătrânii cronicari 
patinează spre poezie). Se pretează metrificării , reconfigurării lor 
sub formă de versuri, datorită ritmului interior si a lirismului 
profund, fără a mai lua în seamă elementele concrete de 
prozodie, aleatorii sau nu. 

Mircea Scarlat remarca admirabil: 

„Echivalarea clasicizantă a poeziei cu rostirea în 
versuri a privat cultura română de recunoaşterea câtorva 
secole de poezie scrisă. Căci, privită ca efort deliberat de 
obiectivare în versuri a lirismului, poezia cultă românească 
apare neaccidental abia începând cu primii romantici. Dar 
învăţăturile lui Neagoe Basarab sunt o dovadă că noi avem 
poezie scrisă încă din secolul al XVI-lea! în literatura ro- 

mână, versificaţia a pătruns şi s-a dezvoltat independent de 

Poezie (s. n.)" 15 . 

Proza lirică şi poezia narativă, confuzia genurilor, cultivate 
până târziu, atestă, între multe altele, în opinia noastră, exis¬ 
tenţa unor forme şi a unei viziuni tradiţionale asupra literatu¬ 
rii. însă, de multe ori, ele creează impresia abordării unor teh¬ 
nici literare moderniste „avant la lettre", eterizând opţiunea 
tradiţionalistă (şi nu mă refer la o ideologie) a scriitorilor. 

Cu forţa sa vizionară remarcabilă, Eminescu este cel care 
trasează coordonatele esenţiale ale polemicii dintre tradiţie şi 
modernitate, exprimate astfel: simbolism şi hermeneutică abisa¬ 
lă/ cosmică versus literalism şi realism profan. Traiectului 
hermeneutic, care plasează natura cosmică sub pecete 
simbolică, îi vor rămâne fideli toţi marii poeţi modernişti, 
scriind sub umbrela ideologiei moderniste. Ei au şi apanajul 
simbolismului modern, al tehnicilor poetice moderniste şi al 
limbajului neobişnuit, opac şi sincopat, care tinde să spargă ti¬ 
parele logicii şi ale sintaxei normale, revendicate de tronsonul 
literar realist. 

Realismul este, de aceea, mai puţin tradiţional, din pers¬ 
pectiva unei literaturi ortodoxe, care este profund simbolică şi, 
adesea, chiar hermetică, care presupune abisalităţi psihologice 
şi interpretative. Proza sau romanul realist consemnează o 
distanţă morală şi religioasă a autorului faţă de evenimentele 

15 Mircea Scarlat, Introducere în opera lui Miron Costin, Ed. Minerva, 
Bucureşti, 1976, p. 131. 

expuse - cel puţin în aparenţă. Scriitorii români au avut multă 
vreme aversiune fată de realism. înţeles ca mimetism si 

9 '9 9 

descriptivism neutru din punct de vedere moral, impersonal. 
Slavici, spre exemplu, nu s-a desprins de comentariile morale 
proprii odinioară şi cronicarilor moldoveni. Rebreanu foloseşte 
alte strategii pentru a impune o viziune religios-morală, 
încercând totodată să pară un narator impersonal/ imparţial. 

De aceea romanul românesc realist-obiectiv s-a născut 
greu, neputându-se dispensa mai cu seamă de norma morală 
tradiţională. Pe care nici nu a părăsit-o definitiv, decât la nivel 
de artificiu stilistic, de dragul de a se sincroniza cu romanul 
european. In paralel cu acesta, a continuat să se perpetueze 
proza sau romanul liric, precum şi proza mitic-fantastică, care e 
un protest împotriva realismului (pozitivist prin esenţă). 

în proză, proporţiile sunt mai echilibrate, în literatura 
noastră, între scriitorii care exhibă o viziune arhaică/ tradiţio¬ 
nală asupra lumii (cei mai mulţi au fost încadraţi la proză lirică, 
magică sau fantastică) şi cei care manifestă indiferentism 
religios (nu neapărat ură sartriană împotriva religiei, ci dezin¬ 
teres sau neimplicare teologică şi religioasă). însă firile poetice 
sunt cu preponderenţă fidele viziunilor determinate de locuirea 
în orizontul spiritual vizionar al revelaţiei. 

Intre aceştia se numără mai ales poeţii pe care studiile de 
literatură îi consideră geniali, chiar dacă adeziunea lor interi¬ 
oară faţă de ceea ce înseamnă vizionarism şi expresie abisală/ 
metaforă revelatorie, ca trăsături tradiţionale ale literelor româ- 

' 9 

neşti, nu este clar determinată sau confesată public cu obsti¬ 
naţie. 

5 

în acelaşi timp, însă, romanul modern şi subiectiv ilustrea¬ 
ză, ca şi poezia lui Bacovia şi a simboliştilor, aceleaşi crize 
interioare ale inadaptatului cu societatea modernă. Avem aici 
paradoxul remarcabil al scriitorului modern care nu face altceva 
decât să ofere paradigma inadaptării, din punct de vedere 
spiritual, la lumea modernă. Acest paradox a fost firav sesizat 
(aproape neinvestigat) de critica noastră, prea preocupată să 
exulte pentru că avem prozatori moderni. Dar arta modernă şi 
avangardistă reprezintă, paradoxal, cel mai virulent protest 
anti-modernism, înţelegând modernitatea ca realitate socială şi 
spirituală. 

Exigenţele ideologice ale sincronizării cu Occidentul (auto- 
impuse sau impuse de epocă) reprezintă pentru scriitorii inter¬ 
belici o mare presiune din afara esteticii şi a literaturii, căreia 
trebuiau să-i facă faţă. Avem iarăşi o generaţie de jertfă, cea 
interbelică, de la care se aştepta să creeze o literatură mare, 
sincronă cu literatura europeană. Această presiune istorică e 
comparabilă cu cea pe care o resimţea Ureche, Costin sau 
Dosoftei, când încercau să demonstreze că limba română e aptă 
pentru a fi instrumentată în conceperea unor opere de valoare. 
Paşoptiştii au trăit mai puţin intens această pasiune creatoare. 

Paradoxul remarcabil este însă acela că epoca socialistă, 
care oprima literatura şi arta, pe de altă parte, însă, a creat un 
culoar de relaxare a constrângerilor estetice. Nichita Stănescu, 
Marin Sorescu sau Marin Preda nu mai creează în contratimp 

cu sincronizarea. Ba chiar. în ciuda climatului existenţial sufo- 
cant pe care îl presupunea comunismul, cred că marii creatori 
se puteau eschiva, totuşi, mai uşor în faţa factorului politic, care 
era unul exterior/ extraliterar, decât să suporte presiunea unui 
anumit tip de estetism sau de scriitură, ceea ce reprezenta un 
pat al lui Procust interior, mai stresant şi mai nemilos chiar 
decât infernul politic ce domina societatea. 

Relaxaţi din partea concurenţei literare cu o Europă mult 
mai avansată şi nemaifiind preocupaţi să recupereze handica¬ 
puri, obligaţi, în acelaşi timp, să-şi caute cu înfrigurare o tradi¬ 
ţie peste care regimul trăsese perdeaua, scriitorii se refugiază în 
trecut şi au timp să contemple şi să observe, din altă pers¬ 
pectivă, ceea ce nu se vedea din... mar atonul interbelic. 

In ce priveşte perioada amintită, dihotomia oarecum arbi¬ 
trară între modernişti şi tradiţionalişti ne face şi astăzi să igno¬ 
răm adevărata discuţie despre actul literar interbelic, concen- 
trându-ne exclusiv asupra tehnicilor literare, care constituie 
totuşi o formă superficială de abordare a subiectului. Ca să nu 
mai vorbim de faptul că, fără glumă, pe mulţi nu ştim unde să- 
i situăm - destul de mulţi scriitori fac naveta între tradiţionalism 
şi modernism, în funcţie de epocă şi de optica critică. 

Dacă Arghezi era un obscur şi un avangardist pentru con¬ 
temporani, acum e modernist cu indulgenţă (mai mult în 
virtutea limbajului poetic). Blaga a evoluat invers în paginile de 
critică literară: de la tradiţionalist (E. Lovinescu) la modernist. 
„Pentru G. Călinescu, Ilarie Voronca era tradiţionalist, ca şi B. 

Fundoianu, în timp ce Aron Cotruş era modern" 16 etc. Azi pers¬ 
pectiva s-a inversat... 

Şi dacă interbelicul este o epocă fascinantă prin eferves¬ 
cenţa sa creatoare şi polemică, în schimb, cred că nume ca Nichi- 
ta Stănescu, în poezie, sau Marin Preda, în proză, surclasează 
valoric această perioadă. Deşi nu perioada în întregime, ci pe 
reprezentanţii ei, priviţi comparativ. Şi explicaţia este, în parte, 
cea pe care am oferit-o anterior, aceea că nu se mai simţeau 
angoasaţi de o competiţie literară şi estetică cu marea literatură 
europeană. Dar cred că suntem încă prea aproape de ei şi prea 
marcaţi de epoca nefastă comunistă ca să fim în stare să-i repe¬ 
răm obiectiv şi să-i valorizăm adecvat pe cei doi mari scriitori 
pomeniţi (şi nu doar p ei). 

Abia în anii '80 a reintrat pe scena literaturii române am- 
biţia sincronizării, de data aceasta cu literatura postmodernă. In 
ce-i priveşte pe postmodernişti, luaţi în general, ca fenomen, mi 
se par o nouă generaţie paşoptistă, obsedată de direcţii literare 
la modă în Occident. Această generaţie e receptivă la stimuli 
literari contemporani, proveniţi din zonele cu reputaţie civiliza- 
ţionistă, dar, ca mental colectiv, nu depăşesc spaţiul matricial 
carpatin. 

Literatura si cultura română - ca si toată societatea ro- 

9 9 

mânească - suferă prea mult (de la Ureche încoace) de ceea ce 
aş numi complexul lui Zenon: panica de a nu ajunge niciodată 
să întreacă broasca ţestoasă, adică orizonturile pe care singură 
le distanţează de sine... 

9 


16 Eugen Negriei, Iluziile literaturii române, op. cit., p. 163. 

/V 

In studiul nostru am operat cu distincţii inopinate, pentru 
că am privit operele literare din interiorul lor, şi nu de la 
suprafaţa fenomenului, receptat prin prisma ideologiei literare 
sau a mărcilor estetico-stilistice. Conceptul de poezie sau de lite¬ 
ratură tradiţională, definit din punct de vedere estetic, nu este 
neapărat congruent cu viziunea tradiţională asupra textelor 
literare. Dimpotrivă, cele două puncte de vedere asupra tra¬ 
diţiei pot să opereze delimitări surprinzătoare, după cum se va 
putea observa. 

Neliniştile exprimate de poeţi precum Eminescu, Blaga, 
Bacovia, Barbu, Arghezi, Vinea, Voronca, Fundoianu, care de¬ 
termină temele majore ale poeziei lor, sunt de natură religioasă 
şi gnostico-teologică (mă refer la cunoaşterea teologică şi nu la 
erezia gnostică.) Ele vin în urma unei tradiţii şi nu ar fi existat 
sub această formă, dacă poeţii ar fi trăit într-un climat spiritual 
eterodox. Vom detalia acest subiect pe parcursul cărţii noastre. 

Ortodoxia integrează tradiţiei sale opere care denotă un 
fundament mental şi vizionar tradiţional, fără să se poticnească 
de calitatea modernă a limbajului sau a tehnicilor literare. 
Dostoievski este foarte bine, în acelaşi timp, un mare scriitor 
ortodox şi un mare scriitor modern - Blaga îl considera şi „un 
poet liric al trăirii ortodoxe" 17 -, fără ca cele două concepte să 
intre în conflict. 


17 Lucian Blaga, Trilogia culturii II. Spaţiul mioritic, Ed. Humanitas, 
Bucureşti, 1994, p. 36: „Dostoievski n-a fost numai un neîntrecut analist 
al iadului si al raiului sufletesc, el n-a fost numai un vizionar al mesia- 

9 ' 

în ce priveşte literatura română, conflictul acesta a fost 
gonflat şi întreţinut cu cerbicie. Consider, spre exemplu, că 
literatura mitico-fantastică de la Sadoveanu la Eliade sau 
literatura absurdă a unui Eugen Ionescu sunt creaţiile unor 
spirite religioase, în esenţă, profund neliniştite, cărora tradiţia 
spirituală autohtonă le imprimă o uriaşă forţă vizionară. Ele 
caută în arhaicitate ori în exfolierea absurdului un continent 
taumaturgic literar pen-tru conştiinţa lor nefericită, care trăieşte 
într-o lume antropo-centrică şi egocentrică. 

Toate acestea sunt motive suficient de puternice pentru noi 
ca să ne determine să implicăm percepţia tradiţional-cultural- 
religioasă în aprecierea critică pe care trebuie s-o formulăm la 
adresa lor, fără a neglija nici esteticul. De altfel, mi se pare că 
numai o cugetare foarte profundă poate naşte o formulă estetică 
deosebită. Mediocritatea cognitivă şi morală nu lasă niciodată 
urme estetice semnificative. 

Am propus, deci, luarea în discuţie, la modul foarte serios, 
a unei influenţe masive a tradiţiei şi a lăuntricului spiritual 
bizantin-ortodox - esenţial în tradiţia literară românească - în 

9 9 

viziunea literară a unor scriitori şi a unor opere majore ale lite¬ 
raturii române. Aceste influente au fost eludate conştient sau 

9 9 

inconştient - din cauza ignoranţei în materie de teologie şi 
cultură ortodoxă a multor literaţi sau a afilierii lor unor curente 

9 

şi concepţii nonreligioase, de care au ţinut seama în mod pro¬ 
gramatic şi (în opinia noastră) neacademic. 

nismului rusesc sau un dialectician ortodox de incomensurabilă an¬ 
vergură, ci şi un poet liric al trăirii ortodoxe". 

Evaluarea sau reevaluarea dimensiunii tradiţionale a lite- 

9 

raturii române a fost si este de multe ori un deziderat im- 

9 

posibil. Şi aceasta deoarece evaluatorii privesc, în timp ce scriu, 
exclusiv la viitor şi la perspectivele futuriste (adeseori mai de¬ 
grabă imaginate, într-un anumit fel sau dintr-o anumită pers¬ 
pectivă, decât analizate şi asumate realist). Ei nu sunt preocu¬ 
paţi, decât, poate, într-un procent drastic diminuat, să-şi 
focalizeze atenţia spre trecut, spre cercetarea onestă diacronică 
şi să lase la o parte acea atitudine - pe care Noica (în Pagini 
despre sufletul românesc) credea a o fi identificat încă de la 
Cantemir -, de obiectivitate rece si distantă, a omului de stiintă 
dublat de omul modern din viitor. 

Ni se pare esenţial, de asemenea, să nu trecem uşor cu 
vederea ce înseamnă aportul unei anumite viziuni teologice 
asupra lumii, pentru conceperea unei opere literare. Părintele 
Andrei Kuraev remarca faptul că viziunea creştină, care a trans¬ 
ferat accentul de la morala exterioară a literaturii greco-latine 
păgâne la interiorul psiho-spiritual uman, a făcut posibilă apa¬ 
riţia literaturii de tip subiectiv-confesiv şi a literaturii psiholo¬ 
gice, transformând epicul în introspecţie şi datele istorice în 
evenimente interioare, în conformitate cu importanţa pe care o 
are în creştinism exerciţiul duhovnicesc de sondare a abisurilor 

9 9 

lăuntrice proprii: 

„Lumea pe care oamenii au descoperit-o în forul lor 
interior s-a dovedit a fi mai bogată decât lumea exterioară. 
Creştinismul consideră că ceea ce se petrece în sufletul 

omenesc este mai semnificativ decât ceea ce se petrece în 
jur. Pentru că ce-i va folosi omului, dacă va câştiga lumea 
întreagă, iar sufletul său îl va pierde? (Mt. 16, 26). [...] 

Istoria literaturii consideră însă că momentul de 
cotitură care a marcat trecerea de la Antichitate la cultura 
europeană îl constituie Confesiunile Fericitului Augustin. 
Scrisă la începutul secolului al V-lea, această carte are ca 
subiect viaţa lăuntrică a sufletului omenesc [ca avanpre¬ 
mieră pentru literatura psihologică modernă]. 

Personajele operelor antice sunt lipsite de evoluţie 
interioară. Caracterul lor este sculptural, parcă dăltuit de 
la început în forma lui definitivă. Se schimbă doar împre¬ 
jurările, iar modificarea decorului produce jocuri de lu¬ 
mini, care scot în relief când o latură a personajului, când 
alta. 

Predica evanghelică a pocăinţei a îndemnat însă la 
schimbări lăuntrice ale omului. [...] îndemnul evanghelic 
la pocăinţă a hotărât că omul este eliberat de propria iden¬ 
titate, de propriul mediu şi de propriul trecut" 18 . 

Dacă distanţa între Sfântul Augustin şi literatura subiec¬ 
tivă modernă pare totuşi mult prea mare, faptul se poate explica 
prin redescoperirea literaturii antice în Renaştere şi supralici¬ 
tarea ei (a artei mimesis) secole de-a rândul, până în epoca ro- 

18 Diac. Prof. Dr. Andrei Kuraev, Daruri si anateme. Ce a adus 
creştinismul lumii, trad. din limba rusă de Nina Nicolaevna, Ed. Sofia, 
Bucureşti, 2004, p. 29-30. 

mantică. Reamintim că, înaintea lui Proust, meditaţiile si confe- 

' '99 

siunile în care e implicată memoria afectivă aparţin romanticilor 
(Chateaubriand şi alţii), care încercau să revitalizeze arta/ litera¬ 
tura creştină medievală, cea mai poetică şi mai înaltă dintre 
toate, în opinia lor, şi pe care ei o opuneau literaturii clasice 
antice/ păgâne. 

Curtius vorbeşte despre prima istorie a literaturii uni¬ 
versale în redactarea Sfântului Isidor de Sevilla si scoate în evi- 

9 

denţă aportul său la dezvoltarea literaturii europene medie¬ 
vale 19 . El afirmă că scrierile lui Isidor de Sevilla, cu precădere 
Etimologiile ( Etymologiae ) sale, au ajuns să aibă o importanţă 
deosebită pentru teoria literară. Acestea constituie o enciclo¬ 
pedie care conţine şi o scurtă istorie universală. Prin această 
recapitulare a istoriei universale, el continuă istoriografia 
literară cronicărească a Sfântului Ieronim. Etimologiile conţin in 
nuce istoria literaturii universale, dacă se combină notiţele sale 
cronografice cu alte scrieri ale sale. Ele constituie astfel primele 
sinteze de teoria şi istoria literaturii, care au inspirat Evul Mediu 
apusean. 

Prin urmare, viziunea teologică nu este câtuşi de puţin 
nesemnificativă pentru determinarea concepţiilor literare, a ge¬ 
nurilor, a tehnicilor şi a unei stilistici cu amprentă specială. Din 
păcate, la noi, în Răsărit, nu s-a făcut o cercetare asemănătoare, 
bine documentată, pe lucrările de anvergură ale Sfinţilor Părinţi 

19 Ernst Robert Curtius, Literatura europeană şi Evul Mediu latin, în 
româneşte de Adolf Armbruster, cu o introd. de Alexandru Dutu, Ed. 
Univers, Bucureşti, 1970, p. 520 ş. u. 

care s-au ocupat şi de literatură. De la Sfântul Vasilios cel Mare 
până la Sfântul Fotios cel Mare 20 şi mai departe, o astfel de 
lucrare, în genul celei întreprinse de Curtius pentru tradiţia 
apuseană (deşi în primul mileniu. Europa nu s-a despărţit 
spiritual între Apus şi Răsărit, ci era o Europă unită) ar fi cuprin¬ 
zătoare si bine-venită. 

9 

în literatura română este foarte evidentă stilistica literară 
de tip bizantin-ortodox, înscrisă în felul în care este percepută 
poezia cosmică, relaţia dialogică dintre logosul uman şi logosul 
cosmic. Poezia (şi literatura română, în general) are un caracter 
tradiţional, în sensul respectării unei tradiţii literare foarte 
vechi, începând cu literatura medievală. Scriitorii novatori sunt 
adepţii unor revoluţii de limbaj şi formă artistică, în timp ce 
privirea contemplativă spre trecut este recognoscibilă la toţi 
marii noştri creatori literari, până în epoca modernă şi chiar 
postmodernă. 

Nimeni nu s-a rupt definitiv de istoria, spiritualitatea şi 
tradiţia românească pentru a-şi însuşi concepţii total străine 
acestui popor sau atitudini malefice la adresa modului său tra¬ 
diţional de a înţelege viaţa. Şi, credem că, în adâncul fiinţei lor. 


/V 

20 In spaţiul nostru răsăritean nu s-a ocupat nimeni să discute, spre 
exemplu, despre opera Sfântului Fotios cel Mare, Miriobiblon sau 
Bibliotheca. Cartea a fost tipărită în 1611 cu titlul: Photii miriobiblon, sive 
bibliotheca librorvm quos Photivs Patriarcha Constantinopolitanus legit et 
censuit. A se vedea: 

http://books.google.com.mx/books?id=qrO- 

AAAAcAAJ&source=gbs_similarbooks. 




34 


marii scriitori ar fi resimţit aceasta ca pe un sacrilegiu. Atâta 
timp cât tradiţia creştină răsăriteană determină viziuni decela¬ 
bile în mod fundamental în opera unui autor, teme şi motive, 
viziuni poetice şi literare care nu ar fi apărut niciodată într-un 
spaţiu musulman, budist sau politeist şi care denotă o diferenţă 
sensibilă chiar şi faţă de arealul romano-catolic şi protestant a 
ceea ce poate fi numit Creştinismul de tip occidental, de după 
schisma de la 1054, ca să nu mai vorbim de scriitura unui ateu 
nihilist (sau a unui satanist, dacă ar fi cazul), nu avem cum să 
ignorăm această situaţie de fapt, chiar dacă ideologii diferite au 
făcut, decenii la rând, ca ea să fie ignorată. 

Manuela Tănăsescu a publicat, în 2009, O istorie a literaturii 
române, care s-a conturat, după cum spune autoarea, pe parcur¬ 
sul unor cercetări întinse pe trei decenii, şi prin care afirmă că 
răspunde apelului din 2005, apărut sub semnătura lui Mircea 
Anghelescu 21 , Ioana Bot, Ştefan Borbely şi Dan C. Mihăilescu. 


21 Mircea Anghelescu vede specializarea literară a viitorului în sens 
foarte larg, adoptând perspectiva postmodernă, care are drept para¬ 
digmă esenţială reţeaua virtuală: 

„Cred însă că studiul literaturii nu mai poate fi doar o punere în 
evidenţă a valorilor ei "estetice" sau "expresive", nici o reconstituire a 
condiţiilor care au generat-o; nici critica impresionistă, nici istoria literară 
clasică, fără a fi inutilizabile azi, nu pot răspunde globalizărilor pe care 
le suferă toate procesele culturale din lumea de azi. 

Studiul literaturii în această perspectivă, în şcoala generală deci, 
dar şi în primele nivele ale învăţămîntului universitar, ale cercetării, ar 
putea fi o punere în evidenţă a structurilor antropologice (umane, so¬ 
ciale, istorice, artistice) ale lumii, aşa cum apar ele în textul literar. 

Apelul a pledat pentru studierea istoriei literaturii în contextul 
cultural şi politic al unei epoci, iar nu exclusiv prin prisma unor 
restrictive principii estetice, care să impună o optică exclusivistă 
şi adeseori distorsionată a unei opere sau a însăşi ideii de 
literatură: „o istorie exclusiv estetică a literaturii noastre este, 
metodologic vorbind, o fantasmă perimată". 

In opinia celor menţionaţi, 

„esteticul se dovedeşte a fi, şi el, o funcţie de context, 
cu determinări precise, personale, politice, ideologice şi de 
altă natură, pe care o înţelegere integrativă a fenomenului 
lierar se cuvine să le cuprindă, nu să le elimine". 


/V 

In fiecare text există un desen interior, o idee, o experienţă; el este 
cel care interesează masa consumatorilor, aceştia caută experienţa umană 
concentrată într-o operă, şi a le răspunde (unde, cum şi de ce) este, cred 
eu, sarcina acestui studiu. 

Dincolo de el, toate celelalte specializări, vechi şi noi, sunt licite şi 
binevenite, dar pentru a conecta cercetarea literaturii la aceea contem¬ 
porană a istoriei, a sociologiei, la ştiinţele politice şi la realitatea cultu¬ 
rală de azi cred că această revizuire este indispensabilă", cf. Mircea 
Anghelescu, Totul sau aproape totul începe în secolul al XlX-lea, şi pînă nu 
vom înţelege acest lucru, nu vom putea să ne analizăm bine, interviu acordat 
lui Daniel Cristea-Enache, în Adevărul literar şi artistic, nr. 733, sept. 2004. 

Cf- 

http://atelier.liternet.ro/articol/1800/Daniel-Cristea-Enache- 

Mircea-Anghelescu/Mircea-Anghelescu-Totul-sau-aproape-totul- 

incepe-in-secolul-al-XIX-lea-si-pina-nu-vom-intelege-acest-lucru-nu- 

vom-putea-sa-ne-analizam-bine.html. 

Consider că elementul spiritual tradiţional, alături de cel 
istoric, formează o determinare esenţială a fenomenului literar 
şi că acesta nu poate exista decât sub o anumită amprentă 
vizionară religioasă, care trebuie identificată şi studiată corect şi 
fără mofturi. 

Manuela Tănăsescu răspunde, aşadar, „prin abordarea în 
primul rând a literaturii vechi" 22 . O perspectivă care nu mai 
agreează linile trasate de direcţia (strict) estetizantă: 

„Un modern prin definiţie, G. Călinescu ne propune 
o abordare în răspăr: bine stabiliţi în criteriile de azi, să 
privim spre literatura medievală ca spre marile bucăţi de 
marmură brută din care viitori michelangeli vor ciopli 
capodoperele. Ceea ce, în Istoria... lui, a şi făcut. Dar azi 
modernismul a ajuns şi el la apus, iar ideea că în artă (cel 
puţin) ar exista un progres de la rudimentar la perfecţiune 
este o pură iluzie. Autonomia esteticului, ne dăm seama, 
nu a fost decât un caz special şi trecător al culturalismului 
consubstanţial care ne defineşte. [...] 

O istorie a literaturii române care exclude perioada 
veche este, desigur, fragmentară şi lipsită de perspecti¬ 
vă" 23 . 


22 Manuela Tănăsescu, O istorie a literaturii române (partea întâi), Ed. 
Saeculum I.O., Bucureşti, 2009, p. 6. 

23 Idem, p. 9, 15. 

Cam acelaşi lucru, în esenţă, am încercat si eu să fac în 
ultimii ani 24 , radiografiind fenomenul literar românesc prin 
prisma unor mentalităţi cu valoare de tipar literar. Am pus în 
lumină amprenta cugetării şi a literelor româneşti vechi asupra 
fondului de gândire şi de simţire conţinut de literatura consi¬ 
derată modernă. 

Dacă Manuela Tănăsescu a pus literatura în contextul 
istoric - şi religios în mod tangenţial -, personal am considerat 
că elementul spiritual, specific acestui spaţiu geografic şi istoric, 
este esenţial pentru literatură ca produs al spiritului omenesc. 
Viziunea religioasă nu poate să nu-şi lase o amprentă profundă 
asupra lăuntricităţii umane, a inferiorităţii creatorului de 
literatură şi artă. Drept urmare, acest aport al religiosului 
tradiţional - ţinând seama de ceea ce spunea şi Dan Horia Ma- 
zilu: „un temei obligatoriu: literatura Bisericii" 25 - la formarea 
literaturii române nu doar medievale, ci şi moderne, nu poate 
să fie superficial. Şi nici nu ne poate rămâne indiferent la 
nesfârşit, ignorat de o cercetare literară atentă. 

24 O schiţă a introducerii de faţă se poate citi în articolului meu de 

aici: 

https://www.teologiepentruazi.ro/2008/ll/14/literatura-romana- 

eseu-despre-evolutia-mentalitatilor-de-la-traditia-ortodoxa-la- 

modernism/; 

https ://ww w. teologiepentruazi. ro/2008/12/01/literatura-romana- 
eseu-despre-evolutia-mentalitatilor-de-la-traditia-ortodoxa-la- 
modernism-ii/. 

25 Este titlul capitolului I din cartea lui Dan Horia Mazilu, Studii de 
literatură română veche, Ed. Academiei Române, Bucureşti, 2005. 

Un lucru a fost subliniat si socotit esenţial de Manuela 

9 9 

Tănăsescu şi subscriem cu toată convingerea: textele în sine nu 
indică adesea ceea ce susţin studiile critice, mai ales cele din 
epoca roşie (iar în prezent multe se încăpăţânează să le perpe¬ 
tueze erorile, cu bună ştiinţă). 

O parte din critica literară a încercat de multe ori, în trecut, 
să inventeze un fond de gândire liber-pansistă chiar şi atunci 
când realitatea nu putea să confirme asemenea demersuri. 
Despre tradiţia şi viziunea ortodox-bizantină a scriitorilor noştri 
nu se vorbeşte prea des, ca şi cum aproape două milenii de 
istorie si cultură crestin-ortodoxă n-ar fi lăsat nicio urmă si ar fi 

9 9 9 

putut fi şterse cu buretele sau înghiţite de neant. Lucru de care 
eu însămi am fost convinsă şi în care am crezut mult timp. Nu 
mai cred, însă, că putem să continuăm a avea, prea mult timp 
de acum înainte, faţă de Ortodoxie, în cele mai înalte foruri 
universitare si academice, atitudinea românilor autoexilati, care 
refuză să îşi deconspire etnia. 

Ideologiile ateiste, precum (şi) cea comunistă, au reuşit 
performanţa de a impune, nesilite de intervenţii externe ostile, 
imaginea unei Românii care a fost aproape 1800 de ani ten a 
deşerta din punct de vedere spiritual şi apoi literar, şi care a 
început să fie locuită în secolele XIX-XX. Dacă nu cumva apelul 
la „Europa noastră" (vorba lui nenea Caţavencu) a fost şi este 
doar un paravan pentru implementarea de idei şi concepţii 
străine de morala si filosofia tradiţionale si nu o adeziune inte- 

9 9 9 

rioară profundă şi responsabilă. 

Tonul pentru această atitudine nu a fost însă dat în perioa¬ 
da comunistă, ci în interbelic, prin E. Lovinescu. El a fost însă 
precedat însă şi de alţi teoreticieni din secolul al XX-lea, dar şi 
de o atmosferă de secol XIX semi-intelectuală - as zice 

9 

semidoctă - de efervescenţă faţă de Europa şi de rejectare a 
valorilor tradiţionale. Rejectarea a venit din partea tinerilor cu 
posibilităţi şi cu pretenţii, care ies peste graniţă la studii, se 
întorc şi formează pătura intelectuală, instruită, a ţării, fără ca 
această instrucţie să fie întotdeauna una performantă sau cel 
puţin de bună calitate. 

Ne întrebăm sincer dacă sensibilitatea lor, ca si a multora 
din ziua de astăzi, se manifesta în faţa unei înţelegeri şi aprecieri 
reale a valorilor culturale si de civilizaţie ale Occidentului sau, 

9 9 7 

în mod cvasi-exclusiv, în faţa prosperităţii materiale. 

Din nefericire, cea mai mare parte a acestor tineri nu fac 
decât să acumuleze dispreţ faţă de cultura şi spiritualitatea ţării 
lor, căzând în prosternaţie fără limite şi fără raţiune critică în 
faţa Occidentului, realitate acuzată de Nicolae Filimon, de 
scriitorii paşoptişti, de Eminescu, Creangă etc. Despre un 
asemenea voiajor în Apus, Creangă scrie, în Amintiri , că se duce 
bou şi se întoarce vacă, iar Eminescu le reproşează unora ca 
aceştia că au „minte de oaie creată" si că nu sunt în stare să 
discearnă între adevăr şi ceea ce este calp („Ce a scos din voi 
Apusul, când nimic nu e de scos?"). 

însă intelighenţia românească a fost şi ea absorbită de 
apropierea culturală de Occident: 

„Alexandru Duţu, pe bună dreptate, reproşează 
paşoptismului trecerea în umbră a unor veacuri întregi în 
care ne-am aflat sub influenţa culturii bizantine. [...] 

Sub ameninţarea de a dispărea pentru totdeauna de 
pe harta continentului, paşoptiştii au îmbrăţişat în 
totalitate formulele occidentale şi, privind trecutul nostru 
cu astfel de ochi, au reuşit să arunce odată cu apa din 
copaie şi copilul" 26 . 

Lovinescu devine însă, în interbelic, vârful de lance 
împotriva tradiţiei (deşi cred că a fost mai mult propulsat post- 
factum în această poziţie) şi pune punctul pe i la adresa religiei 
şi a Ortodoxiei, atunci când lansează o direcţie critică împotriva 
Gândirii 27 şi a curentelor tradiţionaliste. El face uz de pretextul - 
ideologic la rândul lui -, al purificării principiului estetic de alte 
impurităţi ideologice, invocând modernismul, evoluţia cultura¬ 
lă şi sincronizarea cu literatura europeană. 

Teoretic însă, rejectând definitiv şi samavolnic sensurile 
mistice şi religioase în literatură, Lovinescu era la fel de ideolog 
ca şi Ibrăileanu, Iorga sau Nichifor Crainic, doar că nu în 
câmpul tradiţionalismului, ci în cel al modernismului. 

Estetica poetică/ literară nu exclude mistica. Dacă estetica 
este independentă de orice ideologie, atunci ea poate să îmbrace 
orice conţinut ideatic, fie religios, fie ateu. Numai că estetica a 

26 Dan Horia Mazilu, Studii de literatură română veche, op. cit., p. 184. 

27 Arhiva de unde poate fi downloadată revista Gândirea (1921- 
1944): http://dspace.bcucluj.ro/handle/123456789/6861. 

fost şi este folosită ca un paravan fals pentru o ideologie, care 
caută să contravină moralei şi să dizolve urmele de religiozitate 
care au mai rămas, după decenii de depeizare spirituală, în po¬ 
porul român. 

în contextul discuţiei sale despre poeţii Gândirii , E. Lovi- 
nescu afirma, aiuritor pentru noi, nici mai mult şi nici mai puţin, 
faptul că „literatura românească - ca şi sufletul românesc - nu 
se recunoaşte în acest misticism [ortodox]" 28 . Este o afirmaţie de 
o vehemenţă uluitoare, având în vedere gravitatea subiectului, 
cu pretenţii de sentinţă definitivă şi irevocabilă, care 
învederează întreaga literatură şi cultură română, neavând 
nimic de-a face cu libertatea de opţiune de care trebuie să se 
bucure atât cititorii, cât şi critica. Inutil să mai precizăm că 
renumitul critic nu îşi argumentează nicăieri afirmaţiile, printr- 
o analiză amplă şi acrivică, aplicată textelor literare şi care să 
ofere probele irefutabile ale onestităţii sale ştiinţifice. 

Ne-am propus, şi din acest motiv, să întreprindem, în 
lucrarea de faţă, un studiu onest al textelor literare, pentru a 
investiga în ce măsură putem vorbi despre influenţa literaturii 
vechi si a surselor ortodoxe, mistice si isihaste, în literatura 
română. De altfel, cele afirmate de noi, într-o proporţie destul 
de mare, ţin de domeniul evidenţei şi nu al speculaţiei. Evidenţă 
cu care nu mai suntem, însă, obişnuiţi. 

De altminteri, epoca modernă interbelică manifestă un in¬ 
teres cel puţin egal, ca valoare, atât pentru Occident, cât şi 

28 E. Lovinescu, Istoria literaturii române contemporane (1900-1937), 
postfaţă de Eugen Simion, Ed. Minerva, Bucureşti, 1989, p. 41. 

pentru Orient (Ion Barbu, Matei Caragiale, Mircea Eliade etc). 
Ceea ce denotă o perspectivă asupra cunoaşterii universalistă, 
care nu se restrânge la orientarea spre cultura occidentală. Ba 
chiar, de multe ori, mai aproape pare Levantul decât Parisul, 
inclusiv în literatură - şi cu efecte poezitive. 

Studiul nostru se vrea unul care să restaureze si să recu- 

9 

pereze, pentru public şi pentru critica literară, sensurile primare 
ale textelor în sine. Si anume: fără deviaţii circumstanţiale, 
speculative, care nu s-ar putea întemeia niciodată pe text şi pe 
contextul operei şi al biografiei unui scriitor. 

Am observat că operele nu se pretează atât de mult con- 
structelor cu pretenţii filosofice ale criticii. Fie că e vorba de 
filosofia platonică, indo-brahmană - care sunt mai degrabă teo¬ 
logii decât filosofii, dar care sunt preferate sau bine tolerate de 
critică, întrucât s-au infiltrat în sistemul filosofic şi de gândire 
apusean, una din Renaştere şi alta din Romantism (sau servesc 
unei anumite ideologii culturaliste). Fie de filosofiile germane - 
care nici ele, nu pot fi cu adevărat înţelese în afara arealului 
teologic protestant, luterano-calvin, în care s-au născut şi de 
care sunt puternic ancorate. 

De asemenea, tot Lovinescu decide că nu există o tradiţie 
literară românească. Că scriitorii moderni nu se pot inspira din 
Cazania lui Varlaam, din Psaltirea lui Dosoftei, din cronica lui 
Ureche sau din versurile lui Miron Costin. In ce sens nu pot să 
se inspire? In mod cert, operele indicate au inspirat foarte mulţi 
scriitori, într-un fel sau altul, începând cu epoca paşoptistă şi 
până în postmodernism. 

El susţine ideea că „literatura noastră estetică nu începe 
decât odată cu veacul al XIX-lea" 29 . Credem însă că este o in¬ 
comensurabilă diferenţă între a lua în considerare valoarea este- 

9 

tică a unei opere şi a absolutiza principiul estetic. Toată litera¬ 
tura noastră veche este, fără discuţie, sensibilă la estetica discur¬ 
sului ei, numai că nu consideră principiul estetic o formă fără 
fond. 

Privind lucrurile din această optică, afirmaţia lui Lo- 
vinescu este falsă. Şi este falsă şi pentru că problema esteticului 
primordial în artă, din perspectiva scriitorilor înşişi, rămâne 
discutabilă şi după veacul al XIX-lea, în ciuda precizărilor 
teoretice ale lui Maiorescu. Maiorescu declara, vorbind despre 
comediile lui Caragiale, că morala este subordonată artei. Dar 
se referea la morala socială şi publică a unei epoci şi nu la 
morală în sens absolut. 

în schimb, peste timp, Nichita Stănescu face în mod candid 
precizarea că „arta este o culme a moralei" 30 . Fără să se 
sinchisească de faptul că afirmaţia lui contrazicea decenii de luptă 
seculară, care încercaseră să impună în mentalitatea critică 
neutralismul etic si autonomismul estetic. 

9 

Deşi nu a încurajat autonomia esteticului, pentru că nu 
convenea propriei sale ideologii, comunismul s-a folosit fără 
îndoială de polemicile anterioare, cu ajutorul cărora i-a fost mai 


29 E. Lovinescu, Istoria literaturii române contemporane (1900-1937), 
op. cit., p. 42. 

30 Antimetafizica, Nichita Stănescu însoţit de Aurelian Titu Dumi- 
trescu. Ediţia a Il-a, Ed. Alfa, Bucureşti, 1998, p. 302. 

uşor să impună o viziune ateistă asupra literaturii. Pentru 
aspectele tradiţionale ale literaturii s-a elaborat, în perioada co¬ 
munistă, o critică mitologică şi filosofică, care a înglobat şi 
aspectele esenţiale, ortodoxe, ale operelor literare. Acestea au 
fost împinse în perimetrul istoriei religiilor sau al filosofiei 
platonice (mai ales) şi interpretate prin prisma arhetipurilor 
mitologice şi a idealităţii platonice şi plotiniene. Asta atunci 
când nu era totul transferat la capitolul concepţii populare şi 
folclor. 

Nu sunt împotriva apropierilor dintre literatura cultă şi 
folclor, dar rejectez în mod vehement încercările de originare a 
literaturii culte medievale 31 ori a literaturii tradiţionaliste inter- 

9 

belice în folclor. Asa încât, dacă ne conformăm unei viziuni 
critice cvasi-generalizate, de la Eminescu la Mihail Sadoveanu 
avem o seamă de scriitori care au toţi o viziune platonică asupra 
lumii şi niciunul nu e ortodox sau nu posedă vreo viziune sau 
vreun aspect legat fundamental de tradiţia bizantină. Contri¬ 
buie la aceasta si formaţia intelectuală a multora dintre criticii 

9 9 

noştri, absolvenţi de Filologie clasică sau captivaţi de filosofia 
antică şi mai puţin sau deloc familiari cu literatura medievală. 
Biserica sau teologia şi spiritualitatea tradiţională. 


31 Nu sunt de acord cu perspectiva lui Chiţimia, care susţine că 
„elementul liric popular [...] a pătruns în literatura veche, modernă şi 
nouă românească, ca unul din cele mai notabile şi expresive, făcând într- 
o măsură considerabilă marca scrisului românesc", cf. I. C. Chiţimia, 
Probleme de baza ale literaturii române vechi, Ed. Academiei RSR, Bucureşti, 
1972, p. 433. 

Cred că este elocvent faptul că opera celui mai mare poet 
român, Mihail Eminescu (Călinescu i-a fost al doilea naş şi i-a 
schimbat numele din Mihail în Mihai - Tudor Vianu îl numea 
Mihail), nu a fost receptată şi analizată în contextul tradiţiei 
bizantine de niciun critic român, ci exclusiv doar de un exeget 
străin, italian. Roşa del Conte. Aceasta însă nu se poate disocia 
definitiv şi impregnează de multe ori optica sa romano-catolică 
în concluziile pe care le trage. Ca, spre exemplu, în felul în care 
consideră tradiţia mistică ortodoxă ca derivând din filosofia 

9 

platonică şi plotiniană. Aceasta pentru că „dogmele" creştinis¬ 
mului apusean au îmbrăţişat raţiunea aristotelic-tomistă si l-au 
dat pe Dumnezeu afară din lume şi din raza vizuală a spiritului 
omenesc. Dar ea măcar îl integrează pe Eminescu unui spaţiu 
creştin, observând, în acelaşi timp, că: 

„îi lipseşte României [...] o operă care să examineze 
această poezie plecând din adâncul ei [...] aşa cum îi 
lipseşte acel comentariu amănunţit la text, pe care noi îl 
considerăm indispensabil chiar şi pentru cititorul ro¬ 
mân" 32 . 

Prea adesea însă - si nu numai în cazul lui Eminescu n- 
am aflat doritul comentariu amănunţit la text, plecând din 
adâncul poeziei, care să nu se suprapună peste cuvântul poetu¬ 
lui si care ar trebui să stea la baza edificiului critic. 

9 


32 Roşa del Conte, Eminescu sau despre Absolut, op. cit., p. 28. 

Pe de altă parte, este foarte adevărat că nici cuvântul 
poetului nu mai este ce pare a fi. Şi aceasta pentru că, între timp, 
am ajuns să vorbim o altă limbă română decât Eminescu şi avem 
nevoie de dicţionar pentru acest cuvânt al poetului. Acest 
dicţionar ni-1 poate oferi, totuşi, analiza surselor (multe dintre 
ele bizantine şi româneşti medievale), a manuscriselor 33 , pre¬ 
cum şi o biografie veridică. 

In ce o priveşte pe Zoe Dumitrescu-Buşulenga (Maica 
Benedicta, în ultimii ani de viaţă), studiul său din anii comunis¬ 
mului, Eminescu - cultură şi creaţie, n-a putut integra, din păcate, 
o receptare din perspectivă tradiţională a marelui poet. Dar 
concluziile pe care le trage sunt adesea asumabile unei inter¬ 
pretări ortodoxe - spre deosebire de cele ale Ioanei Em. Pe- 
trescu. Ultimele sale articole despre Eminescu, însă, ne îngăduie 
să opinăm că, poate, alta ar fi fost direcţia muncii sale de 
cercetare, dacă si vremurile ar fi fost altele. 

Pentru conştiinţa critică românească, însă, în cea mai mare 
parte a ei, Eminescu - ca gândire esenţială - rămâne un peregrin 
între filosofia germană şi cea indică, fără nicio legătură cu area¬ 
lul spiritual carpato-danubian - în afara tangenţelor cu folclo¬ 
rul, superficiale însă ca reper filosofic. Cred sincer că Eminescu 
şi-ar fi ars în piaţa publică, mai degrabă, toate poeziile şi 


/V 

33 Intre timp, am întreprins o investigaţie amplă în acest sens, prima 
de acest fel în spaţiul românesc şi singura care cercetează în mod 
comparativ opera lui Eminescu şi literatura română veche: Gianina 
Maria-Cristina Picioruş, Eminescu si literatura română veche. Universalism, 
vizionarism şi imagistică literară, Editura Universităţii din Bucureşti, 2013. 

manuscrisele, dacă ar fi ştiut că urma să devină inamicul 
numărul unu al spiritualităţii româneşti tradiţionale si 

JT 9 9 9 9 

principalul denigrator al înseşi ideii de existenţă a unei astfel de 
spiritualităţi şi culturi profunde, aşa cum se străduieşte să îl 
prezinte critica oficială... 

De multe ori, am avut impresia nefastă că citesc exegeze 
ale căror autori au urmărit să facă un expozeu de erudiţie 
personală (incontestabilă, de altfel), de subtilitate psihologică şi 
sociologică şi de fantezie hermeneutică, iar nu să descopere 
adevărul despre un scriitor sau o operă literară. Am trăit senti¬ 
mentul că nu i-au interesat adevăratele teme, motive şi concepţii 
ale literaturii si ale scriitorilor noştri, care să identifice trăsătu- 
rile acestui profil al culturii române. 

Tocmai de aceea, în lucrarea de faţă, nu am făcut neapărat 
inventarierea opiniilor critice (decât în cazul lui Eminescu, care 
prezintă o situaţie aparte, având în vedere materialul critic 
imens care îl vizează). La acest procedeu s-a apelat şi se apelează 
prea des, fiind considerat (singurul) ştiinţific. Dar produsul 
finit, atunci când se ignoră argumentaţia apriată, e un colaj care 
propune concluzii fabulatoriu argumentate, în liziera textului 
literar. 

Nu am găsit decât arareori, în istoria critică a literaturii 
române, exprimată ideea continuităţii. Pentru acest studiu, am 
luat-o de la începuturi (de la Coresi) cu recitirea literaturii 
române. Şi am constatat, cu stupoare - pentru că nu m-a ajutat 
nimeni să înţeleg mai înainte - că în literatura noastră (ca şi în 
toată istoria şi cultura noastră), există o unitate indestructibilă 

la nivelul gândirii, al mentalităţilor. Există o continuitate necon¬ 
trazisă - dacă evoluţia acestei literaturi este privită în matca 
unei spiritualităţi unice, a unei atitudini vizionare nedezminţite 
-, în mod fundamental, de nicio epocă. 

Am aflat o uluitoare unitate de atitudini identitare româ¬ 
neşti, stilistic-vizionare, de gesturi care ne dovedesc o moştenire 
de conştiinţă, spirituală, inatacabilă. Acestea ne fac să ne simţim 
acasă în istorie (ar trebui să ne facă să ne simţim astfel), să ne 
trăim istoria ca pe o biografie, asumându-ne biografic viaţa po¬ 
porului din care facem parte, cu tot relieful său spiritual. 

Sunt lucruri pe care nicio istorie literară nu le pune în 
lumină asa cum ar merita - ci doar arareori, unele studii sau 
articole. Sau poate, într-o anumită măsură, doar Istoria lui Mir- 
cea Scarlat, iar dintre lucrările mai noi, anunţata Istorie a Manue- 
lei Tănăsescu, din care însă, deocamdată, nu a apărut decât 
primul volum. Putem semnala aici şi studiul lui Al. Andriescu, 
publicat în 2004: Psalmii în literatura română. El merge pe ideea 
de a urmări genul p sal tic (laolaltă cu influenţa Scripturii şi a 
Psaltirii în literatura română, fără a fi un studiu exhaustiv, în 
această privinţă), începând de la Mitropolitul Dosoftei şi până 
în contemporaneitatea postmodernă. Salutăm această abordare, 
pe care şi noi am resimţit-o ca un corector absolut necesar la 
perspectiva critică generală, în care majoritatea studiilor au im¬ 
pus optica fragmentaristă, insulară. 

Mircea Scarlat, autorul singurei Istorii a poeziei româneşti, 
consideră începuturile poetice în literatura română, după mo¬ 
dele bizantine, nu de la psalmii versificaţi (cum se procedează 

de obicei), ci de la poezia imnografică, fapt cu care suntem întru 
totul de acord. Precizăm doar că nici psalmii, chiar şi neversifi- 
caţi, nu erau consideraţi proză, ei făcând parte din tradiţia 
liturgică, fiind recitaţi sau cântaţi. 

El surprinde câteva lucruri esenţiale, pentru a căror sesi¬ 
zare are toată admiraţia noastră, având în vedere vârsta sa 
tânără, dificultatea şi complexitatea demersului său şi epoca 
opacă în care scria, şi care făcuse ca lucrurile să fie şi mai 
întortocheate. în primul rând, se delimitează de principiul strict 
estetic al lui Călinescu (care a denunţat criteriul istoric în stabi¬ 
lirea ierarhiilor şi a pus în loc criteriul estetic): 

„Dar excesul contrar - absolutizarea valorii estetice - 
e si el înşelător. Căci absolutizăm criteriul nostru estetic, 
ceea ce duce la o atitudine implicit procustiană asupra 
operelor din trecut. [...] 

Absolutizarea criteriului nostru estetic (care ne face să 
eliminăm din sfera poeziei marea majoritate a stihurilor cu 
care se deschideau vechile tipărituri) duce la falsificarea 
istoriei literare; neabordarea encomiasticii, să zicem, ar 
falsifica imaginea despre două veacuri din istoria poeziei 
româneşti" 34 . 

9 


Studiul diacronic nu e lipsit de virtuţile reliefării inclusiv a 
unor fapte estetice esenţiale, privite din perspectivă evolutivă. 


34 Mircea Scarlat, Istoria poeziei româneşti, op. cit., p. 84. 

Dar „istoriografia literară a fost, în parte, discreditată de autorii 
care o confundau cu documentarismul pedant" 35 . 

Onestitatea şi atenţia sa pentru descoperirea adevărului 
istoric si literar, acrivia ştiinţifică sunt de retinut si de admirat. 
Semnalându-i opera şi citând acum din ea, vreau să-i aduc un 
omagiu pentru eforturile întreprinse în această cercetare, chiar 
dacă poziţiile noastre nu rămân totdeauna coincidente. Şi chiar 
dacă perspectiva sa este cea a unui tânăr modern, ataşat destul 
de mult ideologiei moderniste, tributar concepţiilor literare ale 
vremii sale (şi nu suntem toţi, mai mult sau mai puţin, chiar 
dacă vrem sau ne credem distanţaţi?). El este însă un însetat de 
adevăr şi înfruntă, de multe ori, nu doar lacune documentar- 
istorice grave, dar şi concepţii şi precizări critice considerate 
bătute în cuie. Reproduc, aşadar, câteva dintre concluziile sale 
(pe segmentele în care m-am regăsit, ca optică critică şi istorică), 
apreciind munca de clarificare pe care a făcut-o. Un demers care 
nu doar că nu e facil, ci este cu mult mai greu decât s-ar putea 
crede 36 . 


35 Idem, p. 29. 

36 Ceea ce vreau să spun este că, încercând eu însămi să fac critică 
literară, m-am trezit, atât în ceea ce priveşte literatura, cât şi critica, în 
mijlocul unei naturi sălbatice, al unui relief necunoscut, pentru care nu 
aveam nicio hartă, cu toate studiile de filologie pe care le-am urmat: liceu, 
facultate, masterat şi doctorat. (A nu se înţelege cumva că acestea n-au 
avut rolul lor în formarea mea.) 

Mai mult decât atât, totul mi se părea un relief neidentificabil, în 
care trebuia adesea să stabilesc singură care sunt munţii, care apele, care 
câmpiile, care dealurile şi care...prăpăstiile. 

Dar şi pentru că, născut din şcoala critică şi estetizantă a 
lui Nicolae Manolescu - dacă e corect să mă exprim astfel - el 
nu poate fi acuzat că face parte dintre acei „istorici ai ideilor, 
culturali, mentalişti, bizantinologi, slavişti, imagologi ..." 37 (pre¬ 
cum Virgil Cândea, Dan Zamfirescu, Dan Horia Mazilu sau 
Alexandru Duţu), cărora Eugen Negriei le-a găsit o vină în a se 
fi înscris în categoriile pomenite. în câteva puncte cheie însă, 
concluziile sale se întâmplă să fie în concordanţă cu ceea ce, în 
cunoştinţă de cauză, susţin vechistii sau mentalist- 

9 9 '9 9 

tradiţionaliştii. 

9 9 

Cercetând sursele, Mircea Scarlat a conchis, corect, că: 

„fondul cultural cel mai vechi este, la noi, cel traco- 
getic [susţinuse, mai înainte, şi Călinescu]. Pe acest fond 
originar s-a suprapus - cu o determinantă forţă modela¬ 
toare - fondul latin. 


Mircea Scarlat chiar vorbea, în prologul Istoriei sale, de necesitatea 
ca un istoric literar să fie dublat de un cartograf şi un geolog. Deşi eu nu 
am pornit, ca el, de la fascinaţia pentru călătorii şi aventură spre 
literatură (ierarhia gusturilor nu se discută dar, personal, o dezavuez pe 
cea pomenită), şi, de multe ori, nici nu am ajuns la aceleaşi concluzii cu 
el, recunosc greutatea demersului ştiinţific pe care l-a întreprins şi difi¬ 
cultatea majoră a orientării printre operele literare şi critice. 

Ultimele s-au adunat şi se tot adună, de la paşoptişti şi junimişti 
încoace şi nu multe sunt lucrările care presupun (re)lectura atentă şi 
onestă a literaturii, precum şi exprimarea unui punct de vedere imparţial, 
ceea ce nu ar exclude deloc originalitatea. 

37 Eugen Negriei, Iluziile..., op. cit., p. 184. 

Toţi savanţii sunt de acord în privinţa acestei duble 
determinări a spiritualităţii noastre, ceea ce nu ne permite 
totuşi, să vorbim şi de o origine daco-latină a literaturii ro¬ 
mâne. 

Abia după părăsirea Daciei de către romani, creştinis¬ 
mul a adus aici o literatură ce va deveni curând modelul 
cel mai prestigios" 38 . 

„Creştinismul a jucat la noi, pe lângă rolul de 
modelator, şi un rol de colportor. Lucrul cel mai important 
pentru noi este că ne-a pus în legătură cu Bizanţul; şi nu-i 
lipsit de semnificaţie faptul că, în fond, cultura bizantină 
era greco-latină; deşi extrem de mediat, contactul cu ve¬ 
chea cultură mediteraneană (existent în antichitate) se 
refăcea. Aşadar, în epoca de formare a poporului român, 
influenţa bizantină se exercită prin creştinism; altfel spus. 
Bizanţul ne-a modelat prin creştinism. 

De aceea, modelele posibile le putem căuta în întreaga 
literatură bizantino-slavă; unele capodopere ale acesteia 
au fost găsit în copii manuscrise numai pe teritoriul româ¬ 
nesc" 39 . 


„Determinantă rămâne - pentru epoca veche - aria 
ortodoxă, conservatoare a tradiţiei bizantino-slave. Mani- 
testările poetice în italiană [Petru Cercel], polonă [Miron 

38 Mircea Scarlat, Istoria poeziei româneşti, voi. I, op. cit., p. 51. 

39 Idem, p. 53. 

Costin] şi chiar cele în latineşte [Nicolaus Olahus] vor fi 
izolate şi vor avea un pronunţat caracter ocazional" 40 . 


Autorul vorbeşte despre un „filtru deformator românesc" 
care acţionează categoric, valabil pentru toate epocile. Obser¬ 
vaţiile lui Mircea Scarlat sunt apriate şi concordă cu propriile 
mele concluzii, pe care le-am extras urmărind textele, după cum 
se va vedea pe parcurs. De aceea nu mă dau în lături de la a cita 
mai departe, pentru a le readuce în atenţia cititorilor: 

„In ciuda caracterului izolat şi circumstanţial (în 
epoca veche) al influenţelor occidentale, tocmai ele au fost, 
cel mai adesea absolutizate! 

In abordarea istoriei culturale a românilor, calea cea 
mai facilă şi, de aceea, cea mai bătută, este paralelismul cu 
dezvoltarea culturii apusene, cu ale cărei scheme şi con¬ 
cept (prefabricate de gândire şi interpretare) se poate lesne 
lucra. 

Dar lucrul esenţial este că noi, cel puţin până în se¬ 
colul al XVIII-lea, ne-am înscris constant într-o tradiţie care 
a ocolit Renaşterea! 

9 

Neaderând la catolicism, noi nu puteam avea nici 
umanism. Renaştere, baroc sau Reformă în sensul con¬ 
sacrat al acestor termeni, care devin, în abordarea realită¬ 
ţilor noastre cultural, simple metafore. Cultura română 


40 Mircea Scarlat, Istoria poeziei româneşti, voi. I, op. cit., p. 56. 

oferă celei europene un experiment istoric insolit: o latini¬ 
tate fără catolicism şi fără Renaştere. Această experienţă 
culturală este originală şi ea trebuie subliniată. 

Departe de a (mai) vorbi, precum G. Călinescu, de cla¬ 
sici întârziaţi, vom înregistra ecourile dinafară ca simpto- 
me semnificative ale acestei experienţe inedite (experienţă 
structurată dintru început pe o rezistenţă al cărei efect este 
deformarea influentelor culturale; lucrul este vizibil si în 
coloratura naţională a creştinismului românesc [ 41 ]). 

De aceea, pentru epoca veche, comparaţia cu Apusul 
nu este atât de relevantă pe cât s-a crezut; dimpotrivă, mai 
grăitoare ne apare neasimilarea lui Olahus în tradiţia ro¬ 
mânească [literară şi ortodoxă!]. [...] 

In privinţa influenţelor - deseori semnalate, cu mare 
osârdie - se cuvine să fim extrem de atenţi asupra carac¬ 
terului lor mediat (factorii medierii sunt deseori mai im¬ 
portanţi decât sursa modelului) şi asupra filtrului defor¬ 
mator prin care s-a făcut receptarea. [...] 

Mai interesante decât influentele sunt - când există - 

9 

eforturile deliberate de a rezista catolicismului (cu toate 
implicaţiile sale) şi culturii occidentale. 

Un exemplu edificator îl oferă barocul, care, în forma 
occidentală reprezentativă (căci, se ştie, n-a fost o mişcare 
omogenă), n-a avut vreo influenţă direct la noi, după cum 

41 Lucrul este vizibil în coloratura naţională a creştinismului în 

9 9 

cazul tuturor naţiunilor ortodoxe, ceea ce denotă că oikumenele bizantin 
a fost un protector supranaţional, fără a fi asupritor. 

clasicismul de care s-a vorbit în legătură cu scrierile ro¬ 
mâneşti din secolul al XVII-lea nu are decât tangenţe în¬ 
tâmplătoare cu cel codificat de Bobeau". [...] 

[In Ţările Române, în Evul Mediu,] „se recepta o 
literatură de mare varietate si valoare. Mentalitatea literară 

9 

a epocii medievale se exprimă prin ceea ce se citeşte 
(ascultă) şi prin ceea ce se traduce (de fapt: se prelucrează). 

Ceea ce frapează este marea capacitate de asimilare 
(deformatoare) în tradiţia autohtonă; există opere baroce 
prelucrate în scopuri opuse scrierii lor. [...] 

Aflată în proces de formare, cultura română se indivi¬ 
dualizează treptat, conversând fecund cu vecinii şi revi¬ 
gorând tradiţia deja existentă (ortodoxă). 

Tradiţia bizantină si cea slavonă se dezvoltaseră 

9 9 

veacuri de-a rânduri în Moldova si Tara Românească. Bi- 

9 9 

zanţul ne pusese în legătură cu o întreagă cultură an¬ 
tică ..." 42 etc. 


Ceea ce a constituit o plăcută surpriză pentru mine, a fost 
să văd că Mircea Scarlat a observat că aceste proprietăţi ale 
literaturii române vechi sunt comune si celei noi, moderne. Si că 
ele nu dispar odată cu epoca modernă, ci se prelungesc - cum 
ar fi fost foarte firesc/ logic să presupună şi să urmărească şi 
critica românească, în loc să propună prăpăstii istorice şi cultu¬ 
rale între medievalitate si modernism: 

9 


42 Mircea Scarlat, Istoria poeziei româneşti, voi. I, op. cit., p. 57-59. 

„O problemă mult mai spinoasă se ridică după înlă¬ 
turarea regimului fanariot din Principate, când contactul 
din ce în ce mai strâns cu literatura Apusului a dus la 
previzibile (şi, în multe cazuri, binevenite) influenţe. Ceea 
ce nu s-a subliniat îndeajuns este însă, în cazul marilor 
poeţi, caracterul mediat al acestor influenţe. Mai dificil de 
reliefat, filtrul autohton de care vorbeam, a acţionat si aici. 

' '55 

[•••] 

Din perspectiva culturii apusene, eclectismul acelei 
perioade este dezarmant, ceea ce impune nuanţări foarte 
atente şi, mai ales, folosirea cu circumspecţie a concepte¬ 
lor criticii occidentale. Terminologia istoriei curentelor lite¬ 
rare din Apus nu este întotdeauna funcţională în abor¬ 
darea literaturii noastre; mai mult chiar, ea este adesea 
generatoare de mari erori. 

Stăruind în vechile prejudecăţi, vom continua să-l 
analizăm pe Heliade drept poet romantic...şi să ne mân¬ 
drim cu faptul că Eminescu ar fi fost «ultimul» mare poet 
romantic european. [...] 

Când vorbim despre prima fază a ecourilor roman¬ 
tice la noi, determinant nu este modelul, ci filtrul ro¬ 
mânesc, pro cuşti an" 43 . 

Mircea Scarlat vede funcţionarea acestui filtru procustian 
până la simbolism: 


43 Idem, p. 59-61. 

„Până la simbolism, curentele literare apusene pot fi 
referenţi în analogie şi atât. Absolut necesară este însă, în 
fiecare caz, analizarea filtrului autohton, procustian" 44 . 


însă eu merg mai departe, pentru că nici din punct de 
vedere logic nu se poate accepta defectarea lui bruscă. Ştiu că, 
odată sincronizaţi şi intraţi în curentele moderniste, cu acceptul 
şi adeziunea teoretică a poeţilor înşişi (a scriitorilor, în general), 
e greu şi riscant să nu le recunoşti această apartenenţă. însă 
părerea noastră, pe care vom încerca să o demonstrăm mai 
târziu, este aceea că, aşa cum nu putem vorbi de umanism, 
renascentism, baroc, clasicism şi romantism, în adevăratul sens 
al cuvântului, în cultura şi literatura noastră, tot la fel nu vom 
putea suprapune cu adevărat, peste operele româneşti, nici 
conceptele de simbolism, expresionism, modernism, avangar¬ 
dism, onirism, postmodernism etc., în adevăratul lor sens, cu 
care s-au născut şi au funcţionat în Apus, sau în conformitate cu 
teoria literară. Iar filtrul procustian a funcţionat şi în epoca 
modernă şi funcţionează şi în cea postmodernă, cu toată 
sincronizarea noastră. 

Intre literatura veche, care se termină în secolul al XVIII- 
lea, şi cea care începe în secolele XVIII-XIX, cu meditaţiile în 
proză (proza lirică), cu poeţii Văcăreşti, cu Ţiganiada şi apoi cu 
literatura paşoptistă, există o ruptură de nivel formal, adică la 


44 Idem, p. 60. 

nivelul formelor literare. Dar în ceea ce priveşte identitatea 
spirituală, nu conştiinţa creştină în sine se estompează, ci 
acrivia, zelul conştiinţei creştine şi expunerea pur teologică şi 
dogmatică pe care o deosebim în literatura veche. Ruptura nu 
stă neapărat în apariţia diletantismului religios sau a conştiinţei 
spirituale edulcorate, ci în inversarea, pe scena culturală a ţării, 
a rolului celor două fete ale aceleiaşi conştiinţe: cea râvnitoare/ 
zelotistă şi cea novatoare. Ultima e deschisă şi spre alte 
perspective, dar această atitudine nu constituie tocmai o 
noutate absolută în secolul al XlX-lea. 

Această inversare a rolurilor a lăsat Biserica Ortodoxă fără 
susţinerea cărturărească obişnuită, în sensul unui sprijin com¬ 
pact şi viguros. Şi cred că Virgil Cândea exagerează când 
consideră că ultimele două secole (al XlX-lea şi al XX-lea) de 
literatură şi cultură română sunt irelevante pentru ansambulul 
tradiţiei noastre culturale ortodoxe. Si aceste ultime două secole 

9 9 

au încă destulă relevanţă pentru ansamblul cultural autohton, 
cu tot vălmăşagul de idei şi concepţii importate recent, străine 
de această tradiţie, care şi-au forţat intrarea în gândirea 
românească. Iar literatura care aparţine acestor secole nu poate 
fi încă scindată de matca spiritualităţii, a sensibilităţii şi a 
cugetării tradiţionale. 

începând cu veacul al XX-lea, s-a încercat şi se încearcă în 
continuare secularizarea literaturii, prin evacuarea samavol¬ 
nică a cugetării bizantin-ortodoxe din operele literare, chiar şi 
forţând limite elementare ale logicii şi ale receptării hermeneu- 
tice. însă adâncul conştiinţei vechi româneşti este atât de 

departe de a se fi pierdut, încât, pentru cine vrea să fie onest, 
trebuie să recunoaştem că e nevoie de aplicarea cu amenda¬ 
mente a termenului de ruptură. 

Cei care vor, cu tot dinadinsul, să fundamenteze cultura şi 
literatura română fie pe necredinţă şi pe ateism demonic, fie pe 
filosofie antică sau brahmano-budistă, în orice caz, pe teoria 
unei atitudini antireligioase şi antiecleziale a majorităţii scriito¬ 
rilor (şi mai cu seamă a celor mari), aceia sunt cei care caută din 
răsputeri să ideologizeze literar izolaţionismul cultural şi artis- 
tic. In schimb, construiesc un fenomen colosal modernist, 
autonom, atât la nivel literar, cât si al mentalităţilor. 

Opinia noastră, pe care o vom demonstra pas cu pas, este 
că, cel puţin în literatură, modernismul se opreşte, în mare 
măsură, la suprafaţa estetică (ca şi umanismul secolelor al XVII- 
lea şi al XVIII-lea) şi nu afectează straturile de mare adâncime 
ale unor atitudini profund înrădăcinate în mentalul şi spiritua¬ 
lul colectiv. însă, chiar şi în condiţiile acceptării unei asemenea 
vizi-uni, breşele de conştiinţă creştină din literatura noastră 
modernă şi chiar postmodernă sunt numeroase şi semnificative, 
încât ne întrebăm cât are să mai dureze defilarea acestei 
ideologii, care este preponderent bazată pe falsificări ale per¬ 
cepţiei critice asupra literaturii române? 

Ne întrebăm, de asemenea, de unde tradiţie platoniciană şi 
brahmană la un popor, care n-a fost interesat de vreuna dintre 
ele în toată existenţa sa? Şi de unde cugetare platoniciană şi 
brahmană la nişte scriitori care, cu Eminescu în frunte, le 
inventariază cu titlu de informaţie culturală, asimilând organic 

câteva idei în sistemul lor de valori? Operele literare sunt 
departe de a fi capabile să ne semnaleze faptul că autorii lor şi- 
au însuşit, în mod profund, filosofia antică şi modernă. Despre 
acestea ştiau foarte bine că sunt suprastraturi culturale 
superficiale şi instabile, formate în ultimele decenii de istorie. 
Ele nu ne relevă nici faptul că aceste filosofii le-ar fi devenit 
mediu spiritual şi cognitiv interior, în conflict cu toate reperele 
literare şi spirituale vechi ale matricei stilistice autohtone. De 
aici derivă şi dificultatea majoră pe care au întâmpinat-o 
permanent elevii si studenţii români de a-si însusi formule 
critice care sună discordant cu gândirea şi înţelegerea lor. 

Optica critică prin care au fost siliţi să privească spre 
literatura română i-a îndepărtat pe mulţi de ea ca de o sumă de 
basme (termenul exact, în argoul şcolar şi studenţesc: vrăjeli), 
care nu deţin nicio cheie spre interiorul propriu sau spre cu¬ 
noaşterea datelor spirituale genetice ale neamului lor. 

Această poză s-a profilat atât de mult în mediul cultural, 
încât nu multă lume îsi dă seama de falsitatea ei. Astfel încât s- 

9 

a creat o distantă considerabilă între conştiinţa multora, între 
interiorul lor, unde, de multe ori, stă Hristos (vorbesc de o 
realitate constatată, care ne-a fost mărturisită foarte frecvent), şi 
învălmăşeala de concepţii şi atitudini mai mult sau mai puţin 
intelectualiste, pe care şi le însuşesc artificial şi epidermic, ca pe 
o suprapunere necesară supravieţuirii în lumea de astăzi. Fără 
însă ca ele să exprime persoana umană, în afară, sau să o lămu¬ 
rească întrucâtva, în interiorul ei, asupra a ceea ce este, din 
punct de vedere spiritual. 

Pur şi simplu se acceptă şi se trăieşte cu aceste concepţii - 
inclusiv la nivel literar si cultural - ca si cu nişte date ale rea- 

9 9 9 

litătii fată de care nu se manifestă nicio atitudine, care nu for- 
mează cu adevărat o lăuntricitate, deşi au pretenţia de a fi spiri¬ 
tuale. Oamenii devin fiinţe schizoide, personalităţi scindate 
interior, neînţelegând prea bine care este sursa atomizării lor 
interioare. 

Este si aceasta o diluare a conştiinţei creştine, dar ea nu este 
în mod neapărat în favoarea celor care susţin ideologizarea 
ateistă a culturii şi literaturii române, chiar şi din simplul motiv 
că inerţia spirituală nu poate fi calculată ca avantaj nici măcar 
de tabăra anticreştină. 

9 

La concluziile acestei cărţi am ajuns, mărturisesc, nu fără o 
oarecare dificultate, pentru că mult timp conştiinţa mea, în care 
pătrunseseră adânc tezele inseminate de-a lungul anilor, a opus 
rezistenţă în faţa a ceea ce eu însămi descopeream ca pe un 
teritoriu virgin. Am stat adesea în cumpănă şi am gândit şi 
regândit de zeci de ori o anumită problemă, deşi soluţia 
hermeneutică mi se părea, în acelaşi timp, solid întemeiată. 

Am căpătat însă, treptat, sentimentul - care nu e doar o 
iluzie vanitoasă sau o concluzie triumfalistă -, recitind litera¬ 
tura română, al perpetuării, iar nu al întreruperii, al continui¬ 
tăţii, si nu al disocierii definitive de trecut. 

Am înţeles si că tendinţele recuperatorii ale tradiţiei 
trebuie să pornească nu de la ideea de a căuta un alter spiritual 
necunoscut în trecut, ci de a ne afla identitatea noastră, în 
limitele căreia se manifestă şi literatura modernă şi postmo- 

dernă, cu toate efuziunile ei protestatare tipice (trendy) unei 
epoci sau a alteia. Se scoate, cel mai adesea, în evidenţă numai 
europenizarea, modificarea mentalităţii în sensul debizantini- 
zării, începând chiar cu cronicarii. 

Dar mai niciodată nu se observă că, în condiţiile occiden- 
talizării alerte inclusiv a ideologiei literare (nu mai vorbim de 
cutumele sociale), rămâne întotdeauna un fond foarte puternic 
(bizantin-ortodox), care configurează, într-un mod foarte speci¬ 
fic creaţia literară, din interior. 

9 ' 

II putem numi un ADN care îi formează un profil şi tră¬ 
sături individualizate puternic, dincolo de epiderma şi, mai 
mult, de machiajul european, pe care scriitorii, începând chiar 
cu cei medievali si cu evocaţii cronicari, îl folosesc conştient si 
chiar cu conştiinciozitate, adaptându-se la stilul vremii, dar 
simţind că stilul acesta nu afectează, în mod esenţial, conţinutul 
viziunii lor. Este de remarcat în mod deosebit capacitatea lor de 
adaptare şi maleabilitatea în acest sens. O flexibilitate nu mai 
puţin specifică spiritualităţii orto-doxe, aceea de a trece prin 
epoci ostile ca trestia prin vânt, folosindu-se cu abilitate de 
impresia - falsă - a umilinţei şi insignifianţei. Pe de altă parte, 
marii poeţi sau scriitori, nu numai moderni, exprimă, în primul 
rând, prin opera lor, o căutare de sine esenţială. Salvador Dali 
sintetizează remarcabil acest adevăr, recunoscând că, în toate 
tablourile sale, el şi-a făcut autoportretul. 

Ideea însăşi a sincronizării (pe care Maiorescu o acuza în 
studiul formelor fără fond) ca obiectiv literar primordial - ca şi 
cea a estetizării pure, cosmetizante - este contrară spiritualităţii 

creatoare şi neagă o necesitate ontologică fundamentală a fiinţei 
umane care se exprimă prin artă. 

Dacă este absurd să considerăm, cum ne sugerează un 
istoric ostil, Rosler, că românii au părăsit această vatră antică de 
existenţă, timp de 1.000 de ani, şi apoi s-au întors, cu atât mai 
mult este absurd să acceptăm că acest popor a supravieţuit 18 
secole fără cultură si literatură scrisă - chiar dacă aceasta nu 
corespunde conceptelor moderne - şi şi-a revenit din apatie în 
secolul al XlX-lea (şi eu cred că destule mărturii fie au fost 
distruse de timp, de vremurile vitrege, fie zac încă prin cine ştie 
ce biblioteci şi nu are cine să le caute şi să le valorifice). 

De altfel, literatura paşoptistă - considerată îndeobşte ca 
începutul literaturii moderne - este în întregime fundamentată 
pe revalorizarea trecutului: spiritual, literar, istoric (programul 
romantic european era un punct de sprijin, în acest sens). Un 
popor primitiv nu ar fi supravieţuit invaziilor străine, atâtor 
presiuni colosale ale istoriei. 

Deşi nu avem dovezi documentare, timp de aproape un 
mileniu şi jumătate, pentru că nu ni s-au păstrat cărţi scrise în 
limba daco-română 45 (deşi Ovidius spune, în Pontice, că a scris 
un poem în graiul getic şi în metru latin 46 , iar în secolul al XIII- 

45 Arheologia lingvistică ne vine în ajutor, cu probe concrete, pre¬ 
cum termenii latini a scrie, a număra, carte, dacă e să ne referim chiar şi 
numai la aceste dovezi elementare. 

46 Ovidiu spune: 

„Nec te mirări, si sint vitiosa, decebit 

Carmina, quae faciam paene poetica Getes. 

le a, Papa Innocentius al IV-lea 47 nota că, de aproape două 
veacuri, valahii din Dacia aveau tradusă Liturghia în limba lor), 
avem totuşi o probă indubitabilă: existenţa noastră. 

Şi totuşi, cum putem explica setea cu care, din secolele XV- 
XVI, românii încep să traducă Scripturile Sfinte în limba verna- 
culară, aşa încât ajung să fie primul popor ortodox din sud-estul 
Europei care traduce Dumnezeiasca Scriptură? 

A! pudet, et Getico scripsi sermone libellum, 

Structaque sunt nostris barbara verba moâis, 

Et plăcui, - gratare mihi - coepique poetae 

Inter inhumanos nomen habere Getas. 

Materiam quaeris? Laudes de Caesare dixi". 

Adică: 

„Nu trebuie să te miri, dacă versurile mele sunt cumva rele: 

Eu care le scriu am devenit aproape un poet get. 

Ah! Mi-e ruşine: am scris o cărţulie în limba getică, 

/\ 

In care cuvintele barbare au fost aşezate după ritmul versurilor noastre. 

Le-au plăcut - felicită-mă - şi am început să am 

Faimă de poet printre neomenoşii geţi barbari. 

Mă întrebi de subiect? Am adus laude împăratului". 

A se vedea: Izvoare privind Istoria României, voi. I, De la Hesiod la 
Itinerarul lui Antoninus, Ed. Academiei RPR, Bucureşti, 1964, p. 336-337. 

47 A se vedea opera sa în Patrologia Latină: 

http://www.documentacatholicaomnia.eu/01_01_1243-1254- 

_Innocentius_IV.html. 

/V 

întreaga colecţie la nivel online: 

http://www.documentacatholicaomnia.eu/1815- 

1875,_Migne,_Patrologia_Latina_01._Rerum_Conspectus_Pro_Tomis_O 

rdinatus,_MLT.html. 

Miron Costin, în prefaţa poemului său, Viiafa lumii, ne 
oferă un răspuns rezumativ pentru toată istoria: el şi-a scris 
stihurile ca să demonstreze că limba română e destul de coaptă 
pentru a deveni veşmânt poetic, dar „nu numai aceasta, ce şi 
alte dăscălii şi învăţături ar putea fi pre limba românească, de 
n-ar fi covârşit vacul nostru acesta de acum cu mari greotăţi" 48 . 
Dan Horia Mazilu amintea: 

„Românul medieval era convins că scrisul putea eter¬ 
niza, putea nemuri, era trainic, putea forţa veşnicia. 

Cei ce fac însemnări pe cărţi n-au nicio îndoială în 
această privinţă: „Scris-am eu, Dimitrie Bumbacilă cu mâna de 
ţărână. Şi mâna va putrezi dară scrisoarea [cartea] 49 în veac să 
va pomeni" sau „Această scrisoare am scris eu, Nicolae Do- 
brovoi [...] scris-am cu mâna de ţărână, mâna aceasta va putrezi 
iară cuvintele acestea n-or mai putrăzi" [...]" 50 , etc. 


Oamenii aceştia erau iluminaţi brusc de o revelaţie a 

9 9 9 

secolului sau, dimpotrivă, moşteneau o atitudine şi o 
mentalitate devenite tradiţionale? 

9 


48 Miron Costin, Opere, voi. II, ediţie critică de P. P. Panaitescu, EPL, 
Bucureşti, 1965, p. 113. 

/V 

49 In limba române veche, scrisoare însemna carte/ scriere. Iar carte 
însemna scrisoare/ răvaş. Adică invers decât în româna modernă. 

9 

50 Cf. Dan Horia Mazilu, Lege şi fărădelege în lumea românească veche, 

Ed. Polirom, Iaşi, 2006, p. 132. 

...Această carte a căpătat mai târziu forma actuală. La 
început, au existat articole disparate, scrise pentru platforma 
noastră Online 51 , tocmai pentru că, atunci când am pornit acest 
demers, nu am plecat de la idei preconcepute şi am crezut că mă 
voi limita la observaţii particulare. 

Pe parcurs, am încetat să mai cred în fortuitul observa¬ 
ţiilor de acest fel şi astfel s-a născut conştiinţa unui întreg 
organic: ideea acestei cărţi. 

Menţionăm, în final, că cea mai mare parte din materia 
acestei istorii literare, preconizată în 12 volume (numai partea 
întâi, care tratează poezia) a fost publicată anterior în cărţi care 
au purtat alt titlu: în primul rând cele şase volume din Epilog la 
lumea veche , pe care le-am publicat între 2010 şi 2017 (unele în 
două ediţii), apoi cele trei volume din Creatori de limbă şi de 
viziune poetică în literatura română (2013 şi 2015), Studii literare (6 
volume) şi altele. 


51 Teologie pentru azi : https://www.teologiepentmazi.ro/. 

ÎNCEPUTURILE poeziei romaneşti 


Literatură numai în limba română? 


Tendinţa este să se elimine din istoria literaturii române 

5 

scrierile în slavonă, greacă, latină, polonă sau italiană, din epoca 
medievală, din motive lesne de înţeles, dar nu şi uşor de accep¬ 
tat. Literatura română nu este una grandioasă, ca număr al 
producţiilor - în ceea ce priveşte valoarea, discuţia se nuan¬ 
ţează. Prin urmare, un argument principal împotriva acestei 
opinii ar fi acela că nu este benefic pentru cultura noastră să 
lepădăm cu generozitate compunerile heteroglose, aparţinând 
unor nume precum Miron Costin, Petru Cercel, Nicolaus Ola- 
hus. Şi nici pe scriitorii alogeni (Stavrinos, Matei al Mirelor), pe 
motivul că studiul lor n-ar mai reprezenta un act de literatură, 
ci unul de cultură. 

în condiţiile în care alte literaturi, precum cea franceză - 
dar nu numai - se manifestă expansionist, nici literatura română 
n-ar trebui să-şi caute impedimente pentru a-i integra în spaţiul 
său atât pe scriitorii antici (Sfinţii Nicetas de Remesiana, Ioannis 

Cassianos etc.), cât şi pe cei medievali 52 . Adică şi pe cei care nu 
sunt români dar scriu despre noi, împreună cu o întreagă litera¬ 
tură în veşmânt slav, de inspiraţie bizantină, precum şi pe 
creatorii moderni ca Eugen Ionescu sau Emil Cioran, care au 
preferat să-şi scrie o parte din literatură în limba franceză. 

De altfel, ultimii doi sunt resimţiţi ca scriitori români si ca 
asimilabili literaturii noastre, mai mult decât autorii medievali 
care nu s-au manifestat literar (parţial sau integral) în româ¬ 
neşte, ceea ce ni se pare o judecată inechitabilă. 

Dacă Eugen Ionescu e prezent în manualele şcolare cu o 
piesă de teatru concepută în franceză, de ce n-ar fi şi Poema 
polonă (cel puţin teoretic) a lui Miron Costin - pe care o studiază, 
în schimb, polonezii? 

Despre această problemă şi despre Poema polonă, Mircea 
Scarlat observa: 

„Viziunea românească asupra lumii este mai pu¬ 
ternică decât motivele mitologiei clasice culte folosite de 
poet [Miron Costin]. Haina străină (slavonă, latină, gre¬ 
cească, poloneză, italiană etc.), în care s-a manifestat 
spiritul românesc, nu a dus la alterarea sau la transfor¬ 
marea lui. Avem datoria să reconsiderăm această afirmare 
românească în alte galaxii, din care a venit vremea să ne 


52 A se vedea G. Mihăilă, Intre Orient si Occident. Studii de cultură si 

7 5 5 

literatură română în secolele al XV-lea - al XVIII-lea, Ed. Roza vânturilor. 
Bucureşti, 1999, p. 9-62. 

adunăm substanţa. Opera este în concordanţă cu sensibi¬ 
litatea românească şi cu spiritul poporului nostru. 

Viziunea raiului, de pildă, ar fi fost alta, dacă lucrarea 
ar fi fost redactată de un străin. Poema polonă aparţine 
mediului cultural şi ideologic moldovenesc şi se înscrie în 
mod firesc în istoria culturală a românilor. Poema poate fi 
privită drept cea dintâi tentativă de epopee întreprinsă de 
un român" 53 . 

Am avea, aşadar, în Miron Costin, un prim autor de 
epopee român, înaintea lui Budai-Deleanu. Acelaşi Mircea Scar- 
lat considera că 

„nicio istorie din lume nu mai acceptă dogmatismul 
analizării în exclusivitate a textelor redactate în limba 
modernă a poporului respectiv. [...] Urmărirea - sub strai 
neromânesc - a filonului naţional va ajuta la reliefarea 
acestuia" 54 . 


/■V 

In acest punct, Scarlat se întâlneşte cu Dan Horia Mazilu, 
care a pledat călduros, întotdeauna, pentru recuperarea ope¬ 
relor româneşti vechi care îmbracă alt veşmânt lingvistic decât 
limba română. 


53 Mircea Scarlat, în Postfaţa la: Poezie veche românească, antologie, 
postfaţă, bibliografie şi glosar de Mircea Scarlat, Ed. Minerva, Bucureşti, 
1985, p. 208. 

54 Idem, p. 205. 

Şi aici am ajuns la o problemă esenţială şi spinoasă: cum 
receptăm şi interpretăm literatura veche? Pare-ni-se că nu 
aloglosia este fenomenul esenţial în discuţie, deşi se prezintă ca 
motivul principal al excluderii din literatura română a produc¬ 
ţiilor heteroglose. 

Problema este falsă, pentru că studiul şi comentariul literar 
nu se ocupă, în mod esenţial, cu analiza lingvistică, a feno¬ 
menelor de limbă. Acestea sunt aduse în lumină într-o exegeză 
literară, dar nu ocupă prim-planul unui comentariu - cel puţin 
aşa stau lucrurilor în cazul studiilor aplicate poeziei şi literaturii 
moderne. 

Grandoarea unui scriitor nu e măsurată, în primul rând, în 
funcţie de aspectele ligvistice, de opţiunile de limbă care mo¬ 
dulează stilul. De multe ori, studiul lor este opţional în cerce¬ 
tarea unui critic. 

Asemenea, studiul literar al poeziei lui Eminescu, Blaga, 
Arghezi etc., nu învederează, în mod esenţial, (ci doar secundar 
sau episodic) aspectele strict lingvistice sau stilistice, pentru că 
nu acestea sunt determinante şi fundamentale pentru judecata 
critică. Important este conţinutul de idei, studiul mentalităţilor 
literare şi extraliterare, polemica filosofică, traseul cultural al 
dezbaterilor. 

Termenii în care se poartă această discuţie pot constitui 
factori generatori ai unei anumite vectorizări a interpretării 
literare, dar nu întotdeauna şi nu neapărat. Analiza literară şi 
analiza lingvistico-stilistică sunt, totuşi, două lucruri diferite în 

comentariul literar modern. Prima o include pe a doua, dar 
depăşeşte cu mult sfera acesteia. 

/■V 

In cazul operelor aloglose, suntem privaţi de cea de-a 
doua, dar ne rămâne studiul ideilor, dezbaterea asupra menta¬ 
lităţilor, ne rămân foarte multe lucruri de discutat si care sunt 

9 7 9 

incluse în sfera literară. 

Noi nu privim niciodată strict lingvistic spre marii creatori. 
Iar Eminescu nu mai este Eminescu, spre exemplu, dacă 
susţinem că la baza aprecierii noastre stă numărătoarea tropilor. 
Care studiu critic esenţial despre Eminescu se raportează la 
aceasta din urmă? Şi totuşi, literaturii vechi i se aplică exclusiv 
asmenea standarde, care ţin exclusiv de posibilităţile de recep¬ 
tare ale omului contemporan. 

Citim şi studiem literatura medievală aşteptând să vină 
muntele la Mahomed, adică medievalii spre noi, şi nu facem 
efortul, cum ar fi normal, să ne deplasăm noi spre ei. Din cauza 
acestei probleme, fals puse, literatura română veche şi nu doar 
cea aloglosă, ci şi cea în limba română, a rămas multă vreme 
ignorată de exegeza literară. 

Rezultatul, la ora actuală, este că avem mari poeţi şi 
povestitori (între povestitori mă gândesc la Varlaam, mai cu 
seamă, dar şi la Dosoftei, cel din Vieţile Sfinţilor) în literatura 
medievală, care nu au fost analizaţi si comentaţi, acest eşec fiind 
motivat şi de un alt impediment major, şi anume amprenta 
religioasă a gândirii lor, care a fost decretată ca neliterară de o 
serie de critici. In felul acesta scăpăm de foarte mulţi scriitori, 
nedoriţi şi neagreaţi de o anumită parte a exegezei... 

întorcându-ne la începuturile poeziei, dacă luăm în consi¬ 
derare doar ce s-a scris în limba română, atunci prima poezie 
lirică românească sunt psalmii, alături de imnele şi rugăciunile 
din primele traduceri ale cărţilor de cult. 

Dan Horia Mazilu susţine însă, şi pe bună dreptate, că 
apetenţa faţă de structura ritmică şi de versificare, a primilor 
noştri traducători şi, respectiv, a lui Dosoftei, trebuie să fi fost 
determinată de o tradiţie veche, în stare să creeze gustul şi 
aşteptarea. 

Această tradiţie nu este în limba română, ci în slavonă, dar 
prezintă un aspect esenţial: acela că a constituit forma artistic- 
literară în care s-au manifestat românii, în absenţa unei pro¬ 
ducţii în limba vernaculară. 

5 

A nu o lua în considerare înseamnă a sări peste etape şi a 
considera că forma literară a psalmilor traduşi în română şi 
versificările lui Dosoftei s-au născut deodată, fără să fi existat 
un orizont, o năzuinţă stilistică, un gust artistic pentru un 
anumit fel de manifestare spirituală, o preferinţă faţă de un 
anumit tip de veşmânt lingvistico-poetic care să promoveze 
lăuntricul exteriorizat literar. 

„Cu destulă întârziere, cercetătorii au băgat de seamă 
că în textele liturgice vechi slave (dar şi în alte specii 
literare, aparent prozaice) există o tehnică a versificaţiei 
bine pusă la punct, ajungând chiar până la subtile jocuri de 
rafinament prozodic. 

Cercetarea organizărilor ritmice şi metrice descifrate 
în felurite compuneri, a produs rezultate de care inves¬ 
tigatorii fenomenului literar din această parte a Europei 
(de prelungire bizantină) trebuie să ţină neapărat seamă. 

întârzierea cu care au fost observate aceste particu¬ 
larităţi de structurare ritmică (ţinând de o convenţie pro¬ 
zodică specifică) nu trebuie să ne surprindă. 

Mult timp, până în secolul al XlX-lea, savanţii au taxat 
imnografia bizantină drept proză curată. 

Construit după nişte reguli aparte, imnul bizantin era 
scris continuu (scriptio continua, ca, de altfel, toate textele 
poetice ale antichităţii), utilizând pentru recunoaştere un 
sistem particular de punctuaţie (ale cărui rosturi Al. 
Procopovici le-a înţeles la noi înaintea multor învăţaţi), 
care, odată descifrat, a permis cercetătorilor să sesizeze, în 
fine, organizarea strofică. 

Strofa imnică se baza pe ritmul silabic obţinut prin 
efectul muzical dat de numărul egal al silabelor din aceeaşi 
strofă şi de succesiunea regulată a unităţilor tone şi ato¬ 
ne" 55 . 

In consecinţă, 

„în versul imnic şi nu în psalmi trebuie căutate 
primele modele de tehnică şi cele dintâi surse furnizoare 

55 Dan Horia Mazilu, Recitind literatura română veche, voi. II, Ed. 

Universităţii din Bucureşti, 1998, p. 10. 

de figuri pentru poeţii Europei răsăritene, între aceştia şi 
pentru stihuitorii români" 56 . 

[Şi] „în plus, nu văd ce motive serioase ne mai pot 
îndemna, astăzi, să trecem cu vederea, pe întinderea 
câtorva secole, textele în versuri aparţinând unor autori ca 
Filothei monahul 57 si Eusthatie de la Putna 58 , Simion 
Dediulovici 59 ori Anastasie Crimca 60 , pentru a-i pomeni 
numai pe cei mai însemnaţi" 61 . 


In opinia lui Mazilu (care concordă cu cea a lui M. Scarlat, 
după cum am văzut), „alcătuirea primei tradiţii poetice în 
spaţiul românesc [...] s-a sprijinit pe depozitul întru totul stima¬ 
bil al imnografiei bizantine" 62 . 


56 Idem, p. 11. 

57 A se vedea: 

http ://ww w. sfant.ro/sfinti-romani/monahul-filotei-imnograful- 
manastirea-cozia-4.html. 

58 Idem: 

http ://biserica. or g/Whos Who/DTR/E/EustatieDelaPutna .html. 

59 Amintit aici: 
http://www.enciclopedia- 

dacica.ro/webring/civilizatia/vechea_cultura.html. 

60 A se vedea: http://ro.wikipedia.org/wiki/Anastasie_Crimca. 

61 Dan Horia Mazilu, Recitind literatura română veche, voi. II, op. cit., 

p. 8. 


62 Idem, p. 10. 

Această „poezie românească de expresie slavă din vea¬ 
curile al XV-lea şi al XVI-lea", având o „marcă bizantină" şi 
constituind un „clasicism est-european" [o analogie termino¬ 
logică arbitrară, pe care putem să o acceptăm sau nu], formează 
„o poezie lirică, [care] este covârşitor de inspiraţie şi cu desti¬ 
naţie religioasă" 63 . 

Intre varietăţile de imnuri, el distinge: canonul, stihira, 
condacul şi icosul - „icoasele [împreună cu condacele alcătuiesc 
una din culmile lirice ale ritualului ortodox - Marele Imn Acatist 
[...] introdus în oficiere în veacul al VH-lea de patriarhul 
constantinopolitan Serghie I 64 " 65 . 

In descendenţa acestei vaste tradiţii lirice bizantine, spre 
sfârşitul secolului al XlV-lea, fostul logofăt al lui Mircea cel 
Bătrân, Filos, călugărit la Cozia sub numele de Filothei, creează 
- pe la 1394 - genul pripealelor, un ansamblu de imne în limba 
slavonă: Pripeale la toate praznicele Domnului şi ale Născătoarei de 
Dumnezeu şi ale tuturor Cuvioşilor Părinţi, mari şi Sfinţi, marilor şi 
vestiţilor Mucenici si tuturor Sfinţilor deosebiţi 66 . 

9 9 J 9 9 


63 Idem, p. 9. 

64 Al 61-lea Patriarh al Constantinopolului: 

http://ro.orthodoxwiki.org/Listă_a_patriarhilor_de_Constantinop 

ol. 

65 Dan Horia Mazilu, Recitind literatura română veche, voi. II, op. cit., 

p. 11. 

66 A se vedea Poezie veche românească, op. cit., p. 9-13. 

La nivel online: http://biblior.net/poezia-romaneasca-de-la-origini- 
la-1830/pripeale-de-filothei.html. 

„Pripealele (Pripela ) lui Filothei, treizeci şi trei la 
număr, urmau a însoţi psalmii aleşi ai bizantinului Nice- 
phoros Vlemmidis. 

Călugărul român îşi măsura astfel forţele cu autori 
consacraţi. Izbânda lui a fost deplină, polieleul său a 
circulat în numeroase copii, a trecut în Rusia, a fost chiar 
tipărit de o imprimerie sârbească din Veneţia, fiind intro¬ 
dus în oficiere 67 " 68 . 


In secolele următoare, al XVI-lea şi al XVII-lea, sunt demne 
de reţinut: imnul compus de Simion Dediulovici, muntean ca şi 
Filothei, scris întru lauda Sfântului Mihail Mărturisitorul, 
Episcopul Sinadelor 69 , imnele Protopsaltului Eusthatie de la 
Putna şi Versul de plângere al omului căzut către sufletul său , com¬ 
punere slavonă aparţinând lui Anastasie Crimca, părintele 
spiritual al lui Varlaam. Gâldi considera, de asemenea, că 

„primul imbold [poetic] a venit, fără îndoială, din 
partea literaturii slavo-bizantine. Răsfoind textele reli¬ 
gioase publicate de Coresi, suntem adeseori încântaţi de 


/V 

67 In cadrul Utreniei ortodoxe. 

68 Dan Horia Mazilu, Recitind literatura română veche, voi. II, op. cit., 

p. 12. 

69 A se vedea: 

http ://ww w. calendar-ortodox. ro/luna/mai/mai23 .htm. 

acele pasaje care pot fi citate şi azi ca adevărate poeme în 
proză" 70 . 


El ia în considerare şi semnificative influenţe liturgice 
asupra poeziei populare, prin „participarea asistenţei la cânta¬ 
rea sau recitarea unui text" 71 . 

Sub auspiciile nefaste ale comandamentelor politice ale 
vremii, Gâldi ia mai adesea în discuţie, din păcate, o influenţă a 
poeziei folclorice asupra textelor religioase, când logic ar fi fost 
să analizeze fenomenul în sens invers. 

Şi pentru secolul al XVIII-lea se menţine această confuzie 
ideologică, pentru care Alexandru Duţu afirmă: 

„mare parte din poezia Văcăreştilor se asemănă cu 
cea contemporană neogreacă, dar, în acelaşi timp, are 
caracterul unui text care se cântă, fiind aşadar pe linia cân¬ 
tecului popular [nu suntem de acord cu această concluzie]. 
Am regăsi aci acea întrepătrundere a poeziei cu muzica 
care a stăruit în etapa veche a literaturii române" 72 . 


70 Ladislau Gâldi, Introducere în istoria versului românesc, Ed. Miner- 
va. Bucureşti, 1971, p. 65. 

71 Idem, p. 41. 

72 Alexandru Dutu, Coordonate ale culturii româneşti în secolul XVIII 
(1700-1821), EPL, Bucureşti, 1968, p. 31. 

Mircea Scarlat a refuzat chiar să se apropie de studiul 
poeziei folclorice, declinându-i pe bună dreptate aşa-zisa în¬ 
semnătate sau influenţă asupra liricii culte: 

„folclorul nu oferă cheia pe care mulţi au crezut că au 
găsit-o analizându-1. [...] 

Folclorul oferă numai iluzia că, analizându-1, ne 
mişcăm pe un teritoriu mai ferm, spre a cunoaşte formele 
arhaice de poezie şi practicile religioase păgâne, anterioare 
creştinismului; dar textele pe care le cunoaştem au fost 
modelate de creştinism! [...] 

Convenţia literaturii noastre scrise (singura pe care o 
putem analiza cu documentele pe masă) a fost, la origine, 
modelată de creştinism, ceea ce nu-i scade cu nimic inte- 

9 7 

resul. [...] 

După formarea poporului român şi a limbii sale, 
modelul cel mai prestigios l-a constituit, la noi, literatura 
creştină. 

9 

Pentru o lungă perioadă (secolele IV-XVIII aproxi¬ 
mativ), creştinismul a fost principalul modelator al culturii 
noastre scrise (s. n.), singura pe care o putem analiza în chip 
pozitiv; să nu uităm că cele mai vechi texte folclorice pe 
care le avem ne-au parvenit tot pe cale scrisă, deci filtrate 
prin convenţia literară a epocii în care au fost notate" 73 . 


73 Mircea Scarlat, Istoria poeziei româneşti, voi. I, op. cit., p. 48-49, 53. 

Prima poezie română (în limba română) - în sens modern 
- se naşte sub semnul Psaltirei. Acest lucru n-ar trebui să ne 

9 

mire prea mult. 

In ultimul timp s-a încercat ancorarea poeziei noastre 
medievale în surse clasice greco-latine. Nu s-a ţinut seama însă, 
adesea, de mentalitatea medievalilor noştri, care moşteneau o 
mult mai veche concepţie creştină, specifică atât Apusului cât şi 
Răsăritului, până la despărţirea lor în două Biserici diferite. 
Astfel, după Sfântul Isidorus de Sevilla şi alţi Sfinţi Părinţi, 

„metrul cel mai vechi şi mai nobil este hexametrul 
(metrum heroicum). Primul care s-a folosit de el a fost 
Moise (Deut. 32), mult înaintea lui Pherecydes şi a lui 
Homer. Imnuri spre lauda lui Dumnezeu a scris cel dintâi 
David, şi mult timp după el Timothoe. 

Primul epitalam îi aparţine lui Solomon, de la care 
genul a fost preluat de păgâni. Cântecele lui Solomon sunt 
alcătuite - după Ieronim - din hexametri şi pentametri. 

Isaia scrie proză retorică. Inventatorul cântecului de 
jale (threnos) este Ieremia, [iar] la greci - mult mai târziu - 
Simonide; chitara a fost inventată de către Tubal [...]; 
astronomia de către Avraam [...]. 

Primul istoriograf a fost Moise [Miron Costin se 
declară, ca istoric/ cronicar, în descendenţa acestuia], apoi 
Dares la păgâni, iar după el Herodot" 74 . 


74 Ernst Robert Curtius, Literatura europeană..., op. cit., p. 520-522. 

Iancu Văcărescu avea conştiinţa că: „Orice neam începe/ 
întâi prin poezie/ Fiinţa de-şi pricepe" (Cununa lui Cârlova). 

Asachi se va revendica de la David, „dintâi profeta, 
cântător de imne sânte" ( Pleiada ) - pe care îl menţionează înain¬ 
tea lui „Omer, Oraţ [Fioraţiu], Pindar, [a] lui Ovid, Corneil, 
Virgil, Milton, Şiler şi Petrarca". La fel şi Grigore Alexandrescu. 

Dar Psalmistul David ne va dărui şi pe primii poeţi în 
limba română (în înţelesul cel mai apropiat de accepţiunea mo¬ 
dernă a creatorului de poezie): Dosoftei şi Miron Costin. 

Psaltirea coresiană de la 1577 


/V /V 

In ediţia sinodală a Bibliei din 2001, diortosită de IPS 
Bartolomeu Anania, s-a revenit la forma originală, versificată, a 
unor cărţi din canonul biblic, între care si Psaltirea. N-a fost si 
opţiunea Bibliei de la 1688 75 . Versificarea la care mă refer pre¬ 
supune numai aşezarea textului sub formă de versuri, ca în 
original, nu şi prozodia, ca în cazul Psaltirii în versuri a lui Do- 
softei. Esenţial de precizat este că substanţa acestui text profetic 
a fost dintotdeauna percepută ca fiind profund poetică. 

De altfel, tipărirea Psaltirii, în vechime, era la noi tradi¬ 
ţional însoţită de alte câteva Cântări din Scriptură : cele trei 
cântări ale lui Moisis, cântările Anei, mama Sfântului Profet 
Samuil, rugăciunea Profetului Amvacum, cântarea celor trei 
tineri, cântarea Născătoarei de Dumnezeu. Fapt ce sugerează că 
Psaltirea era percepută, în integraliate, ca un imn către Dum¬ 
nezeu. 

/■V 

In opinia lui Eugen Negriei, 

„psalmii [...] pot fi socotiţi ca modelul fundmental, 

arhimodelul, abecedarul poeţilor şi al cititorilor de poezie. 


75 O puteţi downloada de aici: 
https://archive.org/details/Biblial688. 

Ei cuprind toată gama de stări, de teme şi de 
sentimente ale liricii, oferind tipare ritmice speciilor deri¬ 
vate ale rugăciunii şi imnului. 

Specia psalmului are reguli de concepere şi de emisie 
bizare, o frenezie a mărturisirii, o sinceritate si o naturaleţe 

' '55 

a reacţiilor sufleteşti care o fac involuntar modernă" 76 . 


Inventarul Psalmilor care au circulat în perioada medie¬ 
vală, în limba română, cuprinde: 

„Psalmii din manuscrisele româneşti din prima ju¬ 
mătate a secolului al XVI-lea ( Psaltirea Scheiană, Psaltirea 
Voroneteană, Psaltirea Hurmuzachi). 

Psalmii reproduşi integral sau fragmentar în tipări¬ 
turile coresiene ( Tâlcul evangheliilor, Molitvenic românesc 
[1567-1568]; Psaltirea românească, 1570, Liturghierul ro¬ 
mânesc, 1570; Psaltirea slavo-română, 1577). 

Psalmi sau fragmente de psalmi (derivând, probabil, din 
cartea de cântece a calvinului Francisc David sau din alte 
graduale ungureşti) reproduse în Fragmentul Teodorescu 
(1570-73?) şi în Codicele Petrovay (1672). 

Psalmi traduşi de Nicolae Milescu între anii 1661-1664 

5 

şi folosiţi în Biblia de la Bucureşti (1688). 


76 Eugen Negriei, Poezia medievală în limba română, Ed. Vlad & Vlad, 
Craiova, 1996, p. 14. 

Psalmii din Psaltiră ce se zice Cântarea a fericitului proroc 
şi împărat David (publicată de Simion Ştefan, în 1651). 

Psalmii din Psaltirea de-ntâles... editată de Dosoftei, în 
1680, si din Molitvenic de-ntâles, editat de acelaşi, în 1681" 77 . 

'9 9 ' 9 ' 


Capodopera genului o reprezintă, indubitabil. Psaltirea în 
versuri a lui Dosoftei. 

Odată cu el sau după el vor face şi alţii acest exerciţiu: 
Miron Costin prelucrează Psalmul 5 şi îl introduce în Stihuri 
împotriva zavistiei (1671-1673), Ioan Viski sau Ştefan Fogaraşi 
lasă în manuscris Psalmii lui David (1697), la fel şi de la Teodor 
Corbea avem manuscrisul cu titlul Psaltire (elaborat între 1710- 
1720?), iar Ioan Prale tipăreşte la Braşov, în 1827, Psaltirea proro- 
cului şi împărat David 78 . 

Dacă Dosoftei este considerat „ctitorul poeziei lirice ro- 
mânsti" 79 , traducerile anterioare i-au oferit acestuia un material 
esenţial pe care a lucrat şi l-a prelucrat. 

Acest procedeu l-a aplicat şi în traducerea, în româneşte, a 
cărţilor de cult ale Bisericii, Liturghierul (1679) şi Molitvenicul 
(1681), traduceri care, şi ele, păstrează o anume mireasmă 
poetică, urmare a exerciţiilor îndelungi de versificare între¬ 
prinse de autor. 


77 Idem, p. 14-15. 

78 Idem, p. 15-16. 

79 Idem, p. 48. 

Psaltirea publicată de Coresi din 1577 are prestanţă poetică 
pentru cititorul de astăzi, fiind fundamentată pe un limbaj 
arhaic, dar neaşteptat de plastic. 

Pentru G. Călinescu, însă, tipăriturile coresiene „au o 
valoare estetică nulă" 80 . Credem că greşea şi că n-a avut răbdare 
să se uite mai bine. Deşi această nerăbdare şcolărească ni se pare 
impardonabilă în cazul său. Vom încerca să exemplificăm mai 
departe, prin extrase din Psaltirea de la 1577 81 , că s-a înşelat. 

E adevărat că textul, în ansamblu, pare...foarte vechi 
pentru un cititor obişnuit numai cu limba română modernă. La 
fel de adevărat este că traducerile din secolele următoare, ale 
Psaltirii , se prezintă într-o limbă română incomparabil mai clară 
si mai cursivă. Cu toate acestea, există în Psaltirea coresiană din 
1577 străfulgerări de expresivitate poetică genială, peste care nu 
am vrea să trecem atât de repede. Sau, pe alocuri, sonorităţi 
poetice stranii, care o fac compatibilă, pe alocuri, cu Bolinti- 
neanu sau Heliade ori (chiar) cu poezia de avangardă. 

Paradoxal, tocmai lipsa de claritate, laconismul expresiv şi 
ceea ce pare bizarerie fonetico-lexicală pot să îi confere un 
neaşteptat statut poetic acestei vechi traduceri, altfel greoaie şi 
chiar, pe porţiuni lungi, ininteligibilă pentru lectorul comun. 


80 G. Călinescu, Istoria literaturii române. De la origini până în prezent , 
ediţie nouă revăzută de autor, text stabilit de Al. Piru, Ed. Vlad & Vlad, 
Craiova, 1993, p. 8. 

81 Utilizăm ediţia: Coresi, Psaltirea slavo-română (1577) în comparaţie 
cu Psaltirile coresiene din 1570 si din 1589, text stabilit, introducere si indice 

9 7 7 î 

de Stela Toma, Ed. Academiei RSR, Bucureşti, 1976. 

Poate că, dacă este recenzată în felul acesta, prin asociere 
cu limbajul frust modern, îşi mai schimbă şi modernii lentila 
critică.. .sau măcar o mai şterg puţin de praf... 

Nu ne vom opri să facem comentarii largi la fiecare psalm 
(sau poezie decupată dintr-un psalm). Ne vom mulţumi mai 
adesea să reproducem şi să admirăm: 

Vindecă-mă, Doamne, 
că smintiră-se oasele meale 
si sufletul mieu 
tulbură-se foarte! /.../ 

Ustenii în suspinile meale. 

Şi Iau [spăl] în toate 
nopţi stratul [patul] mieu, 
cu lacrămele meale 
aşternutul mieu ud; 

9 7 

[sminti]-se de urgie ochiul mieu... 

(Ps. 6, 2-7) 

* 

Doamne, Domnul nostru, 
că ciudatu [minunat] e numele 
Tău pre tot pământul! 

Că se luo mare frâmseţea Ta pre mai sus 
de ceriu; /.../ 

Că văzu ceriul, lucrul deagetelor Tale, 
luna si stealele 

9 

ce-ai Tu urzit. 

Ce iaste omul, 
că pomenişi [pe] el 
Sau fiiul omului, 
că cearceţi [pe] el? /.../ 

Pus-ai [pe] el spre lucrul mânilor Tale. 
toate supus-ai supt picioarele lui: 
oi si boii toti, 
încă şi vita câmpilor, 
pasărâle ceriului 
şi peştii mărei, 
ce îmblă cărările mărei. 

Doamne, Domnul nostru, că minunatu e 
numele Tău prespre tot pământul! 

(Ps. 8) 

Am descoperit, în psalmul de mai sus, un tablou poetic de 
o demnitate blagiană. 

Omul e un rege patriarhal peste peştii ce îmblă cărările mării 
şi peste lucrul degetelor lui Dumnezeu, adică peste stele. 

Se poate ceva mai modern? 

Putem interpreta şi altfel acest psalm: Dumnezeu preţu¬ 
ieşte luna şi stelele, pe care le-a urzit cu fineţe artistică, cu degetele 
Sale, la fel ca pe vita câmpilor. 

Nu împarte arta Sa în clasică, barocă şi rustică/ populară. 
Adică a democratizat limbajul plastic al poeziei cosmice 
înaintea lui Hugo şi Baudelaire. Sau Hugo şi Baudelaire au res¬ 
taurat, de fapt, un adevăr foarte vechi. 

Vita şi păsările zburătoare şi peştii care bat cărările mării şi 
cerul nopţii înstelat stau, avangardist, unele lângă altele, în 
aceeaşi creaţie dumnezeiască. 

9 9 

Şi Dumnezeu pe toate i le-a pus omului în desagă...adică 
în stăpânirea lui: şi luna, şi vita de pe câmp. Juxtapunerea lor în 
arta modernă e o...perspectivă retro. 

Omul le-a primit cadou la naşterea sa pe pământ. Pentru 
că el a fost creat ultimul. N-a participat la creaţia lor, dar a 
devenit iconomul lor, cel care trebuie să le administreze si să le 
contemple, să le înţeleagă poezia... 

Utilizarea verbului a urzi, folosit în legătură cu crearea 
aştrilor, e posibil să presupună şi o interpretare aparte a tradu¬ 
cătorului român, pe care o va relua Dosoftei în Psaltirea în 
versuri. 

Septuaginta şi Vulgata (posibil utilizate şi în aceste traduceri 
coresiene 82 ) precizează lucrarea lui Dumnezeu cu degetele, dar 

/■V 

nu indică urzirea, ci folosesc alt termen: a întemeia. In sensul că 
luna şi stelele au fost aduse întru existenţă prin lucrarea delicată 
a Creatorului lumii. 


82 Cf. Coresi, Psaltirea slavo-română (1577)..., op. cit., p. 17. 

Se poate ca traducătorul român să-şi fi adus însă aminte de 
suveică si de urzeală. 

9 

Dacă n-a tradus termenul din slavonă si nici nu i-a fost 

9 

sugerat din altă parte, atunci s-a gândit că, dacă degetele lui 
Dumnezeu au atins stelele şi luna. El nu doar că le-a întemeiat, 
ci le-a urzit într-o ţesătură celestă. 

9 

Le-a brodat cu fir şi aţă, cum va zice Arghezi (Heruvic), pe 
cerul nopţii. Şi, de atunci, de la începuturile lumii, „noaptea...se 
desface lină,/.../ ca dintr-un vârf de caier/ Urzit cu fire de 
lumină" (Arghezi, Belşug). 

„Noaptea întinde scoarţe, plocate şi covoare,/ Urzite cu 
zigzaguri şi cu chenar mărunt,/ în care se repetă izvodul la 
culoare/ Şi chipurile crucii şi florile, cum sunt"... (Arghezi, 
Icoană). 

Stelele nopţii, „de tot ca-n vis covoare,/ ne cheamă şi ne 
mint,/ ca să murim în floare" (Emil Botta, Din nefericire, voi. Pe- 
o gură de rai). 

„Ceru-i negru, - pe-ntinsori de catifea / Sunt cusute-n 
umed aur ici o stea, colo o stea" (Eminescu, Călin Nebunul). 

Sau, chiar dacă expresivitatea pe care o admirăm în 
formularea veche a psalmului nu i se datorează traducătorului, 
pentru că a urzi avea atunci o semnificaţie mai largă, totuşi, 
prelucrarea ei în metafore moderne este cât se poate de evi¬ 
dentă. Iar fenomenul în sine demonstrează interesul unor mari 
poeţi pentru vechea literatură românească, căreia i-au apreciat 
profunda expresivitate. 

Căci tot Emil Botta dorea: „să adorm, să visez o apă 
bântuită de lună,/ că doar atuncea Domnul să-Şi plimbe/ 
înstelatele degete , în mine să-Şi plimbe" (Adoraţia Lunei, voi. Pe-o 
gură de rai)... 

Veselescu-mă 
si mă bucur de Tine, 
cânt numelui Tău de sus. /.../ 

Şi fu Domnul fugire measerului 83 , 
ajutătoriu în dulce 
vreamia în grijă. /.../ 

[în]turna-se-vor păcătoşii întru Iad. /.../ 

Supt limba lui [a celui păcătos] 
munci si durere. 

9 

Prea şede în lăuntruri cu bogaţii. 

(Ps. 9. 2, 9,17, 27-28) 

* 


Domnul în ceriu scaunul Lui, 
ochii lui spre mişei [sărmani] caută, 
sprâncenele Lui 
ispitesc [pe] fiii oamenilor. /.../ 


83 Measer = sărman. 

Ploao spre păcătoşi mreaje, 
foc şi văpaie. 

Si duh cu bură 

9 

parte păharul lor. 

(Ps. 10. 4, 6) 


* 


Potrebeaste 84 Domnul 

9 

toate rosturile înşelătoare 

9 

limbă mare grăitoare. 

(Ps. 11, 3) 

Limbă mare grăitoare este limba care se laudă pe sine, omul 
care se făleşte, se mândreşte până peste fire. Expresia, lapidară, 
este o metaforă sugestivă şi în acelaşi timp o definiţie bună de 
sculptat în piatră. 

Este de remarcat secvenţa rimată. Si ca aceasta vor mai fi 

9 9 

destule... 


Ca să nu grăiască rostul mieu 
lucrul omenesc, 
derept [pentru] cuvintele 
rostului Tău 


84 A potrebi = a zdrobi, a nimici. 

eu păzii căile iuţi. /.../ 

Pleacă ureachea Ta mie 
si auzi cuvintele meale. 

9 

înminună mila Ta /.../. 

Păzeaşte-mă, Doamne, 
ca lumea 85 ochiului. /.../ 

Satură-mă când 
iveaste-mi-se slava Ta. 

9 

(Ps. 16. 4, 7-8,15) 


Căile iuţi sunt căile grele ale vieţii, pline de dureri. Pline de 
iutimea durerii. 

9 

Iar Dumnezeu înminună mila Sa spre noi, adică o face să fie 
minunată pentru noi. 

însă limba română e o limbă sintetică, în stare să comprime 
sau să contragă termeni sau chiar parafraze în cuvinte noi, spre 
deosebire de greacă şi de germană, care compun/ juxtapun 
termenii si formează cuvinte kilometrice. 

9 

Slava lui Dumnezeu se iveşte în suflet...ca răsăritul 

9 

soarelui. 


85 Lume = lumină. 

Tinură-mă durorile mortiei, 

9 9 7 

şi izvoarăle fără-liagiiei tulbura-mă. 
Durerile iadului încungiurară-mă, 
apucară-mă cursele morţiei. /.../ 

Si ridică-se 

9 

şi tremurat fu pământul, 
şi urziturile pădurilor 
smintiră-se 
si ridicară-se, 
că mânie-Se 
spr-inse 86 Dumnezeu. 

Rădică-se 

fum 

mâniia Lui, 
şi foc de [la] faţa Lui 
învăpăie-se. /.../ 

Si se iviră 

9 

izvoarăle apelor. 

Şi se descoperiră 
urzitele tuturor [lucrurilor]. 

Că Tu lumineazi sfeastnicul mieu. 
Doamne, Dumnezeul mieu /.../. 
Cuvintele Domnului aprinse. /.../ 


86 Spre ele însele. 

Şi păreatele lor 
ca pulberea 

înaintea feateei vântului, 
ca lut de cale 
netezi [pe] ei. 

(Ps. 17. 5-6, 9-10,17, 31, 33, 46) 

Urzitele înseamnă temeliile. în sensul că toate lucrurile lumii 
au fost aşezate acolo unde au fost urzite ele de Dumnezeu, unde 
El a hotărât ca ele să fie. Pentru că şi în alt psalm va spune: 
„Suie-se codrii şi deştingu-se [se pogoară] câmpii în loc[ul] ce¬ 
ai urzit lor" (Ps. 103, 9). 

Sfeşnicul omului, pe care îl luminează Dumnezeu, e sufle¬ 
tul său. De aceea Hristos spune pilda sfeşnicului care nu se 
poate ascunde sub obroc. 

Şi El ca un ginere 
Ieşi den celariul Său. 

9 

(Ps. 18, 5) 

* 

Ca apa vărsaiu-mă 
şi se sparseră 

toate oasele meale. 

Fu inema mea 
ca ceara topindu-se 
Si uscă-se 

ca un urcior vârtutea mea. 

(Ps. 21,14-16) 

Se observă că textele au evidente virtuţi poetice, con¬ 
centrate în ritmul şi topica sintactică, în afară de latenţele mo¬ 
derniste ale unei expresivităţi concise/ lapidare. 


A Domnului iaste pământul 
şi plinele ei [lui], 
toată lumea 

şi toţi cei viiu [trăiesc] spr-insa. 

El în mare urzitu-le-au 
şi în râure gătitu-le-au. 


Cine sui în pădurea Domnului? 
si cine stătu 

5 

în locul sfânt al Lui? 
Nevinovatul 
cu mânile 

si curatul 

9 

cu inema 

ce nu priimi în deşert 
sufletu său. 

(Ps. 23,1-4) 


„El în mare urzitu-le-au/ şi în râure gătitu-le-au" indică 
tendinţa de găsire a unui ritm şi a unei rime, acolo unde textul 
o permite. 

Dar şi pluralul râure este poetic şi, pentru noi, sună emi¬ 
nescian. 


Cu milostea 87 Ta 
pomeneaşte-mă Tu, 
derept dulceaţa Ta 88 , 
Doamne. 

Dulce şi drept Domnul, 
derept aceea 

leage dă greşiţilor în cale. 
Dereage 89 blânzii 


87 Milostivirea. 

88 Pentru bunătatea Ta. 

89 A derege = a îndrepta. 

în judeţ 90 
si învaţă blânzii 

9 9 

în calea Sa. /.../ 

Sufletul lui [al dreptului] 
în dulceaţă 91 întră. /.../ 

Vezi plecarea 92 mea 
si truda mea 

9 

si lasă toate 

9 

păcatele meale. 

(Ps. 24. 8-10,14,19) 


* 


Crez că voiu vedea 
dulceaţa Domnului 

9 

în pământul viilor [al celor vii]. 
(Ps. 26,19) 


90 Judecată. 

91 Dulceaţă = bunătate. 

» 

92 Plecarea = smerirea. 

Am mai semnalat şi altădată predilecţia traducerilor 
proprii tipăriturilor coresiene pentru termenii dulceaţă şi dulce, 
care sunt echivalenţi cu: har, virtute, bunătate, fericire. 

După cum vom vedea, mai ales adjectivul/ adverbul dulce 
va fi utilizat intens şi în poezia modernă, Eminescu fiind exem¬ 
plul cel mai elocvent. Dar mai pot fi invocaţi, înaintea lui, şi 
Cârlova sau Bolintineanu. Vom avea prilejul să observăm frec¬ 
venţa destul de mare a acestui termen şi în lirica de după prima 
jumătate a secolului al XVIII-lea. 

Iar conotaţiile metaforice, privite în lumina tradiţiei poe¬ 
tice vechi, transcend semnificaţiile imediate ale cuvântului. 

După lucrul mânilor 
dă lor, 
dă-le dare 
după darea lor /.../ 

Şi înfluri peliţa 93 mea 
si cu voia mea 

9 

ispovedescu-mă Lui. 

(Ps. 27. 6,10) 


* 

Glasul Domnului în mare frâmseate; 
glasul Domnului frânge chedrii. 


93 P[i]eliţă = trup. 

şi frânge Domnul chedrii Livanului. 
Şi însupţiiază-i ca [pe] viţeii Livanului. 

(Ps. 28, 4-6) 


* 


Că tinutul mieu 

9 

şi scăpare mie 
eşti Tu. /.../ 


Că scăzu în dureare 
viata mea 

9 

si anii miei 

9 

în suspine; 

nu putu de meserătate 94 
vârtutea mea 
si oasele meale 

9 

turbură-se. /.../ 

Uitat fui ca mortul 
de inemă, 
fui ca vas pierdut. 

Că auzii măiestriile multe 


94 Nefericire, suferinţă. 



99 


de vietorii 95 demprejur. 
(Ps. 30. 3,10, 12-13) 


* 


Blagoslovit Domnul 
că înminună mila Sa 
în cetate încungiurată. 

(Ps. 30, 22) 


* 


tăcui şi vechiră-se oasele meale /.../ 
Turnai-mă spre straste 96 când 
înghimpă-mă spin. 

(Ps. 31. 3, 4) 


* 


Pâlcuiră-se îngerii Domnului 
împrejur de [a] ceia 
ce se tem d-Ins, 
şi izbăveaşte [pe] ei. 


95 Vieţuitorii, vecinii. 

96 M-am întors spre chin/ suferinţă. 

Gustati si vedeţi 

9 9 9 

că dulce e Domnul. /.../ 

Ochii Domnului spre derepţi 
si urechile Lui 

9 

în rugăciunea lor. 

(Ps. 33. 7-8, 14) 


* 


Că de la Tine fântâna vietei, 
în lumina Ta vedem lumină. 

(Ps. 35, 9) 

Şi Dosoftei va manifesta preferinţă pentru termenul fântână 
(latinesc), în loc de izvor. Este evident că a fost atent la tra¬ 
ducerile anterioare. Considerăm însă că, în cazul traducerilor 
sale, funcţionează mult mai puţin expresivitatea involuntară, în 
situaţii de acest gen. 

Fără îndoială că Dosoftei a înţeles valoarea stilistică a unor 

9 

exprimări de acest fel, iar, pe de altă parte, nu de puţine ori, 
consultând şi originalul latin, preferă termenii care pun în 
evidentă latinitatea limbii române. 

9 

/V 

Incălzi-se inema mea în mine, 
si întru învăţătura mea 

9 9 

încinde-se foc. /.../ 

Şi topit-ai ca painjina 
sufletul mieu; 
însă în desert tot omul. 

9 

Auzi rugăciunea mea. Doamne, 
si cearerea mea ascultă; 
lacrămele meale nu tăcea. 

(Ps. 38. 4,15-16) 


* 


In ce chip jeluiaşte cerbul 
la izvoarăle apelor, 
aşa jeluiaşte sufletul mieu 
cătră Tine, Doamne. /.../ 

Toate susurele Tale 
si undele Tale 

9 

preste mine trecură. 
(Ps. 41.1,10) 


* 

Tremeate lumina Ta 
si deadevărul Tău, 
că eale mă năstăviră 97 
şi băgară-mă în pădurea sfântă a Ta 
si în satele Tale. 

9 

(Ps. 42, 3) 


Pădure sau codru înseamnă munte, în limba acestor texte. 

/V 

Insă tocmai această traducere veche poate fi revelatoare pentru 
noi, pentru că această semantică indică sensuri religioase orto¬ 
doxe. 

E binecunoscută tuturor, credem, interpretarea codrului 
sau a pădurii eminesciene ca spaţiu edenic, ca reîntâlnire cu 
Paradisul. 

Am amintit în mai multe rânduri că echivalarea pădurii cu 
imaginea Raiului pierdut de Sfinţii Protopărinţi se vede în cân¬ 
tările Triodului. 

Remarcând si el unele cântări din Triod, Fericitul Serafim 
Rose face următorul comentariu (pe care l-am recitit de curând): 

„cum să nu vedem în murmurul cel plin de pace al 
codrilor (unde atâţia nevoitori şi-au aflat adăpost) aminti¬ 
rea Raiului de verdeaţă lăsat nouă la început, spre sălăşluire 


97 Mă povăţuiră. 

şi hrană, şi existând încă pentru cei în stare să se înalţe, 
împreună cu Sfântul Pavel, spre a-1 zări?" 98 . 

Iar Fer. Serafim nu îl cunoştea pe Eminescu şi nici nu ştia 
expresia: codru-i frate cu românul... 

Incitant pentru noi este şi faptul că traducătorul coresian 
utilizează cuvântul sate , pentru a denumi ceea ce în Septuaginta 
este oqoc; (munte), iar în Vulgata este „tabernacula" (cort). Biblia 
de la 1688 foloseşte termenul „lăcaşuri". 

9 "9 

Limba mea 
trestie a cărtulariului 
curând scrie. 

(Ps. 44, 2) 

* 

Sui Dumnezeu în strigări. 

Domnul în glasul bucinilor /.../ 

(Ps. 46, 5) 

98 Ieromonah Serafim Rose, Cartea Facerii, crearea lumii şi omul înce¬ 
puturilor. Perspectiva creştin-ortodoxâ, în româneşte de Constantin Făge- 
ţan, tipărită cu binecuvântarea PS Galaction, Episcopul Alexandriei şi 
Teleormanului, Ed. Sofia, Bucureşti, 2001, p. 126. 

* 


Mare Domnul 
şi lăudat foarte /.../ 
în pădurea sfântă a Lui. 

Dulce rădăcinilor bucurie 
în tot pământul. 

Pădurile [munţii] Sionului, 
costele seaverului [nordului], 
cetatea împăratului mare". /.../ 

Că amu împăraţii pământului 
adunară-se, 
adunară-se depreună. 

Ei văzură asa, 
mirară-se, 
legănară-se; 
tremuri priimi [în] ei. 

Aciia dureare 


99 Biblia de la 1688 traduce: „Cu bună rădăcină, bucurie a tot pă- 

/V 

mântui, măgurile [munţii] Sionului, coastele crivăţului, cetatea împă¬ 
ratului Celui mare" (Ps. 47, 2-3). 

ca născătoare, 
cu duhul huriei 
frânge corăbiile tarsisilor. 

Că auzim, 
asa si văzum... 

9 9 

(Ps. 47,1-7) 

* 

Dumnezeul dumnezeilor 
Domnul zise 
şi chemă pământul. 

De [la] răsăritul soarelui 
până la apus. 

De [din] Sion 
dulce frâmseata Lui. 

9 

Domnul aiavea vine. 

Dumnezeul nostru 
si nu tace. 

9 

/V 

Foc într-Ins 
aprinde-se 
şi demprejurul Lui 
bură mare. /.../ 

Ale Meale sunt 
toate vitele dumbrăviei, 
vite în codri 
si boi. 

9 

Cunoscui 

toate pasările ceriului /.../ 

Rostul tău 
înmulţi rău 

9 

si limba ta 

9 

împletia 

înşelăciune. 

9 

(Ps. 49.1-5,11-12, 20) 


/V 

Implemu-ne 

de dulceaţa caseei Tale /.../ 

Găti pădurile tăria Sa, 
încins cu silă [putere], 
turbură adâncatul mărei, 
sunetul undelor ei /.../ 

Râul [Dumne]zeului 
împlu-se [de] apă; 
gătit-ai gustare lor 

că aşa este gotovirea 100 . 

Brazdei ei adăpaşi 
si înmulţişi 

9 9 9 

grâurele ei 
în picăturile ei, 
veselescu-se în lucoare. 

Blagoslovi cununa anului 
cu dulceaţa Ta 

9 

şi câmpii Tăi 
satură-se de gras 101 . 

Intregi-se 
frumoasa pustie 
si cu bucurie 

9 

codrii incingu-se. 
Investiră-se 102 

9 

berbecii oilor 
si văile 

9 

[înjmulţiră grâu. 

(Ps. 64. 5, 7,10-14) 

100 Gotovire = gătire, pregătire. 

101 De grăsimea/ bogăţia câmpiilor. 

102 A se învesti = a se îmbrăca. 

Se foloseşte aici, pentru prima dată, în această Psaltire, 
termenul lucoare, pe care Dosoftei îl va utiliza foarte frecvent. O 
opţiune terminologică, din partea Ierarhului Moldovei, care 
vădeşte preferinţele sale de ordin stilistic. 

în ce priveşte formularea adâncatul mării, în loc de adâncul 
mării, termenul utilizat aici, deşi a ieşit din uz, oferă o nuanţă 
poetică aparte exprimării. Parcă se adânceşte marea... 

L-a utilizat însă şi Budai-Deleanu, în Ţiganiada, remar- 
cându-i sonoritatea sugestivă şi convertindu-1 adjectival, atunci 
când a dorit să explice tendinţa negativă a omului care pofteşte 
răul aproapelui: „Deci pentru că râvni el îndată/ Când văzu, nu 
este dracu de vină,/ Ci voia lui spre rău adâncată!" 103 . Dar l-a 
remarcat, ulterior, şi Emil Botta: „Trece luminat/ acel fermecat,/ 
cu ochi clocotit,/ cu ochi adâncat/ de noapte săpat" (Alb, alb ima¬ 
culat). 

Poeţii găsesc poezie şi-n bortă de mare adâncată... 


Ce[l ce] întoarce marea în uscat 
în râure trecu cu picioarele /.../ 

Cep ce] ţine cu vârtutea Sa veacurele /.../ 


103 Ion Budai-Deleanu, Ţiganiada sau Tabăra ţiganilor. Poemation eroi 
comico-satiric alcătuit în doaosprăzece cântece, ediţie îngrijită de Florea 
Fugariu, repere istorico-literare de Andrei Rusu, Ed. Minerva, Bucureşti, 
1985, p. 232. 

Dau Ţie rugăciunile meale - 
ce ziseră undele meale 
şi grăi rostul mieu în grija mea. 

(Ps. 65. 5-6, 13) 


* 


Spăseşte-mă de lut 
[ca] să nu mă întin; 


izbăveaste-mă de urâţii miei 

9 9 

si de 

9 

adâncate ape. 


să nu [mă] neace 
[pe] mine vihorul apelor, 
nece 

să înghiţă [pe] mine 
adâncatul. 


nece să se pleace 
de [la] mine 
puţul rostului Tău 104 . 
Auzi-mă, Doamne, 
că dulce e 


104 Izvorul cuvântului Tău. 

milostea [mila] Ta; 
după miluirea Ta 
caută spre mine. 

Nu întoarce fata Ta 

9 

de la feciorul Tău, 
că [mă] scârbesc curând, 
auzi-mă! 

(Ps. 68,17-20) 


Tu spărseşi 105 
fântâni si izvoară. 

Tu secaşfi] 
râurele Etamului. 

A Ta e zioa 
şi a Ta e noaptea; 

Tu sfârşit-ai [săvârşit-ai] 
zorile 
si soarele; 

Tu facesi 

9 

toate frâmseţile pământului. 


/V 

105 In sensul: ai făcut să izvorască. 

Vara 

şi primăvara 
Tu facesi-le. 

9 

(Ps. 73,16-19) 

* 


Luminezi Tu minunat 
den [din] păduri de veac; 
turburară-se 

toţi neînţelepţii cu inema. 
(Ps. 75, 4-5) 


* 


Deşchiz în price [pilde] rostul mieu, 
spuiu măiestriile 
de [la] început. 

(Ps. 77, 2) 


* 


[Dumne]zeul mieu, 
pune[-i pe] ei ca roata. 

ca trestiia între fata vântului, 
ca focul ce arde dumbrăvile, 
ca văpaia ce aprinde pădurile. 

(Ps. 82,12-14) 

* 


Ale Tale sunt ceriurile 
şi al Tău e pământul; /.../ 
austrul si marea 

9 

Tu faptu-le-ai. 

Tavor si Ermon în numele Tău 

9 

bucurară-se. /.../ 

Pomeneaste ce iaste 

9 

a mea făptură; 
doară în deşert fapt-ai 
[pe] toţi fiii oamenilor? 
Cine e om să vie [să vieze] 
si nu veade moarte, 

[şi care] izbăveaşte sufletul său 
de mâinile iadului? 

(Ps. 88,12-13, 46-47) 

/V 

Intru început 

Tu, Doamne, pământul urzişi 
şi faptele mâinilor Tale sunt ceriurile. 

Eale pier, 
e Tu lăcuiesti 106 

9 

si toate ca cămaşa învechescu-se 

9 9 

şi ca [pe un] veşmânt 
învolbi-le 107 
si schimbă-se. 

9 

E Tu Acela[şi] eşti 
si anii Tăi nu scad. 

9 

(Ps. 101, 26-27) 

* 

Că El cunoscu făptura noastră. 

Pomeani că ţărână sem. 

9 

Omul ca iarba; 

zilele lui 
ca florile satelor. 

106 Şi Tu locuieşti [în veac]. 

107 A învolbi = a înfăşură, a înveli (a înfăşură pânza pe sul), a o face 
val, a găti firele pentru năvădit, a suci caierul. Aici este o profeţie despre 
sfârşitul lumii, în care se spune că cerurile se vor strânge ca un sul. 

(Ps. 102,14-15) 


* 


Pus-au râure în pustie 
şi ieşitele apelor 
în seate [în sete] 108 . /.../ 

Şi pus-au pustiia în iazere de ape 
şi pământul fără de apă 
în ieşirea apelor 
şi băgă aciia flămânzii 
si feaceră cetăti în fire 

9 9 

şi semănară agre [ogoare] 
si răsădiră viii 

9 

şi feaceră plod de viaţă. 

(Ps. 106, 33-37) 


* 


Izvor trecu sufletul nostru. 

Amu trecu sufletul nostru 
[prin] apă nestătută. /.../ 

108 Domnul a pus izvoarele în sete. Adică, traducând exprimarea 
poetică: a secat izvoarele apelor. 

Sufletul nostru 
ca pasărea izbăvi-se 
de cursa vânătorilor. 

Cursa frânse-se 
Si noi izbăviţi fum. 

9 9 

(Ps. 123, 4-5, 7-8) 


* 


La râul Vavilonului 
aciia sezum 

9 

şi plânsem 

când pomeniiam Sionul. 

/■V 

In salce, pre mijloc de ea. 
Spânzurăm organele noastre. 

(Ps. 136,1-2) 


Descoperim asemănări sonore cu poezia Miezul iernei, a lui 
V. Alecsandri. Aici, în templul universului: „Munţii sunt a lui 

altare,/ codrii - organe 109 sonoare/ Unde crivăţul pătrunde, sco¬ 
ţând note-ngrozitoare". 

In ceea ce priveşte expresia şezum şi plânsem, pe care o preia 
şi Dosoftei în Psaltirea pre versuri , e notoriu faptul că Nichita Stă- 
nescu a remarcat-o şi a şi folosit-o în poezia sa. 

Si zis: „Amu untunerecul călcă-mă?" 

Şi noaptea 

lumânarea hraneei meale. 

Că untunerecul 
nu întunecă-se de mine, 
şi noaptea 

ca zioa lumina-se-va. /.../ 

Nu ascunde-se osul mieu de Tine 
ce fapt-ai în ascuns. /.../ 

Nefaptul mieu 
văzură ochii Tăi. 

(Ps. 138,11-12,15-16) 

* 


109 Termenul provine din LXX: ctu Taie, ixeaig ev geace auxfjc; 

/V 

£KQ£[xdaap£V t ă dpyava f]gcev (Ps. 136, 2). In traducerea foarte fidelă a 
lui Dosoftei, din Psaltirea de-nţâles : „Pre sălcii, la mijlocul ei, spândzurăm 
organele noastre". 

Omul desertului 

9 

podobi-se 110 , 
zilele lui 
ca umbra trec. 

(Ps. 143, 4) 


Cum spuneam, multe dintre aceste asocieri de cuvinte sau 
formulări inedite, pentru un cititor contemporan, sună neaş¬ 
teptat de modern (chiar modernist). 

Exemplele ar putea să se înmulţească, dar nu ne-am 
propus, pentru moment, o cercetare exhaustivă a Psaltirii co- 
resiene. 

Remarcăm rafinamentul poetic care însoţeşte relatarea 
actului creator al lui Dumnezeu si descrierea lumii, a uni- 
versului pe care El îl creează, aşezându-1 sub stăpânirea omului. 

Vom regăsi această viziune în toată literatura veche, dar şi 
mai târziu. 

Acest rafinament poetic este o particularitate a Sfintei 
Scripturi, care mlădiază - prin aceste traduceri, necesare 
Bisericii - limba română şi o formează după asemănarea cu¬ 
vântului sfânt şi după poezia frumuseţii dumnezeieşti im¬ 
primate în lume. Cu această frumuseţe a harului Său, El a 
pecetluit făptura, universul, toate cele din cosmos, care sunt 
faptele degetelor/ mâinilor Sale. 


110 S-a asemănat. 

Acelaşi rafinament extraordinar în sesizarea detaliilor 

9 

frumuseţii cosmice îl moştenesc si îl preiau atât Dosoftei si 
Antim Ivireanul, cât şi Dimitrie Cantemir. Dar şi poeţii roman¬ 
tici şi moderni, care sunt conştienţi de izvorul scriptural şi 
bisericesc al poeziei cosmice pe care o transpun în versurile lor, 
cât şi al poeziei limbii române, formate pe calapodul acestei 
gândiri. 

Dumnezeu creează o lume fascinantă, luxuriantă, bogată 
în expresia vieţii şi a fenomenelor. Iar genialitatea Scripturii, 
adâncul inspiraţiei dumnezeieşti rezidă în aceea că expresia 
biblică nu este barocă. 

Poezia Scripturii e o sculptură în cuvinte, într-o linie clară 
şi pură, care înşurubează ochii cititorului în adâncul înţele¬ 
surilor, acolo unde acesta se pironeşte asupra unei frumuseţi cu 
mult mai uluitoare decât dacă s-ar încerca descrierea ei fastu¬ 
oasă printr-o cascadă de metafore şi figuri de stil. 

Simplitatea, pe care o vor redescoperi, într-o anumită 
măsură, poeţii moderni, îşi are poezia ei sublimă, fără ne¬ 
cesitatea unor suplimentări expresive care ar atrage atenţia asu¬ 
pra limbii, dar nu şi a abisului semantic şi al cunoaşterii. 

Psaltirea în versuri a lui Dosoftei 


Versificând Psaltirea (tipărită la Uniev, în 1673, cu titlul: 
Psaltire a svântului proroc David), mitropolitul Dosoftei al Mol¬ 
dovei nu doar traduce textul în româneşte (se va folosi, de altfel, 
ca şi în cazul cărţilor de cult, de traducerile anterioare), dar este, 
în acelaşi timp, teolog şi poet. 

Este teolog pentru că, fiind silit de necesităţi prozodice, el 
exprimă perifrastic sensul scriptural, oferind nu doar o apro¬ 
ximare, ci o interpretare în limitele cugetării şi ale hermeneuticii 
ortodoxe: 


„Dosoftei evocă, în chiar fila de titlu a tipăriturii din 
1673, cele două faze pe care le parcursese elaborarea - 
îndelungată - a cărţii: «Psaltire a sfântului proroc David, pre 
limbă rumânească [...], din Svintele Scripturi a Svinţilor 
Părinţi, dascălilor Svintei Beserici, şi de-acia pre versuri 
tocmită în cinci ani foarte cu osârdie mare, de smeritul 
Dosoftei, mitropolitul de Ţara Moldovei»" 111 . 

Metrificând psalmii, Dosoftei apelează la „amplificări ale 
textului biblic, care nu se găsesc în Kochanovski" 112 . 

111 Dan Horia Mazilu, Recitind literatura română veche, voi. I, Ed. 
Universităţii din Bucureşti, 1994, p. 410. 

112 N. Cartojan, Istoria literaturii române vechi, prefaţă de Dan Horia 
Mazilu, bibliografii finale de Dan Simionescu, ediţie îngrijită de Rodica 

El recurge la Svintele Scripturi a Svinţilor Părinţi pentru 
interpretare, pentru o perifrază dogmatică în tradiţia patristică 
a Ortodoxiei. Şi este poet nu numai pentru că reuşeşte să con¬ 
struiască rime şi picioare metrice, ci şi pentru că gândeşte 
poetic: 


„Dosoftei întemeiază, cu această monumentală operă, 
pre versuri tocmită în cinci a[n]i foarte cu osârdie mare, lim¬ 
bajul poetic românesc" 113 . 


Studiile asupra psalmilor versificaţi ai lui Dosoftei au scos 
la lumină destule fapte semnificative pentru înţelegerea moti¬ 
vaţiilor şi a procedeelor sale literare. Nu intenţionăm să le reca¬ 
pitulăm acum. 

Remarcăm însă un aspect esenţial, asupra căruia a atras 
atenţia Dan Horia Mazilu, şi anume modul în care concepe şi 
realizează Dosoftei versificarea. 

El sublimează faptul că era vorba de un procedeu în esenţă 
retoric, instrumentat şi de Cantemir în Istoria ieroglifică. Cu 
singura diferenţă că Dimitrie Cantemir păstrează aspectul 
prozaic în opera sa, nerecurgând la idiograma versificată a 
expunerii. 


Rotam şi Andrei Rusu, Ed. Fundaţiei Culturale Române, Bucureşti, 1996, 
p. 191. 

113 Al. Andriescu, Studiu introductiv la: Dosoftei, Opere 1 (versuri), 
ed. critică de N. A. Ursu, Ed. Minerva, Bucureşti, 1978, p. XVI. 

Mazilu demonstrează peremtoriu această mentalitate 
retorică (o retorică teologică) aflată sub umbrela poeziei, exem¬ 
plificând prin textele publicate de Dosoftei în paralel cu Psatirea 
versificată, si anume: Acatistul si Paraclisul Precistei, Canonul de 
la Sâmbăta Paştilor si Canonul la toti sfinţii : 

9 9 9 J 9 

„o carte de poezie, deci. Imnul Acatist, introdus în 
oficiere de patriarhul constantinopolitan Serghie I, în 
veacul al VH-lea este - cu cele 12 condace si 12 icoase ale 

9 

sale, fiecare icos fiind urmat de câte o litanie - o culme a 
imnografiei bizantine, cu autori faimoşi într-un şir ce 
începe cu Chirii al Alexandriei şi se isprăveşte cu Roman 
Melodul şi Andrei din Creta. [...] 

[Dosoftei] transcrie, pe alocuri, versiunea în proză pe 
care lucra (tălmăcită de el sau rezultată, mai degrabă, din 
prefacerea unei traduceri mai vechi), modificând ritmul 
frazei şi realizând chiar rime, obţinute «prin simpla schim¬ 
bare a topicii» (Mariana Costinescu). 

Fraza amorfă a tălmăcirii translate în acest chip capătă 
mărci ce o disting, înnobilând-o vădit: 

Ms. nr. 540 B.A.R.: 

Bucură-te că ai oborât din scaun pre muncitoriul 
cel fără de omenie; 

Bucură-te că tu eşti îndreptătoarea cea înţeleaptă 
a credincioşilor; 

9 ' 

Bucură-te veselia a toate rodurele; 

2. Bucură-te că tu eşti veselia a toate seminţiile; 

9 9 7 

Bucură-te ruga Giudeţului [către Judecătorul] 
celui dirept pentru păcătoşi; 

2. Bucură-te că tu rogi pre Giudeţul cel dirept 
pentru păcătoşi; 

Bucură-te iertarea a mulţi păcătoşi; 

2. Bucură-te că tu eşti iertarea a mulţi păcătoşi 

[.»]. 


Acatistul Dosoftei: 

Bucură-te că pre muncitoriul cel fără de omenie 

l-ai scos din boierie [...] 

Bucură-te credincioşilor povaţă de curăţie; [...] 

Bucură-te tuturor rudelor [neamurilor] bucurie; 

[...] 

Bucură-te a Giudeţului drept rugătoare; 

Bucură-te a păcatelor multă iertare... 

[...] Cred că exerciţiile ordonate de aceeaşi deprindere 
ritoricească au dus şi la apariţia pasajelor versificate din 
Paraclisul lui Dosoftei. 

Deloc întâmplător, alcătuirea acestei cărţi coincide 
(dacă nu cumva chiar precede), verosimil, cu şlefuirea 
Psaltirii în versuri. 

Aranjând lungi fragmente ale versiunii în proză în 
«structuri ritmate şi, de multe ori, chiar rimate» [...] Do- 
softei îşi făcea, desigur, mâna : 

La loc de răotate 
Plecat în neputinţe 
S(v)inţia ta Fecioară 
Să-mi trimiti sănătate 

5 

Schimbându-mă din boală /.../ 

O, prealuminte nuor, 

A lui Dumnedzău Maică, 

Pre ceia ce ne luptă. 

Le dă durere multă. 

Cu s[vâ]nta ta direaptă. 

Vestită de putere, 

Pre cei din grele scârbe 
Le fii Fecioară dvorbă, 

Pre cei din strâmbătate 

/V 

Ii apără şi-i scoate. 

[...] Rămân la părerea că aceste versuri din Paraclis au 
o semnificaţie aparte în ansamblul compunerilor în stihuri 
puse pe seama lui Dosoftei. 

Pe lângă ştirile pe care le oferă în legătură cu prac¬ 
ticarea unor foarte utile exerciţii, etape semnificative pe 
drumul deprinderii unui meşteşug ale căror rezultate se 

vor cristaliza, superb, în monumentala Psaltire - şi apoi în 
celelalte, foarte multe, scrieri în versuri ale mitropolitului 
- ele ne dezvăluie două (cel puţin) construcţii din aparatul 
conceptual ale scriitorului: dominanta retorică sub care 
Dosoftei (ca şi alţi - cei mai mulţi - condeieri ai acestui 
timp) îşi aşază întreprinderea literară [...] şi mecanismul 
pus în lucru spre desăvârşirea ei. 

Sigur că acest mecanism nu poate fi despărţit - în 
cazul de fată - de harul autentic al creatorului. Dacă eu 

5 

operez aici această disociere, o fac doar din motive ce ţin 
de ierarhiile analizei" 114 . 

Cercetătorii, Mariana Costinescu şi apoi Dan Horia 
Mazilu, au semnalat poeticitatea acestor alcătuiri, fapt care l-a 
determinat pe cel din urmă să înainteze (am văzut) ipoteza unor 
exerciţii de poezie întreprinse de Dosoftei, metrificând, 
secvenţial. Acatistul şi Paraclisul, cel mai probabil înaintea şlefui¬ 
rii Psaltirei. 

Nu ştiu exact la ce s-a gândit D. H. Mazilu, dar bănuiesc că 
intuiţia sa a mers pe acest traseu: dacă Dosoftei a tradus iniţial 
Psaltirea din slavonă (având sub ochi însă şi textul greceasc, latin 
şi ebraic), în proză, apoi a versificat-o, dar a tipărit mai întâi 
varianta în versuri, înseamnă că ordinea tipăriturilor nu indică 
şi ordinea impulsului şi a exerciţiilor sale literare. 


114 Dan Horia Mazilu, Recitind literatura română veche, voi. I, op. cit., 
p. 407-410. 

/V 

In consecinţă, versificarea Acatistului si a Paraclisului, 
pornind de la modelele imnografice bizantine şi de la excep¬ 
ţionala lor poezie, putea să fie un exerciţiu anterior şi deter¬ 
minant pentru versificarea Psaltirei, chiar dacă cele două imne, 
tipărite - de altfel - odată cu Psaltirea, au rămas într-un stadiu 
de prelucrare nedesăvârşit. 

Mitropolitul Dosoftei a încercat să urmărească poetici- 
tatea originalului literar bizantin, după cum se poate lesne 
remarca si din lectura textelor alăturate ale Acatistului Nască- 

9 

toarei de Dumnezeu (OIkoc; ă / Icosul I), deşi la Dosoftei textul are 
aspect continuu, prozaic, iar cezurile le-am identificat după 
original 115 : 

„ÂyyeAog 7iQGJToaxdxr)<;, 

OUQaVO0£V £7I£p(p0r), 

£ 17 T£LV xrj ©£OTOKGJ> TO XaiQ£- 

Kai auv xf] daGjpdxco c parvp, 
acopaxoup£v6v Ze Oecogcov, Kuqi£, 
tEioraro icai icrxaxo, 

KQauydCcev tiqoc; auxpv xoiauxa- 

XaiQ£, 5' r\c; f] xapa £KAapiţ>£i, 

XaiQ£, bi t)c; rj apa £kA£u[?£i. 

XaiQ£, xou neoovToc, 

115 A se vedea articolul meu de aici: 

https ://ww w. teologiepentruazi. ro/2010/07/01/imnul-acatist/. 

Aba p f) av mc Ai] cr ig, 

XCUQ6, TCOV 5aKQUC0V 

rf)g Euag f] Aurpcocng. 

XaiQe, ui[>og bucravaparov 
d0QGJ7Tivoig Aoyicrpoîg, 
XnÎQ£, paGog bucr0£<bQr)Tov 
ica'i AyycAcov ocpGaApoîg. 

XaiQ£, Nupcpr) dvupcpcuxc" 116 


/v 

înger de nainte de Dvoreţ, I 
din cer trimis fu, 
să spue Născătoarii de 
Dumnedzău bucuriia. 
şi cu fără de trup glas I 
întrupându-Te vădzând. 

Doamne, 

să înspeima şi sta strigând 
cătră însă ca acestea: 

Bucură-te, din carea bucuriiea va străluci! 

Bucură-te, prin carea blăstămul să va stinge! 

116 Cf. Ermanno M. Toniolo, Acatistul Maicii Domnului explicat. Imnul 
şi structurile lui mistagogice, prezentare şi traducere de Diac. Ioan I. Ică jr, 
Ed. Deisis, Sibiu, 2009, p. 63-64. 

Bucură-te, cădzutului Adam sculare! 
Bucură-te, lacrămilor Evvei izbăvire! 


Bucură-te, năltâme nelesne suită I 

' 9 

de cugete omeneşti! 
Bucură-te, adâncime nelesne vădzutâ 
şi de ochii îngereşti! /.../ 
Bucură-te, nevastă nenevestitâ! 117 


Mariana Costinescu remarca si alte structuri ritmate si 

9 9 

rimate (le-a citat şi Mazilu), indubitabil reuşite stilistice şi lite¬ 
rare în comparaţie cu textele manuscrise: 

Bucură-te, că pre muncitoriul 
cel fără de omenie 
L-ai scos din boierie! 

Bucură-te, credincioşilor povaţă de curăţie! 
Bucură-te, a Giudeţului dirept rugătoare! 
Bucură-te, a păcatelor multă iertare! /.../ 
Bucură-te, că să buiguiră 
Cumpliţii cercetători! 

Bucură-te, că să vestedziră 

' 9 


117 Acatistul Născătoarei de Dumnezeu, Uniev, 1673, BAR, cota CRV 
66, f. 5r-5v. 

A basnelor scornitori! 118 

Ipoteza lui Mazilu ne orientează, însă, spre o altă sursă de 
inspiraţie a poetului Dosoftei, în ceea ce priveşte versificarea 
Psaltirei, şi anume spre izvoarele bizantine ale imnului, mai 
mult decât spre analogul poetic reuşit (e drept, anterior) de 
Kochanowski şi de posibilele modele occidentale luate în discu¬ 
ţie în privinţa acestei întreprinderi poetice. 

Exegeza literară a luat în considerare asemenea alăturări, 
dar a şi constatat că Dosoftei nu-1 pomeneşte niciodată pe 
Kochanowski (nici pe vreun alt poet versificator al Psaltirei, 
dintre cei care, începând cu Clement Marot, au făcut acest 
exerciţiu dificil) şi nici nu s-a inspirat din opera acestuia 119 . 

Simţul său artistic şi poetic este nativ, dar şi cult-complex, 
din moment ce „este interesat nu numai de exactitatea tradu¬ 
cerilor, ci şi de expresivitatea lor" şi, chiar atunci când are de-a 
face cu proză extinsă, „năzuieşte mereu să dea formă poetică 
materiei narative" 120 . 


118 Cf Mariana Costinescu, Versiuni din secolul al XVII-lea ale 
„Acatistului" şi „Paraclisului Precistei" în voi. Studii de limba literară şi filolo¬ 
gie, voi. III, Ed. Academiei RSR, Bucureşti, 197, p. 234-235. A se vedea 
discuţia mai pe larg între p. 217-239. 

119 Cf. I. C. Chiţimia, Dosoftei, „Psaltirea în versuri", în Crestomaţie de 
literatură română veche, voi. II, coordonatori I. C. Chiţimia şi Stela Toma, 
Ed. Dacia, Cluj-Napoca, 1989, p. 160-162. 

120 Mihai Moraru, Dosoftei, „Vieţile sfinţilor", în Crestomaţie de litera¬ 
tură română veche, op. cit. supra, p. 122. 

Adăugăm aici că practica lui Dosoftei, de a imprima un 
ritm poetic, însoţit de metrică şi rimă, icoaselor (uneori şi 
condacele sunt cadenţate astfel) s-a păstrat în Biserică şi s-a 
transmis până astăzi, putând fi adesea reperabilă în unele 
acatiste. Există însă şi cazuri excepţionale, ca cel al Imnului 
Acatist la Rugul Aprins al Născătoarei de Dumnezeu, al lui Daniil 
Sandu Tudor, care este versificat în întregime 121 . 


121 Ieroschimonahul Daniil Tudor, Scrieri I, îngrijirea ediţiei şi 
prefaţă de Alexandru Dimcea, Ed. Christiana, Bucureşti, 1999, p. 23-60. 
Spre exemplu, Condacul II şi Icosul II din acest Acatist: 

Condacul II: 

Precistă prea-mângâioasă. 

Doamnă Pruncă Cuvioasă! 

Cu străina cuviinţă a cuvântului Tău cald 
şi chemarea cu priinţă dintru a minţii rugăciune, 
cea dintâi Tu ai intrat la pristolul de minune, 
sfânta-sfintelor din om, locul nostru de smarald. 

Cu îndrăznită înţelepciune. 

Tu ai spart cercul robirii, cerc de moarte, cerc de somn 
biruind blestemul firii, greul vieţii noastre domn, 
prin puterea curăţiii, pentru care pururea 
Celui ce ni te-a dat să-i rostim înflăcărat: Aliluia! 

Icosul II: 

Fecioară a neînseratului veac. 

Sfântă Maică a Luminii! 

Ierarhul care a versificat Psaltirea şi a făcut pasul intro¬ 
ducerii în cultul Bisericii a limbii române, prin traducerea 
Liturghierului şi a Molitvenicului - dintr-un proiect mult mai 

Ascultă-ne şi pre noi cei din păcat 
netrebnicii fii ai tinii! 

Preablândă, bună. Preasfântă Fecioară 
poiata Domnului Iisus! 
dezleagă-ne blestemul ce ne-nzăvoară 
deschide-ne „calea de sus". 

Ca prin aprinsă descoperire, 
arcana doritului Mire 
şi noi să putem aşijderi cânta 
aşa cum Moisi dezlegat de sanda, 
cu faţa în văpaia de rug, 

/V 

fierbinte de har Ţie Iţi striga 
unele ca acestea-n amurg: 

Bucură-Te tulpină de lumină a Rugului nemistuit 
Bucură-Te pridvorule de smirnă prin care Dumnezeu S-a ivit 
Bucură-Te inel al unui foc ce-i mai presus de cer 
Bucură-Te dezlegare care topeşti tot lăuntricul ger 
Bucură-Te toiag cu floare întru a inimii călătorie 
Bucură-Te fir de răcoare izvorât în lăuntrica pustie 
Bucură-Te parafă de jar în suflet pătrunsă 
Bucură-Te zăpadă a minţii de nicio patimă ajunsă 
Bucură-Te măsura a opta a împărăţiei din noi 
Bucură-Te învăţătură scoasă din bucuria de apoi 
Bucură-Te miare sărutată cu duhovnicească minune 
Bucură-Te Mireasă urzitoare de nesfârşită rugăciune. 

vast, căci intenţiona a transpune în româneşte şi celelalte cărţi 
de slujbă care a participat la traducerea Bibliei de la Bucureşti 
(diortosind varianta lui Nicolae Milescu), a încercat să ne ofere 
şi istoria Moldovei în versuri. Aceasta cuprindea 128 de stihuri, 
iniţial, inserate în prefaţa la Molitvănicul de-nţăles (Iaşi, 1681), 
fiind revăzută şi extinsă, apoi, în manuscris 122 . Versurile nu sunt 
lipsite de har artistic şi putem extrage din toate aceste fapte 
concluzia unui exerciţiu literar si de versificaţie în limba română 

9 9 9 

îndelungat, practicat de Dosoftei. 

O abnegaţie care nu poate fi înţeleasă şi explicată în 
absenţa unei tradiţii literare şi poetice, chiar şi în veşmânt sla¬ 
von, care să determine un asemenea gust şi zel pentru această 
îndeletnicire artistică, chiar dacă ea nu se înscrie în cadrele 
plăcerii estetice pure. 

în cele ce urmează, dorim să urmărim în psalmii versi¬ 
ficaţi ai lui Dosoftei nu numai performanţa metrificării, care este 
remarcabilă, dar si resorturile lirice si retorice care tin de 
practica oratorică specifică omiliei şi hermeneuticii bizantine, 
poezia dogmatică 123 şi poezia cosmică, pe care am început să o 
urmărim în Psaltirea coresiană. Dorim să ilustrăm şi promo¬ 
varea unor anumite concepţii, proprii Ortodoxiei isihaste, care 
vor avea un viitor demn de remarcat în lirica românească. 


122 Cf. Dan Horia Mazilu, Recitind literatura română veche, voi. II, op. 
cit., p. 148-152. 

123 Eugen Negriei distinge psalmi morali şi psalmi dogmatici, în Poezia 
medievală în limba română, op. cit., p. 30. 

precum şi alte câteva aspecte care nu au fost aduse în atenţie 
anterior 124 . 

Universul este creaţia ex nihilo a Dumnezeului treimic: „A 
Ta este. Doamne, lumea şi pământul,/ Ce le-ai împlut singur 
dintâi cu cuvântul" (Ps. 23, 1-2) 125 . 

E o precizare dogmatică rezonantă în concepţia psalmilor: 

„Ce Tu, Doamne, ceriul şi pământul/ Le-ai făcut din voaie 
[de voia Ta] cu cuvântul /.../ Să fiţi blagosloviţ de Domnul,/ Ce- 
au fapt ceriul, pământul şi omul" (Ps. 113, 29-30, 61-62); El „au 
fapt ceriul cu cuvântul/ Ş-au întărit tot pământul" (Ps. 120, 5-6). 

Sau: „Ce-au poruncit sângur cu cuvântul/ De s-au făcut 
ceriul şi pământul" (Ps. 133,13-14), etc. 

Dumnezeu a gândit lumea din veşnicie şi a adus-o întru 
existenţă atunci când a dorit, într-o armonie deplină, nemaie- 
xistând nimeni care să cunoască sfatul Treimii şi gândul Său: 


124 Fragmentul care urmează a fost publicat parţial aici: 

https ://ww w. teologiepentruazi. ro/2010/04/29/psaltirea-sf antului- 
dosoftei-raspuns-unei-probleme-neclare/. 

Comentariul integral a fost publicat o lună mai târziu în cartea mea. 
Epilog la lumea veche, voi. I, Teologie pentru azi. Bucureşti, 2010, cf. 

https://www.teologiepentruazi.ro/2010/05/14/epilog-la-lumea- 

veche-i-1/. 

Ulterior şi în ediţia a doua a cărţii, din 2014, cf. 
https://www.teologiepentruazi.ro/2014/01/ll/epilog-la-lumea- 
veche-i-l-editia-a-doua/. 

/V 

In ediţia de fată am revăzut si actualizat citatele biblice si am operat 

9 9 9 9 JT 

alte revizuiri minimale asupra textului. 

125 Utilizez ediţia: Dosoftei, Opere 1 (versuri), op. cit. supra. 



133 


„Cela ce-au pus stelelor măsură/ Şi numere careaş pre 
făptură [care a dat nume stelelor],/ Mare este Domnul de tărie,/ 
Şi gândul Lui nime nu-i să-l ştie" (Ps. 146, 13-16); „Că Domnul 
au cugetat cu gândul/ De le-au făcut [cele ce există] şi-I ţân toate 
rândul" [orânduiala, ordinea] (Ps. 148,15-16). 

Hristos Dumnezeu este Lumină si Iubire arzătoare si, într- 
o exprimare mistico-simbolică, are „sălaşul în soare,/ De scri- 
peşte şi dă strălucoare,/ Ca un Mire când stă de purcede / Dintr- 
a Sa cămară unde şede. /.../ Şi nu-i nime să-I scape de boare,/ Să 
s-ascunză de Dâns la răcoare" (Ps. 18,13-16, 21-22). 

Mirele acesta este însăşi Frumuseţea şi Arhetipul fru¬ 
museţii umane, de Care nimeni nu se poate ascunde în răcoarea 
nefiinţei sau a nevederii Sale, nu se poate autodesfiinţa onto¬ 
logic, ci doar se poate desfigura prin refuzarea acestei asemă¬ 
nări cu El (vom vedea mai târziu psihologia omului păcătos, sub 
condeiul lui Dosoftei): 

„Limba îm voi face condei de scrisoare/ A scriitori grabnic 
ce nu-i pre sub soare,/ Cu cât eşti de ghizdav [frumos, minunat] 
să-Ţ scriu în frâmseţe,/ Că-ntreci pre toţ giunii cei din tinereţe" 
(Ps. 44, 3-6). 

Creatorul acesta a făcut şi lumea întreagă, după chipul Său, 
ca frumuseţe si lumină materială: 

9 9 

Văz că-i tocmit ceriul de mânule Tale, 

Cu toată podoaba, şi-i pornit cu cale. 

Ai tocmit şi luna să crească, să scază. 

Să-s ia de la soare lucoare din rază. 

9 



134 


Stele luminate ce lucesc pre noapte. 
De dau cuviinţă. Tu le-ai urzât toate. 

(Ps. 8, 9-12) 


* 


De la Tine z[i]ua luminează. 

Şi noaptea cu stelele dă rază. 
Tu ai tocmit luna de dă zare. 

Si soarelui i-ai dat de răsare. 

9 

Tu i-ai dat pământului frâmseţe. 
De l-întoarce vara-n tinereţe. 

9 

Primă var a-i de Tine făcută. 

Să plodească rouă roadă multă. 

(Ps. 73, 65-72) 

* 


Că mare Domn este Domnul /.../ 

Că-I este lumea pre mână. 

Cu pământ şi cu ce-i plină. 

Si muntâi cu dealuri nalte 

9 9 

Supt cuvântu-I sunt plecate. 

Si marea cu nalte valuri 

9 

A Lui este-n toate laturi. 
Si-i de mâna Lui lucrată 

9 

Toată laturea uscată. 

(Ps. 94,11,15-22) 

* 


Şi Tu, Doamne, cu cuvântul 
Dintâi ai urzât pământul. 
Si ceriurile ce-s nalte 

9 

Sunt de mâna Ta lucrate. 

(Ps. 101, 89-92) 

* 


Toate, ce vru Domnul a le face 
Pre pământ şi-n cer, le-au fapt cu pace. 
In mări şi pre la toată genunea. 

De s-au ivit Dumnezău minunea. 

9 

Suind nuori de preste hotară, 
în ploi fece fulgere cu pară, 
Dintr-a sale cămări scoţând vântul, 
De-I face porunca şi cuvântul. 

(Ps. 134,11-18) 


Creaţia aceasta este o urzeală desăvârşită, cu soare, lună, 
stele, munţi „cu dealuri nalte" şi mări „cu nalte valuri", o lume 
nu doar înaltă, ci şi adâncă de genuni, vie şi dinamică, pe scena 
căreia se mişcă nori, „fulgere cu pară" şi vânturi. 

Dumnezeu, cu „mânule" Sale, a făcut „stele luminate", pe 
care „Tu le-ai urzât toate" şi - arghezian - „de mâna Lui lucrată" 
este „toată laturea uscată", adică a „pământului frâmseţe". 

Luna „dă zare" nopţii, am zice, amintindu-ne de Blaga, „cu 
largi fiori de sfânt mister"... 

„Dosoftei laudă lumea proaspătă, luminoasă, veselă chiar, 
plină de minuni, edenică..." 126 . Aceste trăsături care le vom 
regăsi aidoma la Antim Ivireanul şi ele se vor imprima în 
urzeala/ textura literară a poeziei româneşti moderne şi o vor 
personaliza din interior. „Această sacralizare cosmică îşi va 
pune o pecete definitorie pe întreaga fizionomie a liricii româ¬ 
neşti" 127 . 

9 

Aceste versuri nu doar că „vădesc un suflet cu ochii 
deschişi şi spre frumuseţile naturii" 128 , ci natura paradisiacă (în 
stare să fie avangarda frumuseţii paradisiace) este un corelativ 
al dogmelor teologice, care susţin crearea lumii de către un 
Dumnezeu care este Izvorul frumuseţii si al curătiei/ fecioriei. 


126 Manuela Tănăsescu, op. cit., p. 348. 

127 Idem, p. 343. 

128 N. Cartojan, op. cit., p. 192. 

Ea este, totodată, o prelegere cosmică expusă permanent în 
faţa conştiinţei umane, care e un public întins pe tot pământul. 
Când Immanuel Kant se arăta impresionat numai de cerul 
înstelat de deasupra sa şi de legea morală din sine însuşi, îşi 
descoperea amprentarea teologică. Fiindcă nu făcea decât să-l 
reformuleze pe Sfântul Pavlos, care, mai întâi, a afirmat că uni¬ 
versul este o carte de înţelepciune şi că legea conştiinţei sau 
legea morală se află dintru început în fiecare om, cultivat sau 
necultivat: 


„Cele nevăzute ale Lui se văd de la facerea lumii, 
înţelegându-se din făpturi, adică veşnica Lui putere şi 
dumnezeire (Rom. 1, 20). [...] 

Când păgânii, care nu au lege, din fire fac ale legii, 
aceştia, neavând lege, îşi sunt loruşi lege" (Rom. 2,14). 

Epistola paulină către romani era, de altfel, preferata lui 
Luther şi, prin el, capătă o importanţă deosebită în aria pro¬ 
testantă de gândire, iar Kant nu avea cum să o ignore. 

Eminescu putea afla la Kant şi Schopenhauer sau la ro¬ 
manticii germani o stilistică filosofică modernă, conformă cu 
spiritul vremii şi cu răul secolului, dar nu mai multă filosofie 
decât găsea în arhiva spiritualităţii proprii. 

De aceea, ni se pare inconsistentă următoarea afirmaţie a 
Zoei Dumitrescu-Buşulenga: 

/V 

„In imperativul categoric kantian din Critica raţiunii 
practice i se părea că găsise cheia acordării sale lăuntrice. 
Adâncimile lumii morale, frumuseţea şi gratuitatea acelei 
norme universale sădite în noi, la fel de frumoasă ca cerul 
înstelat desupra noastră, i-au dat un punct de sprijin în 
univers, un reper al perfecţiuniii interioare posibile" 129 . 


în opinia mea, Kant nu făcea decât să îi reamintească, 
eventual, de imperativul moral. 

Cosmosul este prima sursă de cultură a omului, un interlo¬ 
cutor intelectual pe măsura raţiunii sale, prima sa academie de 
teologie şi filosofie, în timp ce în interior, conştiinţa sa este un 
nomocanon drastic. 

Si în afară, si în sine însăsi, fiinţa umană are cărţi nescrise, 
busole sau repere negreşite spre adevăr. 

Ne situăm într-o tradiţie - pe care o urmărim acum la 
Dosoftei, dar de care nu ne vom despărţi niciodată în poezia 
românească şi care va naşte cei mai mari poeţi români, de la 
preromantici şi Eminescu până în epoca modernă (de aceea şi 
insistăm) - pe care o precizează Sfântul Ioan Hrisostom în capul 
cărţii, mai înainte de a începe să comenteze Evanghelia: 


129 Zoe Dumitrescu-Buşulenga, Eminescu - Viaţa, ediţie îngrijită de 
Dumitru Irimia, cuvânt înainte Dan Hăulică, Ed. Nicodim Caligraful, 
Mănăstirea Putna, 2009, p. 161. 

„Ar fi trebuit să n-avem nevoie de ajutorul Sfintelor 
Scripturi, ci să avem o viaţă atât de curată încât harul 
Duhului să fi ţinut locul Scripturilor în sufletele noastre. Şi 
după cum Sfintele Scripturi sunt scrise cu cerneală, tot aşa 
ar fi trebuit ca si inimile noastre să fi fost scrise cu Duhul 

9 

Sfânt. [...] 

Dumnezeu n-a vorbit prin scrieri cu Noe, cu Avraam 
si cu urmaşii lui, cu Iov si cu Moise, ci a vorbit cu ei fată 
către faţă, pentru că a găsit curat sufletul lor. 

Când însă întregul popor a căzut în păcate grele, 
atunci da, atunci a fost nevoie de scrieri, de table, de însem¬ 
narea în scris a tuturor faptelor şi cuvintelor lui Dum¬ 
nezeu" 130 . 


A fost nevoie de acestea atât în epoca Vechiului Testa¬ 
ment, cât si în cea a Noului Testament. Asemănător îsi va 
formula discursul şi Varlaam, în prefaţa Cazaniei, fundamen- 
tându-şi demersul pe necesitatea transmiterii scriptice a înţe¬ 
lepciunii, în contextul declinului umanităţii şi al decadenţei 
istorice. 

De asemenea, acest argument este precizat în Palia istorică 
sau Palia bizantină (supranumită şi Biblia populară ): 


130 Sfântul Ioan Gură de Aur, Scrieri III. Omilii la Matei, cu traducere, 
introducere, indici şi note de Pr. D.[umitru] Fecioru, în col. PSB, voi. 23, 
Ed. IBMBOR, Bucureşti, 1994, p. 15. 

„Aceastea deaca audzi Melhii, preveghie într-acea 
noapte, vrând să plinească slujba şi învăţătura părintelui 
său [care i-a cerut să pregătească boi şi viţei pentru jertfă 
înaintea zeilor]. 

Intr-acea noapte era luna foarte luminată şi stealele 
străluciia foarte. Aceastea deaca vădzu Melhii, să miră si 
gândi întru sine, dzicând: 

«Oh, spre ce lucruri frumoase odihneaşte Dumne- 
dzău, Făcătoriul a toate! Duce-mă-voi, de voi spune pă¬ 
rintelui mieu: „ Mai bine Acestuia să înălţăm jâtvă, decât 
bodzilor [idolilor] celor muţi şi surzi”»... ” 131 . 


Sfântul Melhisedec fuge în Muntele Eleonului (Măsli¬ 
nilor) şi se roagă Dumnezeului pe Care L-a cunoscut prin 
revelaţie naturală, contemplând frumuseţea cosmică: „Svinţiia 
Ta eşti Domnul Dumnedzău, cela ce ai făcut ceriul şi pământul, 
soarele si luna si stealele!" 132 . Această concisă confesiune de 

9 9 

credinţă o putem regăsi foarte adesea în martirologii şi hagio¬ 
grafii, fiind făcută mai ales de către Sfinţii Mucenici din primele 
secole creştine în faţa persecutorilor lor. 


131 Cele mai vechi cărţi populare în literatura română, IV, Palia istorică, 
studiu filologic, studiu lingvistic şi ediţie de Alexandra Moraru şi Mihai 
Moraru, Fundaţia Naţională pentru Ştiinţă şi Artă, Bucureşti, 2001, p. 
123. 


132 Idem, p. 125. 

în acelaşi mod şi Sfântul Avraam lecturează scriptura 
celestă: 


„Tatăl lui era făcătoriu de idoli. Şi vădzând Avram 
bozii părintelui său carele îi făcea, zise întru sine: 

«O, cum face tată-mieu bozii şi le sluj aste lor, şi nu 
poate mie a vesti pre Dumnezeu, Făcătoriul ceriului şi al 
pământului, cela ce făcu soarele şi luna, stelele şi marea!» 

M 

Melhisedec dzise: «Care Dumnedzău te-au trimis? 
Răspunse Avram: Dumnedzău cela ce au făcut ceriul şi au 
dzidit pământul, marea şi soarele, luna şi stealele...»" 133 . 

Ne aflăm la o distanţă semnificativă de Apusul Europei, 
care, după despărţirea de Ortodoxie, a instituit în cultura sa 
centralitatea Bibliei scrise, fundament pe care umanismul şi pro¬ 
testantismul l-a întărit acolo definitiv - numai o reconvertire 
religioasă îl mai poate zgudui. 

Nu trebuie să înţelegem de aici că Orientul bizantin şi est- 
european s-a concentrat pe o cultură populară. în niciun caz! 
Acelaşi Ioan Gură de Aur scrie: Acuzare celor care nu citesc Sfintele 
Scripturi 134 . Nu e o recomandare, ci este o obligaţie, transmisă 
panpatristic, şi care a străbătut la noi secolele şi istoria: Ispitite 
Pisaniia (Cercetaţi Scripturile - In. 5, 39)! 


133 Idem, p. 116-117 şi 126. 

134 Sfântul Ioan Gură de Aur, Scrieri III, op. cit., p. 545 ş. u. 

Pentru medievalii noştri, cel ce nu ştia să citească era 
„dobitoc" (Ps. 48, 12) - şi, în capitolul dedicat lui Dimitrie 
Cantemir, G. Călinescu sesiza, în Istoria sa literară, că boierii 
Costini îl apostrofau astfel pe Constantin Cantemir, care era 
iliterat şi căruia îi aminteau des acest apelativ. 

Aşadar, există un hiat între Occidentul catolico-protestant 
care absolutizează Scriptura, afirmând exodul lui Dumnezeu în 
cer şi absenţa relaţiilor Sale directe cu oamenii (a revelaţiilor), şi 
Răsăritul ortodox care posedă în continuare o biblie cosmică, pe 
lângă cea scrisă, precum şi experienţa mistică a contactelor re- 
velaţionale dintre Dumnezeu şi oameni, apărată şi întărită de 
curentul isihast sub îndrumarea unor mari gânditori mistici ca 
Sfântul Simeon Noul Teolog (sec. XI), Sfântul Grigorios Sinaitul, 
Sfântul Grigorios Palamas (sec. XIV), Sfântul Paisie Velicikovski 
(sec. XVIII) - ca să evoc doar câteva nume răsunătoare, dintr-o 
mare mulţime de susţinători ai teologiei vederii lui Dumnezeu. 

Aceste precizări sunt esenţiale pentru a înţelege poezia lui 
Dosoftei si a urmaşilor săi, efluviile de entuziasm ale lirismu- 

9 9 ' 

lui, care sesizează firele de lumină si de har ce străbat textura 
unei naturi şi a unui cosmos, privit ca spaţiu securizant, tocmai 
pentru că e contemplat în ingenuitatea sa. Dosoftei urmează, în 
ce priveşte urzirea cerului şi a luminătorilor cereşti, tradiţia 
traducerilor mai vechi ale Psaltirei, precum cele utilizate de 
Coresi, care precizează, chiar mai subtil, că Dumnezeu a urzit 
toate cu degetele: „Că văzu ceriul/ vădzură cerurile, lucrul 
deagetelor Tale, luna şi stelele ce-ai Tu urzit "... 135 . 


135 Coresi, Psaltirea slavo-romănă (1577)..., op. cit., p. 53. 

Aceleaşi detalii le regăsim şi în Cazania lui Coresi: 

„Şi împărţi lorii tocma (ce se zice, pre voia loru-şu lăsă 
pre ei), ca un Iubitoriu de oameni şi de feciori. întocmai 
amu deade Dumnezeu oameniloru tuturora întelesu si 

9 9 

samavolnicie [raţiune şi voinţă liberă]. 

Deade lorii soarele, luna, stealele, pământulu şi totu 
ce e pre elti. [...] Iar celii fecioru mai mare şi dereptîi întru 
slava Domnului aceastea le primi. Văzu ceriulii şi de 
bunătatea făpturiei cunoscu pre Ziditoriulii. «Văzu», zice, 
«ceriulu, lucrulu degeteloru Tale, luna şi stealele ce Tu le-ai 
urziţii». 

Văzu amu lumea aceasta şi mulţemi şi proslăvi Dom- 
nulii, cela ce o au înfrumusetatu'' 136 . 

' 9 


Un alt poem creaţionist, reprodus şi comentat (frag¬ 
mentar) de multe dintre studiile dedicate lui Dosoftei, este Psal¬ 
mul 103. 

El detaliază zilele creaţiei si le relatează într-o reflectare 

9 9 

poetică, chiar şi în varianta neversificată, cu atât mai mult în 
transpunere poetizată: 

Să Te-mbraci cu mărturie. 


136 Coresi, Evanghelie cu învăţătură (1581), publicată de Sextil Puşca- 
riu şi Alexie Procopovici, Ed. Atelierele grafice Socec & Co, Societate 
anonimă. Bucureşti, 1914, p. 24. 

Cu frâmsete si tărie. 

Că Tu Te-nvesti cu lumină. 
Ca soarele-n zî senină. 

Si Ti-ai tins ceriul ca cortul, 

9 9 ' 

De l-ai înfrâmsat cu totul. 

Şi i-ai pus deasupra ape. 
Din tinsori să nu să scape. 

Nuorii Ţ[i]-ai pusu-Ţ[i] scară. 
Când vei să pogori în ţară. 

/V 

Caii Iţ[i] sunt iuţ ca vântul. 
De mărg unde Ţi-i cuvântul. 

Şi ca gândul mărg de tare 

A 

îngerii Tăi cei călare. 

Şi pedestrimea ca focul 
Merge strălucind cu totul. 

Tu-ntemeiez[i] cu cuvântul 
De stă nemutat pământul. 
Tu i-ai datu-i de mainte 
Prăpastea 137 de-mbrăcăminte. 

Şi stă gata să te-asculte. 

Să dea apa preste munte. 


137 Abisul/ adâncul mării, al oceanului planetar. 

Şi de svânta Ta poruncă 
Va fugi din deal la luncă. 

Că va merge detunată. 

De glasul Tău înspăimată. /.../ 

Copacilor de pre câmpuri 
Tu le dai saţâu pre timpuri. 

Si chedrilor din Livanul, 
Ce-i răsădeşti pre tot anul. 

Acolo vrăbii s-or face 

9 

Cuiburi, di-or şedea cu pace. 
Că le este rodionul 
Povaţă, pus de la Domnul. 

Cerbilor le-ai dat să salte 
Pre muntâi cu dealuri nalte. 

Şi iepurilor scăpare 
Le-ai dat s-aibă supt stânci tare. 

Luna ai făcut cu rază 
Să crească-n vremi si să scază. 
Si soarele s-nmereste 

9 9 9 

Apusul ce odihneşte. 


Din tuneric faceş noapte. 



146 

De ies gadinile toate. 

Lupii urlă şi scâncează. 

Când spre vânat să gătează, 

Să-ş[i] ceie şi să-ş[i] răpască 
De la Domnul să-i hrănească. 

Până când răsare soare. 

De mărg cineş la-nchisoare. 

Şi omul, fără de greaţă, 

Iese-n treabă demineată. 

De lucrează pănă-n sară, 

Zî de iarnă si de vară. 

9 

Pentru-aceea, Doamne svinte. 

Să fii mărit de mainte 
De lucruri ce-ai făcut mare. 

Cu sfat bun, cu aşezare! 

Pământul îi plin de fapte [făpturi] 

Ce-ai făcut cu bunătate. 

Si marea câtu-i de lată. 

Şi largă, şi desfătată, 

Într-însă să tin heri multe, 

Jigănii mari şi mănunte. 

Preste luciu de genune 

Trec corăbii cu minune. 


Acolo le vine toană 
De fac chiţii gioc şi goană. 

(Ps. 103, 5-30, 71-112) 


Psaltirea este o Biblie în mic, chintesenţiată, care repetă 
totul de la geneză până la eshatologie. Poate şi de aceea este 
cartea din canonul Vechiului Testament solicitată cel mai mult 
în cultul Bisericii, deşi exprimarea sa este adesea într-o formă 
profetică/ umbrită, simbolică, care are nevoie de o herme¬ 
neutică înaltă şi subtilă. Dar tocmai acest fapt o face şi mai 
agreabilă hermeneuticii teologice ortodoxe. 

Iar Psalmul 103 este o deuterogeneză, o relatare a primelor 
şase zile ale creaţiei, într-o altă formulă decât cea din primul 
capitol al Facerii. Critica literară a remarcat pe drept cuvânt 
poezia acestui psalm, deşi, cu toată amprenta personală im¬ 
primată de Dosoftei, ea este scripturală în esenţă. 

Dosoftei nu face decât să-i extrapoleze semnificaţiile şi să- 
i aplice o haină lingvistică românească inedită - ceea ce nu-i 
scade câtuşi de puţin din virtuţile de poet. 

Se observă ordinea în care sunt create faptele/ făpturile: 
cerul şi pământul (cf Fac. 1, 1), prin care Sfântul Maximos 
Mărturisitorul şi alţi Sfinţi Părinţi înţeleg: lumea nevăzută/ 
spirituală şi, respectiv, universul material. Această interpretare 

este urmată şi de cronografele traduse în româneşte (Danovici, 
Rostovski). 

Dumnezeu este Creatorul si Soarele amândurora. Cel ce Se 
îmbracă „ca soarele-n zî senină" şi care are „nuorii scară", adică 
slava dumnezeiască, harul sau energiile Sale necreate. 

Slava Sa o pot sesiza duhovniceşte oamenii Sfinţi, „când 
vei să pogori în ţară", adică, atunci când Se revelează lor: pe 
muntele Şina (Sfântului Moisis - în timp ce poporul privea 
temător de departe), pe Cârmei (Sfântului Iliu), pe Ermon şi 
Tabor (Sfinţilor Apostoli). Sau, aparte sau individual. El Se reve¬ 
lează unei persoane anume, care îl vede în slava Lui numai cu 
ochii inimii, extatic, neînţeles de cei din jur. 

Versurile acestea reproduc o altă hermeneutică patristică 
la scara lui Iacov (mai frecvent se consideră însă că o reprezintă 
simbolic pe Maica Domnului), adică scara pe care a văzut-o 
Sfântul Patriarh Iacov în vis extatic, care unea cerul cu pământul 
şi pe care urcau şi se pogorau îngerii Domnului (Fac. 28,12: „Şi 
a visat că era o scară, sprijinită pe pământ, iar cu vârful atingea 
cerul; iar îngerii lui Dumnezeu se suiau şi se pogorau pe ea"). 

Domnul are îngerii drept „cai iuţ ca vântul şi ca gândul" şi 
„pedestrime [de îngeri] ca focul, strălucind cu totul", zeloşi să-I 
împlinească Lui „cuvântul", porunca („de mărg unde Ţi-i 
cuvântul"). Nu e o expresie populară, de basm! Dosoftei e crea¬ 
torul, sursa primară, şi nu imaginaţia populară! 

Aceeaşi expresivitate se regăseşte şi în cronograful tradus 
de Danovici 138 , după cel grecesc al lui Matei Kigalas: 

„Şi precum sântu fără trupuri, asia sântu fără moarte, 
sirguitori şi iuţi spre posluşaniile [slujbele] lui Dumne- 
dzău, mai iuţi decât vcderia ochilor şi decât zburaria gândului 
(s. n.)" 139 . 

Aceştia sunt cerul. 

9 

Imaginile nu sunt pur şi simplu poetice. Norii slavei lui 
Dumnezeu sunt trăsura sau caleaşca Lui, zice Sfântul Ioannis 
Gură de Aur, comentând pogorârea Sfântului Duh la Cinci- 
zecime. însă, acolo unde este vorba despre nori în Scriptură, 
avem, de fapt, o indicare a slavei negrăite a lui Dumnezeu, a 
revelării luminii Sale dumnezeieşti necreate. Niciodată norii nu 

9 

/V 

stau în preajma îngerilor. Ei sunt un element definitoriu, extatic, 
în Scriptură, care indică prezenţa lui Dumnezeu însuşi: „pre 
denainte-Ţ nuorii fac cale" (Ps. 17, 33). 

Aidoma vorbeşte Sfântul Ioannis si în omiliile la Matteos, 
comentând Schimbarea la faţă, când se întreabă de ce se aude 
glasul Tatălui din nor: 


138 Danovici e traducătorul în opinia lui G. Ştrempel; alţi cercetători 
sunt de altă părere. 

139 Cronograf Tradus din greceşte de Pătraşco Danovici, voi. I, ediţie 
îngrijită şi cuvânt înainte de Gabriel Ştrempel, studiu introductiv de Paul 
Cernovodeanu, Ed. Minerva, Bucureşti, 1998, p. 3. 

„Aşa Se arată totdeauna Dumnezeu! «Nor şi negură 
împrejurul Lui» [Ps. 96,2]; şi: «Sade pe nor uşor» [Is. 19,1]; 
şi iarăşi: «Cel ce a pus norii suirea Lui» [Ps. 103,4]; şi: «Nor 
L-a luat de la ochii lor» [Fapt. 1, 9]; şi: «Ca Fiu al omului, 
venind pe nori» [Dan. 7,13]. 

Glasul a venit din nor ca să creadă Apostolii că glasul 
vine de la Dumnezeu. Si norul era luminos" 140 . 

9 


Norii luminoşi sunt „întunericul supraluminos" 141 al sla¬ 
vei eterne a Preasfintei Treimi, adică, în poetizarea lui Dosoftei 
(care apelează nu o dată la Sfinţii Părinţi): „lumină ce scripeşte 
cu negură groasă de grea strălucoare" (Ps. 17, 27-28). 

„întunericul dumnezeiesc este lumina neapropiată în 
care se spune că locuieşte Dumnezeu (cf. I Tim. 6,16)" 142 . 


De aceea, Dosoftei o numeşte scară (urmărind cel mai 
probabil o altă interpretare patristică, ce nu mi-e cunoscută în 


140 Sfântul Ioan Gură de Aur, Scrieri III. Omilii la Matei, op. cit., p. 

651. 

141 Sfântul Dionisie Areopagitul, Opere complete şi scoliile Sfântului 
Maxim Mărturisitorul, traducere, introducere şi note de Pr. Dumitru 
Stăniloae, ediţie îngrijită de Constanţa Costea, Ed. Paidea, Bucureşti, 
1996, p. 248 (cap. II din Despre Teologia Mistică). 

142 Idem, p. 258 (Epistola V, Către Dorotei liturgul (diaconul)). 

mod deosebit), adică scara pogorârii lui Dumnezeu la om, atât 
înainte cât şi după întruparea Cuvântului, a revelării Sale în 
lumina Sa cea negrăită. 

Pentru că fiinţa lui Dumnezeu rămâne în veci necunos- 

9 

/V 

cută, nu numai oamenilor, dar şi îngerilor, dar putem cunoaşte 
(ba chiar suntem obligaţi, conform teologiei ortodoxe, să 
cunoaştem) strălucirea feţei Sale, adică lumina/ harul/ energiile 
Sale necreate si veşnice. 

9 9 

Cunoaşterea aceasta este echivalentă cu sfinţirea si îndum- 

9 9 9 

nezeirea umanului şi pe ea o promovează toată literatura 
română medievală, de la Neagoe Basarab la Varlaam şi Antim, 
Dimitrie Cantemir, Constantin Cantacuzino si Nicolae Milescu- 
Spătarul (ultimul scrie şi un scurt tratat dogmatic, adresat 
romano-catolicilor, despre Steaua Răsăritului luminând peste 
Occident - Enchiridion sive Stella Orientalis Occidentali splendens). 

Nu trebuie să ne mire prezenţa mirenilor (laici) în această 
enumerare: 

„Grigorie Palama a oferit descrierea ideală a trei 
variante de isihasm ca adevărata filosofie a Vieţii creştini- 

9 9 

lor: un isihasm anahoretic pentru pustnici ( Lauda Cuvio¬ 
sului Petru Athonitul din 1332-1333), un isihasm pentru 
monahii şi monahiile din mănăstiri, urban chiar ( Epistola- 
tratat către monahia Xeni din 1345-1346) şi un isihasm laic 

pentru intelectuali (Epistola-tratat către Ioan şi Teodor filozofii 
tot din intervalul 1345-1346)" 143 . 

Dialogul Dumnezeirii cu umanitatea foloseşte şi o altă 
scară, căci îngerii sunt caii şi pedestrimea Lui - cu un alt termen, 
biblic, oştirea sau taberele Lui (Fac. 32,1-2). 

Biblia de la 1688 face o precizare în plus, individua-lizându- 
i ca Arhangheli. 

In mod cert, Dosoftei nu se inspira din folclor 144 . 


143 Ioan I. Ică jr.. Maica Domnului în teologia secolului XX şi în 
spiritualitatea isihastâ a secolului XIV: Grigorie Palama, Nicolae Cabasila, 
Teofan al Niceei, Ed. Deisis, Sibiu, 2008, p. 198. 

144 Aşa cum, din păcate, eronat au crezut I. C. Chiţimia (a se vedea: 
Dosoftei, „Psaltirea în versuri", în Crestomaţie de literatură română veche, voi. 
II, op. cit., p. 162 ş. u.) sau Al. Andriescu. 

De asemenea, ambii greşesc, în opinia noastră, când consideră că 
originalul biblic e mai sărac din punct de vedere expresiv decât transpu¬ 
nerea poetică a Mitropolitului. 

Ceea ce caracterizează, prin excelenţă, expresia biblică este concen¬ 
trarea, laconismul simbolico-profetic şi paremiologic-metaforic. 

Extrapolarea poetică a sensurilor este posibilă tocmai datorită 
acestei concentrări care ascunde un abis semnatic şi care poate fi 
dezvoltată apoi în parafrazări, prelucrări şi interpretări cât de mari şi 
întinse, după cum se doreşte. 

Al. Andriescu dezavuează, pe bună dreptate, curentul etnicizant, 
iniţiat de N. Iorga şi moştenit până la E. Negriei, care susţine aşa-zisa 
românizare a psalmilor lui Dosoftei, dar consideră pe mai departe 
valabilă influenţa folclorică, afirmând, spre exemplu: „Creatorul [lumii] 
este preamărit în mijlocul minunilor sale, cum spune inspirat Dosoftei, 

Sfântul Antim Ivireanul îi numeşte „care si căruţe", de- 
semnându-i pe îngeri ca un alt vehicul, creat - în afară de slava 
Sa necreată şi veşnică - al deplasării lui Dumnezeu spre oameni. 

îngerii sunt mărturia slavei Lui copleşitoare, însoţitorii şi 
escorta Lui împărătească, dar şi intermediari între Dumnezeu şi 
om: 


„de I-au fost lipsă de cară şi de căruţe, ca să meargă 
undevas, are El mult mai slăvite si mai lăudate cară decât 
aceştia; că zice David, Psalm 17: «S-au suit pe heruvimi şi 
au zburat; zburat-au pe arepile vântului»" 145 . 

tălmăcind imaginile biblice într -0 limbă poetică de inspiraţie folclorică, 
ce era capabilă, mlădiată de el, să le conserve şi să le restituie nealterată, 
dacă nu îmbogăţită, întreaga frumuseţe. 

/V 

In această pictură naivă, norii sunt scară la cer, creatorul îşi mână 
caii iuţ[ i] ca vântul, îngerii cei călare ca gândul mărg de tare, prăpastea de- 
mbrăcăminte îşi porneşte apa detunată de porunca lui Dumnezeu..." etc, 
etc., cf. Al. Andriescu, Psalmii în literatura română, Ed. Universităţii 
„Alexandru Ioan Cuza", Iaşi, 2004, p. 24. 

O astfel de perspectivă este cu totul eronată şi este provocată de 
necunoaşterea domeniului teologiei mistice ortodoxe. 

/V 

Insă, dacă specialişti de o asemenea ţinută şi care sunt de bună 
credinţă cad într-o asemenea capcană, nu mai trebuie să ne mai întrebăm 
mai mult despre cum s-au produs mistificările din critica deceniilor tre¬ 
cute, cu atât mai mult cu cât erau solicitate masiv si de intenţii malefice. 

Altfel, studiul lui Al. Andriescu este, din punct de vedere literar, 
solid şi acrivic, şi multe din precizările sale sunt foarte binevenite. 

145 Antim Ivireanul, Opere, ediţie critică şi studiu introductiv de 
Gabriel Ştrempel, Ed. Minerva, Bucureşti, 1972, p. 105-106. 

/V 

In psalmul indicat şi de Antim, vedem că Dosoftei păs¬ 
trează aceeaşi retorică teologică în denumirea activităţii înge¬ 
rilor (ca şi în cazul altor precizări de acest gen): „Când ai să faci 
cale unde Ţi-i cuvântul/ Ai heruvimi gata de-s repez[i] ca 
vântul" (Ps. 17, 29-30). 

Asemenea scrie si Sfântul Varlaam: 

9 

„Dumnedzău, cela ce nice început, nice svărşit n'are, 
carele iaste mai denainte decăt toti vecii, îmbrăcat cu 
lumină neatinsă [neapropiată - I Tim. 6, 16] şi cu slavă 
negrăită, căruia nu-I trebuia nice ceriu, nice pământ, nice 
altă lume ca sâ-L proslăvească, câ acestea toate le ave întru 
sine, si era mărit si slăvit deusebi de toatâ lumea, iară 
pentru mare mila Sa vru să-ş[i] arate slava Sa lumiei, 
[slava] carea o ave mainte încă de ce nu era lumea, 
pentr'aceea întăiu făcu îngerii" 146 . 


Un teolog protestant existenţialist, Jiirgen Moltmann - 
deşi, pe traiect catolico-reformat, confundă fiinţa cu energiile/ 
lucrările lui Dumnezeu - afirmă că, din veşnicie, „Dumnezeu se 
hotărăşte să-şi descopere propria slavă. [...] în primul rând. 
Dumnezeu se hotărăşte pentru împărăţie şi mai apoi pentru 


146 Varlaam, Cazania (1643), ed. îngrijită de J. Byck, Ed. Academiei 
RSR, Bucureşti, 1966, p. 377. 

creaţie. De aceea fundamentează împărăţia creaţiei, creaţia fiind 
promisiunea reală a împărăţiei" 147 . 

Eroarea lui, din punct de vedere ortodox, este aceea de a 
considera că „în slava Sa se descoperă propria-i viaţă şi fiinţă, 

/■V 

veşnice" 148 . învăţătura ortodoxă precizează că în slava Sa se 
descoperă viaţa lui Dumnezeu, dar nu fiinţa lui Dumnezeu. 
Fiinţa lui Dumnezeu rămâne pururea incognoscibilă îngerilor şi 
oamenilor. 

Dacă cerul e plin de slava lui Dumnezeu şi este populat de 
Puterile îngereşti, la începutul lumii, pământul este mai întâi 
acoperit de ape, adică are „prăpastea de-mbrăcăminte" - pentru 
că, după cum am precizat, psalmul 103 urmăreşte ordinea celor 
sase zile ale creaţiei. 

9 9 

Descoperindu-se apoi pământul de sub ape, la porunca lui 
Dumnezeu, „Şi munţâi, şi dealuri nalte/ S-or ivi, şi şesuri late" 
(Ps. 103, 31-32), în locul în care „sunt urzite" de Dumnezeu, 
adică acolo unde sunt create, aduse întru existentă. 

Pe lângă poezia cosmică, a naturii sălbatice (cu munţi, ape, 
râuri, hiare - cerbi, iepuri, lupi care sunt lei în original -, păsări 
care „slobod cântece şi glasuri") există şi o natură domestică 
(există hiare sălbatice şi dobitoace domestice - o precizare antici- 
pativă împotriva teoriei evoluţioniste), înţeleasă ca utilă omu¬ 
lui, care este si ea demnă de remarcat: 

7 9 


147 Jurgen Moltmann, Dumnezeu în creaţie. O perspectivă ecologică 
asupra creaţiei, editori: Pr. Emil Jurcan şi Pr. Jan Nicolae, Ed. Reîntregirea, 
Alba-Iulia, 2007, p. 105. 

148 Ibidem. 

Tu dai fânului să crească. 
Dobitoacelor să pască. 

Şi creşti pajiştea cea moale. 
De scoate grâul din foaie, 

De-ş[i] culeg oamenii hrană 
Să le hie şi pre iarnă. 

Că scot pita cu sudoare 
Să mănânce la răcoare. 

Din pământ agonisită 
Pre porunca Ta cea svântă. 
Si le-ai dat vinul să-s facă 

9 9 

Veselie, să le placă. 

Cu oloi 149 să-s netezască 

9 

Fata si să să-ncrăvască 

9 9 

Cu pâinea cea de mâncare. 
Să să facă omul tare. 

(Ps. 103, 55-70) 


Secvenţe asemănătoare ca înţeles descoperim si în alţi 

9 9 r 9 9 

psalmi: 


149 Arhaism pentru ulei, dar pe care Eminescu îl foloseşte în nuvele. 



157 


Demineaţă când ieş[i]. Tu dai rază. 
Si de Tine cina să-mfrâmsază. 

9 9 

De Tine pământul să adapă. 

Şi de bişug nime nu să scapă. 

Că părăul Tău, Dumnezău, varsă. 
De saţâu gătind tuturor masă. 
Brazdele pământului le-mbată. 

Să rodească secere bogată. 

în ploi bune, vesele să crească 
Vipturile [roadele] şi să să mulţască. 
Anul cu cunună 1-năroceste 

9 

Si cu de tot bine 1-îndulceste, 

Câmpii de grăsâme să să împle 
Şi pustia grasă să să tâmple, 
în frâmsete, dealurile nalte 
Bucurie le-a-ncinge să salte. 

Să-nvăscură oile, mieorii. 

Si s-or veseli secerătorii 

9 

De zăpodii [văi] ce vor unda grâne. 
Şi toţ[i] vor cânta sătui de pâine. 


(Ps. 64, 25-44) 

Omul este în centrul acestui univers şi în atenţia pri¬ 
mordială/ aurorală a lui Dumnezeu, care creează lumea pentru 
el şi cu raza Sa îl priveghează încă de demineaţă. 

Centralitatea omului în cosmos sau această postură de 
stăpân al lumii/ împărat al creaţiei, în care omul este deschis 
continuu spre Dumnezeu şi în relaţie cu El (contrar antropo¬ 
centrismului renascentist), descoperă aici o rânduială divină, o 
stare de fapt, stabilită de Dumnezeu la originile lumii. 

Ne întoarcem la poezia cosmică, pentru că ea va prilejui 
pagini de literatură remarcabile, atât în perioada medievală, cât 
si în cea modernă. 

9 

Omul, pe care l-am văzut puţin mai devreme ca lucrător al 
pământului şi beneficiar al roadelor lui, este şi un contemplativ. 

Ţăran sau păstor, îndeletnicindu-se să secere sau ocu- 
pându-se cu oile şi mieorii, el este chemat totodată să fie şi un 
teolog şi literat filosof, care să citească biblia cosmică. 

Nu trebuie să aştepte epoca modernă ca să devină contem- 
plativ. Ilie Moromete are predecesori, neîndoielnic. In orice 
epocă, la orice vârstă, a omului sau a istoriei, adevărul îi este 
accesibil. 

Universul este luminiscent (Manuela Tănăsescu zice radios) 
si reflectă frumuseţea si desăvârşirea dumnezeiască, având o 
raţiune cosmică sădită în el, care dialoghează cu omul, îi po¬ 
vesteşte acestuia (termenul aparţine Scripturii), îi narează 
despre Creatorul lui: 

Cerurile spun 150 fără-ncetare 
De slava Ta, Doamne, de cea mare. 

Şi facerea mânuloru-Ţ[i] svinte 
Tăria [firmamentul] dă-n toţ[i] vestea-nainte. 

Zî din zî voroava izbucneşte. 

Şi noaptea din nopate gând vesteşte. 

Cât nu este graiuri să s-ascunză. 

Sau cuvinte să nu să răspunză. 

(Ps. 18,1-8) 


Cosmosul acesta e o Şeherezadă în stare să povestească o 
mie şi una de nopţi numai despre minunile lui Dumnezeu. E o 
povestire sau o naraţiune originară, care imprimă literaturii 
caracter animator, vivificator, un rol dialogic, logosific. 

Literatura cosmică o anticipează pe cea umană, e 
anterioară lui Ghilgameş, povestirilor din Halima şi întregii 
literaturi a lumii. Aici nu se mai pune problema de anterio¬ 
ritatea sau posterioritatea Bibliei sau a concepţiilor iudeo- 
creştine faţă de alte epopei sau filosofii antice, pentru că există 


/V 

150 In Biblia, ed. Bartolomeu Anania, 2001, este: „cerurile povestesc 
slava lui Dumnezeu". Pentru că în LXX, verbul este diriyouvTai = 
narează, descriu, povestesc, cf. Ps. 18, 2. Adică cerurile sunt o diegeză 
neîntreruptă, o naraţiune/ o poveste despre frumuseţea lui Dumnezeu şi 
despre faptele Lui. 

o carte a cărţilor cosmică, pe care tradiţia bizantină şi ortodoxă 
o are pururea în vedere, sub aspect dogmatic. Dar pe care 
romano-catolicismul şi protestantismul, instituind raţiunea 
scolastică (reprodusă ulterior şi în filosofie prin argumentul 
raţiunii suficiente, al lui Leibniz) şi, respectiv, centralitatea 
Bibliei scrise, au exclus-o din teologia lor. 

Reflexul stilistic e o rază a teologiei dogmatice, pentru 
scriitorii noştri medievali, ierarhi sau cărturari mireni. Vom 
avea prilejul să observăm această îmbinare dintre teologie şi 
poezie, cu prisosinţă, şi în capitolele care vor urma. 

Literatura şi poezia umană sunt secundare, în planul 
naşterii (cosmosul precedă omul) sau ca act cultural. De aceea, 
Eminescu, Creangă şi mulţi alţii dintre scriitorii noştri se întorc 
la copilărie ca la o vârstă a fericirii, a simţirii harului lui Dum¬ 
nezeu si a convorbirii tainice cu el. 

Şi, datorită acestei concepţii, expuse mai sus, rezultă 
nediferenţierea clară dintre popular şi cult, dintre oral şi scris: 
„aceste nivele: popular, nobiliar, eclesiastic nu cunosc la noi 
diferenţierile nete şi dezvoltările divergente proprii Europei 
occidentale" [adică, dintre literatura clirosului şi cea a laosului, 
iar] „în substanţa literaturii române vechi descoperim încor¬ 
porată o parte a culturii orale" 151 . 

Poezia şi povestirea cosmică au primordialitate, în ordine 
temporală, iar omul este condeiul harului şi narator reflector al 
aceleiaşi frumuseţi pe care o narează şi oglinda cosmică. 

151 Cătălina Velculescu, Intre scriere şi oralitate, Ed. Minerva, Bu¬ 
cureşti, 1988, p. 8 şi 20. 

Eminescu va reproduce magnific această percepţie stră¬ 
veche vizionară (care n-are nimic de-a face cu platonismul sau 
neoplatonismul, este chiar antagonică în raport cu aceste 
teologii/ filosofii), în poemul 0,-nţelepciune, ai aripi de ceară !: 

Şi tot ce codrul a gândit cu jale 
în umbra sa pătată de lumini. 

Ce spun: izvorul lunecând la vale. 

Ce spune culmea, lunca de arini. 

Ce spune noaptea cerurilor sale. 

Ce lunii spun luceferii senini 
Se adunau în râsul meu, în plânsu-mi. 

De mă uitam răpit pe mine însumi. 


Versurile prelucrează chiar versetele din Psalmul 18, pe 
care, după cum am văzut mai sus, Dosoftei le redă poetic astfel: 
„Cerurile [înstelate] spun fără-ncetare/ De slava Ta, Doamne, de 
cea mare. /.../ Zî din zî voroava izbucneşte,/ Şi noaptea din 
noapte gând vesteşte". 

Cerurile înstelate sunt cele mai frumoase pagini de litera¬ 
tură cosmică, pe care Dumnezeu le-a deschis în faţa ochilor şi a 
conştiinţei omului. De aceea, când S-a născut Fiul lui Dum- 

5 9 7 

nezeu, unii dintre închinători, păstorii. L-au lăudat pentru că 
erau din poporul care avea Scriptura, iar alţii, magii/ regii/ 
filosofii, pentru că au lecturat scriptura cosmică. 

La această scriptură cosmică se referă Sfântul Pavlos, 
atunci când spune că „cele nevăzute ale Lui se văd de la facerea 
lumii, înţelegându-se din făpturi" (Rom. 1, 20, Biblia 1988 ) şi, 
mai târziu, Kant, când indică cerul înstelat deasupra mea ca prin¬ 
cipiu moral. 

Omul, posesor al unei duble naturi, materiale şi spirituale, 
este creat după chipul Său, mai presus decât lumea întreagă 
(„puţân nu de-atocma cu îngeri în slavă" - Ps. 8, 17), pentru că 
universul iraţional ( logos alogos , cum îl numeşte Orighenis) nu 
are conştiinţă ca să perceapă această asemănare, însă omul da. 

Omul străbate treptele cunoaşterii imediate şi ale contem¬ 
plaţiei naturale, pentru a accede la o cunoaştere şi o contem¬ 
plaţie spirituală mai presus de acestea, insuflată de Dumnezeu: 

„Când marele David, datorită credinţei, a străbătut cu 
mintea, în Duh, prin cele văzute, ca prin nişte uşi încuiate, 
spre cele inteligibile, şi a primit de la înţelepciunea dum¬ 
nezeiască o oarecare înţelegere a tainelor ce pot fi ajunse 
de oameni, a zis: «Adânc pe adânc cheamă întru glasul căderii 
apelor Tale» (Ps. 41, 9). 

Prin aceasta a indicat poate că toată mintea contem¬ 
plativă care se aseamănă, din pricina invizibilităţii natura¬ 
le şi a adâncimii şi mulţimii cugetărilor, cu un adânc, după 
ce a străbătut toată orânduirea celor văzute şi a ajuns în 
ţara celor inteligibile, şi apoi s-a ridicat şi peste acestea prin 
mişcarea fulgerătoare a credinţei, [...] invocă precum se cu¬ 
vine înţelepciunea duhovnicească, sau adâncul cu adevă- 

rat de nestrăbătut prin cunoaştere [imediată sau pur 
raţionalistă], ca să-i dăruiască zvonul căderilor Sale de apă, 
dar nu căderile însele; adică cere să-i dăruiască o oareceare 
înţelegere a credinţei, care să-i facă cunoscute modurile şi 
raţiunile providenţei dumnezeieşti referitoare la toate cele 
ce sunt [există]" 152 . 


152 Sfântul Maxim Mărturisitorul, Ambigua, traducere din greceşte, 
introducere şi note de Pr. Prof. Dumitru Stăniloae, Ed. IBMBOR, Bucu¬ 
reşti, 1983, p. 346. 

Reproducem, de la aceeşi pagină, nota 440, anume comentariul 
Părintelui Stăniloae: „[...] Mintea noastră ca abis cheamă mereu abisul 
dumnezeiesc. [...] Iar din abisul dumnezeiesc se revarsă faptele Lui de 
iubire, darurile Lui, sensurile Lui, ca nişte ape în avalanşă, pe care fiinţa 
noastră le primeşte lărgindu-se continuu. Abisul acesta nu poate fi văzut, 
nici valurile iubirii Sale spre lume, şi înţelesurile şi motivele lor. Mintea 
noastră poate auzi numai zvonul acestor avalanşe, ecoul lor. Şi aceasta, 
numai când a trecut dincolo de toate chipurile şi zvonurile finite ale 
lucrurilor finite, care sunt produsele avalanşelor divine. 

Zvonul acesta nu ne dă cunoaşterea valurilor de iubire ale lui 
Dumnezeu, căci nu ne mijloceşte pătrunderea în abis şi nici avalanşa 
apelor Lui. Aceasta n-am putea-o suporta. Dar sesizarea zvonului apelor 
Lui e si ea o cunoaştere si o trăire. Si impresia a ceea ce se cunoaşte si se 
trăieşte e covârşitoare. Căci abisul dumnezeiesc e totuşi simtit din zvonul 

9 9 9 9 

supraformidabil al valurilor Lui de putere şi de iubire. Zvonul nu ne lasă 
numai cu o teologie negativă teoretică [teologia apofatică ortodoxă, cea care 

vorbeşte despre întunericul dumnezeiesc, este ceva diferit de teologia 

/\ 

negativă teoretică, şi care II defineşte pe Dumnezeu prin ceea ce nu este, 
prin negaţii: nu este văzut, nu este materie, nu este circumscris în spaţiu şi 
timp, etc.], ca la Evagrie Ponticul [eretic], cum socoteşte Hausherr sau 

Treptele cunoaşterii urcă spre vederea lui Dumnezeu (teo- 
ptia). Dorul de Dumnezeu din om este cel care doreşte să vadă 
faţa Sa/ slava Sa/ lumina Sa cea veşnică: 


Strigând mi-au venitu-mi ameţală, 
Mi-au amurtit limba-n osteneală. 

5 

Ochii să tâmpiră de zăbavă [aşteptare]. 
Dorind, Doamne, de svânta Ta slavă. 


(Ps. 68, 7-10) 


* 


Cândva de-aş vedea-mă să-Ţ prăvesc în faţă, 
Să-m[i] bucuri şi mie sufletul de viaţă [dumnezeiască], 
Inema şi trupul să stea-n gânduri bune, 
Defspre] Domnul, de Cel viu, cât să nu poci spune 153 . 


chiar Hans Urs von Balthazar. Prin acest zvon vine totuşi ceva din abisul 

» 

dumnezeiesc la noi; avem totuşi o anumită experienţă a lui". 

153 „Cât să nu poci spune" este foarte probabil o parafrază la 
cuvintele de nespus de la II Cor. 12, 2-4: „Cunosc un om în Hristos, care 
acum paisprezece ani - fie în trup, nu ştiu; fie în afară de trup, nu ştiu. 
Dumnezeu ştie - a fost răpit unul ca acesta până la al treilea cer. Şi-l ştiu 
pe un astfel de om - fie în trup, fie în afară de trup, nu ştiu. Dumnezeu 
ştie -, că a fost răpit în rai şi a auzit cuvinte de nespus, pe care nu se cuvine 
omului să le grăiască (s. n.)". Biblia 1988. 

/V 

In Biblia 1688: „negrăite graiuri". 

(Ps. 83, 7-10) 


* 


Că la Tine este de viată fântână 

5 

Si-ntr-a Ta lucoare vom vedea lumină. 

(Ps. 35, 21-22) 

Fiinţa umană se poate face părtaşă, întru conştienţă, de 
lumina Sa cea dumnezeiească: 

Şi Tu, Doamne svinte, îm[i] trimiţ lumină, 

De-m[i] luminez faţa cu rază senină. 

S-al meu întunerec dobândeşte rază 

9 9 

Dintr-a Ta lucoare ce străluminează. 

(Ps. 17, 77-80) 

* 


Cugetul îm[i] svinţeşte, ochii luminează 
Dintr-a Ta strălucoare de senină rază. 


(Ps. 12,11-12) 

Raza creatoare a luminii dumnezeieşti (reprodusă adesea 
şi în iconografia ortodoxă) este cea care îl aduce pe om întru 
fiinţă, din „întunerecul" nefiinţei, dar şi cea care îl aduce din 
nou la viaţă, scoţându-1 din „întunerecul" păcatelor: al infer¬ 
nului interior sau al Iadului propriu-zis. 

Despre raza aceasta sunt multe de discutat la Eminescu 
(vom vedea, în capitolul dedicat lui Eminescu), unde „raza ta", 
din Scrisoarea I, este „raza gândirii cei eterne" şi II reprezintă, 
într-o înţelegere înaltă şi simbolică, pe Cel ce este Izvorul vieţii 
dar şi Judecătorul căderii umane, pe care o pedepseşte cu moar¬ 
tea. 

Isihasmul, remarcat si de studiile literare ca fiind învă- 

7 5 

ţătura spirituală fundamentală a învăţăturilor lui Neagoe Basa- 
rab, dar şi a Cazaniilor lui Coresi şi Varlaam (i-am adăugat şi pe 
Antim Ivireanul şi Dimitrie Cantemir), se poate sesiza şi în 
formula poetică oferită de Dosoftei Psaltirii. 

Slava lui Dumnezeu (strălucirea feţei lui Dumnezeu) sau 
lumina dumnezeiască este copleşitoare, fiind numită negură 
pentru că este întuneric supraluminos, după cum am precizat 
deja, mai devreme: 

Lumina scripeşte supt svinte-Ţ[i] picioare 
Cu negură groasă de grea strălucoare. 

Când ai să faci cale unde Ti-i cuvântul, 

9 7 

Ai heruvimi gata de-s repez ca vântul. 


Pus-ai întunerec de-Ţ[i] ascunzi lumina. 

Cu sălaş de ape ce-ai făcut cu mâna. 

Şi pre denainte-Ţ[i] nuorii fac cale. 

Cu ploaie aprinsă curând [curgând] ca o vale. 

(Ps. 17, 27-34) 


* 


Cine poate sta să vază 
De pre nouri cum dai rază? 

Că de-atocma nu Ti-i nime, 

Nice gios, nice-n nălţime. /.../ 

Cu neguri este Tavorul, 

Ermonul i-i nalt pogorul. 

Abi-aşteaptă să Te vază. 

De pre dânşii 154 să dai rază... 

(Ps. 88, 25-28, 51-54) 

Aceeaşi slavă dumnezeiască a fost văzută de departe de 
poporul lui Israil, pe muntele Şina, şi în Vechiul Testament (într- 
o înţelegere duhovnicească, munţii semnifică înălţimea vederii 
şi a cunoaşterii celei dumnezeieşti). 

Doar că, atunci 

154 De pe munţii Tabor şi Ermon, pe care Hristos Şi-a dezvăluit 
Apostolilor slava Sa cea dumnezeiască. 

„când Dumnezeu ameninţă, norul este întunecos, ca 
pe Muntele Sinai. Că spune Scriptura: «A intrat Moise în 
nor şi în negură; şi ca aburul, aşa se purta fumul» [leş. 24, 
18]. Profetul David, vorbind de ameninţarea lui Dum¬ 
nezeu, spune: «întunecoasă apă în norii văzduhului» [Ps. 
17, 3]" 155 . 

Sau, în poetizarea lui Dosoftei: 

Pre denainte-I foc merge. 

De arde cei fără lege. 

Fulgerile Lui cu pară 
Ard de să văd preste ţară. 

Pământul să-mplu de frică, 

Munţâi să topesc de pică 
Si cură ca neste ceară, 

9 9 ' 

Văzând pre Domnul în ţară. 

Si de fata Lui cea svântă 

9 9 

Tot pământul să spăimântă. 

Cerurile grăiesc toate, 

De-I spun dreptatea-n gloate. 

155 Sfântul Ioan Gură de Aur, Scrieri III. Omilii la Matei, op. cit., p. 


651 . 



169 


Si tot oamenii văzură 

9 9 

Slava Lui de să-ncrezură. 


(Ps. 96,11-24) 


Atât în Vechiul Testament, cât şi în Noul Testament, adică 
atât înainte, cât şi după întruparea Cuvântului lui Dumnezeu, 
oamenii au văzut aceeaşi slavă veşnică a Treimii, aceia cărora El 

9 9 7 

li S-a revelat, pentru că mântuirea oamenilor a fost şi este sino¬ 
nimă cu îndumnezeirea lor: 

„Sfântul Grigorie Palama operează cu o înţelegere 
mai subtil nuanţată a noţiunilor de mântuire si îndum- 

9 9 9 

nezeire, care îi permite printre altele să evite un hiat dintre 
Vechiul si Noul Testament si să afirme, din contră, conţi- 
nuitatea teofaniilor si identitatea revelaţiei si a experienţei 

9 9 9 JT 9 

ei îndumnezeita are în cele două Testamente. 

în întreaga istorie a mânturii, oamenilor li se desco¬ 
peră aceeaşi slavă necreată a lui Dumnezeu văzută de 
patriarhi, profeţi, Maria, apostoli, sfinţi, într-un proces 
sinergie de urcuş ascetico-contemplativ al omului şi de po¬ 
gorâre energetică a lui Dumnezeu" 156 . 

Vederea luminii dumnezeieşti cu ochii inimii sau ai duhu- 

9 

lui nostru, rămâne dezideratul aflat în centrul spiritualităţii 


156 Diac. Ioan I. Ică Jr., op. cit., p. 196. 

ortodoxe, aşa cum îl traduce Dosoftei în psalmii versificaţi, în 
descendenţa tradiţiei apostolice şi patristice. 

Ceea ce face posibilă această revelare sau extaz mistic este 
paza inimii şi a minţii de gândurile întinate, însoţită de rugă¬ 
ciunea neîncetată, niptică sau veghetoare: 

Pentru-aceea vă luaţ[i] sama tot omul. 

De vă rugaţ cu tot gândul cătră Domnul. 

Şi feriţ[i] să nu vă scape gând din minte. 

Ce să prăznuiţ[i] în rugă cu herbinte. 

(Ps. 75, 23-26) 

* 


Că vei zidi. Doamne svinte, 
Sionul ca de mainte 
Si T-vei ivi svânta fată 

9 9 9 

Cu slavă si cu dulceaţă. 

9 9 

Că le vei căuta de rugă 
Celor din pedeapsă lungă. 

Şi de dânş[ii] nu-Ţ va fi greaţă, 
[De cei] ce să roagă cu dulceaţă. /.../ 

Şi Domnul din ceri, dând rază. 
Caută spre pământ să vază 

Si s-auză de durere 

9 

Celor ferecaţi în here [fiare, lanţuri] /.../ 

Să-m dai veste si cu bine 

9 

Pentru zâle ce-am puţâne. 

Si când îm vei lua viata. 

Mă rog. Doamne, să-Ţ[i] văz faţa. 

(Ps. 101, 53-60, 67-70, 83-86) 

Pentru isihaşti, există şi rugăciunea tăcerii înaintea lui 
Dumnezeu: „Tu, Doamne, mi-ascultă/ Ruga din tăcere" (Ps. 53, 
7-8). Iar „tăcerea este taina veacului viitor" 157 . 

Dar versul lui Dosoftei nu poate să nu ne amintească 
Psalmul arghezian: 

„Ruga mea e fără cuvinte,/ Şi cântul. Doamne, mi-e fără 
glas./ Nu-ţi cer nimic. Nimic ţi-aduc aminte./ Din veşnicia ta nu 
sunt măcar un ceas.// Nici rugăciunea, poate, nu mi-e rugă¬ 
ciune,/ Nici omul meu nu-i, poate, omenesc./ Ard către tine- 
ncet, ca un tăciune/ Te caut mut, te-nchipui, te gândesc". 

Ceea ce, în contextul epocii moderne, poate fi interpretat 
ca nihilism şi revoltă, dacă e privit în matca sa tradiţională, se 
descoperă a fi anihilare de sine şi a egoului propriu, ascetică, şi 


157 Sfântul Isaac Şirul, Cuvinte despre sfintele nevoinţe, în Filocala 
românească, voi. X, traducere, introducere şi note de Pr. Prof. Dr. Dumitru 
Stăniloae, Ed. IBMBOR, Bucureşti, 1981, p. 474. 

care se mai numeşte şi pocăinţă, în aceeaşi tradiţie, ignorată 
adesea de studiile literare, în mod nejustificat şi neacademic. 

Pentru conştiinţa ascetică ortodoxă, întoarcerea la nihil 
înseamnă întoarcerea la materialul de creaţie al lui Dumnezeu 

9 

(după cum afirmă Avva Sofronie de la Essex) şi oferire de sine 
spre remodelare de către acelaşi Creator, Care l-a scos pe om din 
nefiinţă si l-a destinat vieţii si slavei Sale eterne. 

9 9 9 9 

Fără prea multă adâncire în subtilităţile teologice - măcar 
şi teoretic, acestea ar fi trebuit să constituie o platformă de 
cercetare pentru determinarea particularităţilor poeziei sale -, 
Tudor Arghezi a fost transplantat din pământul culturii sale 
monastice direct în arealul teologiei protestante a lui Karl Barth 
şi Paul Tillich, pe care ar fi anticipând-o, după unii exegeţi de- 
ai noştri. Vom reveni însă asupra acestei dezbateri la momentul 
potrivit... 

Lumina lui Dumnezeu este slava nesfârşită a Bisericii sau 

9 

a împărăţiei celei veşnice („C-am îndrăgit. Doamne, a Ta svântă 
casă [Biserică],/ Pentr-a ei frâmseţe să fie aleasă./ Cu slava Ta, 
Doamne, ce o luminează,/ De dă cuviinţă şi sloboade rază" - Ps. 
25, 17-20), dar este şi focul cel nestins care arde veşnic pe cei 
necuraţi: „Să-i pui ca cuptoriul ce arde cu pară,/ 'N vremea 
[arătării] feţii Tale, când vei veni-n ţară" (Ps. 20, 23-24) - când 
vei veni, adică, pe pământ, a doua oară, la Judecată (Dosoftei 
foloseşte cuvântul „ţară" în sens etimologic aici, el provenind 
din latinescul „terra"). 

Dacă cerul material, sensibil, era o urzeală cu stele, împă¬ 
răţia Cerului, cea spirituală, este „de mătasă". 



173 


Sonorităţi argheziene, de felul acesta, sunt arhiprezente în 
psalmii lui Dosoftei şi ne orientează spre o decriptare mult mai 
fină şi mai subtilă a materialităţilor - greşit înţelese şi definite 
ca „cea mai groasă materialitate" 158 - poetului modern: 

„Niciodată toamna nu fu mai frumoasă/ Sufletului nostru 
bucuros de moarte./ Palid aşternut e sesul cu mătasă./ Norilor 
copacii le urzesc brocarte" (Niciodată toamna). 

împărăţia cerului este zidită prin urzeala rugăciunii neîn¬ 
cetate a ziditorilor („dvoreţi") care înalţă Biserica Lui, ale cărei 
pietre sunt ei înşişi: 

... Şerbii toţ ce slujiţ pregiur Domnul, 

Carii dvoriţ[i] la Domnul în casă [Biserică], 
în curtâle cele de mătasă. 

9 

Şi nopţâle ţâind dvorbă lungă [cu Dumnezeu], 

Vă rădicaţ mânule pre rugă. 

In locurile Lui cele svinte. 

Cu rugăciuni la Domnul priîmite. 

(Ps. 133, 4-10) 

Zice autorul nostru şi în altă parte de „svânta Ta casă" 
[Biserică veşnică] care are „veşmânt de mătasă" (Ps. 73, 13-14), 
ca şi despre faptul că toată creaţia materială, sensibilă, va fi 

158 Nicolae Manolescu, Istoria critică a literaturii române. 5 secole de 
literatură, Ed. Paralela 45, Piteşti, p. 624. 

transfigurată la a doua venire a Domnului, şi atunci cerul şi 
pământul vor fi „ca haina ponosâtă" şi „Li s-a destrăma făptura/ 
Din hire [fire], ca vechitura./ Şi li-i depăna ca tortul,/ De să vor 
schimba cu totul" (Ps. 101, 95-100). 

Este adevărat că se poate vorbi aici despre o asemănare cu 
ocupaţia tradiţională românească a torsului şi ţesutului, dar, în 
acelaşi timp, imaginile plastice ale lui Dosoftei nu sunt doar 
simple figuri de stil, inspirate de fantezia populară (din care s- 
ar fi inspirând, în opinia, eronată, a multora), ci reprezintă, 
secondând referatul biblic, o dezvoltare, o detaliere imagistică a 
unei expresii a Scripturii, din Psalmul 101, 27 (Psaltirea neversi- 
ficată) care precizează că făptura mâinilor Lui, cerul şi pă¬ 
mântul, vor îmbătrâni şi vor fi ca o haină veche, atunci când va 
veni Dumnezeu Cuvântul şi va transfigura lumea aceasta şi-i va 
judeca pe oameni. 

Anticipăm, dar acest procedeu literar, prin care este 
extrapolată metaforic o sintagmă biblică, îl vom semnala mai 
târziu la Cantemir şi apoi la Eminescu şi nu cred că greşesc dacă 
spun că precedentul Dosoftei, cu autoritatea lui ierarhică şi 
eclesială, a îngăduit şi a deschis calea pentru această libertate 
literară pe care si-au însusit-o ulterior si alţi scriitori. 

Nu vom trece cu vederea nici o anumită libertate de lim¬ 
baj, specifică lui Dosoftei, şi care este înrudită cu vorbirea 
naturală (ca să folosim un eufemism) a lui Arghezi, autorul de 
Psalmi moderni, purtat în vecinătatea revoltei nihiliste tocmai 
din cauza nedescifrării corecte a limbajului său dur, plin de 

asperităţi/ coroziv şi, pe deasupra, eliptic. Dar la această discu¬ 
ţie ne vom întoarce mai târziu. 

5 

Pe de altă parte, nu ne mai mirăm de Arghezi, când 
Dosoftei însuşi, cât era el de Mitropolit, a fost condus pe panta 
laicizării şi a secularizării, pe care, pe traseu exegetic, vor 
aluneca (cu atât mai uşor) şi Miron Costin, Cantemir, croni¬ 
carii... 

M. Tănăsescu a remarcat corect însă, că, săvârşind 
versificarea Psaltirei, Dosoftei avea mai întâi de toate înaintea 
ochilor „turma pe care trebuia să o conducă" şi că 

„nu e mânat în primul rând de rigori prozodice, ci de 
exprimarea cât mai adecvată a sensului creştin. Desigur, 
pentru noi, azi, descifrarea este mai grea - multe conotaţii 
în mare parte s-au pierdut, cum ar fi cele ale elementelor 
naturale (cer, pământ, apă, izvoare, munţi, diverse animale 
etc.), de aici impresia că prin unele adaosuri mitropolitul 
parţial ar fi laicizat textul" 159 . 

Aşa, spre exemplu. Eugen Negriei a considerat că versifi¬ 
catorul psalmilor, 

„căutând rima la cuvântul Ierusalimul, el a trezit o 
imagine realistică de un umor involuntar, prin sunetul laic 
pe care îl conţine: «Doamne svinte, păgânii veniră/ în ţara 


159 Manuela Tănăsescu, op. cit., p. 332-333. 

Ta de o răsâpiră /.../ Şi feceră Ierusalimul/ Ca o cramă când 
i să ia vinul» [Ps. 78,1-2, 5-6]" 160 . 

Numai că lăsarea Ierusalimului ca o cramă, de către cei 
care îl dărâmă şi-l jefuiesc, nu este o comparaţie metaforică 
născută de imaginaţia lui Dosoftei, această exprimare există în 
traducerile anterioare ale Psaltirei (Psaltirea Şcheiană şi cea co- 
resiană 161 ) şi se păstrează, ulterior, şi în Biblia de la 1688 162 . 

Manuela Tănăsescu, socotind că semnificaţiile mistice si 
profetice ale vinului ar trebui să fie indubitabile, consideră că 
eroarea de interpretare a lui Negriei este 

„simptomatică pentru condiţia receptării literaturii 
vechi: secularizarea a mers atât de departe încât a reuşit să 
pună între paranteze o bună parte din zestrea noastră 


160 Eugen Negriei, Poezia medievală..., op. cit., p. 52. 

161 Cf. Al. Andriescu, Psalmii în literatura română, Ed. Universităţii 
„Aleaxandru Ioan Cuza", Iaşi, 2004, p. 20-22. 

162 E drept că traducerile moderne renunţă la această opţiune 
pentru o variantă adaptată la percepţia unui public nerăbdător cu 
simbolurile adânci: „făcut-au din Ierusalim ruină" (Ps. 78, 1 - Biblia 

/V 

1988). In ediţia Bartolomau Anania, 2001, se spune „făcut-au Ierusalimul 
colibă prădată", cu precizarea, la nota de subsol, că sensul literal este 
„făcut-au Ierusalimul ca şi cum ar fi fost o colibă a paznicului livezii (sau 
viei)". 

Pr. Dr. Dorin Octavian Picioruş a tradus: „pus-au Ierusalimul întru 
colibă de pază", cf. Psalmii liturgici, Teologie pentru azi. Bucureşti, 2017, 
cf. https://www.teologiepentruazi.ro/2017/03/05/psalmii-liturgici/. 

culturală, lipsindu-ne de o vastă moştenire (s. n.) şi ampu- 
tându-ne capacitatea de a o mai valorifica. 

Astfel pierdem sensul cutremurător al profanării 
Ierusalimului, şi, ca urmare a acestei păgubiri semantice, 
pentru noi, azi, lumea întreagă îşi pierde sacralitatea, nu 
mai este o vie sădită de mâna Domnului, cum află creştinii 
în fiecare duminică, ci se transformă într-o crâşmă la mar- 
gine de autostradă" 163 . 


însă, în acelaşi simptom secularizant aş integra şi folclori- 
zarea abuzivă: 

„Nevoit să inventeze un limbaj poetic, Dosoftei va 
folosi în structura lingvistică a imaginilor elemente popu¬ 
lare în primul rând. Recunoaştem cu uşurinţă în psalmul 
7, v. 41-42, din versiunea poetică a lui Dosoftei, un foarte 
cunoscut proverb românesc adaptat de circumstanţă 
nevoilor versificării: «Cine va săpa groapă altuia să-l sur¬ 
pe,/ Sângur ş-va cădea-n râpă şi viaţa ş-a rupe»" 164 . 

Ignoranţa intelectualilor români este sub orice critică. 
Sursa lui Dosoftei nu este paremiologia populară, aşa cum 
propunea Al. Andriescu - deşi recunoaştea că imaginea se 

163 Manuela Tănăsescu, op. cit., p. 333-334. 

164 Al. Andriescu, Studiu introductiv la: Dosoftei, Opere 1 (versuri), 
op. cit., p. XXXVII. 

regăseşte şi în Psaltirea Şcheiană - ci Scriptura, în mod 
indubitabil: „Groapă a săpat şi a adâncit-o pe ea şi va cădea 
întru groapa pe care a lucrat-o" (Ps. 7,16) 165 , „Cursă au pregătit 
picioarelor mele şi au aplecat sufletul meu. Săpat-au groapă 
înaintea feţei mele şi au căzut întru ea" (Ps. 56, 7) 166 , „Cel care 
sapă groapă, în ea va cădea" (Eccl. 10, 8) 167 etc. 

Sensul biblic este acesta: a săpa groapa altuia înseamnă a-i 
dori moartea sau a-i pregăti mormântul, dar Dumnezeu dejoacă 

/■V 

planurile uneltitorilor. In niciun caz nu e un proverb popular. 

Dumnezeu Se zideşte El Insusi „ca o cetate" în cei ce se roa- 
gă ( cf '. Lc. 17, 21: „împărăţia lui Dumnezeu este înăuntrul 
vostru" 168 ) cu nădejdea în mutarea din Ierusalimul cel de jos în 
cel de sus şi din mulţimea de aici la moşnenii care au parte cu El: 

Mă veselesc de vestea ce-m vine. 

De mă-mbie drepţii cu sine 
Să-ntrăm cătră Dumnezău în casă. 

La curtea cea svântă ce-s aleasă. 

9 


165 Cf. Psalmii liturgici, ed. cit. 

166 Cf. Ibidem. 

_ /V 

167 Cf. Sfântul împărat Salomon, Ecclisiastis, traducere din LXX şi 
note de Pr. Dr. Dorin Octavian Picioruş, Teologie pentru azi. Bucureşti, 
2016, cf. https://www.teologiepentruazi.ro/2016/ll/23/ecclisiastis/. 

168 Cf. Evanghelia după Eucas (ediţia liturgică), traducere de Pr. Dr. 
Dorin Octavian Picioruş, Teologie pentru azi. Bucureşti, 2019, cf. 
https://www.teologiepentruazi.ro/2019/05/22/evanghelia-dupa-lucas- 
editia-liturgica/. 

Eram oarecând stând cu mulţime 

9 

/■V 

In curtea ta, Ierusalime, 

Ce si de-acmu încă ni-om sui-ne. 

De ne-a spori Dumnezău cu bine. 

Cu moşnenii 169 Tăi ce le ţâi parte. 

Unde Te zideşti ca o cetate. 

9 

(Ps. 121,1-10) 

Dorul de Dumnezeu, care, în termenii Scripturii, este o sete 
a sufletului şi a trupului, în acelaşi timp, o ardere a întregii fiinţe 
umane în dragostea pentru El, este descris şi de Dosoftei în 
detalii aproape fiziologice, de un realism al suferinţei interioare 
ce caracterizează această tensiune a aşteptării vederii Sale, care 
stă - după cum se observă - alături de expresii mistice şi sim¬ 
bolice care sunt total străine de sfera descriptivismului realist: 

în ce chip doreşte cerbul de fântână, 

Cându-1 strânge setea de-1 arde-n plămână. 

Sufletul mieu. Doamne, aşa Te doreşte. 

Cu sete aprinsă, de mă veştezeşte. 

Mişelul [sărmanul] mieu suflet de Tine-nsătează, 

De Domnul puternic şi viu, să Te vază. 

/V 

169 Moştenitorii împărăţiei Sale. 

Cândva de-aş agiunge să Te văz în faţă, 
Să-m[i] astâmpăr de sete în trai de dulceaţă. 

De-aceasta mi-i jele cu inemă arsă 
Şi ochii miei lacrămi în tot ceasul varsă, /.../ 

Unde-mi vine-aminte de svânta Ta fată. 
Mi se varsă-n suflet răceală de gheaţă. 

De dor ce m-agiunge de svânta Ta casă 
Si de corturi tinse în funi de mătasă. 

9 

(Ps. 41,1-10,13-16) 


Corturile sfinţilor în Rai, „tinse în funi de mătasă", repre¬ 
zintă o imagine mistică exprimată în termenii concreteţii, dar 
care nu intenţionează decât să instituie o realitate sugestivă, 
indicii simbolice către o hermeneutică anume. 

In schimb, suferinţele descrise mai sus sunt, în acelaşi 
timp, lăuntrice şi fizice, reale şi realist expuse, avându-şi însă 
originea în durerea de natură spirituală. Cele relatate în acest 
psalm ţin, într-o înţelegere ortodoxă, de o anumită experienţă 
mistică, însă nu mai intrăm în alte amănunte. Reţinem doar 
faptul că dorul de a-L vedea pe Dumnezeu, de a trăi revelarea 
Sa întru lumina Sa cea necreată, este unul sfâşietor si carac- 
terizează în mod esenţial spiritualitatea oamenilor de pe aceste 
meleaguri. 

De aici şi până la poetul „mâhnirilor abstracte" 170 , cum îl 
definea G. Călinescu pe Dosoftei, este o distanţă semnificativă. 

Dorul psalmistului este foarte concret, nu e abstract, aşa 
cum slava lui Dumnezeu nu e o abstracţiune, ci o realitate 
concretă, chiar dacă nematerială - concreteţea ei depăşeşte in¬ 
finit umbra materiei, a lumii care e vis şi părere. 

Tot la fel, simbolurile mistice nu se pot încadra la abstrac¬ 
ţiuni, pentru că sunt, de fapt, vederi extatice. 

Isihastului i se indică să-şi îndrepte cugetarea spre umi¬ 
linţă şi recunoaşterea păcatelor, dar şi spre amintirea Raiului şi 
a Iadului, ca cele două alternative veşnice care îi sunt puse 
înainte omului, spre alegere. 

Descriind dorul său de Paradis, în parafraza pe care o face 
psalmilor davidieni, Dosoftei reuşeşte să ne ofere o imagine a 
Raiului absolut tulburătoare - şi se poate face o comparaţie între 
aceasta şi descrierile similare ca subiect pe care le prezintă 
Varlaam şi Cantemir, pe care le vom reproduce ceva mai 
departe. Spre deosebire de cei doi amintiţi, dintre care Varlaam 
insistă pe starea de beatitudine a Sfinţilor, iar Cantemir asupra 
frumuseţii neyutrede a naturii paradisiace, Dosoftei ne re¬ 
prezintă curţile Domnului într-o incredibilă notă de sensibilitate 
şi gingăşie. 

Comparaţiile cu universul neînsemnat ne îndeamnă - din 
nou - să reflectăm la predilecţia lui Arghezi (îi putem enumera 

170 G. Călinescu, Istoria literaturii române..., op. cit., p. 49: „Dosoftei 
are acea curgere mieroasă a limbii, densitatea de lichid greu a frazei, 
materialitatea vorbei, care dau mireasmă mâhnirilor abstracte". 

însă şi pe Eminescu, Topârceanu, Ion Barbu, Eugen Ionescu, 
ultimul debutând cu Elegii pentru fiinţe mici) pentru acelaşi tip 
de atenţie, dar şi la apetenţa, redirecţionată, a poeţilor prepa- 
şoptişti pentru drăgălăşenii şi diminutivări. Zice Dosoftei: 

Câtu-s de iubite şi de drăgălaşe 
Şirurile Tale cele de sălase 171 ! 

9 9 

O, Dumnezău svinte, că eu nice-n visuri, 

Nice-n deşteptare nu-Ţ uit de şiruri. 

De le duce dorul mişelul mieu suflet. 

Şi curţâle Tale nu-m mai ies din cuget. /.../ 

Ca o vrăbiuţă ce să încuibează 

9 

'N streşină de casă deaca să-nsărează. 

Şi ca turtureaua de cuib ce-ş gătează. 

De de-abia aşteaptă cu pui să să vază, 

Aşe mi-e de grijă să Te văz mai tare, 

O, Dumnezău svinte,-n jărtve la oltare [altare]. 

Că Dumnezău Tu-m eşti, şi de-mpărăţâie 
Nime nu-i ca Tine cuvântul să-s tâie. 


_ /V 

171 Şirurile de sălaşe constituie o parafrază la: „In casa Tatălui Meu 
sunt multe locaşuri" (In. 14, 2). Cf. Evanghelia după Ioannis, traducere şi 
note de Pr. Dr. Dorin Octavian Picioruş, Teologie pentru azi. Bucureşti, 
2016, cf. https://www.teologiepentruazi.ro/2016/05/10/evanghelia-dupa- 
ioannis/. 

Ferice de-acela cine lăcuieste 

9 

în svânta Ta casă de Te proslăveşte. /.../ 

Când va veni mare valea de plânsoare 172 . 
Când Domnul va face giudeţ şi strânsoare, /.../ 
Atunce direpţii tâlniş 173 bun vor face 
Intre lucori svinte de îngeri cu pace. 

(Ps. 83,1-6,11-20, 25-26, 29-30) 


Sfinţii - şi sfinţenia - sunt percepuţi aici ca făcând parte din 
paradigma nevinovăţiei şi a sensibilităţii absolute, a prunciei 
desăvârşite în ce priveşte răutatea. 

In priveliştea oferită de Dosoftei, Raiul este locul neprihă¬ 
nirii, al inocenţei inimii: „de nu vă veţi întoarce şi să fiţi ca copiii, 
nu veţi întră întru împărăţia ceriurilor" (Mt. 18, 3, Biblia 1688). 

Despre mitropolitul Dosoftei, Ion Neculce afirmă că era 
„pre învăţat, multe limbi ştie: elineşte, lătineşte, sloveneşte şi 
altă adâncă carte şi-nvăţătură, deplin călugăr şi cucernic, şi 
blând ca un miel. în ţara noastră pe-ceasta vreme nu este om ca 
acela [...] că dzic oamenii că-i sfânt" 174 . 


172 Valea de plânsoare înseamnă valea plângerii sau valea lui Iosafat, în 
care va avea loc Judecata. 

173 Tâlnis = întâlnis, întâlnire. 

174 Ion Neculce, Letopiseţul Ţării Moldovei, ed. critică şi studiu introd. 
de Gabriel Ştrempel, Ed. Minerva, Bucureşti,1982, p. 313-314. 

După caracterizarea lui Neculce, putem spune că Dosoftei 
a împlinit preceptul: „fiţi înţelepţi ca şerpii şi întregi [la curăţie, 
nevinovăţie] ca porumbeii" (Mt. 10,16, Biblia 1688). 

Dacă aşa trebuie să fie Sfinţii şi Drepţii, pe de altă parte, 
psalmii urmăresc îndeaproape şi psihologia păcătosului, a 
omului teomah, care se luptă cu Dumnezeu, care-i prigoneşte 
pe cei nevinovaţi şi care se află, din punct de vedere caractero¬ 
logic, la antipodul a ceea ce este omul credincios: 

Rădică-Te, Doamne, cu a Ta tărie. 

Să să părăsească omul de mândrie /.../ 

Dară căce. Doamne, Te mutaş departe 
La loc de nevoaie şi de greutate. 

Şi pre necuratul laşi de să dezmiardă. 

De să sămeţeşte pre[ste] mişel [sărman] şi-l pradă? 175 

Sfatul si voroava ce fac necuratâi 

9 9 

Tind sâlţe şi laţuri să strice pe alţâi. /.../ 

Că şi păcătosul cu mult să făleşte 

175 Dosoftei urmăreşte cu fidelitate ideea psalmilor din Scriptură. A 
nu se deduce de aici vreo îndepărtare de filiera biblică şi ortodoxă şi vreo 
apropiere de cugetarea nihilistă. 

De asemenea, interogaţii virulente de genul acesteia, care sunt de 
fapt un ţipăt către Dumnezeu, se pot regăsi nu de puţine ori în Scriptură 
şi prezenţa lor pledează pentru neîntemeierea catalogărilor frugale ca 
sceptici şi nihilişti, pe baza unor exprimări similare, a unora din poeţii 

sau scriitorii noştri moderni. 

» 

In dezmierdăciune, căce-i prisoseşte. 

Asuprele face, şi-l grăiesc de bine 176 . 

Mânie pre Domnul cu rău ce-are-n sine. 

Şi nu va să cerce să-ş afle folosul [sufletesc]. 

Ce stă-ntr-a sa pizmă-n tot ceas păcătosul. 

De toţ dumnezăii mai presus să urcă 177 
Şi căile sale pre [în] tot ceasul spurcă. 

Vor lipsi din faţă-i a Tale giudeţe, 

Că-n svânta Ta lege n-a vrea să să-nveţe. 

Şi căce ş-va-nvince preste toţ pizmaşii, 

Inema i-va zâce să nu-ş mute paşii 
Din rudă de rudă până nu va face 
Peste toată lumea vrajbă şi nepace. 

Gura i-este plină de amărăciune. 

De blăstăm, de hulă si de-nselăciune. 

Supt limba lui este trudă şi durere. 

Şi-n gândul său poartă să facă [altora] scădere. 

Ascuns să supune-n leşnici cu bogaţâi. 

Ca să viclenească, să nu-1 prinză alţâi. 

176 E lăudat de alţii cel păcătos, pentru că e puternic şi îşi permite să 
facă nedreptăţi şi să rămână nepedepsit. 

177 Adică n-are niciun Dumnezeu. 

Cearcă să găsească vreme pre-ndemână 
Intru să ucigă pre cel fără vină. 

Şi cu ochii lacomi pre mişel [sărman] prăveşte. 

Ca leu în ogradă ascuns leşuieşte, 

Tupilă s-apuce şi să căpuiască, 

Pre mişel să tragă-n laţ şi să-l smerească 178 . 

(Ps. 9, 53-54, 59-64, 67-92) 

Cred că este primul contur literar apăsat, în limba ro-mână, 
făurit personajului negativ, cu elemente de analiză care tind spre 
mari adâncimi psihologice. 

Păcătosul „fără de minte" ameninţă pe cel ce-şi pune 
încrederea în Dumnezeu: „Zică cât le place ceia ce n-au minte,/ 
De vor să mă sparie cu a lor cuvinte,/ Să fug pre la munte cu 
pădure deasă,/ Ca o vrăbiuţă să mâi 179 [să rămâi] fără casă" (Ps. 
10, 2-6). Dar, în viziunea lui Dosoftei, fericirea şi puterea nu ţin 
de evidenţă: „Strâmbătatea cine o iubeşte,/ Acela el sângur 
sufletul ş-ureşte" (Ps. 10, 19-20). Şi: „Ce folos este de cinste/ 
Omului fără de minte,/ Ce-şi dă firea omenească/ Pre fire dobi- 
tocească" (Ps. 48, 39-42). 


178 Să-l smerească în sensul: să-i facă rău sau chiar să-l ucidă. 

179 Verb arhaic, pe care îl mai foloseşte însă Eminescu: „Astfel ades 
eu nopţi întregi am mas/ Blând îngânat de-al valurilor glas" (Fiind băiet 
păduri cutreieram). 

Dumnezeu, care-„ndelung rabdă şi tace" (Ps. 9, 98), care 
„Milosu-i şi-ndurat Domnul/ Că rabdă-ndelung pre omul,/ Şi cu 
mila Sa cea mare/ Ne fereşte de certare./ Nu ne tâne-n veci 
mânie/ Prin păcate, cu urgie..." (Ps. 102, 27-32), este însă în¬ 
spăimântător, atunci când Se mânie pe cerbicia umană - şi 
Dosoftei ne procură din nou pagini impresionante de poezie: 

Piatră cu jăratec, cu foc împreună. 

Cu multă tărie Domnul din ceri tună. 

Da-ş-va de sus glasul, săgeţ va trimite. 

Greşiţii să-ş moaie inemi împietrite. 

Pre pizmaş goni-i-va cu fulgere multe 
Şi le va da spaimă cu săgeţ mănunte. 

Mările săca-va de s-a vedea fundul. 

Apele fugi-vor de-a rămânea prundul. 

De îngrozâtură şi de grea-nfocare 
Ce-a să slobozească Domnul cu suflare. 

(Ps. 17, 35-43) 

* 


Dumneză, din svântul Tău sălaş faci cale. 
Când stolesti către război ostile Tale. /.../ 

9 9 ' ' 

Când Te-ai pogorât la dânş într-acea ţară. 
Toate apele cu sânge să-nchegară. 

Şi cu urlete ploi mare vărsa tare. 

De herbea undele-n bezne ca-n căldare. 


Şi din nuori mergea hreamăt şi săgete, 
Să-ngrozească eghiptenii, să să certe 180 . 
Glasul tunetului Tău trăsniia-n roată, 
De-Ţ[i] lumina fulgerile lumea toată. 


S-au strămutat de cutremur pământul. 
Când ai tăiat cale-n mare cu cuvântul, 
De-ai uscat într-însă vaduri în vânt mare. 
Că Tu, Doamne, ai făcut cărări prin mare. 


(Ps. 76, 31-32, 41-52) 


Psalmii încep o tradiţie pe care o va urma Ecclisiastisul, cea 
a denigrării deşertăciunilor lumeşti şi a vanităţii umane. 

Tema aceasta a făcut carieră în literatura românească. 

Lumea şi omul sunt mari minuni ale lui Dumnezeu, dar, în 
comparaţie cu Dumnezeu însuşi, ele - parafrazându-1 pe Emi- 
nescu - „n-ajung nici umbra măreţiei Tale" (Fata-n grădina de 
aur): 


180 Să se pocăiască egiptenii. 

Zâlele cu număr mi-s la Tine-n palmă, 
Nainte-Ţ[i] mi-i statul nice de o samă. 
Că lumea aceasta-i ca o miză mică. 
Omul, cât de-a hirea, este o nemică. 

De vreme ce trece ca o umbră rară. 
Zădar să trudeşte de zî pănă-n sară. 
De ş-agoniseşte s-aibă şi pre mâine; 
Strânsura ce strânge nu şti cui rămâne. 

(Ps. 38,15-22) 

* 


Să te temi de zî cumplită. 

Să nu-t dea de călcâi smântă. 

9 

Cela ce ai bogăţie. 

Să nu stai în sămetâie. 

Ni s-aibi nădejde-n frate [în rude]. 
Sau în om, la greutate. 

Si cu ce schimb va da omul. 

Să să schimbe de la Domnul? 

Cu preţ de răscumpărare 
Sufletului, de pierzare? 

Fi-i-va truda [munca veşnică] nencetată. 

Că la iad nu va fi plată. 
(Ps. 48,13-24) 


* 


Nu-ntoarce, Doamne, pre omul 
Să-l cuprinză-n jele somnul 181 , 
C-ai zâs să să-ntoarcă-n tină 
Tot omul de supt lumină. 

De i-ar fi viaţa [atât] de lungă 
'Ntr-o mie de a[n]i s-agiungă, 
Naintea Ta este scurtă 
Ca cea zî de ieri trecută. 

Şi ca strajea cea de noapte 
îi sunt zâlele lui toate. 

Ca neşte şegi [glume], fără treabă, 
I să trec a[n]ii cu greabă. 

Ca otava ce să trece 
De soare si de vânt rce, 

9 7 

De demineată-i cu floare, 

9 7 

Sara-i veştedă de soare, 

9 7 


181 Să nu-1 ajungă moartea fiind deznădăjduit. 

A doua zî să usucă, 

Ca-n cuptori când o aruncă. /.../ 

Si de svânta Ta lumină 

9 

Veacul nostru ne-nstrăină. 
Zâlele noastre le neacă 
Urgia Ta şi le sacă. 

A[n]ii ni să trec cu grabă. 

Ca o painjină slabă. 

(Ps. 89, 9-26, 31-36) 


* 


Pleacă-Ţ auzul spre mine 
Şi să-m hii. Doamne, cu bine. 
Şi la ce zî Ti-oi striga-Te, 
Să-mi auz[i] de greutate, 

Că-m trec zâlele ca fumul. 
Oasele mi-s săci ca scrumul. 
Ca neste iarbă tăiată 

9 

M-este inema săcată. 

Că stă uitată de mine, 
Ce-am uitat să mănânc pâine. 

De suspinuri şi de jele 
Mi-am lipitu-mi os de piele. 

De-atocma cu pelecanul. 
Prin pustii petrec tot anul. 

Şi ca corbul cel de noapte 
Im petrec zâlele toate. 

Ca o vrabie rămasă 

/■V 

In supt streşină de casă. 
Toată z[i]ua mi să strâmbă 
Pizmaşii miei, de-m fac scârbă. 

Si ceia ce mă-mbunează 

9 

Fac giurământ să mă piarză. 
Am mâncat pâine de zgură 
Si lacrămi în băutură, 

9 7 

De fata mâniii Tale, 

Ce mi-ai dat de sus la vale. 

Mi-s zâlele trecătoare. 

De fug ca umbra de soare. 

Si ca iarba cea tăiată 

9 

Mi-este vârtutea săcată. 
Iară Tu, Dumnezău svinte. 
Tot eşti din veci, de mainte. 



Şi petreci în rod de rudă. 

Tu Te scoală fără trudă 
De vei milui Sionul, 

-1 cruţ[i], că Tu-i eşti Domnul. /.../ 

Că preste tot rod de rudă 
îţ sunt a[n]ii fără trudă. 

Şi Tu, Doamne, cu cuvântul 
Dintâi ai urzât pământul. 

Si ceriurile ce-s nalte 

9 

Sunt de mâna Ta lucrate. 
Acelea toate s-or trece. 

Iară Tu tot vei petrece. 

Şi ca haina ponosâtă. 

Când le-a hi vremea sosâtă. 

Li s-a destrăma făptura 
Din hire, ca vechitura. 

Şi li-i depăna ca tortul. 

De să vor schimba cu totul. 

Iară Tu, Dumnezău svinte. 

Tot eşti Domn, ca si mainte. 

Şi trăieşti pre aşezare 
Ca cela ce eşti Domn tare. 

9 

(Ps. 101, 9-44, 87-104) 


* 


Si ca tatăl ce i-i milă 

9 

De hiii săi când li-i sâlă. 

Ase nu să-ndură [nu Se împietreşte] Domnul, 
Ce I-i milă de tot omul. 

Că sângur [însuşi] ne şti de faptă. 

Din ce ni-i hirea lucrată. 

Ne sti că suntem din tină 

9 

Făcut, de svânta Sa mână. 

De ne-ar hi zâlele multe 
Ca iarba, tot ar hi scurte. 

Si ca floarea ce să trece 

9 

De soare si de vânt rece. 

De să destramă cu totul 
Si nu-s mai cunoaşte locul. 

9 9 9 

(Ps. 102, 47-60) 


Mai multe din imaginile de mai sus (omul „trece ca o 
umbră rară", îi „trec zilele ca fumul" şi „ca umbra de soare", ori 
„ca iarba" sau „otava", zilele şi anii omului sunt ca „floarea" şi 

„ca o painjină slabă" - ca pânza de păianjen etc.), specifice 
Psaltirii, Ecclisiastisului şi altor relatări scripturale, se vor regăsi 
şi în poemul Viiaţa lumii al lui Miron Costin, despre care vom 
vorbi ceva mai jos. 

De asemenea, ele pot fi sesizate, într-o descendenţă 
scripturală nedezminţită, şi în Cazanii, dar şi la Dimitrie 
Cantemir (Divanul). La fel, rezonantă în literatura veche este şi 
tema morţii care nu alege, pe care o va reproduce şi poezia 
modernă, paşoptistă şi romantică (şi chiar mai departe): 

Că măiestrul încă moare 

Ca tot omul de supt soare. 

Si nebunul cu buiacul 

9 

Vor peri de pre tot veacul. 

Ş-averea de [la] dânş[ii] rămâne 
De o iau rude străine. 

Cât să vor scoate din casă. 

Numele li s-a uita-să. 

Li s-a uita si mormântul. 

Cât i-a-mpresura pământul. 


(Ps. 48, 27-36) 

„De altfel, Dosoftei le este, s-a constatat, dascăl" 182 , în ceea 
ce priveşte această temă, multor autori viitori. 

Tema o va aborda si Miron Costin, dar Cantemir va ilustra 
magistral această secvenţă finală din existenţa umană terestră, 
în Divan - vom vedea la timpul potrivit. Ii va urma de aproape, 
ca viziune şi sensibilitate, Arghezi, în poezia modernă. Dar nici 
Eminescu nu era străin de această cugetare: 

Vezi pe-un rege ce-mpânzeşte globu-n planuri pe un veac. 
Când la ziua cea de mâne abia cuget-un sărac... 

Deşi trepte osebite le-au ieşit din urna sorţii, 
Deopotrivă-i stăpâneşte raza ta şi geniul morţii; /.../ 

Poţi zidi o lume-ntreagă, poţi s-o sfarămi...orice-ai spune. 
Peste toată o lopată de ţărână se depune. 

Mâna ce-au dorit sceptrul universului şi gânduri 

Ce-au cuprins tot universul încap bine-n patru scânduri... 

(Scrisoarea I) 

Căci „dimpreună, cel nebun şi cel fără de minte vor pieri şi 
vor lăsa celor străini averea lor" (Ps. 48,11, LXX) 183 . 

Se întâmplă de multe ori ca cititorul să rămână uimit, 
„presimţindu-1 pe Arghezi sau pe Voiculescu" 184 în poezia lui 

182 Dan Horia Mazilu, Recitind..., voi. II, op. cit., p. 127. 

183 Cf. Psalmii liturgici, ed. cit. 

184 Eugen Negriei, Poezia medievală..., op. cit., p. 56. 

Dosoftei. Se consideră, de altfel, că, între poeţii moderni, în afară 
de cei evocaţi. Mitropolitul mai are şi alţi „prozeliţi declaraţi 
[...]: Ion Gheorghe, Ioan Alexandru şi chiar Nichita Stănescu" 185 . 

Iar despre Psalmii lui Arghezi, Marin Sorescu opina că „i- 
am putea numi, după modelul lui Voiculescu, psalmii închipuiţi 
ai lui Dosoftei” 186 . 

Apropierea dintre Dosoftei şi Arghezi se poate face în 
multe locuri. Reproducem mai jos câteva versuri dintr-un psalm 
mesianic, psalmul 21, care, din punct de vedere literar, sub pana 
lui Dosoftei, sună arghezian avant la lettre: 

Tu eşti. Doamne, ce m-ai tras din mate 

9 7 7 9 

Şi [la] maică-mea m-ai dat viu în braţe. 

Şi m-ai pus la sân de mi-ai fost viaţă. 

Hrană si cu satâu de dulceaţă. 

9 5 9 

Din matrice si din scăldătoare, 

9 7 

Şi din faşe m-ai pus pre picioare. 

Şi din zgăul mamii. Doamne svinte, 

Tu-m eşti Dumnezău, şi-Ţ[i] ad-aminte /.../ 


185 Al. Andriescu, Studiu introductiv la: Dosoftei, Opere 1 (versuri), 

op. cit., p. LXXXIII. 

1 86 Marin Sorescu, Biblioteca de poezie românească, în: Opere, V, 
Publicistică, ediţie îngrijită de Mihaela Constantinescu-Podocea, prefaţă 
de Eugen Simion, Ed. Fundaţiei Naţionale pentru Ştiinţă şi Artă şi Uni¬ 
vers Enciclopedic, Bucureşti, 2005, p. 29. 

Giuncii şi cu tauri mă-mpresoară. 

Cu căscate guri, să mă omoară. 

Ca leii ce apucă şi zbiară. 

Cu gurile rânjite, pre hiară. 

Şi ca apa fui vărsat afară. 

Si oasele mi să răschirară. 

9 9 

Inema-n zgău mi să veştezeşte. 

Ca o ceară când să răstopeşte. 

Mi-i vârtutea ca hârbul de sacă, 

Limba-n gingini lipită să neacă. 

Si m-ai lăsat. Doamne,-n tărna mortâi. 

Şi câinii mă-ncungiură cu toţâi. 

(Ps. 21, 31-38, 43-54) 

Al. Andriescu şi Ion Negoiţescu au făcut aceleaşi observaţii 
şi apropieri stilistice între limbajul dur al lui Arghezi şi expri¬ 
marea lui Dosoftei. 

Andriescu exemplifică prin psalmii 104 şi 108 din Psaltirea 
în versuri şi, respectiv, prin Blestemele lui Arghezi. Astfel, în Ps. 
104, Dosoftei scrie: „Izvorât-au broaşte-n ţara/ De să va-ntr-înş 
pomeni ocara,/ Că şi la-mpăratul juca-n haine,/ Pren sicrie şi 
pren toate taine". O viziune asemănătoare aflăm şi la poetul 
modern: „Sobolii şi viermii să treacă pribegi/ Prin stârvuri de 
glorii întregi./ Să fete în purpură şoarecii sute./ Gângănii şi molii 

necunoscute/ Să-şi facă-n tezaur cuibare,/ Sătule de aur şi măr¬ 
găritare". Asemenea, în Ps. 108 (care, profetic, se referă la Iudas 
Iscariotis/ Iscarioteanul), se spune: „Şi ca măduha-n ciolane/ Să 
să-mbrace, ca-n căftane". Arghezi e foarte aproape: „Să-ţi creas¬ 
că măduva, bogată şi largă,/ Umflată-n sofale, mutată pe tar- 
gă" 187 . 

S-a remarcat, sub aspect prozodic, şi faptul că „Arghezi, 
care a inovat cu atâta îndrăzneală, si în direcţii atât de nume- 
roase, limbajul poetic, nu se dă în lături să modifice în vers, 
întocmai ca Dosoftei si Eminescu altădată, accentul cuvin- 
telor" 188 . 

Iar Ion Negoiţescu era de părere că: 

„psalmii lui Dosoftei [...] au partea lor de merit într-o 
istorie a expresivităţii lirice româneşti. Căci în ritmurile 
iniţiate de dulcele mitropolit, şi în acea limbă de vechime, 
în bătrâneştile lui contorsiuni de cuvinte, aveau să prindă 
glas, peste veacuri, în vremea noastră cea nouă, ritmurile 
unor poeţi moderni. 

Sunt, în poezia lui Tudor Arghezi şi a lui V. 
Voiculescu, anume asperităţi fie voite, ritmări ce în sinuo¬ 
zitatea lor se apropie de un gen de aritmie superioară [...] 
care au fost pentru întâia oară încercate de duiosul nostru 
psalt. 


187 Cf. Al. Andriescu, Studiu introductiv la: Dosoftei, Opere 1 (versuri), 

op. cit., p. LXVIII-LXIX. 

188 Idem, p. LV. 

Nu e însă mai puţin adevărat că Dosoftei exprimă şi o 
simţire ce a revenit în poezia lui Arghezi şi a lui Voicu- 
lescu: tânjirea, înconjurată de scârba păcatului, după Dum¬ 
nezeu. Fiorul celest în magma terestră. 

Vremea de viclenie sângeroasă, de pizmă şi trădare, 
de ură şi crimă, în care a trăit Dosoftei, are ceva din 
incertitudinea modernă, din neliniştea si scârba vremii 
[noastre]... 

De aici vin Blestemele lui Arghezi, Florile de mucigai, 
gingaşele lui buruieni [...]. De aici vine şi silnicia verbală a 
lui Voiculescu, forjajul disperat al versului, care se zbate să 
prindă dulceaţa plină de chin a simţurilor../' 189 . 


Şi tot Dosoftei a patentat „verbul cvasi-modern, cu ritmul 
greu şi abscons, ca [mai târziu] la un Adrian Maniu" 190 . 

Dosoftei află uneori, intenţionat sau nu, soluţii expresive 
extraordinare. Spre exemplu, în „zâle bătrâne" (Ps. 142, 18), 
Dumnezeu Şi-a arătat „bătrâna bunătate" (Ps. 73, 44). 

Poporul lui Israel, în pustie, îşi aduce aminte de „gingă- 
şitura" din Egipt, adică de „pepeni şi slănină" (Ps. 77, 88, 90) 191 . 


189 Ion Negoiţescu, Scriitori moderni, voi. II, Ed. Eminescu, Bucureşti, 
1997, p. 11-12. 

190 Idem, p. 13. 

191 E adevărat că gingăşie sau gingăşitură însemna mâncare, în limba 
română de atunci, aşa cum în Letopiseţul lui Ureche, caii gingaşi ai turcilor 

Iacov „păscu [pe popor] cu inemă curată/ Şi cu-nţelăpciune 
strecurată" (Ps. 77, 227-228). 

Pilda şi învăţătura bună fac pe mulţi să se convertească, 
„întinzându-ş mintea cătră Domnul" (Ps. 39,13). 

Omul drept, „Şi la-ntunerec de ceaţă/ Va vedea lucori de 
viaţă" (Ps. 111,11-12) etc. 

Chiar dacă vorbim de expresivitate involuntară (Eugen 
Negriei), efectul este remarcabil şi nu cred că trebuie să ne 
anesteziem tresăririle. 

Până la urmă este meritul unei limbi româneşti vechi, pusă 
în valoare literară, care presupune semnificaţii adânci şi cono- 
tatii ramificabile ale cuvintelor. 

9 

Stilistic, Dosoftei împarte premiul cu o tradiţie lingvistică 
şi literară mai largă, mlădiată spiritual, dar nu trebuie să uităm 
că această tradiţie e formată din dvoreţi/ ziditori care îşi depun, 
fiecare, efortul într-o construcţie în care fiecare piatră contează. 

S-a vorbit, de asemenea, despre libertăţile pe care şi le 
permite Dosoftei în raport cu textul scriptural original, în sensul 
etnicizării - având în vedere că si el, ca si Varlaam, îsi considera 
opera dar limbii româneşti - s-a ridicat problema dacă nu 
cumva naţionalismul a prevalat în faţa respectării fidelităţii în 
traducere si chiar dacă nu a favorizat laicizarea sensurilor. 

9 


(în bătălia de la Podul înalt), adică îngrăşaţi, bine hrăniţi, slăbesc neaflând 
decât iarbă pârjolită. 

/V 

In Biblia de la Bucureşti (1688), gingaşii (substantiv) înseamnă „mai 
marii cetăţii", cf. Mihai Moraru, De nuptiis Mercurii et Philologiae, Ed. Fun¬ 
daţiei Culturale Române, Bucureşti, 1997, p. 181. 

Răspunsul nostru la această problemă este acela că Dosof- 
tei, versificând, este predicatorul care se adresează unei turme 
ortodoxe, în faţa păstoriţilor săi. E un gest tipic, care - spre 
exemplu - îl determină pe Varlaam să autohtonizeze viaţa 
Sfântului Ioan de la Suceava şi pe Antim Ivireanul să spună că 
Dumnezeu S-a născut într-o noapte de iarnă când „pământul şi 
apele sunt îngheţate de ger şi de vânturile cele reci" 192 (amă¬ 
nunte climaterice care nu sunt precizate în textele sfinte). 

A fost remarcat, mai ales, modul în care au fost autoh¬ 
tonizate peisajul, instrumentele muzicale, animalele şi păsările, 
etc. Ele au fost preschimbate astfel, familiarizate pentru creştinii 
români, pentru a-i apropia de Scriptură şi pentru a anula ininte- 
ligibilitatea, distanţa spaţială şi temporală ori impresia că ar fi 
vorba de realităţi străine şi îndepărtate care nu-i vizează. 

Autorul este un omilet şi un teolog - cred că cea de-a doua 
ipostază a părut destul de evidentă din cele expuse anterior - 
care tălmăceşte Psaltirea în fata conştiinţei unui auditoriu per- 
sonalizat, român si crestin-ortodox, si care introduce învăţături 
dogmatice şi morale specifice Ortodoxiei într-un discurs reto- 
rico-poetic, fără ca să altereze conţinutul psaltic fundamental al 
textului 193 . 


192 Antim Ivireanul, Opere, op. cit., p. 196. 

193 Pe G. Călinescu însă nu părea să-l deranjeze etnicizarea: „Orto¬ 
docşii vor să închidă punctele de temelie ale creştinismului în mituri 
autohtone, coborând familia sfântă şi pe apostoli pe teritoriul daco¬ 
român. Lucrul nu-i nou, nici abuziv, ba chiar, contrar părerilor opo¬ 
nenţilor, de un firesc desăvârşit. Fecioara doarme, în iconografia Europei 

Când poetizează despre urzirea soarelui, a lunii şi a 
stelelor, pe de-o parte, secondează fidel referatele scripturale şi 
patristice iar, pe de altă parte, configurează un spaţiu familiar 
eclesial-cosmic, în care credincioşii se simt integraţi şi neapă- 
sati de imensitatea infinitului: 

5 

„emanaţiile de lumină potenţată, culese ca într-un vas 
de o biserică bizantină duc gândul la lumina originară 
făcută de Dumnezeu cu întâiul său cuvânt" 194 . 

Lumina are un rol esenţial în spaţiul eclesial ortodox, pe 
traseu dogmatic: 

„Transcendentul care coboară ca să se arate [în 
revelarea luminii dumnezeieşti], ca să se materializeze [în 
întruparea Domnului], e un gând metafizic [teologic] pe 
care-1 surprindem de altfel şi în funcţia pe care, în arhitec¬ 
tura bizantină, spre deosebire de cea gotică, o are lu¬ 
mina" 195 . 


de sus, în paturi gotice, înconjurată de servi şi sfinţi îmbrăcaţi medieval, 
iar în pictura italiană nu numai înveşmântarea este locală şi istorică, dar 
toată legenda sacră se desfăşoară în geografie italică sieneză, perugiană, 
venetă, după cum e cazul", cf. Istoria literaturii române..., op. cit., p. 60. 

194 Lucian Blaga, Spaţiul mioritic, op. cit., p. 70. 

195 Ibidem. 

Mai multe versuri ne avertizează asupra locului pe care şi- 
1 asuma autorul, în mijlocul Ecclesiei, personalizând profilul 
spiritual al auditoriului: 

în veci este Domnul de împărăţeşte. 

Slava lui si cinstea nu să obârseste. 

9 9 9 

Păgânii să pieie din svânta Lui ţară 
Să nu mai rădice în creştini ocară. 

9 

(Ps. 9,115-118) 

* 

Că să poticniră de să răsturnară 
Toţ pizmaşii noştri, călări şi din cară. 

Iară noi, creştinii, stăm fără cădere, 

C-am făcut izbândă cu a Ta putere. 

(Ps. 19, 27-30) 

* 

In mijloc de beserică mare 
It voi multămi si-ntr-adunare. 

9 9 9 

Pominoace încă T-voi aduce, 

Jărtve grase şi colive dulce. 


(Ps. 21, 93-96) 

* 


Aduceţi colaci grămadă 

/V 

In cinstita Lui ogradă 
Si să vă-nchinat tot omul 

9 9 

/V 

In curtea ce sede Domnul. 

9 

(Ps. 95, 37-40) 


Deşi „pe Dosoftei Mitropolitul, ale cărui bucine ferecate (Şi 
bucine ferecate/ Lăsam prin sălci aninate - Psalmul 136) au 
aninat sute de ani în sălciile tăcerii, l-a readus în sfera conştiinţei 
lirice Ion Pillat [prima evocare a lui Dosoftei în poezia 
modernă], la o dată când roade depărtate ale psalmilor săi înce¬ 
pură să-şi trădeze răsfrângerile în opera unui Arghezi sau a 
unui V. Voiculescu" 196 , totuşi „Dosoftei este [...] oglinda primă 
în care poezia română îşi poate iubi chipul" 197 . 

In mod paradoxal, de-abia conştiinţa lirică modernă, cu 
hermeneutica ei specializată în a sparge mesaje poetice încrip- 
tate, ne deschide ochii asupra unei literaturi vechi cu care are în 
comun tocmai această dragoste pentru lăuntricul aprofundat şi 
hierofanizat literar. Cu toate că s-au recunoscut în psalmii 


196 Ion Negoiţescu, op. cit., p. 10. 

197 Idem, p. 15. 

versificaţi şi sonuri preromantice 198 (el e preromantic avant la 
lettre sau preromanticii s-au inspirat din el?), totuşi 

„psalmii lui Dosoftei nu câştigă o semnificaţie pro- 
priu-zisă poetică decât târziu, în ambianţa modernă, când 
trăsăturile de prim ordin ale liricii argheziene se desprind 
din oglindirea în apa aceea bătrână, sfinţită de vechime ca 
şi de har. Şi această oglindire, peste goluri de timpuri, prin 
pregnanţa ei de alchimie a unor substanţe afine, este, în 
adevăr, zguduitoare. Ieşind din izolarea şi praful docu¬ 
mentelor, psalmii şi-au transfigurat painjina slabă, în ţesă¬ 
tură de aur; aninate în sălciile vremii moarte, bucinele îşi 
vor trimite prin veac, de câte ori dorul adie prin ele, desfe¬ 
recarea sonoră" 199 . 

Dosoftei lucra în respect faţă de înaintaşi, „folosind 
vocabular de veche tradiţie literară românească (existent în 
Psaltirea Scheiană, în Psaltirea Hurmuzachi, în Coresi etc.)" 200 , nu 
fără a face eforturi deosebite, „înlocuind chiar propriul voca¬ 
bular din traducerea de mai înainte în proză" 201 . 

Se diortosea singur, ca mai târziu Antim Ivireanul. 


198 1. C. Chiţimia, Dosoftei, „Psaltirea în versuri", în Crestomaţie..., op. 
cit., p. 170. 

199 Ion Negoiţescu, op. cit., p. 24. 

200 1. C. Chiţimia, Dosoftei, „Psaltirea în versuri", în Crestomaţie..., op. 
cit., p. 164. 

201 Ibidem. 

Deşi propunea ipoteza că „metrica poeziei populare cu 
măsura de 5-6 silabe a influenţat pe Dosoftei în versurile sale" 202 
- recunoscând însă că o influenţă mai profundă n-a fost 
documentată - Cartojan face el însuşi precizarea că psalmii 
versificaţi au avut o circulaţie foarte mare în toate ţinuturile 

9 9 9 

româneşti şi că o parte din aceşti psalmi 

„au pătruns în ciclul colindelor populare şi se cântă 
până în vremurile noastre de copiii care poartă cu steaua, 
pe uliţele satelor şi oraşelor, solia naşterii Domnului. Din 
cântecele de stea, psalmii lui Dosoftei au fost introduşi mai 
departe în ţesătura dramei religioase populare a Vicleimu¬ 
lui - cu deosebire psalmii 94 şi 98" 203 . 


Prin urmare, mi se pare mai logic ca lirica folclorică să fie 
cea care a suferit influenta creaţiei culte a lui Dosoftei si nu in- 

9 9 9 

vers, după cum atestă cazul amintit al colindelor şi Vicleimu¬ 
lui. Liric şi retoric în acelaşi timp, Dosoftei depăşeşte un prag 
psihologic în literatura şi poezia română, dovedindu-i şi deter- 
minându-i, concomitent, aptitudinile. 


202 N. Cartojan, op. cit., p. 192, n. 1. 

203 Idem, p. 193. 

Psaltirea în versuri a lui Dosoftei: fundamentul 
poeziei româneşti 204 


Nevoit-am ş[i]-am slăbit din bietul suflet. 
Lăsând somnul şi odihna, stând în cuget. 

De mâhneală n-am putut grăi cuvinte. 

Cugetat-am şi de zâle de mainte. 

De pre veci... 

(Ps. 76, 9-13) 

M-oi primbla-mă-n poruncile Tale 
Şi-Ţ[i] voi înţelege svânta cale. /.../ 
Ochii îm[i] destupă a-nţălege 
Minunile din svânta Ta lege. 

(Ps. 118, 39-40) 

Scoală slava mea, te scoală de zî cântec 

/V 

In lăută. Demineată 
Mă voi scula cătră viată. 

(Ps. 56, 34-36) 

204 Capitolul de faţă reprezintă substanţa unei cărţi întregi. Creatori 
de limbă şi de viziune poetică în literatura română, voi. I, Dosoftei, Teologie 
pentru azi. Bucureşti, 2013. Cartea am publicat-o aici: 

https://www.teologiepentruazi.ro/2013/06/15/creatori-de-limba-si- 

de-viziune-poetica-in-literatura-romana-vol-1/. 

Mai înainte însă, am publicat acest studiu sub forma unei serii de 
articole (65 la număr) pe platforma noastră online. Primul dintre ele este 
acesta, publicat pe 3 octombrie 2012: 

https://www.teologiepentruazi.ro/2012/10/03/creatori-de-limba-si- 

de-viziune-poetica-in-literatura-romana-1/. 

Iar ultimul este aici, publicat pe 13 iunie 1013: 
https://www.teologiepentruazi.ro/2013/06/13/creatori-de-limba-si- 
de-viziune-poetica-in-literatura-romana-65/. 



209 


Versificarea Psaltirii în literatura română, pe care a realizat- 
o Dosoftei - pe când era Episcop de Roman tipărind-o la 
Uniev, în 1673, ar fi rămas un moment de semnificativă im¬ 
portanţă culturală, dar cu o minimă relevanţă pentru literatură, 
dacă autorul ei n-ar fi făcut dovada unui talent literar şi poetic 
covârşitor. 

Ca probă stau şi transpunerile anterioare ale lui Mihail 
Haliri 205 , Ştefan Fogarasi (din Făgăraşi) 206 şi Ioan Viski (dacă nu 
cumva aceştia din urmă au fost doar copişti), din iniţiativă 
maghiară calvină, care sunt mult inferioare poeziei dosofteiene, 
precum şi versificările ulterioare, ortodoxe, ale lui Teodor 
Corbea şi Ioan Prale (pe care Eminescu îl menţionează în Epi¬ 
gonii), care nu depăşesc însă virtuozitatea poetică a pionierului. 

Mai aproape de noi, Vasile Militam a produs o nouă 
versificare a Psaltirii (1939), nedepărtându-se expresiv prea mult 
de modelul biblic, fără să contruiască, adică, parafraze largi şi 
chiar exegetice precum Dosoftei. Ar mai fi poate de amintit, 
dintre poeţii moderni, George Coşbuc, care, chiar dacă nu are în 
vedere Psaltirea, a reuşit o transpunere în versuri a unor pasaje 
importante din Cântarea Cântărilor 207 , deşi el nu realizează o 
reproducere fidelă a ideilor poemului în succesiunea lor exactă. 
Ca un amănunt interesant, ar fi de notat că o traducere a 


205 Nicolae Drăganu, Mihail Halici. Contribuţie la istoria culturală 
românească din secolul al XVII-lea, în Dacoromania, VI, 1924-1926, partea I, 
p. 86 ş. u., apud Dan Horia Mazilu, Recitind literatura română veche, voi. II, 
Ed. Universităţii Bucureşti, 1998, p. 45. 

206 Dragoş Moldovanu, Psaltirea în versuri a lui Ştefan din Făgăraş 
(Fogarasi). Comentarii filologice, în „Anuar de lingvistică şi istorie litera¬ 
ră", tom XLVII - XLVIII, Iaşi, 2007 - 2008, p. 27-64, cf 

http://www.alil.ro/7pM89. 

207 A se vedea George Coşbuc, Sulamita. 

psalmilor a realizat şi Mihail Sadoveanu, încercând să compună 
poezii după modelul lor 208 . 

Mai semnificativ e însă faptul că o serie de poeţi au încercat 
să versifice psalmi sau au alcătuit versuri în maniera psalmilor 
sau au scris psalmi moderni: Heliade, Macedonski, Arghezi, 
Blaga, Doinaş 209 ... 

Uneori, aşezarea alături de Dosoftei poate fi chiar în defa¬ 
voarea modernilor. O comparaţie între versificarea psalmului 
101 de către Dosoftei şi Ion Heliade-Rădulescu, spre exemplu, 
ne-a purtat spre concluzia că cel de-al doilea nu a putut egala 
performanţa înaintaşului său 210 . 

Comparat, însă, şi cu contemporanul său, Miron Costin, 
autorul poemului Viiaţa lumii - comparaţie care se susţine cu 
atât mai mult cu cât modelul fundamental al amândurora este 
Psaltirea -, în mod evident Dosoftei îl depăşeşte atât prin 
vastitatea operei, cât şi prin reuşita stilistico-poetică. 

Poezia în limba română începe 211 astfel sub auspicii faste. 
Nu printr-o operă minoră, ci printr-o realizare majoră, lucrare 

208 A se vedea Psalmii. In traducerea lui Mihail Sadoveanu, ediţie 
îngrijită şi prefaţată de I. Oprişan, Ed. Saeculum, Bucureşti, 1992. 

209 A se vedea: Al. Andriescu, Psalmii în literatura română, Editura 
Universităţii „Alexandru Ioan Cuza", Iaşi, 2004. 

210 A se vedea articolul meu de aici: 

https://www.teologiepentruazi.ro/2011/10/28/psalmul-101-la- 

dosoftei-si-heliade/. 

El a fost reprodus în cartea mea. Epilog la lumea veche I. 1, ediţia a 
doua. Teologie pentru azi, 2014, p. 702-706. Cf. 

https://www.teologiepentruazi.ro/2014/01/ll/epilog-la-lumea- 

veche-i-l-editia-a-doua/. 

/v /\ 

211 începe e un fel de-a spune. In fond, suntem de acord cu Mircea 
Scarlat: „Ideea că poezia română începe cu Dosoftei este eronată, căci 

ce presupune creaţie întru limbă, fundamentarea unei viziuni 
poetice şi un efort tehnic (o trudă, cum o numeşte autorul) de 
construire a prozodiei, demne de toată stima. 

Adăstăm asupra poetului Dosoftei, dar scriitor demn de 
luat în seamă se dovedeşte autorul si în Viata si petrecerea 
Svinţilor, operă despre care Al. Andriescu spune că îl depăşeşte 
pe Varlaam în ceea ce priveşte arta narativă şi că Neculce îi este 
tributar în realizarea portretului 212 . 

Am văzut, cu altă ocazie 213 , că Budai-Deleanu cunoştea 

Viaţa şi petrecerea Svinţilor. 

/\ 

In ceea ce priveşte modelul pentru versificarea Psaltirii, se 
ştie că iniţiativa a venit din Occident, unde semnalul pentru 
poetizarea psalmilor într-o limbă vernaculară 214 l-a dat Clement 

mitropolitul moldav este doar un foarte important reprezentant al unei 
tradiţii care era în curs de formare în momentul apariţiei lui. [...] Motivul 
pentru care, mult timp, a fost considerat primul poet român stă în faptul 
că reali z ările lui au pus în umbră eforturile predecesorilor săi. Dar să 
vedem în el un începător absolut ar contraveni adevărului istoric", cf. 
Mircea Scarlat, Istoria poeziei româneşti, voi. I, Ed. Minerva, Bucureşti, 
1982, p. 86. 

212 Cf. Dosoftei, Opere. 1. Versuri, ediţie critică de N. A. Ursu, studiu 
introductiv de Al. Andriescu, Ed. Minerva, Bucureşti, 1978, p. LXXX- 
LXXXII. 

213 A se vedea cartea mea, Ţiganiada: tradiţie şi inovaţie. Aventura 
scriiturii şi canonul literar românesc, Teologie pentru azi. Bucureşti, 2012, 
cf. https://www.teologiepentruazi.ro/2012/07/19/tiganiada-traditie-si- 
inovatie/. 

214 Facem această precizare pentru că existau versificări ale psal¬ 
milor şi mai înainte, dar în latină, în mediul romano-catolic, după cum 
ne arată I. C. Chiţimia, Literatura versificată. Dosoftei, în Crestomaţie de 
literatură română veche, voi. II, Ed. Dacia, Cluj-Napoca, 1989, p. 160-161. 

Marot, în prima jumătate a secolului al XVI-lea - o iniţiativă cu 
amprentă protestantă - care nu a versificat decât un sfert din ei, 
urmat însă, în curând, de mulţi alţii, în toată Europa. 

O vreme, inspiratorul lui Dosoftei a fost considerat poetul 
polonez renascentist Jan Kohanowski, care a realizat o versifi¬ 
care integrală a Psaltirii. Adevărul este că Dosoftei a tradus 
singur Psaltirea în româneşte şi apoi a metrificat-o, apelând la 
modelul polonez (pe care nu îl menţionează) cel mult pentru 
scheme prozodice 215 , chiar dacă vestea succesului său literar se 
poate să fi constituit o provocare pentru ierarhul român. 

Psaltirea mai fusese tradusă în română, în secolul anterior. 
Dintre cele mai vechi manuscrise în româneşte, trei sunt Psaltiri 
(Psaltirea scheiană, Psaltirea voroneţeană şi Psaltirea Hurmuzachi). 

Coresi este primul care tipăreşte Psaltirea, în română, mai 
întâi în 1570, sub influenţă calvină, cea de-a doua fiind ortodoxă, 
la Braşov, în 1577. 

Imboldul pentru traducerile cărţilor de cult în limbile 
vernaculare fusese dat, iar românii sunt cu adevărat revolu¬ 
ţionari la acest capitol, în răsăritul Europei. Mai mult, „în Ţara 
Românească, Atanasie Patellaros traduce în 1626 Psaltirea în 
greaca populară" 216 . Iar la începutul secolului al XVII-lea, 
„Gheorghios Palamidis, grecul care cântase şi fapta impresio¬ 
nantă a lui Mihai Viteazul, versifică psalmii lui David", aflându- 
se „la curtea prinţilor de Ostrog" 217 . 


215 Cf. Ladislau Gâldi, Introducere în istoria versului românesc, Ed. 
Minerva, Bucureşti, 1971, p. 81-89. 

216 Demostene Russo, Studii istorice greco-române, voi. I, Bucureşti, 
1939, p. 231-232; E. Hurmuzaki, Documente, voi. II, p. 186, apud Dan 
Horia Mazilu, Udrişte Năsturel, Ed. Minerva, Bucureşti, 1974, p. 21. 

217 Dan Horia Mazilu, Recitind literatura română veche, voi. II, op. cit., 

p. 43. 

Dosoftei este întru toate un bizantin 218 . Dar cărturarii noştri 

9 

din secolul al XVII-lea nu au fost neinteresati de evoluţia culturii 

9 9 

şi artelor, a literelor în Europa. 

Nu cu multă vreme în urmă, un român. Monahul Filotei, 
inova în materie de imnografie bizantină, compunând pripea- 
lele (sec. XIV-XV), „prima operă scrisă de un român şi tipărită 
în străinătate" 219 , la Veneţia, în 1536. 

Scriind în acelaşi timp cu Dosoftei, Miron Costin îşi expune 
modelele în predoslovia poemului său 220 în mod echilibrat, 
amintindu-i atât pe scriitorii clasici, Homer şi Vergiliu, cât şi pe 
Sfinţii Imnografi ai tradiţiei poetice bizantine: Ioan Damaschin, 
Cosma de Maiuma, Teofan, Mitrofan şi Andrei Criteanul. 

Fără îndoială că Dosoftei, care a tradus Istoriile lui Herodot 
în limba română, avea la cunoştinţă atât modelele pe care i le 
oferea antichitatea greco-latină, cât şi cele (destul de numeroase, 
dar puţin cunoscute astăzi la noi) oferite de imnografia şi litera¬ 
tura bizantină. 

Bizanţul, ca entitate politică şi oikumenele său (de care 
vorbeşte D. H. Mazilu) se prăbuşise în secolul al XV-lea. 

Românii receptează din ce în ce mai mult influenţe din 
Occident - fără îndoială şi dinspre Renaşterea culturală a 


218 Are dreptate D. H. Mazilu să precizeze: „Dosoftei era un om al 
Bisericii, un înalt prelat al Ortodoxiei româneşti, şi atitudinea sa nu putea 
să se păstreze decât în limitele unui respect desăvârşit faţă de cuvântul 
sacru al credinţei pe care o servea şi o apăra", cf. Ibidem. 

219 N. Cartojan, Istoria literaturii române vechi, prefaţă de Dan Horia 

Mazilu, bibliografii finale de Dan Simonescu, ediţie îngrijită de Rodica 
Rotam şi Andrei Rusu, Ed. Fundaţiei Culturale Române, Bucureşti, 1996, 
p. 449. 

220 Miron Costin, Opere, ediţie critică de P. P. Panaitescu, ESPLA, 
Bucureşti, 1958, p. 318. 



214 


acestuia - dar nu le ingurgitează pe nemestecate, ci încearcă tot 
mai mult să stabilească o balanţă între Răsărit şi Apus şi - lucru 
foarte semnificativ - să creeze un răspuns original. Deziderat 
care s-a prelungit mult după această perioadă... 

întorcându-ne însă la secolul al XVII-lea, este totuşi im- 
presionantă conştiinţa cărturarilor noştri asupra rolului pe care 
trebuie să îl capete cultura şi literatura română. 

Alegând să traducă şi să versifice Psaltirea, Dosoftei re¬ 
curge la un model fundamental de poezie în spaţiul european: 

„psalmii [...] pot fi socotiţi ca modelul fundmental, 
arhimodelul, abecedarul poeţilor şi al cititorilor de poezie. 
Ei cuprind toată gama de stări, de teme şi de sentimente 
ale liricii, oferind tipare ritmice speciilor derivate ale 
rugăciunii şi imnului" 221 . 

Chiar şi mai târziu, în romantism, au fost voci care au 
susţinut importanţa modelului poetic biblic şi chiar primordi¬ 
alitatea lui (la noi. Ion Heliade-Rădulescu). 

Se cunoaşte faptul că Dosoftei a tradus psalmii având pe 
masa de lucru textele în slavonă, greacă, latină şi chiar ebraică. 
E foarte posibil ca fiecare din aceste limbi să-i fi dăruit nuanţe 
poetice proprii, pe care el să le fi absorbit în traducerea sa. 

Ce anume a constituit, cu exactitate, imboldul poetic e real¬ 
mente greu de spus. Poate chiar substratul poetic al originalului 
biblic, dat fiind şi aplecarea spre poezie a literaturii bizantine şi 
post-bizantine, chiar dacă, formal, nu coincidea cu ceea ce 
numim noi astăzi „poezie". 

Gâldi susţine ipoteza că, în literatura română, 

221 Eugen Negriei, Poezia medievală în limba română, Ed. Vlad & Vlad, 
Craiova, 1996, p. 14. 

„primul imbold [pentru poezie] a venit, fără îndoială, 
din partea literaturii slavo-bizantine. Răsfoind textele reli¬ 
gioase publicate de Coresi, suntem adeseori încântaţi de 
acele pasaje care pot fi citate şi azi ca adevărate poeme în 
proză" 222 . 


Sau poate că Dosoftei a dorit să ofere un răspuns ortodox 
iniţiativelor transilvane, calvine 223 . 

5 ' 

/V 

In acelaşi timp, cel mai semnificativ aport l-a avut, fără 
îndoială, însăşi firea lui, la care putem bănui că se adauga 
obişnuinţa cu limbajul liturgic şi cultic (a tradus în limba ro¬ 
mână Liturghierul şi Molitfetnicul), întrucât toate cărţile de cult şi 
de rugăciune au o componentă imnică/ poetică covârşitoare. 

Ştim că Dosoftei a tradus prologul în versuri al tragediei 
Erofili, a cretanului Gheorghios Cortzasis, că a scris o istorie în 
versuri a Moldovei (128 de stihuri) inserată în prefaţa la Molitvă- 
nicul de-nţăles (Iaşi, 1681) - prelucrată apoi într-o nouă variantă 
(204 versuri) care a rămas în manuscris până când ne-a făcut-o 
cunoscută Alexandru Elian 224 că traducând Acatistul si 
Paraclisul Maicii Domnului (tipărite în acelaşi timp şi legate 
adesea laolaltă cu Psaltirea) ne-a oferit alte pagini de poezie, sau 


222 Ladislau Gâldi, Introducere în istoria versului românesc, op. cit., p. 
65. 

223 A se vedea Dan Horia Mazilu, Recitind literatura română veche, 
voi. II, op. cit., p. 42-46. 

224 Alexandru Elian, Mitropolitul Dosoftei şi literatura patristică, în voi. 
Bizantid, Biserica si cultura românească. Studii si articole de istorie, Ed. 
Trinitas, Iaşi, 2003, p. 148-149. 

că, alcătuind Vieţile Sfinţilor, încerca „mereu să dea formă poe¬ 
tică materiei narative" 225 . 

Toate acestea sunt de natură să ne contureze portretul unui 
poet în toată puterea cuvântului, al celui care a pus funda¬ 
mentele poeziei în limba română. 

Versificarea Psaltirei nu este rodul strict al unei influente 

5 

poloneze, nici nu este un gest aleatoriu, ci este opera unui spirit 
cu orizonturi largi şi cu o capacitate deosebită de a discrimina 
şi de a aprecia textul poetic - se poate urmări, în acest scop, şi 
traducerea sa în proză a Psaltirii, în comparaţie cu alte traduceri, 
şi se va observa atenţia acordată pentru a descoperi echivalentul 
în limba română pentru termeni şi exprimări foarte poetice în 
original (în greacă, latină sau slavonă). 

De asemenea, este poate cel mai important dintre scriitorii 
noştri medievali care ţine cont pentru acea vreme, cu adevărat, 
de faptul că româna este o limbă latină şi care are un simţ al 
limbii foarte acut. 

Totodată, Dosoftei face parte din grupul acelor cărturari ai 
secolului al XVII-lea, care a făcut ca Biblia de la Bucureşti (1688) 
să fie un monument literar, pe lângă valoarea religioasă şi 
culturală. în absenţa sa, poezia română ar fi fost lipsită de o 
întemeiere timpurie. 

Dosoftei nu va dărui cea mai mare atentie exerciţiului 

5 5 

metrificării (deşi este remarcabil şi acesta) - vom întâlni şi 
asonanţe -, ci aceluia de a traspune în româneşte substanţa idea¬ 
tică şi afectivă a psalmilor. Nu ne preocupă însă faptul de a pune 
în paralel textul biblic cu cel al psalmilor dosofteieni - nu în 
permanenţă -, ci pur şi simplu acela de a urmări efortul de 
creaţie pe care l-a întreprins poetul Dosoftei. 

225 Mihai Moraru, Dosoftei. Vieţile Svinţilor, în Crestomaţie de literatură 
română veche, voi. II, op. cit., p. 122. 

După cum am afirmat şi altădată: rezultatul cât se poate de 
lăudabil al iniţiativei sale nu se datorează (cum în unele decenii 
s-a subliniat) îndepărtării de original, ci alcătuirii unor parafra¬ 
ze teologico-poetice, care îi permit să lărgească explicativ 
contextul pentru a obţine versurile şi prozodia dorită, dezvol¬ 
tare pe care o execută în sensul comentariului patristic şi al 
experienţei spirituale proprii. 

Dosoftei a avut o cultură teologică demnă de admirat. El a 
şi tradus enorm, atât în română ( Psaltirea , pe care a şi versificat- 
o. Vieţile Svinţilor, Liturghierul şi Molitvenicul, Istoria lui Herodot, 
cronograful lui Matei Kigalas, a diortosit Vechiul Testament tra¬ 
dus de Milescu pentru Biblia de la Bucureşti etc.), cât şi din 
greacă în slavonă (epistolele Sfântului Ignatie al Antiohiei, 
Constituţiile apostolice, Tâlcuirea Sfintei Evanghelii a lui Gherman 
I, patriarhul Constantinopolului, Mărgăritarele Sfântului Ioan 
Gură de Aur, Dogmatica Sfântului Ioan Damaschin, împotriva 
ereziilor a Sfântului Simeon al Tesalonicului, o culegere de texte 
patristice şi liturgice 226 ). încât se poate să fie adevărat că 
„rămâne cel mai cunoscător, dintre români, al literaturii 
patristice în întreaga cultură românească veche, până în zorii 
secolului al XIX-lea" 227 . Iese din discuţie, aşadar - cum arătam 
şi altădată 228 -, inspiraţia lui Dosoftei din folclor. 

Reuşita stilistică şi prozodică se remarcă de la primii 
psalmi. Avea dreptate autorul când vorbea despre „osârdiie 
mare", pe care a depus-o pentru a versifica Psaltirea. 

226 Cf. Alexandru Elian, Mitropolitul Dosoftei şi literatura patristică, 
op. cit., p. 105-118. 

227 Idem, p. 118. 

228 A se vedea mai sus sau: 

https ://ww w. teologiepentruazi. ro/2010/04/29/psaltirea-sf antului- 
dosoftei-raspuns-unei-probleme-neclare/. 

Realizând o antologie de poezie românească. Ion Negoi- 
ţescu o intitula De la Dosoftei la Ştefan Augustin Doinaş 229 , intro¬ 
ducând în selecţia sa versuri din 30 de psalmi dosofteieni. 

în fine, legat de întâmplarea aceasta a fiinţei noastre 
româneşti, care face ca fundamentul poeziei române să îl con¬ 
stituie Psaltirea versificată, Sorin Dumitrescu amintea, într-o 
conferinţă 230 , că Nichita Stănescu avea uneori iniţiativa de a 
cerceta starea actuală a poeziei româneşti, luând în mâini 
Psaltirea (cea neversificată, probabil) şi citind câţiva psalmi din 
ea. 

După care închidea cartea psalmilor şi rostea sentinţa: 
Stăm prost. 


* 


în Psalmul 1, umanitatea este împărţită - de la bun început 
- în două categorii. Omul drept nu merge „cu răii" pe aceeaşi 
„cărare" (Ps. 1, 3). 

Cărarea e un drum strâmt şi nu larg (deşi vine de la via 
carraria = drum de care), pentru că cei răi merg pe drumuri 
lăturalnice. Păcătoşii sunt comparaţi cu „praful [pe] carele [îl] 
aruncă vântul de pre faţa pământului" 231 . Insă Dosoftei recurge 


229 Ion Negoiţescu, De la Dosoftei la Ştefan Augustin Doinaş. O anto¬ 
logie a poeziei române, ediţie îngrijită şi prefaţată de Cornel Regman, Ed. 
Dacia, Cluj-Napoca, 1997. 

230 Conferinţa a fost susţinută pe 9 mai 2013, la Muzeul Ţăranului 

/V 

Român, purtând titlul: Nichita înainte şi după marginalizare. înregistrarea 
video se poate urmări aici: 

http://riprianvoicila.blogspot.ro/2013/05/maestrul-sorin- 

dumitrescu-vorbind.html. 

231 Biblia de la Bucureşti, 1688. 

la o altă imagine, şi anume la compararea lor cu pleava, care este 
de asemenea de origine scripturală 232 , fiindcă, aşa cum spuneam 
şi cum vom avea de multe ori prilejul să observăm de aici 
înainte, el completează contextul vechi testamentar, revelându- 
i sensul în direcţia si în tradiţia interpretării crestin-ortodoxe. 

De data aceasta, praful păcătoşilor presupune pentru autor 
aceeaşi semnificaţie a damnării ca şi pleava (paiele) despre care 
se vorbeşte în Evanghelii: 

Iar voi, necuraţâi, ca pleava. 

De sârg [de grabă] veţ[i] cunoaşte-vă isprava. 

Când s-a vântura dintr-are [arie] vravul [stogul]. 

Vă veţ[i] duce cum să duce pravul. 

Şi cu grâul 233 n-iţ[i] [nu veţi] cădea-n făţare [faţa ariei]. 

Ce veţ[i] fi suflaţi cu spulberare. 

(Ps. 1,15-20) 


Oare Eminescu, atunci când spunea „Peste-un ceas păgâ- 
nătatea e ca pleava vânturată" (Scrisoarea III), nu avea în vedere 
această variantă a lui Dosoftei? E foarte posibil... 

Apare şi păcatul ca „ispravă", în opinia celor ce-1 comit: e 
o mentalitate care străbate veacurile. 

In Psalmul 2, „necuraţâi", crai şi împăraţi, cum zice 
Dosoftei (adică regele Irodis şi împăratul Romei: ar putea fi una 

232 Mt. 3, 12: „El are lopata în mână şi va curăţa aria Sa şi va aduna 
grâul în jitniţă, iar pleava o va arde cu foc nestins"; Lc. 3, 17: „A Cărui 
lopată este în mâna Lui, ca să cureţe aria şi să adune grâul în jitniţa Sa, 
iar pleava o va arde cu foc nestins". Biblia 1988. 

233 „Grâul" îi desemnează simbolic pe Sfinţi, cf. supra. 

dintre semnificaţii) „să-nvitează", adică se încurajează/ îşi insu¬ 
flă vitejie unii altora, „spre Domnul, de vor să piarză / Pre alesul 
Lui şi Svântul" (Ps. 2, 7-12)... 

Sună într-adevăr voievodal versurile: 


Iar eu-[î]s pus de Domnul 
Crai pre muntele Sionul. 

(Ps. 2, 20-30) 


Fiul lui Dumnezeu păstoreşte cu toiag de fier pe poporul 
Său, dar Dosoftei înlocuieşte imaginea vaselor zdrobite, din 
original, reflectând consecinţele pentru neamurile care nu 
ascultă, cu o alta (care e un derivat): „De vei face-ntr-înşii 
cârduri / Şi-i [vei] zdrobi ca neşte hârburi [cioburi]" (Ps. 2, 44- 
45). Interesantă totuşi - lipsind referinţa directă la vasele 
olarului 234 - această imagine foarte plastică şi deopotrivă 

234 O alegorie recurentă în Sfânta Scriptură, atât în Vechiul, cât şi în 

/V 

Noul Testament. In afară de acest psalm, o putem afla exprimată foarte 
limpede şi în alte locuri: „...am tocmit ca lutul olariului. [...] Au zice-va 
lutul olariului: "Ce faci, căci [de ce] nu lucrezi? nici [nu] ai mâini?". Au 
răspunde-va zidirea cătră Cela ce au frământat pre dânsa?" (Is. 45, 9, 
Biblia 1688); „Au ca olariul acesta nu voiu putea să vă fac pre voi, casa lui 
Israil? Iată, ca tina olariului voi sânteţi în mânile Meale" (Ier. 18, 6, Biblia 
1688); 

„Pentru că şi olariul, moale pământ călcând, cu trudă zideaşte, spre 
slujba noastră fieşterare [a fiecăruia]; ce dentr-acel lut au zidit şi ce ale ale 
celor curate lucruri vase de slujbă, şi ceale dempotrivă, toate asemene; şi 
dentr-acestea amândoao, care iaste trebuinţa fieştecăruia judecătoriul e 
lucrătoriul de lut" (înţel. Sol. 15, 7, Biblia 1688); „Vasele olariului le 



221 


profund tradiţională şi anticipativă, a „hârburilor" umane, a 
„ruinelor spirituale" (Heliade, Anatolida). 

Ritmul versurilor susţine succesiunea rapidă şi coerentă a 
gândurilor şi a imaginilor - de aceea şi poetul şi-a dat toată 
silinţa ca să împlinească şi pretenţiile prozodiei, evitând sen¬ 
zaţia neplăcută a poticnirii. Versurile curg în ape repezi, mai line 
sau mai învolburate, care sună clar şi cantabil, încât nu e de 
mirare că au fost apreciate şi de poporul care le-a învăţat sau le- 
a transformat în alte cântece: 

Asupră-mi mulţ[i] să sculară. 

Cuvânt mare cuvântară, 

Dându-ş[i] inemii credinţă 
Cum să fiu în oceinţă [deznădejde] 

/•••/ 

Am strigat cu glasul mare 
Cătră Dumnezău cel tare. 

Că mi-aude de mi-i vântă [apărare] 

Dintr-a Sa măgură svântă. 

Am dormit somn cu odihnă [hodină?] 

Pănă-n z[i]uă de la cină. 

ispiteaşte cuptoriul, şi ispitirea - în gândul lui. [...] Ca lutul olariului în 
mâna lui, toate căile Lui după bunăvrearea Lui. Aşa-s oamenii în mâna 
Celui ce au făcut pre ei, să dea Lor după judecata Lui" (Sirah, 27, 5; 33, 

/V 

14-15, Biblia 1688); „Insă dirept aceaea,o, omule, tu cine eşti, cela ce 
răspunzi lui Dumnezeu? Au grăi-va zidirea Celui ce au zidit: [De] ce ur¬ 
ai făcut aşa? Au n-are putere olariul pre lut, dentru aceaeaş sfărâmătură 
a face cel ce e de cinste vas şi cel de necinste?" (Rom. 9, 20-21, Biblia 1688). 

Si m-am sculat demineată. 
Că mi-i Dumnezău povaţă. 

De-ntunerece de gloate 
Teamă n-am, nice mă poate 
Veste rea să mă mâhnească... 

(Ps. 3, 3-6,15-25) 


în colinde şi în cântecele populare se observă simplifi¬ 
carea ideatică si invenţia narativă. Aici însă vedem o succesiune 

9 9 

năvalnică de idei şi sentimente sau stări de spirit. Versurile „Şi 
când te mânii, nu face/ Rău altuia, ce nu-ţ[i] place" (Ps. 4, 21-22) 
s-au metamorfozat probabil în proverbul rimat: Ce ţie nu-ţi 
place, altuia nu-i face. 

în acest psalm însă, aceste două versuri reprezintă un 
adaos care nu există în original, dar sunt o completare tot în 
spiritul Evangheliei: „Toate dară câte aţ[i] vrea să facă voao 
oamenii, aşa şi voi faceţ[i] lor, că aceasta iaste leagea şi 
proorocii" (Mt. 7, 12, Biblia 1688). Pentru că anterior fusese 
vorba de căinţa pentru păcate („Inema ce te sfădeşte/ La culcuş 
o umileşte", Ps. 4, 23-24), Dosoftei adaugă şi iubirea de aproa¬ 
pele, pentru a întregi porunca. 

„Şi când din lume mi-i duce/ Mă vei odihni cu dulce" (Ps. 
4, 41-42): versurile sunt menite să ne reverbereze sonuri şi 
cugetări eminesciene. Termenul „dulce" însă înseamnă har, 
după tradiţia veche a textelor coresiene. 

Omul peste care s-a însemnat lumina dumnezeiască, 
„strălucoarea svintei feţe" a lui Dumnezeu, se-„ntoarce la 

blândeţe" (Ps. 4, 30-32), adică la iubire, pace covârşitoare şi 
iertare. 

Veselia pe care Dumnezeu o dăruie în inima omului, pe 
deasupra, din rodurile de vin, grâu şi ulei/ untdelemn, despre 
care vorbeşte psalmul, e din nou ilustrată în mod particular de 
Dosoftei, printr-o imagine pe cât de neaşteptată, pe atât de 
personală: 


De-aceasta m-dai bucurie 
Inemii si veselie. 

Ca de casă cu strânsoare [îndestulată]. 
Cu haine tinse la soare. 

(Ps. 4, 33-36) 


Este evident că hainele întinse la soare semnifică bucuria si 

9 

îmbelşugarea unei familii. Este un peisaj domestic, specific ro¬ 
mânesc. Culoarea aceasta locală, pe care o adaugă uneori 
Dosoftei, realizând renumita „autohtonizare", este cu totul 
integrată în semnificantul psalmic şi nu modifica nimic din coe¬ 
renta lui hermeneutică. 

9 

Cosmosul, cu frumuseţea şi glasul său particular (limbajul 
firii), îşi face simţită prezenţa de timpuriu în poezia română, 
începând de acum, de la Dosoftei. Va ajunge la cea mai înaltă 
expresie în versurile lui Eminescu. 

Dosoftei transformă o precizare temporală a Psalmului 5, 
legată de momentul începerii rugăciunii (dimineaţa, în ori¬ 
ginal), într-o parafrază poetică: Dumnezeu îl aude şi îl vede 
când încă soarele n-a revărsat zorii: 

încă zoare nu revarsă 
De soare, când va să iasă... 

(Ps. 5, 7-8) 


Forma zoare! zare (singularul/ echivalentul lui zori în 
context) - care formează o rimă internă - ori nu se mai păstrează 
astăzi, ori este un termen inventat, şi tocmai de aceea are sono¬ 
rităţi poetice aparte, induse şi de sintaxa ingenioasă. 

Cel care merge pe calea răului este văzut ca alergând, ca 
avansând în această direcţie, într-o dinamică interioară pe care 
o presupune alegerea păcatului, şi nu într-o inerţie sau stagnare 
care nu este posibilă, pentru că mişcarea spiritului este con¬ 
tinuă, într-un sens sau în altul (bun sau rău): 

Că Tu, Doamne,-n fărălege 
Pre nime nu laş[i] s-alerge. 

(Ps. 5,11-12) 


Păcătoşii nu îl pot vedea pe Dumnezeu, pentru că vederea 
Lui îi arde în mod spiritual. Iar Dosoftei află din nou o manieră 
poetică/ plastică de a exprima această moarte spirituală a lor: 


Strâmbii nu laş[i] să trăiască, 
De-aproape să Te prăvască. 
Că de svânta-Ţ[i] căutătură 
S-or face pizmaşii zgură. 
(Ps. 5,15-18) 

Zgura exprimă, bineînţeles, eşecul moral şi spiritual al 
vieţii lor: faptul că din fiinţa lor nu se poate alege decât zgura: o 
rămăşiţă insalubră. Autorul va folosi si cu alte ocazii această 

9 9 9 

metaforă: „Pier pizmaşii de să fac ca neşte zgură" (Ps. 75, 12) 
etc. 


Faptul că în împărăţia lui Dumnezeu, în „svânta casă", la 
Cina Domnului din veşnicie, atitudinea din versurile lui 
Dosoftei reproduce o gestică uzuală („Iţ[i] voi întra-n svânta 
casă, / Unde şez[i]. Doamne, la masă, / De m-oi închina cu 
rugă"..., Ps. 5, 25-27) nu reprezintă o tendinţă poetică precur¬ 
soare a folclorizării abuzive de mai târziu, din secolul al XX-lea. 
Sau acel puţin astfel de exemple nu ar fi trebuit să încurajeze o 
atare direcţie, pentru că Dosoftei are în vedere aici o pildă a 
Domnului (chemarea la cină, Lc. 14, 16-24), care ilustrează în 
linii mari aspectele unei cine şi care este o vorbire alegorică şi 
nu o descriere sau o relatare realistă. 

El nu confundă, altfel spus, planul terestru cu cel ceresc- 
etern. Dar s-ar putea ca încercarea lui Dosoftei de a crea viziuni 
poetice în sensul iniţiat deja de Sfânta Scriptură, recurgând însă 
şi la aspecte ce ţin de un areal şi o experienţă autohtonă, să fi 
fost prost înţeleasă ca o etapă necesară de...românizare a 
Scripturii. Ceea ce este încă şi mai grav, este că a fost asociată şi 
cu un proces de infantilizare a teologiei, care încearcă să excludă 
interpretarea dificilă în favoarea unei înţelegeri imediate (mă 
gândesc, între alţii, şi la „tradiţionaliştii" din perioada interbe¬ 
lică). 


/V _ 

Insă nici Dosoftei si niciunul dintre ceilalţi scriitori vechi ai 

9 9 

literaturii române nu au recurs vreodată si nu au avut în intenţie 

9 9 

un asemenea demers. Dimpotrivă, Dosoftei rămâne alegoric şi 
metaforic, ba chiar, datorită formulei poetice, alegoriile şi meta¬ 
forele biblice sunt aprofundate. După cum vom vedea şi mai 

departe, în alte cazuri, el nu recurge la simplificări semantice ale 
alegoriilor scripturale (fiind vorba, mai cu seamă, de semnifi¬ 
caţii teologico-dogmatice), ci de intimizări ale atmosferei şi 
autohtonizări acolo unde este posibil. 

A drege paşii poate părea o metaforă care îi aparţine lui 
Dosoftei („Şi spre Tine-m[i] deregi paşii", Ps. 5, 33), ceea ce nu 
este, pentru că a drege/ a derege provine din dirigo, dirigere, direxi, 
directus care înseamnă a îndrepta, a călăuzi. în limba veche era 
folosit mai des cu sensul de a potrivi de gust/ a face bun: a drege 
mâncarea, vinul etc. Antim Ivireanul spunea într-un exordiu: 

„Aş pohti însă aceste cuvinte să le întinz ca o masă 
desfătată înaintea dragostei voastre şi să vă fac un ospăţ 
sufletesc, după putinţă, puind în loc de bucate, cu multe 
feliuri de bunătăţi drese, cuvântul cel ce bună vestire si, în 
loc de băutură veselitoare, să dreg în păharul preaînţelep- 
telor capetelor voastre cuvântul cel de mare bucurie" 235 . 


Dar şi Dosoftei aminteşte, în alt psalm, despre „vin [...] 
plin de diresuri" (Ps. 74, 29), pregătit de Dumnezeu pentru cei 
aleşi. 

9 

Termenul s-a conservat cu această semnificaţie doar în 

9 

unele rugăciuni şi în limbajul bisericesc: într-o rugăciune către 
Maica Domnului de la finalul Acatistului Buneivestiri, aceasta e 
numită „paharul împăratului ceresc, întru care s-a dres de la 
Duhul Sfânt vinul harului celui neîmpuţinat". 

în româna modernă, a drege s-a păstrat cu un singur sens, 
dintre cele vechi, şi anume: a repara ceva. 

235 Antim Ivireanul, Opere, ediţie critică şi studiu introductiv de Ga- 
briel Ştrempel, Ed. Minerva, Bucureşti, 1972, p. 194. 

însă la Dosoftei este interesantă nuanţa poetică (invo¬ 
luntară, într-adevăr), datorită polisemantismului verbului, obţi¬ 
nută prin expresia a drege paşii , pentru: a îndrepta paşii. Va 
spune şi mai departe: „O, de mi s-ar căile derege [îndrepta]" (Ps. 
118,11). 

Comparaţia dintre un termen ideal sau diafan şi unul 
concret nu este în sine inedită, dar asocierea dintre graiuri şi 
morminte i se datorează autorului nostru: „Cu graiuri necu- 
vioase, / Ca un mormânt plin de oase" (Ps. 5, 39-40). O viziune 
care sună neaşteptat de modern prin originala asociere de 
elemente inefabile şi concrete, mai ales că cele din urmă pot fi 
socotite corespunzătoare fie macabrului baroc (deşi nu barocul 
a avut vreo influenţă aici), fie, avant la lettre, esteticii urâtului. 

La fel, şi scutul „de bună vrere" şi cununa „cu mângâiere" 
(Ps. 5, 59-60) sunt metafore care conferă inefabilului sau impal¬ 
pabilului o concreteţe neaşteptată. 

începând cu Psalmul 6, Dosoftei exersează şi versuri cu 
măsura de 12-13 silabe: 

Mă trudesc fără vreme cu suspini, cu jele. 

Spăl în nopţâle toate perinile mele 
Cu lacrămile mele, de-m[i] moi aşternutul. 

De când nu cerci de mine, că m-am stâns cu totul. 

Că mi s-au tulburatu-mi vederea de spaimă, 

M-am vechit în[tre] pizmaşii carii mă defaimă. /.../ 

La a mea greutate Dumnezău m-ascultă. 

La boala mea-m[i] trimite mila Sa cea multă. 
Priîmitu-mi-au în jele lacrămi ovilite. 

Şi sâmţârile toate îm[i] sunt curăţâte. 

(Ps. 6,13-18; 23-26) 

Autorul nu procedează însă numai la extinderea unor 
sintagme sau idei, prin parafraze mai mici sau mai largi, ci 
recurge şi la sinteza expresiilor, în unele cazuri. Astfel, cei ce 
vânează sufletul meu este mult mai concret exprimată de el printr- 
un termen vânătoresc: „gonaci" (Ps. 7, 2, 9). Vânătoarea era o 
îndeletnicire mai populară decât astăzi, după cum dau mărturie 
scriitorii acelor vremuri (deşi este în continuare practicată de 
unii, pentru distracţie). 

Dumnezeu, „de nu vă veţ[i] întoarce cătră pocăinţă, / Are 
săgeţ[i] amână scoase din tulbiţă" (Ps. 7, 33-34). „Tulbiţa" a adă- 
ugat-o Dosoftei... 

Psalmul 8 este semnificativ pentru că este unul din textele 
scripturale pe care şi-au întemeiat Sfinţii Părinţi predica despre 
om ca împărat al creaţiei. Din comentariul Sfântului Ioannis 
Gură de Aur la acest psalm a preluat şi Neagoe Basarab frag- 

y\ 

mente pe care le-a integrat în învăţăturile sale 236 . 

Psalmul pune în balanţă omul şi întreaga creaţie. Pentru 
aceasta - pentru că omului i-a supus Dumnezeu întreg uni¬ 
versul - s-a comparat, de căre psalmist, cu mult înaintea lui 
Pascal (care a adăugat doar metafora trestiei gânditoare, pentru 
că superioritatea raţională a omului o susţinuse Sfântul Ioannis 
Hrisostomos 237 şi Sfinţii Părinţi, în general), firea umană firavă/ 
muritoare cu imensitatea cosmică. 

Dosoftei zugrăveşte frumuseţea cosmică într-o poezie pe 
care am apreciat-o şi altădată şi care deschide subiectul în litera¬ 
tura română: 


236 A se vedea şi Dan Horia Mazilu, Recitind literatura română veche , 
voi. II, op. cit., p. 265, 283-284. 

237 Idem, p. 289. 



229 


Văz că-i făcut ceriul de mânule Tale, 
Cu toată podoaba, şi-i pornit cu cale. 
Ai tocmit luna să crească, să scază, 
Să-ş[i] ia de la soare lucoare din rază. 


Stele luminate ce lucesc pre noapte. 

De dau cuviinţă. Tu le-ai urzât toate. 

Ce poate fi omul de-1 aduci aminte. 

De cerci pentru dânsul folos [mai] înainte? 


(Ps. 8, 7-17) 


Ar fi fost de ajuns şi primele două versuri din pasajul citat, 
pentru a reproduce ideea psalmului privitoare la măreţia cos¬ 
mică: „căci voi vedea cerurile, lucrul degetelor Tale, luna şi 
stelele pe care Tu le-ai întemeiat/ le-ai fondat [otl oi[>opai toîx; 
ouQavoug £qy a tcov baicxuAcov Eou aeAqvqv Kai aaxeQac; a 
Eu eGepeAiceoag/ quoniam videbo caelos Tuos opera digitorum 
Tuorum lunam et stellas quae Tu fundasti]", LXX 238 / VUL, Ps. 8, 
4. 

Luna şi stelele au parte însă de o poetizare aparte şi pentru 
că întemeierea/ urzirea lor de către Dumnezeu nu e lipsită de 
semnificaţii (inclusiv) teologice. Cosmosul apare astfel ca inun¬ 
dat de lumină, universul material se întemeiază el însuşi pe 
lumină şi există prin iradiere şi transmitere de lumină, aşa cum 
luna îşi ia lucoare din raza soarelui. De altfel, expresia „lucoare 
din rază" este sinonimă semantic cu lumină din lumină, iar 
întreaga imagine a lunii care ia lucoare din raza soarelui are şi 
semnificaţii mistice. Fiinţa umană îşi primeşte în acelaşi chip 


238 LXX, ed. Rahlfs, cf. BW 10. 

raza harului de la Dumnezeu Soarele si Sursa luminii, de la 

9 ' 

„Părintele luminilor" (Iac. 1, 17), de la Cel ce „locuieşte întru 
lumină neapropiată" (I Tim. 6,16). 

Antioh Cantemir va scrie în rusă o odă, din care câteva 
strofe amintesc de poetizarea de mai sus a lui Dosoftei: 

Luaţi seama, voi, că Dumnezeu îndrumă 
Făpturile de mâna-I frământate. 

Şi cerul ce străluce peste humă. 

Si soarele, si stelele curate. 

Făcu oglindă, soarelui, din lună. 

Să zvârle-n beznă scăpărări albastre, 

Şi-apoi făcu văzduhului cunună, 

Orânduind puzderia de astre. 

(Cântecul I) 239 


Observăm aceeaşi calitate reflexivă a lunii... 

9 

Se remarcă în psalmi apelul lui Dosoftei şi la traducerile 
coresiene, faptul că Dosoftei le-a avut pe masa de lucru, aspect 
sesizabil, spre exemplu, în utilizarea termenului „dulceaţă" cu 
sensul de har („Cântaţ[i] cu dulceaţă şi slăviţ[i] pre Domnul", 
Ps. 9, 27) şi a folosirii acuzativului fără prepoziţie: „Pentru care 
lucru [pe] Tine, Doamne Svinte,/ Mânie pizmaşul cu rele cu- 
vinte" (Ps. 9, 105-106). Insă aceste mărci ale unor traduceri 
anterioare apar totuşi rar, traduceri în comparaţie cu care 


239 Antioh Cantemir, Stihuri, în româneşte de Virgil Teodorescu, cu 
studiu introductiv de Paul Cornea, Editura pentru Literatură Universală, 
Bucureşti, 1966, p. 195-196. 

Dosoftei utilizează o limbă românească mult mai clară si mai 

9 

curată. 

Păcătoşii sunt consideraţi păgâni şi călcători de lege, iar 
Dosoftei reuşeşte o poezie plină de expresivitate (în parte 
plecând de la original), în care comportamentul celor ce stau cu 
inima departe de Dumnezeu este descris în amănunt, cu detalii 
psihologice, cu trăsături psiho-morale: 

Gura-i este plină de amărăciune. 

De blăstăm, de hulă si de-nselăciune. 

Supt limba lui este trudă şi durere. 

Şi-n gândul său poartă să facă scădere [aproapelui]. 

Ascuns să supune-n leşnici [la pândă] cu bogaţii. 

Ca să viclenească, să nu-1 prinză alţâi. 

Cearcă să găsească vreme pre-ndemână 
Intru să ucigă pre cel fără vină. 

Şi cu ochii lacomi pre mişel [sărman] prăveşte. 

Ca leu în ogradă ascuns leşuieşte, 

Tupilă s-apuce şi să căpuiască, 

Pre mişel să tragă-n laţ şi să-l smerească. 

(Ps. 9, 81-92) 

Că iată păgânii încordară arce. 

Pun săgeţfi] în tulbă, să grijesc de lance 
Şi vin prin tunerec cu arce pre-amână, 
întru [pentru ca] să săgete pre cei fără vină. 

Giurământul nu-ş[i] ţân, hotarăle strică. 
Şi de-mpăcăciune nu gândesc nemică. 

(Ps. 10, 7-12) 


* 


Deşert cătră [a]proape tot omul grăieşte 
Şi cu-nşelăciune va de-1 păgubeşte. 
Cu buze viclene, din inemi-adânce. 
Grăiesc răutate şi cuvânt de price. 

(Ps. 11, 5-8) 


Răutatea îmbracă mai mult imaginea vânătorii, dar nu 
numai. Pentru că intenţia rea asupra cuiva presupune preme¬ 
ditarea, insistenta în această intenţie. De aceea, cei ce doresc răul 
aproapelui sunt comparaţi cu vânătorii sau cu animalele de 
pradă şi sunt reprezentaţi în dinamica implicării lor, cu toată 
conştiinţa, în fapta lor. Ei sunt într-o continuă agitaţie şi activi¬ 
tate, într-o continuă relaţie în mod negativ cu cineva căruia 
încearcă să-i provoace ruina existenţială. Este subliniată astfel 
cruzimea la adresa celor de-o seamă, nepăsarea pentru faptul că 
provoacă altora suferinţă. 

Răul, sub toate formele, este o crimă morală. 

Ceea ce se pregăteşte şi se realizează în defavoarea fratelui/ 
aproapelui implică o expresie exterioară şi una interioară 
(„buze viclene" şi „inemi adânce"), exhibând conflictul între 
aparenţă şi esenţă, dar şi felul în care voinţa şi aplecarea lăun- 

trică modifică fizionomie omul. Amprenta caracterologică se 
imprimă cumva şi în exterior. 

Răutatea presupune o fântână nesecată de dorinţe egoiste, 
o aviditate personală şi perpetuu crescândă, care nu poate să 
mai vadă si binele altuia. Inima care doreşte si împlineşte răul 

9 9 9 r 9 

la adresa altuia nu este superficială, ci adâncă: este adâncită şi 
se adânceşte permanent în rapacitate şi în a dori nefericirea 
altora. E un comportament inuman, infrauman, pe care îl sur¬ 
prinde plastic Dosoftei, îngroşând tuşele culorilor şi liniile ori¬ 
ginale ale psalmilor. Aceste versuri ne readuc în minte unele 
tablouri ale lui Hieronymus Bosch sau Max Ernst, în care apar 
personaje reprezentate diform/ grotesc, în conformitate cu 
caracterul lor. 

Dosoftei nu a purces la o simplă versificare a psalmilor, 
adică la o potrivire a cuvintelor în rime, ci el a încercat să 
reproducă starea spirituală a psalmilor. Există doi poli ai ten¬ 
siunii spirituale: tânguirea psalmistului în suferinţă şi, res¬ 
pectiv, ruga şi tânjirea după Dumnezeu. 

între aceştia doi există însă şi o destul de întinsă gamă de 
gânduri, sentimente şi trăiri, pe care autorul versificării psal¬ 
milor le-a înţeles foarte bine, inclusiv prin propria experienţă 
duhovnicească, ceea ce i-a dat, deopotrivă, posibilitatea să se 
exprime cu o mare forţă plastică. 

El înţelege ipostazele în care vechiul Psalmist, Profetul şi 
împăratul David, a scris aceşti psalmi - care de la început au 
fost destinaţi cântării şi au, ca şi alte imne din Scriptură 
(cântarea Sfântului Moise, cântarea Sfintei Ana, mama Sfântului 
Samuel, cântarea celor trei tineri în Babilon, cântarea Maicii 
Domnului, etc., care la noi, uneori, erau adăugate la finalul 
Psaltirii tipărite), o structură poetică, ca să nu mai vorbim de 
substanţă poetică. 

Astfel încât, raţiunile versificării tin si de o anumită dorinţă 
de a se apropia cât mai mult de forma şi destinaţia originală ale 
psalmilor, nu doar de un context istoric în care s-a recurs la acest 
exerciţiu. 

9 

Trebuie subliniat că, pentru Dosoftei cel puţin, nu e vorba 
de o tehnică de facilizare sau de accesibilizare a psalmilor 
pentru publicul larg. Dimpotrivă, în afară de forma cantabilă 
(care se potriveşte doar acelor psalmi cu o măsură mai scurtă, 
de 6-7 silabe, şi care au fost şi mai mult simplificaţi pentru a 
deveni cântec popular), nimic din întreprinderea lui Dosoftei 
nu este facil. 

Transpunerea în versuri a urmat unui îndelung proces de 
intimizare cu Psaltirea (dar care intră în atribuţiile oricărui 
Monah, în mod obişnuit), iar adaptarea prozodică s-a făcut, 
după cum spuneam, prin apelul la o erminie perifrastică. 

Dosoftei ştia, de asemenea, că multe versete au impact în 
inima celui ce citeşte sau ascultă psalmii şi este de remarcat 
faptul că el, ca poet, s-a străduit să le reproducă astfel încât să 
poată fi mai departe recunoscute inclusiv în noul veşmânt 
poetic. Şi a reuşit acest lucru. Astfel, românii nu au resimţit 
exerciţiul său poetic ca pe o inovaţie străină. 

Pe lângă aceste aspecte, el găseşte nu de puţine ori soluţii 
surprinzătoare, care se concretizează în viziuni poetice pe care, 
bineînţeles, o traducere fidelă nu avea cum să le pună în prac¬ 
tică. Cu toate acestea, după cum am afirmat, fidelitatea faţă de 
Psaltire (în spirit şi nu în literă neapărat) este un telos fun¬ 
damental al versificării dosofteiene. 

Astfel, versete precum acestea: „Până când voiu pune 
sfaturi întru sufletul mieu, dureri întru inema mea, dzua şi 
noaptea? [...] Caută şi mă ascultă. Doamne, Dumnădzăul mieu. 

lumineadză ochii miei, ca nu cândva să adorm întru moarte" 
(Ps. 12, 2, 4) 240 , sunt prelucrate în acest mod: 


Până când îm[i] voi pune sfaturi în biet suflet, 
Zua durori, şi noaptea inemă-n greu cuget? 

/•••/ 


Ce Te milo stive şte, o, Dumnezău Svinte, 
De mi-auz[i] mişea rugă, mişele cuvinte. 


Cugetul îm[i] svinţeşte, ochii luminează 
Dintr-a Ta strălucoare de senină rază. 

Să nu adorm în somnul de a doua moarte... 


(Ps. 12, 5-6, 9-13) 


„Inima în greu cuget" este fără îndoială o expresie cât se 
poate de plastică şi de realistă în acelaşi timp, pentru că 
suferinţele simţite în inimă se revarsă asupra minţii care trebuie 
să discrimineze cauzele lor şi să caute remediul. Iar răspunsul 
raţiunii este strigătul şi dialogul cu Dumnezeu, deschiderea 
către Infinitul care poate să acopere o durere a inimii al cărei 
adânc nu se vede. 

Avalanşei de sentimente si dureri ale inimii care încearcă 

9 9 

să copleşească mintea, isihastul îi opune rugăciunea cu mintea 
în inimă, care educă inima. 


240 Cf. Dosoftei, Psaltirea de-nţăles , text stabilit şi studiu lingvistic de 
Mihaela Cobzaru, Casa Editorială Demiurg, Iaşi, 2007. 

„Mişea rugă, mişele cuvinte" [sărmană rugă, sărmane 
cuvinte] este o repetiţie care capătă valoare stilistică. Iar poetul 
Dosoftei ştie să preţuiască aceste valori. 

Adormirea întru moartea veşnică este la Dosoftei „somnul 
de a doua moarte", care mă duce cu gândul la somnul cel de 
moarte ca expresie binecunoscută şi mai târziu în limba română 
şi utilizată de Andrei Mureşanu şi în poemul care a devenit 
acum Imnul National. 

9 

Lumina lui Dumnezeu este „strălucoare de senină rază" - 
ceea ce ne confirmă interpretarea mistică pe care am oferit-o mai 
devreme unor versuri din Ps. 8. 

Atributul seninătăţii îl vom mai întâlni si în alte locuri, 
legat de luminarea care vine de la Dumnezeu: „dereptăţâle" 
Sale 

...veselesc inemă curată. 

Din porunca Ta cea luminată, 

Ce-ntăreste ochii cu lumină, 

9 7 

A ^ 

In frica Ta, Doamne, cea senină. 

(Ps. 18, 32-34) 

„Frica cea senină" este un oximoron din punct de vedere 
stilistic, dar teologic este un paradox care exprimă însă o stare 
existenţială concretă, privitoare la faptul că frica de Dumnezeu 
nu înseamnă tulburare iraţională, sau nelinişte/ groază fără 
obiect, ci pacificare lăuntrică. 

La fel şi faptul că lumina întăreşte ochii reprezintă o 
metaforă din punct de vedere literar, iar în planul semnifi¬ 
caţiilor profunde se referă la vederea interioară şi la lumina care 
îi oferă din ce în ce mai multă acuitate, şi care vine „din porunca 
Ta cea luminată". 

Cercetarea de sine sau autoscopia/ autoanaliza este obli¬ 
gaţia Monahilor, dar şi a creştinilor obişnuiţi, doar că nu este o 
operaţiune facilă, ci una foarte dureroasă: 

Mă certară din zî pănă-n noapte 
Rărunchii miei, ce Tu mă vei scoate. 

(Ps. 15, 25-26) 

Că mi-ai cercatu-mi inema-n rândul 
Şi-n vremea nopţâi mi-afli tot gândul. 

(Ps. 16, 9-10) 


Căile aspre ale virtuţii sunt traduse prin: „căi vârtoase,/ 
Pietri-ascuţâte şi sâmceloase [tăioase]" (Ps. 16,17-18). 

Este aşteptat ajutorul de la Dumnezeu împotriva „sirepiei" 
(Ps. 16, 46) vrăjmaşilor, adică a sălbăticiei infatuării lor. Ter¬ 
menul s-a păstrat în expresia: cai sirepi. 

Telosul isihast al vederii lui Dumnezeu este exprimat şi aici 
(ca şi cu alte ocazii): ,,Şi-m[i] vei da saţâu cu a Ta slavă, / Când 
Ti-oi vedea-Te fără zăbavă" (Ps. 16, 65-66). 

In Psalmul 17 - cu destul de multe versuri reuşite în fata 
puterii înfricoşătoare a lui Dumnezeu stau oamenii, împărţiţi în 
două categorii: cei păcătoşi care se smeresc şi cei păcătoşi care îl 
ignoră: 


Şi când mă-mpresoară greutăţ[i] de moarte. 
Râuri de păcate de-mi turbură foarte. 

Si cu durori iadul când mă ocoleşte 

9 9 

[îmi dă ocol, mă împresoară]. 

Cu laturi de moarte de mă ovileşte, 
Cătră Tine, Doamne, strig cu jele multă... /.../ 

Să Ţ-între-n ureche glasul mieu de rugă. 

Să nu duc pedeapsă preste vremea lungă. 

De Tine pământul tremură de frică. 
Dealurile, munţâi pier ca o nemică. 

Ţie toată lumea cu frică Ţ-slujeşte, 

Si de-a Ta mânie fumul se lăteste. 

9 9 9 

Faţa Ta cea sfântă cu foc pistrelează. 
Cărbuni de la Tine s-aprind de dau rază. 

Ţie Ţî să pleacă ceriul şi Te-ascultă, 

Când pogori în ţară, şi stă-n groază multă. 

Lumina scripeşte supt svinte-Ţ picioare 
Cu negură groasă de grea strălucoare. 

Când ai să faci cale unde Ti-i cuvântul. 

Ai heruvimi gata de-s repez ca vântul. 

Pus-ai întunerec de-Ţ[i] ascunzi lumina. 

Cu sălaş de ape ce-ai făcut cu mâna. 

Şi pre denainte-Ţ[i] nuorii fac cale. 

Cu ploaie aprinsă curând [curgând] ca o vale. 

Piatră cu jeratec, cu foc împreună. 

Cu multă tărie Domnul din ceri tună. 

Da-Ş[i]-va de sus glasul, săgeţ[i] va trimite. 
Greşiţii să-ş[i] moaie inemi împietrite. 

Pre pizmaş [i] goni-i-va cu fulgere multe 
Şi le va da spaimă cu săgeţ[i] mănunte [mărunte]. 

Mările seca-va de s-a vedea fundul. 

Apele fugi-vor de-a rămânea prundul... /.../ 

Şi Tu, Doamne Svinte, îm[i] trimiţ[i] lumină, 
De-m[i] luminez [i] faţa cu rază senină. 

Si-al meu întuneric dobândeşte rază 

9 9 

Dintr-a Ta strălucoare ce străluminează. /.../ 

Cuvintele Tale sunt arse ca focul 
Şi sunt strecurate de scripesc cu totul. /.../ 

Picioarele mele le-ai tocmit să salte 
Ca cerbul pre dealuri preste măguri nalte. /.../ 

Datu-mi-ai vârtute şi mi-ai lărgit paşii. 

Să poci călca iute să mi-agiung pizmaşii. 

Deaca-i voi agiunge, să fac într-înş cârduri. 

Să să concenească, să trec peste stârvuri. /.../ 


Stârvurile-n câmpuri, zăcând aruncate. 

Să strângă troiene de vânturi suflate. /.../ 


Fiii streinatici carii mă mintâră, 

9 7 

Făcând vicleşugul să scornească pâră. 

Să li se vechească haine-n căi departe 
Şi să şchiopăteze cu călcâie sparte. 


(Ps. 17,10-13,17-42, 77-80, 85-86, 93-94, 
101-104,119-120,125-128) 


Tensiunea acestor versuri este extraordinară. 

Pe de o parte, fiinţa slabă şi firavă a omului stă faţă în faţă 
cu Dumnezeul Cel viu si veşnic. 

9 9 

Despre El se poate vorbi tainic/ apofatic: „Lumina scripeşte 
supt svinte-Ţ picioare / Cu negură groasă de grea strălucoare. 
/.../ Pus-ai întunerec de-Ţ[i] ascunzi lumina, / Cu sălaş de ape 
ce-ai făcut cu mâna. / Şi pre denainte-Ţ[i] nuorii fac cale, / Cu 
ploaie aprinsă curând [curgând] ca o vale". 

înţelesurile teologice sunt pentru cei cu experienţe mistice 
copleşitoare. 

Revelarea Sa cutremură pământul, aprinde munţii şi seacă 
mările şi râurile, „de-a rămânea prundul". însă această vedere 
a Lui este rezervată celor „greşiţi", cu „inemi împietrite", celor 
care stau departe de El. 

Cei care sunt intimii iubirii Sale se bucură de vederea 
luminii Lui: „Si-al meu întuneric dobândeşte rază / Dintr-a Ta 

77 9 9 ' 

strălucoare ce străluminează". „Strălucoare ce străluminează" 
vine să sublinieze intensitatea inegalabilă şi inexprimabilă a lu¬ 
minii dumnezeieşti. 

9 

Versurile acestea ne amintesc, din nou, de altele pe care le- 
am citat mai sus, din Psalmul 8, în care luna „ia de la soare 
lucoare din rază". Căci sufletul omenesc primeşte raza Soarelui 
dumnezeiesc precum luna primeşte lumină de la soare. însă, şi 
în Psalmul 12 am văzut că s-a spus: „Cugetul îm[i] svinţeşte, 
ochii luminează / Dintr-a Ta strălucoare de senină rază". 

îmi amintesc si de un colind în care era vorba de raza 

9 

soarelui (în cântec, revenea ca un refren) şi cred că semnificaţiile 
pot fi căutate şi aici, în psalmii lui Dosoftei. 

Blestemele împotriva celor împietriţi la inimă, care in¬ 
ventează rele împotriva semenilor, sunt drastice dar şi foarte 
plastice în imaginile pe care le descoperă Dosoftei, din punct de 
vedere poetic, pentru a reproduce indignarea şi dezaprobarea 
la adresa lor. Imaginea stârvurilor adunate troiene are mare im¬ 
pact, ca şi blestemul străinătăţii din ultimele versuri citate. 

In Psalmul 18, Dumnezeu ,,întinsu-Ş[i] sălaşul în soare,/ De 
scripeşte şi dă strălucoare,/ Ca un mire când stă de purcede/ 
Dintr-a sa cămară unde şede /.../ Şi nu-i nime să-I scape de 
boare,/ Să s-ascunză de Dâns la răcoare" (Ps. 18,13-16, 21-22). 

Psalmii sunt consideraţi o rugăciune a creştinului: „Iar noi, 
creştinii, stăm fără cădere,/ C-am făcut izbândă cu a Ta putere" 

/V /V 

(Ps. 19, 29-30). Şi încă: „In mijloc de beserică mare/ Iţ[i] voi 
mulţămi şi-ntr-adunare./ Pominoace [daruri/ prinoase] încă Ţ- 
voi aduce,/ Jărtve grase şi colive dulce" (Ps. 21, 93-96). 

Vremea Judecăţii este înfricoşătoare pentru cei păcătoşi: 

Să-i agiungă. Doamne, mâna Ta cea svântă. 

Să n-aibă să scape de svânta-ţ[i] direaptă. 

Să le faci pre vină şi să le dai plată. 


Să-i pui ca cuptoriul ce arde cu pară. 



242 


'N vremea fetii tale, când vei veni-n tară. 

Domnul urgisi-i-va-ntr-a lor turbureală 
Si le va da focul să-i soarbă-n năvală. 

9 

Cu roada lor, toată sămânţa li-i pierde. 
Să nu fie-n oameni să să mai dezmierde. 

(Ps. 20, 20-28) 


Coborârea sau venirea lui Dumnezeu „în ţară" semnifică 
la Dosoftei revelarea Lui, venirea a doua oară pe pământ pentru 
Judecată. Iar cuptorul şi focul la care se referă sunt pedeapsa 
veşnică. 

9 

Nimicnicia omului, deşertăciunea/ vanitatea cugetărilor şi 
a dorinţelor sale de mărire, reprezintă o temă bogat repre¬ 
zentată în tot Evul Mediu românesc. Izvorul ei este însă vechi - 
testamentar. 

Dosoftei reuşeşte să-i confere o expresivitate aparte: 

Dară eu ce sunt, Dumnezău Svinte? 

Că om nu sunt, să mă iei aminte, 

Ce-s un vierme si fără de treabă. 

Ca omida ceea ce-i mai slabă. 

Si-ntre oameni încă-s de ocară 

9 

Si mustrare tuturor din tară. 

9 9 

/•••/ 


Tu eşti. Doamne, ce m-ai tras din mate 

9 ' ' 9 

Şi maică-mea [maică-mii] m-ai dat viu în braţe. 
Şi m-ai pus la sân de mi-ai fost viaţă. 
Hrană si cu satâu de dulceaţă. 

9 9 9 

Din mătrice si din scăldătoare, 

9 7 

Şi din faşe m-ai pus pre picioare. 

Şi din zgăul mamii. Doamne Svinte, 
Tu-m[i] eşti, şi-Ţ[i] ad-aminte. 

De la Tine să nu fiu departe, 

Ce-m[i] dă agiutori la greutate. /.../ 

Giuncii şi cu tauri mă-mpresoară. 

Cu căscate guri, să mă omoară. 

Ca leii ce apucă şi zbiară 
Cu gurile rânjite, pre hiară. 

Şi ca apa fiu vărsat afară. 

Si oasele mi să răschirară. 

9 9 

Inema-n zgău mi să veştezeşte. 

Ca o ceară când să răstopeşte. 

Mi-i vârtutea ca hârbul de s[e]acă, 
Limba-n gingini lipită să [îjneacă. 

Si m-ai lăsat. Doamne,-n tărna mortâi. 

Şi cânii mă-ncungiură cu toţii. /.../ 

Leul[ui] gura să i se despice. 

Inorogii coarne să le pice. 

Să li să tâmpască semeţia, 

Să-ş[i] cunoască şi blestemăţâia. 

(Ps. 21,19-24, 31-40, 43-54, 73-76) 


Omul este creat de Dumnezeu în pântecele mamei sale şi 
în faţa Lui este o făptură slabă. în afară de aceste sensuri, o parte 
din versurile de mai sus (şi din psalmul propriu-zis) reprezintă 
o profeţie a Răstignirii lui Hristos. 

Versuri precum „Leuljui] gura să i se despice,/ Inorogii 
inorogilor] coarne să le pice" ne rememorează indubitabil o 
compoziţie asemănătoare (pe acelaşi ton), din Istoria ieroglifică 
(binecunoscutul bocet din capitolul opt al cărţii). Alte versuri 
(uşor de identificat) ne trimit fără greş la Arghezi. 

Dumnezeu ca Păstor apare în Psalmul 22, fiind Cel care 
„mă paşte şi n-am lipsă,/ La loc de otavă [iarbă] ce mi-i întinsă./ 
Sălaş pre ape de răpaos,/ Şi cu hrană suflet mi-au adaos" (Ps. 22, 
1-4).’ 

Sunt puţine ape de răpaos în psalmii lui Dosoftei, cel mai 
adesea sunt ape înviforate, ape tulburi, smârcuri [vâltori/ 
vârtejuri] în care omul se scufundă, după cum vom vedea. Pro¬ 
babil că de aici s-a păstrat expresia metaforică: a fi în vâltoare sau 
a ieşi din vâltoare. 

9 

Dumnezeu izbăveşte de „umbră de moarte" (Ps. 22, 7) şi 
„Toiagul Tău şi svânta Ta vargă/ Mângâiere m-dau şi hire- 
ntreagă" (Ps. 22, 9-10) - adică certarea de la Dumnezeu e cea 
care îl îndrumă pe om. 

Mila lui Dumnezeu e îmbătătoare: „svântul Tău păhar ce 
mă-mbată,/ Cu mila Ta, Doamne, cea-ndurată" (Ps. 22, 17-18). 
Din nou, Dosoftei are în vedere şi realitatea creştină, pe cea a 
împărăşirii cu Sfintele Taine, în Biserică. 

Crearea lumii de către Dumnezeu este o afirmaţie con- 

5 

stantă a psalmilor, însă de fiecare dată imaginile creaţioniste au 

o doză de noutate, aşa cum am privi un peisaj de multe ori şi de 
fiecare dată am adăuga contemplării înţelegeri noi: 

A Ta este. Doamne, lumea şi pământul. 

Ce le-ai împlut sângur dintâi cu cuvântul. 

Si toate din lume de Tine-s făcute. 

Şi i-ai dat podoabă de năroade multe. 

I-ai pus aşezarea pre mări şi pre ape, 

I-ai făcut temeiul tare, [apele] să nu-1 sape. 


(Ps. 23,1-6) 


Creaţia se descoperă ca un proces prin care se adaugă alte 
lucruri, până se umple universul. E o concepţie care a intrat în 
mentalitatea românească: Dumnezeu umple cerul şi pământul 
cu harul Său („caelum et terram Ego impleo", Ier. 23, 24, VUL), 
dar le umple şi aducând întru fiinţă toate câte există. Iar acestea 
au caracter de podoabe. 

Aici avem „podoabă de năroade multe", adică de oameni 
şi popoare, dar mai devreme am văzut că aştrii erau podoabele 
cerului: „Văz că-i făcut ceriul de mânule Tale,/ Cu toată 
podoaba, şi-i pornit cu cale./ Ai tocmit şi luna să crească, să 
scază,/ Şă-ş[i] ia de la soare lucoare din rază. / Stele luminate ce 
lucesc pre noapte..." (Ps. 8, 7-11). Impresionant este acest 
caracter cosmetic (nu în sens peiorativ) al cosmosului (xoapeco 
= a împodobi), căruia i se adaugă podoabă peste podoabă. 

Muntele din versurile următoare pare integrat acestei crea¬ 
ţii, însă contextul ne lămureşte că este de altă natură: 

9 ' 9 

Doamne,-ntr-al Tău munte cine să să suie 
Şi-n locul Tău cel svânt odihna să-ş[i] puie? 
Numai cine are mâni nevinovate, 
Inemă curată şi fără păcate. 

Carele nu-ş[i] duce sufletul afară, 

'N vrăjitori să crează, lucru de ocară. 

(Ps. 23, 7-12) 


Dosoftei vorbeşte despre „munte" şi despre „locul Tău cel 
svânt", dar de fapt nu este vorba de o localizare concretă, ci de 
muntele înălţimilor spirituale/ duhovniceşti, la care ajung - 
adică la „odihnă" - cei care au „mâni nevinovate,/ Inemă curată 
şi fără păcate". Aceştia sunt, cum va spune mai departe, „ruda 
ce cearcă pre Domnul", din „spiţele" (Ps. 23, 17-18) celor care, 
din generaţie în generaţie, II caută şi II cunosc pe El. 

Există, altfel spus, mai presus de cosmos, locuri care întrec 
în podoabă pe cele ale lumii văzute. 

Psalmii presupun cel mai adesea o punere în balanţă a 
gândurilor şi a realităţilor. „Vrăjitorii" pomeniţi mai sus de Do¬ 
softei reprezintă tot o culoare românească, care se referă la un 
fenomen pe care Mitropolitul l-a mustrat probabil şi în predici, 
dar a vrut să-l facă de ocară menţionându-1 şi în psalmi. 

Dragostea pentru Dumnezeu este exprimată prin atribute 
concrete, deşi nu este vorba de simptome fizice, ci spirituale: 

Giudecă-mă, Doamne, că eu în prostime 
[simplitate/ nerăutate] 

îmblu-n toată vremea, ne-având rău pre nime. 

Şi Tu-m[i] eşti nădejdea că nu m-oi slăbi-mă. 

S-a cunoaşte. Doamne, când mi-i ispiti-mă. 

Să mi-arză rărunchii, inema să hiarbă. 

Si ochii mei milă de la Tine s-aibă. 

9 

(Ps. 25,1-6) 

Casa lui Dumnezeu înseamnă Biserica sau împărăţia lui 
Dumnezeu: 

C-am îndrăgit. Doamne, a Ta svântă casă, 

Pentr-a ei frâmsete să fie aleasă. 

9 

Cu slava Ta, Doamne, ce o luminează. 

De dă cuviinţă si sloboade rază. 

9 9 

(Ps. 25,17-20) 

* 

Numai ce am una să cei de la Tine, 
în svânta Ta casă să petrec cu bine 
Şi-n zâlele vieţii să-Ţ[i] văz de frâmseţe, 
Slujindu-Ţ[i] în casă pănă-n bătrâneţe. 

Că mă vei ascunde la zi de năvală 
Supt cortul Tău, Doamne, ca să n-aib sâială. 

M-ii acoperi-mă în cămar-adâncă. 

Să fiu fără teamă, m-ii sui pre stâncă. 

Acolo pizmaşii n-or putea să-m[i] strice, 

Preste dânş[ii] m-ii pune cap fără de price. 

Dimpregiur Ţ-voi face jărtve lăudate. 

Supt umbrariul cel svânt şi cu cântări nalte. 

(Ps. 26,13-24) 

Biserica este „cortul Tău", „cămar-adâncă", „stâncă", „um¬ 
brariul cel svânt" şi se caracterizează prin „frâmse- 
ţe", „cuviinţă" şi lumină/ „rază". 

Din nou trebuie să remarcăm simetria cu descrierile 
cosmice (de altfel, în limba şi în textele vechi, cosmosul este 
numit tot casă, ca, spre exemplu, în didahiile lui Antim 
Ivireanul): „Stele luminate ce lucesc pre noapte,/ De dau 
cuviinţă. Tu le-ai urzât toate" (Ps. 8, 14-15). După ce spusese, 
mai sus, că luna „ia de la soare lucoare din rază" (Ps. 8, 9-10). 
Sunt evidente, prin urmare, aceleaşi calităţi ale cuviinţei şi 
luminii/ strălucirii. 

însă atât universul spiritual cât şi cel material sunt creaţia 
aceluiaşi Dumnezeu, Care e plin de „strălucoare de senină rază" 
(Ps. 12, 12). De aceea, cosmosul material are trăsături comune 
cu universul spiritual şi poartă amprentele purităţii şi ale fru¬ 
museţii, ale armoniei/ ordinii depline, exprimate prin cuviinţă. 

Acest caracter cosmic s-a transmis literaturii romantice - 
fiind corect receptat mai ales de către Eminescu - şi moderne, 
constituind o marcă profundă a poeziei româneşti. 

Umilinţa şi pocăinţa omului îl conduc pe acesta la a fi 
părtaş aceleiaşi strălucori/ străluciri a slavei dumnezeieşti care 
împodobeşte toată Biserica (după cum am văzut mai sus): 
„slava Ta, Doamne, ce o luminează,/ De dă cuviinţă şi sloboade 
rază". Astfel: 

Şi Ţ-voi cânta. Doamne, cântec cu sâinţă [silinţă/ râvnă]. 

Ca să mi-auz[i] glasul cel de umilinţă. 

Şi mă miluieşte. Doamne, de mi-ascultă, 

Inema mea T-zâce cu durere multă. 

De Te voi cerca-Te, si svânta Ta fată. 

Că nu Ţi-i de mine. Doamne Svinte, greaţă. 

Şi cine se-ntoarce. Doamne,-n pocăinţă, 
îl priimeşti pre-acela cu multă priinţă. 

Si Te voi cerca-Te cu fată curată, 

9 9 ' 

Să-Ţ[i] văz svântă faţă şi prealuminată. 

(Ps. 26, 25-34) 

Dosoftei alege să se exprime într-un limbaj familiar, cu 
multă concreteţe şi claritate pentru credincioşii români. Astfel, 
pentru a exprima ideea părăsirii de către părinţi, el spune: „M- 
au părăsât nenea ş-am rămas [lipsit/ orfan] de mamă" (Ps. 26, 

41) - „ 

împărăţia lui Dumnezeu este numită „ţara cea de viaţă" 
(Ps. 26, 53): ţara vieţii. Extraordinară expresivitate! 

Aşteptarea vieţii veşnice este plină de ardoare şi este o 
permanentă încordare a fiinţei în dorirea vederii lui Dumnezeu 
din veşnicie, neluând în seamă lungimea şi suferinţa existenţei 
pământeşti: „Da-m[i]-va [Dumnezeu] să văz şi eu ţara cea de 
viaţă,/ Să petrec cu svinţii în trai de dulceaţă./ Voi răbda [voi 
aştepta] pre Domnul să mă ducă-n slavă/ Şi nu m-oi mâhni-mă 
de lungă zăbavă" (Ps. 26, 53-56). 

Uneori versurile iau forma unor proverbe rimate: „Sân- 
gură minciuna asupră ş-bârfeşte,/ Şi nedereptatea însăş[i] să 
vădeşte" (Ps. 26, 49-50). Nu e de mirare că ar fi putut fi reţinute 
astfel şi de către popor. 

Familiaritatea limbajului implică şi ruga fierbinte de a se 
izbăvi de asuprirea vrăjmaşilor (în Biserica Ortodoxă se crede 
că este vorba în primul rând despre vrăjmaşii nevăzuţi, despre 
demoni): 


Să crepe pizmaşii, să n-aibă să-m[i] strice, 
Nice s-aibă voaie asupră-mi cu price. 

(Ps. 26, 45-46) 

* 


Cătră Tine, Doamne, strig cu multă frică. 
Iacă mă-mpresoară pizmaşii de-m[i] strică! 
Şi de-i tăcea mâlcom, lăsându-i în voaie, 
Face-m[i]-vor pizmaşii scârbă şi nevoaie. 
Cu cei din mormânturi de-atocma m-or face, 
M-or călca-mă-n tină, de-i vei lăsa-n pace. 

(Ps. 27,1-6) 


Rugăciunea e un strigăt plin de sinceritate şi, în acelaşi 
timp, de obidă. Cel chinuit peste măsură de răutăţile suferite din 
partea celor ce îl urăsc, cere nimicirea lor („Să crepe pizmaşii ,, ) / 
fie pentru că se ştie nevinovat şi prigonit pe nedrept, fie pentru 
că nimicirea vrăjmaşilor spirituali înseamnă, de fapt, alungarea 
demonilor din preajma sa. 

Frica din pasajul de mai sus se referă, pe de o parte, la 
teroarea pe care i-o provoacă atacurile demonice iar, pe de altă 
parte, la temerea de a nu fi cumva trecut cu vederea, de a nu fi 

lăsat de Dumnezeu în mâna lor: „de-i tăcea mâlcom, /.../ de-i 
vei lăsa-n pace". 

Strigătul către Dumnezeu nu e o vociferare, dar este, atunci 
când suferinţa atinge cote insuportabile, pornit din adâncul 
inimii. De aici rezultă această familiaritate cu Dumnezeu, care 
nu îl supără pe Dumnezeu, pentru că vine dintr-un cuget sincer, 
fără ascunzişuri, vine din disperare. 

Neputinţa de a mai răbda patimile sau suferinţele prelun¬ 
gite ori dorinţa vie şi înflăcărată de a scăpa de cursele celor răi 
şi de a fi cu Dumnezeu, îl fac, pe cel care se roagă, să fie foarte 
simplu şi onest în felul în care îşi adresează rugăciunile. Nu mai 
are nici timp şi nici vreo dorinţă de a fi sofisticat când îl imploră 
pe Dumnezeu. Acest tip de adresabilitate poate fi regăsit adesea 
în Sfânta Scriptură, nu numai în Psalmi. 

Poeţii noştri de mai târziu, ca Tudor Arghezi, spre 
exemplu, cărora le era familiară Scriptura, l-au utilizat, dar 
mulţi critici literari, care nu erau conştienţi de acest fapt, l-au 
catalogat drept virulenţă şi impietate. Ceea ce nu este în con¬ 
formitate cu adevărul. 

Revenind la Dosoftei, răsplătirea păcătoşilor nu înseamnă 
nedreptate: „Dă-le, Doamne, plata precum ei lucrează,/ După 
vicleşuguri ce-au făcut, să-ş[i] vază./ Cu năravuri rele în mânule 
sale,/ Ce-au făcut altora să le faci cu cale" (Ps. 27,15-18). Cu alte 
cuvinte. Dumnezeu nu îi tratează altfel decât ei înşişi s-au 
comportat faţă de alţii, pe „ceia ce nu ţân giurământ de pace/ 
Cătră cel de-aproape, ce fac ce le place" (Ps. 27,13-14). 

Psalmul 28 este o minunată reprezentare a puterii lui Dum¬ 
nezeu, aşa cum El a ales să îi descopere omului: 


Glasul Domnului toarnă cu smidă-n puhoaie 
Şi tună-ntr-ape multe cu fulgere-n ploaie. 

Glasul Domnului face holbură pre mare, 
[învolburează marea/ stârneşte furtună] 

De-o îmflă cu unde si cu valuri mare. 

9 

Glasul Domnului iese [se revelează] cu multă vârtute. 
De potoale şi marea şi vântul cel iute. 

Glasul Domnului iese cu frâmsete multă 

9 

Si chedrii îi dărâmă si din loc strămută. 

9 9 

Şi chedrii din Livanul, Domnul îi detună, 

De-i frânge cu trupină, cu crengi împreună. 

Ca viţelul tămâiei mănunt îi zdrumică, 

9 7 

De dă groază-n toţ[i] Domnul, să-I aibă de frică. 

Ca fii de inoroguri cu cornul în frunte, 

Aşe va da iubitul [Său Fiu] războiul de iute. 

Glasul Domnului taie văpaie de pară. 

Când îş[i] sloboade focul de s-aude-n ţară. 

Glasul Domnului împle pustia de frică. 

De să-ngrozeşte hiara şi carea-i mai mică. 

Cerbii lasă pădurea, dumbrăvi dărâmate. 

De fug la munţâi cei goli şi la dealuri nalte. 

Iar cine şti rugă, din lume tot omul. 
Năzuiască să scape în casă la Domnul. 

Că Domnul şede-n scaun când varsă potopul. 

Când face lumii groază şi frică cu focul. 
Sede Domnul în scaun de s-împărăteste... 

9 9 JT 9 9 

(Ps. 28, 9-33) 


Versurile de mai sus II zugrăvesc pe Dumnezeu ca împărat 
al lumii şi rezumă, de fapt, istoria mântuirii omului. Sunt un 
compendiu soteriologic. 

Cele ce sunt expuse drept manifestări naturale pot fi în¬ 
ţelese şi ca atare, ca exprimări ale puterii lui Dumnezeu pe 
pământ, în natură/ univers, dar şi în mod alegoric, ca repre¬ 
zentând felul în care lucrează Dumnezeu cu oamenii. 

Astfel, marea învolburată sau cedrii Livanului/ Libanului 
sau hiarele/ fiarele sălbatice simbolizează pe cei mândri şi pă¬ 
timaşi, pe care Dumnezeu îi „potoale", îi „dărâmă", îi 
„strămută", îi „detună", îi „frânge", îi „zdrumică" şi „împle 
pustia de frică", lăsând „dumbrăvi dărâmate" în urma mâniei 
Sale. 

Cerbii sunt cei care îl iubesc pe Dumnezeu (se spune şi în 
altă parte: „în ce chip doreşte cerbul de fântână /.../ Sufletul 
mieu. Doamne, ase Te doreşte" - Ps. 41, 1; 3) şi ei fug după oa¬ 
menii Sfinţi: „munţi" şi „dealuri nalte" (care au înălţimea sfin¬ 
ţeniei). Credincioşii („cine şti rugă") scapă în Biserica lui 
Dumnezeu („în casă la Domnul"). Psalmul este profetic, pro¬ 
rocind şi despre întruparea Fiului lui Dumnezeu şi despre 
vremurile din urmă, a doua Sa venire şi Judecata de Apoi. 

Dosoftei a avut, în mod indubitabil, simţ muzical, şi a făcut 
eforturi pentru ca versurile sale să aibă ritm şi melodicitate. 

/V 

înaintea lui Eminescu, el a dat dovadă de atentie fată de 

' 9 9 

melodia poeziei, în timp ce versurile sale sunt o rugăciune 
dezvoltată sau un imn dezvoltat, plecând de la versiunea 
originală, pe care a prelucrat-o, cum spuneam şi altădată, prin 
apelul la spiritualitatea creştin-ortodoxă oglindită de trăirea şi 
sensibilitatea proprie: 

înălţa-Te-voi, Doamne, cu multă plecare, 

Că-m[i] trimiţ[i] sprejineală, de n-am lunicare. 

/•••/ 

Tu m-ai scos de la iadul ce n-are lumină, 

M-ai luat de la ceia ce pogoară-n tină. 

/•••/ 

Cine va vărsa lacrămi ş-a-nsera cu jele, 

/V 

[I]L-va dezlega [Domnul] la zuă [ziuă] den toate greşele. 

/•••/ 

Şi Tu, Dumnezău Svinte, mi-ai datu-mi putere. 

De mi-au stătut frâmsetea fără de scădere. 

9 

/•••/ 

Domnul spre bucurie mi-au întorsu-mi plânsul, 

Zăblăul [sacul] ce-mbrăcasăm, m-au schimbat dintr-însul. 

Şi-m[i] face veselie cu veşmânt de slavă. 

Slava mea să Te cânte fără de zăbavă. 

(Ps. 29) 

Multe din expresiile de mai sus - care, pentru secolul al 
XVII-lea, ne impresionează -, nu cred că ţin de expresivitatea 
involuntară. Pentru că sunt metafore sau imagini plastice 
gândite, ce reproduc o stare interioară care are nevoie de tradu¬ 
cere la nivelul tensiunii lingvistico-poetice. 

Astfel, „iadul ce n-are lumină", deşi pare o expresie pleo¬ 
nastică, subliniază frica, oroarea de infern (subliniere care îi 
aparţine lui Dosoftei). 

La fel şi „pogorârea-n tină" simbolizează coborârea în 
ţărâna/ pământul morţii sufleteşti şi al păcatului şi arată aceeaşi 
oroare, acelaşi dezgust faţă de rămânerea în păcat şi în iad, în 
murdăria si întunericul lui. 

5 

„Cine va vărsa lacrămi ş-a-nsera cu jele" [Cine va plânge şi 
„îşi va însera cu jale"], pentru păcatele sale, aceluia i se vor ierta 
până dimineaţa. 

Versurile subliniază mila lui Dumnezeu: pe cel ce „înse¬ 
rează cu jale", îl va lumina dimineaţa nu numai lumina soarelui, 
ci si a iertării lui Dumnezeu. Pentru că ceea ce contează este 
sinceritatea inimii şi nu lungimea timpului. 

însă expresivitatea deosebită i se datorează din nou lui 
Dosoftei, căci textul psalmului spune laconic: „Sara sălăşlui-să- 
va plângere şi dimineaţă, bucurie" (Ps. 29, 6) 241 . 

întristarea pocăinţei se transformă în „veselie cu veşmânt 
de slavă", în veselia vederii slavei lui Dumnezeu, care devine 
veşmânt pentru om. Un veşmânt interior. Şi această slavă 

241 Cf. Dosoftei, Psaltirea de-nţăles, op. cit. 

iradiază acum de la om spre Dumnezeu: este slava lui Dum- 
nezeu cu care omul II slăveşte pe Dumnezeu. 

Când omul rămâne în bucuria si în slava dumnezeiască, 
atunci frumuseţea lui este „fără de scădere". Când se înde¬ 
părtează de Dumnezeu, atunci simte opacitatea şi mizeria pe 
care nu le suportă, care sunt respingătoare pentru sufletul său. 
Pentru a scăpa de ele, trebuie să însereze cu jale, trebuie să 
cunoască, altfel spus, apusul pocăinţei, adică asfinţirea orgoliu¬ 
lui, a luciferismului său, pentru a vedea răsăritul renaşterii sale 
duhovniceşti, ziua mântuirii, a restaurării lui întru slava pe care 
a avut-o de la Dumnezeu, ca fiinţă raţională şi spirituală. 

Nu de puţine ori. Psaltirea rosteşte metaforic-lapidar o 
întreagă teologie morală, ascetică şi dogmatică. Cei care o citesc 
ori cunosc aceste descifrări, ori le învaţă prin experienţă şi prin 
alte lecturi duhovniceşti. In sensul acestei teologii, care for¬ 
mează o literatură vastă în tradiţia ortodoxă, îsi extinde Dosoftei 
versurile sale, intensificând, prin contribuţii personale, forţa 
semnificaţiilor. Curgerea melodică a versurilor se datorează 
ritmului interior al rugăciunii, continuităţii şi organicităţii sale. 
Ceea ce demonstrează că Dosoftei era un rugător fervent. 
Intensitatea rugăciunii este cea care topeşte asperităţile între 
idei sau versuri si care face ca înlănţuirea lor să fie de bună caii- 

9 9 

tate. 

Tradiţia noastră poetică era cea a imnografiei bizantine, în 
care s-a afirmat - cum spuneam şi undeva mai sus - şi un creator 
român, Filotei, autorul Pripealelor (cu care Mircea Scarlat începe 
antologia sa de Poezie veche românească 242 ). 

Dosoftei introduce însă în cultul Bisericii Ortodoxe 
Române nu numai Liturghia şi celelalte Slujbe pe care le oficiază 

242 Poezie veche românească, antologie, postfaţă, bibliografie şi glosar 
de Mircea Scarlat, Ed. Minerva, Bucureşti, 1985. 

preotul, în limba vernaculară (traducând în româneşte Litur- 
ghierul şi Molitfelnicul), dar şi Psalmii sub formă de poezie nouă 
(după tiparul occidental, cu prozodia specifică, adică). Şi 
aceasta pentru că a anticipat sensul istoriei şi mai ales a înţeles 
că nu forma/ veşmântul poeziei contează şi că nu prezervarea 
lui este esenţială atunci când e vorba de fiinţa neamului si de 

9 9 9 

substanţialitatea culturii şi a spiritualităţii sale. 

Soluţiile poetice pe care le găseşte Dosoftei pentru a trans¬ 
pune ideile şi limbajul Psaltirii sunt adesea fericite, pentru că 
mitropolitul este un cărturar versat şi are o inimă de poet, în 
acelaşi timp. Avem în vedere faptul că a reuşit această versifi¬ 
care (deşi e mult mai mult decât atât) în doar cinci ani, 
traducând mai întâi Psaltirea în proză, în româneşte, şi apoi 
realizând metrificarea/ poetizarea. 

Să ne amintim că, pentru Vieţile Sfinţilor , a lucrat 25 de 

ani... 

Exerciţiul dovedeşte, prin urmare, un om deopotrivă al 
spiritului şi al cărţii pe deplin format, care nu bâjbâie în căutarea 
şi înţelegerea sensurilor teologico-duhovniceşti, nici în desco¬ 
perirea imaginilor poetice. 

Greutatea cea mai mare a venit din necesitatea de a turna 
toate acestea în formele prozodice, fără ca efortul să pară căznit. 
Insă până la urmă a reuşit, în bună măsură, şi această perfor¬ 
mantă. 

9 

Este de admirat uşurinţa cu care se exprimă, cu care el 
reproduce sentimente grave, de disperare, indignare şi revoltă 
(o tensiune sub semnul suferinţei, sub semnul - , să zicem), 
conjugate cu dragostea şi rugăciunea către Dumnezeu şi cu 
tinderea către Absolut (o tensiune cu semnul + ), fără să cadă 
niciodată în vulgaritate şi fără să lase impresia de banalitate: 



258 


Să nu poată să mă-nchiză nime. 

Picioarele mi-ai pus în lărgime. 
Dumnezăul mieu, mă miluieste 
Pentru scârba de mă-nvăluieste. 

9 

Ochii miei de groază să-ntristează, 
în toate părţ[i] căutând să Te vază. 

Din fire slăbii, vintrele-mi s[e]acă. 

Sufletul, mişelul, ce-a să facă? 

Viaţa mi s-au strâns cu trai de jele. 
Suspinând adese de veşti rele. 

De lipsă [din cauza lipsurilor] slăbii şi n-am vârtute 
Pace-n oase n-am, de război iute. 

/V 

In[tre] pizmaşii toţ[i] sunt de ocară. 

Vecinii [apropiaţii] miei mă urăsc în ţară. 
Este-n frică toată cunoştinţa 

9 9 

S-au uitat între noi şi priinţa [bunăvoinţa]. 

Pâra [acuzarea] mea văzând, toţ[i] mă lăsară, 
Ş-am sângur rămas strein afară. 

Mă uitară toţ[i] ca viii mortul. 

Fără treabă vas, pierdut cu totul. /.../ 

Strigatu-Te-am, Doamne, să-m[i] vezi greul. 

Să mă izbăveşti de la tot răul. 

9 

Necuraţii ruşine să sâmtă 

9 9 9 

Şi să-i soarbă iadul, să-i înghiţă. 

Si buzele să le fie mute, 

9 7 

Să le sece si limba cea iute. 

De direptul [de cel drept] rău să nu grăiască. 
Să-l defaime si să-l ocărască. 

9 

Câtă-Ţ[i] este. Doamne, bunătatea. 

De o tinz[i] spre toţ[i], în toată partea. 

Şi averea Ta, Doamne, cea strânsă. 

Ce veseleşti direpţii cu dânsă! 

[Celor] Carii îţ[i] nedejduiesc cu teamă 
Le-ai ascuns avere fără samă. 

Din mila Ta cea nemăsurată. 

Să le fie-n vreme ne-ncetată. 

Pentru lumea ce le stă [împotrivă] cu scârbă, 
Li-i uşura nevoia din gârbă, 
Ascunzându-i în taină de viată, 

Să-i îndulceşti cu svânta Ta fată. 

9 9 

Si de turbureala omenească 

9 

Să-i acoperi, să se odihnească. /.../ 

Ce de spaimă eu zis [zisei] întru mine 
Urnit [îndepărtat] cumva să nu fiu de Tine, 
Să mă lepez[i] cu greu şi durere 
Din svânta Ta fată si vedere. /.../ 

9 9 11 

Puneţ[i] bărbăţâie şi răbdare. 

Cu vârtute, cu inemă tare. 

Carii aveţ[i] nădejde spre Domnul, 

Că veţi fi lăudaţ[i] în tot omul [între toţi oamenii]. 
(Ps. 30, 30-50, 65-86, 93-96,105-108) 


Dosoftei nu s-a îndepărtat deloc de gândul Psaltirii, şi 
totuşi, câtă naturaleţe în transpunerea sa, câtă lipsă a oricărui 
limbaj afectat sau artificial/ confecţionat, câtă ingenuitate şi 
claritate în aceste versuri, pentru nişte cititori/ ascultători ro¬ 
mâni, fără ca să dilueze teologia scripturală sau gravitatea trăiri¬ 
lor şi a mesajului! 

îndrăznesc să afirm că e o performanţă pe care mulţi nu 
sunt nici astăzi în stare să o atingă (şi nu mă refer numai la un 
exerciţiu similar...). 

Este afirmată din nou credinţa în vederea slavei lui Dum- 

9 

nezeu, aici şi în veşnicie, de către cei Drepţi, care vor fi ,,lăudaţ[i] 
în tot omul". Va apărea şi în psalmul următor aceeaşi idee: 
„Veseliţi-vă, direpţii, cu dulceaţă/ Şi vă bucuraţ[i] prăvindu-I 
svânta faţă./ Şi toţ[i] svinţii ce-s cu inem-adevară/ Lăudaţ[i] vor 
fi de toată lumea-n ţară" (Ps. 31, 33-36). 

Slava lor eternă este „averea" lui Dumnezeu „strânsă" din 
mila Lui pentru ei, adică pregătită de El din veşnicie, pentru cei 
care aici nu trăiesc pentru a strânge averi pe pământ. 

Dumnezeu strânge averi pentru ei în ceruri: o imagine 
plastică, pentru că mai des se spune că omul îşi strânge averi în 
ceruri, prin fapte bune. Aici însă. Dumnezeu însuşi e Cel care le 
strânge pentru om, e Cel care adună zestrea fiecărui om în parte. 

Şi din nou se vede, ca şi în alte părţi, la Dosoftei sau în 
scrierile vechi, atenţia lui Dumnezeu adresată fiecărei persoane 
umane, migala cu care El face toate lucrurile. 

Deşi e Creatorul unui univers imens, elementele acestui 
cosmos nu sunt aduse întru fiinţă la grămadă, ci fiecare se 
bucură de rafinamentul Creatorului, de aplecarea Lui către 
particularitate, asupra făpturii şi a structurii fiecărui lucru. Am 
văzut aceasta în tablourile cosmice, pe care le-am remarcat mai 
devreme. Cu atât mai mult atenţia lui Dumnezeu este îndrep¬ 
tată asupra fiecărui om, întrucât omul este cununa şi recapitu¬ 
larea universului (a se vedea Psalmul 8). 

Dumnezeu strânge avere pentru om, aşa cum adună 
părinţii pentru fiii lor, cum strâng zestre pentru fiicele lor, 
pentru că şi oamenii sunt miresele pentru care Tatăl va face 
nunti Fiului Său în veşnicie. 

9 9 

Bineînţeles, Drepţii sunt trataţi „cu scârbă" de cei care cred 
că nemurirea e doar o poveste frumoasă sau un basm spus de 
Biserică, pe care îl cred cei slabi, care sunt desconsideraţi de cei 
pragmatici. 

Adăpostirea Drepţilor la/ întru Dumnezeu este relatată 
într-o imagine remarcabilă, de o deosebită profunzime spiritu¬ 
ală: „Ascunzându-i în taină de viaţă,/ Să-i îndulceşti cu svânta 
Ta fată". Nu e doar viată la Dumnezeu si în veşnicie, ci e o „taină 
de viaţă". Pe care nu o cunosc experimentatorii doar ai existen¬ 
ţei pământene. Cei ce cunosc numai experienţa umană şi o 
consideră singulară şi definitivă, spune, cu alte cuvinte, 
Dosoftei, nu înţeleg ce înseamnă îndulcirea de faţa/ vederea lui 
Dumnezeu. 

Expresiile plastice se nasc din concretizarea lingvistico- 
poetică a unor stări: „vintrele-mi s[e]acă", „Pace-n oase n-am, 
de război iute". Dar şi blestemul la adresa răilor şi a păcătoşilor 
e la fel de explicit: „să-i soarbă iadul, să-i înghiţă./ Şi buzele să 
le fie mute,/ Să le sece şi limba cea iute". Să le sece, adică, izvorul 
cuvintelor rele cu care ţes intrigi. 

Această imagine a iadului care soarbe nu este singulară la 
Dosoftei: „când mă iau durori de moarte-n hoarbă,/ Cu 
primejdii de iad vrând să mă soarbă" (Ps. 114, 5-6). Sau: 

Vivorul apei să nu mă tragă. 

Să mă-nghiţă genunea cea largă, 

Nice smârcul buza să-s descheie 

9 9 

Să mă soarbă si să să încheie. 

9 

(Ps. 68, 47-50). 


La Dosoftei, această sorbire este întotdeauna nefastă: 
„Domnul /.../ le va da focul să-i soarbă-n năvală" (Ps. 20, 25-26); 
„moartea l-va sorbi-n pripă" (Ps. 48, 48), „de-ar veni moartea/ 
Să-i concenească cu toată soartea,/ De vii cu totul iadul să-i 
soarbă,/ Să nu mai hie cu lumea-n hoarbă" (Ps. 54, 37-40); „Cu 
urgie să dea-n râpă,/ Să-i soarbă de vii cu pripă" (Ps. 57, 39-40), 
„Iar aceia ce-m[i] cearcă răul/ Fără de veste să-i soarbă tăul 
[balta (iadului)]" (Ps. 62, 35-36) etc. 

Eminescu ar fi putut reţine această impresionantă pers¬ 
pectivă, a iadului ca o gaură neagră care soarbe, atunci când a 
conceput câteva versuri, celebre de altfel, din Luceafărul: „Nu e 
nimic, şi totuşi e/ O sete care-1 soarbe, / E un adânc asemene/ 
Uitării celei oarbe". 

S-ar putea obiecta că Luceafărul zboară şi ajunge în 
apropierea lui Dumnezeu, pentru că va vorbi în curând cu 
Părintele său, şi deci nu se poate deduce neapărat o legătură cu 
Dosoftei. Insă iadul este lăuntric, este patima/ uitarea oarbă din 
sufletul celui care cere de la Dumnezeu dezlegarea de nemurire 
pentru „o oară/ oră de iubire". 

O variantă manuscrisă a poemului 243 pare mai explicită în 
această privinţă. Luceafărul ajungând: 

Unde nu-i centru, nici hotar 

Nici rază a cunoaşte 

9 

Si unde vremea înzădar 

9 

/V 

încearcă a se naşte 

9 

Al nefiinţei adăpost 

Si al uitării oarbe 

9 

Ce soarbe toate câte-a fost 

Si tot ce este soarbe. 

9 

Fiori de moarte 1 străbat 

Şi aripele-şi strânge 

Si este data cea de 'ntâiu 

9 

Că el începe-a plânge. 

Luceafărul ajunge (în viziunea poetică a lui Eminescu) 
cumva la hotarele nefiinţei, atinge, altfel spus, prin dorinţa sa 
pătimaşă, hotarele nefiinţei care e uitare şi care soarbe. 

Si dacă ne amintim definiţia Sfinţilor Părinţi dată răului/ 
păcatului, anume că acesta este amprenta nefiinţei/ a nede¬ 
săvârşirii asupra omului, cred că putem înţelege mai bine astfel, 
versurile lui Eminescu, prin intermediul lui Dosoftei şi al 
spiritualităţii şi gândirii ce emană din literatura română veche. 

243 M. Eminescu, Opere, voi. II, Poezii tipărite în timpul vieţii. Note şi 
variante. De la Povestea Codrului la Luceafărul, ediţie critică îngrijită de 
Perpessicius, Fundaţia pentru Literatură şi Artă „Regele Carol al Il-lea", 
Bucureşti, 1943, p. 402. 

Patima e un hău care absoarbe sufletul si îl face să uite 

9 

veşnicia condiţiei sale spirituale. Dar s-ar putea ca nu numai 
Eminescu să fi retinut aceste semnificaţii de la Dosoftei. Emil 

9 9 

Botta spune într-o poezie: „O clipă, rogu-te, nu mă răpi/ smeul 
smeilor, închipuire./ Talpă a Iadului, să nu răspunzi/ prezent, 
omniprezent,/ la apelul nostru./ Să nu mă sorbi încă/ stea 
secetoasă, fântână adâncă" ( Thanatos , din voi. Pe-o gură de rai). 

Psalmul 32 ne oferă noi panorame cosmice: 

De [din] mila Ta, Doamne,-i plin pământul, 

Ceriurile le-ai fapt [făcut] cu Cuvântul. 

Si cu Duhul rostului Tău toate 

9 

Le-ai împlut de îngeri şi de gloate. 

Acela ce strângi marea ca-ntr-o foaie, 
în prăpăşti adânci, pre-arină [nisip] moale. /.../ 

Că sângur au zâs de să făcură, 

Sângur le-au dat [fie]căriiaş făptură. 

(Ps. 32,13-18, 21-22) 


Se subliniază aici plinătatea creaţiei, adică (şi deopotrivă) 
multitudinea ei de manifestări si desăvârşirea ei. 

9 9 

Este exprimată aceeaşi concepţie pe care a expus-o şi 
altădată: „A Ta este. Doamne, lumea şi pământul, / Ce le-ai 
împlut sângur dintâi cu cuvântul./ Şi toate din lume de Tine-s 
făcute,/ Şi i-ai dat podoabă de noroade multe./ I-ai pus aşezarea 
pre mări şi pre ape, / I-ai făcut temeiul tare, [apele] să nu-1 sape" 
(Ps. 23,1-6). 

Reluările nu sunt tautologice, ci au darul de a consolida 
sau de a detalia o afirmaţie. Acum se precizează, în mod pro- 
fetic-acoperit (suntem în Vechiul Testament, când încă nu Se 
întrupase Fiul lui Dumnezeu), că Dumnezeu este Treime: Dum- 
nezeu-Tatăl creează împreună „cu Cuvântul./ Şi cu Duhul 
rostului Tău". 

Izvorul creaţiei, mobilul gestului dumnezeiesc de a crea 
lumea, este mila Lui („De [din] mila Ta, Doamne,-i plin 
pământul"), adică iubirea Lui şi dorinţa de a exista creaturi care 
să se bucure de plinătatea existenţei Sale veşnice. Fără, însă, ca 
aceste creaturi să se poată confunda vreodată cu El, pentru că 
ele nu sunt din veşnicie şi nu s-au creat singure pe ele însele. Ci 
„sângur" Dumnezeu le-a creat pe ele. 

Cunoscând acestea, Mihail Eminescu putea vorbi despre 
„farmecele milei", despre mila aceasta creatoare cu care Dum¬ 
nezeu i-a fermecat copilăria, dându-i să contemple şi să cu¬ 
noască frumuseţea naturii si a cosmosului: 

9 9 

El este-al omenimei izvor de mântuire: 

Sus inimile voastre! Cântare aduceti-I, 

El este moartea morţii si învierea vieţii! 

9 9 9 

Si El îmi dete ochii să văd lumina zilei. 

Şi inima-mi împlut-au cu farmecele milei, 
în vuietul de vânturi auzit-am al Lui mers 
Şi-n glas purtat de cântec simţii duiosu-I viers. 


(Rugăciunea unui dac ) 

Am comentat si altădată semnificaţiile milei la Emi- 

9 9 

nescu 244 , sesizând conceptul religios ortodox. 

„Glasul purtat de cântec" ar putea fi al „armoniei din 
pleiade" ( Memento mori) sau al „dulcii muzice de sfere"/ 
„armonia cea din sfere" ( Scrisoarea V). 

Căci dacă „vuietul de vânturi" închipuie metonimic natura 
terestră, „glas purtat de cântec" ar putea fi sugestia unei 
panorame cosmice chintesenţiate melodic prin muzica sferelor 
auzită şi înţeleasă de poet. 

Putem asocia acest „vuiet de vânturi" din Rugăciunea unui 
dac, cu acele „arfe îngereşti [care] atârnau pe vânturi" din O,- 
nţelepciune, ai aripi de ceară! şi astfel sugestiile mistice se 
întregesc, mai ales că „armonia din pleiade" este înţeleasă şi 
definită în poemul Ondina în acest mod: „Muzica sferelor: 
Seraphi adoară/ Inima lumilor ce-o încongioară,/ Dictând în 
cântece de fericire/ Stelelor tactul lor să le inspire". 

Sunt de cercetat cu mai multă atentie si de subliniat 

9 9 

semnificaţiile multiple ale milei din opera lui Eminescu („Noi, 


244 A se vedea exegeza mea la poemul Rugăciunea unui dac, aici: 
https://www.teologiepentruazi.ro/2008/07/08/eminescu-si- 
ortodoxia-rugaciunea-unui-dac-xiii/, 

https://www.teologiepentruazi.ro/2008/07/12/eminescu-si- 

ortodoxia-rugaciunea-unui-dac-xiv/. 

Sau în cartea mea: Dr. Gianina Maria-Cristina Picioruş, Epilog la 
lumea veche. Literatura română între viziunea tradiţională şi ideologia modernă. 
Mentalităţi, forme literare şi univers spiritual, voi. I. 2, ediţia întâi. Teologie 
pentru azi. Bucureşti, 2010, p. 106-108, 264-265, 297-299, cf. 

https ://ww w. teologiepentruazi. ro/2010/06/04/epilog-la-lumea- 


veche-i-2/. 

/V 

In cartea amintită (atât în ediţia întâi, cât şi în a doua ediţie, din 


2015), am inserat acest comentariu cu titlul: Rugăciunea ascultată. 

ce din mila Sfântului [a lui Dumnezeu]/ Umbră facem pă¬ 
mântului" (Rugăciune)), răspândite în creaţia sa. 

Nu o dată, versurile lui Dosoftei se pot complini cu altele 
din Eminescu sau cele eminesciene se pot înţelege prin apelul la 
versificarea gândită de Dosoftei. 

Psalmistul român insistă pe detaliile creaţiei, pe faptul că 
însuşi Dumnezeu, Cel care „au zâs de să făcură", care a creat 
„toate" ca pe un tot unitar („al totului Părinte", cum zice Gr. 
Alexandrescu în poezia Rugăciune), a premeditat şi cele mai mici 
aspecte ale fiecărei creaţii în parte: „Sângur le-au dat [fie]căriiaş 
făptură". 

Dumnezeu zideşte universul imens, dar şi fiecare făptură 
a lui, în parte, oricât de mică şi în cele mai mici amănunte. 

Evidenţiem aceste aspecte pentru că ele reapar în poezia 
românească, până târziu (aş remarca semnificaţia lor deosebită 
la Arghezi şi Marin Sorescu), dar nu s-a făcut niciodată corelaţia 
cu tradiţia literară veche şi cu gândirea şi spiritualitatea ortodo¬ 
xă milenare. 

Atenţia lui Dumnezeu, pe care El a acordat-o făpturii Sale, 
este îndreptată cu atât mai mult asupra omului, chintesenţă 
cosmică, datorită aplecării/ iubirii pe care o are Dumnezeu 
pentru om: 


Din ceri S-au plecat să vază Domnul, 
Zări pre toţ[i] fiii ce-are omul. 
Dintr-a Sa petrecere gătată, 
Preste toată lumea Domnul caută. 


Ce-au plămădit cu mânu-Ş[i] cinstite. 
Inemile lor ce-s usăbite. 

In tot lucrul Domnul le-nţălege. 



268 


între cei buni şi-n cei fără lege. 
(Ps. 32, 33-40) 


Fiecare om este creaţia lui Dumnezeu, dar inimile lor, ale 
oamenilor, se deosebesc datorită liberului arbitru, din voinţă 
proprie. 

Dumnezeu îi zăreşte pe fiecare în parte, cunoscându-le 
inimile, plecându-Se din ceruri asupra lor, adică smerindu-Se 
pentru a fi atent cu fiecare din această făptură a Sa firavă, 
acordându-i importanţă prin atenţia, grija şi iubirea Sa. 

Iar cei buni au parte de privirea milei, a acelei mile care a 
creat întreg universul: „Că Domnul preste cei buni prăveşte 
[priveşte],/ Cu mila Sa, de le osfinteşte [îi ajută, îi apără]" (Ps. 
32, 47-48). 

Umanismul lui Dosoftei este motivat scriptural. 

Dumnezeu Atotputernic şi veşnic este Creatorul cerului 
spiritual („Ceriurile le-ai fapt cu Cuvântul./ Şi cu Duhul rostului 
Tău toate/ Le-ai împlut de îngeri", Ps. 32, 14-16) şi al lumii 
materiale, al pământului, care a fost descoperit de sub ape (cf. 
Fac. 1, 9): „Acela ce strângi marea ca-ntr-o foaie,/ în prăpăşti 
adânci, pre-arină [nisip] moale 245 ./ Să se teamă pământul de 
Domnul", Ps. 32, 17-19). „Prăpăşti" sunt aici adâncurile mării, 
abisul, căruia Dosoftei i-a găsit corelativul genune , termen poetic 
consacrat ulterior de Eminescu. 

/V 

245 In LXX: „adunând ca burduful apele mării, punând în vistierii 
abisurile [auvdycev coc, acncov ubara 0aAaacrr)Q tiGLk; ev 0r]aauQoi<; 
apuaaouc;]", Ps. 32, 7. Cf. Psalmii liturgici, op. cit. 

/V 

In Psaltirea de-nţăles, Dosoftei a tradus astfel: „Adunând ca-n foaie 
apele mării, puind în vistereale prăpăstii". 



269 


Faptul că Dumnezeu este „Acela ce strângi marea ca-ntr-o 
foaie" arată puterea lui Dumnezeu, măreţia Sa. Arată, cum 
spune şi în altă parte: 

Câtu-i Domnul de straşnic de tare, 

Că-ntrece pe toţ[i] oamenii cu svatul. 

Si marea o-ntoarce cu uscatul. 

9 

(Ps. 65.14-16) 

Sfatul lui Dumnezeu care întrece oamenii este înţelep¬ 
ciunea Lui, pe care raţiunea umană nu o poate cuprinde. 
Dumnezeu, Cel ce organizează astfel cosmosul, apare aici ca un 
Uriaş (este şi numit astfel în Sfânta Scriptură, la Iov, 14, 20 şi în 
Ps. 18, 6), ca un Atotputernic care aşază universul infinit (pentru 
om) în rosturile lui. 

Un episod poetic asemănător celui citat din Ps. 32 se află în 
Ps. 134: 


Ş-am cunoscut pre Domnul că-i mare. 
Domnul nostru-n [între] toţ[i] domnii mai tare. 

Toate ce vru Domnul a le face, 

Pre pământ şi-n cer, le-au fapt cu pace. 

In mări şi pre ape la toată genunea. 

De S-au ivit Dumnezău minunea. 

9 

Suind miori de preste hotară, 
în ploi fece [făcu] fulgere cu pară. 

Dintr-a Sale cămări scoţând vântul, 

9 ' 

De-i face porunca şi cuvântul. 
(Ps. 134, 9-18) 


Dumnezeu ţine marea închisă în comori de „adâncuri"/ 
abisuri şi vânturile încuiate în „cămări". Viziunea este a unui 
împărat în ale Cărui vistierii se află toată podoaba acestui 
cosmos imens. Poate părea un topos folcloric, dar am spus în 
mai multe rânduri că basmele - în opinia noastră - sunt nişte 
apocrife pe care imaginaţia populară le-a ţesut, plecând de la o 
predică des audiată. 

Reiau exemplul cazaniilor care precizează că avuţia pe care 
a dat-o Dumnezeu fiilor Săi este casa cosmică în care să lo¬ 
cuiască şi pe care să o cunoască şi să o respecte cum trebuie: 

„Şi împărţi lorii tocma (ce se zice: pre voia loru-şu lăsă 
pre ei), ca un Iubitoriu de oameni şi de feciori. Intocma 
amu deade Dumnezeu oamenilorîi tuturora înţeleşii si 

9 9 

samavolnicie [raţiune şi liber arbitru]. 

Deade lorii soarele, luna stealele, pământulii şi totii ce 
e pre elii. întocma amândurora deade, ca să n-aibă amu 
mai mulţii pre această lume derepţii decâtii nederepţii şi 
greşiţii. 

Derep'ce, amu, că Dumnezeu întocma luminează 
[face să lumineze/ aprinde] soarele preste toţi, spre buni şi 
spre răi, aşijderea şi ploao [face să cadă ploaia] şi toată 
bunătatea întocma dă lorii. 

Iar celii feciorii mai tânării văzu ceriulii şi [pe] 
Dumnezeu; zise-i că «va fi»; văzu rodurile pământului şi 

nu priimi acealea cumu se cădea, că întru leagea lu[i] 
Dumnezeu nu vrea să îmbie, ce spre derepţii şi spre Sfinţii 
şi spre Prorocii Lui cu hitlenie [viclenie] cugetă. 

Luo amu soarele întru îndulcirea sa necuratulu si 

9 

păcătosulîi, şi ce eră dăruite lui, făpturile în slujirea lui, elîi 
ca lu[i] Dumnezeu le [li] se închină: cinstiiă darurile, iară 
[pe] Cela ce le dăruise, nu-Lîi cunoştea. Şi se închină 
făpturiloru, nu Făcătoriului. 

Iară celîi feciorii mai mare şi dereptîi, întru slava 
Domnului aceasta toate le priimi. Văzu ceriulu şi de [din] 
bunătatea [frumuseţea, măreţia] făpturiei [creaţiei] cunos- 
cu pre Ziditoriulîi. 

«Văzu», zice [psalmistul] «ceriulu, lucrulîi deage- 
telorîi Tale, luna si stealele ce Tu le-ai urziţii». 

Văzu amu lumea aceasta şi mulţemi şi proslăvi [pe] 
Domnulîi, Cela ce o au înfrâmsetatu. Laudă amu si se miră 

' 9 9 

de făpturi derepţii, şi [pe] Făcătorulîi mărescu şi se închină 
Lui. 

Iară nedereptulu şi păcătosulîi rău văzu şi rău înţe¬ 
lease si rău se închină" 246 . 

9 

Cazania citează chiar versetele Psalmului 8 care i-au 
prilejuit lui Dosoftei poetizarea despre care am vorbit anterior. 

Este o perspectivă biblică ce îmbracă într-o imagine 
familiară universul acesta pe care, în mod mai degrabă ne¬ 
creştin, filosofii occidentali (Pascal, Schopenhauer, etc.) l-au 
receptat ca strivitor pentru conştiinţa umană. 


246 Coresi, Carte cu învăţătură [Cazania a Il-a] (1581), publicată de 
Sextil Puşcariu şi Alexie Procopovici, voi. I, Atelierele grafice Socec & 
Co., Societate anonimă. Bucureşti, 1914. 



272 


Observ că există o întemeiere scripturală pertinentă pentru 
o perspectivă cosmică asupra spaţiilor nesfârşite, pentru viziu¬ 
nile cosmice din opere precum Paradisul pierdut al lui Milton sau 
Sărmanul Dionis al lui Eminescu. Lumea, asa cum este descrisă 
în aceste versete/ versuri, cu abisurile colosale ale mărilor şi 
oceanelor strânse/ închise în adâncuri şi cu vânturile (element 
cu totul instabil) încuiate în cămări, nu este un mediu ostil sau 
necunoscut/ străin omului, ci este un loc sigur de vieţuit. 

Acest mediu nu se răscoală împotriva omului decât pentru 
păcat: atunci îşi iese din fire (din ordinea firească), din limite. Şi 
aceasta se întâmplă când Dumnezeu Se arată pedepsitor. 

Altfel, tot acest univers nu este construit de Dumnezeu ca 
provocator de anxietate pentru om, ci dimpotrivă, ca mediu 
ambiant în care omul îşi găseşte echilibrul. De aici a rezultat 
sentimentul românesc al convieţuirii cu natura si solidaritatea 

9 9 

cosmică, echilibrul şi armonia fericită despre care se vorbeşte în 
cazul poeziei lui Eminescu (şi nu numai), în care cosmosul cu 
păduri, izvoare şi lumini stelare reprezintă un spaţiu securi- 
zant. 

Umanizarea aceasta a perspectivei asupra creaţiei lui 
Dumnezeu, pentru a putea fi receptată de conştinţa umană ca 
prielnică fiinţei sale, este, prin urmare, scripturală. 

Psalmii 34 şi 35 insistă în a-i reprezenta, în a-i picta pe cei 
răi, în adevărata lor înfăţişare lăuntrică, iar Psalmul 36 conţine 
sfaturi tocmai pentru a nu-i urma pe aceştia, de a nu urma calea 
fărădelegii, chiar dacă ne-ar putea părea uneori că nu se poate 
altfel în viată. 

9 

Psalmistul e dur la adresa celor care vor să piardă sufletul 
celui nevinovat, iar Dosoftei amplifică expresivitatea aceluia, 
însă, aici unde există pericolul de a cădea, foarte uşor, într-un 

patetism mocirlos, prin amplificare, Dosoftei reuşeşte să fie în 
continuare foarte firesc. 

Durerea celui persecutat apare expusă în termeni concreţi, 
denudati de orice încercare manieristă de a sofistica ceva ce nu 

9 

are nevoie de nicio sofisticare. Suferinţa reală şi cruntă nu poate 
îmbrăca veşmintele artificialităţii expresive. Şi tocmai sinceri¬ 
tatea exprimării dosofteiene îi asigură calitatea poetică deose¬ 
bită în ochii noştri: 

9 

Să să schimosească-n grea ruşine 
Carii pornesc răul lor spre mine. 

Cu răceală să să vârtej ască. 

Carii îm[i] pizmăsc, rău să-i găsască. 

Vi[s]col să le bată ţărna-n faţă. 

Să nu-s vază traiul cu dulceaţă. 

9 9 

Domnul să le dea înger cu scârbă. 

Să le puie răutate-n gârbă. 

Să le fie calea-ntunecată. 

Cu poticnituri şi lunicată. 

Şi să-i de la Domnul îngrozască 
îngerul, şi arma să-i gonească. /.../ 

N-am spre nime gând de răutate. 

Bine le poftesc ca unui frate. 

Ca om jelnic, care-şi plânge mortul. 

Sunt trist. Doamne, şi mâhnit cu totul. 

Pregiur [de] mine s-adună cu şanţuri. 

Strângând bice asupră-mi şi lanţuri. /.../ 

Cu bătăi mă ispitiră multe, 
Asupră-mi scrâşcând cu venin iute. /.../ 

Răul cine-m[i] vor, să nu zâmb[e]ască. 
Şi cu ochii să nu măhăiască 247 . /.../ 
Ruşinea-n obraz [faţă] să-i schimosască. 
Răutatea lor să-i îngrozască. 

Carii îm[i] vor răul, rău să-mbrace. 
Cuvânt rău să nu mai poată face. 

(Ps. 34, 9-20, 47-52, 57-58, 65-66, 83-86) 


Scăparea e la Dumnezeu, pentru ca „Şi oasele mele să 
grăiască/ De mila Ta cea dumnezăiască". Fiindcă: „Domn ca 
Tine cine-i deprotivă,/ Cu firea Ta, cu cea milostivă?" (Ps. 34,31- 
34). 

Cum spuneam, suferinţa este exprimată fără ostentaţie şi 
fără aglomerări stilistice inoportune. N-ar fi fost fericită o ase¬ 
menea opţiune. 

Intr-o succesiune ideatică ce aparţine autorului biblic, 
bineînţeles, se trece de la panoramele cosmice şi de la a-L 
cunoaşte pe Creatorul lor (pe Dumnezeu din făpturi, cum 
precizează şi Sfântul Pavlos, la Rom. 1, 20), la atenţia pe care 
Dumnezeu, Creatorul cosmosului, o acordă nedisimulat omului 
(chintesenţă cosmică, dar şi împărat al universului) şi de aici la 
amănuntele legate de mizeria condiţiei umane, determinată nu 
doar de fragilitatea firii umane, ci mai mult de răutatea celor 
care nu vor să fie în comuniune cu Dumnezeu si cu fraţii lor, ci 

9 9 ' 


247 Să nu facă semne cu ochii. 

vor să parvină prin excluderea celor care le sunt superiori şi pe 
care îi invidiază. 

Unii ca aceştia au răul ca deviză în viată: 


Sara, când să culcă să să odihnească. 
Gândeşte la z[i]uă ce rău să scornească. 


(Ps. 35, 9-10) 


Aici răul este dezvăluit în toată simplitatea sa prostească, 
în toată urâţenia sa umilă, deposedat de toate atributele com¬ 
plexităţii şi ale superiorităţii şi chiar nobleţii cu care l-a înzestrat 
filosofia modernă. 

Există, e adevărat, o complexitate în construirea, în pre¬ 
meditarea faptelor fără-de-lege, pentru că cel ce toată noaptea 248 
„gândeşte ce rău să scornească", fără îndoială că gândeşte mult 
asupra răului pe care doreşte şi urmează să îl facă. 

Aproximativ la fel se exprima şi un personaj dintr-un 
poem al lui Eminescu: „e-atâta minte - atâta plan de rele" 
(.Andrei Mureşanu). 

De fapt, tocmai această răutate este condamnată cu 
severitate, este blestemată de psalmist, cea care nu se iveşte 
dintr-o eroare momentană, nici din slăbiciunea şi neputinţa 
umană, ci dintr-o cerebralizare a răului, din multa cugetare la 
cum ai putea să-l pedepseşti pe cel care te umbreşte prin măreţia 
si frumuseţea lui. 

9 9 

Este păcatul lui Cain, perpetuat de mulţi alţii până astăzi... 


4 ). 


/V 

248 In Psaltirea de-nţăles: „Fărălegea o gândi la culcuşul său" (Ps. 35, 

însă rădăcina acestei gândiri, în integralitatea ei, care pare 
foarte sofisticată, este un gând simplu şi prost: acela de a face 
rău gratuit. Nu are niciun mobil nobil. 

Este doar alegerea liberă a unora de a-şi ocupa gândirea 
(„ocupaţia minţii", cum ar fi zis Moromete) cu aflarea modului 
în care pot provoca suferinţă altora şi se pot afirma pe ei înşişi. 

Din contră, cel care nu are astfel de gânduri, priveghează 
în alt fel, cum spune psalmistul în altă parte, cu rugăciune multă 
către Dumnezeu pentru a nu se lăsa împătimit de rău. în balanţa 
răutăţii care urzeşte complotul stă nevoinţa multă a celui care 
vrea ca Dumnezeu să-l înveţe iubirea si să facă din inima sa 

9 9 

„locaş de Domnul" (Ps. 131,13). Acesta se simte vinovat şi: 

De-as întra-n sălasul mieu de casă, 

De-aş sui-mă pre strat de mătasă. 

De mi-as ochii lăcomi cu somnul. 

Să dorm dulce, cum doarme tot omul. 

Şi tâmplele odihnă să-ş[i] facă 
Pre căpătâi moale, să le placă... 

(Ps. 131, 7-12) 


Din nou Dosoftei inovează, împrospătând expresia şi me¬ 
sajul. 

împotriva acestor complexe ţesături ale maliţiei. Dum¬ 
nezeu are putere pentru a le nimici, pentru ca omul nevinovat 
să nu fie zdrobit: „Ce mila Ta, Doamne, pre ceri să lăţeşte,/ 
Sfânta-Ţ[i] adevară miori covârşeşte. /.../ Giudeţele Tale-s 
adâncime lată. /.../ Cu svintele-Ţ[i] aripi Tu ne ţâi căldură,/ Ne 
hrăneşti de saţâu cu hrană din gură. /.../ Că la Tine este de viaţă 

fântână/ Şî-ntr-a Ta lucoare vom vedea lumină" (Ps. 35, 11-12, 
14,17-18, 21-22). 

In Psalmul 36, ritmul şi chiar mesajul seamănă cu cele ale 
unor balade sau legende istorice de mai târziu, ale lui Bolin- 
tineanu si Alecsandri. 

9 

Dosoftei pune aici în cumpănă binele şi răul şi cântăreşte 
binefacerile şi, respectiv, repercusiunile alegerii, cu o expre¬ 
sivitate poetică ce sună anticipativ, cum spuneam, readucându- 
ne în minte creaţii paşoptiste: 

Nu râvni-n bivşugul a om fără lege. 

Că fără zăbavă din lume s-a şterge. 

Şi va săca lesne, ca otava verde. 

Sufletul ş-apune ş-averea ş-a pierde. /.../ 

Sileşte cu Domnul să te dai în viată, 

Că-ţ[i] va da pre voaie inemii dulceaţă. /.../ 

Dirept te va face, de-i fi tot lumină, 

Giudetul t-va scoate-n miazăzi senină. 

9 9 

Domnului te roagă şi te cucireşte. 

Nu râvni vicleanul, calea ce-i sporeşte. 

Păcatele toate cu dânsul vor merge. 

Omului ce face călcare de lege. /.../ 

Că di-i face rele, săci din rădăcină. 

De vei face bine, nădejdea ţi-i plină. /.../ 

Scos-au păcătoşii sabie din teacă. 

Arcele li-s gata războiul să-l facă /.../ 


Sabia aceea într-înş[i] să va-nfige. 

Coarda să va rupe, arcul li s-a frânge. /.../ 

/V /V 

întregilor [înţelepţilor] Domnul îmbletele ştie. 

Şi le-au dat cu vecii uric pre moşie. 

La vreme cumplită n-or fi de ruşine, 
în zâle flămânde le-a prisosi pâine. /.../ 

Fugi de răutate, fă ce este bine. 

Să petreci în lume cu zâlele pline. /.../ 

în veci ocinează [moştenesc] direpţii hotară, 

Părţ[i] ce le-au dat Domnul cu uric în ţară. /.../ 

Văzui pre spurcatul suindu-să buor, 

S-agiungă ca chedrii tămâiei la nuor. 

Şi trecui pre-acia, caut, nu văz nemică 
Rămas de la dânsul, vro stâlpare 249 mică. 

Ţâne dereptatea, blândeţea păzeşte. 

Că omului cel bun rămăsita-i creste. 

9 9 9 

Superbia păcătosului este reprodusă printr-o magnifică 
hiperbolă care anticipează şi poezia ermetică: „Văzui pre spur¬ 
catul suindu-să buor,/ S-agiungă ca chedrii tămâiei la nuor". 

Doar trei decenii mai târziu, Cantemir va fi un maestru al 
încriptărilor poetice. 

Citit în felul acesta, poemul lui Dosoftei nu e cu nimic mai 
prejos decât pomenitele legende şi balade din epoca modernă. 
Şi reafirm cu tărie ceea ce am spus de multe ori: nu cred că 
paşoptiştii n-au cercetat poezia lui Dosoftei. 


249 Stâlpare = ramură; cu sensul: n-a rămas nicio mlădiţă din neamul 
lui. Dumnezeu îl şterge de pe faţa pământului. 

Chiar scurta dramatizare din finalul poemului („Şi trecui 
pre-acia, caut, nu văz nemică") ne rememorează o atitudine 
asemănătoare din lirica paşoptistă: „O fantomă-ncoronată din 
el iese...o zăresc.../ Iese...vine către ţărmuri...stă...în preajma 
ei priveşte../' (Gr. Alexandrescu, Umbra lui Mircea. La Cozia). 

Edgar Papu considera că O samă de cuvinte, a lui Neculce, 
conţine de fapt o sumă de balade preromantice. Dar şi pe 
Dosoftei îl enumera între preromantici, alături de Neculce şi 
Cantemir. 

Dacă gândiriştii, vrând să reînvie balada, se uitau mai mult 
pe literatura română veche decât pe folclor, poate că urmările 
literare ar fi fost mai fericite şi legătura cu tradiţia s-ar fi putut 
afirma cu mult mai multă fermitate. 

în versurile de mai sus, însă, Dosoftei nu picturalizează o 
epocă istorică. „Ţara" sau „moşia" despre care vorbeşte (la fel 
ca Varlaam, Antim Ivireanul sau Dimitrie Cantemir) reprezintă 
împărăţia Cerurilor. Pentru aceasta a făcut Dumnezeu cu Drep¬ 
ţii „uric", adică testament sau legământ. 

„Sabia", „teaca" şi „arcele", de asemenea, nu indică nea¬ 
părat Evul Mediu sau secolul al XVII-lea al lui Dosoftei. Şi cu 
toate acestea, limbajul în sine, în mod inevitabil, aplică realităţii 
ilustrate de Dosoftei o patină arhaizantă, deşi evenimentele sau 
realităţile pe care le invocă sunt de natură spirituală, au cono- 
taţii morale sau duhovniceşti, atemporale iar nu istorice. Doar 
că, mai târziu, nostalgia romantică doritoare de a recupera 
istoria naţională va reproduce (într-o manieră firească, de altfel) 
si substanţa morală si spirituală odată cu evocarea istorică. Si nu 
în mod inconştient sau involuntar... 

9 

Psalmul lui Dosoftei pare a îmbrăca armura secolului său, 
deşi se referă la legi eterne. Această simbioză va face însă, 
pentru romantici cel puţin, ca Evul Mediul să devină dricul 

(centrul) istoriei, un arhetip temporal-istoric: arhecronul 250 prin 
excelentă. 

9 

De asemenea, până târziu în literatura română se va tinde 
spre arhaizarea limbajului şi spre recuperarea lexicului şi a 
semanticii vechi, atunci când se va dori construirea unei punţi 
spre tradiţie. 

Ca orice fenomen uman, limbajul cunoaşte istorie şi 
evoluţie. Cu Dosoftei, observăm pentru prima dată în literatura 
noastră cum ceea ce nu poate fi limitat în formule temporale 
(legi eterne) se clasicizează sub forma unui limbaj care devine 
istorie, care fixează timpul devenind un moment fundamental 
al scrisului în limba română. De această bornă literară nu aveau 
cum să treacă generaţiile următoare fără să o observe. 

în Psalmul 37, durerea lăuntrică, pentru păcate, este 
descrisă ca o suferinţă organică, cu simptome specifice unor 
afecţiuni fizice (vom regăsi acest tip de expunere, a unei 
simptomatologii spirituale, şi în Psalmul 41, numai că acolo 
motivele şi, implicit, natura suferinţei, sunt altele): 

Oasele mă mustră, ciolane n-au pace. 

De grele păcate n-am încotro face. 

Am fărălegi multe, de mă covârşeşte. 

Sufletul de sarcini abia să clăteşte. 

9 

De rane sunt putred, firea nu mă sâmte. 

De nesocotinţă mi-am pierdut din minte. 

M-am zgârcit [zbârcit] cu totul ticăcind în chinuri, 
îmblând toată zua cu mâhnite gânduri. 


250 Şi prin arhecron înţeleg un tipar temporal esenţial pentru întreaga 


istorie. 

Şoldurile mele sunt batgiocurite. 
Bietele ciolane sunt toate rănite. 
Răutatea toată asupră-mi să strânge. 

De suspini, de hlipăt inema să stânge. /.../ 

Mi-i sacă vârtutea, inema-i mâhnită. 
Ochii n-au lumină, vederea-i lipsită. 

(Ps. 37, 7-18, 21-22) 


Deşi aminteşte de faptul că „Nu este pre trupu-mi leac de 
sănătate" (Ps. 37,5), nu are în vedere, aşa cum spuneam, sănăta¬ 
tea fizică în primul rând. Suferinţa somatică este provocată de o 
boală spirituală, care deformează trupul, îl micşorează, îl gârbo¬ 
veşte („m-am zgârcit cu totul"). 

Plaga sufletească naşte dureri a căror intensitate o concu¬ 
rează pe cea a rănilor trupeşti: „de rane sunt putred". însă con¬ 
secinţele se resimt şi în plan psihic: „mi-am pierdut din minte". 

Minunată soluţie poetică a găsit Dosoftei şi în expresia 
„firea nu mă sâmte", pentru a spune: simt că mi-am ieşit din 
fire (căci firea adevărată a omului este cea nepătimaşă, nepăcă- 
toasă). 

Lăuntricitatea suferinţei este indicată prin invocarea ana¬ 
tomiei interne, asupra căreia se exercită cea mai mare parte a 
acestei presiuni provocate de zbuciumul pocăinţei: „Oasele mă 
mustră, ciolane n-au pace /.../ Bietele ciolane sunt toate rănite 
/.../ de hlipăt inema să stânge /.../ Ochii n-au lumină"... 

Poate părea unora, mai sceptici, o lamentaţie simplă şi 
relativ banală, o enumerare pedestră a unor simptome somatice 
şi cam tautologică. Dar, pe lângă faptul că aceste menţionări ale 

unor afecţiuni concrete sunt foarte explicite şi au indubitabil 
ecou în conştiinţa oricărui creştin, chiar şi a unuia mai puţin 
instruit şi cu mai puţină experienţă duhovnicească, dar care 
poate astfel să înţeleagă care sunt consecinţele păcatelor, recur¬ 
sul la expunerea acestei simptomatologii nu este de ordin folclo¬ 
ric 251 . 

Urmând psalmistului, Dosoftei nu ilustrează în mod alea¬ 
toriu o durere spirituală prin câteva exemple de afecţiuni fizice, 
care să i se fi părut mai atroce şi în felul acesta în stare să traducă 
tensiunea interioară într-un limbaj sensibil şi pe înţelesul tutu¬ 
ror. Referinţa la oase/ ciolane nu este nici tautologică, nici maca¬ 
bră. în cazul acesta nu cred că este potrivită vreo comparaţie cu 
macabrul baroc şi nici că se poate vorbi de o anticipare a poeziei 
preromantice sau romantice. Oasele (şi forma mai populară, 
alternativă: ciolane) sunt amintite pentru un alt motiv: ele for¬ 
mează scheletul uman, în sensul propriu al cuvântului: ceea ce 
susţine omul. Ideea pe care o indică psalmul este că morbul 
păcatului atacă/ şubrezeşte edificiul interior al omului. Că îi ero¬ 
dează elementul de bază, care îl tine vertical. 

Aluzia la şolduri se poate înţelege în acelaşi sens: e vorba 
de o parte mediană a trupului, cu rol esenţial în echilibrul fiinţei 
umane. Toate aceste elemente nu sunt indicate, prin urmare, 
aleatoriu, ci privind foarte atent la poziţia şi rolul lor în struc¬ 
tura somatică umană. Poziţia lor cheie în această structură le-a 

9 

făcut să fie compatibile cu indicarea unor dureri morale şi 
spirituale şi, implicit, eligibile în elaborarea unei comparaţii cu 
acestea din urmă. 

251 Mihai Dinu, Bătrânul poet dintâi. Incursiune în poezia şi poetica 
dosofteianâ, Ed. Academiei Române, Bucureşti, 2007, p. 19: „Dacă există 
cu adevărat un poet român indiferent la modelul folcloric, acesta e tocmai 
Dosoftei". 

/V 

In acelaşi timp, ecoul în oase al durerilor provocate de 
păcate arată profunzimea leziunilor pe care le aduc în fiinţa 
umană, dar şi a suferinţei corespunzătoare şi consecutive. 

Tabloul integral al acestor suferinţe este dramatic, este 
acela al unui colaps individual: „M-am zgârcit [zbârcit] cu totul 
ticăcind în chinuri". Sub povara acestei infernale greutăţi („sar¬ 
cini" de „fărălegi multe"), omul pare că se diminuează, că nu 
mai este o fiinţă întreagă. Şi cu adevărat nu mai este, căci şi ra¬ 
ţiunea sa devine „nesocotinţă". 

9 ''9 

Pare o epavă în derivă... 

Inima şi mintea sunt mâhnite („mâhnite gânduri", „inema- 
i mâhnită"): precizare esenţială, pentru că cele două sunt sediul 
raţiunii şi respectiv al afectelor/ sentimentelor, şi ambele sunt în 
aceeaşi măsură afectate de păcat şi, deopotrivă, capabile de po¬ 
căinţă. 

9 

Călinescu, care îl numea pe Dosoftei poet al „mâhnirilor 
abstracte" 252 , avea pe de-o parte dreptate, în sensul că aceste 
mâhniri nu sunt de natură materială, nu au o etiologie preci¬ 
zabilă medical. Pe de altă parte însă, aceleaşi mâhniri abstracte 
îmbracă, după cum se vede, forme de manifestare cât se poate 
de concrete sau care sunt comparabile, ca intensitate şi forţă 
distructivă, cu manifestările unor suferinţe palpabile. 

Unele versuri dosofteiene sună indubitabil foarte modern: 

Inema mea este în mine herbinte, 

Şi-m[i] este ştiinţa arsă de cuvinte. 

(Ps. 38, 9-10) 


252 G. Călinescu, Istoria literaturii române. De la origini până în prezent, 
Ed. Vlad &Vlad, Craiova, 1993, p. 49. 

Dosoftei dovedeşte, nu de puţine ori, o capacitate de anti¬ 
cipare surprinzătoare. Şi adeseori ea se datorează naturaleţii ex¬ 
presive, pe care Dosoftei o conjugă virtuozităţii poetice. 

Am făcut si altă dată referire la Psalmul 38, evocator al 
vanităţii umane 253 . Reamintim versurile: 

9 

Zalele cu număr mi-s la Tine-n palmă, 

Nainte-Ţ[i] mi-i statul nice de o samă. 

Omul, cât de-a hirea, este o nemică. 

De vreme ce trece ca o umbră rară. 

Zădar să trudeşte de zî pănă-n sară. 

De ş-agoniseşte s-aibă şi pre mâine; 

Strânsura ce strânge nu şti cui rămâne. /.../ 

Prin ce-Ţ[i] greşi omul, l-ai dat în mustrare. 

N-ai lăsat să-l treacă fără de certare. 

I-ai stâns bietul suflet de de-abia să-ngână. 

Cât nu-i mai de-a hirea de o painjină. 

Asa-i desert omul ca o haină slabă, 

9 9 ' 

Stricată de molii şi fără de treabă. /.../ 

Ca şi toţi părinţii mei am fost nemernic [străin] 
într-această lume, toată viaţa jelnic. 

(Ps. 38,15-22, 35-40, 45-46) 


253 A se vedea articolul meu de aici: 

https://www.teologiepentruazi.ro/2011/05/16/ce-este-omul/. 

Ultimele două versuri - cum spuneam şi altă dată - credem 
că suportă comparaţia cu o strofă dintr-un poem eminescian: 
„Ce suflet trist mi-au dăruit/ Părinţii din părinţi,/ De-au încăput 
numai în el/ Atâtea suferinţi?" (Ce suflet trist). 

Faptul că omul e umbră şi vis este precizat de foarte multe 
ori în Vechiul Testament şi apoi într-o tradiţie patristică res¬ 
pectabilă şi îndelungată, refrene care au fost reluate şi purtate 
mai departe în literatura medievală, renascentistă, barocă, ro¬ 
mantică... 

De aceea, metafora pe care o construieşte Dosoftei ne apare 
cu atât mai remarcabilă: omul trece prin viaţă „ca o umbră rară". 

Nu ştiu ce necesităţi prozodice se pot aduce în discuţie 
pentru a justifica această realizare poetico-metaforică, dar rezul¬ 
tatul este senzaţional pentru poezia noastră de atunci şi pentru 
tradiţia poetică românească pe care se putea baza Dosoftei şi 
care era sublim de absentă (deşi putem lua în considerare şi 
reuşitele stilistice din traducerile coresiene anterioare, unele 
chiar cu parfum de poezie modernă, dar care trebuie izolate 
dintr-un context prea puţin inteligibil pentru cititorul de azi). 

Metafora omului „ca o umbră rară" demonstrează o capa¬ 
citate de concentrare poetică şi metafizică care denotă profun¬ 
zime filosofică şi spirituală, dar şi simţ lingvistic şi intuiţie 
poetică deosebite. 

Şi cealaltă precizare, că omul „este o nemică", e foarte 
importantă, pentru că ambele pot fi puse în legătură cu 
exprimări plastice sau alegorice asemănătoare (coincidente 
ideatic) din opera lui Eminescu. 

Nimicnicia umană, fragilitatea şi fulguranţa existenţei sunt 
trăsături pe care Sfânta Scriptură le-a subliniat cu prisosinţă şi 
pe care de asemenea tradiţia noastră literară veche le-a reprodus 
de foarte multe ori, în maniera ei specifică. 

Nu putem să îl acuzăm pe Dosoftei de nihilism şi de 
ateism/ scepticism. Mai degrabă ar fi bine să conştientizăm cât 
de insistent a fost acest refren, al lui vanitas vanitatum, cu toate 
motivele sale subsecvente, în literatura europeană şi în cea ro¬ 
mânească, regăsindu-1 la Neagoe Basarab, cronicari, Cantemir, 
Budai-Deleanu, în literatura paşoptistă, la Eminescu şi după 
Eminescu, mai înainte de a căuta să-i fundamentăm pe scriitorii 
români în filosofia sceptică sau nihilistă din Apus. 

Comparaţia omului „deşert" cu păianjenul sau cu pânza 
de păianjen construieşte o imagine a urzelii sau a ţesăturii care 
are legătură şi cu cea a omului ca o „haină slabă/ mâncată de 
molii". 

Expresivitatea dosofteiană poate fi surprinzătoare pentru 
că reuşeşte să retină esenţa tare a sentimentului si transformă 

9 9 9 9 9 

starea de spirit în imagine tulburătoare, aproape suprarealistă: 

Aşteptând pre Domnul vreme lungă, 
în grele răbdări mi-au dat de rugă. 

Din groapă m-au scos, făcându-Ş[i] milă. 

Din tină de chin, de la grea sâlă. 

Şi scoţându-mă din pâcl-adâncă. 

Grijă să nu duc, m-au pus pre stâncă. 

Şi mi-au dat picioarelor vârtute. 

Să nu bag de samă-n vivor iute. 


(Ps. 39,1-8). 


Prin „grele răbdări" se poate evita afundarea în „tină de 
chin", în „pâcl-adâncă" şi în „vivor [vifor] iute". 

Că răbdarea este grea e un fapt binecunoscut, însă pluralul 
„grele răbdări" este surprinzător, pentru că el indică nu doar 
ideea de a avea răbdare, ci aceea de a avea de fiecare dată răb¬ 
dare, când suferinţele se succed în avalanşă, se multiplică şi spo¬ 
resc în intensitate. 

De aceea, psalmistul român recomandă a avea răbdări în 
încercări, care presupun experienţe şi naturi diferite, după cum 
nici natura suferinţei nu este întotdeauna aceeaşi. 

9 9 

Fiecare chip de suferinţă te învaţă un tip de răbdare, un 
mod de a îndura o anumită durere sau greutate a existenţei. Ele 
însă se multiplică şi se diversifică, pe măsură ce omul învaţă 
răbdarea, aşa încât această experienţă a răbdării nu are sfârşit. 
Nu te poţi acomoda odată pentru totdeauna cu durerea, pentru 
că e polimorfă, are feţe totdeauna noi chiar şi atunci când pare 
veche. De aceea şi imaginile ilustrative ale suferinţei sunt dife¬ 
rite, în conformitate cu manifestările ei proteice. 

„Tină de chin" sugerează o anumită stare, o afundare în 
noroiul greu al durerilor, dificultatea înaintării, pe când „pâcl- 
adâncă" indică întunericul, starea de dezarmare si dezorien- 
tare, situaţia în care nu vezi nicăieri nicio scăpare, niciun licăr 
de speranţă. Pe de altă parte, „vivor iute" are alte semnificaţii, 
ale confruntării cu asprimea suferinţei, ca a unui ger sau vifor 
care te doboară, pătrunzător până la oase şi paralizant. 

Sunt expresii alegorice - într-o tradiţie retoric-alegorică 
îndelungată - care uzează de imagini realiste, meteorologice 
sau sezoniere, pentru a surprinde temperamentul diferit al du¬ 
rerilor care însoţesc existenţa umană, dar mai ales pe omul 
credincios şi drept şi experienţa duhovnicească. 

De aceea, „grele răbdări mi-au dat de rugă": adică i-au dat 
motiv de rugăciune neîncetată. Versurile „Şi-n rostul mieu mi¬ 
au pusu-mi nou cântec,/ în lauda Domnului să mânec" (Ps. 39, 

9-10) ne amintesc indubitabil de Arghezi. Cântec nou este însă 
un topos psalmic. 

Lui Dumnezeu I se aduce cântare nouă atunci când El 
dăruieşte oamenilor înnoire duhovnicească. Atunci când El îsi 

9 9 

înnoieşte bunătatea si atentia Sa fată de oameni. Această înnoire 

9 9 9 9 

justifică deci versurile următoare: „Văzându-mă, mulţi vor lua 
frică/ Şi lumea vor lăsa-ntr-o nemică,/ întinzându-ş[i] mintea 
cătră Domnul" (Ps. 39,11-13). 

Se vorbeşte despre o căutare a lui Dumnezeu cu mintea: 
„Ferice va fi de-acela suflet/ Ce nu-i va lipsi Domnul din cuget" 
(Ps. 39, 15-16). Şi nu doar în acest psalm. Vom mai avea ocazia 
să sesizăm astfel de versuri în care Dumnezeu este slăvit de 
mintea curată: o exigenţă isihastă. Şi de altfel, psalmul se 
termină cu versul acesta: „Şi să Te văz. Doamne,-ntr-a Ta slavă" 
(Ps. 39, 78). 

Dosoftei concepe versuri care pot fi numite pe drept 
cuvânt... lirice: 

De demult Ţ[i]-ai dat. Doamne, cuvântul 
în lume să vii să-Ţi vez[i] pământul. /.../ 

Multe răutăţ[i] mă ocoliră 
Cu fărădelegi ce mă pripiră [arseră]. 

Să prăvesc nu poci cu de-adevărul. 

Că mai multe sunt şi decât părul. 

Dragii cine sunt inemii mele. 

Mă lăsară în primejdii grele. 


(Ps. 39, 29-30, 55-60) 

Cum spuneam, stilistica e modernă şi cuceritoare la Dosof- 
tei datorită sincerităţii, a cuvintelor din inimă. 

Dumnezeu e chemat să-Şi vadă pământul pentru că e 
lumea Lui, creaţia Lui. Asa cum o mamă ar fi chemată să-si vadă 
copilul, aşa este Dumnezeu invocat. Nu pentru că El nu ar şti ce 
face lumea pe care a creat-o, ci pentru a o convinge de apro¬ 
pierea Lui şi de prezenţa Lui întotdeauna priveghetoare. 

Chemarea „în lume să vii să-Ţi vezi pământul" denotă 
intimitate cu Dumnezeu, o vorbire caldă/ afectuoasă şi familiară 
cu Creatorul lumii, cu Cel ce, în alţi psalmi - după cum am 
văzut - cutremură pământul şi îngrozeşte făptura. 

Pentru că Dumnezeu nu Se apropie cu pedepse pentru a-1 
nimici, ci în mod pedagogic. Şi dacă pedepsele nu sunt destulă 
mărturie a prezenţei Sale, blândeţea Sa, întruparea Sa profeţită 
de acest psalm („De demult Ţ[i]-ai dat. Doamne, cuvântul/ In 
lume să vii să-Ţi vez[i] pământul") ar trebui să fie. 

Dacă Psalmul 39 se termina cu versul „Şi să Te văz. 
Doamne,-ntr-a Ta slavă" (Ps. 39, 78), Psalmul 41 descrie în amă¬ 
nunt trăirea celui care tânjeşte după vederea slavei lui Dumne¬ 
zeu: 


în ce chip doreşte cerbul de fântână, 
Cându-1 strânge setea de-1 arde-n plămână. 
Sufletul mieu. Doamne, ase Te doreşte. 
Cu sete aprinsă, de mă veştezeşte. 

Mişelul mieu suflet de Tine-nsetează, 

De Domnul puternic şi viu, să Te vază. 
Cândva de-aş ajunge să Te văz în faţă, 
Să-m[i] stâmpăr de sete în trai de dulceaţă. 

De-acesta mi-i jele cu inemă arsă 
Si ochii miei lacrămi în tot ceasul varsă. 
Când auz mustrare cu râs ce mă-ntreabă: 
,,Unde-ţ[i] este Domnul să-ţ[i] fie la treabă?" 

Unde-m[i] vine-aminte de svânta Ta faţă. 
Mi se varsă-n suflet răceală de gheaţă. 

De dor ce m-ajunge de svânta Ta casă 
Şi de corturi tinse în funi de mătasă. /.../ 

Şi tu, mâhnit suflet, grijea te cuprinde. 

De ţi-i tristă firea şi faţa nu-ţ[i] râde, 

Că-ţ[i] aduci aminte de ţara cea dulce 
Unde-i Iordanul, ş-acolo te-ai duce, 
De-ai avea putere, şi unde-i Ermonul, 

La muntele cel mic, unde sede Domnul. 

Şi te glăseşti tare ca marea când rage, 
Mărgând cu năvală la smârc ce o trage. 
Valurile nalte şi spume de mare 
Imblă preste tine de n-au aşezare. 

(Ps. 41,1-16, 25-34) 


Este prima poezie a dorului de Dumnezeu din literatura 
română. Şi este o poezie fantastică, pentru acea epocă, şi care ar 
sta cu fruntea sus şi într-o colecţie de poezie modernă. 
Imperativul acestor versuri îl constituie vederea lui Dum¬ 
nezeu. Aceasta constituie setea cea mai aprigă a rugătorului, a 

isihastului, aceea de a ajunge la contemplaţie, la vederea slavei 
dumnezeieşti (teoptia). 

Despre această vedere vorbeşte şi Arghezi în psalmii lui, 
după cum am arătat cu altă ocazie, şi despre acelaşi dor şi tânjire 
spirituală după a-L vedea pe Dumnezeu 254 . Şi încă o dată îi dau 
dreptate lui Mircea Scarlat pentru faptul de a-1 considera pe 
Arghezi poet religios, în imediata vecinătate a lui Dosoftei. 

Dumnezeu e „puternic şi viu". Nu e un...Dumnezeu 
teoretic, ci Unul care îşi face simţită prezenţa în mod pregnant, 
cu putere, dincolo de orice îndoială mai mult sau mai puţin 
filosofică. Acest Dumnezeu „puternic şi viu" Se revelează în 
slava Sa credinciosului ortodox, care prin asceză şi rugăciune îşi 
curăţeşte mintea de patimi. 

Arătam si undeva mai sus că Dosoftei a avut o cultură 

9 

teologică remarcabilă şi că el construieşte parafraze psalmice în 
care introduce comentariul ortodox în poezie. Procedeu prin 
care el brevetează poezia religioasă românească. Şi prin aceasta 
i-a oferit un extraordinar model lui Arghezi şi poeziei moderne. 

Mâhnitul suflet omenesc se află mereu tensionat între două 
poluri ale durerii: cea materială, născută de grijile şi necazurile 
existenţei pământeşti, care ca „Valurile nalte şi spume de mare/ 
Imblă preste tine de n-au aşezare", şi, respectiv, cea spirituală, 
care este dorul şi durerea de a nu-L vedea pe Dumnezeu, dorul 
de „ţara cea dulce /.../ unde şede Domnul". Astfel, sufletul 
mâhnit al omului cu „tristă fire" (ne aduce aminte de expresia 


254 A se vedea cartea mea: Dr. Gianina Maria-Cristina Picioruş, 
Epilog la lumea veche. Literatura română între viziunea tradiţională şi ideologia 
modernă. Mentalităţi, forme literare şi univers spiritual, voi. I. 3, Teologie 
pentru azi. Bucureşti, 2011, p. 67-118, cf. 

https://www.teologiepentruazi.ro/2011/01/08/epilog-la-lumea- 
veche-i-3/. Sau voi. al 8-lea al cărţii de fată. 

' 9 9 

lui Eminescu: „triste firi vizionare" (La moartea lui Neamţu)) şi 
căruia „faţa nu-i râde", este întins ca o coardă sau ca un arc. 

Omul rănit de dorul de Dumnezeu, care este ca un cerb 
dorind fântâna/ izvoarele, resimte atât de puternic în fiinţa sa 
această jale duhovnicească, încât exprimarea împrumută din 
nou amănuntele unei simptomatologii concrete: îl „strânge se¬ 
tea de-1 arde-n plămână", „sete aprinsă, de mă veştezeşte", „jele 
cu inemă arsă". 

Paradoxurile simptomatice („setea de-1 arde-n plămână", 
„Mi se varsă-n suflet răceală de gheaţă,/ De dor...") sugerează 
tocmai natura paradoxală a acestui dor, care nu este lumesc, 
care transcende această lume dar care este resimţit cu tot sufle- 

9 

tul, cât şi în trup cu mare intensitate. 

Vederea lui Dumnezeu nu este o iluzie. Nu este, asa cum 
spunea Lovinescu referindu-se la Arghezi, o halucinaţie. De 
altfel, Mircea Eliade îl contrazice pe Lovinescu, precizând: 
„Acei ce scriu asemenea lucruri, nu cunosc nici texte mistice, 
nici istorie religioasă, nici disciplina monastică. [...] Adevăraţii 
mistici n-au fost victima halucinaţiilor. [...] Marii mistici au fost 
mari gânditori, mari poeţi, mari oameni de acţiune" 255 . 

Dosoftei ne lasă impresia, pe urmele psalmistului antic, a 
unei localizări a stării de beatitudine, cu anumite detalii ce par 
realiste: „svânta Ta casă", „corturi tinse în funi de mătasă", „ţara 
cea dulce/ Unde-i Iordanul /.../ şi unde-i Ermonul,/ La muntele 
cel mic, unde sede Domnul". 

7 9 

Toate aceste detalii trebuie însă înţelese alegoric. Ele sunt 
metafore pentru împărăţia lui Dumnezeu, a cărei arvună o pri- 


255 Mircea Eliade, Misticismul, în rev. Cuvântul, anul III, nr. 911 din 
30 oct. 1927, p. 1-2, articol reluat în: Mircea Eliade, Lucrurile de taina. 
Eseuri, ediţie îngrijită, note şi prefaţă de Emil Mânu, Ed. Eminescu, 1995, 
p. 66-67. 

meşte cel drept-credincios, prin vederea slavei Sale, încă din 
această viaţă. Sunt însă şi o profeţie a schimbării la faţă, pe 

/V 

Tabor, a Domnului. Intr-un alt psalm va spune: „Cu neguri este 
Tavorul, / Ermonul i-i nalt pogorul./ Abi-aşteaptă să Te vază,/ 
De pre dânşii să dai rază" (Ps. 88, 51-54) 256 . 

Cu alte cuvinte, este vorba de un dor nesfârşit, care nu se 
satisface niciodată şi care creşte la infinit şi în trepte. 

Şi despre corturile de mătasă am mai vorbit, de asemenea 
în relaţie cu poezia mătăsurilor/ ţesăturii/ urzelii a lui Arghezi. 
Sunt aici sugestii foarte subtile, semnificaţii creaţioniste, care 
indică delicateţea creaţiei, a urzirii universului de către Dum- 
nezeu, si cu atât mai mult a Paradisului. 

Sufletul neliniştit e ca un uragan când strigă şi se roagă 
către Dumnezeu: „te glăseşti tare ca marea când rage". împo¬ 
triva valurilor înalte ale lumii furioase, el opune urletul mării 
sufletului său. Lumina lui Dumnezeu înseamnă eliberare de tot 
stresul necazurilor. Iar rugăciunea către Dumnezeu e bucuria 
vieţii: 

9 


Pentru ce mă lepez[i] de petrec în jele. 

Cu fata mâhnită, cu vesminte rele. 

Când vine pizmaşul de mă tot îngână 
Preste toată vremea şi-mproaşcă cu tină? 

Ce să-Ţ[i] fie milă, să-m[i] trimiţ[i] lumină, 

A Ta dereptate să o văz senină. /.../ 

Unde Ţ[i]-ai întinsu-Ţ[i] cortul cel de slavă, 

256 LXX, Ps. 88,13: „Taborul şi Ermonul în numele Tău se vor bucura 
[0a(:koo îcai Eo|acov ev tco ovopari Eou ayaAA idam/xai]". Cf. Psalmii 
liturgici, op. cit. La Dosoftei: „Thavorul şi Ermonul de numele Tău bu- 
cura-să-vor" (Psaltirea de-nţăles, op. cit). 

Să Ţ-întru cu daruri fără de zăbavă, /.../ 

Ca-n tinere zâle să-Ţ[i] cânt în lăute 
Cântece de slavă de pre strune multe. 

(Ps. 42, 5-10,13-14,17-18) 


Strunele multe ale slăvirii lui Dumnezeu sunt rugăciunile 
pe multe tonuri ale sufletului sau ale inimii cu multe coarde. 

Inima e un psaltirion 257 care înalţă acorduri către Dum¬ 
nezeu, poezia şi cântarea ei fiind jertfă lăuntrică adusă Dom¬ 
nului. 



Rugăciunea e o mare artă, care implică mai multe arte, şi 
care face din sufletul însusi, din mintea si inima omului, in- 
strumente prin care se exprimă sensibilitatea, frumuseţea spiri¬ 
tuală, iubirea adâncă, inteligenţa şi subtilitatea sa. 

257 A se vedea un psaltirion după un manuscris de la Muntele 
Athos. Sursa imaginii: 

http://www.philiki.org/index.php?option=com_content&view=art 

icle&id=18&Itemid=18. 

Omul, creaţia lui Dumnezeu, e chintesenţa întregii Sale 
creaţii, spirituale şi materiale. El este o conştiinţă cu rezonanţă 
adâncă, în care cad toate ecourile universului şi care poate să 
răspundă cu toată intensitatea şi cu tot rafinamentul cu care este 
înzestrat sufletul său spiritual. 

Dosoftei traduce psaltiră/ psaltirion cu lăută, pentru a fi pe 
înţelesul conaţionalilor săi. După cum am afirmat însă de multe 
ori, românizarea este moderată în versurile sale si ea vizează 
inteligibilitatea textului sacru, nefiind o dovadă de naţionalism 
desuet. După cum credinţa în Dumnezeu este lumina fiecărui 
om în parte, tot la fel ea este şi lumina popoarelor: 

Doamne, auzât-am din părinţ[i] poveste, 

Ce-ai lucrat cu dânşii de tot ni-i la veste. /.../ 

Şi svânta-Ţ[i] direaptă le făcea lumină. 

Cu svânta Ta fată lucoare senină. 

5 

Alt împărat n-âvea. Doamne, fără [afară de] Tine... 

/•••/ 

Si ei, moşii noştri, nu să-ncredea-ntr-arce, 

Nice căuta s-aibă izbândă din lance. 

Ce ei avea tare spre Tine credinţă. 

Şi Tu, Doamne, sângur le dai mântuinţă. /.../ 

Pentru-aceea, Doamne, slava Ţî s-aude. 

Şi svântul Tău nume pre noi să răspunde. 

Dară acmu căce ne urneşti departe. 

Ne laş[i] la sminteală şi nu ne ţâi parte? 

Şi-n ostile noastre nu vii să-Ţ[i] tinz[i] cortul. 
Ce laş[i] pre pizamşii de ne iau cu totul. 

Cât le prisoseşte de nu ne mănâncă. 

Ne mână ca turma-n lăture adâncă. /.../ 

Pusu-ne-ai de suntem în vecini ocară. 
Limbilor de-aproape ce ni-s pregiur [de] ţară. /.../ 
Săvai că [deşi] ne este şi cărarea-nchisă. 
Către Tine, Doamne, ni-i inema tinsă. 

Şi săvai [măcar] că suntem răului în soarte. 

De ne împresoară cu umbră de moarte. 

Nu ne-am lăsat. Doamne, de svântul Tău nume, 
Nice ne-am tins mâna cătr-âlt domn de lume. 

De-acestea de toate vei face căutare. 

Că inema noastră ştii fără-ntrebare. 

9 

Că noi. Doamne svinte, suntem z[i]ua toată 
Uciş[i] pentru Tine şi cu viaţa moartă. 

(Ps. 43,1-2,13-15,19-22, 27-34, 39-40, 51-60) 


„Cu svânta Ta faţă" înseamnă cu privirea Ta îndreptată 
asupra lor, cu atenţia Ta spre ei, spre părinţii noştri, pe care i-ai 
ajutat. Bunăvoinţa lui Dumnezeu către popoare este pentru ele 
„lumină" şi „lucoare senină". „Din părinţ[i] poveste": din rela¬ 
tările părinţilor, din mărturia lor, despre cele ce s-au petrecut cu 
ei. Ceea ce spune mai sus Dosoftei, despre „moşii noştri, [care] 
nu să-ncredea-ntr-arce,/ Nice căuta s-aibă izbândă din lance,/ Ce 
ei avea tare spre Tine credinţă" corespunde relatărilor din croni- 

cile lui Grigore Ureche şi Miron Costin, despre războaiele 
câştigate de domnitorii români prin ajutor divin şi prin prezenţa 
Sfinţilor. 

9 

La acestea va face referire şi Ion Budai-Deleanu, în Ţiga- 
niada : 


O, fericite veacuri trecute. 

Când să mai pogorea câteodată 
Pe pământ oamenilor să-ajute 
Sfinţii, ori ca pe cei răi să bată 
Sau pe credincioşi să mângăiască 
La scârba si nevoia lumească. 

9 

Acum pare că ceriul de lume 
Ş-au uitat cu tot, nice mai bagă 
Samă de-oameni, lăsând să-i sugrume 
Nevoile-întru viaţa-întreagă. 
îngeri nice-în vis acu s-arată 
Să ne-înveţe vro taină ciudată [minunată]. 

Cu-adevărat! eu altă pricină 
N-aflu, făr' că sau nice-o credinţă 
Noi avem acum sau pre putinţă 
Iar' a bătrânilor socotinţă 

9 

Răzăma purure-în lucruri sfinte. 
Ceriul având în inimă si minte. 

9 

(Cântul IV) 258 


258 Ion Budai-Deleanu, Ţiganiada sau Tabăra ţiganilor. Poemation eroi 
câmico-satiric alcătuit în doaosprăzece cântece, ediţie îngrijită de Florea 

Budai-Deleanu rosteşte, în esenţă, un secol si ceva mai 
târziu, acelaşi discurs pe care îl insera Dosoftei în Psalmul 43. 

De altfel, contemporanul lui Dosoftei şi scriitorul în acelaşi 
timp cu el, Miron Costin, nota îndurerat în Letopiseţ că asistă la 
decăderea Moldovei şi la vremuri de degradare morală. Această 
stricare a moravurilor va fi deplânsă în literatura română multă 
vreme: Alexandrescu, Russo, Filimon, Eminescu... 

Poetizarea lui Dosoftei este evident însă că nu urmărea o 
simplă reproducere rimată a psalmilor clasici, ci şi actualizarea 
mesajului pentru un auditoriu creştin contemporan. 

în Psalmul 44 ne întâmpină o neaşteptată artă poetică: 

Inema mea scoate cuvântul cel dulce 
Şi cătră-mpăratul lucrul îm[i] voi duce. 

Limba îm[i] voi face condei de scrisoare 
A scriitori grabnic ce nu-i pre supt soare. 

(Ps. 44,1-4) 

Dacă inima este izvorul iubirii pentru Dumnezeu, din care 
iau naştere psalmii, instrumentul cu care se transmite această 
dragoste de Dumnezeu este o artă „ce nu-i pre supt soare". 

Caracterul incomparabil se datorează însă nu rafinamen¬ 
tului artistic unic, ci Celui care o inspiră şi Căruia I se adresea¬ 
ză această poezie de dragoste, fiindcă Acesta este mai presus 
decât toţi oamenii de pe pământ: „Cu cât eşti de ghizdav 
[minunat] să-Ţ[i] scriu, în frâmseţe,/ Că-ntreci pre toţi giunii, cei 
din tinereţe" (Ps. 44, 5-6). „Din buzele Tale este dulce graiul": 


Fugariu, repere istorico-literare de Andrei Rusu, Ed. Minerva, Bucureşti, 
1985, p. 114-115. 

arta e deopotrivă adevăr şi frumuseţe dacă este dar de la Fru- 
musetea Insăsi. 

9 9 

Versurile acestui psalm aduc în prim-plan imaginea Celui 
Iubit, „rumăn şi vesel în faţă", ale Cărui veşminte răpândesc 
„miros şi dulceaţă" (Ps. 44,31-32), temă care va fi dezvoltată mai 
pe larg în Cântarea Cântărilor. 

De asemenea, frumuseţea duhovnicească a fiicei împăra¬ 
tului („craiului hiîcă"), a Maicii Domnului, este descrisă aici în 
mod profetic: 

Crăiasa-Ţ[i] dvoreşte de-a direapta-n dvorbă, 
în veşmânt de aur, în scumpă podobă. /.../ 

Cu atâta slavă ce eşti înfrâmsată, 

9 9 ' 

'N peteală de-aur, în haine-mbrăcată. 

Aurul dă raze, frâmbii 259 cuviinţă. 

Piatra, mărgăritul lucesc cu credinţă. /.../ 

Uita-ţ-vei părinţii, petrecând în slavă. 

Că t-vei vedea fetii fără de zăbavă. 

9 9 

(Ps. 44, 35-36, 47-50, 57-58) 


Veşmintele sunt o alegorie. Podoabele sunt simboluri ale 
virtuţilor. Fetii Maicii Domnului sunt creştinii, adică cei ce sunt 

9 9 9 7 

fiii ei. 

In Psalmul 45 avem unul dintre multele pasaje, din Psal¬ 
tirea în versuri , care înfăţişează un tablou al mării învolburate: 

Dumnezău ne este scut şi sprejineală. 


259 Ciucuri, canaturi. 

Agiutori în scârbe ce vin cu năvală. 
Pentru-aceea nu ne mai cuprinde frică, 

Nice avem grijă-n lume de nemică, 

[Chiar] De-am vedea pământul clătit de vânt iute. 
Si muntâi în mare den loc să-i strămute. 
Marea valuri nalte urlând să rădice 
Şi să le izbească de munţ[i], să-i despice. 

Cu poamele 260 apei. Domnul veseleşte 
Svânta Sa cetate şi-ntreg o fereşte. 

Ş-au gătat într-însă casă de dă rază 
Domnul, şi dintr-însă nu Să depărtează. 

(Ps. 45,1-12) 


Am identificat semnificative peisaje marine în didahiile lui 
Antim Ivireanul, în teza noastră doctorală, şi le-am dedicat un 
comentariu amplu 261 . 

Ne amintim, de asemenea, de observaţia lui G. Călinescu 
privind opera eminesciană (înainte ca Negoiţescu să vorbească 
despre o poezie neptunică): „Neptunismul este la Eminescu o 
atitudine fundamentală" 262 , adăugând şi că există „multă figura- 

260 Poamă = pornire năvalnică. 

261 A se vedea Gianina Picioruş, Antim Ivireanul: avangarda literară a 
paradisului. Viaţa şi opera, Teologie pentru azi. Bucureşti, 2010, cf. 
https: //www. teologiepentruazi. ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

262 G. Călinescu, Opera lui Mihai Eminescu, voi. II, Ed. Hyperion, 
Chişinău, 1993, p. 169. 

ţie simbolică " 263 în astfel de peisaje şi chiar „reprezentare 
hieroglifică" 264 . 

Călinescu nu a sesizat deloc o tradiţie literară românească 

9 

în această privinţă, însă credem că cercetări amănunţite ne pot 
conduce la concluzii pozitive în acest sens. 

In psalmii versificaţi ai lui Dosoftei există destule astfel de 
tablouri marine sau alte peisaje acvatice, deosebit de plastice şi 
cu funcţii simbolice semnificative. Le vom analiza pe fiecare în 
parte la momentul oportun. 

în versurile de mai sus avem două peisaje diferite: în 
primul, situaţia unei furtuni cataclismice, a unui uragan: „Ma¬ 
rea valuri nalte urlând să rădice/ Şi să le izbească de munţ[i], să- 
i despice". Nici marea, nici uraganul nu reprezintă situaţii reale, 
ci ilustrări simbolice ale dificultăţilor pe care un creştin nu le ia 
în seamă, pentru că Dumnezeu este „scut şi sprejineală" şi în¬ 
fricoşarea unei vieţi trudnice sau a unei morţi cumplite nu 
trebuie să îl clatine din credinţa sa. Cu tot simbolismul, sesizăm 
(şi vom sesiza şi altădată) apetenţa lui Dosoftei pentru o ex¬ 
primare cât mai plastică. 

S-a pus întrebarea şi în cazul lui Antim Ivireanul, ce mări a 
traversat în zbuciumata sa viaţă şi unde ar fi putut contempla 
un astfel de spectacol care să-l impresioneze. S-a pus din nou 
întrebarea, şi în cazul lui Eminescu, despre care acelaşi Căli¬ 
nescu preciza că era „poet al unei ţări atunci fără litoral" 265 . 

Dar şi Cantemir a compus câteva poeme ieroglifice cu temă 
marină, iar Miron Costin remarca valurile înspumate ale mării 
şi ale vieţii. Nu cred că este o coerenţă de ignorat şi nu ştiu dacă 


263 Idem, p. 163. 

264 Ibidem. 

265 Idem, p. 168. 

aceste pagini poetice au fost generate doar sub impresia unor 
întâmplări concrete. 

Cel de-al doilea peisaj cuprinde cetatea lui Dumnezeu 
aflată în apropierea unei ape. De data aceasta însă, apele îi 
scaldă ţărmurile şi nu sunt vijelioase şi distructive. Cetatea 
aceasta din care Domnul „nu Să depărtează" este sufletul omu¬ 
lui credincios. Peste el nu mai vin puhoaie, nu îl mai împresoară 
valurile, de care vorbea şi altădată Dosoftei: „Valurile nalte şi 
spume de mare/ Imblă preste tine de n-au aşezare" (Ps. 41, 33- 
34). 

/■V 

In Psalmii 46 si 47 Dosoftei modifică forma metrică, 
apelând la măsura de 6 silabe: 

Limbile să salte 
Cu cântece nalte. 

Să strige-n tărie 
Glas de bucurie. 

Lăudând pre Domnul, 

Să cânte tot omul. 

Domnul este tare, 

Este-mpărat mare 
Preste tot pământul 
Şi-ş[i] ţâne cuvântul. 

Supusu-ne-au gloate 
Si limbile toate. 

De ni-s supt picioare 
Limbi de pre supt soare. 

Alesu-S-au Sie 

Parte de moşie 

9 

Tara cea dorită, 

9 7 

Carea-i giuruită 
Lui Iacov iubitul, 
Ce-I tâne cuvântul. 

Mila să-Ş[i] arate 
Cea de bunătate 
Spre noi, ticăloşii. 
Precum ne spun moşii. 

Pre vârvuri de munte 
S-aud glasuri multe 
De bucine mare. 

Cu naltă strigare. 

Că S-au suit Domnul 
Să-L vază tot omul. [etc.] 

(Ps. 46,1-30) 


* 


Domnul este mare. 
Lăudat si tare. 
Mai cu de-adins este 
Lăudat cu veste 

De-a Lui bunătate. 
In svânta cetate 
Din măgura svântă. 
Ce stă fără smântă. 

Cetate frumoasă 
De piatră vârtoasă, 
Bine-ntemeiată, 

De Domnul gătată; 

/■V 

In tara-i vestită 

9 

Câtu-i de tocmită. 

Muntele Sionul 
Ce S-au ales Domnul 

9 

Despre miazănoapte 
Dă raze cât poate. 

Pre coaste de munte 
Cu uliţe multe. 
Cetatea cea mare 
Craiului cel tare. 

Cu curţ[i] desfătate. 
Cu pânzele nalte. 
Strajea nu-i lipseşte. 
Domnul o-ntăreste. 

9 

/•••/ 

Auzât-am veche 
'Ntr-auz de ureche 
Poveste trecută, 
S-acmu vedem multă, 

9 7 

Că Dumnezeu toate 
Câte va, le poate. 

Cu lănci de departe 

Pre pizmaşii bate. 

Si cetatea svântă 

5 

pi ^ C w w J A t w 

Sta tara de smanta. 

N-are greutate 

Nice de o parte. 

Că o-ntemeiază 
Domnul, să să-ncrează [în El], 

Şi-i tinde-mpotrivă 
Mână milostivă, [etc.] 

(Ps. 47,1-26, 45-60) 

Această formulă metrică ne face să ne gândim la baladele 
populare, cu atât mai mult cu cât psalmii de mai sus au o apa¬ 
rentă structură narativă. însă aceasta nu ne determină să luăm 
neapărat în considerare o influenţă a liricii populare asupra lui 
Dosoftei. 

împăratul/ Craiul este Hristos Dumnezeu, iar cetatea este 
Ierusalimul/ Sionul, ca simbol al împărăţiei Cerurilor. Descrie¬ 
rea Raiului din versurile de mai sus („Pre coaste de munte/ Cu 
uliţe multe /.../ Cu curţ[i] desfătate,/ Cu pânzele [steagurile] 
nalte") are foarte multe în comun cu cea din Cazania lui 
Varlaam, pe care am citat-o de multe ori în studiile mele 266 . Cât 


266 „Raiul iaste zidit de Dumnedzău sus la răsărit, pre munţi înalţi 
şi frumoşi, unde-s vânturi vesele, nice foarte calde, nice foarte răci, şi văz¬ 
duh luminat. Că Raiul stă mai sus de pământ, ca o curte împărătească 
mai sus decât alte case", cf. Sfântul Ierarh Varlaam, Mitropolitul 

despre „ţara vestită", ne rememorează imediat un colind 
(Steaua)... 

Descoperim din nou alegorii maritime: cei care se îm¬ 
potrivesc lui Dumnezeu sunt 

Ca vase pre mare 
Când le ia vânt tare. 

De le dă de stâncă 
Si le răzdrumică. 

9 

(Ps. 47, 41-44) 


O altă metaforă - „Şi auzul să vă tindeţ[i],/ Pildele să le 
deprindeţ[i]" (Ps. 48, 9-10) (e vorba de pildele evanghelice şi de 
interpretarea lor în Biserică) -, exprimă un îndemn pe care îl va 
formula şi Antim Ivireanul într-o predică: „vă pohtesc ca să vă 
deschideţi urechile inimilor voastre" 267 . 

9 9 

Psalmul 48 dezvoltă tema vanităţii umane şi pe cea a morţii 
oarbe, care nu face nicio diferenţă între oameni: 

Si cu ce schimb va da omul. 

Să să schimbe de la Domnul? 

Cu preţ de răscumpărare 
Sufletului, de pierzare? 268 /.../ 

Moldovei, Carte românească de învăţătură, voi. II (Textul), Ed. Roza 
Vânturilor, Bucureşti, 2011, p. 256. 

267 Antim Ivireanul, Opere, ed. cit., p. 98. 

268 Versurile sunt o parafrază a cuvintelor Domnului: „Căci ce îi va 
folosi omului, dacă a câştigat lumea întreagă, iar sufletul lui şi l-a 
pierdut? Sau ce va da omul în schimb pentru sufletul lui?" (Mt. 16, 26), 

Că măiestrul încă moare. 

Ca tot omul de supt soare. 

Si nebunul cu buiacul 

9 

Vor peri de pre tot veacul. 

Ş-averea de [la] dânş[ii] rămâne 
De o iau rude streine. 

Cât să vor scoate din casă. 
Numele li s-a uita-să. 

Li s-a uita si mormântul. 

Cât i-a-mpresura pământul. 
Ceia [celor] ce nu-ş[i] fac pre lume 
De bunătăţfi] [virtuţi] s-aibă nume. 

Ce folos este de cinste 
Omului fără de minte, 

Ce-ş[i] dă firea omenească 
Pre fire dobitocească. 

De merge fără sâială 
Pre calea cea de sminteală? 

Nu cunoaşte că-1 va duce 

9 

Dezmierdăciunea cea dulce 
De va da ca oaia-n râpă. 

Şi moartea l-va sorbi-n pripă. 


cf. Evanghelia după Matei, traducere şi note de Pr. Dr. Dorin Octavian 
Picioruş, Teologie pentru azi. Bucureşti, 2011, cf. 

https://www.teologiepentruazi.ro/2011/08/ll/evanghelia-dupa- 

matei/. 

(Ps. 48,19-22, 27-48) 

Retorica lui Dosoftei este vehementă. Dar el enunţă ceea ce 

9 

predicile ortodoxe rostesc foarte des: 

Iar tu, oame mişele [sărmane]. 

Să nu dai de gânduri rele. 

Când vez[i] pre păgân că creşte 
Si casa lui să lăteste. 

9 9 9 

Că deaca moare, el piere. 

Cu slava lui, cu avere. 

Cu dâns nemică nu duce 
Dintr-averea lui cea dulce. /.../ 

Cine-i spune-n dereptate, 

De-acela fuge departe, 

Că-i deprins pe cale largă 
Cătră perire de-aleargă 

Şi să tragă pre moşie 
La-ntunerec de vecie. 

(Ps. 48, 59-66, 71-76) 


Dosoftei trece cu îndemânare de la un registru poetic la 
altul şi stăpâneşte atât palierul sublimului, cât şi pe cel al teri¬ 
fiantului. Iar dacă până acum am văzut mai des panorame 
celeste, imagini cosmice ale universului/ creaţiei, privirea psal- 
mistului se orientează şi spre pământ, către frumuseţea terestră. 

Contextul Psalmului 49, la care ne referim, este acela în care 
Dumnezeu îi aminteşte omului, prin glasul psalmistului profet, 
că lumea este creaţia Sa şi că nu doreşte jertfe de animale fără o 
viaţă curată, morală, a celui care aduce jertfa, fără iubire pentru 
Sine şi pentru semenii lui. A Sa este toată natura creată: 

Hiara codrilor cea multă 
Toată de Mine ascultă. 

Am si dobitoace multe. 

Şi de zimbri-am cirez[i] multe. 

Păsări încă am cu cârduri. 

De se ţân de hrană-n câmpuri. 

Am si ţarine destule, 

De-m[i] sunt slugile sătule. 

(Ps. 49, 45-52) 


Se scoate în evidenţă multitudinea, bogăţia faunei şi a 
vegetaţiei, fără prea multă detaliere în cazul de faţă. Detaliile le 
vom găsi în alţi psalmi - în Ps. 103, cu precădere, dar nu numai 
acolo. 

însă şi această privire panoramatică nu este lipsită de sem¬ 
nificaţii şi de valoare plastică şi poetică. Peisajul de mai sus este 
unul vast şi aproape complet: el conţine codri, câmpii („câm¬ 
puri") şi ţarini (câmpuri cultivate), hiare [fiare/ animale sălba¬ 
tice] şi dobitoace [domestice], cirezi de zimbri şi cârduri de păsări 
şi totodată hrană pentru toate aceste vieţuitoare, cât şi pentru 
slugile lui Dumnezeu, pentru oamenii care fac voia Lui. 

Imaginea care se imprimă pe retina minţii este a belşugului 
creaţiei, a preaplinului existenţial, a vieţii care inundă şi adapă 

pământul. E o revărsare de viaţă în tot universul terestru, în 
mijlocul căruia omul nu trebuie să fie decât iubitor şi ascultător. 

Toate aceste făpturi aduse de Dumnezeu întru existenţă 
sunt multe, fapt subliniat (părut tautologic) de Dosoftei: „hiara 
codrilor cea multă", „dobitoace multe", ,,cirez[i] multe", „ţarine 
destule". încât: „este lumea /.../ plină" (Ps. 49, 55-56). 

Ideea de multitudine, chiar dacă perfect conturată, este 
completată de imaginile cirezilor şi ale cârdurilor, conducând la 
impresia de suprasaturare de bunătate şi viaţă a pământului. 
Astfel încât toate aceste elemente devin metonimice, pentru că 
ele ilustrează un întreg care nu poate fi cuprins într-o enume¬ 
rare, care depăşeşte putinţa de reprezentare completă a sa. 

Acelaşi procedeu, al metonimizării, îl va urma şi Emi- 
nescu. Dar nu numai pe acesta, dar şi pe cel al imprimării de 
trăsături aurorale/ caracteristici primordiale acestei naturi 
îmbelşugate şi virgine, a cărei mulţime şi frumuseţe nu sunt 
pauperizate şi afectate de morbul păcatului şi al neascultării. 
Poezia lui Eminescu este plină de codri şi păduri emblematice... 

Cirezile de zimbri şi cârdurile de păsări sunt impresionate şi 
reuşesc să imprime dimensiuni paradisiace naturii terestre. 

E posibil ca Eminescu să fi preluat cirezile/ turmele şi cârdu¬ 
rile de la Dosoftei (de codri nu mai vorbesc), pe care, cel mai 
adesea, le transferă pe seama peisajelor siderale sau infrau- 
mane: „cârduri lungi de blonde lune", „stelele în cârduri 
blonde" ( Memento mori), „stelele-n urmă gonite, o turmă" 
(.Diamantul Nordului), „fluturii. Don Juanii grădinelor, vin în 
cârduri la nuntă" ( Archeus) etc. Semnificaţia este aceeaşi: a 
preaplinului existenţial la nivel terestru şi cosmic. 

De altfel nu e prima dată când Dosoftei suprapune 
belşugul edenic peste un peisaj de natură (un peisaj moldo- 
venizat/ românizat, cu trăsături recognoscibile): „Vinul şi cu 

grâul, şi cu de tot viptul [rodul],/ Cu cirezi şi turme, copără 
pământul./ Dară miere dulce! Cine poate spune/ Ce-au miluit 
Domnul din ceri, că-s tot bune!/ Cine poate scrie toate de- 
amănuntul,/ Că ştiută este ţara-n tot pământul {"(Stihuri la 
luminatul herb al Târâi Moldovei). 

Un tablou cu semnificaţii contrare aflăm ceva mai departe, 
în Psalmul 52, în care descoperim o natură infernală, în locul 
celei paradisiace, un iad care este pedeapsa dumnezeiască pen¬ 
tru păcătoşii care nu renunţă la fărădelegi: 

Când să vor vedea-să petrecând cu pace. 

Le va veni veste precum nu le place. 

Fugindu-ş[i] de umbră, să hălăduiască, 
îi va-mproşca Domnul ca să-i răsâpească. 

Cu multă urgie oasele le-a frânge. 

Vor fi de ocară şi nu s-or mai strânge. 

Că vor cădea-n câmpuri goale şi mâncate 
De muşini, de pasări, de gadini spurcate. 

(Ps. 52,19-26) 

Imaginile sunt macabre, înspăimântătoare. Ne amintim că 
Dosoftei a construit şi altădată astfel de perspective terifiante: 
„Stârvurile-n câmpuri, zăcând aruncate,/ Să strângă troiene de 
vânturi suflate" (Ps. 17,119-120) etc. Dar şi undeva mai departe 
va proiecta în faţa ochilor noştri astfel de tablouri horror: 


Ca la Aendor pologi să zacă. 



312 


Muştile muşini într-înş[ii] să facă. 

Le fă boierii ca [pe] Oriv şi Ziv, 

Zevei şi Sălman, să zacă toţ[i] stârv. 

(Ps. 82, 35-38) 

Imaginile ne amintesc de Arghezi sau de Radu Gyr, cel din 
Balada din Bucegi sau din Balada fratelui care-a murit de ciumă : 

Şi pe câmp, prin snopi, 
zumzet de tăune: 
leşuri fără gropi 
coc putreziciune. 

Stârvuri îi aţin, 
căile, oriunde, 
lăcrimând venin 
din găoci afunde etc. 

Aşa încât există două tipuri de peisaj dosofteian: cel para- 
disiac si cel infernal. 

9 

Si în Psalmul 50 sunt destule versuri reuşite: 

9 9 

Fie-Ţ[i] milă. Doamne, de mă iartă. 

Cu milostivirea cea bogată. 

Şi pentru a Ta ieftinătate 
Să mă curătesti de răutate. 

9 9 

Şi mai cu de-adins de rău mă spală 
Şi mă limpezeşte de greşeală. 

Că eu îm[i] ştiu a mea fărălege 



313 


Şi răul mieu nainte-mi ce merge. 

Ţie Ţ[i]-am greşitu-Ţ[i], Doamne Svinte, 
De-am făcut răutăţ[i] denainte. 
Cuvintele Tale Te-ndireaptă 
La Giudeţ să-nvinci 269 , când vei da plată. 

Iacă-s zămislit în strâmbătate. 
Aplecat de maică-mea-n păcate. 

Ce Tu, Doamne, iubeşti dereptatea, 
De-Ţ[i] arăţ[i] pre mine bunătatea. 

Şi cu taine ce nu să pot spune 
Mi-ai atătat a Ta-nţălepciune. 

Cu izopul 270 Tu mă ocropeşte [mă stropeşte] 
Si mă scaldă de mă curăteste. 

Să hiu spălat şi alb ca omeţii. 

Să mă bucur şi eu cu direpţii 
De veşti bune şi preacuvioase. 

Si să-mi bucuri mişelele 271 oase. 

9 9 


269 Formă verbală mai apropiată de etimon: vinco, vincere, vid, victus 
= a învinge. 

270 Isop = ulei aromat extras din frunzele unui arbust exotic. 

271 „Un alt calificativ, mişel, în sensul latin de «mizer» ( misellus ), va 
reactiva peste timp, în special la autorul Zodiei Cancerului. De notat la 
Dosoftei şi dubletul meser: Dumnezeu «vede pre cel meser şi pre tot 
lipsitul»", cf. Constantin Ciopraga, Personalitatea literaturii române, Ed. 
Princeps Edit, Iaşi, 2007, p. 171. 

Dubletul etimologic meser/ mizer va apărea în versurile lui Gh. 
Asachi. 

Doamne, nu-Ţ[i] întoarce svânta faţă 
De greşele ce-am făcut, cu greaţă 272 . 

Şi de câte-am lucrat fără lege. 

Cu milostivirea Ta le şterge. 

Inemă curată Tu-m[i] zideşte 
Şi duh dirept în zgău îm[i] noieşte. 

Nu mă urni din svânta Ta fată. 

Si Duhul Tău cel Svânt ce mă-nvată 

9 9 

Să nu-L depărtez[i] de cătră mine. 

Ce să-mi dai bucurie cu bine. 

Cu svânta Ta, Doamne, mântuinţă. 

Şi să-m[i] dai şi duh de biruinţă, [etc.] 

(Ps. 50,1-36) 

Modelul acesta, în care un vers este singular, alcătuit dintr- 
o unică propoziţie, este oarecum ieşit din tipare. Dar va fi folosit 
adesea de Arghezi. „Milostivirea cea bogată": epitetul substan¬ 
tivului la singular sugerează ideea unui tezaur de milă sau a 
unei vistierii a milostivirilor lui Dumnezeu. „Ieftinătatea" lui 
Dumnezeu înseamnă uşurinţa cu care iartă, puţina certare cu 
care plăteşte păcatele oamenilor, dacă ei se pocăiesc. Dumnezeu 
are milostivire bogată dar şi ieftinătate a iertării, iar Dosoftei a 
subliniat această trăsătură. în Psaltirea coresiană de la 1577 


272 Constantin Ciopraga, op. cit., p. 167: „starea de nelinişte, de 
tristeţe prelungită, se traduce prin greaţă, din latinescul grevitas, sugerând 
dificultatea de a exista, dar şi dezgust, apăsare, silă, amărăciune difuză". 

avem: „Miluiaşte-mă, Doamne, după mare mila Ta şi după 
multe eftenşugurile Tale" 273 . 

O minunată metaforă - chiar o metaforă revelatorie, în 
termenii lui Blaga - este: „mă limpezeşte de greşeală". De data 
aceasta limpezirea de greşeli/ păcate este o expresie plastică ce 
îi aparţine întru totul poetului Dosoftei, orice altă traducere 
utilizând verbul a curaţi. Sufletul spălat de păcate este nu doar 
curat, ci şi limpede. Aici Dosoftei a fost magistral, pentru că a 
sugerat o comparaţie a sufletului care s-a pocăit cu apa limpede, 
clară, curată. 

Omul limpezit de greşeli înseamnă mai mult decât spălat 
(verb repetat de câteva ori în acest psalm: „Şi mai cu de-adins 
de rău mă spală /.../ Mă scaldă de mă curăţeşte,/ Să hiu spălat"). 
Limpezirea lui înseamnă că este cu totul curăţit de orice urmă 
de pată a păcatului. înseamnă a nu mai recunoaşte nicio urmă 
de murdărie în sufletul său. Că este cu totul înnoit de iertarea si 

9 

milostivirea lui Dumnezeu. Aceasta este spălarea şi limpezirea 
sufletului „cu milostivirea cea bogată" a lui Dumnezeu şi cu 
iertarea Sa care vine repede, dacă şi căinţa este rapidă. Iertarea 
Lui e ca un râu repede de munte, care „limpezeşte de greşeală". 

în urma lui rămâne un suflet limpezit/ limpede, care este 
aşa cum trebuie să fie sufletul uman: curat, translucid, prin care 
să răzbată razele luminii dumnezeieşti, care să se reflecte în el si 
să-i anime reflecţia, nu opac şi plin de noroi. 

273 Coresi, Psaltirea slavo-română (1577) în comparaţie cu Psaltirile 
coresiene din 1570 si din 1589, text stabilit, introducere si indice de Stela 
Toma, Ed. Academiei RSR, Bucureşti, 1976, p. 221. 

Aceeaşi exprimare şi în Coresi, Carte cu învăţătură [Cazania a Il-a] 
(1581), op. cit., p. 157: „Nu spre dereptatea noastră nădăjduimu, ce spre 
mila Ta şi eftenşugului Tău" (o parafrazare, de altfel, a Psalmului 50, într- 
o rugăciune inserată într-o predică şi care conţine multe astfel de para¬ 
fraze psalmice). 

De aceea adaugă puţin mai jos: „să hiu spălat şi alb ca 
omeţii". Comparaţia cu zăpada (de data aceasta) este specifică 
originalului şi apare în toate traducerile. 

Din raţiuni prozodice, Dosoftei a optat pentru forma 
„omeţii ,, (şi nu este un hapax în psalmii versificaţi), care e feri¬ 
cită: un plural pentru omăt care nu există decât în această formă 
poetică. Cred că Budai-Deleanu a fost inspirat de această licenţă 
a lui Dosoftei în sensul de a crea forme libere ale cuvintelor, 
pentru că şi el, în epopeea sa, a apelat de multe ori la această 
tehnică, modificând forma receptă a cuvântului şi creând ter¬ 
meni poetici aproape totdeauna expresivi. Ea dovedeşte elastici¬ 
tatea vocabularului şi a gramaticii în utilizarea lor literară, 
desfiinţând ideea de rigiditate/ stricteţe şi dovedind că în utili¬ 
zarea literară, dezinvoltă şi creativă, nu are ce căuta aprecierea 
rigurozităţii lingvistice sau gramaticale. Expresia plastică deter¬ 
mină plasticizarea cuvintelor, care capătă forma unor realităţi 
libere şi organice, având un corp fonetic dar mai ales un sens 
spiritual. 

Revenind la psalmul nostru, imaginea omătului e com¬ 
plementară celei a limpezimii. Chiar şi sonoritatea omătului 
conţine mai multe sugestii ale reflecţiei decât ar putea realiza 
funcţia conotativă a zăpezii. Dar albul pur al omătului/ zăpezii 
şi limpezirea de orice impurităţi sunt caracteristicile sufletului 
uman, aşa cum este el creat de Dumnezeu (comparaţiile nefiind 
niciodată ideale, ci doar relative, atunci când privesc realităţi 
spirituale, care sunt mai presus de putinţa de a fi exprimate în 
cuvinte). 

Insistenţa acestui psalm asupra portretului spiritului 
uman a fost corect intuită şi tradusă poetic de Dosoftei. 
înrudirea sufletului cu Dumnezeu se vede din aceea că, asa cum 
explică Antim Ivireanul, şi schimbarea la faţă a Domnului pe 

Tabor implică o strălucire comparată cu soarele şi cu zăpada: 
„obrazul Lui străluciia ca soarele si vesmintele Lui era albe ca 
zăpada. Iar asămânarea aceasta o obrazului cu soarele şi a 
veşmintelor cu zăpada, nu doară pentru aceia să asămânează 
cum că nu ar fi strălucit obrazul Lui decât soarele, sau vesmin- 
tele Lui nu ar fi fost mai albe decât zăpada, ci pentru că aici, în 
lume, nu avem noi alt nimic mai strălucitor si mai luminat decât 
soarele sau mai alb decât zăpada" 274 . 

De aceea, şi Psalmul 50 spune: „spăla-mă-vei şi mai mult 
decât omătul, albi-mă-voi" (Ps. 50, 9) 275 . Aşa încât sufletul 
limpezit de păcate, „spălat şi alb ca omeţii", arată faptul că 
iertarea lui Dumnezeu înseamnă restaurea omului în asemăna¬ 
rea lui primordială cu Dumnezeu, Creatorul lui. 

Jertfa plăcută lui Dumnezeu este „sufletul înfrânt", „inema 
zdrobită şi frântă" (Ps. 50, 52-53). De la omul cu astfel de inimă 
şi suflet primeşte Dumnezeu şi celelalte jertfe. 

Şi aici Dosoftei adaugă, pe lângă „viţei pe oltari [altare]", 
care provine din original şi era jertfa specifică Vechiului Testa¬ 
ment, şi alte „jărtve direpte": „colaci şi prinoase /.../ Vin şi 
pâine, unt[delemn] şi cu grâu dulce [colivă]" (Ps. 50, 61-63). 

Insă pentru Dosoftei aceste adăugiri nu formau o traducere 
infidelă. Pentru că, în primul rând, nu era o traducere propriu- 
zisă, ci o adaptare a psalmilor, nu numai pentru a deveni proprii 
poeziei cu ritm şi rimă, ci şi conştiinţei creştin-ortodoxe. 
Prelucrarea în sensul poetizării i-a oferit Mitropolitului Moldo¬ 
vei posibilitatea cât şi soluţia pentru o traducere în sensul 
receptării lor în spiritul gândirii ortodoxe, prin intermediul 
căruia, de fapt, psalmii sunt înţeleşi şi apreciaţi în Biserica Orto¬ 
doxă. 


274 Antim Ivireanul, Opere, ed. cit., p. 10. 

275 Cf. Dosoftei, Psaltirea de-nţăles, op. cit. 

Psalmului 51 îi adaugă un motto care nu există în original 
şi pe care îl concepe el însuşi: „Direptul să va cruţa ca un 
măslin,/ Iar strâmbul să va tăia ca un spin". însă face aceasta 
pornind de la conţinutul psalmului, căruia mottoul îi rezumă 
semnificaţia. 

9 

Psalmul este construit tocmai pe această antiteză, între 
păcătosul care este ca un pom uscat şi Dreptul ca un pom roditor: 

Ce te lauz[i], cela ce eşti tare 276 . 

Cu mânia ce sloboz[i] din nare 277 . 

De faci toată zua răutate 
Si-n limba ta scorneşti strâmbătate? 

9 9 

Ca dintr-un brici ascuţât pre cute. 

Faci vicleşug şi-nşelăciuni multe. 

Toată strâmbătatea ţ[i]-este dragă. 

Şi de cuvânt dirept tu prinz[i] tagă [tăgadă]. 

Iubeşti a-mpresura cu cuvântul 
Şi cu limba să-nşeli tot pământul. 

Ce [ci] Dumnezău te-a strica cu totul 
Şi te-a rupe de unde ţi-i locul. 

Că te-a săpa de la rădăcină. 

De nu ţî s-a mâi şti de trupină. /.../ 

Iar eu îţ[i] dvoresc înainte. 

Ca un măslin rodit. Doamne Svinte... 


276 Păcătosul care se crede tare în lume. 

277 Care sufli pe nări ca un taur sau ca un animal sălbatic = imagine 
metaforică a mâniei si a sălbăticiei. 

(Ps. 51,1-14, 25-26) 


Limba ascuţită ca un brici, care taie, este o imagine proprie 
psalmului. Iar pentru că psalmul vorbeşte despre cel tare/ 
puternic, Dosoftei i-a adăugat atributul de a sufla „din nare"/ pe 
nări, întrucât şi în altă parte avem această comparaţie a celor 
păcătoşi şi ucigaşi ai aproapelui cu nişte fiare sălbatice: „tauri 
mă-mpresoară/ Cu căscate guri, să mă omoară/ Ca leii ce apucă 
şi zbiară" (Ps. 21, 43-45). 

Compararea Sfinţilor cu pomii din grădina Raiului se face 
chiar din Ps. 1: „Ferice de omul ce n-a merge/ în sfatul celor fără 
de lege /.../ Ce voia lui va fi tot cu Domnul /.../ Şi va fi ca pomul 
lângă apă [apa vieţii, PIristos],/ Carele de roadă nu să scapă./ Şi 
frunza sa încă nu-ş-va pierde,/ Ce pre toată vremea va sta 
verde". 

Cantemir recapitulează: „Lumea dară ca o grădină, într- 
însa oamenii ca nişte flori, precum mărturiseşte [Prorocul]: 
„Izrail va răzsări ca crinul" (Osie gv. 14, sh. 6), „Toată carnea [tot 
trupul] fân şi toată slava ei ca floarea câmpului" (Isaiia gv. 40, sh. 
7, 8), sau: „Ca pomul iaste omul şi ca roada, adică ca poamele 
faptele lui; din pomul bun va ieşi roadă bună" [cf Mt. 7,16-17]. 
Cătră aceasta urmeadză unde dzice pentru omul bun: „Şi va fi 
ca lemnul lângă izvoarăle apelor şi la vremea sa va da roada sa 
şi frundza lui nu va cădea" (Psalm 1, sh. 3 şi Ierem. gv. 17, sh. 
8 )" 278 . 


278 Dimitrie Cantemir, Divanul sau Gâlceava înţeleptului cu lumea sau 
Giudeţul sufletului cu trupul, text stabilit, traducerea versiunii greceşti, 
comentarii şi glosar de Virgil Cândea, postfaţă şi bibliografie de Alexan¬ 
dru Duţu, Ed. Minerva, Bucureşti, 1990, p. 64. 

în Noul Testament se continuă aceeaşi simbolistică: „Căci 
acum/ deja securea stă la rădăcina copacilor. [Şi] astfel tot 
copacul care nu face fruct/ rod bun este tăiat şi se aruncă în foc" 
(Mt. 3,10; 7, 19) 279 . 

Hristos, pe drumul spre răstignire, spune femeilor ce 
plângeau: „Căci dacă cu lemnul cel umed [adică viu, verde, plin 
de sevă] [ei] fac acestea, cu cel uscat [Dumnezeu] ce are să facă?" 
(Lc. 23, 31) 280 . Hristos este lemnul viu. 

De aceea Sfântul Augustinus, în comentariul său la Psalmi, 
oferă o interpretare mesianică psalmului l 281 . 

Cei care fac roade, prin urmare, sunt cei altoiţi pe Hristos, 
Pomul Vieţii, sau sunt acei pomi sădiţi lângă izvoarele apelor 
Vieţii. De aceea se face această comparaţie, şi în Ps. 51, a 
credinciosului cu pomul care rodeşte: „Iar eu /.../ ca un măslin 
rodit". 

în inimă se nasc gândurile: „în inemă-ş[i] zâce cel fără de 
minte /.../ deşerte cuvinte" (Ps. 52,1-2). 

Acest lucru îl va spune şi Domnul: „Căci din inimă vin 
gânduri rele, ucideri/ omoruri, adultere/ preacurvii, desfrânări/ 
curvii, hoţii/ furtişaguri, mărturii mincinoase, blasfemii" (Mt. 
15, 19) 282 . Biblia de la 1688 vorbeşte despre „gândurile inimii" 
(Dan. 2, 30, Evr. 4, 12) şi „cugetul inimii" (Ps. 48, 3, Lc. 9, 47, 


279 Cf. Evanghelia după Matei, Teologie pentru azi, 2011, op. cit. 

280 Cf. Evanghelia după Eucas, ediţia liturgică, traducere din LXX de 
Pr. Dr. Dorin Octavian Picioruş, Teologie pentru azi. Bucureşti, 2019, cf. 
https: //w ww. teologiepentruazi. ro/2019/05/22/e vanghelia-dupa-lucas- 
editia-liturgica/. 

281 Sanctus Augustinus, Enarrationes in Psalmos, în PL 36, col. 67. 

282 Cf. Evanghelia după Matei, Teologie pentru azi, 2011, op. cit. 

Fapt. 8, 22), de unde Cantemir va crea şi sintagma: „mintea 
inimii" 283 . 

Neavând modele poetice în limba română, totuşi Dosoftei 
ştie să instrumenteze în mod desăvârşit interogaţia şi repetiţia 
retorică: 


Atunce ce-ţ[i] pare când va veni Domnul 
Din ceri să ia sama ce lucrează omul. 

Când nu va fi nime să poată-nţălege. 

Când s-or înmulţî-să cei fără de lege. 

Când de cătră Domnul toţ[i] să vor abate. 

Când vor fi netrebnici, ne-având bunătate? 

Că nu-i pănă-ntr-unul nice să-nţăleagă 
Ceia ce fac rele cu inemă largă... 

(Ps. 52, 7-14) 

Şi pentru rele trebuie „inemă largă", pentru că adâncurile 
inimii, aşa cum mai spuneam şi altădată, se pot lărgi în ambele 
sensuri, spre bine sau spre rău. 

împlinirea Legii şi a Profeţilor în Hristos e subliniată din 
nou de Dosoftei, prelucrând Psalmul 52: 

Dă, Dumnezău Svinte, din Sion să vie 
în creştinătate a Ta-mpărăţie, 

Şi-Ţ[i] întoarce prada care Ţi-i robită, 

Să-ş[i] vie la urmă-n ţara cea dorită. 


283 Dimitrie Cantemir, Istoria ieroglifică, ediţie îngrijită de P. P. Pa- 
naitescu si I. Verdes, studiu introductiv de Adriana Babeti, Ed. Minerva, 
Bucureşti, 1997, p. 303. 

Să vază Iiacov, să să veselească. 
Cu creştinătatea să Te proslăvească. 

(Ps. 52, 29-34) 


Dosoftei leagă profeţia tainică din finalul Psalmului 52 de 
o profeţie a Domnului: „Şi vă spun vouă că mulţi din răsărituri 
si apusuri vor veni si vor sta la masă cu Avraam si Isaac si Iacov 

9 JL 9 9 9 

în împărăţia Cerurilor" (Mt. 8, Îl) 284 . 

„Prada" de care vorbeşte Psalmul 52 este interpretată ca 
fiind cei legaţi în Iad până la învierea Domnului. în cântările 
ortodoxe, Hristos a prădat avuţia Iadului, pe cei legaţi/ robiţi de 
moarte şi de Satana. In Prohodul din Vinerea Mare, se spune: 
„Iadul s-a-ngrozit, Dătătorule de viaţă. Doamne, când prădată 
şi-a văzut bogăţia lui şi-nviaţi pe morţii cei legaţi din veac" 285 . 
Aceasta este „prada care Ţi-i robită", la care se referă Dosoftei. 
în omilia pascală a Sfântului Ioannis Hrisostomos se pomeneşte 
de asemenea despre această prădare: „Prădat-a iadul Cel ce S-a 
pogorât în iad" 286 . 

Iar „ţara cea dorită" înseamnă, ca peste tot în psalmii versi¬ 
ficaţi ai lui Dosoftei, împărăţia Cerurilor. 

Psalmul 53, alcătuit din catrene si având versuri hexasi- 
labice, e o altă reuşită poetică, în care întâlnim şi acele scurte 
versuri magistrale unde este menţionată „ruga din tăcere", 
isihastă, deşi psalmul (original) nu vorbeşte despre tipologia 
rugăciunii. 

Să revenim însă la versificarea dosofteiană: 


284 Cf. Evanghelia după Matei, Teologie pentru azi, 2011, op. cit. 

285 Triodid, Ed. IBMBOR, Bucureşti, 2000, p. 656. 

286 Penticostar, Ed. IBMBOR, Bucureşti, 1999, p. 25. 

Doamne, mă spăşeşte 
Cu svântul Tău nume. 

Fă-mi giudeţ pre lume 
Şi-ntreg mă fereşte. 

Cu a Ta putere. 

Grijă când am multă. 

Tu, Doamne, mi-ascultă 
Ruga din tăcere. 

Că să rădicară 
Asupra-mi păgânii 
Si cu toti streinii. 

De mă-mpresurară. 

Şi nu-Ţ[i] au de frică. 

Când svântul Tău nume, 

Ce-i vestit în lume. 

L-iau într-o nemică. 

Că mie mi-i vântă [ajutor] 

Domnul, sufleteşte. 

De sunt şi trupeşte 
întreg, fără smântă. [etc] 

(Ps. 53,1- 20) 

în Vechiul Testament, modelul pentru această „rugă din 
tăcere", lăuntrică, rugăciune a inimii, se află în rugăciunea 
Annei, mama Profetului Samuil: 

„Rugăciunea Annei e o paradigmă a rugăciunii 

isihaste, a rugăciunii în lăuntrul inimii, care se înalţă către 

Dumnezeu fără glas, în tăcere abisală" 287 . 

Amintind de „ruga din tăcere", se vede că Dosoftei 
interpretează începutul psalmului - „Doamne, întru numele 
Tău mântuieşte-mă" - în sensul rugăciunii isihaste: Doamne 
Iisuse Hristoase, Fiule al lui Dumnezeu, miluieşte-mă pe mine, păcă¬ 
tosul! 

Discutam şi altă dată despre aceeaşi rugăciune în tăcere, în 
liniştea inimii, fără cuvinte, menţionată şi de poeţii moderni, ca 
Tudor Arghezi („Ruga mea e fără cuvinte" (Psalm)) sau Ion 
Vinea („tăcerile cu rugăciunile" (De profondis)). Şi convingându- 
ne că Dosoftei nu fusese trecut cu vederea si că nu e vorba de 

9 

vreo coincidenţă. Ion Pillat chintesenţiază opera poetică a lui 
Dosoftei în versul următor: „Nu-i nicio poezie să fie ca tăcerea" 
(Bătrânii). 

Dosoftei creează, din substantivul cugetare (din infinitivul 
lung al latinescului cogitare), varianta „cugetătură", e drept, din 
raţiuni prozodice, dar adăugând astfel mai multă gravitate 
cuvântului şi o anumită tensiune, dacă îl comparăm cu alte 
substantive derivate, care au aceeaşi terminaţie (precum uitătu¬ 
ră, sperietură, etc.): „sunt cu spaimă-n cugetătură" (Ps. 54, 4). 

In aceeaşi manieră şi cu acelaşi scop creează, puţin mai 
departe, şi o formă verbală mai lungă decât cea uzuală, spu¬ 
nând, în loc de mă-ntunecă : 

Groază, cutremur mă-ntunecază, 


287 Pr. Dr. Dorin Octavian Picioruş, Teologia Dogmatică Ortodoxă, voi. 
I, cf. https://www.teologiepentruazi.ro/2013/03/01/teologia-dogmatica- 
ortodoxa-vol-1-23/. 

Firea nu-m[i] poate să stea să vază. 
(Ps. 54,13-14) 


Lungirea formei lexicale obişnuite lasă impresia formării 
unui ecou în conştiinţă, a depăşirii unui stadiu normal expe- 
riential si intrarea într-o zonă de turbulentă afectivă, de frică 
patologică. Insă nu reacţia este supradimensionată, ci motivele 
sunt de natură să provoace dezechilibru şi să devasteze chiar şi 
un psihic normal. Este frica sau groaza omului care nu se gân¬ 
deşte să facă rău şi care se simte copleşit/ depăşit atunci când 
vede plasa de intrigi din jurul său. 

Ceva mai departe, într-un alt psalm, va crea substantivul 
„întunecăciune" („Să-şi ia plata şi să să smintească,/ Şi-ntune- 
căciunea să-i orbască", Ps. 68, 77-78), o formă poetică ce 
agravează semnificaţia negativă a întunecării, pe de o parte, iar, 
pe de altă parte, asociată acustic cu alte forme substantivale 
sufixate cu -ăciune (spre exemplu amărăciune sau stricăciune), 
conferă şi mai multă intensitate pejorării. 

Ipocriţii şi uneltitorii sunt portretizaţi cu abilitate plastică: 

Inema-ntr-înşii nu să potoale. 

Grăiesc din gură cuvinte moale, 

De-ţ[i] par ca untul de unsuroase, 

Ele-s ca lancea de sâmceloase [tăioase]. 

(Ps. 54, 63-66) 

Comparaţiile în sine şi antiteza nu reprezintă o contribuţie 
originală a lui Dosoftei. Insă imaginea moliciunii cuvintelor, „ca 

untul de unsuroase", este din nou rezultatul unei intenţii aucto- 
riale care mizează pe aliteraţie şi eufonie pentru a marca intensi¬ 
tatea crescândă a sentimentului de indignare. 

Deosebită este şi o altă imagine, cea a „minţii întinse" către 
Dumnezeu, pentru că ideea psalmului este aceea de a-ţi pune 
nădejdea în Dumnezeu când nu mai e nicio scăpare şi a arunca 
spre El grija care te apasă. Dosoftei a transpus-o astfel: 

Iară tu, oame, n-ii hi [nu vei fi] cu lipsă, 

De-i hi spre Domnul cu mintea tinsă. 

(Ps. 54, 67-68) 

Dimpotrivă, „pizmaşii vor da-n genune,/ Urniţ[i] de Dom¬ 
nul în putregiune" (Ps. 54, 71-72). 

Genunea din versul de mai sus înseamnă iad sau adâncul 
iadului. Are, prin urmare, altă semnificaţie decât în alţi psalmi, 
unde înseamnă mare sau abis de ape: „Preste luciu de genune/ 

_ /V 

Trec corăbii cu minune" (Ps. 103,109-110); „In mări şi pre ape la 
toată genunea,/ De Ş[i]-au ivit Dumnezău minunea" (Ps. 134, 
13-14). 

Dar şi mai târziu, la Eminescu, genunea va avea această 
dublă semnificaţie: „Fu prăpastie? genune? Fu noian întins de 
apă?" (Scrisoarea I); „diluviul de flăcări, lung întins ca o genune" 
(.Memento mori). 

Psalmul 55 ilustrează din nou încleştarea luptei cu vrăjma¬ 
şii spirituali, cu zburătorii în văzduh, cei care „Sunt cu mulţâi 
strâns[i] asupră-mi să mă dea de râpă/ Şi să bat de la nălţime să 
mă surpe-n pripă" (Ps. 55, 5-6). Versurile acestea ne lămuresc 
faptul că omul din versul al treilea - ca şi cu alte ocazii în Psaltire 

- ilustrează figurativ şi metonimic mulţimea inamicilor spiri¬ 
tuali: 


Şi să nu laş[i] toată z[i]ua om ce mi-i cu scârbă 
Să mă lupte, să stropşască, să să puie-n gârbă. 

(Ps. 55, 3-4) 


Enumeratia cu rol de intensificare a senzaţiei de desfă- 

9 9 

şurare a conflictului denotă faptul că Dosoftei stăpâneşte şi 
tehnica tabloului dinamic, marţial, în care maeştrii s-au arătat 
cronicarii moldoveni. Războiul acesta este nevăzut si lăuntric, 
are alt caracter decât cel din cronici, pentru că, aşa cum spu¬ 
neam, duşmanii „să bat de la năltime" si nu sunt combatanţi 
obişnuiţi. Şi cu toate acestea nu este mai puţin dramatic, ci 
dimpotrivă: „Mi să strâmbă toată z[i]ua şi stau de mă-ngână /.../ 
Să pun leşnici [pânditori], întind laţuri şi stau de vinează" (Ps. 
55.11,13). 

Nădejdea de biruinţă este doar în „mila bogată" (Ps. 55,22) 
a lui Dumnezeu, pentru care Ii aduce laudă: 

Că mi-ai scos mişelul suflet de moarte cu jele 

Şi mi-ai şters ochii de lacrămi, iertându-mi greşele. 

Şi de lunicuş mi-ai datu-mi să mărg fără greaţă, 
Slujindu-Ţ[i] precum să cade,-n lucoare de viaţă. 

(Ps. 55, 29-32) 

Tensiunea confruntării spirituale este evidentă, ca şi cea - 
pe de altă parte - a concentrării la rugăciunea către Dumnezeu, 



328 


Singurul care poate înclina balanţa în favoarea celui slab în faţa 
unor asemenea inamici. 

De fapt, acesta este un element definitoriu al psalmilor, 
acela că ilustrează situaţii limită şi dau glas unor tensiuni 
psihice şi spirituale copleşitoare. Niciodată nu e vorba de 
sentimente firave sau îndoielnice, ori de situaţii relative, fără 
importanţă capitală pentru viaţa celui care imploră intervenţia 
dumnezeiască în existenta sa. 

5 

Mergând mai departe, în Psalmul 56 autorul introduce o 
altă variaţie prozodică, combinând dodecasilabul cu octosilabul 
în sextine: 

Hie-Ţ[i] milă. Doamne Svinte, hie-Ţ[i] milă. 

Că spre Tine mi-i nedejdea când am sâlă. 

Si mişelul mieu de suflet Tie caută. 

Să-l acoperi cu aripa Ta cea lată. 

Până să va trece toiul 
Şi va-ndărăpta pohoiul. /.../ 

Ţ[i]-ai trimisu-Ţ[i], Doamne, mila ş-adevara. 

De mi-ai curăţât ponoslul şi ocara. 

Si mi-ai scos din lei mişelul mieu de suflet. 

Ce gârbiia, [leii] pregiur [de] mine cu rău cuget. 

Că de nu mi-ar părţi 288 Domnul, 

Turburat mi-as dormi somnul. 

9 

Fiii lumii ş[i]-au ieşit din omenie. 

Le sunt dinţii lănci cu ostii de mânie 

5 

Slobozâte, şi li-i limba spată iute, 

Ascuţâtă-n doauă rosturi ca pre cute. 


288 De nu mi-ar lua partea. 

Dinţii să li să jimbască 289 
Şi limba să să tâmpască. /.../ 

Că mi-i inema gătată să Te vază 
Pre tot ceas, Dumnezău Svinte, lăsând rază. 
Şi cu slava mea sunt gata să mă mânec: 
Scoală slava mea, te scoală de zî cântec 
în lăută. Demineată 

9 

Mă voi scula cătră viată. 

9 

(Ps. 56,1-6,13-24, 31-36) 


Şi din acest punct de vedere, al variaţiei prozodice. Psaltirea 
în versuri este o adevărată carte de poezie, în care Dosoftei a pus 
fundamentul liricii româneşti. Coşbuc sau Şt. O. Iosif vor apela 
la un tipar prozodico-poetic apropiat de cel de mai sus. 

Poezia română de mai târziu, şi în special Arghezi, puteau 
afla în psalmii versificaţi un repertoriu destul de larg al bleste¬ 
melor la adresa celor ce: „la inemă vă zace/ Strâmbătatea ce vă 
place" (Ps. 57,5-6). Vom reliefa din nou aceste aspecte când vom 
ajunge la situaţii poetice similare din operele poeţilor moderni. 

Dosoftei este primul care împleteşte duritatea expresivă cu 
imaginea poetică: 


Streinatî-s din mătrice 

9 

Păcătoşii, si li-oi zâce 

9 '9 

Că din zgău [pântece] să răzleţâră 
In minciuni de rătăciră. 


289 Să li se ştirbească. 

5 

Ca vipera-nveninează 
Cu muşcătura, să piarză. 

Şi cuvânt cu dereptate 
Nu-1 vor nice de departe 

Să-l auză, s-aibă trudă; 
[Sunt] ca şi aspida cea surdă 
De descântec, ce vinează 
Vânătoriul să o piarză. 

Ce le dă, Dumnezău Svinte, 
Certare, să tâie minte. 

Şi-i ucide preste falcă. 

Să le frângi dinţii, să tacă. 

Şi leilor le despică 
Fălcile cu care strică, 

Fă-i ca apa ce-i vărsată. 

Ce nu-i în samă băgată. 

Şi arcul să-ş[i] tragă moale. 
Să să slăbească din foaie. 
Să pieie ticăiţeşte [mizerabil]. 
Ca ceara ce să topeşte. 

Şi ca cubelcii [melcii] să arză 
De soare, şi să nu-1 vază. 

Să nu poată să să tragă 
Preste spini, fără de vlagă. 


Ca păduceii [măceşii] să sece 

De pojar şi de vânt rece. 

Cu urgie să dea-n râpă, 

Să-i soarbă [prăpastia] de vii cu pripă. 

(Ps. 57, 9-40) 


* 


Şi să nu-i laş[i] să-mble fără lege. 

Ce să-i întorci spre sară s-alerge 
Impregiur de târg, să flămânzască. 
Ca câinii cercând să să hrănească. 

Că ce ei latră si ce lucrează 

9 

Le pare că nu-i nime să-i vază. 

Ce Tu, Doamne, de dânşii vei râde. 
Când în laţ cu păgânii s-or prinde. /.../ 

Căzură-n laţ pentru sămeţâia, 
Căce i-au cuprins blăstămăţâia. 

Le va ieşi vestea de perire 
Ce le va veni fără de ştire. 

9 

Si Te vor cunoaşte că eşti Domnul 

9 9 9 

Pre tot locul şi preste tot omul. 

Şi pre Iacov ai oblăduinţă [stăpânire]. 
Că pământul tot Ţi-i cu credinţă. 

Şi pizmaşii cei fără de lege 
Să să-ntoarcă spre noapte, s-alerge 
Ca câinele si să flămânzască, 

9 ' 

Pregiur târgul tot să cehăiască [să latre]. 

Cercând hrană şi scurmând prin tină. 
Să să culce si fără de cină. 

9 

(Ps. 58,18-23, 41-54) 


Ultimele două strofe din Psalmul 57 ne incită si la alte 

9 

anamneze moderne, făcându-ne să ne gândim la poemul După 
melci, al lui Ion Barbu. Mircea Scarlat atrăgea atenţia asupra 
blestemelor din poezia lui Eminescu 290 . Fără îndoiala, vehe¬ 
menţa apostrofării sub forma imprecaţiilor de acest fel va fi 
foarte mult pe placul poeziei moderniste. Iar Arghezi este cel 
mai reprezentativ în acest sens (Blesteme). 

Cu totul remarcabilă este imaginea „vinurilor de plâns", la 
finalul unor formulări antinomice, în care este profilat un 
portret paradoxal al lui Dumnezeu, ca Cel ce mustră şi mângâie 
în acelaşi timp sau într-o succesiune neintuită de om, care nu 
poate nici să presimtă şi nici să recepteze această schimbare, mai 
rapidă şi mai presus de firescul lui uman: 

Doamne, lepădatu-ne-ai şi ne-ai surupat, 

Pre noi mâniatu-Te-ai si ne-ai si crutat. 

9 9 9 

Pământul clătitu-l-ai si l-ai strămutat, 

I-ai strânsu-i frânturile si l-ai vindecat. 

9 

Că Te-ai arătatu-Te aspru şi aprins, 

290 Mircea Scarlat, Istoria poeziei româneşti, voi. II, Ed. Minerva, Bu¬ 
cureşti, 1984, p. 101. 

De ne-ai adăpatu-ne cu vinuri de plâns. 
(Ps. 59,1-6) 


Ca si în alte situaţii, semnalate mai sus, formele acestea 
verbale prelungite prin pronume adjuvante ( lepădatu-ne-ai , 
mâniatu-Te-ai, clătitu-l-ai, i-ai strânsu-i, Te-ai arătatu-Te ) pun 
accentul pe velocitatea imperceptibilă, la nivelul senzaţiei uma¬ 
ne, a acestei dinamici, dar care, în acelaşi timp, are consecinţe 
imediate şi cât se poate de concrete şi de grele pentru cei de pe 
pământ. 

Din punct de vedere auditiv, formularea poetică este la fel 
de impresionantă, creând, prin cascada acestor forme verbal- 
pronominale, senzaţia unui vuiet, al unui fundal sonor care 
zguduie şi înspăimântă, însoţind mânia aprinsă a lui Dum¬ 
nezeu. 

„Vinurile de plâns", pe de altă parte, este una dintre cele 
mai frumoase metafore pe care le-a conceput Dosoftei - alături 
de cea a vieţii care trece ca o „umbră rară", pe care am sesizat-o 
undeva mai sus. Pentru că plânsul pocăinţei este tare ca vinul. 
Iar acest plâns nu este singular, ci se formează ca vinuri multiple 
ale plânsului, ale pocăinţei, cu densitate şi tărie variabile, ieşind 
din zăgazurile inimii şi ale conştiinţei. 

Dumnezeu îl ajută pentru ca să nu fie nevoit să fugă pentru 
a scăpa „de umbră de om": 

Nime nu mă va-ntiri [goni] să fug la cetăţ[i] 

Cu şanţuri, cu tare străj[i], cu porţ[i] cu lăcăţ[i], 

Nice m-a-nşira să fug pănă la Edom, 

De oaste-npăimat, să scap de umbră de om. 

(Ps. 59, 25-2) 


întreaga strofă e o construcţie în plan imagistic realizată de 
Dosoftei. Avem tabloul unei cetăţi întărite realizat numai prin 
enumeraţie ( şanţuri , străji, porţi, lăcâţi), procedeu retoric ce sus¬ 
ţine - deşi nouă ni se pare o pictură suprarealistă - imaginea 
inexpugnabilităţii sitului respectiv. 

Enumerarea elementelor de apărare fundamentale ale 
cetăţii are însă şi alte semnificaţii. în primul rând, ele atestă 
panica sau teroarea celui care caută refugiu. Cel urmărit verifică 
mental soliditatea unei fortăreţe şi proiectează în registru ima¬ 
ginar elementele sale strategice de siguranţă. Ele indică spectrul 
fricii şi al stresului pe care îl experimentează omul persecutat de 
inamici şi care se regenerează în amintire. Pe de altă parte însă, 
ca şi în didahiile lui Antim Ivireanul, aceste proiecţii au valoare 
alegorică. 

Din nou e foarte probabil ca Dosoftei să fi legat un verset 
psalmic de o învăţătură evanghelică: „Iară când vă vor goni pre 
voi den cetatea aceasta, fugiţi la ceaealaltă, că adevăr grăiesc 
voao, nu veţi fârşi cetăţile lui Israil până va veni Fiiul Ome- 
nescu" (Mt. 10, 23, Biblia 1688). 

Cetatea este interpretată ca fiind cetatea virtuţii. Când eşti 
împiedicat să faci o virtute, trebuie să cauţi să împlineşti alta. Şi 
asa, cetăţile nu se termină... 

S-ar putea însă ca şi formula lui Dosoftei, „umbră de om", 
să ascundă mai multe sensuri. Pe de o parte, semnifică senti¬ 
mentul de eliberare al celui care nu simte nici umbră de om, de 
duşman, în apropiere. însă, pe de altă parte, se poate ca Dosoftei 
să se fi gândit să denumească astfel pe acei vrăjmaşi aparte, spi¬ 
rituali, la care se referă foarte adesea psalmii (pe care traducerile 

coresiene îi numesc draci, în loc de vrăjmaşi, ţinând cont de fapt 
de hermeneutica ortodoxă), şi care se ţin scai sau.. .ca umbra de 
om. Aşa încât „umbră de om" s-ar putea să fie Umbră-de-om... 

Psalmul 61 este, în întregime, un cântec cu ritm, melodie şi 
cu cezură internă (cvasiprezentă în psalmii lui Dosoftei), pe care 
o vom semnala mai jos: 

în ce chip nu s-a pleca / către Dumnezău 
Si i să va cuceri / biet sufletul mieu? 

Că de la Dânsulu mi-i / folos ş-agiutori. 

Acela mi-i Dumnezău / si răzămători. 

Cu Dânsul mă sprejinesc / şi nu m-oi clăti. 

Şi-n greu ce mi s-a tâmpla / El mă va scuti. 

Pizmaşilor, pănă când / veţ[i] îmbla zăluz[i]. 

De veţ[i] lega-vă de om, / veninaţ[i] şi cruz[i]? 

Şi vă puneţ[i] de-mproşcat / ca-ntr-un zid plecat, 

Gândiţ[i] că 1-iţ [îl veţi] răsâpi / ca un gard stricat. 

Şi staţ[i] de vă sfătuiţ[i] / preţul să-m[i] schimbaţ[i] 

Şi cu sete alergaţ[i] / cu rău să-m[i] stricaţ[i]. 

Din rost îm[i] ziceţ[i] bine, / de mă îmblânziţ[i]. 

Şi din inemă cercaţ[i] / să mă vicleniţfi]. 

Ce eu tot mă voi pleca / cătră Dumnezău, 

Si Lui să te cuciresti, / biet sufletul mieu. 

9 9 7 ' 

La Dânsulu mi-i să rabd, / că mi-i Dumnezău, 
Spre folos, spre agiutori, / nemutat spre rău. 

De Dumnezău m-oi spăsî, / şi slavă m-va da, 
Dumnezău mi-a agiuta, / căce-L voi răbda [aştepta]. 

Deci să nedejduiţ[i] / spre Dâns, că vă zâc. 

Tot soborul creştinesc, / cu mare cu mic. 

Şi inema cătră Dâns / toţ[i] să vă vărsaţ[i], 

Că-i a nostru Dumnezău, / şi să vă rugaţ[i]. 

Iară hiii oameneşti / văz că sunt deşerţ[i], 

Şi-i văz că sunt mincinoş[i], / plini de strâmbătăţ[i]. 

Si cu svatul lor cu tot / desert svătuiesc. 

Şi cuvântul nu le stă / de câte grăiesc. 

Pentru-aceea eu vă zâc / să hiţ[i] înţelepţ[i] 

Şi să nu nedejduiţ[i] / cătră strâmbătăţ[i], 

Nice cătră apucări / să nu lăcomiţ[i], 

Nice-n bogăţâi ce vin / să nu vă uimiţ[i]. 

Că de-aceasta Dumnezău / o dat-au ales. 

Si de-aceasta de daori / eu am întăles 

Că-i puterea şi mila / a lui Dumnezău, 

Şi va-mpărţî tuturor [fiecăruia] / după lucrul său. 

Ideea că omul persecutat de semenii săi fără conştiinţă şi 
fără Dumnezeu este „ca un zid plecat" şi „ca un gard stricat" 
(Ps. 61,9-10) ne aminteşte de toposul ruinelor spirituale, dezvol¬ 
tat în romantism, despre care am mai vorbit cu alte ocazii. 

Ca si în Psalmul 41, în care dorul de Dumnezeu este 
exprimat ca „setea" ce „arde-n plămână", „sete aprinsă", dar 
care „varsă-n suflet răceală de gheaţă" - în termeni paradoxali, 
aşadar, paradoxul constând însă, în primul rând, în exprimarea 
unor stări eminamente duhovniceşti prin comparaţie cu sufe¬ 
rinţe psiho-somatice -, la fel în Psalmul 62 dorinţa de a-L vedea 
pe Dumnezeu este atribuită atât sufletului, cât şi trupului: 

Că pentru Tine mi să-nsătează 
Bietul de suflet, vrând să Te vază. 

Cât de ori multe ce Te doreşte. 

Trupul, mişelul, să schimoseşte, 

Ca-n pustii dese şi-nsecetate. 

Fără de apă şi necălcate. 

De m-as vedea-mă-n svânta Ta casă. 

Mişelul suflet s-ar desfăta-să, 

Prăvind de-aproape svânta Ta slavă. 

Că de-aş vedea-Te fără zăbavă. /.../ 

Să văz de-aproape svânta Ta faţă 
Şi cu mâni tinse să stau la rugă /.../ 

Atunce, Doamne, s-ar sătura-să 
Bietul mieu suflet dintr-a Ta masă. 


(Ps. 62, 3-12,18-19, 21-22) 

Relevantă stilistic este imaginea pustiilor „dese şi- 
nsecetate", care susţine ideea setei trupului după Dumnezeu. 
Pentru că fiinţa umană este o unitate care face ca trupul să fie 
irigat de dorul şi de nevoile sufletului, chiar dacă acestea nu îi 
sunt proprii. Aşa încât, atunci când sufletul tânjeşte după 
Dumnezeu, este mistuit de dorinţa de a vedea slava Lui („mi să- 
nsătează/ Bietul de suflet, vrând să Te vază"), şi trupul se simte 
ca în mijlocul unor „pustii dese şi-nsecetate/ Fără de apă şi 
necălcate". 

Insistenţa cu care descrie pustia - pauperitatea izvoarelor 
vitale si absenta însăsi a oricăror forme de viată din spaţiul ei - 
face parte însă din retorica poetică. Scopul este acela de sublinia 
consistenţa suferinţei duhovniceşti, stringenţa împlinirii doru¬ 
lui spiritual, mai arzător chiar decât nevoile biologice funda¬ 
mentale. 

Satisfacerea necesităţii spirituale de a hrăni sufletul cu 
slava lui Dumnezeu („Atunce, Doamne, s-ar sătura-să/ Bietul 
mieu suflet dintr-a Ta masă") este la fel de fundamentală, pentru 
susţinerea fiinţei umane în viaţă, ca şi împlinirea nevoilor pri¬ 
mare/ fundamentale, ale trupului: setea şi foamea. 

Sufletul spiritual al omului are suferinţele sale specifice, 
care constau în dorul de a-L cunoaşte şi de a-L vedea pe însuşi 
Izvorul existenţei sale: aceasta este foamea şi setea lui vitală, pe 
care, dacă nu le satură, este el, sufletul, ca un trup „schimosit" 
în pustiul cel mai arid şi mai gol de viaţă. De aceea, desfătarea 
lui este să vadă slava lui Dumnezeu, energiile Lui necreate şi 
veşnice: „Mişelul suflet s-ar desfăta-să,/ Prăvind de-aproape 
svânta Ta slavă,/ Că de-aş vedea-Te fără zăbavă". 

Din nou, insistenţa repetitivă este cât se poate de elocventă, 
iar intensitatea dorului este exprimată prin sugestia grabei, a 
nerăbdării, cât şi prin metafora privirii de-aproape a slavei 

dumnezeieşti: „Prăvind de-aproape svânta Ta slavă,/ Că de-aş 
vedea-Te fără zăbavă", „Să văz de-aproape svânta Ta faţă". 

Cum spuneam şi mai devreme, acestea sunt primele poezii 
ale iubirii de Dumnezeu în limba română. 

Şi sunt, de fapt, primele poezii de dragoste. Astfel, poezia 
de dragoste în literatura română (autentică, nu numai prin 
existenţa însăşi a prozodiei, cât mai ales prin reuşita expresivă, 
o adevărată minune pentru secolul al XVII-lea şi care adesea 
face posibilă comparaţia cu expresivitatea poetică modernă) 
începe prin exprimarea iubirii de Dumnezeu, Iubirea însăşi şi 
Izvorul a toată iubirea curată. Tocmai de aceea, cum am sesizat 
si altădată, când neoanacreonticii au avut nevoie de un model 
românesc pentru a exprima suferinţele amorului, au apelat - 
într-un mod incorect şi indecent însă - la Dosoftei şi la poezia 
religioasă. Şi peste timp, când poeţii partidului comunist nu 
ştiau cum să mai slăvească regimul şi pe conducătorii iubiţi, au 
făcut acelaşi lucru. Asta apropo de detractorii care ştiu să fure 
bine de la cei pe care îi ignoră sau despre care spun că le repug¬ 
nă. 

Mâinile „tinse" care „stau la rugă" indică faptul că 
vederea/ contemplarea slavei dumnezeieşti este urmarea rugă¬ 
ciunii insistente către Dumnezeu, născute de acea secetă a 
sufletului descrisă mai sus. 

Dumnezeu este Cel ce „mă acoperi supt aripi svinte,/ 
Ţiindu-mi umbră-n vreme fierbinte" (Ps. 62, 29-30). Bineînţeles, 
este vorba despre vremea toridă a suferinţelor, ceea ce în rugă¬ 
ciunile ortodoxe se numeşte adesea cuptorul încercărilor. 

în Psalmii 62 si 63 întâlnim din nou blesteme la adresa 
celor răi: 


Iară aceia ce-m[i] cearcă răul. 

Fără de veste să-i soarbă tăul. 

Stârvuri să zacă, căzuţ[i] de aramă. 
Să nu mai hie nice-ntr-o samă. 

Hulpile noaptea părţ[i] să le facă. 

Şi zua pasări să nu le treacă. 

/•••/ 

Şi să-ş[i] astupe pizmaşii gura. 

Să să oprească vrajba şi ura. 

(Ps. 62, 35-40, 45-46) 

Că li-i tăioasă limba ca spata. 

Cu venin iute li-i arcul gata. 

Fără de veste, cu lancea plină. 
Vor să săgete [pe] cei fără vină. /.../ 

Ş[i]-au întăritu-ş[i] cuvânt de sfadă, 
Să-ntinză laţuri, să puie nadă. /.../ 

Limbile-ntr-însii să ostenească. 
Lumea de dânşii să să ciudească /.../ 

Şi ce lucrează toţ[i] să-nţeleagă. 
S-aibă direptul inemă-ntreagă. 


(Ps. 63, 7-10,13-14, 25-26, 29-30) 

Imaginea leşurilor, care sunt pradă animalelor sălbatice şi 
păsărilor răpitoare este, fără îndoială, înfiorătoare, dacă este 
percepută în realismul ei. în Psalmul 17 remarcam acelaşi rea¬ 
lism tulburător: „Stârvurile-n câmpuri, zăcând aruncate,/ Să 
strângă troiene de vânturi suflate". Probabil că Dosoftei a şi avut 
ocazia să vadă asemenea tablouri, imposibil de şters din me¬ 
morie. Sunt, fără îndoială, scene de război care lasă în urmă 
imaginaţia, oricât de bogată. 

însă există şi semnificaţii alegorice ale acestor versuri, din 
Ps. 62: pe cei ce-i soarbe „tăul" (balta iadului), îi iau în primire 
vulpile şi păsările răpitoare, care în Scriptură îi simbolizează pe 
demoni. La acestea face referire şi Hristos în Evanghelie: 
„Vulpile vizuini au, şi pasările ceriului lăcaşuri, iară Fiiul Ome¬ 
nesc n-are unde să-Şi pleace capul" (Mt. 8,20, Biblia 1688). Adică 
oamenii admit să se încuibeze demonii în inima lor, dar pe Fiul 
lui Dumnezeu nu-L lasă să Se odihnească acolo. 

Prin urmare, putem lua în considerare prezenţa unor 
stârvuri spirituale în versurile de mai sus ale lui Dosoftei. 

însă aici este denumit „tău" (baltă, iaz) ceea ce în altă parte 
Dosoftei numeşte „genunea cea largă", dar şi „smârc" (Ps. 68, 
48-49). Aceşti termeni, deşi enunţă realităţi destul de diferite ca 
dimensiuni şi înfăţişare, precizează însă, fiecare dintre ei, 
anumite proprietăţi ale spaţiului pe care îl reprezintă - infernul 
- şi care nu pot fi reproduse de un singur lexem. Astfel, 
„genunea" indică abisul/ adâncul Iadului, „tăul" semnifică 
aspectul său mocirlos şi stătut din punct de vedere spiritual, iar 
„smârcul" [vâltoarea] sugerează dinamica suferinţei celor care 
s-au făcut prizonierii acestui loc. 

în Psalmul 63, în versurile citate, ideea de intrigă şi de 
uneltire împotriva celor nevinovaţi este ilustrată de mulţimea 

instrumentelor care susţin această vânătoare nedreaptă: „spată" 
(spadă/ sabie), „arc", „lance", „săgeţi", „laţuri", „nadă". 

Când vorbeşte despre „tăioasă limba ca spata", Dosoftei 
nu se referă la bârfa obişnuită - deşi nici aceea nu este 

9 9 

inofensivă - ci la aspecte mult mai grave şi mai periculoase, care 
conduceau la pierderea demnităţii şi chiar a vieţii celui care 
cădea pradă intrigilor de acest fel. 

Ne amintim că Antim Ivireanul ameninţa cu anatema în 

9 

didahiile sale pe cei care nu mai terminau cu pâra, referindu-se, 
bineînţeles, la delaţiuni, denunţuri către domnitor care urmă- 
reau distrugerea unui om sau a unei familii. 

De aceea, este de înţeles urarea: „Limbile-ntr-înşii să oste¬ 
nească". 

Mergând mai departe, regăsim acea precizare, frecventă în 
versurile dosofteiene, că împărăţia Cerurilor este „svânta Ta 
casă", având „curţâle cele desfătate" şi „Biserica Ta cea svântă" 
(Ps. 64, 10-13). Şi în Ps. 41 pomenea de „svânta Ta casă" şi de 
„corturi tinse în funi de mătasă". Iar în Ps. 47, despre „svânta 
cetate/ Din măgura svântă /.../ Cetate frumoasă/ De piatră 
vârtoasă /.../ Pre coaste de munte/ Cu uliţe multe /.../ Cu curţ[i] 
desfătate,/ Cu pânzele nalte". 

Aceste descrieri sunt simptomatice în psalmii versificaţi de 
Dosoftei. Ele corespund, cum spuneam, aserţiunilor din cazanii, 
potrivit cărora Sfinţii se vor desfăta în 

„curţile şi în polatele [cămările] cetăţei ceii de sus, 
carea o au zidit însuşi Dumnedzău. [...] [Acolo sunt] curţile 
cele luminate a împăratului ceresc, unde iaste tot veselie şi 
bucurie si cântări neîncetate. Acolo iaste viiată fără de 

9 9 

moarte. [...] Raiul iaste zidit de Dumnedzău sus la răsărit, 
pre munţi înalţi şi frumoşi, unde-s vânturi vesele, nice 



343 


foarte calde, nice foarte răci, şi văzduh luminat. Că Raiul 
stă mai sus de pământ, ca o curte împărătească mai sus 
decât alte case" 291 . 

Dosoftei încearcă să detalieze această realitate spirituală, 
atunci când ne descrie o cetate de piatră, „pre coaste de munte", 
având „uliţe multe", „curţi desfătate" şi steagurile înălţate 
(„pânzele nalte"): semn al păcii, al tihnei şi îndestulării, şi al 
biruinţei. Cât despre „mătasea" corturilor şi a casei lui Dum¬ 
nezeu, o vom regăsi şi în Ps. 73,14 sau în Ps. 83, 44. 

Ideea următoare pare exprimată în mod oarecum tauto¬ 
logic, dar Dosoftei urmăreşte efectul stilistic: 

Ne rugăm şi noi, Dumnezău sfinte. 

Să ne-asculţi la ceas de rugăminte. 

(Ps. 64,15-16) 


Ne rugăm să ne auzi cană ne rugăm : nu este, cum ar părea, o 
bâlbâială a celui care se roagă sau o neştiinţă de a-şi formula 
cererea. Dosoftei urmăreşte să inducă sentimentul de profundă 
umilinţă a celui care se roagă. E important, mai înainte de toate, 
ca Dumnezeu să accepte să intre în dialog cu omul. Prezenţa Lui 
în acest dialog este cu adevărat esenţială, este cu adevărat 
scopul rugăciunii, mai importantă chiar decât conţinutul rugă¬ 
ciunii şi decât împlinirea cererii celui ce se roagă. De aceea şi 
umilinţa - având conştiinţa acestei prezenţe - este pe măsură, şi 


291 Varlaam, Carte romanească de învăţătură [Cazania, 1643], voi. II: 
Textul, ediţie îngrijită şi glosar de Stela Toma, prefaţă şi studiu de Dan 
Zamfirescu, Ed. Roza Vânturilor, Bucureşti, 2011, p. 22, 80, 256. 

Dosoftei o subliniază recurgând la repetiţia nu numai a pro¬ 
cesului activ („Ne rugăm /.../ la ceas de rugăminte"), cât şi a 
subiectului inclus: „Ne rugăm şi noi". Este o modalitate de a 
insista pe starea de necesitate a sinelui rugător. Iar el are nevoie 
mai întâi de Dumnezeu, şi apoi de împlinirea rugăciunii. 

O imagine plastică şi chiar o metaforă revelatorie, involun¬ 
tară sau nu, reiese si din versurile următoare: 

Că Svintia-Ta eşti aşezare 

9 9 9 

Pre uscat tuturor şi pre mare. 

(Ps. 64,17-18) 

Dumnezeu este „aşezare" celor de „pre mare". El întru¬ 
pează toată stabilitatea şi siguranţa, împotriva a tot ceea ce 
înseamnă oceanul incertitudinii în faţa unui om. Şi pentru cei ce 
stau „pre uscat", pentru cei netulburaţi de patimi, şi pentru cei 
care sunt „pre mare", zbuciumaţi sufleteşte. Dumnezeu este 
raţiunea aşezării lor. 

9 9 

Marea, dar mai ales valurile ei, sunt un simbol alegoric şi 
pentru oamenii mândri, care se înalţă de trufie, dar pe care 
Dumnezeu îi tulbură: 

Tu sprijineşti munţâi în vârtute. 

Când turburezi marea cu vânt iute. 

De valuri, de urlet să-ntrestează 

Toţ[i] păgânii şi să spământează. 

Si de semne ce văd îi ia teamă... 

9 


(Ps. 64,19-23) 

Dacă munţii reprezintă simbolul celor Sfinţi, marea îi 
simbolizează (cel mai adesea) pe cei agitaţi de vanitate şi de 
patimi multe. 

Un pasaj demn de remarcat este cel care II prezintă pe 
Dumnezeu ca proniator al lumii, al pământului: 

Demineaţă când ieş[i]. Tu dai rază. 

Si de Tine cina să-mfrâmsază. 

9 9 

De Tine pământul să adapă. 

Şi de bişug nime nu să scapă. 

Că părăul Tău, Dumnezău[le], varsă. 

De saţâu gătind tuturor masă. 

Brazdele pământului le-mbată. 

Să rodească secere bogată. 

în ploi bune, vesele să crească 
Vipturile şi să să mulţască. 

Anul cu cunună 1-năroceste 

9 

Si cu de tot bine 1-îndulceste, 

Câmpii de grăsime să să împle 
Şi pustia grasă să să tâmple. 

în frâmsete, dealurile nalte 
Bucurie le-a-ncinge să salte. 


Să-nvăscură oile, mieorii. 



346 


Si s-or veseli secerătorii 

9 

De zăpodii [văi] ce vor unda grâne. 
Şi toţ[i] vor cânta sătui de pâine. 

(Ps. 64, 25-44) 


înaintea poeziei pastorale şi a peisajelor câmpeneşti din 
lirica paşoptistă, Dosoftei reuşeşte să impregneze versurilor sale 
o tonalitate picturală care le devansează. Lipseşte însă atmos¬ 
fera nostalgică din versurile dosofteiene, care exaltă beatitu¬ 
dinea ca rezultat al revărsării razei harului lui Dumnezeu. 
Această rază primordială face să curgă izvoarele fericirii şi ale 
belşugului pe pământ. Dar ea este izvorul primar, care deter¬ 
mină să apară şi să curgă „pâraiele"... 

Dosoftei reuşea să chintesentieze, în câteva versuri, o 
întreagă perspectivă paradisiacă şi rustic-primară (fără a fi 
neapărat localizabilă etnic sau temporal), pe care, ulterior, 
curente întregi se vor strădui, în secolul al XX-lea, să o repro¬ 
ducă în opere literare. 

Tabloul acesta complex merită însă o analiză în amănun¬ 
ţime. Pentru că nu este doar complex, ci şi omogen, iar versurile 
decurg unele din altele ca efectul din cauză. 

Cauza tuturor este Cel ce „Demineaţă când ieş[i]. Tu dai 
rază". In dimineaţa lumii. El a zidit-o pe ea din nimic. I-a dat 
lumina vieţii, a fiinţei. Şi ea, lumea, a apărut în raza Lui. De 
aceea, Eminescu putea spune: „lumea asta-ntreagă e o clipă 
suspendată /.../ Precum pulberea se joacă în imperiul unei raze 
/.../ Astfel, într-a veciniciei noapte pururea adâncă,/ Avem clipa, 
avem raza, care tot mai ţine încă" (Scrisoarea I). Şi tot el scria, în 

acelaşi poem, că, mai înainte să apară lumea, „era un întuneric 
ca o mare făr-o rază"... 

Dumnezeu iese dimineaţa si zideşte lumea, dăruindu-i raza 

9 9 9 ' 

Sa. Dimineaţa simbolizează vremurile aurorale ale lumii, cosmo- 
geneza. 

Aceasta este lucrarea Sa, cum va spune, în mod tainic, şi 
Psalmul 103: „omul /.../ Iese-n treabă demineaţă,/ De lucrează 
până-n sară" (Ps. 103, 95-97). Pentru că Dumnezeu Se numeşte 
uneori pe Sine om, în pilde, în mod acoperit. în primele versuri 
de mai sus se afirmă aproximativ acelaşi lucru: „Demineaţă 
când ieş[i]. Tu dai rază,/ Şi de Tine cina să-mfrâmşază". 

De dimineaţă, din zorii lumii şi până la cină, până la în¬ 
serarea acestui univers. El „lucrează" (cf. In. 5, 17: „Părintele 
Mieu până acum lucrează, şi Eu lucrez". Biblia 1688). Iar „cina" 
poate fi aceea din veşnicie, din împărăţia cea fără de sfârşit. Aşa 
încât, de „dimineaţă" până la „cină" poate să însemne: de la 
geneză până la eshatologie, în toată istoria omenirii. 

„Şi de Tine cina să-mfrâmşază": pentru că El este Fru¬ 
museţea si Lumina Cinei celei veşnice. 

9 9 9 

Din perspectiva unei perioade de timp mai reduse, se 
poate interpreta că versurile se referă la pronia lui Dumnezeu, 
care conduce viaţa omului în fiecare zi, de dimineaţa până seara, 
care revarsă raza harului la ora trezirii şi deopotrivă la ceasul 
mesei de seară, când omul este împlinit de munca sa şi este 
mulţumitor fată de Creatorul său. 

9 9 

Raportându-ne la literatura română, ne amintim de scena 
cu care debutează primul volum din Moromeţii şi de importanţa 
pe care o avea momentul comuniunii familiale la cină. Dincolo 
de proza realistă a lui Preda, se vede că oamenii acordau o 
semnificaţie aparte momentului, în mod tradiţional, chiar dacă 
în roman nu este menţionat niciun simbolism religios. 

Dumnezeu, Care a dat rază şi a creat lumea, tot El adapă 
pământul şi îl umple de „bişug" (belşug). Adică, El e Creatorul, 
dar şi Proniatorul lumii. Cel care are grijă de creaţia Sa şi nu Se 
retrage în transcendenţă - cum afirmă protestanţii - după ce 
creează lumea. 

Mai mult, „părăul Tău, Dumnezău[le], varsă,/ De saţâu 
gătind tuturor masă". Din nou, prin pârâul lui Dumnezeu se 
poate înţelege fie curgerea binecuvântărilor şi a harurilor Sale 
peste tot pământul, fie, în mod propriu, izvorârea apelor care 
adapă pământul şi îl fac să rodească. 

Insă îmbătarea brazdelor cu apa aceasta a binecuvântării 
dumnezeieşti şi unduirea grânelor în văi sunt imagini poetice 
absolut remarcabile pentru stadiul dezvoltării limbii şi al 
poeziei noastre de la sfârşitul secolului al XVII-lea: „Brazdele 
pământului le-mbată,/ Să rodească secere bogată /.../ Să- 
nvăscură oile, mieorii,/ Şi s-or veseli secerătorii/ De zăpodii [văi] 
ce vor unda grâne./ Şi toţ[i] vor cânta sătui de pâine". 

Putem afirma nu numai că îi anunţă pe Alecsandri, Coşbuc 
ori sămănătorismul, dar şi că, prin universalitatea semnificaţiei, 
depăşesc perspectiva ideologică limitată a curentelor amintite 
din epoca modernă. 

Nu doar că pământul se adapă, ci mai mult, brazdele lui se 
îmbată cu această apă. Ceea ce arată o mare binefacere. 

Chiar dacă româna modernă îl are pe a (se) undui (după fr. 
ondoyer - un vers al lui Heliade Rădulescu sună astfel: „Cu 
floarea se dă-n leagăn, cu iarba undoiază" (Serafimul şi 
heruvimul)), reţinem că Dosoftei a creat mai întâi termenul 
poetic a unda în limba română - şi tot el, cred, a acordat valoare 
poetică şi undelor mării. 

Ipostaza grânelor unduitoare ca marea este impresionantă 
pentru acel veac. Probabil că această imagine s-a impregnat în 

memoria autorului şi l-a determinat să o traducă poetic în 
psalmi. 

Până şi pustia, care în alt psalm, după cum am văzut 
anterior, era însecetată şi neumblată, este acum „pustia grasă". 
Semnificaţia generală este, aşadar, aceea a unei bogăţii para- 
disiace de „vipturi" (roade). 

„Oile, mieorii" s-au „învăscut" (s-au îmbrăcat) cu bucurie, 
„şi s-or veseli secerătorii/ De zăpodii [văi] ce vor unda grâne". 
Păstorii şi secerătorii deopotrivă, cei ce se trezesc dimineaţa 
devreme si care cinează din roadele muncii lor, sub raza lui 
Dumnezeu, toţi sunt în aceeaşi beatitudine a belşugului de har 
pe care Creatorul lumii îl revarsă peste universul Său. 

Lucrurile lui Dumnezeu sunt „nalte /.../ şi-nfricate" (Ps. 
65, 5-6), adică înfricoşătoare pentru oameni, înspăimântătoare 
prin măreţia lor. 

„Pământul" - aici sinecdocă ce îi indică pe oamenii 
credincioşi -, „să-nchină" Lui „cu faţă lină" (Ps. 65, 10): cei care 
pot sta senini în faţa Lui. Epitetul acesta se întâlneşte rar ca 
determinativ al feţei unor personaje umane. Mai adesea se vor¬ 
beşte despre faţa lină a unei ape sau a câmpiei. Dosoftei nu doar 
versifică, ci gândeşte poetic în permanenţă (aşa cum spunea 
Mircea Scarlat despre Arghezi). Şi dacă „pământul" este o 
sinecdocă, indicând o mulţime de oameni credincioşi, faţa lină a 
pământului are sugestii mult mai adânci, care vizează o carac¬ 
terizare umană, o trăsătură spirituală. 

Dumnezeu este Cel ce-„ntrece toţ[i] oamenii cu svatul,/ Şi 
marea o-ntoarce cu uscatul" - reuşită reformulare a afirmaţiei 

9 9 

că Dumnezeu usucă/ seacă marea - şi Cel care orânduieşte toate, 
,,Că-Ş[i] domneşte vecii cu tărie" (Ps. 65,15-16,20). El îi pune pe 
oameni la încercare, pentru a-şi dovedi caracterul („Când ne 
cercai. Doamne,-n strecătoare [sac],/ De ne-ardeai c-argint în 

herbătoare" etc.), dar tot El ajută celor care nu slăbesc în 
credinţă: „Ce Tu, Doamne, cu lesne ni-i trece/ Prin pară de foc, 
prin apă rece,/ Şi către odihnă ne vei duce,/ La răpaos şi la sălaş 
dulce" (Ps. 65, 31-32, 37-40). 

Se reafirmă dorinţa de a vedea slava lui Dumnezeu, lumina 
Sa necreată, pe care am văzut-o exprimată în mai mulţi psalmi: 
„Doamne, Tu te-ndură /.../ De-Ţ[i] străluminează pre noi svânta 
faţă" (Ps. 66, 1-2), ,,Faceţ[i] bucurie de svânta Lui faţă" (Ps. 67, 
17). 

Atragem atenţia aici asupra a două versuri splendide, care 
încearcă să contureze puterea lui Dumnezeu şi dimensiunile 
manifestării Sale în faţa întregii creaţii: 

Tremura pământul de-a Ta strălucoare 
Şi s-aprindea ceriul de vărsa sudoare. 

(Ps. 67, 33-34) 

/■V 

întâlnim din nou imprecaţiile care, din punct de vedere 
literar, alcătuiesc numeroase imagini plastice: 

Fum de sterevie 292 fata să le arză, 

9 7 

Şi ca de foc ceară, răstopiţ[i] să cază, /.../ 

I-a pune movile ca şi în pustie. 

Să şază mormânturi, pentru gingăşie 293 . /.../ 

292 Sterevie = funingine condensată. 

293 Gingăşie înseamnă îngrăşare. Se referă la lăcomia celor pe care 
Dumnezeu i-a scăpat din robia Egiptului şi care s-au revoltat împotriva 

Iară pre pizmaşii vei lovi din frunte, 

Di-or sta ca pologii 294 capetefle] căzute. 

Vârv de păr din vină nu li s-a ierta-să. 

Ce cu vârv măsura le vor da cea rasă. 

N-or putea să scape nice-n vârv de munte. 

Că din Bazan [Vasan] Domnul i-a prăvăli iute 

Şi-i va băga-n mare de-i vor vedea fundul. 

Să le zacă-n [a]mestec oasele cu prundul. 

Vei brodi [umbla] prin sânge, ca şi de mainte. 

Ce limpiia 295 cânii, de vei ţânea minte. 

Cându-ţ[i] mergea Domnul la război în frunte. 

De sta polignite [doborâte] stârvurile crunte [însângerate]. 

(Ps. 67, 5-6, 27-28, 97-108) 

Va spune şi puţin mai departe, în acelaşi stil: 

Ca la Aendor pologi să zacă, 

Muştile muşini într-înş[ii] să facă. 

Le fă boierii ca [pe] Oriv şi Ziv, 

Zevei şi Sâlman, să zacă toţ[i] stârv. 

Lui pentru că au dorit mai mult mâncărurile din Egipt (deşi erau 
modeste) decât libertatea şi harul lui Dumnezeu. 

294 Pologi = snopi de iarbă seceraţi. 

295 A limpi = a bea cu limba, cu referire la câini sau pisici. Aici e vorba 
de câinii care ling/ beau sângele vrăjmaşilor omorâţi. 

(Ps. 82, 35-38) 

Un alt pasaj poetic ne atrage atenţia prin caracterul 
enigmatic al versurilor sale şi care s-ar putea să-i fi reţinut aten¬ 
ţia si lui Ion Barbu: 

9 9 

Şi tu, oaste svântă, n-ii hi [nu vei fi] ca mainte. 

Să te culci afară la tăciuni herbinte. 

Ce vei dormi-n casă, de ti-i desfăta-te 
'N sân de porumbiţă,-ntr-âripi argintate. 

După ceafă aur cu lucoare verde 
T-va slobozi raze, de nu ti-i încrede. 

Ţ-va stoli-mpăraţâi. Cel din ceri, cu slavă, 

De-i coperi munţâi fără de zăbavă. 

Ca-n Selmon când cade omătul de-albeste, 

Aşe toată ţara cu Tine s-a-nveste [se va îmbrăcă]. 

Muntele cel mare ce-au pogorât Domnul, 

Munte cu grăsâme de-1 ştie tot omul. 

Muntele Vasanul, muntele de lapte, 

Ce-are pregiur sine multe măguri nalte. 

(Ps. 67, 49-61) 

Versurile sunt destul de greu de înţeles, pentru că poartă 
grele semnificaţii teologice şi mistice. Reproducem şi versetele 

corespunzătoare acestor versuri, din Biblia de la Bucureşti (1688): 
„De veţi dormi în mijlocul sorţilor, aripi de porumb [iţă], 
ferecate cu argint, şi spatele lui [ei] cu verdeaţă de aur. Când 
oasebeaşte Cel ceresc împăraţi preste el, omeţi-se-vor [se vor 
albi ca zăpada] în Selmon; muntele lui Dumnezeu, munte gras, 
munte închegat, munte gras" (Ps. 67, 14-16) 296 . Iar traducerea 
Vechiului Testament, utilizată în Biblia de la Bucureşti , a fost 
revizuită si de Dosoftei. 

Spuneam însă, mai sus, că bănuim faptul că Ion Barbu s-a 
aplecat peste aceste versuri dosofteiene, interesat cum era de 
poezia ermetică 297 . Afirm aceasta pentru că versurile „După 
ceafă aur cu lucoare verde/ Ţ-va slobozî raze" ne rememorează 
o secvenţă la fel de enigmatică din cunoscutul poem Riga Crypto 
şi lapona Enigel : „Mă-nchin la soarele-nţelept.// La lămpi de 

296 Traducerea e aproximativ fidelă textului din LXX: eav 
KOLpr)0r]r£ avă peaov xcev KAfjQcev TiTEQuyeg 7i£Qiax£Qâc; 7i£Qir)QyuQO)- 
păvaiKaixa pexacppeva auxfjc; £V xAa)Q6xr)xiXQeaiou diapaApa £V xce 
diaaxeAAeiv xov £7iouQaviov paaiAeig etl' auxfjţ x LOVa) 0 T l (JOVTaL 
LEApcev oqo g xou ©£ou OQog niov OQog XEXUQCopâvov oqoc; tilov, Ps. 67, 
14-16. 

/v 

In VUL: „si dormiatis inter medios cleros pinnae columbae 
deargentatae et posteriora dorsi eius in pallore auri dum discernit 
Caelestis reges super eam nive dealbabuntur in Selmon mons Dei mons 
pinguis mons coagulatus mons pinguis". 

297 A se vedea şi ce am spus în articolul Posteritatea literară a lui 
Dimitrie Cantemir, publicat în trei părţi, aici: 

https: //www. teologiepentruazi. ro/2013/02/17/posteritatea- 
literara-a-lui-dimitrie-cantemir-1/, 

https ://www. teologiepentruazi. ro/2013/02/18/posteritatea-literara- 
a-lui-dimitrie-cantemir-2/, 

https ://ww w. teologiepentruazi. ro/2013/02/26/posteritatea-literara- 
a-lui-dimitrie-cantemir-3/. 

gheaţă, supt zăpezi,/ Tot polul meu un vis visează./ Greu taler 
scump cu margini verzi/ De aur, visu-i cercetează". 

In Septuaginta, ceea ce Dosoftei a tradus poetic prin „aur 
cu lucoare verde" este xAcoq6tt)ti xquolou, ceea ce ar însemna: 
verdeaţă de aur. Interesant e că Vulgata a interpretat verdele ca 
paloare: „pallore auri". Dar Dosoftei n-a urmat aici această va¬ 
riantă. 

Semnificaţia ar fi aceea că cei care dorm în locul moştenirii 

9 9 

lor, dată lor de Dumnezeu, vor fi ca porumbiţa (7i£QiaT£Qav) cu 
aripi argintate, strălucindu-le spatele (penajul) de lumină de aur 
verde. Aceasta este însă lumina dumnezeiască revărsată de 
Dumnezeu peste ei, iar nuanţa de verde are, desigur, o semni¬ 
ficaţie mistică ce nu îmi este însă cunoscută. 

9 

Dar faptul că Ion Barbu denumeşte idealul laponei drept 
„soarele-nţelept", soare pe care îl descrie ca „Greu taler scump 
cu margini verzi/ De aur" nu face decât să ne confirme decrip¬ 
tarea în sens mistic-isihast pe care am făcut-o baladei barbie¬ 
ne 298 . 

De asemenea, în poemul Ritmuri pentru nunţile necesare, 
scria aceste versuri, pe care le-am interpretat tot în sens mistic- 
ortodox 299 : „intrăm/ Să ospătăm/ în cămara Soarelui/ Marelui/ 
Nun şi stea,/ Abur verde să ne dea". 


298 A se vedea articolul meu de aici: 

https://www.teologiepentruazi.ro/2008/ll/20/poezia-lui-ion- 

barbu-ii/. 

Sau în cartea mea, unde acest capitol a fost introdus: Epilog la lumea 
veche, voi I. 3, op. cit., p. 153-192. 

299 Idem: https://www.teologiepentruazi.rO/2008/l 1/08/poezia-lui- 
ion-barbu /. 

Sau în cartea citată supra, p. 165-171. 

Ar mai fi de remarcat şi că, după Ion Barbu, Matei 
Caragiale, în cunoscutul capitol final al romanului Craii de 
Curtea-Veche, îi înveşmânta pe „cei trei Crai [...] numai în aur şi 
verde, verde şi aur”, în aşteptarea „ca surghiunul nostru pe 
pământ să ia sfârşit. O lină cântare de clopoţel ne vestea că harul 
dumnezeiesc se pogorâse asupră-ne" 300 . 

Următorul tablou poetic din acest psalm este de asemenea 
enigmatic: 


Când va veni Domnul de-a face căutare. 
Vei vedea atunce ce-i de oaste mare. 
Vei vedea carâta unde sede Domnul, 
Că n-are putere să-i ia sama omul. 

Mii şi leghioane, şi sute nescrise. 

Fără ce-are Domnul, si oşti ce-s ne-atinse. 

'9 9 

Şi-ncătro purcede, unde I-i cuvântul. 
Are călărime repede ca vântul. 

Şi Domnul dintr-însă departe dă rază 301 . 
Nu pot sta pizmaşii să cate să-L vază. 
Văzut-ai Sinaiul când ardea cu pară. 
Când stai de departe de-1 vedeai de-afară. 

Că te lua groază de urlete multe 
Şi de glas de bucin ce să vedea-n munte. 


300 Mateiu I. Caragiale, Craii de Curtea-Veche, ediţie îngrijită, prefaţă 
şi curriculum vitae de Teodor Vârgolici, Ed. Gramar, Bucureşti, 1994, p. 
135. 

301 „Departe dă rază" înseamnă: străluceşte lumina Sa până departe. 

(Ps. 67, 67-80) 


Aceste versuri evocă din nou slava lui Dumnezeu, care s-a 
arătat pe muntele Şina, când Sfântul Moisis a primit tablele legii 
şi când poporul lui Israil stătea departe de munte, înfricoşat. 
„Glas de bucin ce să vedea-n munte" înseamnă glasul trâm- 
biţelor îngereşti. In ceea ce priveşte „carâta unde şede Domnul", 
formată din „mii şi leghioane, şi sute nescrise /.../ oşti ce-s ne¬ 
atinse /.../ călărime repede ca vântul", am comentat altădată 
semnificaţiile 302 , referindu-ne la Psalmii 103,15-20 şi 17, 29-30. 
Reamintim câteva pasaje din ceea ce scriam atunci: 

y\ 

„Domnul are îngerii drept «cai...iuţ ca vântul...şi ca 
gândul» (nu e o expresie populară, de basm, părerea mea 
este că Dosoftei e creatorul, sursa primară, nu imaginaţia 
populară), şi «pedestrime [de îngeri] ca focul..., strălucind 
cu totul», zeloşi să-I împlinească Lui cuvântul, porunca 
(«de mărg unde Ţi-i cuvântul»). Aceştia sunt cerul. [...] 
îngerii sunt caii şi pedestrimea Lui sau, cu un alt termen, 
biblic, oştirea sau taberele Lui (cf. Fac. 32, 1-2). Biblia de la 
1688 face o precizare în plus, individualizându-i ca 
Arhangheli. In mod cert, Dosoftei nu se inspira din folclor. 

Antim Ivireanul îi numeşte care si căruţe, desem- 
nându-i pe îngeri ca un alt vehicul, creat - în afară de slava 
Sa necreată şi veşnică - al deplasării lui Dumnezeu spre 

/V 

oameni, îngerii fiind mărturia slavei Lui celei copleşitoare, 

302 A se vedea: Gianina Picioruş, Psaltirea Sfântului Dosoftei: răspuns 
unei probleme neclare, cf 

https ://ww w. teologiepentruazi. ro/2010/04/29/psaltirea-sf antului- 
dosoftei-raspuns-unei-probleme-neclare/. 

însoţitorii şi escorta Lui împărătească, dar şi intermediari 
între Dumnezeu şi om: «de I-au fost lipsă de cară şi de 
căruţe, ca să meargă undevaş, are El mult mai slăvite şi mai 
lăudate cară decât aceştia; că zice David, Psalm 17: „ S-au 
suit pe heruvimi şi au zburat; zburat-au pe arepile vântului"» 303 . 

In psalmul indicat şi de Antim, vedem că Dosoftei 
păstrează aceeaşi retorică teologică în denumirea activităţii 
îngerilor (ca şi în cazul altor precizări de acest gen): «Când 
ai să faci cale unde Ţi-i cuvântul/ Ai heruvimi gata de-s 
repez[i] ca vântul» (Ps. 17, 29-30). 

Asemenea zice si Varlaam: «Dumnedzău, cela ce nice 
început, nice svărşit n'are, carele iaste mai denainte decăt 
toţi vecii, îmbrăcat cu lumină neatinsă [neapropiată, cf. I 
Tim. 6, 16] şi cu slavă negrăită, căruia nu-I trebuia nice 
ceriu, nice pământ, nice altă lume ca sâ-L proslăvească, câ 
acestea toate le ave întru sine, si era mărit si slăvit deusebi 
de toatâ lumea, iară pentru mare mila Sa vru să-ş arate 
slava Sa lumiei, [slava] carea o ave mainte încă de ce nu era 
lumea, pentr'aceea întăiu fâcu îngerii» 304 ". 


In Biblia 1688 putem citi următorul pasaj: „Şi văzuiu ceriul 
deschis şi, iată, un cal albu, şi Cel ce sade preste el chemându- 
Să Credincios şi Adevărat, şi cu direptate judecă şi dă războiu. 
Şi ochii Lui ca para focului şi preste capul Lui steme multe, 
având nume scris, carele nimenea nu-1 ştie, fără numai sângur 
El. Şi îmbrăcat cu haină văpsită în sânge, şi să cheamă numele 
Lui: Cuvântul lui Dumnezău. Şi ostile în ceriu urma după El pre 


303 Antim Ivireanul, Opere, ed. cit, p. 105-106. 

304 Varlaam, Cazania (1643), ed. îngrijită de J. Byck, Ed. Academiei 
RSR, Bucureşti, 1966, p. 377. 

cai albi, îmbrăcaţi fiind cu vişinu albu şi curat" (Apoc. 19, 11- 
14). 

Iar în Mineiul pe noiembrie, la slujba Sfinţilor Arhangheli 
Mihail si Gavriil, există si această cântare: 

9 ' 9 

Şezu-T-ai pe îngeri ca pe nişte cai, 

Iubitorule de oameni, 
şi ai apucat cu mâinile Tale frâul lor 
si mântuire s-a făcut călătoria Ta 

9 

celor ce strigă neîncetat: 

Slavă puterii Tale, Doamne! 305 

Psalmul următor ne face, de data aceasta, să ne amintim de 
Bacovia: 


O, Dumnezău Svinte, Tu mă scoate 
De puhoi de ape, toi [tumult] de gloate, 

Ce-m[i] vine la suflet, şi de gloduri 
Cu pâcle adânci, fără poduri. 

Că sunt încungiurat de adâncuri. 

De mă trage vivorul la smârcuri [vâltori]. 

Strigând mi-au venitu-mi ameţeală, 

Mi-au amurtât limba-n osteneală. 

9 

Ochii să tâmpiră de zăbavă. 

Dorind, Doamne, de svânta Ta slavă. 

Şi pizmaşii miei stau împotrivă. 

Fără număr, cu ceată zlobivă. 

305 Cf. Mineiul lunei noemvrie, Ed. Tipografia Cărţilor Bisericeşti, 
Bucureşti, 1927, p. 119. 

Perii capului meu covârşiră. 

Asupra mea când stau de se-nşiră. /.../ 

[Cei] ce-s cu mine născuţ[i] dintr-o maică 
Vor de sine strein să mă facă /.../ 

Ceia ce beau la crâşme mă cântă 

9 

Şi pre la porţ[i] mă iau în prohită [derâdere]. 

Iar eu cătră Tine cu rugă 
Mă rog. Doamne, că sunt a Ta slugă. 

Şi-m[i] cerc vreme să mi-aflu-ndemână 
De la Tine să iau milă plină. 

Şi să mi-asculţ[i], Doamne,-ntr-adevară, 

Să nu mă laş[i] să hiu de ocară, 

Nice să laş[i] să m-afunde tina. 

Ce să rădici de pre mine vina. 

Şi să scap de cine mi-s cu greaţă 
Şi de genuni adânci, line-n faţă. 

Vivorul apei să nu mă tragă. 

Să mă-nghiţă genunea cea largă, 

Nice smârcul buza să-ş[i] descheie 
Să mă soarbă si să să încheie. 

9 

(Ps. 68,1-14, 27-28, 35-50) 

Ne gândim aproape instinctiv la poemul Lacustră al lui 
Bacovia: „De-atâtea nopţi aud plouând,/ Aud materia plângând 
/.../ în spate mă izbeşte-un val - / Tresar prin somn şi mi se pare/ 

Că n-am tras podul de la mal". Descoperim aceeaşi oroare de a 
nu fi înghiţit de potop, de ape malefice. 

Mai mult, ambii poeţi dau glas fobiei diluviene repre- 
zentând-o printr-o imagine aproape identică, cea a absenţei po¬ 
dului, enunţând lipsa căii de acces spre scăpare, spre mântuire: 
„puhoi de ape /.../ Cu pâcle adânci, fără poduri" (Dosoftei), „mi 
se pare/ Că n-am tras podul de la mal" (Bacovia). Ambii au frica 
de a nu rămâne fără pod, fără modalitatea de a trece dincolo, de 
a se salva. Putem să o considerăm şi o teamă profundă a 
sufletului, care se înfăţişează, în cazul amândurora, sub forma 
acestei imagini relevând un frison teribil la gândul de a nu mai 
avea cale de scăpare. 

Şi ajungând aici, reafirm şi cele ce spuneam despre Ba¬ 
covia, despre faptul că versurile sale nu sunt simple melodioase 
plângeri, cum le numea Ion Barbu, ci trebuie înţelese ca având 
semnificaţii metafizice absconse, în sensul terorii la gândul 
potopului care îneacă lumea, pe care o exprima şi Blaga, ba chiar 
şi Barbu într-un poem. 

Aceleaşi semnificaţii alegorice le au, la Dosoftei, puhoiul, 
adâncul, smârcul, genunea şi viforul apei. Ceea ce impresionează în 
aceste proiecţii vizuale cu impact imediat este acumularea de 
amănunte capabile să contureze un tablou sumbru şi copleşitor 
prin sugestiile unui cataclism şi ale unei sucombări iminente. 

Expresiile „puhoi de ape,, şi „toi de gloate" instituie şi o 
imagine auditivă - nu doar vizuală - asurzitoare ca efect psiho¬ 
logic. De fapt, recurgând dintru început la o senzaţie abstractă 
şi totodată imprecisă, cum e auzul, Dosoftei obţine deja un efect 
multiplicat al terorii, pe care doreşte să ne facă să o resimţim la 
cotele de alarmare pe care psalmistul/ rugătorul le atinge. 

Această învăluire auditivă, a unui pericol neaşteptat şi 
totuşi simţit aproape, este confirmată şi concretizată imediat în 

imagini vizuale tulburătoare: glodurile indică impresia înşelă¬ 
toare a solidităţii, care nu fac decât să împingă pe cel afundat 
către viforul vârtejului de ape, al vâltorii care înghite sufletele 
tara mila. 

„Pâclele adânce, fără poduri", reprezintă aceeaşi sugestie 
a rătăcirii şi a nesiguranţei, a lipsei de călăuzire care ne poartă 
inevitabil spre un deznodământ dramatic. Permanent se insta¬ 
lează sentimentul de insecuritate şi de primejdie ascunsă, 
invizibilă, de ape nebănuit de adânci şi de învolburate, protejate 
fie de pâcle, fie de gloduri şi tină, fie de însăşi deghizarea 
pericolului într-un fenomen paşnic: „genuni adânci, line-n faţă" 
(expresie oximoronică de o rară fineţe psihologică). 

Tabloul construit de Dosoftei ar putea suporta chiar o 
comparaţie cu un scenariu de film modern, dacă o privim în 
mod realist şi nu prin prisma semnificaţiilor sale alegorice. 

Proiecţia groazei, descrisă mai sus, este completată şi chiar 
augmentată prin reprezentarea unui posibil final sinistru: 
„smârcul buza să-ş[i] descheie/ Să mă soarbă şi să să încheie". E 
o genune sau un smârc (vâltoare) gânditor, posesor de con¬ 
ştiinţă (abominabilă): îşi aşteaptă victimele şi îşi deschide buzele 
pentru a le înghiţi. Caracterul modern al acestei întregi sceno¬ 
grafii dosofteiene este surprinzător. Autorul reuşeşte să con¬ 
struiască primele scene terifiante din literatura română realizate 
prin tehnica apropierii treptate de deznodământ, într-un ritm 
crescător al panicii până la apogeu. Scopul său, ca Mitropolit şi 
om duhovnicesc, era acela de a picta în cuvinte, cât mai realist, 
stări spirituale a căror tensiune sau dramatism nu pot fi repro¬ 
duse altfel. 

Obsevăm reapariţia, în acest psalm, a undelor alegorice, în 
alte două contexte diferite. în primul caz, se roagă ca pe vrăj¬ 
maşi „să-i verse Domnul cu mânie,/ Să-i agiungă undă cu urgie" 

(Ps. 68, 81-82). Al doilea sens este contrar, fiind inclus într-un 
imn al laudei cosmice către Dumnezeu: 

Lăudaţi-L, ceriuri şi pământuri. 

Cu dealuri, cu şesuri şi cu câmpuri. 

Si mările vesele să salte. 

Cu unde s-arunce valuri nalte. 

(Ps. 68,113-116) 

Semnificaţiile simbolurilor acvatice la Dosoftei sunt multe 

9 

şi complexe şi necesită o minuţioasă investigaţie. Versurile ur¬ 
mătoare sunt o profeţie a Răstignirii lui Hristos. Stilistic însă, ele 
sună şi foarte modern, anticipându-1 pe Arghezi: 

Aşteptam cineva să mă plângă 
La nevoaie ce sunt şi la tângă 
Să mă mângâie, şi n-avea nime 
Să să găsască din omenime. 

Si mă hrăniră-n foame cu here 

9 

Ceia ce i-am hrănitu-i cu miere. 

Şi-n sete cu oţăt m-adăpară. 

Să le hie masa de ocară. 

Să să puie-nainte-le cursă, 

[Celor] ce-m[i] dederă oţăt pentru mursă 306 . 

Să-şi ia plata şi să să smintească, 

306 Mursă = băutură fermentată preparată din miere amestecată cu 
apă sau cu lapte. O băutură foarte dulce. 

Si-ntunăciunea să-i orbască. 

9 

Să nu vază când vor da de scârbă, 

Să-i zgârcească răutatea-n gârbă. 

Si să-i verse Domnul cu mânie, 

Să-i agiungă undă cu urgie. 

Să le fie curţâle pustie. 

Şi casele de [fără] dânş[ii] să rămâie [etc.]. 

(Ps. 68, 67-84) 

Şi tot la poetica lui Arghezi ne îndeamnă să ne gândim şi 
un alt psalm: 


Din maică-mea din mătrice 
M-ai închegat, şi Ţ-voi zâce 
Cântare nepărăsâtă. 

Că sunt a mulţi de prohită [batjocură]. 

Că Tu-m[i] eşti agiutori tare, 
Şi-m[i] vei împlea de cântare 
Rostul, de Ti-oi lăuda-Te, 

De slavă, de bunătate /.../ 

Că cu scrisul n-am vârtute 
Să iau sama de oşti multe. 

9 

Ce-Ţ[i] voi întră cu tăcere. 
Doamne,-n svânta Ta putere. 


(Ps. 70,19-26, 65-68) 

Versurile, în varianta lui Dosoftei, propun un paradox, şi 
anume acela al doxologiei care este şi cântare, dar şi tăcere - am 
discutat şi la Psalmul 53 despre „ruga din tăcere". 

Este cântare cu rostul , cântare-„ntr-alăute cu strune" (Ps. 
70,111), dar şi tăcere abisală atunci când rugătorul intră şi vede 
„sfânta putere" a lui Dumnezeu, adică lumina dumnezeiască 
cea necreată. Atunci rugăciunea sau cântarea se transformă în 
contemplare a descoperirilor pe care Dumnezeu le arată credin¬ 
ciosului Său. Cântarea şi scrisul premerg dobândirea acestei 
puteri pe care Dosoftei o prezintă ca apogeu al eforturilor inte- 
lectual-spirituale, reprezentând împlinirea celor dintâi. Ele 
însele, rugăciunea/ cântarea şi scrisul, nu sunt de ajuns. Ele sunt 
doar eforturile umane peste care Dumnezeu aşterne tăcerea 
împlinirii şi a odihnei Sale, care înseamnă concomitent şi pu¬ 
terea Sa, prin care ascetul poate să reziste în această lume. 

Este de remarcat insistenţa lui Dosoftei, în aceşti psalmi 
versificaţi, pe rugăciunea isihastă - pornind de la descrierea în 
amănunt a dorului de Dumnezeu şi a tânjirii după vederea 
frumuseţilor indescriptibile întru lumina Sa cea de negrăit, 
după cum am văzut în mai mulţi psalmi şi chiar puţin mai 
devreme, în Ps. 68: „Strigând mi-au venitu-mi ameţeală,/ Mi-au 
amurţât limba-n osteneală./ Ochii să tâmpiră de zăbavă,/ 
Dorind, Doamne, de svânta Ta slavă" (Ps. 68, 7-10) - şi rezulta¬ 
tele ei, adică vederea slavei veşnice a lui Dumnezeu. 

Această insistenţă ne dovedeşte, pe de o parte, că Dosoftei, 
cum am mai spus, era un rugător fervent, cunoscător al teologiei 
mistice şi un practicant al rugăciunii niptice iar, pe de altă parte, 
că teologia mistică şi rugăciunea isihastă nu au încetat vreodată 
să fie promovate în Ţările Române - dovadă şi mulţimea de 
sihastri/ eremiţi din pustia munţilor şi a pădurilor - şi că 

renaşterea isihastă din secolul al XVIII-lea nu a făcut decât să 

9 

reanime o tradiţie, să-i dea un nou avânt. 

Având, prin urmare, o astfel de tradiţie de netăgăduit, o 
teologie a vederii lui Dumnezeu pe care o promovează atât 
vechile cazanii, cât şi didahiile antimiene, precum şi toţi mării 
cărturari ai epocii vechi, inclusiv Dimitrie Cantemir, este prin 
urmare greu de admis că Arghezi sau Blaga ar fi aderat mai 
degrabă - atunci când implorau epifaniile divine sau chiar când 
acuzau absenţa lor - la concepţii religioase din afara propriei 
tradiţii şi antagonice. 

S-a încercat descinderea lor din Pascal, din expresionismul 
german (cu precădere din poezia lui Trakl şi Rilke care, 
continuându-1 pe Holderlin, care caută urmele zeilor pe pământ 
- mai degrabă Şt. A. Doinaş încearcă să se înscrie în această 
direcţie, iar Blaga doar în Paşii profetului ; Arghezi niciodată) sau 
chiar din teologia protestantă, de către cei care consideră că 
Ortodoxia nu ar fi capabilă să înrâurească în vreun fel cultura, 
însă această perspectivă îi deposedează de originalitate pe crea¬ 
torii români şi enunţă (evident depreciativ) imposibilitatea ca 
românii să poată crea o literatură şi o cultură proprie, dacă nu 
imită mecanic modelele occidentale. Este o prejudecată (izvo¬ 
râtă dintr-un complex de inferioritate) care reuşeşte să reducă 
la futilitate un mileniu şi jumătate de istorie ante-modernă şi 
proclamă că românii trebuie să se reinventeze drastic şi să nu 
mai considere că au avut vreodată vreun fundament cultural si 

9 

spiritual. Ceea ce este un aspect teoretic fals şi, mai ales, in¬ 
validat de către cei mai mulţi dintre marii creatori recunoscuţi 

9 9 

ai culturii noastre. 

în Psalmul 71 întâlnim altă profeţie mesianică, anunţând 
întruparea şi naşterea Domnului pe pământ. Hristos este 
„Craiul" care aduce pacea şi dreptatea în lume: „Pacea-n lume 

ca munţâi să crească,/ Dereptatea dealuri să-ş[i] ivască./ Să-ş[i] 
facă mişeilor [sărmanilor] giudeţe [judecăţi],/ Asupriţii să-i ia cu 
blândeţe,/ Pre clevetnic [clevetitor] şi pârâş [delator] să plece [să 
umilească],/ Şi puterea strâmbilor să sece" (Ps. 71, 7-12). 

Dumnezeu vine blând pe pământ, născându-Se din 
Fecioară fără durere („fără de trudă"), mai presus de fire („peste 
rod de rudă"), ca să restaureze lumea Sa: 

Şi să-ntreacă peste rod de rudă 
Că S-a pogorî fără de trudă 
In făţare [arie/ ogor] ca rouă pre lână 
Şi-n pământ ca picătura lină. 

(Ps. 71,15-18) 


însă Cel ce Se pogoară astfel, „ca picătura lină", din cer pe 
pământ (Dumnezeu Cuvântul care Se strecoară în trup ca 
picătura în pământ), fără zgomot şi fără să zguduie lumea cu 
arătarea Sa, a Celui care a creat-o si o tine întru fiinţă, este Cel 
Veşnic, Cel ce este „mainte de soare" şi Care va împărăţi peste 
toată zidirea în veci: 

Si să custe ca soarele Craiul, 

Şi ca luna să-i fie lung traiul. /.../ 

'N zâle[le]-I dereptatea va da rază, 

Pre mulţâme de pace să şază, 

Pănă când să va ridica luna. 

Ca să-mpărăţască totdeauna. 

De la mare şi până la mare, 

'N tot pământul Domn cu aşezare. 

/•••/ 

Că va custa [va trăi] cu crăie dulce. 
Şi arapii [magii] aur i-or aduce. /.../ 
Fericitu-I va fi svântul nume, 
în toţ[i] vecii, şi slăvit în lume. 

Că mainte de soare trăieşte 
Numele Lui, de să proslăveşte 

(Ps. 71,13-14,19-24, 45-46, 55-58) 


A trăi cât soarele şi luna şi a împărăţi „de la mare şi până la 
mare" reprezintă o exprimare umană, atâta cât cuvintele pot 
reprezenta, pentru a spune că El va stăpâni, pentru toată eterni¬ 
tatea, asupra universului spiritual şi material pe care l-a creat şi 
l-a răscumpărat prin întruparea şi jertfa Sa. 

In Acatistul intrării Domnului în Ierusalim citim, la icosul al 
9-lea: „Binecuvânat eşti, împăratul păcii, să strălucească 
adevărul Tău în toate zilele până se va lua luna. Binecuvântat 
eşti. Soare al dreptăţii, să lumineze lumina Ta cât va străluci 
soarele. Binecuvântat eşti. Cel ce vii întru numele Domnului! 
Osana, întru cei de sus!" 307 . 

Faptul că Domnul va împărăţi „pănă când să va ridica 
luna", pe de o parte iar, pe de altă parte, „ca soarele /.../ şi ca 
luna", ascunde alte semnificaţii tainice. Ar putea fi acelea că El 
este Domn al întregii lumi până la sfârşitul chipului acestei 
lumi, dar şi după transfigurarea ei. 


307 Buchet de acatiste ale Domnului nostru Iisus Hristos, tipărite cu 
binecuvântarea PS Galaction [Stângă], Episcopul Alexandriei şi Teleor¬ 
manului, Ed. Biserica Ortodoxă, Alexandria, 2002, p. 161. 

Profeţiile eshatologice fac de asemenea trimiteri la soare şi 
lună 308 , la luminători în general, despre care Scriptura ne spune 
de altfel, de la bun început, că au fost creaţi şi ca „să fie semne" 
(Fac. 1, 14) ale vremurilor. Deşi amândoi luminătorii cereşti 
sunt, pe de o parte, simboluri ale luminii Sale celei veşnice iar, 
pe de altă parte, semne ale zilelor din urmă, când vor da 
semnalul declinului final al universului, asa cum îl ştim si îl 
vedem acum, totuşi, într-o exegeză aparte, luna poate simboliza 
zilele acestei lumi, iar soarele vremea împărăţiei celei fără de 
sfârşit. Această interpretare o întâlnim şi la Cantemir: „Ale 
vremelnicelor deşertăciuni luna să tâlcuiaste" 309 . 

9 9 

Am amintit şi mai sus despre ne deplinătatea lunii, care-şi 
ia „de la soare lucoare din rază" (Ps. 8,10). 


308 „Pentru că, iată, ziua Domnului vine nevindecată [...]. Pentru că 
stealele ceriului şi raliţa [constelaţia Lira sau Sirius] şi toată podoaba 
ceriului lumina nu o vor da, si să va întuneca soarale răsărind si luna nu 
va da lumina ei" (Is. 13, 9-10). 

„Şi se vor topi toate puterile ceriului, şi se va învălui [înfăşură] 
ceriul ca o carte [scrisoare/ sul], şi toate stealele vor cădea ca frunzele den 
vie şi în ce chip [toamna] cad frunzele de la smochin" (Is. 34, 4). 

/V 

„înaintea feaţii Lui să va turbura pământul şi să va clăti ceriul, 
soarele şi luna [se] va întuneca şi stealele vor apune lucirea lor. [...] 
Sunete au răsunat în Valea Judecăţii, căci aproape e ziua Domnului în 
Valea Judecăţii. Soarele şi luna [se] vor întuneca, şi stealele vor apune 
lucirea lor" (Ioil 2, 10; 3, 14-15). 

„Iară numaidecât după scârba [durerea] acelor zile, soarele să va 
întuneca si luna nu va da lumina ei, si stealele vor cădea den ceriu"... 
(Mt. 24, 29). 

„Şi văzuiu când să deschise pecetea a şasea şi, iată, cutremur mare 
s-au făcut, şi soarele s-au făcut negru ca un sac de păr, şi luna s-au făcut 
ca sângele, şi stealele ceriului au căzut la pământ"... (Apoc. 6,12-13). 

Toate citatele sunt cf. Biblia 1688. 

309 Dimitrie Cantemir, Divanul, ed. cit., p. 105. 



369 


Pentru că am ajuns la această discuţie, despre luminătorii 
cereşti, vom face un mic salt la Psalmul 73, pentru a ne întoarce 
apoi la Psalmul 71. In Ps. 73 descoperim o nouă poetizare a 
puterii creatoare a lui Dumnezeu. Ne oprim aici pentru că peisa¬ 
jul central îl constituie un tablou astral, care ne revelează noi 
valenţe profunde ale frumuseţii cosmice. Este unic chiar şi în 
Psaltirea pre versuri şi ne extindem la el pentru că ne oferă o 
poezie cu semnificaţii complementare pentru ceea ce am arătat 
puţin mai devreme. 

Iată versurile pe care le avem în vedere: 

De la Tine z[i]ua luminează. 

Şi noaptea cu stele dă rază. 

Tu ai tocmit luna de dă zare. 

Si soarelui i-ai dat de răsare. 

9 

(Ps. 73, 65-68) 


E o imagine luminoasă a cosmosului, în care întuneric nu 
încape. Dar echivalenţa expresivă pe care a găsit-o Dosoftei 
pentru a exprima strălucirea lunii noaptea este genială. în 
această imagine poetică aproape că se poate concentra toată 
poezia şi filosofia lui Eminescu şi Blaga. 

Tot vagul simbolului simbolist şi clar-obscurul nopţilor 
eminesciene, toată ferestruirea lunii ca irizare a ochiului luminii 
veşnice spre pământ, din poezia lui Eminescu, toată poezia lunii 
care „măreşte şi mai tare taina nopţii /.../ cu largi fiori de sfânt 
mister" (Blaga, Eu nu strivesc corola de minuni a lumii ) se cuprind 
aici, se află in nuce în acest vers al lui Dosoftei: „Tu ai tocmit 
luna de dă zare". 

Luna „dă zare" cosmosului reproducând gestul primor¬ 
dial al Autorului lumii, acela de a scoate lumina si lumea din 

' 9 

întuneric. El a tocmit-o ca să fie o pleoapă întredeschisă a minţii 
spre geneza universului. El a pictat acest tablou care sim¬ 
bolizează răsăritul luminii intelectuale şi spirituale în om, ru¬ 
perea întunericului, a pânzei neştiinţei. 

Lumina lunii este acel intermezzo necesar gândirii înainte 
de răsăritul soarelui, al luminii clare: „Tu ai tocmit luna de dă 
zare,/ Şi soarelui i-ai dat de răsare". Interval care destăinuie 
etapele naşterii lumii, împleteai umplerea treptată a golului/ 
nimicului iniţial. Lumea a răsărit asa cum se nasc stele din 

9 9 

întunericul nopţii. Lumina lunii conturează doar dimensiunile 
creaţiei lui Dumnezeu, ale universului. Ea indică zarea, orizon¬ 
turile întinderii si ale frumuseţii cosmice, fără să le dezvăluie în 
toată lărgimea şi culoarea lor. „Luna dă zare": este deschiderea 
unui ochi spre univers şi spre cuprinderea lui fără să-l cuprindă. 
Un ochi genuin, care vede lumea pentru prima dată şi o pipăie 
cu privirea nemaculată de preconcepţii, de necredinţă, de cu¬ 
riozitate ştiinţifică sau de orice alt interes. E o deschidere a lumii 

9 9 

în a cărei vedere cazi fără alte gânduri indiscrete, o privire spre- 
n afară care te adânceşte în tine însuţi, care e în acelaşi timp 
mirare şi cunoaştere - cum va spune Nichita Stănescu: „E o 
cunoaştere aidoma cunoaşterii dintâi, / când lumile-ţi încep la 
căpătâi, /.../ şi mâna-ntinsă simte o dimensiune, / şi fiece mirare 
e un nume" ( Cântec , din voi. O viziune a sentimentelor). 

Este deopotrivă, aici, în versul lui Dosoftei, luna emi¬ 
nesciană creatoare de „zări" ale universului şi ale gândirii 
(Scrisoarea I : „Ea din noaptea amintirii o vecie-ntreagă scoate 
/.../ gândirilor dând viaţă /.../ Mii pustiuri scânteiază sub 
lumina ta fecioară,/ Si câţi codri-ascund în umbră strălucire de 
izvoară!"...), precum şi anticiparea definiţiei metafizice a lumii 

deschise , pe care a dat-o Blaga, numind-o „zarişte cosmică" 310 . 
Luna care „dă zare" ne conduce spre altfel de orizonturi, unde 
„ne găsim în zona nepipăitului, a inefabilului" 311 . 

Şi parcă spre a ne asigura că poeţii moderni n-au trecut cu 
vederea versul lui Dosoftei, Coşbuc eminescianizează apelând 
la metafora dosofteiană: „Cu făclioara, pe-unde treci,/ Dai zare 

/V 

negrilor poteci/ In noaptea negrului pustiu"... (. Moartea lui 
Fulger). 

Eminescu, însă, scrisese mai înainte: „Dar un luceafăr, 
răsărit/ Din liniştea uitării,/ Dă orizon nemărginit/ Singurătăţii 
mării" ( Luceafărul ). Indubitabil, metafora i-a fost sugerată de 
luna ce „dă zare" în versul lui Dosoftei. Eminescu a receptat-o 
în sensul ei corect: a da zare înseamnă a da orizont acestei lumi. 
Un gest incipient/ primordial. Căci a zări zarea lumii înseamnă a 
fi o clipă contemporan cu începututrile ei, a trăi fiorul despărţirii 
luminii de întuneric si al ivirii imensităţii orizontului ei. Zarea / 

9 9 

orizontul lumii este deopotrivă imens şi cuprinzibil (cu privirea 
şi cu mintea). 

Aceasta este lumea pe care a creat-o Cel ce S-a pogorât la 
ea „ca picătura lină" de rouă, în zorii zidirii ei celei de a doua 
oară. Cel ce a scos-o treptat din întunericul nefiinţei şi apoi al 
neştiinţei, fără să o bruscheze sau s-o înspăimânte cu puterea 
Sa, după cum luna profilează mai întâi contururile cosmice 
(„Muchi de stâncă, vârf de arbor, ea pe ceruri zugrăveşte" 
(Eminescu, Scrisoarea IV)) şi apoi răsare Soarele luminărilor 
celor veşnice. Cel ce, pentru toate acestea, a primit închinarea 
înţelepţilor/ magilor la naşterea Sa: „împăraţâi de pre Marea 

310 Lucian Blaga, Trilogia culturii. III. Geneza metaforei şi sensul 
culturii, Ed. Humanitas, Bucureşti, 1994, p. 15. 

311 Idem, Trilogia culturii. I. Orizont şi stil, Ed. Humanitas, Bucureşti, 
1994, p. 82. 

Albă/ îi vor veni cu daruri /.../ împăraţâi arăpeşti şi Sava [regina 
Saba]/ I-or da daruri şi-I vor prăvi slava" (Ps. 71, 29-30, 33-34). 

Psalmul 72 pune din nou în antiteză ascultarea de 
Dumnezeu şi cupiditatea celor care nu-şi măsoară bine vremel¬ 
nicia. Omul Drept este tentat să alunece spre păcat („mie mai să 
strămutară/ Picioarele, de să lunicară./ Puţân de n-am smintit 
din cărare") atunci când vede „pre cei răi noroc ce le merge,/ Cât 
de moarte ei nu bagă samă,/ Şi de [din] boală cu lesne să-ntramă 
[se-ntremează]" (Ps. 72, 5-7, 10-12). Cum va zice Eminescu: 
„Norocul vă petrece" ( Luceafărul ). Altfel spus, cei cărora „noroc 
le merge" sunt „cei răi". Faţă de unii ca aceştia Eminescu afirma 
că doreşte să rămână „rece" şi să petreacă în nemurirea lui, de 
care oricum ei îşi băteau joc. 

Pe aceştia îi vizează si versurile lui Dosoftei. Ei sunt 

9 9 

nesimţitori „Pentru-aceea căci le prisoseşte/ Bogăţâia carea-i 
sămeţeşte,/ Că sunt îmbrăcaţ[i] din strâmbătate/ Cu vicleşug de 
păgânătate" (Ps. 72, 15-18). Sunt, adică, păgâni prin faptele lor, 
iar nu credincioşi lui Dumnezeu. 

9 

Dosoftei, ca si în alte cazuri, desfăşoară o adevărată 
predică morală aici. Psalmii au, de altfel, această caracteristică, 
specifică şi omileticii, de a îmbina teologia mistică, doxologia şi 
discursul moral, alternare pe care am putut-o remarca şi până 
acum. Cu precizarea că retorica omiletică are un discurs clar şi 
lămuritor în ceea ce priveşte teologia dogmatică şi mistică (de 
obicei, Antim Ivireanul, spre exemplu, se păstrează, chiar şi în 
didahii, prin exprimarea alegorică, mai degrabă ambiguu 
pentru cei care nu sunt familiari cu domeniul), în vreme ce 
psalmii întrebuinţează de multe ori o formulare eliptică sau 
metaforică, pentru că presupun exprimarea unor revelaţii sau 
profeţii care cu greu pot fi expuse în cuvinte sau pentru înţele¬ 
gerea cărora nu venise încă timpul. 

însă, celor ,,îmbrăcaţ[i] din strâmbătate", zice Dosoftei, „le- 
a ieşi strâmbătatea ca săul 312 / Ce l-au adunat" (Ps. 72,19). 

Ego-ul lor este atât de gonflat, încât se laudă singuri până 
la cer şi în tot pământul: 

Ş[i]-au pus în ceri gurele de cască 
Şi-ş[i] trag limba pre pământ să pască. 

(Ps. 72, 27-28) 

Din nou, portretul moral pe care prezintă Dosoftei pare 
decupat dintr-o pictură de Bosch 313 : 



Dar va veni clipa când: 

Vor peri cu totul şi s-or stânge 
Cu fărădelegi, cu ce ş-vor strânge. 
Când s-or deştepta din ce-ş[i] visază, 
Bine[le] ce ş[i]i-au visat să nu-ş[i] vază. 
Să le lepez[i] obrazul 314 departe. 


312 Său = ceară sau grăsime animală. Aici este vorba de grăsimea 
celor bogaţi, care şi-au strâns averile în mod nedrept. 

313 Sursa imaginii: 

https ://ww w. sickchirpse. com/wp- 
content/uploads/2013/02/Hieronymus-Bosch-.jpg. 

314 Obraz = faţă, persoană. 

Doamne, dintr-a Ta svântă Cetate. 

(Ps. 72, 62-68) 

Celor ce nu strâng averile nedreptăţii, „zâlele li s-or afla 
pline,/ Cându-i va lua Domnul cu Sine" (Ps. 72, 31-32). Dar cel 
credincios consideră: „Eşti-mi, Doamne, inemă şi parte,/ Şi ave¬ 
re strânsă de departe" (Ps. 72, 81-82). Pentru aceasta, pentru 
împlinirea aşteptării sale: „inemă mă arde" şi „mi-i inema sacă" 
(Ps. 72. 69, 79). 

De aceea, cunoscând care este sfârşitul aventurii celor răi, 
dar şi răsplătirea drepţilor, nu doreşte să afle mai mult de atât: 

Şi de-aceasta a cunoaşte m-pare 
Si mi-i trudă de-as întră mai tare 

9 9 

In svânta Ta, Doamne, svânţitoare, 

Să-nţăleg giudeţul din scrisoare. 

De sfârşitul fietecăruia. 

Că nu li s-a veghea nimăruia 315 . 

(Ps. 72, 53-58) 

Putem prelungi efectul cu un ecou eminescian: „Nimăruie, 
nimăruie" (Ce şopteşti atât de tainic...). De asemenea, cores¬ 
punzător expresiei „mi-i trudă" şi exprimând cu aceeaşi 
candoare o dificultate, acelaşi Eminescu va zice „mi-i ciudă": „Şi 
mi-i ciudă cum de vremea/ Să mai treacă se îndură" (Singu¬ 
rătate). 

315 Nu li s-a veghea nimăruia = nu va fi nimeni favorizat (la Judecata 
lui Dumnezeu). 

Ca peste tot în psalmii lui Dosoftei, casa lui Dumnezeu, 
Biserica, are „veşmânt de mătasă" (Ps. 73, 14). Acesteia, 
duşmanii ei vor „să-i puie veşmânt de strecătoare [sac]" (Ps. 73, 
16). Descrierea intenţiilor agresive ale celor ce doresc să o 
distrugă îi procură din nou lui Dosoftei posibilitatea de a zu¬ 
grăvi evenimentele într-o tonalitate particulară: 

Să dărâme ca-n dumbravă lemne. 

Cu săcuri unsorii [uşorii] să-i [d]oboară, 

Să-i dezbrace aur cu ozoară 316 . 

Si uşile cele aurate... 

9 9 

(Ps. 73,18-21) 


Lexicul incită urechea cu rezonante rustic-exotice - cel 

9 

puţin auzul nostru, cărora ni se par stranii aceste sonorităţi şi ne 
fac să ne gândim că ar putea să-l anticipeze pe Bolintineanu. 

Dosoftei a tradus „ca-n dumbravă lemne" în mod fidel: coc; 
ev bQupco chîAcov (LXX, Ps. 73,6), bpupog însemnând dumbravă 
sau pădure de stejari. Iar „săcurile" le-a luat din latină: 
„exciderunt ianuas eius in id ipsum in securi et ascia deiecerunt 
eam" (VUL, Ps. 73, 6). întâmplător, toate acestea sunt foarte 
familiare si mediului românesc. 

9 

„Aur cu ozoară" şi „uşile cele aurate" reprezintă însă com¬ 
pletarea tabloului de către Dosoftei, care trebuie să fi văzut el 
însuşi sau cel puţin să fi auzit de la martori oculari despre felul 
în care erau distruse şi jefuite, cu barbarie, bisericile şi palatele, 
în timpul deselor invazii ale armatelor străine în Moldova (turci, 
tătari, poloni etc.). 


316 Ozor = motiv de broderii. 

Vorbind, în descrierea sa, despre „aur cu ozoară", Dosoftei 
ne face să ne gândim la ctitoria lui Vasile Lupu, Biserica Trei 
Ierarhi 317 , al cărei exterior e o adevărată broderie în piatră: 



Să existe oare o legătură ideatică între această aspiraţie 
voievodală de a dăltui broderii de piatră, pe de o parte, şi, pe de 
altă parte, veşmântul de mătase cu care Dosoftei îmbracă în 
permanenţă Biserica lui Dumnezeu? Mi se pare plauzibilă o 
asemenea presupunere. 

Despre cei care vor „cu foc să o rumpă" (Ps. 73, 24), 
Dosoftei îl întreabă pe Dumnezeu: „A ce Ţ-întorci mâna de la 
arme,/ De nu-Ţ[i] laş[i] direapta să-i destrame?" (Ps. 73, 41-42). 
Este uşor de observat corelaţia, între ruperea Bisericii, de către 
cei care o consideră un lucru neimportant şi efemer, şi destră¬ 
marea lor de către Dumnezeu, a celor care sunt cu adevărat 
pasageri în această lume. Dumnezeu este Cel ce are „bătrână 
bunătate" (Ps. 73,44), adică din veşnicie, şi totodată este Cel care 


317 A se vedea: 

http://ro.wikipedia.org/wiki/Mănăstirea_Sfinţii_Trei_Ierarhi_din 

are putere atât să închege marea („Tu ai închegat marea" (Ps. 73, 
47)), cât şi să zdrobească zmeii şi chitul (Ps. 73, 51-54), adică pe 
inamicii spirituali, cei care mai devreme erau zugrăviţi ca 
năvălind cu securi peste Templul/ Biserica lui Dumnezeu - 
adică, după interpretarea ortodoxă, peste sufletul omenesc - ca 
să îl ruineze si să îl ardă din temelie. 

9 

Este deci invocată mila lui Dumnezeu, ca şi puterea Lui, 
care din „bătrână bunătate" a zidit întreg universul: 

Tu ai dat fântână apătoasă 
în pustie din piatră vârtoasă. 

Cându-Ţ[i] era oştile-nsătate. 

Le-ai adăpat cu părău de lapte. 

/•••/ 

De la Tine z[i]ua luminează. 

Şi noaptea cu stele dă rază. 

Tu ai tocmit luna de dă zare. 

Si soarelui i-ai dat de răsare. 

9 

Tu i-ai dat pământului frâmseţe. 

De l-întoarce vara-n tinereţe. 

9 

Primăvara-i de Tine făcută. 

Să plodească rouă roadă multă. 

(Ps. 73, 57-60, 65-72) 


Dincolo de melosul acestor versuri si de numeroasele eufo- 

9 

nii particulare („fântână apătoasă", „z[i]ua luminează", „luna 

de dă zare/ Şi soarelui i-ai dat de răsare", „Să plodească rouă 
roadă"), se proiectează imaginea unui Dumnezeu care este 
prezent de la geneza lumii până în contemporaneitate şi Care 
este atent la toate, de la ultimul om până la ultima stea din 
cosmos. 

Sfântul şi marele poet Efrem Şirul/ Sirianul făcea, odini¬ 
oară, într-un imn al său, o corelaţie între minunea izvorârii apei 
din piatră în pustiu şi zidirea lumii din nimic: 

Am contemplat Cuvântul Ziditorului şi L-am asemănat 
stâncii care mergea cu poporul în pustie; 
nu din apa strânsă ori adunată în sine 
revarsă ea pentru el [popor] curgeri minunate: 
nu era apă în stâncă, dar mări au ţâşnit din ea, 

tot asa si Cuvântul din nimic a făcut lucrurile Sale 318 . 

9 9 

Asemenea, la Dosoftei, Cel ce „lumii dă zare" a făcut şi 
„fântână apătoasă /.../ din piatră vârtoasă", cu apa ca un „părău 
de lapte". Acelaşi se preocupă şi de frumuseţea pământului, 
face să se deruleze anotimpurile şi nu pierde din vedere ultimul 
strop de rouă care trebuie să adape pământul ca acesta „să plo¬ 
dească" roadă. 

Dosoftei a tradus Ps. 74, 4 [LXX: CTatcr) r\ yfj icai TiavTeg oi 
KaToiKouvTeg ev auTr) ’Eyoj eoTepeceoa toîx; OTuAoug auxfjc;], 
în proză, în acest fel: „S-au topit pământul şi toţ[i] carii lăcuesc 
într-însul. Eu am întărit stâlpii lui!" 319 . 

In versuri este ingenios (ca şi în multe alte cazuri), reuşind 
ca din acest verset să construiască o strofă surprinzătoare prin 


318 Sfântul Efrem Sirianul, Imnele Raiului, studiu introductiv şi 
traducere de Diac. Ioan I. Ică jr., Ed Deisis, Sibiu, 2010, p. 47. 

319 Psaltirea de-nţăles, BAR, CRV 70, p. 200. 

ermetism (ajutat, desigur, şi de contextul original care este şi el 
destul de tainic/ obscur): 


Că pământul s-au şters de să roade. 

Şi de pre dâns[ul] să topăsc năroade [noroade]. 
Ce Eu l-am întăritu-1 de toarte 320 , 

De-am aşezat năroadele toate. 

9 


(Ps. 74, 7-10) 


„Stâlpii" pe care a întărit Dumnezeu pământul au devenit 
la Dosoftei „toarte". Definiţia cuvântului toart, toarte/ torţi , în 
DEX, aminteşte faptul că în basme şi în credinţele populare se 
face referire la toartele cerului şi, respectiv, ale pământului 321 . 
Dosoftei a preluat cel mult metafora, imaginea vizuală, dacă 
într-adevăr fantezia popular-mitică este la originea acestei 
opţiuni poetice. în mod cert, însă, împrumutând un cuvânt, 
Dosoftei nu îşi însuşea şi concepţia mitologică: pentru el, 
„toartele" pământului erau la fel de alegorice ca şi „stâlpii" din 
original, întrucât Ortodoxia nu aderă la explicaţiile cât se poate 
de concrete ale cosmogoniilor păgâne. 

Autorul nostru a ţinut cont de publicul său, de puterea de 
adresabilitate pe care trebuia să o imprime psalmilor săi versi¬ 
ficaţi. Pentru aceasta a apelat la construcţii poetice care să 
cuprindă elemente recognoscibile pentru auditoriul său ro¬ 
mânesc (sau pentru cititorii săi), pentru care a transformat şi leii 
în lupi sau harfele în alăute. Este de reţinut intenţia lui Dosoftei 


320 Toartă = mâner. 

321 A se vedea: http://dexonline.ro/definitie/toarta. 

de a dezobscuriza cât mai mult înţelegerea psalmilor pentru un 
public mediu. 

O anumită tendinţă spre românizarea unor aspecte, altfel 
dificil de înţeles de către credincioşii săi, am semnalat si anterior 
(şi vor mai fi situaţii), dar Dosoftei nu a depăşit niciodată nişte 
limite rezonabile si, mai ales, a făcut aceasta ţinând cont de o 
situaţie concretă, de un context socio-cultural care aproape îl 
obliga să recurgă la astfel de metamorfoze. Versificarea/ poeti¬ 
zarea psalmilor nu ar fi constituit un exerciţiu suficient, dacă 
nu ar fi încercat, totodată, să deschidă sensurile (pe cât posibil 
şi fără să altereze nici semnificaţiile teologice şi mistice) pentru 
a capta interesul credincioşilor. 

După cum spuneam şi altădată, demersul său n-ar putea 
niciodată să justifice folclorizarea abuzivă din lirica secolului al 
XX-lea, când nu-si mai avea obiectul, condiţiile fiind cu totul 
altele. Ceea ce făcea Dosoftei era să amelioreze o expresivitate 
poetic-alegorică - adesea eliptică - care era purtătoarea unui 
mesaj criptic, profetic, inteligibil parţial sau în integralitate doar 
celor cu experienţe mistice remarcabile. Ceea ce nu era deloc 
cazul liricii mai sus amintite, care pretindea că nu îşi recunoaşte 
decât o singură tradiţie literară, pe cea folclorică. Aşa-numiţii 
tradiţionalişti interbelici care se întorceau la folclor (când se 
întorceau) nu erau poeţi cu experienţe duhovniceşti deosebite, 
care să fi avut nevoie să îşi popularizeze parţial limbajul poetic, 
pentru că ar fi fost prea înalt şi ininteligibil. Aşa încât iniţiativa 
lui Dosoftei nu suportă comparaţie cu ideologia epocii moder¬ 
ne. 

Revenind la discuţia iniţială, alte câteva versuri ale 
Psalmului 74 creează impresia de poezie a neliniştii metafizice, 
dacă sunt receptate separat, o poezie a interogaţiilor despre 
locul lui Dumnezeu, care ascunde din nou semnificaţii apofa- 

tice, pentru că Dumnezeu nu vine dintr-o direcţie anume şi nici 
nu poate fi circumscris unui spaţiu oarecare. Iar interogaţiile 
sunt poetico-retorice: 

Că nu veţi şti: oare despre [dinspre] soare 
Vine Domnul, să vă dea strânsoare 322 ? 

Au vă vine de la scăpătate. 

Când va lua sama de păcate? 

Au doară vă vine despre munte. 

Când S-a ivi ca un fulger iute? 

(Ps. 74,17-22) 

Dumnezeu nu este limitat, precum creaturile Sale, nu 
poate fi circumscris în categorii umane, de aceea nu se poate 
spune despre El că va veni de undeva, dintr-un loc concret, de 
la Răsărit, de la Apus sau de la munte. 

în psalmul următor se spune însă: „Minunat străluceşti. 
Doamne, de la munte" (Ps. 75, 7). Doar că muntele acesta nu este 
de aceeaşi natură cu cel de mai sus si nici nu indică un loc de 

9 9 

unde va veni Dumnezeu, ci doar un sălas al luminii Sale. Aici 
este o exprimare alegorică, muntele indicând înălţimea sfinţe¬ 
niei, acolo unde străluceşte Dumnezeu. 

Tot spre neliniştea metafizică ne îndrumă interpretativ şi 
următoarele versuri: 

322 Adică: să vă strângă/ să vă ia de pe pământ. L-a strâns Dumnezeu 
înseamnă că l-a luat de pe pământ. 

Nevoit-am ş[i]-am slăbit din bietul suflet. 
Lăsând somnul şi odihna, stând în cuget. 
De mâhneală n-am putut grăi cuvinte. 
Cugetat-am şi de zâle de mainte. 

De pre veci... 

(Ps. 76, 9-13) 


Aceasta este meditaţia, care este cea mai profundă asceză: 
„nevoit-am /.../ stând în cuget". N-am citit nicăieri o definiţie 
mai frumoasă, Dosoftei fiind îndreptăţit şi de condiţia sa de 
poet. 

Sfântul Augustinus afirma ceva asemănător: 

„In ce mă priveşte, cuget la legea lui Dumnezeu [in 
lege Domini meditor], dacă nu zi şi noapte (Ps. 1, 2), măcar 
în segmentele de timp în care pot, şi pentru ca aceste 
cugetări ale mele [meditationes meas] să nu fugă din cauza 
uitării, le reţin cu ajutorul condeiului" 323 . 

Meditaţia melancolică romantică a încercat să se po¬ 
ziţioneze în prelungirea meditaţiilor ascetice îndelungate şi 
epuizante, cu „mâhneală", a reflecţiilor care urcau până la zilele 
„de mainte,/ De pre veci". încât îndelungile contemplări ale 
naturii, descifrarea înscrisurilor cosmice şi preocuparea lor - a 
unuia ca Eminescu, îndeosebi - faţă de geneză şi eshatologie nu 
erau elemente străine ascezei de tip creştin-ortodox şi monahal. 


323 Sancti Aurelii Augustini, Hipponensis Episcopi, De Trinitate, în 
PL 42, col. 823. Traducerea ne aparţine. 

Reverenţa romanticilor noştri fată de eremiti este cu atât mai 

9 9 9 9 

grăitoare. 

Expresia „stând în cuget" este prin excelenţă ascetică, in¬ 
dicând verticalitatea ontologică a fiinţei umane, care stă drept şi 
arde ca o lumânare gânditoare în faţa lui Dumnezeu. Mi se pare 
chiar mai fericită imaginea sugerată de Dosoftei decât cea a lui 
Pascal: trestie gânditoare. 

Unul ca acesta împietreşte ca un stâlp în cugetare, uitând 
şi a mai „grăi cuvinte", de „mâhneala" reflecţiei şi de suferinţa 
meditaţiei concentrate spre a înţelege şi pe cele inefabile. Şi 
iarăşi ne amintim de Eminescu si ne întrebăm dacă nu cumva 

9 9 

enigmatica sentinţă „ca un stâlp eu stăm în lună" (Floare 
albastră) ar putea suporta o interpretare conexă cu semnificaţiile 
pe care le-am descifrat mai sus. Fiindcă nu o dată a introdus 
Eminescu în poezii de dragoste sintagme sau propoziţii inspi¬ 
rate din scrierile vechi si având înţelesuri mistice. Ca în acel 

9 9 

Sonet care începe cu versul: „Când însuşi glasul gândurilor 
tace"... 

Psalmul 76 cuprinde însă şi un impresionant tablou al 
manifestării puterii lui Dumnezeu, pentru a face oamenilor 
cunoscut faptul că El este Dumnezeu din veşnicie. Care a creat 
lumea şi Care nimiceşte pe cei nedrepţi: 

Când Te-ai pogorât la dânş[ii] într-acea ţară [Egipt], 

Toate apele cu sânge să-nchegară. 

Şi cu urlete ploi mare vărsa tare. 

De herbea undele-n bezne ca-n căldare. 

Şi din miori mergea hreamăt [freamăt] şi săgete, 
Să-ngrozască eghiptenii, să să certe. 

Glasul tunetului Tău trăsniia-n roată, 
De-Ţ[i] lumina[u] fulgerile lumea toată. 

S-au strămutat de cutremur tot pământul. 
Când ai tăiat cale-n mare cu cuvântul, 
De-ai uscat într-însă vaduri în vânt mare... 

(Ps. 76, 41-51) 


Revelarea lui Dumnezeu o numeşte Dosoftei - în tradiţie 

9 9 

biblică - pogorâre la oameni: „Când Te-ai pogorât". în cazul de 
faţă este vorba de o revelare în faţa celor care nu îl cunosc pe 
Dumnezeul cel adevărat, în fata unor necredincioşi, de aceea 
manifestarea lui Dumnezeu este negativă, este pedepsitoare. 

In psalm se vorbeşte despre fenomene cataclismice la scară 
planetară şi cosmică. Dosoftei repictează...păstrând sau refă¬ 
când anumite tuşe. Comparaţia cu fierberea în căldare domesti¬ 
ceşte peisajul, altfel impresionant - şi poate părea celor mai greu 
de mulţumit cam pedestră. Pentru că unii ca aceştia uită tot 
timpul că aceasta este prima poezie în limba română. 

Amintind succint de pedepsele suferite de egipteni, des¬ 
crierea se concentrează pe despărţirea mării în două, pentru a 
trece prin ea poporul ales, după care apele mării s-au întors la 
loc şi i-au înecat pe faraon şi armata lui. Biblia de la Bucureşti 
(1688), la Ieşirea, descrie acest episod astfel: 

„şi să făcu întunearec şi negură, şi veni noaptea [...] şi 
întinse Moisi mâna pre mare şi aduse Dumnezău marea cu 
vânt den austru sâlnic toată noaptea şi făcu marea uscat, şi 
să spintecă apa" (leş. 14, 20-21). 

Psalmul prezintă evenimentele dintr-o perspectivă mai 
dinamică şi mai poetică. Iar versetele psalmului, în proză, Do- 
softei le traducea astfel: 

„Văzură-Te apele Dumnezău, văzură-Te apele şi să 
înfricoşări. Spământară-sî prăpăştile, cu mulţâme de sune¬ 
te de ape, glas deaderî miorii. Şi darî sâgeţâle Tale să 
petrec, glasul tunetului Tău în roatî. Străluminarî fulgerele 
Tale lumea, să clăti şi cutremurat fu pământul" 324 . 

/■V 

In poezie, Dosoftei aude freamăt în nori cu o ureche hiper¬ 
sensibilă, cu o sensibilitate la inefabil care ar face invidioşi poeţii 
moderni. Aude şi urletele ploii, sugerate de tabloul acestei 
furtuni cataclismice, de glasul norilor şi de trăsnetul în roată pe 
care l-a tradus literal din LXX („glasul tunetului Tău în roată 
[(pcevr] Tpg pQovTfjg Eou ev Tco tqox<p]", Ps. 76, 19). Iar 
înspăimântarea prăpăstiilor (a beznelor sau a abisurilor marine) o 
imaginează ca pe o fierbere a apelor din adânc (ploaia şi furtuna 
făceau să fiarbă marea în adâncul ei) şi o transpune poetic astfel: 
„herbea undele-n bezne" - pregătind despărţirea apelor. Şi se 
usucă „vadurile" mării. 

Specific acestei descrieri dar şi, în general, poeziei lui 
Dosoftei - fapt ce indică un poet veritabil, cu o viziune proprie 
- este bidimensionarea paradoxală a proporţiilor. O parte din 
acest peisaj înfăţişează un spectacol cosmic: 


324 Psaltirea de-nţăles, op. cit., p. 205-206. 

Redăm acelaşi fragment şi în versiunea ulterioară a Bibliei de la 
Bucureşti: „Văzură-Te apele. Doamne, văzură-Te apele şi să spăimântară, 
tulburară-se beznele, mulţimea sunetului apelor. Glas deaderă norii, 
pentru că şi săgeţile Tale trec. Glasul tunetului Tău, în roată. Străluciră 
fulgerele Tale lumii; clătină-se şi să îngrozi pământul" (Ps. 76, 15-18). 

Şi cu urlete ploi mare vărsa tare 


Şi din miori mergea hreamăt [freamăt] şi săgete. 


Glasul tunetului Tău trăsniia-n roată, 
De-Ţ[i] lumina[u] fulgerile lumea toată. 


S-au strămutat de cutremur tot pământul. 


însă anumite opţiuni lingvistice, felul în care descrie ploaia 
care „vărsa tare", fierberea valurilor mării, a „undelor ca-n 
căldare", ca şi uscarea „vadurilor" mării reuşesc să facă acest 
peisaj să pară cumva familiar, fără ca prin aceasta să-i dimi- 

/■V 

nueze din impresionabilitate. II clasicizează, pentru un vorbitor 
de limbă română. Şi această opţiune poetică nu e separată de 
teologie, pentru că Dumnezeu nu produce spectacole de genul 
celor mediatice, iar evenimentele sunt rememorate si rezumate 
în psalmi cu sens pedagogic şi moral. Aşa încât anamneza 
poetică nu este lipsită de scopuri educative. Se înţelege astfel de 
ce Dosoftei nuanţează din peniţă anumite tuşe ale acestui 
tablou, de ce reduce un eveniment de proporţii colosale, cos¬ 
mice, cuprinzând cerul şi marea, la dimensiunile unei căldări 
sau ale unui vad. 

Insă dincolo de intenţia inteligibilităţii, putem spune că 
Dosoftei încearcă să vadă spectacolul acesta...din perspectivă 
divină. Cutremurarea pământului şi firberea abisului nevăzut 
al apelor este pentru Dumnezeu o...„căldare". Pentru că 
„Domnul unde şede, de la nalturi,/ Vede lumea preste toate 
laturi" (Ps. 137, 19-20). Cu astfel de schimbări majore de pers- 

pective - invocându-1 însă pe Kant - va opera Eminescu în 
Sărmanul Dionis, în Călin (file din poveste) şi în Scrisoarea I. 

Cele descrise în psalm nu sunt simple fenomene meteoro¬ 
logice, ci sunt manifestări ale slavei lui Dumnezeu, aşa cum ne 
fuseseră arătate şi în Ps. 17, pe care l-am comentat mai sus. 
Reamintim versurile: 

Ţie Ţî să pleacă ceriul şi Te-ascultă, 

Când pogori în ţară, şi stă-n groază multă. 

Lumina scripeşte supt svinte-Ţ picioare 
Cu negură groasă de grea strălucoare. /.../ 

Pus-ai întunerec de-Ţ[i] ascunzi lumina. 

Cu sălaş de ape ce-ai făcut cu mâna. 

Şi pre denainte-Ţ[i] nuorii fac cale. 

Cu ploaie aprinsă curând [curgând] ca o vale. 

Piatră cu jeratec, cu foc împreună. 

Cu multă tărie Domnul din ceri tună. 

Da-Ş-va de sus glasul, săgeţ[i] va trimite. 

Greşiţii să-ş[i] moaie inemi împietrite. 

Pre pizmaş[i] goni-i-va cu fulgere multe 
Şi le va da spaimă cu săgeţ[i] mănunte [mărunte]. 

Şi psalmii vor relua şi cu alte ocazii descrierea minunilor 
pe care le-a făcut Dumnezeu cu poporul ales. Chiar în psalmul 
următor sunt astfel de episoade, spre aducere aminte: 

Bunătatea Domnului uitară 
Şi ciudese [minuni] ce-au făcut în ţară /.../ 
în Taneos, în loc de câmpie. 

Când le scotea moşii din serbie. 

9 9 

De-au desfăcut marea să-i petreacă. 

Să le dea moşie, să le placă. 

Când au potprit marea ca-ntr-o foaie. 

De i-au trecut preste-arină moale. 

Şi z[i]ua le-au pus mior povaţă 
Prin pustie de-au mers fără greaţă. 

Iar noaptea le-au ţânut lumină 
Cu stâlp de foc, ca de zî senină. 

Au despicat piatra în pustie. 

De i-au adăpat cu apă vie, 

C-au slobozit izvoară din stâncă. 

Cu părauă cu apă adâncă. 

Ce ei preste bine Ii greşiră. 

Si la loc de secetă-I cârtiră. 

Ispitind pre Dumnezeu prin gânduri... 

(Ps. 77, 33-34, 37-53) 

Pluralul „izvoară" îl va utiliza şi Eminescu: „înnecat de 
veciniei visuri, răsărit din sfinte-izvoară,/ Nilul mişc-a lui 
legendă şi oglinda-i galben-clară" ( Egipetul ), „Acolo, lângă iz¬ 
voară, iarba pare de omăt,/ Flori albastre tremur' ude în văz¬ 
duhul tămâiet" (Călin (file din poveste)), „Ajuns-a el la poala de 

codru-n munţii vechi,/ Izvoară vii murmură si saltă de sub 

9 7 1 9 

piatră" (Strigoii), „Mii pustiuri scânteiază sub lumina ta fe¬ 
cioară,/ Si câţi codri-ascund în umbră strălucire de izvoară!" 
(Scrisoarea I) etc. 

Ispitirea lui Dumnezeu, de către cei pe care tocmai îi tre¬ 
cuse prin mare, Dosoftei o reproduce astfel: 

Dară poate Domnul să găteze 
Mese-n pustii, să ne ospăteze? 

C-au lovit cu toiagul în stâncă, 

De-au purces dintr-însă ap-adâncă. 

Şi părăuăle s-apătoşară. 

De băură toţ[i] şi s-adăpară. 

Dară putea-ne va da şi pâine. 

Să ne facă masă şi pre mâine? 

(Ps. 77, 57-64) 


Era nerecunoştinţa celor „ce poftiia pepeni şi slănină", „să 
le fie inema sătulă" şi care „numai din gură L-îndrăgiră" pe 
Dumnezeu (Ps. 77. 84, 90, 107). Atitudinea cu pricina îi era fără 
îndoială cunoscută, chiar dacă nu se mai repetau condiţiile din 
vechime. Tocmai de aceea Dosoftei o reproduce cu uşurinţă şi 
cu o anumită familiaritate în glas. „S-apătoşară", însemnând că 
s-au umplut de apă, este încă o creaţie lingvistică a lui Dosoftei. 

Epitetele ce caracterizează apa pe care le-a dat-o Dum¬ 
nezeu în pustie, numită de Dosoftei „apă vie" şi „apă adâncă"/ 
„ap-adâncă", reprezintă, în mod evident, sublinieri, venite din 

partea Ierarhului-poet, ale abundenţei de har revărsate peste ei 
de Creatorul si Eliberatorul lor din robie. 

9 

Dumnezeu îi pedepseşte, dar tot El Se îndură şi îi iartă de 
fiecare dată când se pocăiesc, pe cei care „L-au îngânat prin apă 
vie /.../ cutezând [împotriva] lui Dumnezeu omul": 

Stâmpărând urgia să nu-i arză 
Şi mânia oprind să nu-i piarză. 

Văzând Domnul că-s carne şi sânge. 

Şi ca de vânt cu lesne s-or stânge. 


(Ps. 77,113-120) 


/■V 

Intre metaforele involuntare ar fi totuşi de remarcat: 

9 

„Apele sta cu sânge-nchegate,/ Şi fântânele toate-ncruntate 
[însângerate]" (Ps. 77, 129-130). De asemenea, opţiunea lui 
Dosoftei de a spune adesea fântână în loc de izvor naşte nu de 
puţine ori imagini deosebite, pentru noi cei de astăzi, cum este 
cea pe care am sesizat-o mai devreme: „Că la Tine este de viaţă 
fântână/ Şî-ntr-a Ta lucoare vom vedea lumină" (Ps. 35, 21-22). 

Pentru a-i denumi pe întâi-născuţii egiptenilor, pe care i-a 
omorât îngerul Domnului, Dosoftei utilizează expresia: „frunte 
de prăsâlă": „De n-au scăpat frunte de prăsâlă,/ Ce le-au pierdut 
feţii fără milă" (Ps. 77, 149-150). Iar poporului ales i-a dăruit 
Domnul „oraşe şi sate/ Cu hotară largi şi desfătate" (Ps. 77,167- 
168). Ca şi în cazul lui „izvoară", şi pluralul „hotară" a fost 
preluat de Eminescu: „De-i suna a treia oară/ Toţi duşmanii or 
să piară/ Din hotară în hotară" (Doină)... 

însă iarăşi Dumnezeu i-a părăsit pentru necredinţă: 

Şi le-au dat [Domnul] tăria lor în pradă. 
De ş[i]-au făcut limbile-ntr-înş[ii] nadă. /.../ 
S-au uitat într-înşii şi prohodul... 

(Ps. 77,185-186,195) 


Adică n-au putut nici să-şi plângă morţii, cei care L-au 
ispitit pe Dumnezeu şi şi-au făcut singuri din cuvintele lor 
„nadă", pentru că El i-a lăsat „pradă" duşmanilor lor. 

Dar „Domnului I să fece [I se făcu] milă /.../ Şi ca din somn 
sări Domnul rumăn,/ Ca de vin ce-i [cel ce e] aburit şi şumăn 
[ameţit]" (Ps. 77, 199-200), împotriva celor ce asupresc pe 
poporul Său. 

Dumnezeu „Ş-au ales mai drag la Iiuda", 

Şi Ş[i]-au ales muntele Sionul 
Să petreacă-n lume cu noi Domnul. 

Şi Ş[i]-au zidit într-îns[ul] svânta Casă [Biserică], 

De scripeşte cu lucoare deasă. 

Ca un corn de inorog dând rază" 

(Ps. 77, 211-217) 


Dacă viaţa omului „trece ca o umbră rară" (Ps. 38, 18), 
Dumnezeu trimite însă, în Casa Lui, „lucoare deasă". 

Strălucirea ei, ca a „cornului de inorog", este o imagine 
superbă - pornind doar de la sugestia scripturală: asemănarea 
locaşului lui Dumnezeu cu sfinţenia inorogului. Se întrevede în 
expresia lui Dosoftei şi o concepţie specifică Evului Mediu (de 

largă răspândire), dar - ca şi în alte cazuri - nu fără ca poetul 
nostru să fi avut în vedere şi o descifrare teologică. „Inorogul" 
care înalţă cornul, fiind simbol mesianic (în Biblia de la 1688: 
„frumuseţea Lui, coarne de inorod [inorog]" - Deut. 33, 17; „şi 
zidi ca a inorodului svinţenia lui" - Ps. 77, 75) 325 , aici se înţelege 
ca o referire la Biserică, care străluceşte de lumina slavei Mân- 

' 9 

tuitorului. In virtutea acestei simbolistici îsi asuma si Dimitrie 

9 9 

Cantemir, în Istoria ieroglifică, masca Inorogului, ca cel ce se 
considera un om ales şi persecutat pe nedrept. 

După această imagine mistică şi solemnă a Bisericii lui 
Dumnezeu, Dosoftei vorbeşte despre alegerea lui David şi a lui 
Iacov [Israel] şi, chiar dacă urmează originalului scriptural, se 
observă însă că schimbă brusc registrul expresiv - ca mai târziu 
Budai-Deleanu, care probabil că a avut, în această privinţă, un 
model în autorul psalmilor versificaţi -, utilizând un limbaj 
familiar, folosit adesea şi de cronicari (Costin, dar mai ales 
Neculce): 


Ş[i]-au ales pre David a Sa slugă. 
După turmă să nu stea să mulgă, 
Nice să-mble după fătătoare, 
'N zî de lucru si de sărbătoare. 

9 

(Ps. 77, 221-224) 


Dacă la noi ar fi existat, cu siguranţă că Dosoftei ar fi sfidat 
convenţiile clasiciste. El ştia (a intuit) că poezia este libertate. 

/V 

325 In LXX/ VUL: „şi a zidit ca pe a inorogilor/ unicornilor sfinţenia lui 
[kcu a)Ko8opr|CT£V coc, govonepcoTcov to ăyiao\ia auxou// et aedificavit 
sicut unicornium sanctificium suum]" (Ps. 77, 69). 



393 


/V 

Insă chiar intenţia psalmistului antic a fost aceea de a crea o 
antiteză, subliniind discrepanţa dintre condiţia iniţială a împă¬ 
ratului David si demnitatea la care l-a ridicat Dumnezeu. 

9 

Iacov a păstorit poporul „cu inemă curată/ Şi cu-nţălep- 
ciune strecurată" (Ps. 77, 227-228). în Ps. 79, se roagă lui 
Dumnezeu să Se reveleze - „Cela ce şez[i] pre heruvimi. Te 
ieveşte /.../ Şi ne-ntoarce către mila Ta cea svântă,/ de-Ţ[i] iveşte 
faţa Ta..." (Ps. 79. 3, 9-10) - pentru că au fost smeriţi: „Ne-ai 
hrănitu-ne cu pâine de plânsură/ Şi ne-ai adăpat în lacrămi cu 
măsură" (Ps. 79, 17-18). Forma „plânsură" este ca un ecou 
prelung al plânsului... 

Poporul lui Israel este asemănat cu o vie, pe care a sădit-o 
Dumnezeu, însă Dosoftei află prilejul pentru câteva versuri cu 
miresme de poezie pillatiană („Tot mai miroase via a tămâios şi 
coarnă/ Mustos a piersici coapte şi crud a foi de nuc..." - Ion 
Pillat, In vie): 


Din Eghipet Ţ[i]-ai mutat vie buiacă 
Să rodească vin şi strugurii să-Ţ[i] placă. 
Curăţât-ai denainte toţ[i] păgânii. 

Când ai răsădit, ş-ai zmult din cale-i spinii. /.../ 

Toate dealuri [le] de frunza ei să umbrează 
Şi cu viţele ei chedrii [cedrii] să-nfrâmşază. 
Cu curpenii [joardele] păn-în mare să lăţeşte 
Şi pănă-n văi cu mlădiţe odrăsleşte. 

(Ps. 79, 23-26, 29-32) 


Este o alegorie pe care o va actualiza şi Hristos în pilde: 

„Era un om căsătoriu, care sădi vie şi cu gard îngrădi 
prea ea şi săpă în ea teasc şi zidi turn..." (Mt. 21, 33; a se 
vedea şi Lc. 20, 9); 

„Eu sunt buciumul vitei cel adevărat si Părintele Mieu 
lucrătoriul iaste. [...] Eu sunt buciumul [butucul 326 ], voi 
viţele [mlădiţele]. Cela ce rămâne întru Mine şi Eu întru el, 
acesta aduce roadă multă" (In. 15.1, 5) - Biblia de la 1688. 

Dumnezeu îi aminteşte poporului, prin glasul psalmistu- 
lui, că „am grăit cu tine-n holbură de pară" şi „cu apa te-am 
cercat" şi că ei au trecut prin pustiu 

Mâncând mana decât jemna [pâinea albă] mai frumoasă 
Şi sugând miere din piatra cea vârtoasă. 

(Ps. 80,17-18, 37-38) 


Pentru aceasta trebuie să-şi aducă aminte „Că Dumnezău 
nu Ţi-i altul fără Mine" şi „să nu te ia cu-nşelăciune/ Vreun 
domn proaspăt, să-i slujeşti cu-nchinăciune" (Ps. 80, 22-23) - 
adică vreun domn nou: alt dumnezeu decât Cel adevărat. 

El îi mustră pe judecătorii nedrepţi ai poporului şi le cere: 
„Să vă părăsâţ[i] colacii/ Şi să giudecaţ[i] săracii" (Ps. 81,11-12). 
Dosoftei apelează la expresia frustă, populară, lovind peda¬ 
gogic în năravurile poporului său. Remarcăm faptul că el a ales 
cel mai adesea un limbaj accesibil şi o expresivitate cât mai 
concretă şi plastică. De aici putem trage concluzia că cei cărora 
se adresau aceşti psalmi versificaţi erau atât din clasele superi- 

326 Butucul viţei = partea de jos, mai groasă, a tulpinii viţei de vie 
(de la pământ până la punctul de ramificaţie), cf. DEX. 

oare culte, cât şi din poporul simplu, care nu putea decât arar 
să-si achiziţioneze cărţile si pentru care era nevoie si de o cale 

99 9 9 r 9 

mai uşoară de transmitere a mesajului biblic, a psalmilor în 
special, foarte des accesaţi şi utilizaţi ca rugăciuni şi de către 
creştinul obişnuit. 

9 9 

Procedând astfel, Dosoftei scotea în evidenţă potenţele 
limbii române, fără să-i forţeze limitele si fără să încerce a crea 

'99 

un limbaj inexistent, artificial sau pedant, aşa cum, din păcate, 
în vremuri mai moderne, unii au încercat să facă, în virtutea 
unor teorii lingvistice extravagante. 

Psalmistul I se adresează lui Dumnezeu cu îndrăzneală - 
ca mai târziu Arghezi, în poezia noastră, ceea ce a stârnit mari 
confuzii si i-a făcu pe mulţi critici să-l considere ireverenţios si 
chiar blasfemiator/ ateu - spunându-I: „Nu tăcea mâlcom, 
Dumnezău Svinte,/ Nice hii [nici nu fi] moale-n grai şi-n 
cuvinte" (Ps. 82, 3-4). In descrierea duşmanilor lui Israel, 
Dosoftei produce (intenţionat poate) şi unele licenţe şi ana¬ 
cronisme. Astfel, între neamurile inamice, pomeneşte despre 
„Edom din şatră" şi despre faptul că „amalehiţii ferecă puşce" 
(Ps. 82. 17, 21). Acestora, „le dă. Doamne, spaimă să fugă,/ Să 
obosască de goană lungă" (Ps. 82, 27-28). S-ar părea din nou că 
Dosoftei ştia cumva din experienţă (sau din confesiunile altora) 
cât de dureroasă este această fugă, pentru că şi anterior spusese: 
„Carii scapă de războiul Tău, fug tare,/ De-i [d]oboară-n fugă 
somnul de[-a] călare" (Ps. 75,13-14). 

Imprecaţiile nu lasă nicăieri loc de scăpare: 

Răpezi-i, Doamne, din deal ca roata 
Şi-i prăvăleşte să-i calce gloata. 


Ca măciulia fulgi să le cază 



396 


Şi ca pădurea focul să-i arză. 

Din faţă vi[s]col să-i prăvuiască. 

Din dos pojarul [focul] să-i ocolească [încercuiască]. 

Şi de deasupra să-i baţ[i] cu smidă [grindină]... 

(Ps. 82, 41-47) 

Primele versuri conţin imagini pe care le regăsim la 
Varlaam si Antim Ivireanul: 

9 

„Ca o piatră din deal la vale când să răntunâ şi nu să 
poate opri, aşea merge de tare şi viiaţa noastră cătră 
moarte" 327 . 

„Suntem [...] ca o roată când dă de vale şi nu să poate 
opri" 328 . 

în ce priveşte „măciulia" căreia îi cad fulgii, recunoaştem 
în această descriere păpădia, pe care o suflă şi vântul cel mai lin, 
şi asemenea căreia sunt blestemaţi să fie cei care îl urăsc pe 
Dumnezeu şi pe poporul Lui. Originalul vorbeşte despre trestia 
pe care o clatină vântul, dar Dosoftei, metamorfozând-o poetic 
în păpădie , sublinia încă şi mai mult caracterul firav al condiţiei 
lor. 

In Psalmul 83, descrierea Raiului este plină de gingăşie şi 
delicateţe, dovedind că cel care era inflexibil, vehement în 
imprecaţii ori, altădată, capabil de a ilustra adevărate scene 


327 Varlaam, Carte romanească de învăţătură, op. cit., p. 282. 

328 Antim Ivireanul, Opere, p. 26. 

macabre, este deopotrivă în stare să picteze realităţi sublime în 
cuvinte cu sensibilitate si duioşie: 

9 9 

Câtu-s de iubite şi de drăgălaşe 
Şirurile Tale, cele de sălase! /.../ 

Cândva de-aş vedea-mă să-Ţ[i] prăvăsc în faţă, 

Să-m[i] bucuri şi mie sufletul de viaţă. /.../ 

Ca o vrăbiuţă ce să încuib[e]ază 
'N streşină de casă, deaca să-nsărează. 

Şi ca turtureaua, de cuib ce-ş[i] gătează. 

De de-abia aşteaptă cu pui să să vază. 

Ase mi-i de grijă să Te văz mai tare, 

O, Dumnezău Svinte,-n jărtve [jertfe] la oltare [altare]. 


(Ps. 83,1-2, 7-8,11-16) 


„Iubite şi de drăgălaşe" sunt „şirurile"/ cetele Sfinţilor, din 
„sălaşele" împărăţiei lui Dumnezeu, după cum a spus Mân- 

y\ 

tuitorul: „In casa Tătâne-Mieu sălaşuri multe sunt" (In. 14, 2, 
Biblia de la 1688). Antim Ivireanul amintea şi el, într-o didahie, 
de „şireagurile stelelor celor de taină" 329 , vorbind alegoric tot 
despre Sfinţi. în Paremiile preste an, traducând prorocia Sibilei 
Eritreia privind Judecata finală, din cartea lui Eusebiu de 
Cezareea (Effugiet solis iubar, astrorumque horae/ Omne poli 
lumen solvetur et aurea luna 330 ), Dosoftei utilizase deja meta¬ 
fora şireagurilor de stele (de data aceasta fiind vorba propriu-zis 


329 Idem, p. 19. 

330 Cf. Mihai Moraru, Acrostihul sibilin, în Crestomaţie de literatură 
română veche, voi. II, Ed. Dacia, Cluj-Napoca, 1989, p. 184. 

de aştri, nu de interpretarea lor alegorică): „Fugi-va soarelui 
raza şi a stelelor şireaguri, / A tot ceri lucă s-a rumpe, şi acea de 
aur lună" 331 . 

Legat de traducerea din latină a lui Dosoftei şi de 
„astrorum horae", Arghezi s-ar putea să le fi cunoscut pe 
ambele, pentru că, vorbind undeva despre Eminescu, utiliza 
sintagma „horă de aştri", prin care se poate să fi retradus 
expresia latină: „în spaţiul poetului, din bolta lui cea mai de sus, 
lumina inundă din toate părţile, divergentă. Haosul [lui 
Eminescu] 332 e încununat de o horă de aştri lunatici" 333 . Folosind 
însă această expresie pentru a caracteriza astralul/ cosmicul 
eminescian, Arghezi făcea - probabil - o aluzie tainică la tradiţia 
poetică veche românească şi la tradiţia profetică şi patristică 
conservate în literatura bizantină, aluzie pe care nu o puteau 
înţelege cei ce nu trebuia să o înţeleagă. De altfel, atunci când 
am comentat poezia lui Arghezi, am recurs şi la comparaţia cu 
versurile psalmului menţionat mai sus. Spuneam atunci: 

„Tot de poetul Psalmilor versificaţi ne apropie şi 
opţiunea poetică a lui Arghezi pentru naturaleţe, ingenui¬ 
tate, suavitate şi gingăşie (despre care vorbeşte cu fineţe şi 
pătrundere Mircea Scarlat), ca rezultat al unei între¬ 
prinderi conştiente, după cum specifica el însuşi" 334 . 


331 Dosoftei, Opere, ed. cit., p. 373 şi 480-481. 

332 Numit, prin urmare, impropriu haos - iar Arghezi atrage atenţia 
- pentru că haosul nu este încununat cu horă de aştri. 

333 Tudor Arghezi, Eminescu, Ed. Univers Enciclopedic, Bucureşti, 
2000, p. 47. 

334 Dr. Gianina Maria-Cristina Picioruş, Epilog la lumea veche, voi I. 
3, op. cit., p. 96. 

Că recursul poeţilor moderni - între care Eminescu, 
Topârceanu, Arghezi, Marin Sorescu - la lumea mică, despre care 
am vorbit si cu alte ocazii, este unul tradiţional, ne este con- 
firmat şi de Ion Barbu, care îi adresa, într-o scrisoare, aceste 
cuvinte lui Topârceanu: 

„dumneavoastră aţi zărit şi alergat la adevăratul izvor 
al simţirii valahe: humorul şi dragostea pentru lucrurile umile 
(s. n.). [...] Sunteţi, împreună cu Anton Pann, singurul 
patron indigen ce vreau să-mi iau" 335 . 

Revenind la versurile lui Dosoftei, observăm că este 
reafirmat telosul duhovnicesc al vederii lui Dumnezeu. Ne este 
descrisă aşteptarea înfiorată a Zilei celei fără de sfârşit, a împă¬ 
răţiei veşnice, „z[i]ua aceea ce este-nsămnată,/ Carea va să custe 
[să existe] vreme nencetată" (Ps. 83, 39-40): 

Când va veni mare valea de plânsoare. 

Când Domnul va face giudeţ şi strânsoare. 

Când va-mpărţi Domnul dar şi bunătate. 

Când va da certare celor cu păcate, 

Atunce direpţii [în]tâlniş bun vor face 
Intre lucori svinte de îngeri, cu pace. 

(Ps. 83, 25-30) 

Dar, între lucori de îngeri se vor afla doar aceia care îşi fac 
„scara-n spiţe-ntreagă" (Ps. 83, 23), adică cei care urcă scara 


335 Ion Barbu, Opere, II, Proză, p. 574-575, apud Theodor Codreanu, 
Ion Barbu şi spiritualitatea românească modernă. Ermetismul canonic, Ed. 
Curtea Veche, Bucureşti, 2011, p. 310. 

virtuţilor, asa cum a descris-o Sfântul Ioannis Scărarul, în cartea 
Scara. 

Aceasta este reprodusă adesea şi în iconografie sau în 
desenul religios 336 : 



Pentru a exprima iubirea de oameni a lui Dumnezeu, 
Dosoftei află un echivalent elocvent, pentru urechea unui cre¬ 
dincios obişnuit, spunând că El are „hire drăgostivă" („Că nu- 
Ţ[i] este nime depotrivă/ Dumnezău, cu hire drăgostivă", Ps. 85, 
17-18). 

O altă utilizare anacronică a unui termen o semnalăm în 
Ps. 86, 9: „sărăcini"/ sarazini. 

Psalmul 87 îi prilejuieşte descoperirea de noi forme 
expresive ale durerii, la ceas de restrişte: 


336 Sursa imaginii: 

http://www.schoyencollection.com/patristic_files/msl753.jpg. 

Şi mă feci ca omul ce nu-i [Dumnezeu] să-i agiute. 
Slobod întru cei morţ[i], în trupuri căzute. 

Ce dorm prin mormânturi, de arme rănite. 

Şi sunt de la Tine cu totul urnite [lepădate]. 

Mă băgară-n groapă dedesupt de toate, 

Unde-i întunerec si umbră de moarte. 

9 

Ţ[i]-ai pusu-Ţ[i] asupră-mi mânia Ta svântă: 

Preste mine valuri trec de nu s-alintă. /.../ 

Au doară s-or sti-să-n tărnă-ntunecată 

9 9 

Minunile Tale, si-n tară uitată? 

'9 9 

Svânta-Ţ[i] adevară să poată-nţăleagă 
Cine lăcuieşte-ntr-acea ţară largă? /.../ 

Mâniile Tale preste mine-mblară, 

'Ngrozârile Tale mă răsturburară 
Şi mă-ncungiurară ca apa cu valuri. 

De sunt toată z[i]ua struncinat de maluri. 

(Ps. 87, 9-16, 29-32, 41-44) 

Toposul mării zbuciumate, ca alegorie a sufletului torturat 
de suferinţă, l-am mai întâlnit anterior, însă imaginile poetice 
sunt de fiecare dată împrospătate. 

Mânia lui Dumnezeu este „ca apa cu valuri", suferinţele pe 
care El le aduce peste fiinţa umană, pentru păcate, fiind resim¬ 
ţite în adâncul sufletului ca „valuri" care „nu s-alintă", ca 
lovituri repetate care nu se mai opresc. Şi omul se simte ca un 
ţărm izbit întruna de aceste valuri sau ca malurile unui râu 

9 

învolburat: „struncinat de maluri". Toposul marin i-a oferit 

întotdeauna lui Dosoftei prilejul pentru geneza unor versuri 
superbe. 

Insă şi perspectiva mormintelor prin care dorm „trupuri 
căzute /.../ de arme rănite" ori a cimitirului, „ţară uitată", este 
cât se poate de patetică. Atâta fior al suferinţei nu cred că a mai 
fost reprodus în poezia noastră decât de Eminescu, Goga şi 
Arghezi, unde se străvede această durere traumatizantă la gân¬ 
dul morţii. Omul se vede pe sine o ruină, dormind cu trupul 
rănit de arme în mormânt, transformat apoi în pulbere, în 
„ţărnă-ntunecată". Din nou se pot face apropieri de macabrul 
baroc sau romantic, însă ele sunt circumstanţiale. 

Numind însă cimitirul „ţară uitată" şi „ţară largă", ne 

aduce aminte de un poem al lui Vasile Fabian-Bob, Geografia 

tintirimului : 

* 

Este-n zona subsolară, o pacinică, mică ţară 
Aproape de ţărmul lumii plecătoare către soare, 
Unde-apoi se hotărăşte [se învecinează] cu o mare-mpărăţie, 
Pân-acum necunoscută la hărţi de geografie. 

Oamenilor de aicea, numărul pururea creşte, 

Neci mai moare cine-o dată aici se cetăteneste. 

Ici se poate-n astă ţară se-ntind locuri înverzite. 

Printre văi şi dealuri nalte cu producturi felurite, 
între care colonistul fără să va să lucreze. 

Cu toată casa sa poate oricând bine să s-aşeze; 

Iar aerul rece, umed în astă tară străină 
Trage vânturi ce cu jale, acum gem, acum suspină 
Rouă ceriului aicea cade-n picuri mestecate 
Cu amară lăcrămare din dureri nevindecate. 

Multe roduri puse-aicea printre dealuri şi vâlcele. 
Minunaţi sunt aceşti pacinici dup-a lor locuitură. 
Toţi sunt muţi, adese însă li s-aude ş-a lor gură. 
Nu zidesc ca noi, politii, în o strâmtă viezunie. 
Fiecare locuieşte fără dare de chirie; 

De vecini, de fraţi, de nume si de toate doru-i trece 
Pânprejurul casei tale, iarna-i cald şi vara-i rece. 


însă chiar înăuntrul mormântului n-au privit mulţi poeţi, 
după Dosoftei, care scrie poetic şi alegoric despre „trupuri că¬ 
zute,/ Ce dorm prin mormânturi, de arme rănite". E o poezie a 
vanităţii umane risipite de moarte, în care Dosoftei excelează - 
şi vom ajunge foarte curând la fragmentele la care mă refer. 

Arghezi ştie că „într-o zi piciorul va rămâne greu,/ Mâna 
stângace, ochiul sleit, limba scămoasă" ( De-a v-aţi ascuns). Şi că 
„Urechea lui, închisă pentru graiuri,/ Cu scamă s-a umplut, cu 
mucegaiuri./ Gingia moale, înţărcată, suge,/ Ochiul porneşte 
blând să se usuce,/ în pântec spini, urzici şi aguride/ Dau ştiri 
de beteşugul ce-1 ucide./ Creştetul gol poţi să-l încerci/ Puhav 
subt pipăit, ca pe ciuperci,/ Şi-i şubred ca o funie-nnodată,/ Cu 
căpătâiu-n barca înnecată" (Psalm). 

Emil Botta, ulterior, a aruncat un ochi către tatăl „ajuns aici 
dintr-o noapte fără hotare" sau s-a privit pe sine, mai înainte de 
vreme: 

Subterani, de ce i-aţi ros ghetele? 

De ce i-ai spart sticla ochelarilor, tu argilă? 

Noapte, de ce i-ai topit pe buze 
veninoasa pastilă? 

(Portret) 

Sub lespede, înmărmurite, dorm isprăvile mele, 
atât cele bune, cât şi cele rele. /.../ 

Ochiul nu cată semeţ, 
safirul ochilor nu mai are preţ. 

(. Epitaf) 

Retorica aceasta are o istorie foarte veche, care coboară de 
la Sfântul Ioannis Hrisostomos până în literatura noastră 
medievală, de la Neagoe Basarab până la Dimitrie Cantemir, şi 
a fost actualizată apoi de Eminescu şi de poeţii moderni (amin¬ 
team mai devreme de Arghezi). 

Revenind la Dosoftei, în Psalmul 88 versurile încearcă să 
descrie cât mai sugestiv măreţia Creatorului lumii: 

Că de-a Ta, Doamne, minune. 

Ceriul va grăi ş-a spune. /.../ 

Tu tâi marea de nu neacă 

5 

Şi zâci holburii [furtunii] să tacă. /.../ 

Ceriurile şi pământul 
Tu le-ai făcut cu cuvântul. 

Şi lumea cu de ce-i plină 
Ai urzât cu svânta-Ţ[i] mână. 


(Ps. 88, 21-22, 37-38, 43-46) 

Am avut multe prilejuri să contemplăm descrierile cosmice 
ale lui Dosoftei: cerul cu aştrii săi tainici, pământul cu munţii, 
mările şi câmpiile sale, urzite toate de mâna lui Dumnezeu. 

Despre cartea cosmică (liber mundi) care este plină de 
inscripţii care conduc către Dumnezeu (Eminescu: „cartea ceru¬ 
lui albastru cu mari litere aurite"; „scrisul stelelor de foc" (Peisaj 
şi In vremi de mult trecute / Povestea magului...)) am vorbit de 
asemenea de multe ori şi pe îndelete în cărţile noastre. 

„Cerurile grăiesc toate", va repeta Dosoftei în Ps. 96, 21. 

După Eminescu, Goga şi Ion Pillat (deşi nu sunt singurii) 
vor dezvolta în poezie acest topos al înscrisului cosmic (precum 
şi pe acela al naturii ca o biserică), pe care romantismul îl revi¬ 
gora şi în Occident. 

Poeţii români nu au pierdut decât de curând această hartă 
cosmică, acest arhitext sau biblie a universului, pentru care - 
cum spuneam şi altădată - au devenit şi ei iliteraţi, aşa cum unii 
poeţi occidentali se tânguiau încă din romantism (sau chiar mai 
devreme): 


Carte de aur 
cu inscripţii nepieritoare 
în cerul sculptat! 

Şi la magica filă a şaptea, 
începe noaptea 
cea plină de cântece... 

Oh, rătăcesc prin meandrele acestui in-folio... 


(Emil Botta, Glosse) 

* 


Din predica cerurilor nu înţeleg o boabă: 

Să-mi traducă arborii, vântul fie-mi interpret, 
iarba poenilor să colaboreze şi ea. 

Licurici, dati-mi luminile voastre! 

Clopote, dangătul vostru mă sperie. 

Lăsaţi să oficieze liturghiile, privighetoarea'n sutană, 
un cuc ermit dee răspunsul din strană; 

(Emil Botta, Confidenţă) 


* 


întreg, adânc şi strălucit e textul 
naturii Tale. Cu-ncântare-1 
citesc, si recitesc, si câte-odată 

'9 '9 

chiar îl învăţ pe dinafară: marea 
cu hexametrii ei asemenea unui 
poem homeric, munţii plini de semne 
de întrebare, sesul ca o frază 
imensă cu metafore fertile, 
şi văzduhurile, sensuri schimbătoare, 
şi alfabetul luminos al nopţii 
pe care zorile îl şterg citindu-1, - 
ah! Toate ca pe-un document de taină 
le sorb... 


Dar cineva-mi şopteşte zilnic: 

- Perfect! Este un text fără cusur. 

Dar spune-mi totuşi: cine iscăleşte 
Acolo dedesubt - indescifrabil?... 

(Şt. A. Doinaş, Psalmul XXV) 

* 

Doamne, minunile vorbesc un dialect 
necunoscut de nimenea al limbii Tale. 

/.../ Poetul 

e purtătorul unui înţeles defunct 
care păstrează totdeauna viu secretul. 

(Şt. A. Doinaş, Psalmul LXXIX) 

Parcă spusese mai sus că „e textul naturii Tale": cum de nu 
mai ştie, brusc. Cine semnează opera acestei lumi? Nu înţelesul 
este defunct, ci doar înţelegerea unora (sau câteodată) poate fi 
deficitară. 

Nichitea Stăneascu spunea şi el: 

Scriere este totul. 

Pestele e literă 
în alfabetul mării. 

O frază sunt păsările-n zbor. 

Totul e scriere. 

Totul este de citit. 

Piatra poate fi citită, - 
iar norii ne spun o poveste. /.../ 

Stau singur şi în gânduri. Doamne, 
iar gândurile litere îmi sunt. 

/V 

încerc să recompun o frază 
dar timpul meu preschimbă scrisul. 

O, de-aş putea să te citesc, 

O, de-aş putea să desluşesc 
aceste stranii alfabete... 

(Lecţia de citire, voi. Măreţia frigului) 

Am făcut deja comentarii pe această temă în altă parte 337 . 
La Dosoftei însă. Dumnezeu poate fi cunoscut în două 
moduri: din creaţie (natura e un pedagog către Dumnezeu: au 
spus-o Sfinţii Părinţi) şi prin revelarea Sa plină de slavă: 

Ceriurile şi pământul 
Tu le-ai făcut cu cuvântul. 

Şi lumea cu de ce-i plină 
Ai urzât cu svânta-Ţ[i] mână. /.../ 

Cu neguri este Tavorul, 

Ermonul i-i nalt pogorul. 

(Ps. 88, 53-46, 51-52) 


* 


Adânca Ta-nţălepciune 

337 A se vedea Gianina Maria-Cristina Picioruş, Epilog la lumea veche, 
voi. I. 2, op. cit., p. 130-237. 

Nime nu va putea spune. 

Omul fără minte-ntreagă 
Nu va putea să-nţeleagă 
De [din] svintele Tale fapte [creaţii], 
Ce-s de mâna Ta lucrate. 

Când păcătoşii cu toană 
Ieşiră ca iarba-n goană. 

(Ps. 91,17-24) 

* 


Domnul stătu Crai în lume. 

Că I S-au vestit svânt nume. 

Pentru veşmânt de podoabă 
Ce S-au îmbrăcat la hoarbă 338 . /.../ 

Scaunul Tău [de Judecată], Doamne Svinte, 

Este gata de mainte. 

De la veci de când Te-aşteaptă 
Pre Crăie [împărăţie] aşezată. 

Părauăle [pârâurile] tare strigă 
Toată lumea să să strângă. 

Şi apele cele mare 
Rădicară urlet tare. 

Cât din ţărmuri dau afară, 

9 7 

338 Hoarbă = adunare, sfat. Aici este vorba de adunarea Sfinţilor în 

7 9 

/V 

împărăţia Sa. 

De răsună preste ţară. 

Minunată-i unda mării, 

Ce-i mai tare Craiul tărâi. 

Că pre toţ[i] Craiul potoale. 

Ca spuma mării cea moale. 

(Ps. 92,1-4, 9-22) 

* 

Că mare Domn este Domnul 
Şi-mpărat preste tot omul. 

Si din hotarăle toate 

9 

I să-nchină ţări şi gloate. 

Că-I este lumea pre mână. 

Cu pământ şi cu ce-i plină. 

Si muntâi cu dealuri nalte 

9 9 

Supt cuvântu-I sunt plecate. 

Si marea cu nalte valuri 

9 

A Lui este-n toate laturi. 

Si-i de mâna Lui lucrată 

9 

Toată laturea uscată. 

Veniţ[i] să-I cădem cu jele. 

Să ne ierte de greşele. 
Naintea Lui să ne strângem 
Şi-ngenuncheaţ[i] să ne plângem. 
Că El cu svânta Sa mână 

Ne-au făcutu-ne din tină. 

(Ps. 94,11-28) 

* 


Ceriurile cu cuvântul 
Le-au făcut, şi tot pământul. 

Denaintea Lui cu teamă 
Dvoresc îngeri fără samă, 
De-L mărturisesc si-L cântă 

9 

în frâmsetea Lui cea svântă. 

9 

/•••/ 

Ceriul s-aibă voaie bună 
Cu pământul depreună. 

Şi marea giucând să salte 
Cu unde, cu valuri nalte. 

Şi câmpii încă să-ş[i] facă 
Bucurie, să le placă. 
Atunce s-a bucura-să 
Toată dumbrava cea deasă. 

(Ps. 95, 25-30, 49-56) 


* 


Domnul stătu Crai în tară, 

9 ' 

Tărâle să bucurară. 

Şi pământul tot să salte. 

Cu ostroave de departe. 

Dimpregiur mior şi ceaţă 
Sprejinesc svânta Lui faţă. 

Şi dereptatea-I tocmeşte 
Scaunul ce odihneşte. /.../ 

Pre denainte-I foc merge. 

De arde [pe] cei fără lege. 

Fulgerile Lui cu pară 
Ard de să văd preste ţară. 

Pământul să-mplu de frică, 

Munţâi să topesc de pică 
Si cură ca neste ceară, 

9 9 ' 

Văzând pre Domnul în ţară. 

Si de fata Lui cea svântă 

9 9 

Tot pământul se spământă. 

Ceriurile grăiesc toate, 

De-I spun dereptatea-n gloate. 

(Ps. 96,1-8,11-22) 

Şi exemplele nu se epuizează aici. 

în multe cazuri, exprimarea este alegorică - exceptând, 
bineînţeles, pasajele referitoare la geneză, în care cele urzite sunt 
elemente cosmice reale si nu simboluri. 

9 

însă toate indică „frâmseţea"/ frumuseţea lui Dumnezeu, a 
Creatorului acestui univers imens şi plin de viaţă, care saltă şi se 
bucură, fie că e vorba de manifestările slavei Sale în lume 
(„Dimpregiur mior şi ceaţă/ Sprejinesc svânta Lui faţă /.../ Pre 
denainte-I foc merge /.../ Fulgerile Lui cu pară/ Ard de să văd 
preste ţară./ Pământul să-mplu de frică,/ Munţâi să topesc de 
pică...), fie de universul însuşi care este creaţia Sa, cel iraţional 
şi, respectiv, cel raţional: îngerii şi Sfinţii reprezentaţi simbolic 
de „munţâi cu dealuri nalte", „marea giucând" şi săltând „cu 
valuri nalte", „câmpii" şi „toată dumbrava cea deasă", „ostroa- 
ve de departe" (sihastrii, pustnicii), care se bucură aşteptând 
venirea Domnului. 

Astfel spus, măreţia Sa se revelează cu prisosinţă în 
Geneză şi Eshatologie, dar şi prin revelaţiile particulare din 
istoria omenirii, precum cele de pe Sinai şi Tabor. 

Insistând pe geneză şi eshatologie, pe frumuseţea cosmică 
primordială, cu răsăritul necontenit de stele şi de lumi din văi de 
haos, şi pe aşteptarea finalului acestei lumi - care nu este aneanti- 
zare, ci transfigurare - Eminescu prelua, în poezia sa romantică, 
o temă fundamentală a literaturii noastre vechi. 

Negurile („Cu neguri este Tavorul"), norul şi ceaţa („Dim¬ 
pregiur mior şi ceaţă/ Sprejinesc svânta Lui faţă") reprezintă 
întunericul supraluminos (Sf. Dionisie Areopagitul) al slavei Sale. 

Despre cei care sunt ca „spuma mării" vorbeşte şi Miron 
Costin, în poemul său Viiaţa lumii (referindu-se la condiţia 
umană fragilă), dar şi Eminescu, în Scrisoarea I: „Pe când alţii 
stând în umbră şi cu inima smerită/ Neştiuţi se pierd în taină ca 
şi spuma nezărită". 

Aminteam însă mai devreme de poezia pe tema vanitas 
vanitatum, a deşertăciunii umane, din psalmii versificaţi: „Că 
nu este om să custe/ Şi de moarte să nu guste" (Ps. 88,185-186). 

Am văzut în Psalmul 38 dezvoltarea acestei teme, dar 
Psalmii 89 şi 101 adaugă o nouă dimensiune poetică acestei 
retorici lirice: 


Nu-ntoarce, Doamne, pre omul. 
Să-l cuprinză-n jele somnul, 
C-ai zâs să să-ntoarcă-n tină 
Tot omul de supt lumină. 

De i-ar fi viaţa de lungă 
'Ntr-o mie de a[n]i s-agiungă, 
Naintea Ta este scurtă 
Ca cea zî de ieri trecută. 

Şi ca strajea cea de noapte 
îi sunt zâlele lui toate. 

Ca neşte şegi, fără treabă, 

I să trec a[n]ii cu greabă. 

Ca otava ce să trece 
De soare si de vânt rece, 

9 7 

De demineată-i cu floare, 

9 7 

Sara-i veştedă de soare. 

9 

A doua zî să usucă, 

Ca-n cuptori când o aruncă. 
Asa cu lesne ne arde 

9 

Urgia Ta şi ne scade. 

De ne-ai pus greşala-n faţă 
Denainte-Ţ[i], de ni-i greaţă. 

Si de svânta Ta lumină 

9 

Veacul nostru ne-nstrăină. 

Zâlele noastre le neacă 
Urgia Ta şi le sacă. 
A[n]ii ni să trec cu grabă. 
Ca o painjină slabă. 

/•••/ 

Această lume deşartă 

9 

Ne-mblânzeste si ne ceartă 

9 9 

Cu primejde şi cu boale, 
Pre toţ[i] oamenii potoale. 

Nime n-a scăpa să iasă 
Din urgia ei cea deasă /.../ 
Şi ceia ce duc pedeapsă 
Din ferecături să iasă. 

(Ps. 89, 9-36, 41-46, 49-50) 


* 


Că-m[i] trec zâlele ca fumul. 
Oasele mi-s săci ca scrumul. 
Ca neste iarbă tăiată 

9 

M[i]-este inema săcată. 

Că stă uitată de mine, 
Ce-am gătat să mănânc pâine. 



416 


De suspinuri şi de jele 
Mi-am lipitu-mi os de piele. 

De-atocma cu pelecanul. 
Prin pustii petrec tot anul. 
Şi ca corbul cel de noapte 
Im[i] petrec zâlele toate. 

Ca o vrabie rămasă 
In supt streşină de casă. 

/•••/ 

Am mâncat pâine de zgură 
Si lacrămi în băutură. 

De fata mâniii Tale, 

Ce mi-ai dat de sus la vale. 

Mi-s zâlele trecătoare. 

De fug ca umbra de soare. 
Si ca iarba cea tăiată 

9 

Mi-este vârtutea săcată. 
/•••/ 

Si Tu Doamne, cu cuvântul 
Dintâi ai urzât pământul. 
Si ceriurile ce-s nalte 

9 

Sunt de mâna Ta lucrate. 
Acelea toate s-or trece. 

Iară Tu tot vei petrece. 

Şi ca haina ponosâtă 
Când le-a hi vremea sosâtă. 
Li s-a destrăma făptura 
Din hire, ca vechitura. 

Şi li-i depăna ca tortul. 
De să vor schimba cu totul. 

(Ps. 101,13-26, 31-38, 89-99) 


însă cel ce îşi recunoaşte astfel vanitatea, se roagă lui 
Dumnezeu: „Şi când îm[i] vei lua viaţa,/ Mă rog. Doamne, să- 
Ţ[i] văz faţa" (Ps. 101, 85-86), „Şi Ţ-vei ivi svânta faţă/ Cu slavă 
şi cu dulceaţă" (Ps. 101, 55-56), „Şi preste noi să lucească/ 
Lucoare dumnezăiască" (Ps. 89, 65-66). 

Pentru că omul, chiar dacă este ca iarba tăiată, este mai 
important decât tot universul. Comparaţiile existenţei umane cu 
fumul, cu floarea şi cu iarba sunt dese în Scriptură, dar au fost 
reproduse şi în poezia noastră, premodernă şi modernă. 

Din asemănarea vieţii umane cu păianjenul sau cu pânza de 
păianjen, precum şi a universului cu o haină învechită care se 
destramă la sfârşitul lumii, poeţii - Bolintineanu, Eminescu, 
Arghezi - au extras concluzii lirice semnificative, legate de 
fragilitatea ţesăturii mundane şi umane, pe care au ilustrat-o 
corespunzător în versuri. 

Remarcăm şi verbul „să vor schimba", care atenţionează că 
sfârşitul lumii constră într-o metamorfoză totală a sa, dar care 
nu înseamnă câtuşi de puţin dispariţie sau aneantizare a ei. 

Se afirmă, în Psalmul 89, existenţa lui Dumnezeu mai 
înainte de veci, anterioritatea Lui în comparaţie cu lumea, 
materia sau timpul (toate acestea fiind creaţiile Sale). 

In antichitate, singura care făcea această distincţie era 
religia mozaică, în vreme ce toate celelalte religii sau filosofii 
considerau fie că Dumnezeu/ zeii sunt coeterni cu materia (reli¬ 
gia egipteană, greacă, religiile politeiste în general), fie că 
universul este de aceeaşi esenţă cu zeitatea sau proiecţia ei în 
afară (budismul, religiile panteiste). 

Nu a existat, în afară de iudaism, concepţia unui Dum¬ 
nezeu absolut şi preexistent tuturor lucrurilor. Atotputernic şi 
Creator a toate, transcendent şi incognoscibil creaţiei Sale, după 
esenţa Sa fiind tainic în mod desăvârşit pentru toate existenţele 
aduse de El întru fiinţă 339 . 

5 


339 Cum spuneam şi altă dată, e cel puţin curioasă, dacă nu du¬ 
bioasă, întoarcerea romano-catolicilor, imediat după schismă, la 
concepţia, străină mozaismului cât şi primului mileniu creştin, că 
Dumnezeu poate fi văzut cu ochii fizici, în esenţa Sa, concepţie apărată 
de Varlaam de Calabria şi Achindin împotriva Sfântului Grigorios 
Palamas, urmând „iluminarea lui Socrate şi Platon". A se vedea Sfântul 
Grigorie Palama, Opere complete, voi. II, Ed. Gândul Aprins, Bucureşti, 
2013, p. 183-189, 211. 

Romano-catolicii ar trebui consideraţi ca aflându-se cu adevărat în 

9 

tradiţia platonismului şi neoplatonismului (cât şi a aristotelismului: nu e 
o contradicţie; întoarcerea la filosofia şi mitologia antice a început în 
Occident mult înaintea Renaşterii, preferate mai cu seamă de mai nou- 
veniţii în Apus, de origine germanică, şi care căutau ceva mai aproape de 
Valhala lor, chiar dacă se creştinaseră), şi nu ortodocşii, aşa cum citesc, 
din păcate, în foarte multe cărţi şi aşa cum se afirmă adesea şi în exegeza 
noastră literară, de către autori insuficient de informaţi în această pri¬ 
vinţă. 

Platonismul a fost rejectat de la bun început de Părinţii Bisericii. 

Babilonienii şi egiptenii au luat cunoştinţă de această 
concepţie datorită contactului lor cu evreii - bineînţeles, fără să- 
şi însuşească pe deplin religia vechilor iudei, ci împrumutând 
doar unele idei şi concepte, pe care le-au introdus în filosofia 
lor, chiar dacă nu prea erau congruente - şi de la ei au ajuns mai 
întâi ecouri la greci, apoi prin contactul direct dintre evrei şi 
elini. De aici şi confuzia pe care o fac foarte mulţi, aceea de a 
considera că Creştinismul, întru care s-a împlinit Legea veche, 
ar fi îndatorat platonismului şi neoplatonismului. 

Platon e cel care e îndatorat vechilor evrei - prin egipteni - 
iar Plotin cu atât mai mult, trăind într-o eră creştină, putuse lua 
contact cu filosofia Creştinismului, mult superioară concepţiilor 
idolatre. Dar pentru că de la asiro-babilonieni şi egipteni, care 
erau mai gnostici şi mai ermetici în a-şi expune misterele 
(Orientul, în general, ţinea la esoterismul doctrinelor sale), nu s- 
au păstrat papirusuri (Biblioteca din Alexandria a ars) aşa cum 
s-au păstrat totuşi de la greci, pare multora astăzi că filosofarea 
a început de la greci - ceea ce, în infatuarea lor, unii dintre ei au 
si susţinut. 

9 9 

Eminescu, care cunoştea bine istoria, care urmase destule 
cursuri de egiptologie şi istorie antică (chiar şi cursuri de limba 
caldeeană), ca şi Mircea Eliade mai târziu, nu încurca lucrurile 
şi nu le acorda elinilor niciun fel de primat în ordinea gândirii 
si a ideilor fundamentale ale umanităţii. 

9 9 

Revenind la Dosoftei şi la ideea de la care am pornit pentru 
a face paranteza de mai sus (considerăm că nu inutilă, ci lămu¬ 
ritoare), acesta afirmă astfel, poetic, preexistenţa lui Dumnezeu: 


Orighenis şi Sfântul Augustinus menţionează faptul că pot exista 
unele formulări asemănătoare, în cele două doctrine, prin care s-ar părea 
că sunt apropiate, dar că esenţa învăţăturii lor nu coincide câtuşi de 
puţin. 

Păn-a nu să face munte 
Pre pământ, cu dealuri multe, 

Păn-a nu face pământul, 
Nice lumea cu cuvântul, 

Ce-ai împlutu-o de gloate 340 . 
Eşti mainte decât toate. 

9 

(Ps. 89, 3-8) 341 

340 Gloate = mulţimi, popoare. 

341 Sursa imaginii, a paginii de manuscris eminescian: 
http://tiparituriromanesti.wordpress.com/2013/04/ll/mihai- 

eminescu-rugaciunea-unui-dac-manuscris-1879/. 

Dumnezeu a fost Singur înainte de a exista lumea 342 . Aşa 
cum spunea şi Eminescu: înainte de a fi toate, „pe-atunci erai Tu 
singur" (Rugăciunea unui dac). Sau, cum a zis Dosoftei: „A Ta 
este. Doamne, lumea şi pământul,/ Ce le-ai împlut sângur dintâi 
cu cuvântul" (Ps. 23, 1-2); „Că sângur au zâs de să făcură,/ 
Sângur le-au dat [fie]căriiaş făptură" (Ps. 32, 21-22). 

„Pe-atunci erai Tu singur"... 

„El singur zeu sătut-a"... 

Pe acest Dumnezeu, „nu pot sta să-L prăvască,/ Din heru¬ 
vimi să-I domnească./ Tot pământul să rădică/ Şi să leagănă de 
frică" (Ps. 98, 3-6). 

Si totuşi acest Dumnezeu, Care este mai înainte de a fi 
lumea şi Care, după ce „acelea toate s-or trece, /.../ Tu tot vei 
petrece" (Ps. 101, 94-95), locuieşte în om, iar Dosoftei exprimă 
acest paradox: 


Si tu, mişelul mieu suflet, 
Să-I mulţămeşti cu-ntreg cuget, 
Si-I urează de tot bine 

5 

Lui Dumnăzău dintru tine. 
(Ps. 102, 85-88) 


Contrastul acesta, dintre măreţia lui Dumnezeu si sme- 

' 5 5 

renia Lui, Care îşi face locaş în inima omului, a fost de-a lungul 
timpului adesea subliniat în omiletica ortodoxă. 

/V /V 

342 In LXX, Ps. 89, 2: „înainte să se nască munţii şi să se plăsmuiască/ 
să ia formă pământul şi lumea şi din veac până în veac eşti Tu [tiqo tou 
opr) y£vr]0TŢvai îcai TiAaaOfivai tt]v yfjv îcai tt]v oiKoupâvrjV îcai and 
tou alcevog egoc, tou aicovog Eu £i]". 

O mostră de expresivitate în reliefarea acestui paradox 
dumnezeiesc ne oferă, în literatura noastră, şi Antim Ivireanul, 
în paginile didahiilor sale - am comentat detaliat altădată aceste 
pasaje. 

Cât despre Dumnezeu Cel dintru noi, amintim cuvintele 
Sfântului Augustinus: 

„O, Tu, Viaţă a sufletului meu [...] Tu Te aflai mai 
înlăuntrul meu decât partea cea mai lăuntrică a mea"; 
„Târziu de tot Te-am iubit, o. Tu, Frumuseţe atât de veche, 
si totuşi atât de nouă, târziu de tot Te-am iubit. Si iată că 
Tu Te aflai înlăuntrul meu, iar eu în afară" 343 . 

Psalmul 90 ne oferă o idee despre cum ar fi putut apărea 
descântecul, deşi acesta presupune o utilizare fie băbească, fie 
infantilă, şi o deviere de la semnificaţiile eclesiale ale psalmo¬ 
diei: 


Acela [Domnul] te-a mântui-te 
De sâlţă, de lănci cumplite. 
De vânători încordate. 

De cuvinte turburate. 

Şi te-a umbri după spate. 
Supt a Sale aripi late. /.../ 

Şi noaptea nu ti-i spărîe-te, 
Nice z[i]ua, de săgete. 


343 Sfântul Augustin, Confesiuni, traducere din latină, studiu intro¬ 
ductiv şi note de Gh. I. Şerban, Ed. Humanitas, Bucureşti, 1998, p. 141- 
142, 365. 

Nu ti-i teme de lângoare. 

De vânt rău, nice de soare. 
Nu-ţ-va ieşi-n tâmpinare 
Drac de-amiazăz[i] să te sparte. /.../ 

Răul nu-ţ-va veni-n poală, 
Nice pre trupul tău boală. /.../ 

/■V 

îngerii să te păzească 
Şi-n mâni să te sprejinească. /.../ 

Pre vasilisc şi aspidă 
Vei îmbla ca pre omidă. 

Si-i călca leul si zmăul 

9 9 

Şi nu te v-atinge răul. 


Este de remarcat expresia concentrată care enumeră pri¬ 
mejdiile, denumite laconic şi simbolic fie prin consecinţele lor, 
fie prin numele celor care le generează: „drac de-amiazăz[i] 
[dKT)6ia/ achidia/ acedia]", „vasilisc şi aspidă", „leul şi zmăul" 
- prin toate acestea înţelegându-se, de fapt, diferite categorii/ ie¬ 
rarhii demonice. Aceeaşi semnificaţie o au, de fapt, şi meta¬ 
forele: „vânători încordate" şi „cuvinte turburate", trimiţând tot 
la acţiuni spirituale cu caracter negativ. 

Tot într-o exprimare simbolică. Dumnezeu îl apără pe cel 
credincios umbrindu-1 cu spatele Său (a se vedea şi leş. 33, 20- 
23) şi cu aripile Sale: „te-a umbri după spate,/ Supt a Sale aripi 
late". 

Dosoftei utilizează formula incantatorie ca soluţie poetică, 
fără ca versurile sale să fie şi o incantaţie în sens propriu, de tip 
popular-păgân. 

Psalmul 103 este o deuterogneză în care sunt reamintite 
faptele lui Dumnezeu, creaţiile Sale („Pământul îi plin de fapte/ 
Ce-ai făcut cu bunătate", Ps. 103,103-104), în ordinea în care au 
fost aduse întru fiinţă de Dumnezeu Creatorul din nimic, în cele 
sase zile ale creaţiei. 

9 9 

Dacă Psalmul 89 arăta preexistenţa lui Dumnezeu, Singu¬ 
rul veşnic, aici se relatează felul în care El creează lumea, gestul 
Lui creator prin care universul este adus întru existenţă. Pentru 
ca, în psalmii următori, să se continue caracterizarea lui 
Dumnezeu, vorbindu-se despre El ca despre Proniatorul lumii, 
despre felul cum l-a ales pe Avraam şi Şi-a pregătit un popor 
ales şi l-a condus. In mod cert, psalmii nu ni-L prezintă ca pe un 
Dumnezeu care S-ar fi retras în transcendenţă după crearea 
lumii şi ar fi lăsat-o să se autoguverneze, în independenţă faţă 
de El, aşa cum afirmă teologia protestantă şi neoprotestantă. 

Psalmul 103 este o relatare mai detaliată şi mai poetică a 
celor şase zile ale creaţiei, în care sunt aprofundate anumite 
afirmaţii din Facerea, urmărindu-se nu numai naraţiunea 
propriu-zisă a felului în care a luat naştere universul, ci şi 
consecinţele ulterioare ale evoluţiei sale, relevându-se cauza 
pentru care Dumnezeu a creat într-un anumit mod toate cele ce 
sunt. Lumea aceasta este, aşadar, creaţia Lui, poartă amprenta 
frumuseţii Lui si este mărturie a puterii creatoare si a frumuseţii 

9 9 JT 9 9 

Lui: 


Să Te-mbraci cu mărturie. 

Cu frâmsete si tărie. 

Că Tu Te-nveşti [Te îmbraci] cu lumină. 
Ca soarele-n zî senină. 


Şi Ţi-ai [în] tins ceriul ca cortul. 

De l-ai înfrâmsat cu totul, 

9 7 

Şi i-ai pus deasupra ape. 
Din tinsori să nu se scape. 

(Ps. 103, 5-12) 


Exprimarea poetică şi mistică aparţine originalului. 
Dumnezeu este Cel ce atârnă (într-o exprimare metaforică 
şi profund mistică) lumina pe care a creat-o ca pe o mantie 
împărătească: ava|3aAA6pevog cpcbg coc, ipaTiov (LXX, Ps. 103, 
2). Iar oamenii L-au îmbrăcat pe Hristos în xAapuba kokklvtjv 
(GNT, Mt. 27. 28, 31), adică în hlamidă sau mantie mohorâtă/ 
stacojie. 

De aceea Eminescu a formulat aceste versuri, în Memento 

mori : 


Solomon, poetul-rege, tocmind glasul unei lire 
Şi făcând-o să răsune o psalmodică gândire, 
Moaie-n sunetele sfinte degetele-i de profet; 
El cânta pe împăratul în hlamidă de lumină... 


S-a uitat Eminescu pe Scripturi în limba greacă? Mai ales 
că în Septuaginta există şi cărţile numite Psalmii lui Solomon şi 
Odele/ Imnele lui Solomon, care nu se află în ediţiile biblice 

7 5 

româneşti. Ar fi putut afla, însă, termenul hlamidă şi în Triod. 
Faptul acesta ne dă mărturie că era un căutător al adevărului 
până la cele mai greu de pătruns amănunte lexicale. 

Cel ce a zidit lumină strălucitoare („ca soarele-n zî 
senină", cum spune Dosoftei) şi a aşezat-o în faţa lumii ca pe 

o mantie vestitoare a Lui, care dă mărturie că El e împăratul 
lumii şi Lumina ei. Acelaşi a primit de la oameni hlamidă de 
culoarea purpurei asfinţitului. Prin urmare, se poate înţelege 
fie că Dumnezeu Şi-a atârnat lumina ca pe o mantie pe umeri 
(metaforic vorbind), fie că a atârnat-o/ a suspendat-o ca pe o 
perdea în faţa oamenilor. Având în vedere însă că ipaTiov 
înseamnă veşmânt, haină, mantie, robă, primul sens este mai 
plauzibil, adică aşa cum am interpretat mai sus. 

Se poate traduce şi înţelege însă şi altfel, şi anume că 
Dumnezeu este „Cel ce dezbracă lumina ca pe o haină", spus într- 
un mod foarte tainic, în sensul că Dumnezeu, Lumină fiind, a 
creat lumina materială ca pe o dezbrăcare/ dezvăluire a Ceea ce 
este El, a adevărului despre Sine, în faţa oamenilor. Creând 
lumina mai întâi de toate. Se denudează în faţa noastră. Se 
descoperă, arată creaturilor Sale cine este El: Lumina cea mai 
mai înainte de veci. 

Ştim că, în Crez, Fiul lui Dumnezeu este numit: „Lumină 
din Lumină, Dumnezeu adevărat din Dumnezeu adevărat". 
Dumnezeu S-a dezgolit/ dezvelit în faţa creaţiei Sale mai înainte 
de a fi dezbrăcat de hainele Sale şi de a fi pus pe Cruce. S-a 
dezgolit pentru a arăta că este Lumină. Acest verset ar putea 
ascunde însă şi o profeţie mesianică, pentru că s-ar putea referi, 
în mod acoperit, la chenoza Mântuitorului, „Cel ce dezbracă 
lumina ca pe o haină" pentru a lua chip de rob. însă trebuie să 
recunoaştem că toate aceste semnificaţii, uluitoare, pe care le 
ascunde greaca veche, sunt dificil de transpus în limba română 
doar prin traducere. 

Dosoftei a tradus mai întâi: „Îmbrăcându-Se în lumină ca- 
ntr-un veşmânt" 344 . 

9 


344 Psaltirea de-nţăles, op. cit., p. 278. 

Şi mai înaintea lui, în Psaltirea lui Coresi stă scris: „în- 
vestitu-Te-ai cu lumină ca în cămase" 345 . 

9 9 

Probabil pentru că dezbrăcarea de lumină ar fi avut cono- 
taţii negative în auzul credincioşilor sau cel puţin ar fi constituit 
o exprimare obscură, în absenţa unui comentariu lămuritor. Am 
văzut că Dosoftei se adresează unui public mediu. Iar pe de altă 
parte. Cel ce Se dezbracă este Cel ce este îmbrăcat veşnic cu 
lumina Sa dumnezeiască. 

/■V 

In versuri, Dosoftei mută accentul pe strălucirea luminii 
dumnezeieşti, pe intensitatea ei orbitoare: „Tu Te-nveşti cu 
lumină,/ Ca soarele-n zî senină". E posibil ca Arghezi să se fi 
inspirat de la Dosoftei când a scris versurile: „O sută de veacuri, 
cusute-n cotoare,/ Aduc mărturie şi semn cunoscut/ Că oameni 
în vremuri, aleşi, te-au văzut/ întreg, în odăjdii de brumă şi soa¬ 
re" (Inscripţie pe Biblie). Eminescu a preluat, tot din acest psalm, 
şi imaginea cerului întins ca un cort: „a stelelor imperiu întins 
ca şi un cort" (In vremi de mult trecute [Povestea magului...]) etc. 

Fragmentul următor din Psalmul 103 a fost şi altădată în 
atentia noastră: 

9 


Nuorii Ţ[i]-ai pusu-Ţ[i] scară. 
Când vei să pogori în ţară. 

Caii Iţ[i] sunt iuţi ca vântul. 
De mărg unde Ţi-i cuvântul. 

Şi ca gândul mărg de tare 

A 

îngerii Tăi cei călare. 

Şi pedestrimea ca focul 


345 Coresi, Psaltirea slavo-română (1577), op. cit., p. 430. 

Merge strălucind cu totul. 

(Ps. 103,13-20) 

Despre nori ca manifestare a luminii dumnezeieşti şi 
despre falsa teză a inspiraţiei din folclor, în legătură cu imagi¬ 
nile alegorice din aceste versuri, am discutat deja şi sperăm că 
am lămurit problema 346 - o parte din comentariul de atunci l-am 
reamintit deja mai sus, în contextul analizei Psalmului 67. 

Cazania de la Govora aseamănă si norul slavei dumnezeieşti 

5 9 

cu un cal alb: 

„Deci veni-va Domnul nostru Iisus Hristos pre nor 

/■V 

prealuminos, ca pre un cal alb şi toţi îngerii Lui cu El şi 
voinicimea ceriului pre urma Lui mergând" 347 . 

Norii sunt termenul scriptural care exprimă harul dumne¬ 
zeiesc, cel prin care Se revelează Dumnezeu. Spuneam atunci că 
a vorbi despre nori ca o scară a coborârii lui Dumnezeu la 
oameni reprezintă o decriptare particulară a semnificaţiilor 

/V 

psalmului. Insă textul Septuagintei, deşi nu propune termenul 
scară, am putea considera că îl sugerează: „Cel care pune norii 
suirea Lui [6 xiOe'u; vecprj xf]V empaaiv Auxou]", Ps. 103,3, LXX. 


346 Gianina Picioruş, Psaltirea Sfântului Dosoftei: răspuns unei 
probleme neclare, cf. 

https ://ww w. teologiepentruazi. ro/2010/04/29/psaltirea-sf antului- 
dosoftei-raspuns-unei-probleme-neclare/. 

347 Evanghelie învăţătoare (Govora, 1642), ediţie, studiu introductiv, 
note şi glosar de Alin-Mihai Gherman, Editura Academiei Române, Bu¬ 
cureşti, 2011, p. 196. 

Fireşte, versetul se referă la apropierea Lui de oameni, iar 
Dosoftei, poet fiind, a căutat şi a găsit, ca şi cu alte ocazii, un 
echivalent corespunzător, care să denumească acestă unealtă pe 
care păşeşte Dumnezeu pentru a Se apropia de noi, şi anume 
scara (care este, de altfel, familiară conştiinţei ortodoxe, din alte 
contexte biblice): „[Cel] Care pune nuori scara Sa" 348 . 

Considerăm că soluţia sa este mai fericită decât cea din 

9 

Biblia de la 1688 : „Cel ce pune nori încălecarea Lui". Este lesne 
de înţeles, însă, de ce Biblia de la Bucureşti optează pentru acest 
substantiv, şi anume pentru a stabili corelaţia (a o face mai 
evidentă) cu ceea ce se spune imediat după, că El are îngerii 
drept vehicul al apropierii Sale de oameni sau cum zice Dosoftei 
în versuri: „îngerii Tăi cei călare". 

Mai curios este că, în cazul acestui psalm, deşi numai 
interpretarea poetică a lui Dosoftei construieşte această ima- 

/V /V 

gine, a îngerilor ca armată care II poartă pe Dumnezeu, călărime 
şi pedestrime, pe când originalul nu o conţine, totuşi Biblia de la 
1688 optează pentru formula „Cel ce pune nori încălecarea Lui". 

Ea sugerează - ceea ce şi noi observasem de data trecută - 
că revelarea luminii dumnezeieşti reprezintă un alt vehicul al 
venirii Lui spre oameni, pe lângă cel angelic (într-o exprimare 
bineînţeles alegorică şi mistică). 

Probabil că cei care au tradus Vechiul Testament sau cei 
care au corectat ediţia definitivă a Bibliei de la Bucureşti s-au 

9 9 

bazat pe faptul că există mai multe contexte biblice care vorbesc 
despre îngeri ca Oştirea lui Dumnezeu (chiar ceva mai înainte, în 
Ps. 67, 18, sunt numiţi „carul lui Dumnezeu cu zeace mii de 
părţi, mii de cei ce îndireptează") şi credincioşii pot face astfel 
legătura cu norii care reprezintă „încălecarea Lui". 


348 Psaltirea de-nţăles , op. cit., p. 278. 

Dosoftei numea Puterile îngereşti, în psalmul anterior: 
„îngerii toţ[i] /.../ ostile Lui cele tare" (Ps. 102. 76, 80). 

Aşa încât îşi permite acum să dezvolte această metaforă 

yv /v 

despre felul în care II slujesc îngerii pe Dumnezeu, numindu-i 
caii Lui, oştirea Lui „ca focul", armată de călăreţi şi pedestrime, 
care împlineşte cuvântul Lui cu zelul şi celeritatea specifice firii 
ei imateriale. 

A 

Numindu-i „îngerii Tăi cei călare" şi „pedestrimea", Dosoftei 
avea cel mai probabil în vedere Ierarhiile angelice, cei din 
ierarhiile superioare corespunzând cu „cei călare", care sunt „iuţi 
ca vântul /.../ şi ca gândul", iar „ pedestrimea" fiind proprie ierar¬ 
hiilor mai de jos. Doar că şi această pedestrime este „ca focul" şi 
„strălucind cu totul", mai presus adică de tot ceea ce mintea 
umană poate asocia cu ideea pedestriei, velocitatea lor putând 
fi considerată mai mică atunci când este comparată cu ierarhiile 
superioare, nu însă şi cu puterea umană corespondentă. 

y\ 

Insă precizarea aceasta, a Psalmului 103, aducerea în 

y\ 

discuţie a îngerilor, în acest context ce reaminteşte geneza, este 
foarte semnificativă, pentru că în Facerea nu sunt menţionaţi 

y\ /v 

îngerii, ci se spune numai că: „In început a făcut Dumnezeu 
cerul şi pământul" (Fac. 1, 1). După interpretarea patristică, 
„cerul" din versetul prim al Scripturii indică lumea spirituală, 
adică Puterile îngereşti, care au fost aduse întru fiinţă înaintea 
lumii materiale. 

Psalmul 103, detaliind anumite aspecte ale zilelor creaţiei, 

yv yv 

după ce II descrie pe Dumnezeu ca Cel care îşi pune lumina ca 
o mantie şi întinde cerul ca un cort, „Care-Şi acopere cu ape 
cerdacurile Sale" 349 şi Care are nori drept scară - vorbind în mod 
mistic despre fiinţa lui Dumnezeu, care este incomprehensibilă 
creaturilor şi despre lumina dumnezeiască, pe care acestea pot 


349 Ibidem. 

să o cunoască într-o anumită măsură - îi aminteşte apoi pe 
îngerii înaripaţi, ca trăsură a împăratului lumii, de unde rezultă 
că universul spiritual, lumea îngerilor, este prima Sa faptă în 
ordinea creaţiei. Aceeaşi expresivitate mistică fusese întrebu¬ 
inţată şi în Psalmul 17, cu privire la Dumnezeu Creatorul, a 
Cărui fiinţă e mai presus de orice cunoaştere, dar care îngăduie 
vederea şi simţirea luminii Sale divine, a harului Său: „Lumina 
scripeşte supt svinte-Ţ[i] picioare/ Cu negură groasă de grea 
strălucoare./ Când ai să faci cale unde Ţi-i cuvântul,/ Ai 
heruvimi gata de-s repez[i] ca vântul./ Pus-ai întunerec de-Ţ[i] 
ascunzi lumina,/ Cu sălaş de ape ce-ai făcut cu mâna./ Şi pre 
denainte-Ţ[i] nuorii fac cale...". 

In continuare. Psalmul 103 va dezvolta naraţiunea privind 
crearea pământului, în succesiunea apariţiei tuturor făpturilor 
care formează lumea materială. Zidirea lumii cu cuvântul lui 
Dumnezeu este o afirmaţie care se repetă cu regularitate în 
psalmii versificaţi. După ce a fost creat universul material, 
porunca lui Dumnezeu de a se strânge apele şi a se arăta uscatul 
care fusese mai înainte îmbrăcat cu ape, este reprodusă astfel în 
Psalmul 103: 


Tu-ntemeiez[i] cu cuvântul 
De stă nemutat pământul. 

Tu i-ai datu-i de mainte 
Prăpastea [abis de ape] de-mbrăcăminte. 
Şi stă gata să Te-asculte, 

Să dea apa preste munte. 

Şi de svânta Ta poruncă 
Va fugi din deal la luncă. 

Că va merge detunată. 

De glasul Tău spăimântată. 

Si muntâi, si dealuri nalte 
S-or ivi, si sesuri late, 

'99 ' 

Pre locul ce sunt urzâte. 
Când i-ai făcut [gândit] de mainte. 

(Ps. 103, 21-34) 


„De mainte", în aceste versuri, nu exprimă anterioritatea 
existenţială a elementelor cosmice menţionate, ci faptul că de 
mai înainte, din veşnicie. Dumnezeu a decis în ce fel vor fi toate, 
si ele s-au ivit unde li s-a urzit de către Făcătorul lor. Pământul 

9 

„stă nemutat" datorită poruncii divine, şi, din aceeaşi cauză, 
apa „merge detunată" şi fuge curgând „din deal la luncă". Cu 
alte cuvinte. El a stabilit caracterul acestor substanţe: ca pămân¬ 
tul să fie solid şi nemişcat, iar apa să fie un material fluid, pre¬ 
cum şi direcţia curgerii sale. 

Aceste caracterisitici se pot modifica, atunci când El îşi 
arată minunile Sale. Ascultându-si Creatorul, natura se mani- 
festă neobişnuit: 

9 


Marea văzu şi fugi să sece. 
Iordanul apele-şi desfece. 
Măgurile c-areţii 350 săltară 
Şi munţâii ca mieii giucară. 

Ce ţ-fu, mare, de mergi spăimântată? 


350 Arete = berbec. 

Şi tu, Iordan[e] cu apa lată /.../ 
De faţa Ta, Doamne, să strămută 
Tot pământul şi stă de Te-ascultă. 

(Ps. 113, 7-18) 


Dumnezeu a stabilit legile firii şi ele se modifică numai 
atunci când si unde doreşte El. 

9 9 

Revenind însă la Psalmul 103 şi la ordinea şi armonia pe 
care Dumnezeu le-a pus în cosmos, un pasaj corelativ din punct 
de vedere filosofic se găseşte şi la Dimitrie Cantemir: 

Aşijderea, cele fireşti toate în sferă să întorc 
si sferâi fireşte sfârsit nedându-să, 
iată că nu pentru odihna sfârşitului, 
ce pentru vecinica clătire [mişcare cosmică] 
de la neclătitul Călătoriu [Dumnezeu] să clăteşte. 

Soarele, luna, ceriul 
şi alalte trupuri [corpuri] cereşti toate, 
din-ceput năpărăsit şi cu mare răpegiune aleargă, 
însă nu cu aceia socoteală, 
ca doară vreodânăoară 
la doritul ţenchiu [scop] şi sfârşit 
agiungând, 
să să odihnească, /.../ 
fără numai cândailea Clătitoriul firii 
(Cel ce în clătire nehotărâtă 351 şi neodihnită o ţine), 
după a Sa slobodă şi puternică voie 


351 Nehotărâtă = fără hotar, neoprită. 

vreodată a o clăti 
ar părăsi. 

/•••/ 

De unde aievea ieste 
că ţenchiul [scopul] sfârşitului 
nu în socoteala fireştilor. 

9 ' 

ce într-a Izvoditoriului 
si Pricinitoriului firii 

9 

ieste. 

/•••/ 

Căci Ziditoriul, după înţelepciunea şi puterea Sa, 

zidirea săvârşind, 
de lucru să odihneşte 

9 

şi, ca un deplin în putere Stăpân, 
o dată numai poruncind, 
din veci şi până în veci zidirea ca o slujnică 
după poruncă nepărăsit aleargă 352 . 


Dosoftei urmează apoi relatările psalmului care observă 
apariţia vieţii pe pământ, dar şi zidirea luminătorilor şi, în final, 
a omului: 


Tu timiţ[i] ape prin tăuri. 

De cură printre munţi răuri. 
De să toate heri [fiarele] adapă 


352 Dimitrie Cantemir, Istoria Ieroglifică, ed. cit, p. 326-327. 

Şi le prisoseşte apă. 

Si colunii 353 când li-i sete 
Tu-i adăpi fără scumpete. 

Tu strângi păsările-n hoarbă 
La părău ce vin să soarbă. 

/•••/ 

Tu sloboz[i] rouă pre munte 
Dintr-a Tale cămări multe. 

Şi pre pământ sloboz[i] ploaie. 
De să satură-n puhoaie. 

Şi cu lucrul Tău sporeşte 
Tot pământul de rodeşte. 

Tu dai fânului să crească. 
Dobitoacelor să pască 

Şi creşti pajiştea cea moale. 
De scoate grâul din foaie, 
De-ş[i] culeg oamenii hrană 
Să le hie şi pre iarnă. 

Că scot pita cu sudoare 
Să mănânce la răcoare. 

Din pământ agonisită 
Pre porunca Ta cea svântă. 

/•••/ 


353 Colun = măgar sălbatic. 

Copacilor de pre câmpuri 
Tu le dai saţâu pre timpuri. 

Si chedrilor din Li vanul, 

Ce-i răsădeşti pre tot anul. 

Acolo vrăbii ş[i]-or face 
Cuiburi, di-or şedea cu pace. 
Că le este rodionul 354 
Povaţă, pus de la Domnul. 

Cerbilor le-ai dat să salte 
Pre muntâi cu dealuri nalte. 

Şi iepurilor scăpare 
Le-ai dat s-aibă supt stânci tare. 

Luna ai făcut cu rază. 

Să crească-n vremi si să scază. 
Si soarele s-nemereste 

9 9 9 

Apusul ce odihneşte. 

Din [înjtunerec feceş[i] noapte. 
De ies gadinile [animalele] toate. 
Lupii urlă şi scâncează. 
Când spre vânat să gătează. 

/•••/ 

Şi omul, fără de greaţă, 
Iese-n treabă demineată. 

De lucrează pănă-n sară. 


354 Rodion = pomul care face rodii. 

Zi de iarnă si de vară. 

9 

(Ps. 103, 39-98) 

Un ecou ar fi putut ajunge la Eminescu în Povestea codrului : 
„împărat slăvit e codrul,/ Neamuri mii îi cresc sub poale /.../ 
Lună, Soare şi Luceferi/ El le poartă-n a lui herb,/ împrejuru-i 
are dame/ Şi curteni din neamul Cerb.// Crainici, iepurii cei 
repezi/ Purtători îi sunt de veşti,/ Pilomele-i ţin orchestrul/ Şi 
isvoare spun poveşti", etc. 

Dar si în Freamăt de codru : 

9 

Tresărind scânteie lacul 
Şi se leagănă sub soare; 

Eu, privindu-1 din pădure. 

Las aleanul să mă fure 
Si ascult de la răcoare 

9 

Pitpalacul. 

Din isvoare şi din gârle 
Apa sună somnoroasă; 

Unde soarele pătrunde 
Pintre ramuri a ei unde. 

Ea în valuri sperioase 
Se azvârle. 

Cucul cântă, mierle, presuri - 
Cine ştie să le-asculte? 

9 

Ale pasărilor neamuri 
Ciripesc pitite-n ramuri 

Si vorbesc cu-atât de multe 

9 

/V 

înţelesuri. 

9 


Sigur, recunoaştem la Eminescu metamorfozarea codrului 
în emblemă a întregului univers. 

Tabloul mării e spectaculos, ca întotdeauna la Dosoftei, 
care ar putea fi numit un adevărat poet al elementului acvatic, 
fluid, înaintea lui Bolintineanu, Heliade (cel din Anatolida, poeti¬ 
zând zilele creaţiei). Ion Pillat sau Ion Vinea: 

Si marea, câtu-i de lată 
Şi largă, şi desfătată, 

Într-însă să tin heri multe, 

Jigănii mari şi mănunte. 

Preste luciu de genune 
Trec corăbii cu minune. 

Acolo le vine toană 
De fa chiţii [balenele] gioc şi goană. 

(Ps. 103,105-112) 


Celebrele versuri (atât de des citate) „Preste luciu de 
genune/ Trec corăbii cu minune" 355 par a fi o anticipare a unei 
strofe din Luceafărul : 


355 Despre aceste versuri, E. Negriei scria: „Senzaţia de alunecare, 
eufonia şi euritmia sunt, poate, aici, rodul magiei matematice de care vor 
vorbi poeţii secolului XX, pentru că se constată în versuri simetria pozi¬ 
ţională a cuvintelor, simetria părţilor de vorbire prin care sunt exprimate. 

Privea în zare cum pe mări 
Răsare si străluce. 

Pe mişcătoarele cărări 

9 

Corăbii negre duce. 


Astfel, tabloul cosmic e complet: pământul şi marea sunt 
pline de viaţă, de o mare varietate de făpturi, pe care Dumnezeu 
le-a adus întru fiinţă din nimic (ex nihilo), cum va spune într-un 
alt psalm, mai departe: „Dumnezău ce-au făcut pământul/ Şi 
ceriul, şi marea cu cuvântul,/ Şi toate ce-ntr-însele să mişcă,/ 
Domnul ce le-au făcut din nemică" (Ps. 145,15-18). 

Până la sfârşitul psalmilor vor mai exista doar câteva 
episoade poetice cosmogonice, în Psalmii 134, 135, 145 şi 146. 
Acesta însă, al Psalmului 103, este cel mai extins din întreaga 
Psaltire. 

Psalmul 104 vorbeşte despre făgăduinţa pe care a dat-o 
Dumnezeu lui Avraam, Isaac şi Iacov şi despre naşterea poporu¬ 
lui ales şi minunile pe care le-a făcut cu acesta. 

Dumnezeu i-a promis lui Iacov „Zicând: Iţ[i] voi da ţara ce 
ţâne/ Hanaanul din zâle bătrâne" (Ps. 104, 31-32). Expresia zale 
bătrâne este recurentă la Dosoftei: „Şi mi-i tristă inema-ntru 
mine,/ Ţâind minte de zâle bătrâne./ Din lucruri ce-ai făcut 
minunate/ Ţ-am cugetat a Ta bunătate". Mai înainte spusese că 
Dumnezeu Şi-a arătat „bătrâna bunătate" (Ps. 73, 44). 

însă Dosoftei preschimbă, în alt caz, epitetul în antonimul 
său: „De dese ori s-au pus să mă lupte,/ Din tinere zâle, cu oşti 
multe" (Ps. 128,1-2). 


numărul egali de termeni - 4 - care, în simbolică, e numărul totalităţii 
cosmice", cf. Eugen Negriei, Poezia medievală..., op. cit., p. 55. 

Atent - cum spuneam şi altădată - la tradiţia poetică 
românească, Budai-Deleanu va utiliza si el această metaforă: 
„Nu departe de Cetatea Neagră/ Era vestit din zile bătrâne/ Un 
codru (precum să zicea prin sate)/ Lăcuit numai de mândre 
zâne"... 356 . 

Mai înainte de a înmulţi şi a întări Dumnezeu pe poporul 
Său, acesta era neînsemnat şi peregrin/ rătăcitor prin lume, fără 
ţară (tonul arată compasiunea): 

Că la număr aveai ceată mică 
Şi casa ta era puţântică. 

Când umblai mutându-te prin ţară. 

Ca un oaspe tinzând cort afară. 

Şi te mutai din limbă pre limbă... 

(Ps. 104, 35-39) 


Adică de la un neam la altul, pentru că limba este cea care 
indică prezenţa unui popor şi prin această sinecdocă erau sem¬ 
nificate neamurile/ popoarele în limbile vechi, inclusiv în ro¬ 
mâna veche. 

Psalmul desfăşoară mai departe, în mod foarte susccint, 
istoria lui Israel, povestea Patriarhului Iosif, cel vândut de fraţii 
săi, şi strămutarea poporului în Egipt, unde crescură de să 
înmulţâră" (Ps. 104, 69), alegerea lui Moisei şi a lui Aron şi izbă¬ 
virea evreilor din sclavia egipteană, prin pedepsele aduse de 
Dumnezeu asupra egiptenilor: 

Toate apele le fece crunte [sângeroase/ de sânge] 


356 Ion Budai-Deleanu, Ţiganiada, op. cit., p. 69. 

De-au murit tot peştele de frunte. 

Izvorât-au broaste-n toată tara. 

De să va-ntr-înş[i] pomeni ocara. 

Că şi la-mpăratul giuca-n haine, 

Pren sicrie şi prin toate taine. 

Muşte căneşti le-au trimis cu ace. 

Si de muşini n-ăvea-ncătro face. 

9 9 

Ploaia, smida le-au împlut, şi focul, 

De-au ţara ars, ş[i]-au bătut cu totul. 

N-au scăpat de [din] vii rodită viţă, 

Ce-au şi scoarţa ros de pre mlădiţă. 

Smochinii toţ[i] ce făcea roadă 
Smida strică, şi tot pom de coadă. 

Trimisă lăcustă si omidă 

9 

De mâncară ce-au rămas de smidă. 

Cât n-au rămas nemică verdeaţă 

9 

De otavă, de buriană creată. 

(Ps. 104, 83-100) 

Amănuntele anecdotico-dramatice („broaşte /.../ la-mpă- 
ratul [faraon] giuca-n haine") sau vegetale („Ce-au şi scoarţa ros 

de pre mlădiţă/.../ Cât n-au rămas nemică verdeaţă/ De otavă, 
de buriană creaţă") sunt izvodite de fantezia lui Dosoftei, care 
completează scenele şi aşa destul de pitoreşti din psalm. 

Parcă episodul invaziei batraciene, până în hainele împă¬ 
răteşti, a intrat şi în basmele noastre. Nu sunt însă sigură şi nu 
îmi amintesc în acest moment un titlu. 

Pe poporul lui Israel l-au ,,scosu-Ş[i] din serbie Domnul" 
(Ps. 104,103) şi l-a condus prin pustie, umbrindu-1 în arşiţa zilei 
şi luminându-i calea noaptea: 

Şi le tinsă Domnul umbră groasă. 

De le făcea z[i]ua răcoroasă. 

Iar noaptea le schimba-n lumină. 

Cu mior de foc, ca-n zî senină. 

(Ps. 104,111-114) 


Această călăuzire a lor de Dumnezeu este memorabilă si a 

5 

fost evocată şi în poezia noastră paşoptistă. 

Grigore Alexandrescu, în poezia Trecutul. La Mănăstirea 
Dealului 357 , rememorând istoria medievală şi criticând pe 
„nevrednicii" săi contemporani, care „trăind în moliciuni/ se 
laud cu mari fapte făcute de străbuni", aminteşte de izbăvirea 
lui Israel din robie şi de providenţa dumnezeiască, pe care o 
imploră şi pentru poporul său: 

A! facă Providenţa ca-naltul sentiment, 

Ce-nchină vitejiei măreţul monument. 


357 A se vedea: 

https ://ro. wikisource. org/wiki/T recutul._La_mănăstirea_Dealului. 

Ce-alege pe-nălţime al nemurirei lor. 
Să fie nouă cârma, coloana cea de foc. 
Coloana ce odată din tara de exil 

9 

Pe calea mântuirei ducea pe Israil! 


Psalmul 105 continuă relatarea despre istoria poporului 
ales, dar începe cu un îndemn la rugăciune către Dumnezeu - 
„Rugaţî-vă Domnului, că-i dulce" - care stă în antiteză cu 
naraţiunea faptelor de răzvrătire ale celor izbăviţi din robie: 

Greşitu-ţ-am şi noi denainte [mai departe] 

Cu părinţii noştri de mainte, 

Făcut-am nainte-Ţ[i] strâmbătate 
Şi nu vrum să facem dereptate. 

A noştri părinţ[i] nu-nţălesese 

/■V 

In Eghipet a Tale ciudese [minuni] 

Ce-ai făcut cu dânşfii] într-acea ţară. 

Si mila Ta cea multă uitară. 

9 

Si Te mâniară-ntr-acea oară, 

Suindu-să-n mare cu pohoară 358 . 

(Ps. 105,19-28) 


Acest „oară", cu sensul de aici, va fi utilizat şi de Eminescu, 
care cunoştea foarte bine lexicul vechi: „Reia-mi al nemuririi 

358 Suindu-să-n mare cu pohoară = traversând marea cu greutate, cu 
scepticism adică, cu neîncredere în Dumnezeu. 

nimb/ Şi focul din privire,/ Şi pentru toate dă-mi în schimb/ O 
oară de iubire" ( Luceafărul ). Nu „o oră de iubire", cum scrie în 
majoritatea ediţiilor, opţiune care vulgarizează nepermis de 
mult semnificaţia versurilor. 

5 

Traversarea mării, în relatarea lui Dosoftei, ne apare ca o 
expediţie minunată: 

Marea Roşii [o] îngroziş[i] [ca] să sece. 

Vad uscat să stea, până vor trece. 

Şi i-ai petrecutu-i preste-arină [nisip] 

Ca pentr-o pădure fără tină. 

(Ps. 105, 31-35) 


Versurile caută să evidenţieze minunea trecerii prin mare 
ca pe uscat, dar totuşi comparaţia mării cu o pădure este 
excepţională. Imaginea fiind doar sugerată de Dosoftei (dar 
„suggerer, voilâ le reve" 359 ). Este impresionantă însă perspectiva 
acestei traversări unice, în timp ce apele mării foşnesc şi se 
clatină pe lângă tine, ca un acvariu imens fără sticlă, ţinute de o 
putere nevăzută, mai presus de legile firii. In LXX şi VUL este: 
„co5pyr|aev auxouq ev dpuaaco cbq ev eQppcp/ deduxit eos in 


359 Stephane Mallarme: „Nommer un objet, c'est supprimer Ies trois 
quarts de la jouissance du poeme qui est faite du bonheur de deviner peu 
â peu; le suggerer, voilâ le reve" (A numi un obiect înseamnă a suprima 
trei sferturi din bucuria poemului care e făcută de satisfacţia de a ghici 
puţin câte puţin; a-1 sugera, iată visul). Cf. 

https://fr.wikisource.org/wiki/La_Poesie_de_Stephane_Mallarme/ 

Livre_I/XII. 

abyssis sicut in deserto/ i-a povăţuit pe ei în adâncime [a mării] 
ca în pustiu" (Ps. 105, 9). 

Şi la fel traduce şi Biblia 1688: „Şi certă pre Marea Roşie şi 
secă şi povăţui pre dânşii în beznă [adânc] ca în pustie". 

E adevărat că eQrjpog, -ov/ desertus înseamnă şi ţinut pustiu, 
nelocuit, care poate fi asimilat cu un codru sau o pădure 360 . Totuşi, 
asimilarea îi aparţine lui Dosoftei şi nu se poate nega că a creat 
o imagine poetică magnifică. S-ar putea ca poeţii moderni să fi 
preluat sugestia aceasta de la Dosoftei, deoarece am sesizat anu¬ 
mite metafore surprinzătoare (în această privinţă) la Ion Pillat 
(„frunzele cu glasul dumnezeiesc al mării" (Pădurea din Valea 
Mare); „E vântu-n foi sau curg pe sus fântâni?" (Drumul 
magilor)) şi Adrian Maniu („Parcă ar curge-n ramuri o apă" (Din 
basm)), care ne fac să ne gândim la o astfel de posibilitate. 

Nu ni se pare deloc o interpretare hazardată, cu atât mai 
mult cu cât şi Emil Botta are un poem construit pe această com¬ 
paraţie: 


Abia se trezeau din adormire, 
legănarea de frunze abia începea, 
clocotitoarele valuri ale pădurii 
loveau digul pieptului meu, 

talazuri creşteau. 

? 

Ce mare furioasă! Si valurile 

9 

ce sălbatece creste aveau. 

Tu, Dimineaţă, Zeiţă 
frumoasă cum nu ştiu a spune, 
nu-mi da nici boarea prielnică, 

/V 

360 In regiunile noastre, a pleca în sihăstrie într-o pădure se numeşte, 
în literatura ortodoxă, a pleca în pustie. 

nu-mi da nici vântul prea lin 
pe marea pădurii. /.../ 


Doar uitarea, 
de mine să uit, 
să mă pierd 

pe clocotitoarea, marea pădurii. 
(Marea, voi. Un dor fără saţiu) 


Interesant este faptul că, dacă versetul psalmului indicat 
din Biblia 1688 nu sugerează nimic în direcţia intuirii unei 
metafore excepţionale (dincolo de minunea în sine, care, 
desigur, este măreaţă), în schimb avem o imagine tulburătoare 
în Inţ. lui Sol. 19, 7: „den Marea Roşie, cale neîmpiedecată şi 
câmp cu pajişte, den fortună silnică". 

In ciuda acestor minuni, pe care le-a văzut cu ochii, 
poporul n-a fost mulţumitor şi recunoscător lui Dumnezeu: „Şi- 
n sălaşele lor morcotiră 361 ,/ Glasul Domnului nu-1 socotiră" (Ps. 
105,79-80). De aceea. Dumnezeu îşi „rădică preste dânşii mâna,/ 
Să-i dărâme /.../ şi să le [djoboară/ Sămânţa-n [între] limbi ca 
neşte ogoară,/ Şi prin ţări departe să-i răşchire [împrăştie],/ Să-i 
destrame ca pre neşte hire [fire]" (Ps. 105. 81-86). 

Destrămarea ca firul am văzut-o şi puţin mai devreme, în 
Psalmul 101 („Şi ca haina ponosâtă/ Când le-a hi vremea sosâtă,/ 
Li s-a destrăma făptura/ Din hire, ca vechitura./ Şi li-i depăna ca 
tortul"), numai că subiectul destrămării era acolo întreg cos¬ 
mosul, iar aici este vorba numai de făptura umană. însă această 
corelaţie expresivă ne atrage atenţia asupra înrudirii fiinţei 


361 A morcoti = a cârti, a murmura. 

umane, prin materialitatea trupului său, cu universul, pe de o 
parte, şi care subliniază caracterul van şi nestatornic al tuturor 
lucrurilor, rapida destrămare a existenţei, ca a unui fir - şi cred 
că am avut dreptate când am susţinut că imaginea vieţii ca o aţă, 
a lui Miron Costin, este desprinsă din Psaltire şi nu preluată de 
la Ovidius - iar, pe de altă parte, asupra transfigurării finale 
prin care va trece atât cosmosul, cât şi umanitatea, în urma 
căreia fiinţa noastră va deveni cu totul spiritualizată. 

Poporul lui Israel, după ce rătăceşte prin pustiu, este 
condus de Dumnezeu în ţara făgăduită: 

Şi di prin ţări i-au scosu-i la urmă. 

De i-au adunatu-i la o turmă. 

Din răsărit şi din scăpătate. 

Din sever [nord] şi din mări de departe. 

Rătăciţ[i] în pustii, fără vlagă. 

Cercând cale de oraş, să meargă 
Să-ş[i] găsască loc de lăcuinţă, 

Flămânz[i] şi-nsetaţ[i], de ticăinţă [suferinţă]. 

Sufletele lor într-înş[ii] săcasă, 

Cercându-ş[i] lăcuinţă de casă. /.../ 

Şi i-au scosu-i la cale direaptă, 

Să-ntre-n lăcuinţă aşezată. 

5 9 

/•••/ 


C-au săturat suflet de la lipsă. 
Suflet flămând. Masă dulce-i tinsă. 
Ce [că] şedea la umbră-ntunecată. 

Loc de moarte, lipsă ferecată. 
(Ps. 106, 5-24) 


Se observă o altă exprimare care denotă compasiune, din 
partea lui Dosoftei, faţă de apatrizi sau exilaţi, situaţie în care va 
ajunge el însuşi, din nefericire. 

Călătoria aceasta, lungă şi grea, astfel zugrăvită de 
Dosoftei, în culori întunecate si nuanţe severe, are ceva din 
patetismul tablourilor romantice, ceva de basm eminescian 
(care nu e basm propriu-zis), amintindu-ne de anumite pasaje 
din Făt-Frumos din lacrimă 362 sau din poemul Diamantul Nordu¬ 
lui 363 . Remarcăm în toate o anumită delocalizare intenţionată, o 
atipicitate căutată, acompaniate de o atmosferă misterioasă, în 
tonuri sumbre pe alocuri. Tema căutării disperate, a trecerii prin 
locuri pustii şi situaţii dezolante, le este comună. 

Ceva mai departe. Psalmul 106 conţine un pasaj profetic - 
anunţând potolirea furtunii pe mare, de către Hristos - care îi 
oferă lui Dosoftei o nouă ocazie de a ilustra un peisaj marin (un 
corelativ al celui pe care îl va realiza Antim într-o didahie 364 ): 

Carii îmblă-n corăbii pre mare, 

De-ş[i] fac lucrul preste genuni tare. 

Aceia I-au văzut de minune 
Ce-au lucrat Dumnezău în genune. 


362 A se vedea: 

https ://ro. wikisource. org/wiki/Făt-F rumos_din_lacrimă. 

363 Idem: 

https://ro.wikisource.org/wiki/Diam antul_Nordului_(Capriccio). 

364 Antim Ivireanul, Opere, ed. cit., p. 156-157. 

Zâsă de să fece vânt cu bură. 

De rădică val de necătură, 
Pănă la ceri îi suia cu unde, 

Şi-i pogorâia-n gios, să-i afunde. 

Sufletele lor în greutate 
Să topiia beţ[i] de răutate [a mării], 
Că-ş[i] ieşiră şi din [înjţălăpciune. 
De te lua de dânşii minune. 

5 

Şi strigară la Domnul cu jele. 

Şi i-au scosu-i de la nevoi grele. 
Vânturilor zâsă de-ncetară 
Si undelor de să alinară. 

Şi le păru bine că trecură. 
Valurile toate de tăcură. 

Şi i-au îndereptatu-i cu pace 
Domnul, spre liniştea ce le place. 

(Ps. 106, 55-74) 


Analiza fragmentului din omilia lui Antim Ivireanul şi 
comparaţia cu aceste versuri din psalmii lui Dosoftei le-am făcut 
altădată 365 . Observam cu acea ocazie faptul că marea-nvolburată 
este o temă generoasă a literaturii noastre vechi şi că toposul 
respectiv s-a conservat în literatura preromantică şi romantică 
românească. 

365 A se vedea Gianina Picioruş, Antim Ivireanul: avangarda literară a 
paradisului, op. cit., p. 310-327. 

Dimensiunea înspăimântătoare a furtunii este indicată 
aici, la Dosoftei, prin recurenţa termenului genune, menit să 
creeze contururile unui abis marin, a cărui turburare (o vocabulă 
specifică psalmilor versificaţi) creează „val de necătură" care 
suie „cu unde" corabia, „până la ceri". 

Pentru „în genune ", în greacă este în ape multe şi în apă 
adâncă : ev ubaoi tioAAoP; şi ev tco (3u0ce (LXX, Ps. 106, 23-24). 
La fel şi în latină: in aquis multis şi in profundo (VUL, Ps. 106, 23- 
24). Genunea, ca şi în Psalmul 103, este o creaţie poetică a lui 
Dosoftei. 

Considerând, cum am afirmat, că este o profeţie, vom 
spune că Apostolii sunt cei „Carii îmblă-n corăbii pre mare,/ De¬ 
şii] fac lucrul preste genuni tare" şi care trec prin această încer¬ 
care, încât „Sufletele lor în greutate/ Să topiia". Ei văd „Ce-au 
lucrat Dumnezău în genune", adică minunea prin care Hristos: 
„Vânturilor zâsă de-ncetară/ Şi undelor de să alinară". Urmarea 
a fost că „valurile toate tăcură" („au tăcut valurile" [eoiyr|aav 
xa Kupaxa/ siluerunt fluctus], LXX/ VUL, Ps. 106, 29). 

Dumnezeu poate să facă nu numai să tacă valurile, dar şi 
să preschimbe pământul roditor („ţară roditoare") în deşert şi 
pustia în pământ plin de izvoare, afirmaţie care trebuie din nou 
înţeleasă profetic: 


C-au prăvălit apele, să sece, 
Ş[i]-au pustiit izvor de-apă rece. 
Tară roditoare-n sărătură 

5 

S-au schimonosâtu-să din făptură. /.../ 


Iar pustia cea secetoasă 
I-au dat Domnul de este apoasă. 
Şi pământul cel fără de apă 

De izvoară reci nu să mai scapă. 

(Ps. 106, 79-82, 85-88) 

începutul Psalmului 107 reiterează, ideatic şi expresiv, 
ceva ce se spusese şi în Psalmul 56 (reamintim versurile): 

Că mi-i inema gătată să Te vază 
Pre tot ceas, Dumnezău Svinte, lăsând rază. 

Şi cu slava mea sunt gata să mă mânec: 

Scoală slava mea, te scoală de zî cântec 
în lăută. Demineată 

5 

Mă voi scula cătră viată. 

5 

(Ps. 56, 31-36) 

Inema mea mi-i. Doamne, gătată, 

Mi-i inema gata de Te-aşteaptă, 

Ca să-Ţ[i] cânt într-a mea. Doamne, slavă. 

Scoală, slava mea, fără zăbavă! 

Scoală-te, psăltire şi dulceaţă [har]! 

Iată că m-oi scula demineată... 

5 

(Ps. 107,1-6) 

A-I aduce cântare nouă lui Dumnezeu este un topos 
psalmic, la fel şi îndemnul la priveghere, la ridicarea spre rugă- 

ciune şi cântare de psalmi dis de dimineaţă sau, cum se spunea în 
limba veche, la mânecate. 

Cântarea izvorăşte din adâncul inimii, din râvna inimii de 
a vedea pe Dumnezeu. De aceea, trezirea dimineaţa devreme, 
cu dorul lui Dumnezeu în inimă, cu sufletul plin de iubirea Lui, 
înseamnă că „Mi-i inema gata de Te-aşteaptă". 

Psaltirea e instrumentul inimii, înstrunit ca „să Te vază". 
Arta e har din harul lui Dumnezeu si e închinată Lui, iubirii 
Sale, dorului de El, de Dumnezeul care este frâmsete si Care a 
dat zare lumii. Cel ce a urzit stelele şi lumina. Care e mai 
minunat decât unda mării si Care ştie să aline valurile. 

9 9 

Omul însusi devine un instrument vibrant, o vioară sau o 

9 7 

cântare în toată fiinţa lui. In zorii apropierii de El, omul e o 
muzică verticală. 

Muzica sferelor II laudă pe El, dar nu ştie aceasta, pentru 
că nu are raţiune. Omul însă ştie si de aceea se si îndeamnă: 

9 9 9 9 

„Scoală, slava mea, fără zăbavă!/ Scoală-te, psăltire şi dulceaţă!". 
El ştie că trezirea si ridicarea aceasta sunt „cătră viată", către 
Viaţa fără de care nu există viaţă. Fără ea poţi spune că „lipseşte 
viaţa acestei vieţi" (Eminescu, O r nţelepciune, ai aripi de ceară!). 

Psalmul 108 conţine un alt blestem, care este considerat 
profetic, adresat lui Iudas, iar psalmul 109 vorbeşte tainic 
despre Hristos, despre Judecata Lui şi împărăţirea cu Sfinţii, 
despre faptul că este Fiul lui Dumnezeu din veşnicie şi despre 
întruparea Sa şi că este Jertfă şi totodată Arhiereu în veac: 

Zâsă Domnul Domnu[lui] mieu să şază 
De-a direapta Sa-n scaun dând rază, 

Pănă când pizmaşii de supt soare 
Ţ-voi aşterne pre toţ[i] supt picioare. 

Toiag de putere Ţ-va trimite 
Domnul din Sion, Dumnezău Svinte. /.../ 

Că[ci] cu Tine Ţ-este boieria 
La z[i]ua ce Ţ-vei ivi tăria, 

y\ ^ 

In strălucori de Svinţ[i] ce-i ivi-Te 
într-acea zî, Dumnezău Svinte. 

Din pântece Te-au născut mainte 
De luceafăr, al Tău Svânt Părinte. 

Giuratu-Ş-au Domnul giurământul 
Si nu-s-va schimba căind cuvântul. 

9 9 

Tu eşti preut în veci pentru ţară. 

De rădici ca Malhisedec sfară [jertfă]. /.../ 

Apă de pre părău va bea-n cale. 
Când va nălţa capul oştii Sale. 

(Ps. 109,1-5,11-18, 27-28) 


Cel ce „apă de pre părău va bea-n cale" este Cel născut din 
Tatăl mai înainte decât luceafărul, adică din veşnicie. Iar 

7 9 

Dumnezeu aminteşte oamenilor că este milostiv, că S-a îndurat 

9 7 

de cei păcătoşi, când s-au pocăit, pentru ca ei să nu deznădăjdu- 
iască: 


Ţ-ai făcutu-Ţ[i] de ciudese [minuni] pomenire. 
Că eşti ieftin si milost. Doamne, din hire. 

9 9 7 7 

Carii sunt de-Ţ[i] au de teamă, le dai hrană. 

Pentru legământ bătrân făcând pomană. 

Şi poruncile Ţî-s tare şi crezute, 

'N dereptate ş-adevară-n veci făcute. /.../ 

Frica Ta dă-nceputuri de-nţelepciune. 

Cunoştinţă tuturor spre-nvăţături bune. 

(Ps. 110, 9-12,17-18, 23-24) 

De aceea, continuă psalmistul: 

Ferice va fi de omul 
Ce să va teme de Domnul, 

/■V 

In porunca Lui cea svântă 
Stând cu voaie, fără smântă 366 . 

Că va fi tare-n credinţă 

9 

Pre pământ a lui sămânţă. 

Rod dirept să va chema-să 
Şi bişug într-a lui casă. 

Şi-i va trăi dereptatea 
Preste veci în toată partea. 

Si la-ntunerec de ceată 

9 9 

Va vedea lucori de viată. 

9 

(Ps. 111,1-12) 

Psalmul 113 reafirmă faptul că Dumnezeu e Creatorul 
lumii: 


366 Smântă = sminteală, împiedicare, cădere. 

Ce Tu, Doamne, ceriul şi pământul 
Le-ai făcut din voaie cu cuvântul /.../ 

Şi să fiţ[i] blagosloviri] de Domnul, 

Ce-au fapt ceriul, pământul şi omul. 

Ceriul ceriurilor pentru Domnul, 

Pământul l-au datu-1 a tot omul. 

(Ps. 113, 29-30, 61-64) 

El a întors „stânca-n tău de ape" şi a făcut „din bolovan 
izvor" (Ps. 113, 21-22). Nu din piatră, ci din bolovan. 

Se duce „la odihnă şi răpaos dulce" sufletul celui care a 
văzut „bunătatea" lui Dumnezeu, Cel ce scoate: 

Ochii de la lacrămi de plânsoare. 

Picioarele de lunicătoare. 

Şi-I voi sluji cântând cu dulceaţă 
Lui Dumnezău în tară de viată. 

9 9 

(Ps. 114.18, 21, 25-28) 

Nădejdea în Dumnezeu e mai bună decât nădejdea în/ spre 
oameni şi mai bun e traiul cu Dumnezeu decât speranţa către 
conducătorii lumeşti. Iar de inamicii care sunt ca albinele si ca 

9 9 

spinii nu te poate salva decât El: 

Mai bine-i a nedejdui-n Domnul, 

Decât a să răzăma spre omul. 

Mai bine să-ţ[i] aibi cu Domnul traiul. 
Decât să nădăjduieşti spre craiul. 

Toţ[i] păgânii ce mă-ncungiurară 
Cu Domnul i-am întirit [gonit] din ţară. 

Că mă-ncungiurară cu oşti late. 

Ce Domnul mi i-au luat din spate. 

Că mă-ncungiurară cu şireaguri. 

Ca albina ce şede pe faguri. 

Şi ca spinii ce-i arde pojarul... 

/.../ 

Si Tu, Doamne Svinte, T-luminează 

3 ' '3 

Preste noi lucori de svântă rază. /.../ 
Dumnezăul mieu eşti, si T-voi zâce 

9 7 9 9 

Mărturie, rugă şi ferice. 

(Ps. 117,15-25, 69-70, 75-76) 


Mărturiile Domnului sunt bogăţie, iar Dosoftei cunoaşte 
plimbarea pe cărările poruncilor lui Dumnezeu, de la Care cere 
destuparea ochilor pentru a înţelege legea Sa: 


în calea Ta cea de mărturie 
M-am desfătat ca-ntr-o bogăţâie. 
M-oi primbla-mă-n poruncile Tale 

Şi Ţ-voi înţălege svânta cale. 

/V 

Intr-a Tale dereptăţ[i] m-oi tinde 
Şi-n cuvântul Tău mă voi deprinde. /.../ 
Ochii îmi destupă a-nţălege 
Minunile din svânta Ta lege. 

Nemernicu-s 367 pre pământ şi-n rude. 
Poruncile Tale nu mi-ascunde. 
Sufletului mieu i-i drag să-nveţe 
In tot ceasul a Tale giudeţe. 

(Ps. 118, 31-36, 39-44) 


Cred că e prima poezie în limba română care face apologia 
cunoaşterii şi a învăţăturii. E vorba, desigur, de cunoaşterea 
legilor lui Dumnezeu. Dar a înţelege raţiunile universului şi ale 
fiinţei umane, cu care Dumnezeu le-a înzestrat, nu este deloc 
simplu. Ne amintim şi de versurile unui psalm anterior: „Ne- 
voit-am ş[i]-am slăbit din bietul suflet,/ Lăsând somnul şi odih¬ 
na, stând în cuget. /De mâhneală n-am putut grăi cuvinte./ Cu- 
getat-am şi de zâle de mainte,/ De pre veci..." (Ps. 76, 9-13). 

Aglomerarea de expresii metaforice pe care le utilizează 
Dosoftei cu acest prilej e o dovadă a sincerităţii sale. Căldura cu 
care pledează pentru cunoaştere se observă şi din efortul stilistic 
pe care îl face. Destuparea ochilor 368 , ca şi plimbarea prin Scripturi 


367 Nemernic = străin. 

y\ 

368 In LXX şi VUL este scris: „descoperă-mi ochii mei [anoKaAupov 
touq ocpGaApoug pou/ revela oculos meos]" (Ps. 118, 18), aşa cum tra¬ 
duce si Biblia de la 1688. 

9 

(va reînnoi expresia: „Şi să mi-arăţ[i] de direptăţ[i] cale/ A mă 
primbla-n minunile Tale /.../ într-a Tale porunci m-oi primbla- 
mă", Ps. 118, 61-62,184) - ca şi, mai înainte, poziţia verticală în 
cugetare - sunt metafore revelatorii (ca să folosim terminologia 
lui Blaga), pentru care i se cuvine tot meritul. Şi pentru Dimitrie 
Cantemir, citirea Scripturilor va însemna „primblare şi a minţii 
înnoire" 369 . 

Povara acestei existenţe epuizează sufletul, dar Dumnezeu 
poate să-l ridice din somn şi din apăsarea pământului: 

Mi-au lipitu-mi sufletul pământul. 

Ce mă-nvie. Doamne, cu cuvântul. /.../ 

Sufletul mieu l-întristează somnul. 

Ce [ci] ma-ntări-n cuvântul Său Domnul. 

(Ps. 118, 55-56, 63-64) 

Cu acelaşi cuvânt cu care a zidit lumea. Dumnezeu învie 
sufletul nostru. Creaţia cosmică este lucrarea Aceluiaşi Dum- 

9 9 

nezeu care a dat lege oamenilor. De aceea, aceleaşi raţiuni înalte 
se înţeleg deopotrivă din lectura şi cunoaşterea Scripturilor, cât 
şi din contemplarea uni versului. Cele două tipuri de cunoaştere, 
prin care este contemplat Dumnezeu, prin făpturi şi prin Scrip- 
turi, sunt complementare. Universul şi Legea, în acelaşi timp, II 
indică pe Logosul sau Raţiunea care a creat lumea: 

M-au înfăşurat funi de păcate. 

Şi legea Ta n-am uitat departe. 

Mă sculam la rugă lăsând somnul, 

369 Dimitrie Cantemir, Divanul, ed. cit., p. 154. 

Miazănoapte când doarme tot omul /.../ 

Pământul îi plin de-a Ta dulceaţă 
Şi de[spre] dereptatea Ta mă-nvaţă. /.../ 

Cu mânule Tale, Doamne Svinte, 

M-ai zidit şi m-ai fapt de mainte; 

Dă-mi înţălepciune a-nţălege 
Poruncile Tale-n svânta lege. /.../ 

Si să-mi hie inema senină. 

In porunca Ta-mblând fără vină. /.../ 

Picioarelor mele-i luminare 
Legea Ta şi lucoare-n cărare. 

(Ps. 118,133-136,141-142, 

163-166,187-188, 249-250) 

Natura şi Scriptura sunt cei doi martori ai lui Dumnezeu 
(In. 8, 17), după cum afirmă şi Sfântul Efrem Şirul într-un imn: 
„în cartea sa Moise a zugrăvit zidirea întregii firi/ ca atât firea, 
cât si cartea să dea mărturie de Ziditorul lor" 370 . 

Şi, puţin mai departe: 

Cheile învăţăturii ce deschid toate cărţile [Scripturii] 
au deschis înaintea ochilor mei cartea firii, 
vistieria Arcei, cununa Legii. 

E o carte care, mai presus de toate celelalte, prin istoriile ei, 
ne face simţit [pe] Ziditorul şi ne predă lucrurile Lui; 

370 Sfântul Efrem Sirianul, Imnele Raiului, op. cit., p. 47. 

face văzute toate podoabele Lui şi arătată iscusinţa Lui 371 . 

Psalmul 119 prezintă anumite tonalităţi înrudite cu acel 
imn al pustiei (O, preafrumoasă pustia!) 372 extras din Viaţa Sfinţilor 
Varlaam şi Ioasaf 73 : 


Că puternicul îş[i] face 
Săgeţâle iuţ[i] de lance. 

Cu jeratec înfocate. 
Celor din pustietate. 

Vai că voia mi-i amară. 

Că m-am streinat de ţară /.../ 
Multă duc streinatate 
Asuprit de strâmbătate. 

(Ps. 119, 9-18) 


Dosoftei interpretează psalmul aducând în discuţie o rea¬ 
litate binecunoscută a creştinismului ortodox, pustnicia sau 
sihăstria, dar eremiti existaseră si în vechea Iudee. Străinătatea 
la care se face aici referire este una de ordin spiritual, pentru că 
ţara aceasta este, de fapt, ţara de viaţă de care a pomenit şi cu 

371 Idem, p. 53. 

372 A se vedea: 

https://www.teologiepentruazi.ro/2010/02/19/paturile-de-odihna- 

si-pustia/. 

373 Idem: 

http://paginiortodoxe.tripod.com/vsnov/ll-19- 
cv varlaam si ioasaf.html. 

alte ocazii, adică Raiul, pe care cărturarii noştri din vechime îl 
numeau moşia cerească, denumind prin aceasta patria eternă a 
oamenilor. 

Cu toate acestea, versurile lui Dosoftei au rezonante 
menite să ne rememoreze indubitabil celebra Doină a lui Emi- 
nescu: 


De la Nistru pân-la Tisa 
Tot românul plânsu-mi-s-a 
Că nu mai poate străbate 
De-atâta străinătate. 

/•••/ 

Curg duşmanii în puhoi 
Şi s-aşează pe la noi; 
Toate cântecele pier. 
Zboară păsările toate 
De neagra străinătate. 


Psalmul 120, după ce reafirmă că Dumnezeu „au fapt ceriu 
cu cuvântul/ Ş[i]-au întărit tot pământul", insuflă credinţa că 
lumea poate fi transformată într-un loc prielnic de către Cel care 
a creat-o: 


Z[i]ua nu-ţ[i] va fi de soare 
Zăduv, ce-ţ[i] va fi răcoare. 

Nice luna te-a păli-te 
Noaptea cu lucori herbinte. 
(Ps. 120, 5-6,17-20) 

Ultimele două versuri sunt misterioase (obscuritatea sem¬ 
nificaţiei corespunde însă originalului), întrucât, dacă zăduful 
provocat de arşiţa soarelui este ceva obişnuit, în schimb „luna 
cu lucori herbinte" este greu de imaginat ca realitate con- cretă, 
chiar dacă am avea în minte o noapte caldă de vară. Acest fapt 
ne orientează către o decriptare mistică, indicându-ne că nu 
poate fi vorba de un peisaj realist. 

Dacă interpretăm semnificaţiile în continuarea celor din 
psalmul anterior, probabil că zăpuşeala zilei şi a nopţii re¬ 
prezintă arsura sau fierbinţeala ispitei sau focul suferinţei 
pentru sihastri şi pentru orice fel de nevoitori: „Dumnezău te va 
feri-te/ Supt umbră, la zî herbinte" (Ps. 120, 13-14). Versurile 
sunt încă o mostră - între multe altele din psalmi - de limbaj 
ambiguu, care pare a se referi la o situaţie concretă, dar şochează 
prin neverosimilitate şi prin elipsa logicii imediate. E o carac¬ 
teristică a scrisului vechi şi religios, care indică necesitatea 
decuplării de la realitatea imediată şi depăşirea ei constantă, 
pentru că permanent are loc fuziunea cu semnificaţiile accederii 
într-o lume a înălţimilor spirituale, care nu mai corespunde 
percepţiilor telurice. O lume insesizabilă de la nivelul cotidia- 
nităţii mediocre terestre, dar în permanenţă vectorizată printr- 
un limbaj reinventat pentru a fi cât de cât propriu unor realităţi 
supramundane. 

Insă ambiguizarea sau ermetismul sunt tocmai carcteris- 
ticile unei poezii...moderne. De aceea susţinem că paradigma 
ermetică şi alegorică a literaturii noastre vechi a putut oferi o 
pildă importantă - esenţială chiar - literaturii şi mai ales poeziei 
noastre moderne. 

Ne-au retinut atentia si câteva versuri care au un aer 

9 9 9 

narativ, deşi interpretarea lor nu poate fi decât tot alegorică: 

Mă veselesc de vestea ce-m[i] vine. 

De mă-mbie direpţii cu sine 
Să-ntrăm cătră Dumnezău în casă. 

La curtea cea svântă ce-Ş[i] aleasă. 

Eram oarecând stând cu multâme 

5 

/V 

In curtea ta, Ierusalime, 

Ce si de-acmu încă ni-om sui-ne... 

5 

(Ps. 121,1-7) 

Şi din nou mânia celor răi este zugrăvită prin apelul la 
comparaţia cu elementul fluid şi năvalnic: 

Cându-ş[i] pornesc mânia cu unde 
Asupră-ne puhoi să ne-afunde. 

Şi sufletul nostru puhoi trece 
Ca de părău repede şi rece. 

Si sufletul nostru trecătoare 

9 

Ş[i]-au făcut prin apă necătoare. 

(Ps. 123, 7-12) 


Melodia poeziei, repetiţiile retorice şi aliteraţiile ne reper¬ 
cutează patosul acestor versuri şi ne poartă - auditiv mai cu 
seamă - pe undele de ape repezi şi primejdioase, Dosoftei pre¬ 
meditând efectul stilistic. 

Dumnezeu ajută „Precum dintâi ai zâs cu cuvântul,/ De s- 
au făcut ceriul şi pământul" (Ps. 123, 23-24). Dumnezeu ajută, 
pentru că toate sunt creaţia Sa şi I se supun ca la început, când 

au fost aduse întru fiinţă. Dacă El le-a creat, cu atât mai mult le 
poate osteni neastâmpărul - chiar şi atunci când recunoaştem 
că aceste ape sunt doar simboluri, pentru că şi cele simbolizate 

/■V 

au aceeaşi condiţie creaturală. Insă, deşi semnificaţiile sunt 

9 9 '9 9 

alegorice, peisajele ilustrate în interiorul acestor alegorii sunt 
tulburătoare. 

Un alt exemplu avem şi puţin mai departe: „Şi ne-ntoarce. 
Doamne, cu tot pleanul,/ Ca omeţii [zăpezile] când să rump la 
anul/ De austrul ce suflă cu călduri/ De cură părăuă"... (Ps. 125, 
11-14). De data aceasta, comparaţia este în favoarea celor care 
sunt ajutaţi de Dumnezeu: pe ei îi întoarce în ţara lor cu 
repejunea cu care curg pâraiele primăvara. 

Rugăciunea către Dumnezeu este „dintr-adânc" (binecu¬ 
noscutul „de profundis clamavi ad Te Domine") şi este foarte 
ostenitoare/ epuizantă: 

Dintr-adânc Ţ[i]-am strigat. Doamne Svinte, 

Şi să mi-auz[i] glas de rugăminte. 

Şi-ntr-auzul Tău, Doamne, s-agiungă 
Glasul mieu cel ovilit [ofilit] de rugă. 

(Ps. 129,1-4) 


Strigă astfel către Dumnezeu cel ce poate să spună: „Şi 
sufletul mieu cu drag Te-aşteaptă /.../ Şi-n cuvântul Tău mi se 
topeşte,/ Doamne, sufletul de Te doreşte" (Ps. 129,13-16). 

Psalmul 132, care începe cu versurile „Cât este petrecerea 
de bună/ Când lăcuiesc fraţâi împreună", l-a inspirat pe 
Dosoftei să compună de la sine o mică poezie, în afara psalmu¬ 
lui: 

Cine face zidi de pace. 

Turnuri de frătâie. 

Duce viaţă fără graţă 
'Ntr-a sa bogăţâie. 

Că-i mai bună, depreună. 

Viata cea frătască. 

Decât armă ce destramă 
Oaste vitejască. 

Ediţia pe care o utilizăm a redat, probabil, poezia aşa cum 
apare pe foaia lui Dosoftei, însă nu e greu de observat că există 
rimă la cezură. 

Configuraţia poemului ar putea fi şi astfel: 

Cine face 
zidi de pace. 

Turnuri de frătâie. 

Duce viată 

9 

fără graţă 
'Ntr-a sa bogăţâie. 

Că-i mai bună, 
depreună. 

Viata cea frătască. 

Decât armă 
ce destramă 
Oaste vitejască. 


Sugestii pentru aceste versuri aflăm, însă, şi în Parimiele lui 
Salomon 18, 19 (LXX), „Fratele de către frate ajutându-se [sunt] 

ca o cetate puternică şi înaltă şi [aceasta] este tare ca un palat 
întemeiat" 374 . 

Rafinamentul şi inventivitatea prozodică îi confirmă lui 
Dosoftei, cum spuneam şi altădată, titlul de poet. 

Oamenii lui Dumnezeu se roagă „la Domnul în casă 
[Biserică],/ în curţâle cele de mătasă./ Şi nopţâle ţâind dvorbă 
lungă,/ Vă rădicaţ[i] mânule [s]pre rugă,/ în locurile Lui cele 
svinte,/ Cu rugăciuni la Domnul priîmite" (Ps. 133, 5-10). 

„Curţâle cele de mătasă" ale Bisericii lui Dumnezeu le-am 
întâlnit anterior şi în alţi psalmi. Descrierea corespunde şi unor 
detalii de ordin paradisiac, pentru că în Rai sunt „corturi tinse 
în funi de mătasă", cum spunea în Psalmul 41. 

Vorba lungă, pe care o ţin rugătorii noaptea, la priveghere, 
pare o precizare domestică, dar se referă aici la rugăciunea 
îndelungă către Dumnezeu sau ar putea fi chiar un detaliu 
extatic. Dosoftei s-ar fi putut gândi la vorba celor răpiţi în extaz 

/■V 

duhovnicesc cu Sfinţii, cu îngerii sau cu Dumnezeu. 

Tradiţia aghiografică e bogată în astfel de exemple şi nu 
putea să nu le amintească cel ce a redactat Vieţile Sfinţilor în 
patru volume, neterminate, care a indicat el însuşi nume de 
Sfinţi sihastri, trăitori în Moldova, sau a relatat minuni care i s- 
au întâmplat la Lavra Pecerska. 

Dumnezeu este îndelung lăudat, pentru că El este Cel 

Ce-au poruncit sângur cu cuvântul 
De s-au făcut ceriul şi pământul. 

374 Cf. Parimiele lui Salomon, traducere şi note de Pr. Dr. Dorin 
Octavian Picioruş, Teologie pentru azi. Bucureşti, 2016, p. 57. 

O găsiţi aici: 

https://www.teologiepentruazi.ro/2016/10/29/parimiele-lui- 

salomon/. 

(Ps. 133,13-14) 

Toate ce vru Domnul a le face, 

Pre pământ şi-n cer, le-au fapt cu pace, 

/V 

In mări şi pre la toată genunea. 

De Ş[i]-au ivit Dumnezău minunea. 

Suind miori de preste hotară, 
în ploi fece fulgere cu pară, 
Dintr-a Sale cămări scoţând vântul, 
De-i fece porunca şi cuvântul. 

(Ps. 134,11-18) 


/V 

In ţesătura acestei lumi există o varietate de forme si 

9 9 

materiale: există pământ solid şi inert, există cer inefabil, există 
genune, adică ocean, un element fluid şi melodic, dar şi 
arhitecturi efemere de nori şi vânturi care aleargă şi trec, există 
spectacole ale fenomenelor naturii, precum ploi cu fulgere, care 
impresionează şi înspăimântă, dar sunt pasagere. în spatele lor 
este Dumnezeu care le-a creat, dar nu ca un păpuşar care se 
distrează, nu ca un zeu păgân care se delectează privind teatrul 
lumii, cu nepăsare şi cruzime. Dumnezeu caută mântuirea 
oamenilor şi de aceea conduce pe poporul Său, cum spune 
psalmul mai departe, pentru a conduce până la urmă toată ome¬ 
nirea la fericirea eternă. 

Este Dumnezeul Cel Viu, spre deosebire de: 

Idolii păgânilor, ce-nchină 
Aur ş-argint, sunt făcuţ[i] de mână. 

Gură au şi nu pot să grăiască. 
Cu ochi sunt şi nu pot să zărească. 
Urechi au şi nu pot să auză, 
Nice abur nu le este-n buză. 

(Ps. 134, 39-44) 


Psalmul 135 reia, într-o altă expresivitate, afirmaţiile de 
mai sus: 


Mărturisiţ[i] pre Domnul 
Că-i bun cătră tot omul /.../ 

Ce-au fapt ceriul cu gândul 
De-Ş[i] ţâne-ntreg tot rândul [ordinea]. /.../ 
Ş[i]-au închegat pământul 
Dintr-apă cu cuvântul. /.../ 

Făcut-au lumini mare. 

De dau raze şi zare /.../ 

Soarelui i-au dat s-aibă [lumină]. 

Să facă z[i]uă albă. /.../ 

Preste nopţ[i] au pus lună 
Cu stelele-mpreună. /.../ 

Că I-i mila de-atunce 
Preste veci cu gând dulce. /.../ 

C-au desfăcut prin Mare, 

Prin cea Roşie, cărare /.../ 

De-au trecut prin genune 
Izrail cu minune. 

(Ps. 135,1-54) 


„Preste nopţ[i] au pus lună" este un vers cu indelebile 
miresme de poezie modernă. Ar fi putut fi scris chiar de Geo 
Dumitrescu. 

Psalmul 136, în afară de faptul că este faimos şi, cum am 
menţionat şi cu altă ocazie, i-a inspirat lui Verdi o frumoasă şi 
celebră arie (Corul robilor sau Va pensiero : „Arpa d'or dei fatidici 
vati,/ perche muta dai salice pendi?" etc. 375 ), a fost reprodus în 
versuri de către Dosoftei cu destulă măiestrie, încântând mai 
multe generaţii de poeţi, de la Eminescu la Emil Botta şi Nichita 
Stănescu. 

Dosoftei reuşeşte să ne ofere o probă de virtuozitate 
poetică, arătând că simte cu adevărat fiorul psalmului: 

La apa Vavilonului, 

Jelind de ţara Domnului, 

Acolo şezum şi plânsăm 
La voroavă ce ne strânsăm. 

Si cu inemă amară. 

Prin Sion şi pentru ţară, 

Aducându-ne aminte. 

Plângeam cu lacrămi herbinte. 

Si bucine ferecate 

9 


375 Cf. https://ro.wikipedia.org/wiki/Nabucco. 

Lăsam prin sălci aninate. 

Că acolo ne-ntrebară 
Aceia ce ne prădară 

Să le zăcem viers de carte 

/■V 

Intr-acea streinătate, 

Ca-n svânt muntele Sionul 
Cântări ce cântam la Domnul. 

Ce nu ni se da-ndemână 
A cânta-n tară streină. 

9 

De te-as uita, tară svântă, 

Atuncea să-mi vie smântă. 

Şi direapta mea să uite 
A schimba viers în lăute! 

Şi să mi să prinză limba 
De gingini, jelindu-mi scârba. 

/•••/ 

Tu, fată vavilonească. 

Răul va să te tâlnească! /.../ 

Că tî să va-ntoarce darul. 

Cum ne-nchini tu cu păharul. 

(Ps. 136,1-24, 35-36, 41-42) 

Eminescu ştia psalmul: „Dar venit-a judecata, şi de sălcii 
plângătoare/ Cântăreţul îşi anină arfa lui tremurătoare" ( Me¬ 
mento mori). Şi nu numai că îl ştia, dar şi asculta în codri glasul 

atârnat de vânturi al unei cântări care era aducere aminte de 
patria edenică: „în văi de vis, în codri plini de cânturi,/ Atârnau 
arfe îngereşti pe vânturi" ( 0,-nţelepciune, ai aripi de ceară!). Ca şi 
cum îngerii şi-ar fi atârnat harfele în codri şi pe vânturi, în faţa 
oamenilor înstrăinaţi de patria cerească, pentru că nu se poate, 
cum zice şi Dosoftei, „a cânta-n ţară streină". 

Iar pământul este „ţară streină" pentru îngeri. De aceea, 
ţelul pentru cel credincios este acela precizat în psalmul 
următor: „Şi-ntre îngeri îţ[i] voi cânta-n faţă" (Ps. 137, 3): în faţa 
lui Dumnezeu, adică, între „lucori de îngeri" (Ps. 83, 30). 

Primele versuri, mai ales, şi acele verbe atât de bine alese 
pentru a exprima patetismul, „şezum şi plânsăm", au creat 
neaşteptate rezonanţe peste timp. Descoperim ecouri la Emil 
Botta („O Simplitate, un fum,/ în valea frumoasă unde şezum,/ 
iubito, eşti umbră" (Vei fi judecată după legea florilor)) şi Nichita 
Stănescu: „Noi doi, pădure, ce făcum?" ( Pădure arsă, din voi. 
Sensul iubirii); „Ca şi cronicarul, zic: „Aicea, între vârste, şezum şi 
plânsem" " 376 . 

Psalmul 138 expune concepţia vetero şi neotestamentară 
despre prestiinta si atotstiinta lui Dumnezeu. Există si aici 
versuri reuşite, datorate în bună măsură hainei poetic-alegorice 
pe care o îmbracă discursul şi semnificaţiile uneori greu de 
intuit, care o fac să pară - ca în multe alte cazuri - o poezie cvasi- 
ermetică. 

Tradiţia acestui tip de lirică s-a păstrat la noi foarte multă 
vreme, beneficiind şi de faptul că, în modernism. 


376 Antimetafizica. Nichita Stănescu însoţit de Aurelian Titu Dumitrescu, 
prefaţă de Al. Paleologu, postfaţă de Dan-Silviu Boerescu, Ed. Allfa, 
Bucureşti, 1998, p. 27. 

„a medita [...] asupra cuvântului poetic înseamnă a 
pune întrebări asupra cunoaşterii şi fiinţării absolute, lirica 
modernă devenind tot mai conştientă de ceea ce în profun¬ 
zimile ei poezia a tins întotdeauna să fie: gnoseologie şi 
ontologie" 377 . 

Mai înainte de a fi creat viziuni poetice, Dosoftei are simţul 
cuvântului, el descinde poezia din cuvânt. Pentru că şi lumea a 
fost creată cu cuvântul... 

Poezia, la scara poemului, cu viziuni ebluisante 378 , alegorii 
şi metafore, porneşte de la descoperirea cuvântului poetic, a 
cuvântului care are orizont fanic, un atom care închide în sine, 
la rândul lui, o lume de semnificaţii şi percepţii. Cuvintele sunt 
aşadar, la el, aşezate unele lângă altele ca nestematele/ podoa¬ 
bele care formează universul. El le-a scrutat etimologia şi le-a 
cântărit greutatea, aşezându-le în versuri după preţ şi strălucire. 

Scenele cosmice au căpătat poeticitate prin punerea în abis 
a semnificaţiilor, astfel încât urzirea de stele si undirea de valuri 
să nu aibă sfârşit. Taina şi frumuseţea lor stă tocmai în faptul că 
au zare, dar si dincolo de zare. Insă aceasta este o caracteristică 
a Scripturii, în care cuvintele însele sunt mări abisale. A te 
apleca asupra cuvântului înseamnă a cădea într-o genune de 
gânduri şi semnificaţii. 

Astfel este şi poezia lui Dosoftei, care scrie: 

Tu mi-ai cunoscut târziul, 

De-1 tâlneşti cu timpuriul. 

Si Tu m-ai făcut, din tină 

377 Alexandru Condeescu, prefaţă la Nichita Stănescu, Ordinea 
cuvintelor, versuri, voi. I, Ed. Cartea Românească, Bucureşti, 1985, p. 10. 

378 Uimitoare, surprinzătoare, impresionante. 



Luând cu svânta Ta mână. 


Şi nepriceput rămâne 
întălesul Tău de mine, 

9 7 

Că Ţi-i mare-nţălepciunea. 
De nu poci să-i ştiu minunea. 

Şi de Duhul Tău n-am fugă. 
Ca să scap să nu m-agiungă, 
Nice de svânta Ta fată 

9 

N-am în alte părţi povaţă. 
Cătră ceri de m-as sui-mă, 

9 7 

Eşti acolo, de m-ei sti-mă, 

9 7 9 7 

De-aş pogorî unde-i iadul. 

Şi de-acolo m-deşchiz[i] vadul. 

/•••/ 

Si-ntunerec ce s-ar face, 

9 7 

Nu m-as teme să mă calce, 

9 7 

Că noaptea m-ar desfăta-mă 
Cu lumină fără samă. 

Că-ntunericul s-albeste 

9 

De Tine, când Te zăreşte. 

7 9 

Şi noaptea să luminează 
Ca z[i]ua, slobozând rază. 

T-voi mărturisi-n minune 

9 

De straşnic şi Te voi spune 
De lucruri ce faci mirate, 

'N sufletul mieu răsfirate. 

(Ps. 138,11-26, 33-48) 

La Dumnezeu nu există întuneric, adică neştiinţă, si El face 
din noaptea neştiinţei zi „cu lumină fără samă" pentru cei care 
cred în El. Dar omul care crede în avere şi îşi pune toate 
speranţele în cele mundane va fi obligat să le părăsească: 

Că sufletul lui încă s-a trece 
Şi s-a-ntoarce-n pământul său rece. 

Şi la z[i]ua [a]ceea îş[i] va pierde 
Mintea toată ş[i]-averea-n ce [care] crede. 

(Ps. 145, 9-12) 

In schimb, cei săraci şi sărmani II au aproape pe Dum¬ 
nezeu: 

Celor asupriţ[i] destrâmbătate 
Le face giudeţ şi dereptate. 

Si flămânzilor trimite hrană. 

Şi golilor veşminte pre iarnă. 

Domnul ce sloboade din obede [obezi] 

Si orbului dă minte de vede. 

Şi pre cei căzuţ[i] îi sprejineşte. 

Iar pre cei direpţ[i] îi iubeşte. 

Şi fereşte pre cine-i nemernic [străin], 
Pre văduvă, sărac si cucernic. 

(Ps. 145, 21-30) 


Aceştia, cei ce sunt „cu inemă frântă" (Ps. 146,10), au aju¬ 
tor 


Pre Dumnezău ce-au făcut pământul 
Si ceriul, si marea cu cuvântul. 

Si toate ce-ntr-însele să mişcă, 

9 9 ' 

Domnul ce le-au făcut din nemică. 

(Ps. 145,15-18) 

Cela ce-au pus stelelor măsură 
Şi numere [numără] [fie]careaş pre făptură. 
Mare este Domnul de tărie 
Şi gândul Lui nime nu-i să-l ştie. /.../ 

Şi să-I cântaţ[i] cântec cu dulceaţă 
Celuia ce-au tins preste ceri ceaţă 
Şi gătează cu miorii ploaie 
De sloboade pre pământ pohoaie. 

Celuia ce creşte pre munţ[i] iarbă 
Si otava ceea ce-i de treabă 

9 

Pentru oameni, să-ş[i] culeagă hrană. 

Şi vitelor s-aibă preste iarnă. 

Celuia ce grijeşte de hiară [fiare] 
Şi de puii corbilor ce zbiară, 
Cându-L strigă, urgisiţ[i] de tată, 
De-i hrăneşte cu mână-ndurată. 

9 

(Ps. 146,13-16, 21-32) 


Spectacolul celest are numeroase acte în versurile lui 
Dosoftei. Tablourile cosmice, natura sălbatică si cea domestică 
sunt reproduse în ipostaze poetice care, la prima vedere, par că 
seamănă foarte mult între ele. însă toată măiestria stă în detalii, 
în nuanţele care se schimbă de la o desfăşurare la alta de peisaje 
cosmice si terestre. 

9 

Pe de o parte, ni se sugerează că nu există inerţia în 
contemplarea lumii, că întotdeauna vom avea un alt unghi de 
vedere şi o altă perspectivă, cu alte sclipiri ale aceloraşi stele, pe 
care numai Dumnezeu le-a numărat, cu altă pânzărie de nori a 
„Celuia ce-au tins preste ceri ceaţă" (o aliteraţie care ne îm¬ 
pânzeşte şi auzul). Iar, pe de altă parte, această nuanţare care se 
petrece pe parcurs, în psalmi, ne lasă o impresie foarte specială, 
de dinamism si vivacitate, de mobilitate foarte mare a creaţiei 
lui Dumnezeu. Toate aceste tablouri formează o...relatare des¬ 
pre universul lui Dumnezeu în care nimic nu este static. Există 
o fluiditate, o curgere neîntreruptă a vieţii, dar care nu 
subliniază acel TiavTa qcl heraclitian 379 , ci efervescenţa existen¬ 
ţială, viaţa însăşi care „zbiară" şi prin „puii corbilor". 


379 A se vedea: 

Toate poetizările frumuseţii universale sunt sublime, 
pentru începuturile poeziei noastre, iar Dosoftei a ştiut să trans¬ 
forme toate aceste precizări legate de naşterea şi pronierea 
universului de către Dumnezeu în adevărate bijuterii poetice în 
care a încrustat podoabele cosmice. 

Omul credincios „cugetează" aşadar la mila lui Dumnezeu 
(Ps. 146, 38) şi pe Domnul II „laudă-n desime" (Ps. 147,2), adică 
adesea, pe Cel 


Ce-Ş[i] trimite zâsa şi cuvântul 
De cutreieră-n sârg tot pământul. 

Cela ce-Ş[i] dă omătul ca lâna 
Şi negură spulberă cu mâna 
Ca cenuşa cu sâta când cerne, 
Preste tot pământul de s-aşterne. 

Cela ce aruncă sloi de gheaţă /.../ 
Cine poate să-I sufere gerul 
Ce-mpietreşte apele ca herul [fierul]? 

Cu cuvântul Său Domnul învaţă 

9 

De să răsâpesc şi să dejgheaţă. 

Si Duhul Său Dumnezău trimite 

9 

De să-ntorc într-apă ca mainte. 
(Ps. 147,11-24) 


http://en.wikipedia.org/wiki/Heraclitus#Panta_rhei.2C_.22everyth 

ing_flows.22. 

De data această avem un tablou de iarnă, o iarnă geroasă 
şi grea, cu zăpezi dense încât ninsoarea cade ca o „negură" şi 
deşi omătul e alb „ca lâna", pare „ca cenuşa". Şi zăpada curge 
din cer din abundenţă, la cuvântul lui Dumnezeu, ca cernută 
printr-o sită şi ca spulberată peste pământ de o mână nevăzută: 
a Lui. Ne aminteşte de Alecsandri: „Din văzduh cumplita iarnă 
cerne norii de zăpadă/ Lungi troiene călătoare adunate-n cer 
grămadă" (Iarna). Să nu fi tras deloc cu ochiul la psalmul lui 
Dosoftei? 

Sesizam altădată şi alte încercări de picturalizare a ano¬ 
timpului hibernal în literatura veche, la Varlaam şi Miron 
Costin 380 . 

Frumuseţea lui Dumnezeu se contemplă şi în fenomenele 
copleşitoare, chiar dacă nu sunt prielnice omului. 

Eminescu mărturisea o încremenire de admiraţie asemă- 

5 

nătoare: „într-o noapte am văzut un spectacol măreţ. [...] Codrii 
bătrâni trosneau amorţiţi de iarnă, stelele si luna erau mai 
palide-n cer, cerul însuşi părea mai sur. Era unul din acele 
spectacole măreţe, din acele tablouri uriaşe, pe care numai 
Dumnezeu le poate zugrăvi pe tabla întinsă a lumei, înaintea 
ochilor uimiţi şi a inimei înfrânte" (Geniu pustiu) 381 . 

Grandoarea iernii e magnifică, chiar şi atunci când îţi 
îngheaţă inima de frig. Fără îndoială că Dosoftei a văzut sloiuri 
şi a simţit el însuşi acel ger care face apele ca fierul, până când 
Dumnezeu trimite Duhul Său şi desprimăvărează pământul, iar 
zăpezile şi gheaţa „să-ntorc într-apă ca mainte". 


380 A se vedea fragmentele pe care le-am reprodus aici: 
https://www.teologiepentruazi.ro/2009/01/21/iarna-la-varlaam-si- 

la-miron-costin/. 

381 Eminescu, Proză literară, postfaţă de Eugen Simion, EPL, Bu¬ 
cureşti, 1964, p. 136. 

Această venire a Duhului şi desprimăvărarea pot fi înţelese 
şi duhovniceşte, ca dezgheţ spiritual. 

Toată creaţia înaltă imne către Dumnezeu: 

9 9 

Laudatî-L, soarele si luna. 

Cu lucoare ce daţ[i] totdeauna. 

Lăudatî-L, stele si lumină. 

Ce daţ[i] raze pre noapte senină. /.../ 

Că Domnul au cugetat cu gândul 
De le-au făcut si-I tân toate rândul. 

9 9 

Si le-au tocmit în veci să trăiască 

9 

Şi din faptul lor să nu-ş[i] smintească. 

Că precum le-a dat Domnul poruncă. 

Din hotariul lor nu să mai urcă. 

Lăudaţ[i] pre Domnul, toţ[i] bălauri 
De pre pământ şi zmei de prin găuri. 

Lăudaţî-1, fulgere şi focuri. 

Si smida ce cade-n toate locuri, 

Omeţii şi gheţâle, şi vântul 
De turbură şi-i face [împlineşte] cuvântul. 

Măguri, dealuri şi lemne cu roadă. 

Şi chedrii toţ[i], pănă-n cei de coadă, 

Gadinile [animalele] şi cu toată hiara. 

Şi dobitoc de prin toată ţara. 


(Ps. 148, 7-10,15-30) 

Heliade moştenea - vedem în Anatolida sau Omul şi forţele 
- această concepţie din vechime, despre structura imnologică a 
creaţiei: „Lumină, întuneric, glorificaţi pe Domnul,/ în ziuă şi în 
noapte etern preaînălţaţi-L! /.../ 

Fântâne, sorginţi vergini, uniţi susurul vostru/ Cu-a râului 
murmură, cu [v]uietul cascadei,/ Cu spumegosul gemet fugoa¬ 
selor torente,/ Cu gravul flisv al mării ş-al valurilor muget,/ 
Pangosmie-armonie!/ Să lăudăm pe Domnul din cele preaînalte/ 
Şi cele mai profunde! /.../ 

Cântaţi, flori, bucuria şi lăudaţi pe Domnul/ Pe idioma 
voastră, vă exalaţi profumul/ Spre ceruri ca tămâie./ Formaţi 
sublime-acorduri;/ Armonie d-arome. /.../ 

Planeţi, astre, luceferi, sisteme de lumină,/ Să lăudăm pe 
Domnul! /.../ Armatelor de stele, străbateţi firmamentul,/ La 
veghiele voastre glorificaţi pe Domnul /.../ 

Cântaţi, din aripi bateţi, fiinţe svolătoare,/ Nălţaţi la ceruri 
imnul prin cântecele voastre;/ Voi, notători, asemeni jucaţi-vă în 
ape /.../ 

Vă înmulţiţi şi creşteţi, glorificaţi pe Domnul/ In varii 
idiome, după natura voastră /.../ 

Pământe, trage danţul în cercul horei tale/ Şi tot ce este- 
asupra-ţi ardice a sa voce/ Şi rugă către ceruri "... etc. 

Şi împreună cu toate acestea - şi cu atât mai mult -, omul, 
„tot omul" (Ps. 148, 33): 

Cu timpene şi psăltire 
Să-I cânte de biruire 

(Ps. 149,13-14) 

* 

Lăudaţî-L cu glasuri nalte 
De bucine ferecate. 

Lăudatî-L în lăute, 

/■V 

In psăltiri pre viersuri multe. 

Lăudaţ[i] pre toate locuri 
Cu timpene şi cu giocuri. 

Lăudatî-L să răsune 

9 

/V 

In organe tinse-n strune. 

Lăudaţ[i] cu bune viersuri 
De chimvale într-alesuri. 

Lăudaţ[i] şi-L strigaţ[i] tare 
în timbale de cântare. 

9 

(Ps. 150, 9-20) 


Lumea nu e numai lumină, ci si muzică, iar substanţa ei 

'9 ' 9 

este imnul. Psalmii revelează esenţa poetico-armonică şi imnică 
a universului. Acolo unde este viată, este si fremătare a laudei 
si a bucuriei. 

9 



482 


Viiata lumii 

9 


Intre 1671-1673, Miron Costin concepe poemul Viiata lumii 
(130 de versuri), terminându-1 înainte ca Dosoftei să-şi ţipă- 
rească Psaltirea în versuri. Insă, după cum vom vedea, tot Psal¬ 
tirea este cea care îi oferă ideile şi imaginile fundamentale şi lui 
Costin. 

Modelul stihurilor, autorul îl află la Homer şi Vergilius şi 
la 

„Sfinţii învăţătorii Besericii noastre cum iaste Ioan 
Damaschin, Cozma [Sf. Cosma de Maiuma, fratele vitreg 
al Sfântului Ioan Damaschin], Theofan [Sf. Teofan Graptul, 
Episcopul Niceei], Mitrofan [Sfântul Mitrofan, Episcopul 
Smirnei], Andrei din Crit [Sf. Andrei Criteanul] [care] au 
scris cântările Sfinţii Biserici, stihirile, canonile, antifoane, 
cu carile, ca cu nişte pietri scumpe şi flori neveştenite, au 
împodobit Biserica. 

Cu această pildă scrisu-ţ-am şi eu această mică carte, 
a căriia numile îi iaste Viiata lumii , arătându-ţi pre scurtu 
cum iaste de lunecoasă şi puţină viiaţa noastră şi supusă 
pururea primejdiilor şi primenelilor [schimbărilor]" 382 . 

Balanţa însăşi a enumerării surselor de inspiraţie, în ceea 
ce priveşte stihuirea, înclină spre izvoarele clasice bizantine, în 

382 Miron Costin, Opere, voi. II, ediţie critică de P. P. Panaitescu, 
EPL, Bucureşti, 1965, p. 113. 

timp ce antichitatea greco-latină este evocată cu doar două 
nume mari. Cu toate acestea, este evident că poemul lui Costin 
nu urmăreşte nici metrul antic şi nici tipare imnografice, din 
punct de vedere tehnic, ci prozodia modernă, ca şi versificarea 
lui Dosoftei. 

Un izvor neindicat (sau indicat la final: cu mărturie de la 
David prorocul, mai ales ) dar urmărit cu fidelitate este Psaltirea, 
ceea ce apropie mult demersul lui Costin de cel al lui Dosoftei. 

Esenţial de înţeles pentru noi este că sfera poeziei, într-o 
concepţie tradiţional-bizantină, se lărgeşte foarte mult: de la 
psalmii amintiţi mai devreme şi interpretaţi ca imn (trebuie 
făcut precizarea, însă, că psalmii erau incluşi de mult în tradiţia 
liturgică şi că nu erau consideraţi proză şi nu aveau neapărată 
nevoie să fie versificaţi ca să fie apreciaţi drept poezie), îm¬ 
preună cu alte cântări din Scriptură, la o serie foarte extinsă ca 
gen, de cântări folosite în cultul Bisericii Ortodoxe, dintre care 
Costin aminteşte câteva (stihiri, canoane, antifoane). 

La acestea putem adăuga cele despre care vorbeam 
anterior. Acatistele şi Paraclisele, pe care Dosoftei ajunsese să le 
rimeze pe spaţii largi, mărimuri, pripeale/ pripeli (Filothei 
Monahul, românul, rămâne în istorie ca iniţiatorul acestui gen), 
laude, doxologii, luminânde, polieleie etc. 

Dacă Psaltirea, versificată sau nu, era „carte de poezie" 383 , 
cărţile de slujbă ale Bisericii (Molitfelnic, Triod, Penticostar, 
Ceaslov, Octoih etc.) sunt, adesea, covârşitor de poetice, sunt 
pline de cântări şi de poezie teologică, dramatică şi lirică. 


383 Eugen Negriei, op. cit., p. 28. 

Această poezie o vor presupune şi insera în discursul lor şi 
omiliile - Coresi şi Varlaam într-o anumită proporţie, Antim 
Ivireanul într-o măsură mai mare. 

Ceea ce remarcăm este că nu se vede o distincţie între 

5 

poezie şi proză. Dar, mai bine zis, nu există proză în sensul în 
care definim şi înţelegem noi astăzi proza. Nu putem să nu 
observăm că tradiţia poetică românească este diferită de cea 
occidentală. Acest inedit originar îi va imprima şi o direcţie de 
dezvoltare originală, o va parafa din interior chiar şi în mo¬ 
mentele de maximă sincronizare a literaturii noastre cu Apusul. 
S-a făcut deja şi observaţia că, 

„în cazul lui Costin, nu trebuie să căutăm poezie 
numai în versuri, ci în toată opera sa. Perspectiva este curat 
lirică. De aceea, putem vorbi la el mai degrabă de o 
atitudine lirică, accidental obiectivată în scris..." 384 . 

Enumeraţia de mai sus, din introducerea ( predoslovia ) lui 
Miron Costin la poemul său, ar trebui să ne ofere o imagine 
corectă în privinţa surselor spre care înclină opţiunile sale, dacă 
punem în balanţă poezia antică şi pe cea bizantină. în ignoranţă 
faţă de aceste precizări, o serie de studii au susţinut, pe baza 
unor apropieri tematice şi ideatice de versurile lui Costin, o 
filiaţie extinsă şi cvasi-exclusivă din poeţii latini - nici măcar 
Homer, amintit de autor, nu este sesizat cu vreo contribuţie. 

384 Mircea Scarlat, Introducere în opera lui Miron Costin, op. cit., p. 


136 . 

Dan Horia Mazilu le inventariază, deşi atrage mai înainte 
atenţia că tema norocului nestatornic (fortuna labilis) era 
„cultivată la noi, în descendenţa lui Ioan Chrisostom, încă de 
Neagoe Basarab şi ale sale învăţături” 385 . 

Ovidiu a fost solicitat cel mai mult în aceste studii, „fără a 
fi, desigur, primul care a cugetat asupra fragilităţii şi vanităţii 
existenţei - tema apare în Ecleziast, la Plutarh (Ad Apollonium), 
Euripide, Demetrius din Faler, Tibul, Properţiu..." 386 . 

Personal, cred că tangenţele ţin de „un loc comun al 
gândirii europene" (Virgil Cândea), cum remarca şi Mazilu 387 - 
ori, cel mult, de o contaminare sau suprapunere tematică - şi nu 
de o filiaţie sau reproducere strictă. 

De altfel, nu apropierile în sine mă neliniştesc, ci reticenţa 
mea are în vedere faptul că majoritatea acestor studii nu 
urmăreau decât să demonstreze caracterul umanist al poemu¬ 
lui, pe fundalul unei epoci căreia i se părea normal să facă 
operaţii plastice asupra literaturii române, remodelându-i trăsă¬ 
turile. Inutil să mai precizăm că, aşa cum ar fi fost corect şi 
ştiinţific, nimeni nu a căutat să cerceteze imnele marilor Sfinţi 
imnografi Ioan Damaschin, Cosma de Maiuma (sec. VIII), An¬ 
drei Criteanul (sec. VII), Theofan, Episcopul Niceei şi Mitrofan, 
Mitropolitul Smirnei (sec. IX). 

De la primii trei ni s-au păstrat o seamă de cântări, unele 
foarte cunoscute în cultul ortodox (cum ar fi Canonul cel mare al 

385 Dan Horia Mazilu, Recitind..., voi. II, op. cit., p. 96. 

386 Idem, p. 97. 

387 Idem, p. 98. 

Sfântului Andrei sau Slujba înmormântării, unde o serie de 
cântări îl au ca autor pe Sfântul Ioan Damaschin - citată sau 
prelucrată şi de Eminescu, în mai multe rânduri - şi în care se 
găsesc destule referinţe la caracterul fulgurant al existenţei 
umane, în raport cu veşnicia). 

Sfântul Mitrofan a compus canoanele Octoihului dedicate 
Prea Sfintei Treimi şi canoanele triadologice ale Miezonopticii 
din duminici 388 , iar Sfântul Teofan Imnograful, ca şi Sfântul 
Iosif, este autor de triode şi de multe alte cântări (de fapt, sunt 
doi Sfinţi Iosif, din sec. VIII-IX, amândoi scriitori de cântări, 
unul Episcop al Tesalonicului şi fratele Sfântul Teodor Studitul 
- în cărţile noastre e recognoscibil prin particula chir în faţă -, 
iar celălalt egumen şi discipol al Sfântul Grigorie Decapolitul 389 ). 

Aceşti scriitori de cântări nu sunt însă deloc necunoscuţi 

9 9 

pentru medievalitatea românească. 

y\ 

In epilogul Triodului slavon tipărit de Coresi în 1578, sunt 
menţionaţi ca autori: „dumnezeestii bărbaţi Damaschin si Iosif 
şi Cozma şi Teofan, inspiraţi de sosirea Sfîntului Duh, ne-au 
predat nouă dumnezeeştile cărţi numite Trioade" 390 . 

388 Cf. Prof. Dr. Badea Cireşanu, Tezaurul liturgic al Sfintei Biserici 
creştine ortodoxe de Răsărit, tomul II, Tipografia Gutenberg, Bucureşti, 
1911, p. 502. 

389 A se vedea: 

http ://ww w. calendar- 

ortodox.ro/luna/noiembrie/noiembrie20.htm. 

390 Cf. Ioan Bianu şi Nerva Hodoş, Bibliografia românească veche, 
tomul I (1508-1530), editat de Academia Română, Stabilimentul grafic J. 
V. Socec, Bucureşti,1903, p. 68-69. 

Pe de-o parte, exegeţii noştri simţeau că trebuie să schimbe 
percepţia - falsă - de bigoţi şi primitivi (exagerez, desigur, dar 
nu foarte mult) care apăsa asupra medievalilor, să-i smulgă din 
întunericul Evului Mediu (că doar, vorba lui nenea Caţavencu, 
„ieri obscuritate, azi lumină! ieri bigotismul, azi liber-pan- 
sismul! ieri întristarea, azi veselia!"). Dar, pe de altă parte, sursa 
nobletii si a valorii literar-culturale era exclusiv Occidentul si 

9 9 9 

descoperirea unor cugetări înalte sau a unei psihologii abisale şi 
complexe în operele acestora trebuia fatidic argumentată prin 
ancorarea lor în Renaştere si Umanism. 

9 9 

Aşa, de exemplu, Edgar Papu descoperea în Neagoe 
Basarab un „hombre secreto al barocului" şi susţinea, cu citate, 

A 

asemănarea dintre învăţăturile lui Neagoe către fiul său , Theodosie, 
şi „sfaturile, tot pentru domnie, date de Don Quijote lui Sancho 

/■V 

Panza" 391 . In felul acesta, putem integra aproximativ orice operă 
din cultura română nu numai în Umanism si Renaştere, dar si 
în orice altă arie de cultură şi spiritualitate de pe glob - aşa a şi 
fost asimilat Eminescu, de studiile Amitei Bhose, filosofiei 
budiste (concluziile sale au fost, în general, aprobate fără 
reticenţe, ba chiar cu entuziasm de critica românească). 

Sunt convinsă că, dacă ne apucăm să căutăm, o să 
descoperim similitudini cu literatura indiană, chineză, mayaşă 


391 Edgar Papu, „învăţăturile lui Neagoe Basarab" în contextul 
Renaşterii , în voi. Neagoe Basarab (1512-1521). La 460 de ani de la urcarea sa 
pe tronul Ţării Româneşti, volum omagial publicat de Societatea Culturală 
„Neagoe Basarab" din Curtea de Argeş, Ed. Minerva, Bucureşti, 1972, p. 
358-359. 

etc. Nu cred că există cultură sau literatură cu care să nu avem 
ceva în comun, pe care să îl scoatem în evidenţă, cu atât mai 
mult cu Europa Occidentală cu care, totuşi. Răsăritul a fost într- 
un cuget timp de un mileniu. 

Intorcându-ne 392 la poemul lui Miron Costin, Viiaţa lumii a 
fost, în opinia noastră, greşit înţeles şi interpretat. 

El este considerat - şi studiat astfel - mai mult ca un poem 
filosofic, primul de acest gen din literatura română, consi- 
derându-se că reprezintă o detaşare de gândirea ortodoxă şi un 
început al pătrunderii umanismului în cugetarea românească - 
ca, de fapt, întreaga operă costiniană. 

Premisele unei astfel de interpretări se află în catalogarea 
personalităţii autorului drept umanistă, pornindu-se de la 
faptul că şi-a făcut studiile în Polonia, la colegiul iezuit din Bar, 
pe când tatăl său, boierul Iancu Costin, se afla acolo în exil 
împreună cu familia. 

Receptarea aceasta se prevalează de faptul că a scris şi 
versuri în limba polonă (o Poemă despre istoria Moldovei, 
destinată să facă lobby pentru ţara sa la curtea regelui polon), 
precum şi de elogiile adresate Antichităţii şi apelurile la aceasta 
- nu atât în română, cât în textele redactate în poloneză (însă. 


392 De aici mai departe urmează, revăzut, comentariul pe care l-am 
publicat, în 4 articole, în 2007, pe platforma noastră online: 

https://www.teologiepentruazi.ro/2007/ll/30/viiata-lumii-i/, 
https://www.teologiepentruazi.ro/2007/12/02/viiata-lumii-ii/, 
https ://ww w. teologiepentruazi. ro/2007/12/04/viiata-lumii-iii/, 
https ://ww w. teologiepentruazi. ro/2007/12/09/viiata-lumii-iv/. 

când eşti la Roma , trăieşti ca romanii : la fel si Costin, scriind în 
poloneză pentru polonezi, respecta cutuma literară). Se mai ia 
în considerare şi profilul clasicizant al sintaxei şi limbajului 
costinian (cu referire la Letopiseţ). 

Cred însă că, în ce-i priveşte pe cărturarii noştri, atât 
limbajul lui Dosoftei (novator şi neologizant chiar, inclusiv în 
traducerile cărţilor de cult), cât şi sintaxa lui Miron Costin şi a 
lui Cantemir nu sunt opţiuni umaniste în sens strict, ci mai mult 
opţiuni patriotice şi erudite, ei simţind că au ceva de demonstrat 
în legătură cu standardele limbii române şi cu instituirea acestei 
limbi vernaculare, cu drepturi depline, între limbile făuritoare 
de literatură si cultură. 

9 

Varlaam, Antim Ivireanul si Ion Neculce nu sunt fră- 
mântaţi de aceste pasiuni lingvistice, iar Grigore Ureche e 
undeva la mijloc. La acestea se adaugă faptul că poemul este 
scris pe un ton care nu pare să întrevadă un scop şi un final 
fericit al lumii, într-o concepţie ortodoxă luminoasă, ci e învăluit 
în unde de mâhnire, care lasă impresia impregnării autorului de 
percepţia apuseană, neliniştită şi tristă - cred că Virgil Cândea 
a greşit în acest caz, când a oferit această interpretare. 

O aprehensiune de acest gen pierde cu totul din vedere 
faptul că autorul n-a intenţionat să ilustreze decât secvenţial 
tradiţia şi viziunea spiritualităţii sale, iar nu exhaustiv, atenţia 
sa canalizându-se pe deşertăciunea deşertăciunilor şi atât. 

Opinia noastră este că aceste luări de atitudine sunt totuşi 
pripite, ca şi în cazul pesimismului schopenhauerian al lui 
Eminescu, favorizate fiind şi de perioada comunistă şi de 

studiile în vogă, care împărţeau titlul de umanist într-un mod 
ciudat (pentru noi, cei de astăzi) de generos şi de gratuit. 

Ele nu pot rezulta din premisele pe care ni le oferă poemul 
şi nici studiile autorului în străinătate nu ne pot conduce, fără 
greş, la concluzia că acestea l-au transformat, în mod firesc, pe 
Miron Costin într-un umanist convins. 

Prin umanism, în esenţă, după cum înţelege toată lumea de 
fapt, percepem un concept compatibil cu ateismul şi/ sau 
agnosticismul, care denumeşte o ideologie caracterizată prin 
antropocentrism, în care, în cel mai bun caz. Dumnezeu este 
eliminat din universul empiric şi claustrat în transcendenţă, 
atenţia literaturii şi a ştiinţelor fiind îndreptată spre om, spre 
omul reîntors în antichitate, repăgânizat, spre omul necreştin 
sau cu totul lipsit de rădăcini religioase, condus de raţiunea sa 
autonomă. Bineînţeles că există si nuanţe ale umanismului, care 

5 5 5 ' 

nu se înscriu în definiţia de mai sus. 

5 

Umanist este şi teologul catolic olandez Erasmus din 
Rotterdam (pe care îl omagia Nicolaus Olahus, la moartea sa, şi 
cu care avusese un schimb epistolar demn de toată stima), care, 
în ciuda criticilor vehemente (dar şi meritate) la adresa anu¬ 
mitor scăderi ale clerului catolic, rămâne un credincios fervent 
si neîndoit. 

5 

De asemenea, dacă vrem să extindem umanismul si 
renaşterea (ca şi barocul) la spaţiul bizantin-ortodox, faptul în 
sine trebuie însoţit de amendamente sau precizări suplimen¬ 
tare, pentru că simpla etichetare într-un fel sau altul predispune 
la confuzii majore. 

Aceste periodizări sunt specifice Apusului şi nu se pot 
suprapune sud-estului european atât de uşor, „într-un spaţiu de 
cugetare religios ortodox, cu minime şi irelevante manifestări 
laice [profane]" 393 , chiar subînţelegând contacte susţinute, 
interferenţe culturale şi propunând defazări recuperate. De 
altfel, defazările rezultă chiar din încercările de suprapunere a 
celor două istorii, operaţie nu tocmai corectă. 

D. H. Mazilu insista foarte mult pe baroc şi făcea acest lucru 
din anumite raţiuni, pe care le aprob în parte, dar trebuie să fiu 
de acord şi cu Blaga: 

„Aparenţele de similitudine cu barocul să nu ne 
înşele. O apropiere între stilul bizantin şi cel baroc e 
principial imposibilă. Căci barocului îi lipseşte tocmai 
substratul metafizic despre care vorbim: sentimentul 
transcendentului care descinde din înalt. 

[Pe] de altă parte în baroc se concretizează un 
sentiment care e cu totul absent în stilul bizantin: frenezia 
şi voluptatea martirajului în vederea bucuriei şi splen¬ 
dorilor cereşti [cu accent pe durere - a se vedea 
panegiricele lui Bossuet despre Francisc din Assisi sau 
Teresa d'Avila], sentiment propriu bisericii fanatic-mili- 
tante a contrareformei" 394 . 


393 Eugen Negriei, Iluziile literaturii române, op. cit., p. 189. 

394 Lucian Blaga, Spaţiul mioritic, op. cit., p. 70. 

Sunt de acord cu suplimentările teoretice pe care le 
introduce Al. Duţu, pentru înţelegerea barocului românesc: 

„S-a vorbit cu insistenţă despre un baroc românesc, 
care ar indica sincronizarea cu Europa. Dar barocul nu se 
prezintă cu aceleaşi trăsături în toate culturile continen¬ 
tului; Philippe Minguet a demonstrat că ţările protestante 
nu au acceptat integral barocul. [...] 

în cultura română, viziunea [asupra lumii] nu se de¬ 
zechilibrase şi barocul nu a fost asimilat ca o soluţie necesară , 
ci ca o problematică modernă , primită de cărturari încrezători 
încă în valorile umane ale tradiţiei medievale (s. n.); preluările 
baroce au fost reprogramate şi difuzate ca părţi dintr-un 
sistem intelectual coerent. 

Exemplul oferit de contactul cu barocul ne indică 
faptul că problema primordială nu este de a identifica un 
baroc românesc - poate şi un rococo românesc! -, ci de a 
repune în lumină sistemul intelectual care a menţinut vii 

/V 

valori din tradiţie şi a acceptat formule noi. In aceste 
condiţii, libertatea de iniţiativă română a indicat soluţii 
popoarelor balcanice, datorită acestui continuu proces de 
reînnoire a tradiţiei care nu a fost niciodată respinsă cate- 
goric. [...] 

Or, sistemul intelectual din cultura română, aşa cum 
ni-1 dezvăluie mai limpede limbajul figurativ, nu s-a 
desprins net de cel propus de către civilizaţia bizantină, în 
secolul XVI. [...] 

Eliberând studiul culturii române de obsesia sincroni¬ 
zărilor, cercetarea istorică va putea marca locul culturii 
române în civilizaţia continentului" 395 . 

9 

Erau umanişti scriitorii noştri medievali? Răspunsul nos¬ 
tru e acela că, înţelegând umanismul stricto sensu, cu adânci 
consecinţe din punct de vedere teologic şi existenţial: nu, în 
niciun caz. 

Tradiţia literară bizantină era alta: 

9 

„Creştinismul [...] şi-a pus puternic amprenta asupra 
literaturii bizantine. Se ştie ce loc important ocupa în 
Bizanţ religia, cât de fastuoasă era pompa ceremoniilor, cât 
de mare influenţa Bisericii asupra spiritelor; se cunoaşte 
interesul pe care îl arăta toată lumea discuţiilor teologice, 
respectul cu care erau priviţi călugării, plăcerea pe care o 
simţeau mulţi bizantini întemeind aşezăminte pioase. 

Scrierile Părinţilor Bisericii, ale Sfântului Vasile, ale 
lui Grigorie din Nazianz, ale Sfântului Ioan Gură de Aur 
se bucurau de o admiraţie universală, erau studiate în 
şcolile bizantine şi serveau drept model scriitorilor. 

E demn de remarcat faptul că singură teologia 
reprezintă jumătate din întreaga producţie literară bizan¬ 
tină şi că chiar puţinii scriitori bizantini, chiar profani, au 
abordat la un moment dat, într-un fel sau altul, probleme 

395 Alexandru Duţu, Cultura română în civilizaţia europeană modernă, 
Ed. Minerva, Bucureşti, 1978, p. 231. 

teologice. Şi această atracţie exercitată de chestiunile 
religioase, acest respect faţă de tradiţia creştină şi de 
autoritatea Părinţilor aveau să aibă, la rândul lor, con¬ 
secinţe destul de importante pentru literatură" 396 . 

Consecinţe importante au şi pentru literatura română. 
Cărturarii şi cronicarii români au fost oameni religioşi, venind 
pe traseul Creştinismului răsăritean, nişte mireni devotaţi 
credinţei lor. Miron Costin, Nicolae Milescu, Dimitrie Cantemir, 
Radu si Serban Greceanu, Constantin Cantacuzino sunt, cu 
prisosinţă, creştini ortodocşi autentici, cu o conştiinţă înaltă, cu 
o teologie profundă şi cu o cunoaştere vastă, scripturală şi 
patristică, în stare să poarte discuţii şi controverse cu cele mai 
înalte autorităţi teologice ale vremii, din interiorul şi din afara 
Ortodoxiei. 

Mai puţin teologi (zeloţi sau polemişti), Grigore Ureche şi 
Ion Neculce nu sunt însă nici ei agnostici. Mai pe larg ne 
propunem să vorbim în a doua parte a lucrării noastre de faţă, 
rezervată prozei (când şi dacă Dumnezeu va îngădui să se 
scrie), în capitolul despre cronicarii vremii. Precizăm aici doar 
faptul că Ureche ni s-a părut mai umanist decât Costin, dacă 
stăm şi judecăm bunăvoinţa sa ecumenică faţă de romano- 
catolici, sentimentele pro-unioniste (mă refer la unirea dintre 
ortodocşi şi romano-catolici) şi atitudinea sa rezervată (ca să nu 

396 Charles Diehl, Cugetarea bizantină şi mişcarea ideilor la Bizanţ, în 
voi. Literatura Bizanţului, antologare, traduceri şi prezentare Nicolae- 
Şerban Tanaşoca, Ed. Univers, Bucureşti, 1971, p. 82. 

zic mefientă) faţă de Sfântul Marcu al Efesului. Sau poziţia sa 
favorabilă faţă de căsătoria dintre fiica lui Vasile Lupu şi 
principele calvin Radziwil, pe care o încuviinţează spre dispe¬ 
rarea lui Miron Costin, care se lamentează amarnic, întrebându- 
se cu ce inimă a putut Ureche face aceasta. 

Şi exemplele sunt mai multe, care ne relevă un Costin mult 
mai sever în respectarea disciplinei canonice şi dogmatice 
ortodoxe, o inimă caldă şi pătrunsă de durere şi de milă 
profundă, de durere pentru decăderea moravurilor şi dispreţui¬ 
rea moralei şi de compasiune pentru soarta lumii şi pentru cei 
care suferă nedreptăţi cumplite. 

La Ureche, considerat îndeobşte mai ortodox şi în marjele 
tradiţiei, nu am aflat atâta dragoste de oameni şi nu înţeleg de 
ce cuvintele înlăcrimate ale lui Costin trebuie proiectate pe un 
fond neguros al spiritului frământat occidental, protestant, când 
ele pot fi interpretate foarte bine ca ecoul unui suflet profund 
compătimitor. 

Mircea Scarlat, de altfel, integrându-1 pe Costin (cu toată 
factura istorică a operelor sale) în linia scrierilor morale 
româneşti ale secolelor XVI si XVII, a cărţilor de învăţătură 
( Cazanii ) şi a povestirilor folositoare ori a culegerilor de genul 
Floarea darurilor 397 , sesiza cu subtilitate: 


397 A se vedea Floarea darurilor, în Cele mai vechi cărţi populare în 
literatura română, voi. I, text stabilit, studiu filologic şi lingvistic şi glosar 
de Alexandra Moraru, Ed. Minerva, Bucureşti, 1996. 

Cartea se poate downloada de aici: 

„Interesul scriitorului se îndreaptă în mod egal spre 
viaţa ţării şi spre viaţa lumii, fiecare ajutând la înţelegerea 
celeilalte. [...] Viiaţa lumii nu este urmărită doar în poemul 
cu acest titlu, ci în toate operele lui Miron Costin" 398 . 

Ne întâlnim în cazul acestui poem cu o variantă a disputei 
din Divanul lui Dimitrie Cantemir. Asemenea poemului costi- 
nian, şi opera lui Cantemir e considerată ca fiind prima lucrare 
filosofică românească, însă, dacă o citim cu atenţie şi fără pre¬ 
concepţii, observăm că e profund teologică, că are adânci ra¬ 
cordări scripturale şi patristice - vom vedea mai târziu. 

Dacă vrem să comparăm poemul lui Costin cu Divanul lui 
Cantemir, remarcăm că ambele tratează o temă teologică, 
deşertăciunea lumii, cu o concluzie firească: memento mori 399 . Si nu 
credem că este un hazard sau că Eminescu a scris poemul 
epopeic Memento mori în totală ignoranţă faţă de tradiţia 
românească veche, dar având aceeaşi temă: panorama deşertă¬ 
ciunilor. 

Mottoul poemului lui Costin este celebrul vers al Ecclisias- 
tisului: Deşertarea deşertăciunilor si toate sunt deşarte (scris si în 

9 9 9 9 v 9 

/\ 

slavonă: Şueta suetsv, vseaceska şueta). In răspăr cu mottoul, se 


https://archive.org/details/CartiPopulareRomanesti.FloareaDaruri 

lor.Sindipavol.l. 

398 Mircea Scarlat, Introducere în opera lui Miron Costin, op. cit., p. 
50. 

/V 

399 In latină: Adu-ti aminte de moarte! 

9 

spune adesea că tema poemului este fortuna labilis (a norocului 
nestatornic), deşi aceasta nu caracterizează decât una dintre 
secvenţele poemului - mai precis, un al treilea tablou al lumii şi 
al existenţei terestre, din cele cinci pe care credem noi că le pu¬ 
tem deosebi: 

1. viaţa ca umbră şi vis sau ca vis şi părere (înşelăciune); 

2. lumea ca univers destinat arderii şi trasfigurării; 

3. viaţa nesigură guvernată de norocul nestatornic (echiva¬ 
lent cu fortuna labilis); 

4. viaţa care sfârşeşte, în mod inexorabil, cu moartea (ubi 
sunt qui ante nos?); 

5. moartea care nu alege. 

Pe parcursul poeziei pot exista interferenţe între teme şi 
motive, dar credem că acestea sunt capitolele poemului. 

în predoslovie, autorul afirmă că scopul redactării lui, pe 
lângă dovedirea virtuţilor limbii române e acela de a arăta că 
există cărturari si în neamul românesc. Dar, si mai esenţial decât 
atât, e acela că el vrea să plece voia locuitorilor acestei ţări spre 
învăţăturile Scripturii Sfinte: 

„şi să fie spre învăţătura Scripturii mai plecate a 
lăcuitorilor tării noastre voe. Citeşte cu bună sănătate si cât 

9 9 9 

poţi mai vârtos de primejdiile lumii să te fereşti, cu ajutorul 
preaputernicului Domnului Dumnezeu. Amin" 400 . 


400 Miron Costin, Opere, voi. II, op. cit., p. 113-120. 

Textul poemului este un melanj de parafraze scripturale şi 
de alte dezvoltări ale unor teme şi motive care îşi au originea tot 
în Biblie, al căror mesaj central se rezumă la avertismentul 
asupra deşertăciunii lumii şi a vicleniei cu care ea ucide sufletele 
celor care iubesc aparenţele. Aparenţe care sunt numai iluzia 
perenităţii celor pământeşti. Aceeaşi viclenie o va pune 
dramatic în scenă Dimitrie Cantemir (autor care, în capodope¬ 
rele sale literare, dovedeşte un simţ dramatic remarcabil, pe 
lângă cel retoric, ca şi Eminescu), făcând din lume un personaj 
si un interlocutor al conştiinţei umane. 

9 9 9 

în cele ce urmează, vom scoate în evidenţă ideile principale 
ale acestui poem, care sunt esenţialmente creştine, iar nu 
neapărat umaniste. 

Viaţa omului pe acest pământ este cumplită, este cu griji şi 
primejdii, durata ei scurtă făcând ca totul să pară un vis deşert: 

„A lumii cântu cu jale cumplită viiaţa,/ Cu griji şi primejdii 
cum iaste si ata:/ Prea subţire si-n scurtă vreme trăitoare./ O, 
lume hicleană, lume înşălătoare!/ Trec zilele ca umbra, ca umbra 
de vară,/ Cele ce trec nu mai vin../'. 

Asemănarea vieţii cu o aţă subţire, care se taie repede, ar 
putea fi inspirată din Eccl. 12, 5-7 („fiindcă omul merge la 
locaşul său de veci şi bocitoarele dau târcoale pe uliţă; mai 
înainte ca să se rupă funia de argint şi să se spargă vasul de aur 
si să se strice ulciorul la izvor si să se sfărâme roata fântânii, si 
ca pulberea să se întoarcă în pământ cum a fost, iar sufletul să 

se întoarcă la Dumnezeu, Care l-a dat". Biblia 1988), dar şi din 
alte locuri tradiţionale. 

9 

Deşi pare a fi o oarecare distanţă între aţă şi funie, nu e atât 
de mare pe cât s-ar crede. Spre exemplu, ediţia 1988 a Bibliei, în 
Psalmul 138, 3, spune: „Cărarea mea şi firul vieţii mele Tu le-ai 
cercetat...", dar în ediţia 1688 , firul este funie: „Cărarea mea şi 
funea mea Tu ai iscodit-o...". 

în conştiinţa românească s-a păstrat expresia funia vieţii, ca 
spre exemplu, în denumirea dată împletiturii colacilor, în unele 
zone ale ţării. Putem interpreta că Miron Costin a subţiat această 
funie până la aţă, din necesităţi prozodice, obţinând un efect 
convenabil, în acord cu ideea de fragilitate extremă a existenţei. 

Se mai vorbeşte, de asemenea, şi despre un vers al lui 
Ovidius 401 : „Omnia sunt hominum tenui pendentia filo" 402 . Este 
posibil să se fi produs şi o contaminare cu firul ovidian, deşi 
Ovidius nu e indicat de autor printre izvoare. 

Mai există însă şi o altă posibilitate de interpretare, care nu 
a fost luată în calcul, dar pe care o consider mai aproape de 
adevăr. în acelaşi poem, ceva mai încolo, se spune: „painjini 
sunt anii şi zilele noastre" - după Ps. 89, 10: „Anii noştri s-au 
socotit ca pânza unui păianjen" ( Biblia 1988). Dosoftei vorbeşte 
despre anii ca o painjină slabă şi la fel se exprimă (fără adjectivul 
slabă) şi Psaltirea coresiană din 1577 şi Biblia de la 1688. Aţa lui 


401 A se vedea: 

http ://ww w. giga-usa. com/quotes/authors/o vid_a012 .htm. 

402 Cf. Dan Horia Mazilu, Recitind..., voi. II, p. 97. 

Textul latin: Toate lucrurile oamenilor atârnă de un fir [subţire]. 



500 


Costin ar putea fi un fir din această pânză. Ar putea fi, într-un 
mod deductiv, pentru că traducerile vechi, după cum vedem, 
nu pomenesc de pânză, deşi coc, dQaxvrjv, din Septuaginta (Ps. 
89, 9), înseamnă şi ca păianjenul, dar şi ca pânza de păianjen. 

Pe cea din urmă variantă o preferă traducerea Bibliei din 
1988 (atribuită, în bună parte, lui Gala Galaction, deşi, în această 
ediţie, traducerea Psaltirii nu-i aparţine). Ediţia Bibliei realizată 
de Bartolomeu Anania ne dă o lămurire asupra textului grecesc 
al Septuagintei. Astfel, în Biblia 2001 se spune: „anii noştri ca un 
păianjen şi-au depănat povestea", cu precizarea, la nota de 
subsol corespunzătoare, că 

„verbul meletâo înseamnă [şi] a recita sau a declama 
fluent, în curgere continuă, o bucată literară sau oratorică. 
Păianjenul îşi deapănă firul cu mişcări curgătoare, dar 
pânza lui e plăpândă, fragilă". 

Ca să nu mai lungim vorba, imaginea biblică este cea a 
anilor care se ţes/ se urzesc precum un păianjen îşi deapănă 
firele pânzei. Nu este dificil de dedus că, dacă anii şi zilele 
noastre sunt păianjeni, viaţa noastră e ca firul sau ca aţa acestui 
păianjen (mai ales că aţa, în locul firului, poate fi explicată şi 
prin raţiuni de prozodie). în afară de aceasta, ni se pare că există 
o diferenţă subtilă, dar semnificativă între firul lui Ovidiu şi 
imaginea poetică a lui Costin şi Dosoftei. Ovidiu ne avertizează 
că toate cele ale oamenilor stau atârnate de un fir: imaginea e 
urmărită pe verticală, pentru că esenţială este spânzurarea de 

un fir. Sensul avertismentului se referă la fragilitatea clipei, la 
momentul de primejdie, în care îţi poţi pierde viaţa, dacă firul 
se taie. Tema în care se înscrie e fortuna labilis. 

La Miron Costin si Dosoftei, anii si zilele omului sunt ca un 

9 '9 

păianjen şi ca un fir (aţă) subţire şi scurt, care se deapănă, curge, 
se povesteşte: imaginea se derulează pe orizontală (a vieţii, 
referindu-se la durata existenţei, efemeră), iar semnificaţia, 
subliniată - la Costin - de versurile următoare (întărită şi de 
comparaţia cu apa în cursul său, care indică aceeaşi idee de 
curgere, desfăşurare) este alta, aceea că toate sunt visuri şi păre¬ 
re. 

Suntem la o altă temă, predilectă Ecclisiastisului: aceea a 
vieţii ca vis, ca durată efemeră. Această temă este expusă pe larg 
în prima secvenţă a poemului. Imaginea pânzei de păianjen ca 
simbol al vanităţii o foloseşte si Antim Ivireanul, în dedicaţia la 
cartea lui Ion Cariofil, Manual despre câteva nedumeriri (Snagov, 
1697): 


„Cu acest prilej, el [Cariofil] a dizolvat şi împrăştiat, 
cu claritate şi concis, flecărerile şi inepţiile celor cu păreri 
opuse, aevea unei pânze de păianjen, iar părerea Sfintei 
noastre Biserici şi hotărârea ca şi judecata adevărului evan¬ 
ghelic, el le-a lămurit şi confirmat" 403 . 

într-o scrisoare către Iacob Negruzzi, Eminescu avea să 

scrie: 


403 Antim Ivireanul, Opere, op. cit., p. 401. 

„Numai Dumnezeu mai poate descurca ce este omul. 
Astfel, un individ care crede că se cunoaşte bine pe sine, 
care-si urmează liniştit treburile lui or concrete, or ab- 

9 9 7 

stracte, ţesături de painjăn (s. n.) filosofice sau poetice [...] el 
singur se trezeşte deodată că e alt om..." 404 . 


Dacă pentru Costin, viaţa e ca o aţă, la Eminescu „epocele 
se-nşiră ca mărgelele pe aţă" (Scrisoarea II). In timp ce Nichita 
Stănescu vorbeşte despre „sfoara subţire/ a vremii aceleia,/ când 
totul se începea cu moartea"... (Epilog la lumea veche). 

Prima constatare, aceea că aţa e „prea subţire şi-n scurtă 
vreme trăitoare" este imediat secondată de punerea în evidenţă 
a caracterului ipocrit şi iluzoriu al lumii: „O, lume hicleană, 
lume înşelătoare!". 

9 

Iluzia nu este în acest caz - asa cum nu este nici la 

9 

Eminescu, care se va inspira de la Dosoftei, Costin şi Cantemir 
- o măyă budistă, ci ea constă în halucinarea minţii umane, în 
înşelarea celor care îşi pun speranţele în viaţa aceasta, când ar 
trebui să conştientizeze că: „Trec zilele ca umbra, ca umbra de 
vară;/ Cele ce trec nu mai vin, nici să-ntorcu iară./ Trece veacu 
desfrânatu, trec ani cu roată/ Fug vremile ca umbra şi nicio 


404 Cf. Zoe Dumitrescu-Buşulenga, Eminescu - Viaţa, ed. îngrijită de 
Dumitru Irimia, cu un cuvânt înainte de Dan Hăulică, viziune grafică de 
Mircia Dumitrescu, ed. a 2-a, Ed. Nicodim Caligraful, Mănăstirea Putna, 
2015, p. 104. 

poartă/ A le opri nu poate. Trec toate prăvălite/ Lucrurile lumii 
şi mai mult cumplite". 

Motivul principal se regăseşte în Scriptură: „toate sunt 
deşertăciuni; tot omul ce viază. Deşi ca o umbră trece omul, dar 
în zadar se tulbură" (Ps. 38, 8-9); „Omul cu deşertăciunea se 
aseamănă; zilele lui ca umbra trec" (Ps. 143, 4) etc. Ne amintim 
şi de poetizarea lui Dosoftei (din care am reprodus mai pe larg 
undeva anterior): omul „trece ca o umbră rară" (Ps. 38,19) etc. 

Dar şi Varlaam scrie despre zilele omului care trec „ca o 
piatră din deal la vale cănd se răntunâ" 405 . Anii cu roată îşi află 
temeiul tot în Psaltire. Cu precizie ni-1 indică Dimitrie Cantemir, 
în Divan , după cum observa şi Mazilu: 

„Roata lumii (sau roata vieţii), «închipuire» veche a 
norocului înşelător, adusă spre vremea modernă şi de 
textele apusene şi de cele răsăritene, este flancată, în Cartea 
a Il-a a Divanului, (în paragraful 63: Vârsta şi norocirea lumii, 
ca roata când să învârteşte), de o sentenţie, culeasă de la 
Psalmist ( Psalm 83, sh. 14): Dumnădzăul mieu, pune-i pre 
dânşii ca roată..." 406 . 

9 


/■V 

In locul sursei scripturale şi bizantine, s-a preferat Horaţiu 
- poemul Ad Postumum: „Eheu fugaces. Postume, Postume,/ 

405 Varlaam, Cazania, op. cit., p. 334. 

406 Dan Horia Mazilu, Dimitrie Cantemir. Un -prinţ al literelor, Ed. 
Elion, Bucureşti, 2001, p. 27. 

Labuntur anni, nec pietas moram./ Rugis et instanti senectae/ 
Adferit indomitaeque morţi"... 407 - dar pe mine nu mă convinge. 

însăşi personificarea lumii, pe care o practică şi Dimitrie 
Cantemir în Divanul, este de sorginte biblică, neotestamentară 
mai ales. Lumea aceasta este, în viziunea de esenţă bizantină a 
celor doi cărturari, o personificare negativă, a răutăţii şi a 
stricăciunii, atunci când ea reprezintă acea masă de oameni care 
preferă să trăiască departe de Dumnezeu, care nu-L acceptă în 
viaţa lor. Este lumea care îl are stăpânitor pe diavolul ( cf. In. 12, 
31) sau veacul desfrânat (cf Mt. 12, 39: „Iar El, răspunzând, le-a 
zis: Neam viclean si desfrânat cere semn, dar semn nu i se va 
da"). 

Comparaţiile alese de Miron Costin, pentru a pune în 
evidenţă perisabilitatea lumii, sunt foarte concrete, foarte plasti¬ 
ce. Imaginea vieţii ca o aţă subţire, amintită mai sus, este dublată 
de aceea a anilor care aleargă ca o roată, a vremilor care se duc 
ca o umbră vaporoasă şi a lumii care trece ca apa în cursul său. 
Impresia creată este una foarte puternică, de rostogolire neosto¬ 
ită, de prăvălire, de lipsă de consistenţă şi stabilitate. 

Rusticitatea acestor imagini nu este de factură populară, ci 
este si ea o secondare a referatului biblic. Este vorba de termeni 

9 


407 Cf. Dan Horia Mazilu, Recitind..., voi. II, p. 98. 

Textul latin: Celor din urmă: Vai, cât de uşor zboară timpul din urmă/ 
Alunecă anii, şi nici bunătatea nu se opreşte [de a curge spre moarte]/ Cu 
ridurile bătrâneţii în mare grabă/ Şi cu multă silinţă ne poartă spre moarte... 

scripturali la origine şi care au intrat în conştiinţa populară prin 
predica Bisericii şi nu invers. Acelaşi caracter rustic l-au semna¬ 
lat mai mulţi cercetători şi în operele lui Varlaam, Dosoftei şi 
Antim Ivireanul, cu precizarea că plasticitatea imaginilor avea 
amprentă biblică, desfăşurând o simbolistică ce ascunde o 
hermeneutică profundă şi ramificabilă semantic. 

în Cazania lui Varlaam aflăm un pasaj semnificativ şi 
având un mesaj identic cu cel costinian, în care autorul accen¬ 
tuează următoarele: 

„Călătoria noastră în ceastâ lume iaste foarte săr- 
guitoare, ca o apă rrepede ce curâ [curge 408 ]. Aşe şi noi 
curâm [curgem] şi ne apropiem de moarte, şi dzilele 
noastre trec ca o umbrâ de nuâr fărâ de ploae. Ca corabiea 
pre mare ce o bate vântul spre margine, ca o piatră din deal 
la vale când se răntunâ [se răstoarnă] şi nu să poate opri, 
aşea merge de tare şi viaţa noastră cătrâ moarte. Şi noi 
simtem ca neşte nemernici [străini] în ceastâ lume" (Din 
cazania la Duminica a treizecea) m . 

Ceea ce am reprodus anterior din poemul costinian este 
aproape identic, doar că e un discurs expus într-o formulă 
versificată. Şi, de altfel, dacă Dosoftei este „cel mai strălucit 
varlaamian" 410 , Miron Costin poate nu e la fel de strălucit, dar 

408 Din lat. curro, currere, cucurri, cursus = a curge repede. 

409 Varlaam, Cazania, op. cit., p. 334. 

410 Dan Horia Mazilu, Recitind..., voi. II, op. cit., p. 484. 

varlaamian este. Dosoftei era Ierarh, ca şi Varlaam, pentru el 
retorica omiletică presupunea şi experienţă practică, ceea ce nu 
este cazul pentru Costin. 

Mai departe, continuă pe acelaşi ton: 

„Fum şi umbră sunt toate, visuri şi părere /... / Spuma mării 
şi nor supt cer trecător" - îi va sugera lui Bolintineanu şi 
Eminescu o comparaţie dintre omul umil şi valul de spumă („Şi 
ce îţi pasă ţie, sărmană, tristă humă,/ Să ştii ce te aşteaptă când 
lumea vei lăsa?/ Vezi tu pe faţa mării trecând un val de spumă?/ 
El e figura ta" - Conrad) sau „spuma nezărită" ( Scrisoarea I). 
Pentru că, dacă valurile sau marea se regăsesc la mulţi scriitori 
medievali, în schimb, spuma mării îi aparţine numai poeziei lui 
Costin. 

Exprimarea este calchiată, de fapt, după alte două versete 
din Psaltire - e vorba de Ps. 38, 8-9: „Dar toate sunt deşertăciuni; 
tot omul ce viază. Deşi ca o umbră trece omul, dar în zadar se 
tulbură". 

Şi parafraza continuă: „Zice David prorocul: Viaţa iaste 
floare ,/ Nu trăieşte , ci îndată iaste trecătoare./ Viiarme sunt eu şi nu 
om, tot acela strigă" ( cf Ps. 102, 15: „Omul ca iarba, zilele lui ca 
floarea câmpului; aşa va înflori. Că vânt a trecut peste el şi nu 
va mai fi si nu se va mai cunoaşte încă locul său"; si Ps. 21, 6: 
„Iar eu sunt vierme şi nu om, ocara oamenilor şi defăimarea 
poporului"). 

Am văzut mai devreme şi poezia lui Dosoftei, magnifică, 
corespunzătoare Psalmului 102. 

Viaţa este floare are însă o întemeiere mai extinsă în Sfânta 
Scriptură: 

„Omul născut din femeie are puţine zile de trăit, dar 
se satură de necazuri. Ca şi floarea, el creşte şi se veştejeşte 
şi ca umbra el fuge şi e fără durată" (Iov, 14,1-2); 

„Tot trupul este ca iarba şi toată mărirea lui, ca floarea 
câmpului!" (Is. 40, 6) [etc]. 

Cantemir va face şi el apel la această retorică în Divan, la 
comparaţiile scripturale dintre fiinţa umană şi iarbă sau floarea 
câmpului. Dar şi mai târziu, în Memento mori, încercând să 
definească omul, Eminescu îl reprezenta astfel: „vezi icoana 
unui secol [imaginea unei generaţii] lângă chipul unei flori". 

Până aici este desfăşurat primul gen de paradigmă a lumii: 
lumea ca ispită, ca realitate negativă, lumea vicleană (deşertă¬ 
ciune şi înşelare: vis şi părere) şi veacul desfrânat. 

Cea de-a doua ipostază a lumii este una semi-nefastă - 
aceleaşi ipostaze ale lumii se regăsesc, într-un discurs identic, şi 
în Divanul cantemirean. Avem o nouă reprezentare a lumii ca 
creaţie a lui Dumnezeu, în care, însă, a intrat morbul păcatului 
şi al stricăciunii şi care există între hotare temporale bine 
delimitate de către însuşi Făcătorul întregului univers. 

O caracterizare sumară ar surprinde tabloul înfăţişat de 
Costin în termenii următori: frumuseţe perisabilă, splendoare 
destinată morţii şi transfigurării: 


Ceriul faptu [făcut] de Dumnezeu cu putere mare. 

Minunată zidire, si el sfârsit are. 

7 9 9 

Şi voi, lumini de aur, soarele şi luna, 

/■V 

întuneca-veţi lumini, veţi da gios cununa. 

Voi, stele iscusite, ceriului podoba [podoaba]. 

Vă aşteptă groaznică trâmbiţa şi doba [toba 411 ], 
în foc te vei schimosi, peminte [pământule], cu apa. /.../ 
Toate-s nestătătoare, toate-s nişte spume. 

Tu, Părinte al tuturor. Doamne şi împărate. 

Singur numai covârşeşti vremi nemăsurate. 
Celelalte cu vreme toate să să treacă. 

Singur ai dat vremilor toate să petreacă. 

Suptu vreme stăm, cu vreme ne mutăm viiaţa... 


Acest episod secund al poemului urmăreşte referatul 
biblic, versetele profetice cu privire la sfârşitul acestei lumi, aşa 
cum o cunoaştem acum. Conform Sfintei Scripturi, soarele, luna 
şi stelele se vor întuneca la sfârşitul acestei lumi, iar pământul, 
cu mări şi oceane, va arde şi toate vor trece prin focul 
transfigurator, pentru că Dumnezeu va face cer nou şi pământ 
nou (Ps. 101, 26-27; Is. 13, 10; 60, 19; Ioil 3,4; Mt. 24, 29; Mc. 13, 
25; Apoc. 21,1). 

411 Trâmbiţa îngerului care va anunţa transfigurarea lumii şi în¬ 
vierea morţilor, cf. I Cor. 15, 52-53. 

Descrierea costiniană are caracter cataclismic, urmărind să 
pună în evidenţă sensul spre care se îndreaptă lumea, faptul că 
decăderea ei se va sfârşi printr-un foc poruncit de către Dum¬ 
nezeu, care va curăţi lumea învechită/ perimată şi o va reînnoi. 
Călinescu îl considera pe Costin un „liric în înţelesul adevărat 
al cuvântului" si recunoştea în Viiata lumii „un lirism al 
deşertăciunii, plin de mireasmă biblică" (iar mai apoi vorbeşte 
şi de „adevărate imagini în stil bisericesc [ce] se desfăşoară 
solemn"), adăugând însă, fără temei, că acest lirism biblic este 
„după anumite indicii, de origine populară" 412 . 

Cum ar putea fi tema biblică de origine populară şi de ce 
ar fi căutat un cărturar precum Miron Costin interpretări 
populare ale Scripturii, ne este destul de dificil să înţelegem. 

După cum vom vedea mai jos, la fel fundamentează 
renumitul critic şi Istoria ieroglifică : pe...metafora ţărănească 
tratată cult. De asemenea, va canaliza, în mod forţat, izvoarele 
religioase ale literaturii în delta folclorului popular. De altfel, în 
interbelic s-au creat premisele pentru folclorizarea abuzivă din 
perioada comunistă a tot ceea ce înseamnă temă şi motiv 
religios şi ortodox în literatura română. 

Deşi există o patină cataclismică, tabloul lui Costin conţine 
şi câteva imagini care dezvăluie pecetea frumuseţii dumne¬ 
zeieşti asupra universului zidit de către El, la fel ca în psalmii 
studiaţi mai sus în prelucrarea şi metrificarea lui Dosoftei. 
Soarele şi luna sunt contemplate ca lumini de aur, sunt cununi ale 
cerului, stelele sunt iscusite şi podoaba tăriei. Ele arată amprenta 


412 G. Călinescu, Istoria..., op. cit., p. 47. 

Ziditorului asupra lor, felul în care au fost create: cu o desă¬ 
vârşită delicateţe si frumuseţe. 

9 9 9 9 

în Paremiile preste an, traducând din latină prorocia Sibilei 
Eritreia privind Judecata finală (şi Nicolae Milescu scrie un tratat 
despre sibile), după o versiune a lui Eusebiu de Cezareea, 
Dosoftei scria, de asemenea: „Fugi-va soarelui raza şi a stelelor 
şireaguri,/ A tot ceri lucă s-a rumpe, şi acea de aur lună" 413 
(Effugiet solis iubar, astrorumque horae/ Omne poli lumen 
solvetur et aurea luna 414 ). Eminescu va continua această tradiţie 
a lui Costin si Dosoftei, de a numi stelele lumini de aur si, mai 
ales, acea de aur lună... 

Mai mult decât atât, pornind de la aceste scrieri vechi, care 
sunt sursa acestui vizionarism ce încriptează într-o singură 
metaforă atât geneza cât şi eshatologia cosmică, Eminescu va 
transforma calitatea aceasta de a fi de aur, caracterizând 
luminătorii cereşti, într-un superlativ absolut al frumuseţii şi 
virtuţii cosmice şi umane, fapt pe care îl vom evidenţia când 
vom ajunge la Eminescu. 

Iscusirea stelelor portretizează, de fapt, măiestria Creato¬ 
rului dumnezeiesc. 

Traducerile vechi ale Psaltirii prezintă o transpunere fidelă 
a textului Septuagintei, atunci când, în Ps. 8, 3, vorbesc despre 
urzirea cu degetele lui Dumnezeu a cerului cu stele. 


413 Cf. Dosoftei, Opere 1 (versuri), op. cit., p. 373 şi 480-481. 

414 Cf. Mihai Moraru, Acrostihul sibilin, în Crestomaţie de literatură 
română veche, voi. II, op. cit., p. 184. 

Aceasta este atitudinea ortodoxă - la care aderă pe deplin 
şi Miron Costin -, căreia îi repugnă gnosticismul, bogomilismul, 
transcendentalismul si toată heterodoxia celor care consideră 

9 

creaţia materială rea şi nedemnă de a se atinge Dumnezeu de ea 
şi îl îndepărtează pe El de zidirea Sa, fie prin susţinerea tezei 
unui creator intermediar, fie prin exilarea lui Dumnezeu în 
propria Sa transcendenţă. 

Autorii noştri din vechime nu făceau numai literatură, ci si 
teologie, chiar şi nişte mireni precum Miron Costin, Dimitrie 
Cantemir sau Constantin Cantacuzino. Erau teologi de mare 
respiraţie (ultimii doi, mai ales) şi aşa au fost mulţi boieri şi 
domnitori români din istoria noastră. Probabil că, în timpurile 
noastre, nu se mai vede pădurea din cauza copacilor şi religio¬ 
zitatea acestor autori din cauza prea multei evidenţe. 

Poemul se desfăşoară mai departe pe tema norocului 
schimbător (fortuna labilis, cum îl numeau anticii) şi a instabilităţii 
acestei vieţi: 

9 


Vremea lumii soţie si norocul alta. 
El a sui, el a surpa, iarăşi gata. /.../ 


Norocului i-au pus nume cei bătrâni din lume; 
Elu-i cela ce pre mulţi cu amar să afume. 

El sue, el coboară, el viiaţa rumpe. 

Cu soţiia sa, vremea, toate le surpe. 


Norocul la un loc nu stă, într-un ceas schimbă pasul. 

Anii nu potu aduce ce aduce ceasul. 

Numai mâini şi aripi, şi picioare n-are 
Să nu poată sta într-un loc niciodinioare. 

Imaginea ultimă, a norocului cu aripi şi fără picioare , provine 
din Alexandria, fragmentul cu pricina fiind tradus de Miron 
Costin ( Graiul solului tătărăsc). Nici împăraţii nu îşi ştiu soarta, 
care multora le-a adus un sfârşit neaşteptat, dureros şi ruşinos. 
Şi oricât ar fi fost împăraţii de mari (. Xerxes , Alixandru Machidon, 
Artaxers, Avgust, Pompeiu, Chesar, Ţiros [Cirus]), moartea le-a 
curmat tuturor viaţa: Acu de-abiia nume! Le-au rămas de poveste: 

Unde-s ai lumii împăraţi, unde iaste Xerxes, 
Alixandru Machidon, unde-i Artaxers, 

Avgust, Pompeiu şi Chesar? Ei au luat lume, 

Pre toţi i-au stinsu cu vreme, ca pre nişte spume. 

Fost-au Ţiros împărat, vestit cu războae. 

Cu avere preste toţi. Şi multă nevoe 
Au tras hândii si tătarii si Asiia toată. 

9 9 

Caută ce le-au adus înşelătoarea roată: 

9 

Prinsu-l-au o fămee, i-au pus capul în sânge 
„Satură-te de moarte, Ţiros, şi te stinge 
De vărsarea sângelui, o, oame înfocate. 

Că de vrăjmăşia ta nici Ganghes poate 

Cursul său să-l păzească". Aşa jocureşte 
împărăţiile lumea, aşa le prăvăleşte. 

Motivul acesta (ubi sunt?) se regăseşte şi în traducerea pe 
care o face Dosoftei prologului tragediei Erofili, opera cretanului 
Gheorghios Chortatzis (începutul secolului al XVII-lea): 

Undi-s elinilor împărăţii, chesarii. 

Şi-a Râmului avguşti, bogaţi, puternicii şi tarii? 

înţălepciune unde li-i şi minte lor cea plină. 

Slava, scriptura ş-armele, vestiţii dintr-Athină? 

Lui Alexandru Machidon unde i-i vitejiia? 

Undi-i cinste chesarilor, putere şi dârjie 
Cu care ei au biruit de-au stăpânit pre lume. 

Şi s-au vestitu-să supt ceriu lăţindu-şi al său nume? 

Unde li-i a haldeilor scriptura haldiiască 
Ce găndiia fără moarte în lume să trăiască? 

Şi pentru-aceia siliia scriind toate războaie 
Ce şi ei încă şi-au perit de vănt şi de puhoaie. 

Undi-i avere cea multă, mărire cea vestită 
Acei ţări ce gândie c-a sta fără de smântă? 

Că avutiia tuturor, viata cu sănătate, 

5 '9 ' 

Vreme le duci la sfârsit si rămân des uitate. 

Şi cele ce apucaţi le pierdeţi şi de-a mănă 
Cele ce strângeţi şi zidiţi să răsăpesc în tină. 

Ca scânteile ci să stăngu, slava voastră să treci. 

Vi să răşchiră numele de soare, de văntu rece. 

Şi ca scrisoria pe năsăp, pre margine de mare. 

Şi cu spumele de pre pospai să trecu şi-ncă mai tare... 415 

Egalitatea în faţa morţii - în ultima secvenţă a poemului 
costinian -, era o temă specifică Psaltirii, parcursă inspirat şi de 
Dosoftei - am văzut în capitolul anterior - iar la ubi sunt qui ante 
nos (subiect generos găzduit de literatura patristică şi de toată 
literatura europeană medievală, apuseană şi răsăriteană) va 
recurge şi Divanul lui Cantemir şi Memento mori al lui Eminescu. 

Din nou, versurile lui Costin („Moartea, vrăjmaşa, într-un 
chip calcă toate casă,/ Domneşti şi-mpărăteşti, pre nime nu 
lasă:/ Pre bogaţi şi săraci, cei frumoşi şi tare./ O, vrăjmaşă, 
priiatin ea pre nimeni n-are") au fost considerate ca inspirate 
din odele lui Horaţiu: „Palida mors aequo pulsat pede 
pauperum tabernas regumque turres" 416 . 

Miron Costin putea solicita însă o sursă mai veche şi mai 
apropiată de spiritualitatea sa, şi anume Psaltirea (care i-a făcut 


415 Cf. Dan Horia Mazilu, Recitind..., voi. II, op. cit., p. 123. 

416 Cf. Idem, p. 98. 

Traducerea textului latin: Palida moarte bate din -picior la fel în coliba 
celor săraci şi în palatele regilor. 

poeţi şi pe el şi pe Dosoftei). Psalmistul, adresându-se fiilor 
oamenilor, „împreună bogatul şi săracul", le trâmbiţează: 

„Nimeni însă nu poate să scape de la moarte, nici să 
plătească lui Dumnezeu preţ de răscumpărare, că răscum¬ 
părarea sufletului e prea scumpă şi niciodată nu se va 
putea face, ca să rămână cineva pe totdeauna viu şi să nu 
vadă niciodată moartea. Fiecare vede că înţelepţii mor, 
cum mor şi cei neînţelepţi şi nebunii, şi lasă altora bogăţia 
lor. Mormântul lor va fi casa lor în veac, locaşurile lor din 
neam în neam, deşi numit-au cu numele lor pământurile 
lor" (Ps. 48. 2, 7-11). 

Şi fiul său, Salomon, autorul Ecclisiastisului, avertizează 
asupra aceluiaşi sfârşit al omului: 

„Si dacă ar fi trăit de două ori câte o mie de ani si nu 
s-a bucurat de fericire, oare nu toti se duc în acelaşi 
loc? [...] Căci ce are înţeleptul mai mult decât nebunul? [...] 
La tot ce îsi ia fiinţă i s-a hotărât numele de mai înainte; se 
ştie ce va fi omul; el nu poate să intre în pricină cu cel ce 
este mai tare decât el. [...] Căci cine ştie ce este de folos 
pentru om în viaţă, în vremea zilelor sale de nimicnicie, pe 
care le trece asemenea unei umbre?" (Eccl. 6, 6-11). 

Moartea curmă destinele omeneşti - lui Eugen Negriei i se 
părea că aude „cum se tânguie poemul în vaier de clopote cu 

glasuri mari şi mici" 417 - pentru că „Dumnezeu au vârstat toate 
cu sorocul", adică a hotărât, în înţelepciunea Sa, momentul 
sfârşitului fiecărui om, aşa cum şi pământului şi universului 
întreg li s-a stabilit, tot de către pronia divină, un sfârşit 
transfigurator. Indiferent de rang sau de virtute, altfel spus, „pe 
toţi ce-n astă lume sunt supuşi puterii sorţii/ Deopotrivă-i 
stăpâneşte raza ta şi geniul morţii!" (Scrisoarea I). 

Ideea morţii, care stăpâneşte toate destinele umane şi pe 
care o întâlnim adesea în poemele lui Eminescu, ar putea fi 
inspirată şi de aici, Costin oferindu-ne o dovadă pentru tradiţio- 
nalitatea ei în gândirea românească: 

„Nici voi, lumii înţelepţii, cu filosofia,/ Hălăduiţi de lume, 
nici theologhia/ V-au scutit de primejdii. Sfinţi Părinţi ai lumii,/ 
Ci v-au adus la moarte amară pre unii. /.../ Cursul lumii aţi 
cercat, lumea cursul vostru/ Au tăiat". 

E aceeaşi tradiţie bizantin-ortodoxă din care a extras 

9 9 

Eminescu tema vieţii ca vis şi părere. 

Moartea este vrăjmaşă a oamenilor, ea nu se împrieteneşte 
cu nimeni. Fericită este doar viaţa, care leapădă de la sine grija 
celor pământeşti şi priveşte către cele cereşti şi nemincinoase. 
De cei care îşi fac planuri multe pe acest pământ, în sensul că se 
gândesc la cum să înşele şi să stăpânească sau de noi toţi care ne 
facem gânduri deşarte. Dumnezeu îşi bate joc: „Ceriul de 
gândurile noastre bate jocurie [îşi bate joc]". Acest vers a fost 
socotit de către unii exegeţi ca fiind o dovadă evidentă a 
caracterului umanist al poemului costinian şi a îndepărtării 


417 Eugen Negriei, Poezia medievală..., op. cit., p. 154. 

autorului de cugetarea ortodoxă tradiţională, fără a sesiza că 
era, de fapt, o parafrază la Sfânta Scriptură, la Ps. 2, 4: „Cel ce 
locuieşte în ceruri va râde de dânşii şi Domnul îi va batjocori pe 
ei!". în Psaltirea coresiană este „Acela ce vie [viază] în ceriu râde- 
s de ei si Dumnezeu râde-s de ei" 418 , iar în Psaltirea în versuri a 
lui Dosoftei: „Domnul va râde de înşii/ Şi-i va mustra de 
ocară" 419 . Versetul biblic nu spune că Dumnezeu râde de 
oameni (şi nici Miron Costin), ci că El râde, dispreţuieşte 
gândurile deşarte ale celor care se încred în slava lor trecătoare 
şi nu consideră că vor da socoteală pentru faptele lor. 

Cred că D. H. Mazilu 420 , luând în calcul alte studii, s-a lăsat 
convins prea repede, interpretând versul costinian prin conta¬ 
minare cu „ludit in humanis divina potentia rebus" 421 , în care se 
recunoaşte motivul „arbitrariului divin". Nu este, însă, cazul 
versului costinian. 

Eugen Negriei a susţinut şi el că omul învederat de aceste 
versuri este „străjuit de cerul batjocoritor", şi că 

„poemul e scris în duhul întristat al atâtor poeţi latini 
şi medievali, laici şi religioşi. în felul în care contemplă 
Costin priveliştea convulsivă a lumii şi cum se instituie în 
text un primat al imaginilor decrepitudinii, chiar ale 


418 Coresi, Psaltirea slavo-română. .., op. cit., p. 36. 

419 Dosoftei, Opere 1 (versuri), op. cit., p. 12. 

420 Dan Horia Mazilu, Recitind..., voi II, op. cit., p. 97. 

/V 

421 In latină: Puterea dumnezeiască se joacă cu lucrurile oamenilor. 

putrescenţei şi ale morţii hidoase, reconfirmăm în autor un 
european şi, în structura imaginativă, un barochist" 422 . 

Ulterior a făcut retractatio, afirmând că 

„absolut toate motivele poemului provin din Eccle- 
siast, din literatura religioasă medievală şi din vechii poeţi 
latini, iar spiritul lui este unul eminamente creştin, fără 
vreun accent individualist. Nu e de găsit altceva în poem 
decât o lungă lamentaţie pe tema universalităţii morţii, cu 
o concluzie firesc creştină, aceea că singura consolare a 
omului este de a ajunge, fericit, în ceruri" 423 . 

Concluzia ( Epilogul ) poemului costinian este că viaţa 
noastră este o uşă prin care trecem spre cele veşnice, că omul e 
cenuşă şi vierme („In lut şi în cenuşă te prefaci, o, oame/ In 
viiarme, după care te afli în putoare") şi că singurul lucru care 
contează este viaţa trăită în credinţă şi fapte bune, care face să 
urmeze viaţa veşnică şi fericită: „Una fapta, ce-ţi rămâne, buna, 
te lăteste,/ în ceriu cu fericie în veci te măreşte". 

Destule stihuri ne par o metrificare a predaniilor omiletice 
- şi alegem să exemplificăm din maestrul în retorica religioasă 
bizantină, cel cu rostul de aur: 


422 Eugen Negriei, Poezia medievală..., op. cit., p. 151. 

423 Eugen Negriei, Iluziile literaturii române, op. cit., p.187. 

„După cum uneori e noapte, alteori e zi; uneori e vară, 
alteori e iarnă, tot asa si în viata omenească uneori e 
durere, alteori e bucurie; uneori e boală, alteori e sănătate. 
[...] Poţi vedea că şi sfinţii au avut şi dureri şi bucurii. [...] 
Dacă îmbrăţişăm virtutea, nimic nu va putea să ne întris¬ 
teze. [...] Toate rămân pe pământ şi numai faptele noastre 
bune călătoresc împreună cu noi (s. n.)" 424 . 

Autorul însuşi, Miron Costin, face la final un comentariu 
pe scurt al propriilor sale versuri, tâlcuind înţelesul lor, şi din 
această interpretare reiese că poemul său nu are nicio legătură 
de profunzime cu umanismul: 

„Din toate stihurile să înţeleg deşărtările, şi nestătă¬ 
toare lucrurile lumii, si viiata omenească scurtă, cu mărturie 

'99 ' 

din David prorocul , mai ales (s. n.)". 

Adică, mai ales din Psaltire, după cum am şi văzut. Roşa 
del Conte se întreba: 

„în lumea occidentală, închisă în orgoliul tradiţiei sale 
clasice (predominant latine), cine oare, cu excepţia specia¬ 
listului, este în stare să-şi imagineze ce comoară ascund 
manuscrisele slavone, greceşti, româneşti a căror impor¬ 
tanţă, chiar şi pentru studierea gândirii antice, ne îngăduie 

424 Sfântul Ioan Gură de Aur, Scrieri III. Omilii la Matei, op. cit., p. 
617-619. 

s-o intuim cataloagele de mai veche sau mai recentă edita¬ 
re?" 425 . 


Dacă lumea occidentală se închide în orgoliul tradiţiei sale 
clasic-latine, lumea românească, care şi-a pus în minte, înce¬ 
pând cu epoca modernă, să se emancipeze de tradiţia sa bizan- 
tin-ortodoxă si să se ralieze total la o conştiinţă latină, înainte de 
a stabili prea bine ce se pierde atunci când se câştigă ceva (H. R. 
Patapievici), şi-a însuşit brusc vanitatea erudiţiei apusene şi a 
căutat să nu mai vadă decât surse clasice şi latine, respectiv 
umaniste şi renascentiste, pentru literatura noastră medievală. 
Poemul Viiata lumii al lui Costin este o ilustrare a acestui 

9 

curent, în felul în care a fost interpretat. Interpretările 
latinizante i se potrivesc la fel de mult, cum se potrivesc şi limbii 
române corecturile propuse de Şcoala Ardeleană sau de Ion 
Heliade Rădulescu. 

Intr-un articol restaurator la adresa personalităţii Mitro¬ 
politului Simion Ştefan (pe nedrept considerat calvin de Nicolae 
Iorga), Virgil Cândea - deşi rămâne fidel atributului de umanist 
delegat cărturarilor români - menţionează câteva lucruri im¬ 
portante. Cândea se referă aici la iniţiativa traducerilor în limba 
vernaculară, dar părerea noastră este că putem extinde aceste 
consideraţii peste graniţele dezbaterii respective: 

„Cât timp istoricii culturii, ai limbii şi ai literaturii 
noastre, fideli pozitivismului şi modelelor occidentale au 


425 Roşa del Conte, op. cit., p. 281. 

refuzat să se situeze înăuntrul fenomenelor româneşti, să 
le caute adevăratele cauze şi să le reconstituie modul pro¬ 
priu de desfăşurare, explicaţiile cele mai confortabile au 
părut influenţele externe, în mod paradoxal tocmai acele 
influenţe de care românii s-au păzit mai tare - catolice sau 
protestante. Insuficienta cunoaştere a deosebirilor de tradi¬ 
ţie şi doctrină dintre Apus şi Răsărit şi ignorarea atitudi¬ 
nilor mentale specifice poporului nostru i-a împiedicat, 
astfel, pe aceşti specialişti să surprindă adevărata semnifi¬ 
caţie a efortului românesc, cel dintâi în spiritualitatea 
Europei de sud-est, de a tălmăci Biblia în limba vorbită [şi 
nu numai]. Observaţia că Ortodoxia este un cerc logic care nu 
poate fi înţeles decât din lăuntrul lui 426 se aplică deopotrivă 
fenomenului românesc: el ni se dezvăluie, considerat din 
interior, mai repede şi mai bine decât privit dinafara lui, 
printr-o prismă străină" 427 . 


Aceste cuvinte, în linii mari, sunt aplicabile literaturii ro¬ 
mâne de la origini până în prezent. 

Miron Costin mai compune şi alte versuri, unele morale, 
altele istorice: 


426 Cf. Irenikon, 1927, p. 91. 

427 Virgil Cândea, Noul Testament în limba română ca act de spiri¬ 
tualitate şi cultură, studiu introductiv la Noul Testament. Tipărit pentru 
prima dată în limba română la 1648 de către Simion Ştefan, reeditat după 

/V 

350 de ani cu binecuvântarea IPS Andrei, Arhiepiscopul Albei Iuliei, Ed. 
Arhiepiscopiei Ortodoxe Române a Albei Iuliei, 1998, p. 38. 

Stihuri împotriva zavistiei 

Vacul tău n-are pace, zavistnice oame. 
Colţul tău, plin de venin, piiere tot de foame. 
Să muşte pe cineva pururea râvneşte, 
în ce chip ar ocări, pururea păzeşte. 

Bine au scris în Psaltire de tine prorocul: 
„Zavistnicului ieste acesta norocul, 
Gâtlanul lor, mormântul destupat cum cască. 
Limbile loru gata tot să ocărască. 

Să le fii giudeţ. Doamne, din gânduri să cază 
Ocări care făcu ei, pre sine să vază". 
Doao boale întru sine zavistnicul are 
Una cându petrece rău, a doua, mai mare 

Cându priveşte pre altul că petrece bine. 
Numele bun altuia, ca o moarte-i vine. 
Aceasta niciodată boala nu-i lipseşte, 
în tot ceasul cu acestea viiaţa-şi pedepseşte. 

Dar ce gândeşti să faci? Să pierzi dreptatea? 

Aceasta nu vei putea, bine-n răotatea; 

Sau răul să faci că-i bun, nici aceasta poţi face. 
Deci aşa viaţa ta nu mai are pace. 

De la Dumnezeu nimeni fără daru nu ieste; 
Ce nu multămesti câtu ai, ci tot râvneşti 
Inima ta spre altul? Cine toate poate? 

Nu toate are unul, ci cu toti toate: 

Unul una si altul alta bunătate. 

9 

Tuturor de Dumnezeu daruri sunt însemnate. 
Care truda noastră cu gândul bun priimeşte. 
Dumnezeu gândului bun bine-i dăruieşte 428 . 

* 


Apostrof 

Cine-şi face zid de pace, turnuri de frăţie 429 
Duce viiaţă fără greaţă într-a sa bogăţie. 
Că-i mai bună dimpreună viiaţa cea frăţească 
Decâtu râcă, care strică oaste vitejească. 

Cine-i bogat de-avere pre lume-n tot omul. 
De nu v-avea-ntru sine lăcuindu pre Domnulu, 
Acela de-avutie saţiu nu mai vede. 


428 Miron Costin, Opere, voi. II, op. cit., p. 120-121. 

429 Probabil o parafrază la Pild. lui Sal. 18, 19: „Frate de către frate 
ajutorindu-se, ca o cetate tare şi înaltă şi poate ca o întemeiată împărăţie" 
(.Biblia 1688). 

De i-ar da toată lumea, elu totu nu să-ncrede. 

Şi de câtu mai mulţii strânge, mai mulţii să lărgeşte 
Si tot deşerţii să vede-ntr-averea ce-i creste. 

9 9 9 

Deci nime-ntr-avere să nu să gândească. 

Că va putea să să-mple, să să odihnească. 

Iară-ntr-a cărui sufletii Domnulii lăcuieste. 

Acela de nemică nu mai jeluieşte. 

Pentr-aceia totii omulii să nu să lenească, 

Pre Dumnedzeu în sufletii să-şi agonisască 430 . 

* 

Compunerea lui Miron, preacinstirul mare-vornic 

de Ţara-de-jos 

Neamulii Tărâi Moldo vii de unde dă radză? 

9 

Din tara Italiei, tot omul să creadză. 

Fliah întăi, apoi Traianii au adus pre acice 
Pre strămoşii cestorii ţări de neamii cu ferice. 

9 9 

Răsădit-au tărâlorii hotarele toate. 

9 

430 Miron Costin, Opere, voi. II, op. cit., p. 123. Versurile lui Miron 
Costin au fost tipărite în 1673, la sfârşitul Psaltirii în versuri a lui Dosoftei. 

Primele patru versuri, însă, îi aparţin lui Dosoftei (chiar dacă aici se 
procedează la unele mici modificări). Ele apar, în Psaltirea în versuri, ca 
un adaos pe marginea Psalmului 132, cu menţiunea, din partea tălmă¬ 
citorului şi versificatorului Psaltirii, că: „le-am scornit eu". 

Pre semne ce stau în veci a să vedea poate. 

Elu cu vita cestui neamu Tara Rumânească 

9 9 

/V 

Implut-au, Ardealul totu şi Moldovenească. 

Semnele stau de să văd, de dânsulu făcute: 
Turnulu-Severinului să custe-n vremi multe. 

Stremosii Moldoveei adus-au în tară, 

9 9 7 

Pre gheţâi cu sabiia scoţând din hotară. 

Stau semnele podului cu praguri cădzute 
Si Turnulu-Severinulu de Sevirîi făcute. 

9 

Podulu preste Dunăre-n Ţara Rumânească 
Le-au trecutu-şi oştile-n Ţara Ungurească. 

Pre cela pod au trecu tu Moldoavei stremosii. 

Bătând război cu dachii, a sasilorâ moşii 431 . 

Aceste versuri sunt reproduse rezumativ la începutul 
Letopiseţului aparţinând lui Miron Costin, ca Stihuri de descăle¬ 
catul târâi : 

9 

Neamul ţării Moldovei de unde să trăgănează? 

Din tărâi Râmului, tot omul să creadză 

9 7 


431 Idem, p. 122. Şi aceste versurile au fost tipărite tot în 1673, la 
sfârşitul Psaltirii în versuri a lui Dosoftei. E posibil să fie vorba de o tra¬ 
ducere în română săvârşită de Dosoftei a unor versuri costiniene aflate, 
în original, în limba polonă. 

Traian întâiu, împăratul, supuindu pre dahii, 

Dragoş apoi în moldoveni premenindu pre vlahi. 

Martor este Troianul, sântul în tara noastră 

'99 9 

Si Turnul Severinul, munteni, în tara voastră 432 . 

Semnificativ rămâne şi faptul că poezia aceasta începe să 
aibă tradiţie. Cantemir îşi va însuşi primele două versuri din 
Viiaţa lumii în nişte stihuiri ale sale pe tema vanitas vanitatum , pe 
care le va insera atât în Divan, cât şi în Istoria ieroglifică : 

A lumii cânt cu jale cumplită viaţă. 

Cum se trece şi se rupe, ca cum am fi o aţă. 

Tânăr şi bătrân, împăratul şi săracul. 

Părintele si fiul, rude s-alalt statul, 

în zi de nu gândeşte, moartea îl înghite. 

Viilor rămaşi otrăvite dă cutite. 

9 9 

Ţărna tiranul, ţărna ţăranul astrucă [înmormântează]. 
Izbânda, dreptatea, în ce-1 află-1 judecă. 

Unii fericiţi se zic într-a sa viată. 

După moarte se cunoaşte c-au fost sloi de gheaţă. 


432 Miron Costin, Opere, voi. I, ediţie critică de P. P. Panaitescu, EPL, 
Bucureşti, 1965, p. 5. 

Nicolae Costin moşteneşte aceeaşi temă a veacului nesta- 

5 5 5 

tornic, compunând, înainte de 1712, o Epigramă care apare în 
Ceasornicul domnilor : 

Tu, împărate tuturor. Doamne şi Părinte, 

Singur numai premeneşti vremile cumplite. 

Care acmu, de câţiva ani privim cu ochii, 

Vădzând slăvită de tot stingeria cu toţii. 

Pentru care la Tine suspinăm, săracii. 

Strigând cu glas pre Tine, a lumii povaţă. 

/V 

Intoarce-le spre Tine, domnitoria mare. 

Cu care fă şi ţărâi parte milei Tale. 

Iartă ale noastre, fără număr păcate. 

Cu care de la Tine mult suntem departe. 

Arată şi spre domnul nostru mila sfântă 
A Ta şi cea bogată, în tot. Doamne sfinte. 

Feriaşte-1 de primejdii, lumii viitoaria, 
Cârmuindu-1 cu mila cea feritoaria. 

A ta în fericita domnie cu pacia. 

Sănătate şi lungă fericită viaţă. 

Robul Mării-tale 433 . 

433 Nicolae Costin, Ceasornicul domnilor de Antonio de Guevara , Ed. 
Minerva, Bucureşti, 1976. 

Exceptând rugăciunea pentru domnitor, stihurile acestea 
ale lui Nicolae Costin, puţin primenite, nu se deosebesc esenţial 
de cele compuse, pe aceeaşi temă şi cu acelaşi scop (a-L implora 
pe Dumnezeu să Se arate milostiv ţării) în epoca modernă pre- 
paşoptistă şi paşoptistă. Şi nu cred că este o întâmplare... 

Biblia cosmică în poezia românească 434 


Acest articol este alcătuit din fragmente din cărţile mele 435 , 
mai ales din cele şase volume din Epilog la lumea veche, publicate 
până în prezent (din care primele trei în două ediţii). Şi l-am 
conceput pentru că mi-am dat seama că am reflectat şi am scris 
de multe ori, în mod disparat, despre tema indicată în titlu, dar 
nu am pus niciodată lucrurile cap la cap. De aceea am luat 
diverse pasaje, mai întinse sau mai scurte, din cărţile mele, şi le- 
am alipit unul de altul pentru a avea o perspectivă mai amplă şi 
mai unitară despre un subiect a cărui cercetare m-a pasionat. 

N-am mai procedat astfel în trecut, însă acum mi se pare 
utilă strângerea la un loc a acestor date (fără a fi exhaustivă), 
pentru mine şi poate şi pentru alţii. 

Astfel, la Dosoftei: 

Cerurile spun 436 fără-ncetare 
De slava Ta, Doamne, de cea mare. 

Şi facerea mânuloru-Ţ[i] svinte 
Tăria [firmamentul] dă-n toţ[i] vestea-nainte. 

434 L-am publicat mai întâi aici: 

https://www.teologiepentruazi.ro/2017/06/13/biblia-cosmica-in- 
poezia-romaneasca/. Aceasta este o versiune revăzută şi adăugită (com¬ 
pletată), dar tot cu fragmente din cărţile mele publicate anterior. 

435 A se vedea cărţile mele de critică literară de aici: 

5 

https://www.teologiepentruazi.ro/cv-dr-gianina-maria-cristina- 

piciorus/. 

/V 

436 in LXX, verbul este diTp/ouvxai = narează, descriu, cf. Ps. 18, 2. 
Adică cerurile sunt o diegeză neîntreruptă, o naraţiune/ o poveste despre 
frumuseţea lui Dumnezeu şi despre faptele Lui. 

Zî din zî voroava izbucneşte. 

Şi noaptea din noapte gând vesteşte. 

Cât nu este graiuri să s-ascunză. 

Sau cuvinte să nu să răspunză. 

(Ps. 18,1-8) 437 

Cosmosul acesta e o Şeherezadă în stare să povestească o 
mie şi una de nopţi numai despre minunile lui Dumnezeu. E o 
povestire sau o naraţiune originară, care imprimă literaturii 
caracter animator, vivificator, un rol dialogic, logosific. Litera¬ 
tura cosmică o anticipează pe cea umană, e anterioară lui 
Ghilgameş, povestirilor din Halima şi întregii literaturi a lumii. 

Aici nu se mai pune problema de anterioritatea sau poste- 
rioritatea Bibliei sau a concepţiilor iudeo-creştine faţă de alte 
epopei sau filosofii antice, pentru că există o carte a cărţilor 
cosmică, pe care tradiţia bizantină şi ortodoxă o are pururea în 
vedere, sub aspect dogmatic. Dar pe care romano-catolicismul 
şi protestantismul, instituind raţiunea scolastică (reprodusă 
ulterior şi în filosofie prin argumentul raţiunii suficiente, al lui 
Leibniz) şi, respectiv, centralitatea Bibliei scrise, au exclus-o din 
teologia lor. Reflexul stilistic e o rază a teologiei dogmatice, 
pentru scriitorii noştri medievali, ierarhi sau cărturari mireni. 
Literatura şi poezia umană sunt secundare, în planul naşterii 
(cosmosul precedă omul) sau ca act cultural, dar sunt la fel de 
principiale în percepţia şi reflexivitatea sa. De aceea, Eminescu, 
Creangă şi mulţi alţii dintre scriitorii noştri se întorc la copilărie 
ca la o vârstă a fericirii, a simţirii harului si a convorbirii tainice 
cu el. 

437 Folosesc: Dosoftei, Opere 1. Versuri, ediţie critică de N. A. Ursu, 
studiu introductiv de Al. Andriescu, Ed. Minerva, Bucureşti, 1978. 



531 


Şi datorită acestei concepţii, expuse mai sus, rezultă nedi- 
ferenţierea clară dintre popular şi cult, dintre oral şi scris: 

„aceste nivele: popular, nobiliar, eclesiastic nu cunosc 
la noi diferenţierile nete şi dezvoltările divergente proprii 
Europei occidentale" [adică, dintre literatura clirosului şi 
cea a laosului, iar] „în substanţa literaturii române vechi 
descoperim încorporată o parte a culturii orale" 438 . 

Poezia şi povestirea cosmică au primordialitate, în ordine 
temporală, iar omul este condeiul harului şi narator reflector al 
aceleiaşi frumuseţi pe care o narează şi oglinda cosmică. 

Eminescu va reproduce magnific această percepţie stră¬ 
veche vizionară (care n-are nimic de-a face cu platonismul sau 
neoplatonismul, este chiar antagonică în raport cu aceste 
teologii/ filosofii), în poemul O ,-nţelepciune, ai aripi de ceară !: 

Şi tot ce codrul a gândit cu jale 
în umbra sa pătată de lumini. 

Ce spun: izvorul lunecând la vale. 

Ce spune culmea, lunca de arini. 

Ce spune noaptea cerurilor sale , 

Ce lunii spun luceferii senini 
Se adunau în râsul meu, în plânsu-mi. 

De mă uitam răpit pe mine însumi. 

Versurile subliniate prelucrează chiar versetele din Psal¬ 
mul 18, pe care, după cum am văzut mai sus, Dosoftei le redă 

438 Cătălina Velculescu, între scriere şi oralitate, Ed. Minerva, Bucu¬ 
reşti, 1988, p. 8 şi 20. 

poetic astfel: „Cerurile [înstelate] spun fără-ncetare/ De slava Ta, 
Doamne, de cea mare. /.../ Zî din zî voroava izbucneşte,/ Şi 
noaptea din noapte gând vesteşte". 

Cerurile înstelate sunt cele mai frumoase pagini de literatu¬ 
ră cosmică, pe care Dumnezeu le-a deschis în faţa ochilor şi a 
conştiinţei omului. De aceea, când S-a născut Fiul lui Dum- 
nezeu, unii dintre închinători, păstorii. L-au lăudat pentru că 
erau din poporul care avea Scriptura, iar alţii, magii/ regii/ filo¬ 
sofii, pentru că au lecturat scriptura cosmică. 

La această scriptură cosmică se referă Sfântul Pavlos, 
atunci când spune că „cele nevăzute ale Lui se văd de la facerea 
lumii, înţelegându-se din făpturi" (Rom. 1, 20) şi, mai târziu, 
Kant, când indică cerul înstelat deasupra mea ca principiu moral. 

Psalmul 88 din Psaltirea în versuri încearcă să descrie cât 
mai sugestiv măreţia Creatorului lumii: 

Că de-a Ta, Doamne, minune. 

Ceriul va grăi ş-a spune. /.../ 

Tu tâi marea de nu neacă 

9 

Şi zâci holburii [furtunii] să tacă. /.../ 

Ceriurile şi pământul 
Tu le-ai făcut cu cuvântul. 

Şi lumea cu de ce-i plină 
Ai urzât cu svânta-Ţ[i] mână. 

(Ps. 88, 21-22, 37-38, 43-46) 

„Cerurile grăiesc toate", va repeta Dosoftei în Ps. 96, 21. 
Am avut multe prilejuri să contemplăm descrierile cosmice ale 

lui Dosoftei: cerul cu aştrii săi tainici, pământul cu munţii, 
mările şi câmpiile sale, urzite toate de mâna lui Dumnezeu. 

Despre cartea cosmică (liber mundi) care este plină de 
inscripţii care conduc către Dumnezeu am vorbit de asemenea 
de multe ori şi pe îndelete în cărţile noastre - la Eminescu: 
„cartea cerului albastru cu mari litere aurite" (Peisaj), „scrisul 
stelelor de foc" (In vremi de mult trecute) etc. In Psaltirea 
versificată. Dumnezeu poate fi cunoscut în două moduri: din 
creaţie (natura e un pedagog către Dumnezeu: au spus-o Sfinţii 
Părinţi) şi prin revelarea Sa plină de slavă: 

Ceriurile şi pământul 
Tu le-ai făcut cu cuvântul. 

Şi lumea cu de ce-i plină 
Ai urzât cu svânta-Ţ[i] mână. 

/•••/ 

Cu neguri este Tavorul, 

Ermonul i-i nalt pogorul. 

(Ps. 88, 53-46, 51-52) 


* 


Adânca Ta-nţălepciune 
Nime nu va putea spune. 

Omul fără minte-ntreagă 
Nu va putea să-nţeleagă 
De [din] svintele Tale fapte [creaţii]. 

Ce-s de mâna Ta lucrate , 

Când păcătoşii cu toană 
Ieşiră ca iarba-n goană. 

(Ps. 91,17-24) 

* 


Domnul stătu Crai în lume. 

Că I S-au vestit svânt nume. 

Pentru veşmânt de podoabă 
Ce S-au îmbrăcat la hoarbă 439 . 

/•••/ 

Scaunul Tău [de Judecată], Doamne Svinte, 

Este gata de mainte. 

De la veci de când Te-aşteaptă 
Pre Crăie [împărăţie] aşezată. 

Părauăle [pârâurile] tare strigă 
Toată lumea să să strângă. 

Şi apele cele mare 
Rădicară urlet tare. 

Cât din ţărmuri dau afară. 

De răsună preste ţară. 

Minunată-i unda mării , 

439 Hoarbă = adunare, sfat. Aid este vorba de adunarea Sfinţilor în 

7 9 

/V 

împărăţia Sa. 

Ce-i mai tare Craiul târâi, 

9 ' 

Că pre toţ[i] Craiul potoale. 
Ca spuma mării cea moale. 

(Ps. 92,1-4, 9-22) 


* 


Că mare Domn este Domnul 
Şi-mpărat preste tot omul. 

Si din hotarăle toate 

9 

I să-nchină ţări şi gloate. 

Că-I este lumea pre mână. 

Cu pământ şi cu ce-i plină. 

Si muntâi cu dealuri nalte 

9 9 

Supt cuvântu-l sunt plecate. 

Si marea cu nalte valuri 

9 

A Lui este-n toate laturi. 

Si-i de mâna Lui lucrată 

9 

Toată laturea uscată. 

Veniţ[i] să-I cădem cu jele. 

Să ne ierte de greşele. 
Naintea Lui să ne strângem 
Şi-ngenuncheaţ[i] să ne plângem. 
Că El cu svânta Sa mână 
Ne-au făcutu-ne din tină. 


(Ps. 94,11-28) 



Ceriurile cu cuvântul 
Le-au făcut, şi tot pământul. 

Denaintea Lui cu teamă 
Dvoresc îngeri fără samă, 
De-L mărturisesc si-L cântă 

9 

în frâmseţea Lui cea svântă. 
/•••/ 

Ceriul s-aibă voaie bună 
Cu pământul depreună. 

Şi marea giucând să salte 
Cu unde , cu valuri nalte. 

Şi câmpii încă să-ş[i] facă 
Bucurie, să le placă. 
Atunce s-a bucura-să 
Toată dumbrava cea deasă. 

(Ps. 95, 25-30, 49-56) 


* 


Domnul stătu Crai în tară, 
Tărâle să bucurară. 

Şi pământul tot să salte , 
Cu ostroave de departe. 

Dimpregiur nuor şi ceaţă 
Sprejinesc svânta Lui faţă, 

Şi dereptatea-I tocmeşte 
Scaunul ce odihneşte. /.../ 

Pre denainte-I foc merge. 

De arde [pe] cei fără lege. 

Fulgerile Lui cu pară 
Ard de să văd preste ţară. 

Pământul să-mplu de frică, 

Munţâi să topesc de pică 

Si cură ca nes te ceară, 

9 9 ' 

Văzând pre Domnul în ţară. 

Si de fata Lui cea svântă 

9 9 

Tot pământul se spământă. 

Certurile grăiesc toate, 

De-I spun dereptatea-n gloate. 

(Ps. 96,1-8,11-22) 

Şi exemplele nu se epuizează aici. în multe cazuri, expri¬ 
marea este alegorică - exceptând, bineînţeles, pasajele referitoa¬ 
re la geneză, în care cele urzite sunt elemente cosmice reale şi 
nu simboluri. însă toate indică „frâmsetea"/ frumuseţea lui 
Dumnezeu, a Creatorului acestui univers imens şi plin de viaţă, 
care saltă si se bucură, fie că e vorba de manifestările slavei Sale 
în lume („Dimpregiur nuor şi ceaţă/ Sprejinesc svânta Lui faţă 
/.../ Pre denainte-I foc merge /.../ Fulgerile Lui cu pară/ Ard de 
să văd preste ţară./ Pământul să-mplu de frică,/ Munţâi să 
topesc de pică..."), fie de universul însuşi care este creaţia Sa, 

/V 

cel iraţional şi, respectiv, cel raţional: îngerii şi Sfinţii 
reprezentaţi simbolic de „munţâi cu dealuri nalte", „marea 
giucând" şi săltând „cu valuri nalte", „câmpii" şi „toată dum¬ 
brava cea deasă", „ostroave de departe" (sihastrii, pustnicii), 
care se bucură aşteptând venirea Domnului. 

Astfel spus, măreţia Sa se revelează cu prisosinţă în 
Geneză şi Eshatologie, dar şi prin epifaniile particulare din isto¬ 
ria omenirii, precum cele de pe Şina şi Tabor. Negurile („Cu 
neguri este Tavorul"), norul şi ceaţa („Dimpregiur mior şi ceaţă/ 
Sprejinesc svânta Lui faţă") reprezintă întunericul supraluminos 
(Sfântul Dionisios Areopagitul) al slavei Sale. Insistând pe 
geneză şi eshatologie, pe frumuseţea cosmică primordială, cu 
răsăritul necontenit de stele şi de lumi din văi de haos, şi pe 
aşteptarea finalului acestei lumi - care nu este aneantizare, ci 
transfigurare - Eminescu prelua, în poezia sa romantică, o temă 
fundamentală a literaturii noastre vechi. Lui Mihail Eminescu, 
natura/ cosmosul îi apare ca o carte de simboluri, ca o carte a 
înţelepciunii: 

„Şi-n roată de foc galben stă faţa-i [a lunii] ca un semn” 
(împărat şi proletar ); Râul sânt ni povesteşte cu -ale undelor lui 
gure " (Memento mori); „scrisul (al) stelelor de foc” (In vremi de mult 
trecute ); 

„Ar vrea să rătăcească (pe) câmpia înflorită,/ Unde ale lui 
zile din visuri le-au tesut;/ Unde-nvăta din râuri o viată linis- 
tită,/ Părând să n-aibă capăt, cum n-are început.// Mama-i ştia 
atâtea poveşti, pe câte fuse/ Torsese în viaţă.. .deci ea l-a învăţat/ 
Să tâlcuiască semne ş-a paserilor spuse/ Şi murmura cuminte a 
râului curat.// In curgerea de ape, pe-a frunzelor sunare,/ In 
dulcele 'miitul al paserilor grai,/ In murmurul de viespii, ce-n mii 
de chilioare/ Zidesc o mănăstire de ceară pentru trai,// De spân¬ 
zură prin ramuri de sălcii argintoase/ O-ntreagă-mpărăţie în 

cuib legănător,/ A firii dulce limbă de el era-nţeleasă/ Şi îl împlea 
de cântec, cum îl împlea de dor" ( Codru şi salon), „a naturii sfântă 
limbă" ( 0,-nţelepciune, ai aripi de ceară!); 

„Pe-a lor lume [a munţilor] ridicată peste nouri se 
deschide/ Cartea cerului albastră cu mari litere-aurite,/ Iară 
munţii nalţi şi negri, înţelepţi de bătrâneţe,/ Ridic fruntea lor de 
piatră şi încep ca s-o înveţe" (Peisaj); „Cine filele albastre şi- 
nstelate le întoarce/ La a Creaţiunii carte... cine firul lung îl 
toarce/ Din fuiorul Veşniciei pân' în ziua de apoi?" (variantă a 
Scrisorii 7) 440 . Roşa del Conte vorbeşte despre „paginile înstelate 
[...] pe care poetul le vedea în picturile din bisericile Moldovei 
înfăşurate de mâna Arhanghelilor în scena judecăţii" 441 . 

Superioritatea cugetării poetului nu este o afirmare de sine 
vanitoasă, egoistă, care încearcă să se monumentalizeze în me¬ 
moria umanităţii - de aceea nici nu îşi prezintă, în mod polemic, 
o cosmogeneză proprie sau un sistem filosofic personal - ci 
această superioritate constă în felul în care el se integrează gân¬ 
dirii arhaice româneşti. 

5 

Eminescu nu scrie o carte de înţelepciune omenească, nu 
se propune un gnostic, un cunoscător, un filosof cu sistem şi cu 
viziune personală asupra tainelor lumii, căci: „în zădar ne 
batem capul, triste firi vizionare,/ Să citim din cartea lumei semne 
ce noi nu le-am scris 442 ,/ Potrivim şirul de gânduri pe-o sistemă 
oarecare"... (La moartea lui Neamţu). 

Filosofiile sunt, fiecare din ele, „sistemă oarecare" în com¬ 
paraţie cu Adevărul, scris în „cartea lumei", ale cărei semne se 


440 Cf. Roşa del Conte, Eminescu sau despre Absolut, Ed. Dacia, Cluj- 
Napoca, 2003, p. 110. 

441 Idem, p. 110-111. 

44 2 Căci, aşa cum precizează Psaltirea, Dumnezeu, „El ne-a făcut pe 
noi, şi nu noi" (Ps. 99, 2 ; Biblia 1688). 

transformă în hieroglife (sau rune - Blaga), pentru „tristele firi" 
care, deşi „vizionare", deşi au încă o cunoştinţă despre cartea 
lumii, nu mai ştiu să o citească, pentru că „pierdută-i a naturii 
sfântă limbă" şi „o, cer, tu astăzi cifre mă înveţi" (O ,-nţelepciune , 
ai aripi de ceară). 

Contemplativ în faţa corolei de minuni a lumii, el se aşază 
liniştit, ca să fie redat sie însuşi, în matca cugetării arhaice 
ortodoxe, întemeiată pe Scriptură şi pe scriptura cosmică, 
ambele scrise de acelaşi Logos cu degetul Duhului şi tâlcuite în 
Biserica neamului său de veacuri. 

Aşa cum Antim Ivireanul încifra viziunea sa teologică în 
expresii splendid concentrate, într-o vorbire care părea (sau 
pare minţii noastre, care nu mai e familiarizată cu acest limbaj) 
că face referire doar la estetica universală, la fel procedează şi 
Eminescu, în versuri emblematice, ascunzând, sub zălogul 
metaforelor, comoara unei înţelegeri vizionare mult mai pro¬ 
funde, care se citeşte din biblia cosmică, pe care însăşi lectura 
cosmică o oferă, când oamenii se lovesc, la nivel raţionalist, de 
impasul unor incertitudini majore. 

Nu este în aceasta nicio contradicţie cu viziunea creştină, 
întrucât însuşi Sfântul Apostol Pavlos spune: 

„Cele nevăzute ale Lui se văd de la facerea lumii, 
înţelegându-se din făpturi [din cele create], adică veşnica 
Lui putere şi dumnezeire" (Rom. 1, 20, Biblia 1988). 

Omul este creat de Dumnezeu ca să convorbească cu 
raţiunile dumnezeieşti pe care acelaşi Creator le-a aşezat în 
univers. Didahiile şi teologia Sfinţilor Părinţi, urmând Sfintei 
Scripturi, precum şi toată literatura românească medievală 
filosofează pe seama faptului că frumuseţea universală este o 

carte de simboluri, un arhitext care trebuie citit de către raţiunea 
umană, de mintea umană nepervertită, pentru a învăţa din ea 
despre Dumnezeul şi Ziditorul atotputernic al lumii şi despre 
tainele creaţiei. 

9 

Aşa a făcut Sfântul Avraam şi a ieşit din rândul unui popor 
păgân şi închinător la idoli, fără să aibă Biblie scrisă, ci pentru 
că a citit biblia cosmică, pe care Dumnezeu a scris-o în univers 
şi pe care Eminescu o numeşte: „a naturii sfântă limbă" 443 . 

Moisis şi mulţi Sfinţi care s-au nevoit în pustie au con¬ 
templat înţelepciunea lui Dumnezeu din înţelepciunea cu care 
El a creat lumea si toate cele ce sunt în ea. Acelaşi lucru i-a 

9 9 

îndemnat şi Hristos, să citească limbajul firii, atât pe Apostolii 
Săi, cât şi pe cărturarii evrei, care întrebau despre semne şi 
despre sfârşitul lumii: Mt. 16,1-4; 24, 32-33; Lc. 12, 54-56; 21, 29- 
31. 

Sfântul Maximos Mărturisitorul (sec. VI-VII) vorbea des¬ 
pre trei feluri de întrupări ale Cuvântului lui Dumnezeu, ale 
Logosului dumnezeiesc: în natură, în Scriptură şi în Hristos, 
ultima prin pogorârea Fiului lui Dumnezeu şi asumarea firii 
noastre umane în ipostasul Său dumnezeiesc 444 . 

Ortodoxia a păstrat tradiţia vorbirii cu cosmosul, cu cerul, 
cu soarele, luna şi stelele nopţii, cu codrii şi pădurile fremă- 

443 A se vedea şi comentariile din cartea mea. Epilog la lumea veche 
voi. 1.1, referitoare la biblia cosmică în literatura noastră veche, mai ales 
p. 109-113,125-127, 214-216, 249, 376-383, 612-616, 783, cf. 

https ://ww w. teologiepentruazi. ro/2014/01/11 /epilog-la-lumea- 
veche-i-l-editia-a-doua/. 

444 „Taina întrupării Cuvântului cuprinde în sine înţelesul tuturor 
ghiciturilor şi tipurilor din Scriptură, [precum] şi ştiinţa tuturor făptu¬ 
rilor văzute şi cugetate", cf. Filocalia românească, voi. II, Ed. Humanitas, 
Bucureşti, 1999, p. 150. 

tătoare, care jelesc împreună cu omul pierderea Raiului de către 
acesta (această tălmăcire o întâlnim în Triod, în cântările de la 
Vecernia Duminicii izgonirii lui Adam din Rai), cu mările, râurile 
si izvoarele si cu tot murmurul neostoit al firii, care transmite 
omului cunoştinţa despre chipul raţional al lumii, zidit după 
icoana Cuvântului si a Creatorului ei. Cu rostul 445 acestui 

9 

cosmos fremătător de dor şi de jale după Paradisul pierdut şi-a 
împletit românul doina sa, „doină de simţire ruptă ca jelania-n 
prohoduri" ( Călin Nebunul). 

De această tradiţie a înfrăţirii şi a dialogului cu universul 
întreg, a lecturării bibliei cosmice, s-a depărtat şi s-a înstrăinat 
Apusul, acel Apus care a impus raţiunea scolastică în teologia 
sa şi care a dat întâietate raţionalismului de tip intelectualist, în 
locul gândirii şi raţiunii luminate de har. 

Eminescu a constatat într-un mod foarte ortodox-tra- 
diţional, că, dintr-o astfel de fiinţare şi de cugetare, „lipseşte 
viaţa acestei vieţi", lipseşte harul dumnezeiesc care făcea „viaţa 
mea - un rai" şi care umple toate, de care oamenii se pot răci şi 
înstrăina acceptând o filosofie sau o cugetare falsă. 

Viaţa e rai - oamenii sunt creaţi pentru Rai, viaţa nu este 
făcută de Dumnezeu să fie infern de suferinţă sau aşteptarea 
Nirvanei/ nefiinţei - şi când viaţa nu mai e rai, atunci viaţa nu 
mai e viaţă: „lipseşte viaţa acestei vieţi". Aceeaşi constatare o 
făcea şi Blaga: „vieţii nu i-am rămas dator niciun gând,/ dar i- 
am rămas dator viaţa toată" ( Fum căzut, din voi. Lauda somnu¬ 
lui). 

în schimb, Eminescu a mărturisit în nenumărate ocazii 
faptul că în copilăria şi adolescenţa sa a simţit armonia harică a 
universului, atunci când se afla în consonanţă cu glasul acestui 


/V 

445 In româna veche, rost înseamnă gură, grai (din lat. rostrum,-i). 

logos cosmic, atunci când îi erau cunoscute limba codrului, a 
izvoarelor, a lunii si a luceferilor. 

' 9 

/■V 

In vremea copilăriei şi a primei tinereţi, natura era pentru 
el „un rai din basme" ( Fiind băiet păduri cutreieram), căci 
Dumnezeu, Cel ce i-a dat ochi să vadă „lumina zilei", îi umplea 
inima „cu farmecele milei" ( Rugăciunea unui dac). Această fru¬ 
museţe cosmică impregnată de har i-a făcut din „a mea minte, a 
farmecului roabă" (Nu mă înţelegi). E vorba însă nu de estetica 
lumii (cea cu care Lumea îl îmbia pe Înţelept în Divanul lui 
Dimitrie Cantemir), ci de o frumuseţe cosmică inseminată de 
lumina lui Dumnezeu, pentru că lumile şi planetele sunt ţinute 
întru fiinţă şi armonie de „puterea ce le farmăcă pre ele", de 
harul Lui, fără de care „s-alerge-ar vrea în caos de-unde turburi 
au ieşit" (Memento mori). 

De aceea, mai târziu, poetul va privi înapoi cu nostalgie 
paradisiacă, plângând după acele simţiri curate şi înţelegeri 
harice ale copilăriei: „O, rai al tinereţii-mi, din care stau gonit!/ 
Privesc cu jind la tine asemeni lui Adam"... (Zadarnic şterge 
vremea...). De aici: farmecul copilăriei..., de care vorbeşte critica 
literară în legătură cu Eminescu, Creangă 446 şi alţi autori ai 
literaturii române. 

Am făcut mai devreme precizarea că, în literatura pa¬ 
şoptistă, nu este de găsit o asemenea dimensiune edenică a 
copilăriei (şi nici a naturii), pentru că autorii nu trăiesc şi nu 
presimt tragedia Apusului, cea a...apusului credinţei. Ei sunt 
prea exuberanţi la gândul emancipării istorice şi sociale a ţării 
lor şi nu au acuitatea receptării intelectuale şi spirituale a lui 
Eminescu. Nici Eminescu n-o experimentează la scara aposta¬ 
ziei, dar e în stare să perceapă mult mai corect fenomenul 

446 Şi în cazul lui Creangă, bucuria copilăriei pe care acesta o mărtu¬ 
riseşte este tot harul lui Dumnezeu. 

modernităţii, pe cât de mult este afiliat trecutului spiritual şi 
istoric, tradiţiei, tensiune din care se naşte suferinţa poetului. 

Revenim. Eminescu defineşte existenta sa ca „un rai în 
asfinţire" (0,-nţelepciune, ai aripi de ceară!), un rai pe care l-a 
simţit în copilărie şi în prima tinereţe, dar pe care avea să-l 
piardă, în vremurile care au urmat, când „pierdută-i a naturii 
sfântă limbă", dar, în acelaşi timp, un rai pe care dorea să-l 
regăsească după moarte ( Mai am un singur dor; Codrule, Măria Ta 
etc.). 

Eminescu a înţeles spiritul vremii - ceea ce nu înseamnă că 
i s-a afiliat fără rezerve. Versuri magnifice, în acest sens, mi se 
par şi acestea: „în văi de vis, în codri plini de cânturi,/ Atârnau 
arfe îngereşti pe vânturi". Imaginea arfelor atârnate în crengi 
apare şi în Memento mori („Dar venit-a judecata, şi de sălcii 
plângătoare/ Cântăreţul îşi anină arfa lui tremurătoare") şi 
provine din Psaltire, din Psalmul 136 („în sălcii, în mijlocul lor, 
am atârnat harpele noastre" - 136, 2), care aminteşte de capti¬ 
vitatea babilonică a poporului ales. Acest psalm, care a fost 
transpus superb de Dosoftei în versuri şi i-a prilejuit acestuia o 
poezie adesea citată în istoriile literare („La apa Vavilonului,/ 
Jelind de ţara Domnului,/ Acolo şezum şi plânsăm/ La voroavă 
ce ne strânsăm"...), iar lui G. Verdi i-a inspirat o minunată arie 
(Corul robilor - Va pensiero) din opera Nabucco. 

Eminescu vede aceste „arfe" atârnate şi părăsite în sălcii de 
poporul robit, captiv, el le vede cântând singure mai departe: 
„în văi de vis, în codri plini de cânturi,/ Atârnau arfe îngereşti 
pe vânturi"! Când poporul nu mai înalţă imne lui Dumnezeu, 
pentru că, spune el, „cum să cântăm cântarea Domnului în 
pământ străin?" (136, 4), atunci lauda adusă lui Dumnezeu nu 
încetează, pentru că îngerii Lui fac să răsune arfele codrilor şi 
pădurilor, pe care urechea lui Eminescu le-a auzit cu auzul 

interior al inimii: o muzică inefabilă, care ar fi fost impercep¬ 
tibilă unui „spirit ateu" 447 (cum îl consideră Ioana Em. Petrescu)! 

Codrii atârnă arfele îngereşti pe vânturi, într-un gest care 
mimează perfect antica atitudine a poporului evreu, care a 
refuzat să-I cânte lui Dumnezeu psalmi la solicitarea babilonie¬ 
nilor, a păgânilor, a celor care nu înţelegeau străfundurile spiri¬ 
tuale din care izvorăşte această cântare. 

9 

Cuvintele întru lauda lui Dumnezeu nu au sens în fata 

9 

celor care nu le înţeleg şi nu îl cunosc pe El. La fel, codrii îşi 
„atârnă" îngereasca lor cântare „pe vânturi", încriptând această 
cântare dumnezeiască pentru urechile celor surzi. Şi - esenţial - 
Eminescu îşi atârnă îngereasca lui arpă, poetica lui cântare, pe 
versuri greu de înţeles, care intenţionat nu sunt explicite, pentru 
că sunt destinate numai celor care au auzul interior al spiritului 
lor viu extrem de fin si de sensibil. 

9 

Cântarea îngerească, cu arfe îngereşti, a codrilor şi a 
naturii, convorbirea aceasta muzicală, psalmodică între codri, 
izvoare, văi şi lunca de arini corespunde în plan terestru cu 
îngereasca muzică a sferelor din cosmos, cu „ce spune noaptea 
cerurilor sale,/ Ce lunii spun luceferii senini". De fapt, această 
comunicare nu este împiedicată de o separaţie între lumea de 
jos şi lumea de sus, nu există o astfel de împărţire la Eminescu 
- cum nu există nici în gândirea ortodoxă - planul terestru nu 
este categoric despărţit de cel ceresc. 

O astfel de ruptură o provoacă numai opacitatea umană, 
surzenia ipochimenului la glasul cântării cosmice, la glasul 
liturghiei universale, dar ea nu există în mod natural/ normal, 
aşa cum anormală este şi amputarea senzorilor spirituali ai 


447 Ioana Em. Petrescu, Eminescu. Modele cosmologice şi viziune 
poetică, ediţie îngrijită şi prefaţată de Irina Petraş, Ed. Paralela 45, Piteşti, 
2005, p. 221. 

omului în lumea modernă. Muzica aceasta neîncetată a cosmo¬ 
sului avea şi calitatea de a-i provoca „setea liniştii eterne care- 
mi sună în urechi", căci această sete de linişte eternă „e acelaşi 
cântec vechi", iar „vechiul cântec mai străbate cum în nopţi iz¬ 
vorul sare" (Scrisoarea IV). 

„Ce spune noaptea cerurilor sale,/ Ce lunii spun luceferii 
senini" reprezintă din nou o parafrază scripturală, la Ps. 18, 2, 
care precizează, foarte aproape de expresia eminesciană, că 

/■V 

„noaptea nopţii vesteşte ştiinţă" (Biblia 1988). Insă contextul 
psalmului respectiv este şi mai lămuritor în privinţa sensurilor 
din poezia lui Eminescu şi ne duce cu gândul la posibilitatea 
unei parafraze extinse şi conştiente pe care poetul a operat-o în 
versurile sale: 

„Cerurile spun [dipyouvTai: povestesc/ narează] sla¬ 
va lui Dumnezeu si facerea mâinilor Lui o vesteşte tăria. 

9 9 

Ziua zilei rosteşte cuvânt şi noaptea nopţii vesteşte cunoaş¬ 
tere. Nu sunt graiuri, nici cuvinte, cărora să nu li se audă 
glasurile lor. întru tot pământul a ieşit glasul lor şi întru 
marginile lumii cuvintele lor" (Ps. 18, 2-5) 448 . 


448 Cf. https://www.teologiepentruazi.ro/2016/08/14/psalmul-18-cf- 

lxx/. 

/v 

In Biblia 1688: „Ceriurile povestesc mărirea lui Dumnezeu şi facerea 
mânilor Lui povesteaşte întărirea. Ziua zilei va izbucni cuvânt şi noaptea 
nopţii povesteaşte minte. Nu-s graiuri, nici cuvinte, cărora nu să aud 
glasurile lor. La tot pământul ieşi răspunsul lor şi la marginile lumii 
cuvintele lor". 

La Dosoftei, în Psaltirea de-nţâles: „Ceriurile spun slava lui 
Dumnădzău, facerea, dară, a mănulor Lui vesteaşte tărie. Dzua dzâlei 
izbucneaşte graiu şi noaptea nopţâi vesteaşte înţeles. Nu sânt graiuri. 

De altfel, aceste versete au fost îndelung solicitate în toată 
medievalitatea românească şi le aflăm în cazanii, didahii, la 
Cantemir ( Divanul ) etc. Eminescu avea şi de ce să le reţină, atât 
ca formă, cât şi ca interpretare. în versurile sale: 

„Şi tot ce codrul a gândit cu jale/ în umbra sa pătată de 
lumini,/ Ce spun: izvorul lunecând la vale,/ Ce spune culmea, 
lunca de arini,/ Ce spune noaptea cerurilor sale,/ Ce lunii spun 
luceferii senini/ Se adunau în râsul meu, în plânsu-mi,/ De mă 
uitam răpit pe mine însumi" ( 0,-nţelepciune , ai aripi de ceară!); 

„Si cuminţi frunzele toate îsi comunică misteruri,/ Surâ- 
zând, clipind ascultă ochii de-aur [stelele] de pe ceruri,/ Crenge 
rele imitează pân' şi zgomotul de guri /.../ Cine are-urechi s- 
audă ce murmur gurile rele [ale ramurilor]/ Şi vorbăreţele valuri 
şi prorocitoare stele" ( Memento mori); „Şi flori şi crenge şi stele/ 
In ciuda mea taine îmi spun"...(Ecd). 

Hristos a zidit un univers pentru „cine are urechi s-audă 
ce murmur[ă] /.../ prorocitoare stele" ( Memento mori). Căci „cine 
are urechi de auzit" (Mt. 11,15; 13, 9; Mc. 4, 9; 4, 23; Lc. 8, 8; 14, 
35; Apoc. 2, 7; 2, 11; 2, 17; 2, 29; 3, 13; 3, 22) cuvintele Scripturii, 
are si urechi mistice ca să audă ce murmură tainic cuvintele 

9 

scripturii cosmice. 

Eminescu a privit natura cosmică, creaţia lui Dumnezeu, 
ca pe un rai sau ca pe un pridvor al Raiului. Aşadar, înţelegem 
de ce Dumnezeu îi oferă lui Hyperion „cuvântul meu dentâi" şi 
„înţelepciune". înţelepciunea Sa creatoare, nu înţelepciune 
omenească, din aceea cu „aripi de ceară". 

Nichifor Crainic remarca foarte just faptul că, pentru 
Eminescu şi pentru cei mai mulţi dintre poeţii români. 


/V 

nice cuvinte, cărora nu să aud glasurile lor. In tot pământul ieşit-au 
vestirea lor şi, în marginile lumii, graiurile lor". 

„cosmosul în care trăim e creat de Dumnezeu şi e un 
reflex în mii de fete al frumuseţii si al strălucirii divine. [.. .1 
Asemenea poeţi ne comunică şi nouă acel sentiment 
primordial de uimire în faţa spectacolului cosmic şi de 
bucurie că trăim în această lume ca într-o revelaţie naturală 

9 

a Celui Atotputernic. [...] 

Frumuseţea naturii se leagă imediat de ideea 
Creatorului lumii, despre care am vorbit. Frumuseţea na¬ 
turii e un reflex din strălucirea frumuseţii divine. Ea nu se 

9 

impune subiectului liric numai ca un lucru circumscris în 
marginile existenţei naturale, ci ca un lucru care poartă 
aureola unei prezenţe de dincolo de lume. Contemplarea 
frumuseţii unui peisaj determină pe poet la un fenomen de 
transfigurare a naturii către sensul ei transcendent şi tainic (s. 
n.)" 449 . 

Găsim „transfigurarea naturii" în toate comentariile didac¬ 
tice, nu şi: „către sensul ei transcendent şi tainic". Crainic face 
însă marea eroare să nu-1 citească foarte atent pe Eminescu şi să- 
i atribuie aceste calităţi mai mult lui Cosbuc, si aici sunt nevoită 
să mă delimitez de Nichifor Crainic. 

Ideea de transfigurare a peisajului poetic va fi preluată şi 
continuată de critica literară românească, precum şi aceea de 
logos cosmic, însă ambele formule, ortodoxe în esenţa lor, vor fi 
decontextualizate, deposedate de substratul lor religios şi inte¬ 
grate unui limbaj criticist neutru, hibrid şi pseudo-filosofic. 

După Eminescu, Goga şi Ion Pillat (deşi nu sunt singurii) 
vor dezvolta în poezie acest topos al înscrisului cosmic (precum 


449 Nichifor Crainic, Puncte cardinale în haos, ediţie îngrijită şi note 
de Magda Ursache şi Petru Ursache, Ed. Timpul, Iaşi, 1996, p. 103-104, 
106. 

şi pe acela al naturii ca o biserică, pentru că, în mod logic, biblia 
cosmică este aşezată într-un templu cosmic), pe care roman¬ 
tismul îl revigora şi în Occident. 

La Goga: „Ca o vecernie domoală/ Se stinge zvonul din 
dumbravă" ( Apostolul ); „Ca din cădelniţi fumul de tămâie,/ 
Prelung se zbate frunza din dumbravă" ( Dăscăliţa ); „Curat e 
duhul lumii tale [a codrului],/ Căci Dumnezeu cel Sfânt şi mare/ 
Subt bolta ta înrourată/ îşi ţine mândră sărbătoare./ Tu-L 
prăznuieşti cu glas de clopot/ Şi cu răsunet de chimvale/ Pe Cel 
ce-atâtea înţelesuri/ Gătit-a strălucirii tale. // Amurgul înveş¬ 
mântăm umbre/ Smerita frunzei fremătare,/ Şi pare tânguiosul 
freamăt/ Un glas cucernic de tropare (In codru); „S-aştern 
bobiţele de rouă/ Pe-ntinsul luncii patrafir:/ Din mâna ceriului. 
Părinte,/ Se cerne preacuratul mir" (Pe înserate); „Sărbătoreşte- 
al învierii praznic/ Biserica de frunze-nrourate" (Cântăreţilor de 
la oraş), „Azi lunca-i o mândră biserică largă,/ Iar plopii străjeri 
la irugă/ Par preoţi cărunţi în odăjdii de praznic,/ Cu braţe 
nălţate spre rugă" (Carmen) etc. 

Ion Pillat recurge la eminescianul simbol lunar, ca patron 
al literaturii române, la acea „lună cărturară" care îl învaţă să 
cunoască trecutul literar al ţării sale: „Afară luna brumează pe 
fereşti.../ Din ce stihii venită pe-a stelelor potecă/ Să-mi scoto¬ 
cească până şi în bibliotecă?/ Cercetătoare lună, cu mâna ta de 
var/ Ştergi, pe furiş, pe rafturi, un prăfuit slovar. /.../ Te vâri 
prin Letopiseţi, pătrunzi în Uricari./ în legături de piele şi lemn 
mâncat de cari,/ Stă vorba ce deschise al cerului hotar:/ Te 
razemi de-o Cazanie sau de-un Penticostar./ De tine dăruite cu 
argintate muchii,/ Străfulgeră din umbră un univers de buchii" 
(în ciclul de poeme intitulat Bătrânii), corelativ al buchiilor 
universului, al literelor cosmice. Continuând aceeaşi tradiţie 
românească şi bizantină, Pillat lecturează cu aceleaşi gesturi 

arhaice biblia cosmică: peisajul de la Florica este „privelişte 
menită să-mi fie o psaltire" ( închinare ), poetul intră „în codrii ca- 
n biserici" şi simte „sub fragii-nalţi" că se află în „templul ade¬ 
vărat al firii,/ Ca un bolnav de suflet redat tămăduirii" ( Pădurea 
din Valea Mare). 

„Seara, pe câmpie /.../ auzi sunând vecernii" (Toamnă), 
sau, coborând dealul, respiri „tămâia înserării" (Adio la Florica) 

- a se vedea şi Eminescu, Sara pe deal. Pillat aude - precum Goga 

- cum „o ghionoaie toacă" (în vie) sau „numără pe ceruri 
mătănii de cocori" (Cucul din Valea Popii). 

Ca şi Eminescu, Pillat cunoştea semnificaţia catapetesmei 
si a Bisericii în care strălucesc Icoanele Sfinţilor ca simbol al 

9 9 

cerului cu Stele al împărăţiei veşnice, căci într-o poezie, para¬ 
cliserul, rugându-se pentru poet, aprinde „la icoane cerul: sfânt 
lângă sfânt, stea lângă stea" (Biserica vecheY 50 . 

Ştefan Petică vedea cerul ca pe o „carte veche cu taine 
sibiline" (Moartea visurilor, VI). 

E cunoscută şi atitudinea lui Blaga din poemul Eu nu 
strivesc corola de minuni a lumii: „Şi-ntocmai cum cu razele ei albe 
luna/ nu micşorează, ci tremurătoare/ măreşte şi mai tare taina 
nopţii,/ aşa îmbogăţesc şi eu întunecata zare/ cu largi fiori de 
sfânt mister/ şi tot ce-i nenţeles/ se schimbă-n nenţelesuri şi mai 
mari": poetul se aşază în „orizontul misterului şi al revelării". 

însă, de unde acest orizont? Cine îl creează? Ca să întele- 
gem acest lucru trebuie să contemplăm atent tabloul nocturn pe 
care ni-1 înfăţişează Blaga: luna măreşte taina nopţii şi îmbo¬ 
găţeşte întunecata zare cu largi fiori de sfânt mister. Luna 
îmbogăţeşte zarea...Unde am mai întâlnit ceva asemănător? La 
Dosoftei: „De la Tine z[i]ua luminează,/ Şi noaptea cu stele dă 
rază./ Tu ai tocmit luna de dă zare...” (Ps. 73, 65-67). 


450 ion pillat. Poezii, Ed. Minerva, Bucureşti, 1989. 

Versurile Sfântului Dosoftei pot părea elementare faţă de 
rafinamentul expresionist (să-i zicem) al poemului blagian. In 
consecinţă, şi ipoteza mea poate părea hazardată. Şi totuşi este 
corectă. Blaga nu e primul care a sesizat aceste versuri ale lui 
Dosoftei. 

Luna dă zare : este deschiderea unui ochi spre univers şi spre 
cuprinderea lui fără să-l cuprindă. Un ochi genuin, care vede 
lumea pentru prima dată şi o pipăie cu privirea nemaculată de 
preconcepţii, de necredinţă, de curiozitate ştiinţifică sau de 
orice alt interes. E o deschidere a lumii în a cărei vedere cazi fără 
alte gânduri indiscrete, o privire spre-n afară care te adânceşte 
în tine însuţi, care e în acelaşi timp mirare şi cunoaştere - cum 
ar spune Nichita Stănescu: „E o cunoaştere aidoma cunoaşterii 
dintâi,/ când lumile-ţi încep la căpătâi, /.../ şi mâna-ntinsă simte 
o dimensiune,/ şi fiece mirare e un nume" ( Cântec , din voi. O 
viziune a sentimentelor). 

Este deopotrivă, aici, în versul lui Dosoftei, luna emines¬ 
ciană creatoare de zări ale universului şi ale gândirii ( Scrisoarea 
I: «Ea din noaptea amintirii o vecie-ntreagă scoate/.../ gândirilor 
dând viaţă /.../ Mii pustiuri scânteiază sub lumina ta fecioară,/ 
Şi câţi codri-ascund în umbră strălucire de izvoară!»...), precum 
şi anticiparea definiţiei metafizice a lumii deschise, pe care a 
dat-o Blaga, numind-o «zarişte cosmică» 451 . Parafrazându-1 tot 
pe Lucian Blaga, luna care dă zare ne conduce spre altfel de 
orizonturi, unde „ne găsim în zona nepipăitului, a inefabilu¬ 
lui" 452 . Şi parcă spre a ne asigura că poeţii moderni n-au trecut 
cu vederea versul lui Dosoftei, Coşbuc eminescianizează ape- 

451 Lucian Blaga, Trilogia culturii. III. Geneza metaforei şi sensul 
culturii, Ed. Humanitas, Bucureşti, 1994, p. 15. 

452 Idem, Trilogia culturii. I. Orizont şi stil, Ed. Humanitas, Bucureşti, 
1994, p. 82. 

lând chiar la metafora dosofteiană: „Cu făclioara, pe-unde treci,/ 
Dai zare negrilor poteci/ In noaptea negrului pustiu"... ( Moartea 
lui Fulger). 

Eminescu scrisese însă, mai înainte de Coşbuc: „Dar un 
luceafăr , răsărit/ Din liniştea uitării,/ Dă orizon nemărginit/ 
Singurătăţii mării" ( Luceafărul ). Indubitabil, metafora i-a fost 
sugerată de luna ce dă zare în versul lui Dosoftei 453 . 

Eminescu a receptat-o în sensul ei corect: a da zare 
înseamnă a da orizont acestei lumi. Un gest incipient/ primordial. 
Căci a zări zarea lumii înseamnă a fi o clipă contemporan cu 
începuturile ei, a trăi fiorul despărţirii luminii de întuneric şi al 
ivirii imensităţii orizontului ei. Zarea/ orizontul lumii este 
deopotrivă imens şi comprehensibil (cu privirea şi cu mintea). 
Tot Blaga va sintetiza acest sentiment în formula oximoronică: 
„limpezi depărtări" ( Gorunul) - o metaforă revelatorie. 

La el, luna ce îmbogăţeşte întunecata zare cu largi fiori de sfânt 
mister naşte „zariştea cosmică". Dar el a preluat ideea şi viziu¬ 
nea de la Dosoftei, din Psaltirea în versuri. 

„Şi tot ce-i nenţeles/ se schimbă-n nenţelesuri şi mai mari", 
spune Blaga: de data aceasta, apelul evident este la Eminescu, 
care le iubea pe cele „abia-nţelese" în copilărie şi în „armonia 
dulcii tinereţi" (dar înţelese haric) şi nu mai era încântat de ace¬ 
leaşi, când deveniseră „pline de-nţelesuri" raţionaliste: „Pierdu- 

453 După cum am arătat şi aici: 

https://www.teologiepentruazi.ro/2014/ll/14/luceafarul-3/. 

Comentariul a intrat în cărţile mele: 

9 

Luceafărul (comentariu literar), Teologie pentru azi. Bucureşti, 2014, 
cf. https://www.teologiepentruazi.ro/2014/12/18/luceafarul-comentariu- 
literar/ şi Epilog la lumea veche, voi. I. 2, ediţia a doua. Teologie pentru azi. 
Bucureşti, 2015, cf. https://www.teologiepentruazi.ro/2015/05/16/epilog- 
la-lumea-veche-i-2-editia-a-doua/. 

tă-i a naturii sfântă limbă /.../ Cu-a tale lumi, cu mii de mii de 
stele,/ O, cer, tu astăzi cifre mă înveţi;/ Putere oarbă le-aruncă 
pe ele,/ Lipseşte viaţa acestei vieţi" ( Trecut-au anii şi 0,-nţelep- 
ciune, ai aripi de ceară!). Stelele nu mai dau zare, cerul nu mai e 
zarişte cosmică...De aceea, Blaga, învăţând din experienţa maes¬ 
trului său, Eminescu, refuză să ucidă cu mintea tainele şi se 
plasează în orizontul misterului şi al revelaţiei. Ba chiar se şi 
autodefineşte ca potenţator de mister, precum luna. In poezie, 
desigur. 

Nichita Stănescu se va arăta şi el preocupat de aceeaşi 
problemă: „Să nu te stingi, să nu laşi alt eres/ să-ţi dea o altă 
formă frunţii,/ să-ţi ningă înţelesuri fără de-nţeles/ ierburile, 
iederile, munţii..." ( Cosmogonia, sau cântec de leagăn, în voi. Laus 
Ptolemaei). La Blaga, „tot ce-i nenţeles/ se schimbă-n nenţelesuri 
şi mai mari". In acest poem, taina e venerată. Poetul declară: 
„Eu am crescut hrănit de taina lumii" ( Dar munţii - unde-s?). Pe 
de altă parte, în poemul Rune, din voi. La cumpăna apelor, se 
citeşte printre cuvinte un regret al neputinţei de a descifra lite- 
rele cosmice: „In chip de rune, de veacuri uitate,/ poart-o 
semnătură făpturile toate./ Slăvitele păsări subt aripi o poartă/ 

/■V 

'n liturgice zboruri prelungi ca viaţa./ In slujba luminii, urnă 
fără toartă,/ luna şi-o ţine ascunsă pe faţa/ vrăjită să nu se 
întoarcă. // Stane de piatră, jivine, cucută/ poartă-o semnătură 
cu cheie pierdută. /.../ Rune, pretutindeni rune,/ cine vă-nseam- 
nă, cine vă pune?/ Făpturile toate, ştiute şi neştiute,/ poartă-o 
semnătură - cine s-o-nfrunte?". Adică: cine s-o cunoască, cine s- 
o înţeleagă? 

De asemenea, în poemul Corbul (voi. La curţile dorului), 
„ Corbul...scrie-n zăpadă/ nou testament, sau poate o veste 
cerească,/ pentru cineva care...n-a uitat de tot să cetească. // Noi, 
oamenii, noi am uitat". 

/V 

In toate tainele şi mai presus de toate, Tudor Arghezi caută 
însă Taina supremă , adică pe Dumnezeu însuşi (aceasta e Taina 
la care e îndurerat că nu are acces, adică la revelaţia/ epifania 
Sa): 


Mă uit la flori, mă uit la stele: 

Eşti chinul dulce al tristetii mele. 

9 9 

Mă uit în mine, ca într-o chilie. 

Mă uit în ceruri, în împărăţie. 

Mă uit în gol, mă uit în vizuini. 

Te caut printre spinii din grădini. 
Dau buruienile deoparte, de otravă. 
Şi pipăi locul urmei Tale cu zăbavă. 

Străbat călare sesul, cucuruzul: 

Te caut cu vederea, cu auzul. 

Mă plec la trandafiri şi le miros 
Bobocii din tulpinile de jos. 

Fusesi în toate si Te-ai dat în lături. 

9 9 

încerc sulfina: Tu trecusi alături. 

9 

întreb plăpândele verbine. 

Ele răspund că ştie patlagina mai bine. 

Zisei şopârlei: - „A trecut pe-aici?". 

Ea m-a trimis la şerpi şi licurici. 

Şi neprimind răspuns nici de la stupi. 
Mă iau după vulturi şi lupi. 

Am colindat Moşia-n lung şi lat 
Si-am scoborât din leat în leat 

9 

Şi, ostenit în râvnă şi puteri. 

N-am dat de Tine nicăieri. 

Oriunde-ncep a cerceta 
Trecuse albă, chiar atuncea, umbra Ta. 
Tăria-i de beteală şi salbă lângă salbă. 

Mi s-a părut odată că ai fi fost o nalbă. 

Dar auzind o şoaptă, m-am întors: 
Vorbise vântul într-un lan de orz... 
„Omul cu şoimul caută mereu 
Răspântia lui Dumnezeu. 

Noi o vedem în câmp şi în livede. 

El singur [, omul,] are ochi şi nu o vede". 

Cu jurământul morţii, cel fără iertăciune, 

/■V 

Toate II ştiu pe Domnul: niciuna nu mi-L spune. 

(Mă uit la flori) 


Sfântul Efrem Şirul scria, în Imne despre credinţă : „Doamne, 
deşi simbolurile Tale sunt pretutindeni,/ Tu eşti ascuns pretu¬ 
tindeni./ Deşi simbolul Tău e înalt,/ înălţimea nu simte că eşti./ 
Deşi simbolul Tău e în adânc,/ Adâncul nu înţelege cine eşti;/ 
Deşi simbolul Tău e în mare,/ Tu nu eşti ascuns în mare;/ Deşi 
simbolul Tău e pe uscat,/ El nu-şi dă seama că eşti acolo" 454 . 

454 Cf. Sebastian Brock, Efrem Şirul, Imnele despre Paradis, trad. de Pr. 
Mircea Telciu şi Diac. I. Ică jr., Ed. Deisis, Sibiu, 1998, p. 75. 

Dreptate au amândoi, în aceeaşi măsură. Sfântul Efrem 
contemplă tăinuirea lui Dumnezeu, în simboluri, în toate lucru¬ 
rile universului, fără ca acestea să aibă conştiinţă sau raţiune 
prin care să înţeleagă că sunt purtătoarele acestui simbolism. In 
vreme ce Arghezi nu e mai puţin conştient de iraţionalitatea 
lucrurilor indicate, chiar dacă le personifică, dar el vrea să 
scoată în evidenţă sentimentul dureros de neputinţă al omului 
de a trece peste acest simbolism, de a pătrunde în taine mai 
adânci despre Dumnezeu. 

Creaţia mărturiseşte despre El, dar nu dogmatizează mai 
mult. Omul, însă, fiind făptură raţională, după chipul Său, îşi 
doreşte o revelaţie mai profundă decât cea naturală. Dar 
Dumnezeu Se face simţit în creaţia Sa, chiar şi în mijlocul 
sărăciei umane şi al trudei nebăgate în seamă, atunci când 
lumea nu pare o icoană demnă de El: 

El [plugarul], singuratec, duce către cer 
Brazda pornită-n ţară, de la vatră. 

Când îi priveşti împiedicaţi în fier. 

Par, el de bronz şi vitele de piatră. 

Grâu, păpuşoi, săcară, mei şi orz, 

Nicio sămânţă n-are să se piardă. 

Săcurea plugului, când s-a întors. 

Rămâne-o clipă-n soare ca să ardă. 

Ager, oţelul [plugului] rupe de la fund 
Pământul negru, muncit cu duşmănie 
Şi cu nădejde, până ce, rotund, 

Luna-şi aşează ciobul pe moşie. 

Din plopul negru, răzimat în aer. 
Noaptea, pe şesuri, se desface lină. 
La nesfârşit, ca dintr-un vârf de caer. 
Urzit cu fire de lumină. 

E o tăcere de-nceput de leat. 

Tu nu-ţi întorci privirile-napoi. 
Căci Dumnezeu, păşind apropiat, 
îi vezi lăsată umbra printre boi. 

(Belşug) 


Cel ce nu-şi întoarce privirile înapoi e plugarul care 
întrupează porunca evanghelică: „Nimeni punându'şi mâna sa 
pre plug, şi căutând înapoi, [nu] este îndreptat întru împărăţia 
lui Dumnezeu" (Lc. 9, 62, Biblia 1914). Arghezi cunoaşte foarte 
bine semnificaţiile acestea. Plugarul din poezia sa poate fi şi 
ţăranul care nu slăbeşte din asceza trudei sale, dar, pus în 
adâncime, poate fi şi plugarul inimii, ascetul propriu-zis, la care 
s-a referit Hristos, în pildă, când a rostit cuvintele amintite mai 
devreme. 

Răsplata lui (a oricăruia dintre ei) e că, seara, la sfârşitul 
trudirii, „Dumnezeu, păşind apropiat,/ îi vezi lăsată umbra 
printre boi". Această epifanie umbroasă a Lui este odihna ade¬ 
vărată a celui ce munceşte cu nădejdea în El. Şi ea se petrece 
concomitent cu revelaţia naturală, cu revelarea lui Dumnezeu 
prin cosmosul Lui. Pentru că cel ce simte odihna lui Dumnezeu 
în sine (harul lui Dumnezeu care îl umbreşte), începe să contem¬ 
ple şi lumea altfel. Pare că stă între boii cotidieni, rebarbativi, 
într-o lume rutinată, dar simte...„o tăcere de-nceput de leat". Şi 

vede, eminescian, cum „Noaptea...se desface lină...ca dintr-un 
vârf de caer,/ Urzit cu fire de lumină". Vede răsărind stelele „de- 
nceput de leat", precum cel ce vedea „ca-n ziua cea dentâi/ Cum 
izvorau lumine" ( Luceafărul ). Pentru că, tot cu învăţătură de la 
Eminescu, „răsăritul stelei" este „în tăcere" (Sonet). în „tăcere 
de-nceput de leat". 

Dar dacă Eminescu, în rememorarea genezei, vedea poetic 
stelele ca „roiuri luminoase" (Scrisoarea I, Memento mori), in¬ 
fluenţat fiind de interesul cronicarilor moldoveni pentru stu- 
părit şi mai ales pentru pildele extrase din această îndeletnicire, 
izvorârea luminilor stelare ca-n ziua cea dintâi îi sugerează lui 
Arghezi o altă imagine poetică, care e rodul lecturilor sale din 
scrierile vechi bisericeşti 455 , care descriu cerul înstelat ca: „lucrul 
degetelor Tale, luna şi stelele ce-ai Tu urzit" (Coresi, Psaltirea 
1577 , Ps. 8, 3). 

Sau, în poetizarea lui Dosoftei: „Văz că-i făcut ceriul de 
mânule Tale /.../ Stele luminate ce lucesc pre noapte/ ...Tu le-ai 
urzit toate" (Ps. 8, 7-12). De aceea, într-o „tăcere de-nceput de 
leat", „noaptea...se desface lină...ca dintr-un vârf de caer,/ Urzit 
cu fire de lumină" 456 . 


455 Tudor Vianu afirma: „Eminescu îşi trage originalitatea limbii 
sale din cronici şi hrisoave de voievozi; Arghezi - din ceasloave sau 
cazanii". Cf. Tudor Arghezi. Interpretat de..., Ed. Eminescu, Bucureşti, 1981, 
p. 50. 

E o reducţie, însă, a considera că Eminescu a tras sevele limbii 
numai din cronici si hrisoave, dar nu si din cărţile bisericeşti. Am 
demonstrat, în volumele pe care i le-am dedicat lui Eminescu, faptul că 
Eminescu a citit cu nesaţ si cărţile Bisericii, din care a retinut nu numai 

9 9 9 ' 9 

originalitatea limbii, ci şi profunzimea de gândire şi de viziune a lor. 

456 Această concepţie ortodoxă despre biblia cosmică a fost păstrată 
de poeţii noştri în modernitate. P. Constantinescu remarca faptul că: 

/V 

Insă noaptea, cu „tăcerea" ei, „de-nceput de leat", este un 
timp propice şi pentru presimţirea apropierii eshatologice a lui 
Dumnezeu, a apocalipsisului/ a revelaţiei desăvârşite, finale: 

Noaptea întinde scoarţe, plocate şi covoare. 

Urzite cu zigzaguri şi cu chenar mărunt. 

In care se repetă izvodul la culoare 
Şi chipurile crucii şi florile, cum sunt. 

în faţa lunii, dreaptă, şoseaua-n vărgi cu plopii 
S-a pardosit cu ţoale de Jii şi Mehedinţi, 

Şi-n umbra fiecărui copac aşteaptă popii. 

Strângând în mâini tăcute cădelniţe fierbinţi. 

Ivirea se va face, pesemne, din câmpie. 

Prin albele cătune, pitite sub căciuli. 

La moara adormită cu roata-n apa vie 
S-au si sculat dulăii, molateci si ciufuli. 

9 ' 9 


„Pentru Arghezi, natura nu e coruptă, ca pentru misticii apuseni". Şi, 
contrazicându-1 pe Lovinescu, care „a văzut în paralela Baudelaire- 
Arghezi, o echivalenţă a liricii noastre urbane", adăuga: „indiferent de 
comunitatea izvoarelor (Biblia) sau de necoincidenţa atâtor altora, esen¬ 
ţiala deosebire structurală dintre aceşti doi poeţi din marea «familie de 
spirite» a poeţilor creştini stă în poziţia lor iniţială faţă de natură. [...] 
Lirica argheziană este o apologie a vieţii, a naturii, ca expresie a harului 
divin [...]; teologia baudelairiană, în modul de a privi natura, ca formă a 
corupţiei, este într-un fel jansenistă [este romano-catolică, nu doar janse- 
nistă], teologia argheziană este ortodoxă". Cf. Pompiliu Constantinescu, 
Tudor Arghezi, ediţie îngrijită de Margareta Feraru, tabel cronologic de 
Dumitru Micu, Ed. Minerva, Bucureşti, 1994, p. 102,164-165. 

Căci iar Ierusalimul se-arată după ploaie. 

Cum l-au ştiut întocmai, pe vremuri, cuvioşii. 

Ce vezi? Sobolii-nnaltă biserici, muşuroaie. 

9 '9 

Ce-auzi? Văzduhul cântă întreg cu toţi cocoşii. 

(Icoană) 

Arghezi duce urzirea lui Coresi şi Dosoftei mai departe, 
pentru că nu doar că cerul înstelat e urzit de Dumnezeu Crea¬ 
torul, ci „Noaptea întinde scoarţe, plocate şi covoare,/ Urzite cu 
zigzaguri şi cu chenar mărunt,/ în care se repetă izvodul /.../ Şi 
chipurile crucii şi florile, cum sunt". Cerul cu stele repetă izvo¬ 
dul covoarelor româneşti, cu „chipurile crucii şi florile". 
Afirmaţia, însă, trebuie citită invers: ţesăturile si cusăturile 
româneşti repetă izvodul cosmic. Formele stelare sunt repro¬ 
duse ca cruciuliţe sau flori. 

9 

în gestul său creator, omul seamănă cu Dumnezeu, pentru 
că Cel ce l-a creat a pus în el această asemănare. Şi ea se vădeşte 
atunci când sunt comparate creaţiile între ele, chiar dacă una e 
imensă, cosmică, iar cealaltă mult mai umilă. Arghezi zăreşte 
asemănarea în detalii. 

Urmând tradiţia veche, românească şi bizantină (dar şi 
eminescian-romantică). Emil Botta 457 încearcă să fie biblio¬ 
tecarul universului, răsfoind cu nesaţ cărţile cosmice: „hrisovul 
câmpiilor nebuloase" (Mila pământului) şi filele nopţii înstelate, 
„logosul scripturilor tale,/ Ierusalime al dorului" (Inscripţie pe 
marmura nopţii). 

Ca şi înaintaşii sau contemporanii săi (de la Eminescu la 
Pillat şi Maniu), Botta apelează la limbajul bibliei cosmice. 
Motivul invocat de el este acela că nu mai poate înţelege „predi- 

457 Emil Botta, Poezii, Ed. Eminescu, Bucureşti, 1979. 

ca cerurilor". Că - altfel spus - textul uman s-a degradat, voca¬ 
bularul/ cuvintele omeneşti nu mai prezintă încredere, şi e 
nevoie de o întoarcere la natural, la literele si textul cosmic: 

Din predica cerurilor nu înţeleg o boabă: 

Să-mi traducă arborii, vântul fie-mi interpret, 
iarba poenilor să colaboreze şi ea. 

Licurici, dati-mi luminile voastre! 

Clopote, dangătul vostru mă sperie. 

Lăsaţi să oficieze liturghiile, privighetoarea'n sutană, 
un cuc ermit dee răspunsul din strană; 

( Confidenţă ) 


Se poate spune că, pe omul modern, desacralizat, o singură 
scriere mai poate să-l impresioneze: cea în care este întipărită 
frumuseţea universală. E nevoie de un altfel de limbaj care să-l 
conducă pe om la Dumnezeu: e o temă fundamentală - dacă nu 
cumva tema fundamentală - a modernismului. 

De la poezia cosmică a lui Eminescu până la necuvintele 
lui Nichita, această nelinişte esenţială brăzdează poezia 
română. De aceea invocă şi Botta această interpretare a cu¬ 
vintelor dumnezeieşti prin intermediul naturii. Este foarte 
interesant acest aspect, pentru că el nu reprezintă o inovaţie 
teologică sau o erezie. Sfinţii Părinţi ai Bisericii, din Răsărit şi 
din Apus (Sfântul Augustinus nu face excepţie 458 ) au susţinut 

458 Sancti Aurelii Augustini, Hipponensis Episcopi, De Trinitate, PL 
42, col. 845: „non ero segnis ad inquirendam substantiam Dei, sive per 
Scriptura Ejus, sive per creaturam. Quae utraque nobis ad hoc proponitur 

întotdeauna existenta acestei duble revelări a lui Dumnezeu: 

9 

prin Scriptură şi prin natură/ cosmos. 

Doar că poeţii romantici şi moderni au arătat o predilecţie 
pentru cea de a doua... 

Ba chiar, la Botta, în comparaţie cu textul cosmic ilizibil/ 
neinterpretabil pentru cei care au pierdut conştiinţa şi cu¬ 
noştinţa, cele originare, ale omului, „discursul liric apare mereu 
la o oarecare distanţă de obiectul vizat - text «apocrif», ne¬ 
autentic [...]. Jocul poeziei, joc al imaginaţiei, nu înseamnă astfel 
doar o eliberare a eului...ci şi o pierdere a comunicării originare 
dintre cuvânt si obiect" 459 . Mai bine zis: o constatare a acestei 

9 

pierderi. Această constatare va genera o temă esenţială pentru 
lirica lui Nichita Stănescu. 

Din literatura veche şi de la Eminescu, Botta putea să reţină 
motivul cerului ca o carte scrisă cu litere de stele. Pecetea vizio¬ 
nară a lui Eminescu este inconfundabilă: 

Carte de aur 
cu inscripţii nepieritoare 
în cerul sculptat! 


intuenda, ut Ipse quaeratur, Ipse diligatur, Qui et illam inspiravit, et 
istam creavit". 

/V 

In traducerea naostră: „nu voi fi leneş pentru a cerceta [despre] 
firea lui Dumnezeu [substantiam Dei], fie cu ajutorul Scripturii Lui, fie 
cu ajutorul creaţiei [Lui]. Care, amândouă, sunt puse înaintea noastră 
spre contemplare. Pentru ca pe El să-L căutăm, pe El să-L iubim. Care şi 
pe aceea [Scriptura] a inspirat-o şi pe aceasta [lumea/ universul] a creat- 
o". 

459 Ion Pop, Jocul poeziei, ediţia a doua, revăzută şi adăugită, Ed. 
Casa Cărţii de Ştiinţă, Cluj-Napoca, 2006, p. 185. 

Şi la magica filă a şaptea, 
începe noaptea 
cea plină de cântece... 

Oh, rătăcesc prin meandrele acestui in-folio 
cu magistrul ce mă protege. 

(i Glosse) 


Ne amintim de zborul cosmic al prinţului eminescian, 
însoţit de magul-maestru călător în stele... 

Ion Vinea utilizează acelaşi termen, infolio, pentru a de¬ 
semna cartea celestă: „Ce lună veche astă seară/ pe cerul de atlas 
uzat./ Tăcerea şi-a desfăşurat/ infoliul indescifrat/ prins în 
pecetea lui de ceară" (Nocturnă). Şi tot Ion Vinea „cărţile toate 
le-a citit/ şi stelele, una câte una" (Casa din Mangalia). 

Am vorbit din destul, în cărţile mele, despre biblia cosmică 
în tradiţia noastră literară, începând de la cronografe, trecând 
prin Cazanii, prin didahiile Sfântului Antim Ivireanul şi scrierile 
literare ale lui Dimitrie Cantemir şi ajungând la paşoptişti, 
Eminescu şi poeţii moderni. 

Toposul este însă prezent şi în literatura apuseană. Iată, 
spre exemplu, câteva versuri ale lui Rilke: 

In desăvârşita noapte 
când ridic privirea din carte, 
din numerabilele clare rânduri, 
o, ce stelar de limpede se-mparte, 
ca un buchet de rustice flori, 
îngrămădirea de gânduri... 

(In desăvârşita noapte ) 460 

Amintesc şi un alt poem al lui Emil Botta: 

Citită, recitită poate să fie 
misterioasa dimineaţă: 

9 

rouă e un imn, aurora e o elegie, 
un ţipăt lumina ce te îngheaţă. 

A Totului carte stă deschisă. 

Tremurător mă aplec. 

Natură orbitoare, 
asupra fântânilor tale înţelepte, 
asupra izvoarelor tale vorbitoare... 

Nu citesc, nu, ci ascult /.../ 

Nu înţeleg lucru mare, 
dar ceea ce aud 
mult, mult îmi place. 

Poemul se numeşte: Defensio auctoris (voi. Pe-o gură de rai). 
Adică: Apărarea autorului. Chiar dacă poeţii moderni au devenit 
iliterati în fata bibliei cosmice, a cărţii naturii, totuşi trebuie să 
recunoască faptul că rămân uimiţi de măreţia si frumuseţea ei. 

Creaţia lui Dumnezeu („a Totului carte") a devenit 
o...poezie ermetică sau cel puţin obscură tocmai pentru mo¬ 
dernii care - cel puţin aşa susţin ei - sunt iubitori de obscuritate 
şi ermetism. Biblia cosmică e la fel de greu de lecturat şi de 
interpretat ca şi Biblia, deşi adesea pare la fel de „simplă", ca şi 


460 Cf. Rainer Maria Rilke, Versuri, EPLU, Bucureşti, 1966. 

aceea. Iar poetul se apără, argumentând: „Nu înţeleg lucru 
mare,/ dar ceea ce aud/ mult, mult îmi place". 

Poeţii români nu au pierdut decât de curând această hartă 
cosmică, acest arhitext sau biblie a universului, pentru care - 
cum spuneam şi altădată - au devenit şi ei iliteraţi, aşa cum unii 
poeţii occidentali se tânguiau încă din romantism (sau chiar mai 
devreme): 


întreg, adânc şi strălucit e textul 
naturii Tale. Cu-ncântare-1 
citesc, si recitesc, si câte-odată 
chiar îl învăţ pe dinafară: marea 
cu hexametrii ei asemenea unui 
poem homeric, munţii plini de semne 
de întrebare, sesul ca o frază 
imensă cu metafore fertile, 
şi văzduhurile, sensuri schimbătoare, 
şi alfabetul luminos al nopţii 
pe care zorile îl şterg citindu-1, - 
ah! Toate ca pe-un document de taină 
le sorb... 

Dar cineva-mi şopteşte zilnic: 

- Perfect! Este un text fără cusur. 

Dar spune-mi totuşi: cine iscăleşte 
Acolo dedesubt - indescifrabil?... 

(Şt. A. Doinaş, Psalmul XXV) 


* 

Doamne, minunile vorbesc un dialect 
necunoscut de nimenea al limbii Tale. 
/.../ Poetul 

e purtătorul unui înţeles defunct 
care păstrează totdeauna viu secretul. 

(Şt. A. Doinaş, Psalmul LXX/X) 461 


Parcă spusese mai sus că „e textul naturii Tale": cum de nu 
mai ştie, brusc. Cine semnează opera acestei lumi? Nu înţelesul 
este defunct, ci doar înţelegerea unora (sau câteodată) poate fi 
deficitară. 

Nichita Stănescu 462 , în A cincea elegie (cu subtitlul Tentaţia 
realului) deplânge neputinţa omului divizat în sine însuşi de a 
pătrunde înţelesurile adânci ale lucrurilor: 


N-am fost supărat niciodată pe mere 
că sunt mere, pe frunze că sunt frunze, 
pe umbră că e umbră, pe păsări că sunt păsări. 

Dar merele, frunzele, umbrele, păsările 
s-au supărat deodată pe mine. 

Iată-mă dus la tribunalul frunzelor, 
la tribunalul umbrelor, merelor, păsărilor. 


461 Ştefan Augustin Doinaş, Psalmi, Ed. Albatros, Bucureşti, 1997. 

462 Nichita Stănescu, Ordinea cuvintelor. Versuri (1957-1983), voi. I şi 
II, cuvânt înainte de Nichita Stănescu, prefaţă, cronologie şi ediţie în¬ 
grijită de Alexandru Condeescu cu acordul autorului, Ed. Cartea Ro¬ 
mânească, Bucureşti, 1985. 

tribunale rotunde, tribunale aeriene, 
tribunale subţiri, răcoroase. 

Iată-mă condamnat pentru neştiinţă, 
pentru plictiseală, pentru nelinişte, 
pentru nemişcare. 

Sentinţe scrise în limba sâmburilor. 

5 

Acte de acuzare parafate 
cu măruntaie de pasăre, 
răcoroase penitenţe gri, hotărâte mie. 

Stau în picioare, cu capul descoperit, 
încerc să descifrez ceea ce mi se cuvine 
pentru ignoranţă... 
şi nu pot, nu pot să descifrez 
nimic, 

şi-această stare de spirit, ea însăşi, 
se supără pe mine 
şi mă condamnă, indescifrabil, 
la o perpetuă aşteptare, 
la o încordare a înţelesurilor în ele însele 

5 

până iau forma merelor, frunzelor, 
umbrelor, 
păsărilor. 

„Până iau forma merelor, frunzelor"..., adică până când 
„înţelesurile", încordându-se, se materializează la loc în sub¬ 
stanţa care le îmbracă. Avem o întreagă tradiţie, în lirica noastră 
modernă, a deplângerii faptului că omul modern a uitat limba 

cosmică, s-a înstrăinat de capacitatea sa primordială de a per¬ 
cepe înţelesurile/ tainele lumii. Eminescu însuşi recunoştea o 
astfel de îndepărtare, deşi, în existenţa lui, ea survenise mai 
târziu. Mărturie stă sonetul Trecut-au anii - pe care Nichita îl 
admira foarte mult -, dar şi prima parte din Codru şi salon („A 
firii dulce limbă de el era-nţeleasă/ Şi îl împlea de cântec, cum îl 
împlea de dor"). 

Sau poemul 0,-nţelepciune, ai aripi de ceară! („Pierdută-i a 
naturii sfântă limbă /.../ Cu-a tale lumi, cu mii şi mii de stele,/ O, 
cer, tu astăzi cifre mă înveţi"), pe care l-am comentat mai demult 
- de fapt, am extins comentariul subiectului în dezbatere de-a 
lungul mai multor ani, în mai multe cărţi 463 . 

Poetul modern, aşadar, nu mai cunoaşte limba merelor, a 
frunzelor, a umbrelor, a păsărilor,..., nu poate să descifreze 
limbajul lor, dar se vede/ se simte „condamnat pentru neştiinţă,/ 
pentru plictiseală, pentru nelinişte,/ pentru nemişcare". Ele 
scriu sentinţa de condamnare nu ca pe un act superficial, ci cu 
cele dinlăuntru ale lor, cu „sâmburi" şi cu „măruntaie de pasă¬ 
re": cu ceea ce este înlăuntrul merelor şi înlăuntrul păsărilor etc. 

463 A se vedea comentariul meu: 

https://www.teologiepentruazi.ro/2008/09/07/eminescu-si- 

ortodoxia-o-ntelepciune-ai-aripi-de-ceara-xx/. 

Comentariul pe care l-am elaborat atunci a fost revăzut şi introdus 
în cartea mea Epilog la lumea veche, voi. I. 2, op. cit., p. 324-351, cf. 

https://www.teologiepentruazi.ro/2015/05/16/epilog-la-lumea- 

veche-i-2-editia-a-doua/. 

Pentru subiectul în dezbatere, a se vedea şi p. 235-238 din această 
carte, dar şi Eminescu între modernitate şi tradiţie, Teologie pentru azi. 
Bucureşti, 2015, p. 226-230, 269-273, 481-492, cf. 

https://www.teologiepentruazi.ro/2015/ll/16/eminescu-intre- 

modernitate-si-traditie/. 

Ele scriu cu viscerele lor, pentru că în ele nu există „lupta 
dintre visceral si real", asa cum există în om. Ele nu sunt 

9 7 9 

disociate de înţelesul lor, pe când omul trebuie să simtă 
„tentaţia realului", nemaifiind una cu înţelesul său. Limba lor 
este miezul lor, spre deosebire de oameni, pentru care limba/ 
limbajul/ comunicarea a devenit un act superficial şi exterior, 
nesincer, care nu îi mai reprezintă. Astfel încât omul raţional a 
devenit condamnabil de către universul iraţional, pentru că 
acest univers, care nu are forţa raţiunii omeneşti, a devenit mai 

7 9 9 9 7 

apt pentru comunicare decât omul şi mai raţional decât el. 

întregul limbaj cosmic e încă viu şi nefalsificat, în timp ce 
omul nu are adevăr în ceea ce spune, nu are miez în cuvintele 
lui. Fiind scindat tot timpul în sine însuşi, nefiind totuna cu 
propriul său gând sau cuvânt, omul nu mai e în stare să 
descifreze mesajele universului. Se simte condamnat pe drept, 
pentru înstrăinarea de adevărata sa menire, dar nu ştie nici 
măcar să-şi descifreze condamnarea, ca să înţeleagă cum trebuie 
să facă „penitenţe", cum trebuie să se pocăiască. 

A se observa că merele, frunzele, umbrele şi păsările sunt 
simboluri cu caracter paradisiac, care ar trebui să-i amintească 
omului de Raiul pe care l-a părăsit. Nichita ar fi putut alege 
oricare alte elemente din univers pentru a ilustra ideea sa, însă 
el s-a oprit tocmai la acestea şi nu credem că au fost alese alea¬ 
toriu. Merele, frunzele, umbrele şi păsările trimit la grădina 
Raiului, la răcoarea si desfătarea lui. Pomii care desfată cu 
melosul frunzelor lor şi împrăştie răcoare dulce şi care adă¬ 
postesc în ramuri păsări minunate şi frumos cântătoare repre¬ 
zintă elemente specifice descrierilor hagiografic-paradisiace 464 . 


464 A se vedea, din nou, cartea mea, Eminescu între modernitate şi 
tradiţie, Teologie pentru azi. Bucureşti, 2015, p. 545-546, cf. 

Şi, într-o cu totul altă formulă poetică, ne întoarcem, de 
fapt, la ideea eminesciană că toată poezia şi tot melosul cosmic 
ar trebui să funcţioneze anamnetic, conducând paşii omului „pe 
cărarea spre izvor/ Ce le-am dat-o tuturor" (Revedere), pentru că 
toţi se pot întoarce la izvorul lor, la patria lor originară. Para¬ 
disul. 

Şi dacă omul a uitat de sentinţa lui Dumnezeu, întreg 
universul i-o aminteşte, numai că omul e iliterat şi nu înţelege 
textul cosmic. Nu înţelege de ce universul e „supărat" pe el şi îl 
acuză. Şi totuşi ştie: „Iată-mă condamnat pentru neştiinţă,/ pen¬ 
tru plictiseală, pentru nelinişte,/ pentru nemişcare". Iar neştiin¬ 
ţa, plictiseala, neliniştea şi nemişcarea sunt chiar marile patimi 
ale omului îndepărtat de Dumnezeu, adică: agnosticismul, 
spleenul/ achidia, tulburarea patimilor (sau lipsa liniştii sufle¬ 
teşti) şi nemişcarea spre bine/ virtute, spre Dumnezeu. Univer¬ 
sul întreg îl condamnă pe om pentru aceste mari patimi şi 
păcate, din care decurg toate relele: din faptul că omul nu vrea 
să cunoască Adevărul, că se lasă în voia lenii şi a nepăsării, că 
este tot timpul neliniştit din cauza multor patimi care îl stă¬ 
pânesc, gândindu-se numai cum să le împlinească, şi din faptul 
că nu se mişcă niciodată spre virtute, spre a săvârşi binele, ci 
trăieşte egoist şi la întâmplare. 

Pentru acestea merele, frunzele, umbrele şi păsările îl con¬ 
damnă, pentru că ele nu au raţiune şi totuşi sunt pline de ştiinţă 
dumnezeiască, de dinamism, de linişte lăuntrică si de mişcare 
tainică. In timp ce omul, care a fost creat ca stăpân al universului 
(Fac. 1,26-28; Ps. 8,4-8), a devenit un agramat care nu mai poate 
să înţeleagă nimic din limbajul firii, care ar fi trebuit să-i fie 
foarte familiar. 


https://www.teologiepentruazi.ro/2015/ll/16/eminescu-intre- 

modernitate-si-traditie/. 

„Şi-această stare de spirit, ea însăşi,/ se supără pe mine/ şi 
mă condamnă, indescifrabil,/ la o perpetuă aşteptare,/ la o 
încordare a înţelesurilor în ele însele/ până iau forma merelor, 
frunzelor,/ umbrelor,/ păsărilor": starea de spirit care îl acuză 
de indolenţă şi neştiinţă este starea de pocăinţă, de părere de 
rău, care determină „o încordare" a fiinţei lui, „a înţelesurilor în 
ele însele", până când alfabetul neinteligibil al lucrurilor se 
conturează iarăşi în lucruri inteligibile, în forme paradisiace. 

însă tema lecturii bibliei cosmice, conexată cu cea a agra¬ 
matismului omului îndepărtat de Dumnezeu în faţa arhitextu- 
lui universal, străbat lirica românească, fiind însă trecute cu 
vederea de critica literară. Am văzut că Eminescu a insistat 
asupra lor, el cunoscându-le din Scriptură, din Psaltirea în 
versuri a lui Dosoftei şi din cronografe. 

Nichita se va reîntoarce la acest subiect într-o poezie din 
voi. Măreţia frigului: 


Scriere este totul. 

Pestele e literă 

9 

în alfabetul mării. 

O frază sunt păsările-n zbor. 
Totul e scriere. 

Totul este de citit. 

Piatra poate fi citită, - 
Iar norii ne spun o poveste. 

Triste, muncite alfabete, 
însiruind istorii vaste. 

9 

Chiar mâna mea ascunde-n sine 
Uitata scriere a unui imn. 

Stau singur şi în gânduri. Doamne, 
iar gândurile litere îmi sunt. 
încerc să recompun o frază 
Dar timpul meu preschimbă scrisul. 

O, de-aş putea să te citesc, 
o, de-aş putea să desluşesc 
aceste stranii alfabete... 

(Lecţia de citire) 


Chiar versul „Stau singur şi în gânduri, Doamne" ne trimite 
la Dosoftei: „Nevoit-am ş[i]-am slăbit din bietul suflet,/ Lăsând 
somnul şi odihna, stând în cuget./ De mâhneală n-am putut grăi 
cuvinte./ Cugetat-am şi de zâle de mainte,/ De pre veci"... (Ps. 
76, 9-13): o secvenţă poetică pe care am sesizat-o şi cu alte ocazii 
si care se poate să-i fi retinut atentia si lui Nichita. 

Chiar gândurile sunt literele unui alfabet iniţiatic, care nu 
se lasă transcris pe hârtie, prins în cuvinte supuse timpului, 
pentru că gândul/ contemplaţia este, de fapt, un transcript. 

„O, de-aş putea să te citesc" pe Tine, Doamne, pentru Care 
„stau singur şi în gânduri", ca Psalmistul de odinioară, în 
poetizarea Sfântului Dosoftei. „O, de-aş putea să desluşesc/ 
aceste stranii alfabete" cosmice, care disertează despre Tine, 
care poezesc despre Tine! 

Peştii, păsările, pietrele, norii: toate formează alfabetul/ 
literele lui Dumnezeu. Şi, mai mult decât literele, ele reprezintă 
frazele/ comunicările lui Dumnezeu către noi. „Totul e scriere./ 
Totul este de citit" în această lume. Totul este de citit si de 

9 

înţeles, de interpretat cu înţelepciune, cu înţelepciune dumne¬ 
zeiască: 


„Ci întreabă pre cele cu patru picioare, de-ţi vor 
spune, şi pre pasările cerului, de-ţi vor povesti. Grăeşte 
pământului [,] de-ţi va spune ţie[,] şi-ţi vor tâlcui ţie [peştii 
mării]. Cine dar n'a cunoscut întru toate acestea, că mâna 
Domnului au făcut acestea?" (Iov, 12, 7-9, Biblia 1914)". 


„O, de-aş putea să te citesc" pe Tine, Doamne, din Biblia 
lumii, din cartea universului (exclamă poetul) - după cum citesc 
despre Tine şi în Biblie - şi să Te înţeleg cu mult mai mult decât 
pot cunoaşte acum! 

/■V 

Intr-un alt poem foarte frumos şi plin de semnificaţii 
adânci, din voi. Laus Ptolemaei, poem intitulat Cosmogonia , sau 
cântec de leagăn, Nichita spune: „să-ţi ningă înţelesuri fără de- 
nţeles/ ierburile, iederile, munţii...". Adică: înţelesuri mai pre¬ 
sus de înţelesul banal, care să fie „înţelegeri", cunoaşteri în 
adâncime ale lucrurilor, chiar dacă nu au înţeles raţional ime- 
diat, chiar dacă nu pot fi explicate logic pentru raţiunea 
omenească banală/ vulgară/ materialistă. Sunt acele înţelegeri 
„abia-nţelese, pline de-nţelesuri" ( Trecut-au anii ) din poezia lui 
Eminescu, ale cunoaşterii prin har, înţelegeri tainice, lăuntrice, 
care trebuie să „ningă" peste fiinţa umană, să o umple de zăpa¬ 
da curăţiei. De altfel, în poemul acesta (Cosmogonia...) găsim un 
îndemn la priveghere: 


Să nu adormi /.../ 

Lasă cerul deschis /.../ 

Să nu adormim, să veghem, să nu adormim /.../ 

O, veghe gravidă de lucrurile lumii, 
să nu te întuneci, să nu te stingi, nu te stinge 
acoperă-ţi cu os, cu muşchi, cu piele 
a ta meninge. 

Să nu te stingi, să nu laşi alt eres 
să-ti dea o altă formă frunţii, 
să-ţi ningă înţelesuri fără de-nţeles 
ierburile, iederile, munţii... 


Veghea „gravidă de lucrurile lumii" presupune contem¬ 
plarea lumii în adâncime, căutarea şi cunoaşterea adevărului, a 
Adevărului. Este privegherea care trebuie să aducă omului 
învierea deplină, în veşnicie, cu sufletul şi cu trupul: „acoperă- 
ţi cu os, cu muşchi, cu piele/ a ta meninge". 

De aceea trebuie „să nu te stingi", să nu-ţi stingi candela 
sufletului, să nu laşi eresul/ erezia/ ideologia falsă „să-ţi dea o 
altă formă frunţii", să-ţi deformeze gândirea şi simţirea, să-ţi 
strice mintea şi inima. Să asculţi ce-ţi spune cartea lumii/ 
protobiblia cosmică, pentru că „ierburile, iederile, munţii" îţi 
spun adevărul şi nu un eres, îţi mărturisesc despre Dumnezeu, 
Care le-a creat, vorbindu-ţi cu „înţelesuri fără de-nţeles" logic 
imediat, dar pe care le înţelege sufletul mai presus de cuvinte. 

In poemul Anatomia , fiziologia şi spiritul, din voi. Epica 
magna, „Toată mărturia e de faţă", zice Nichita. „E literă scrisă 
de jur împrejur /.../ Acolo, în locul de unde,/ deodată, se vede 
totul,/ când/ a vedea nici nu mai înseamnă/ a vedea". înseamnă: 
a cunoaşte. 

9 

Despre cunoaşterea alfabetului cosmic şi a sensului vieţii 
citim şi în alt poem din acest volum: 

S-a pus la îndoială piatra 
ca vorbire. 

Au zis de fluture că este 
o respirare, - 

de cartof, de porumb şi de prună, 
[au zis că este] strigăt de nefiind, - 

La fel de porc, de capră şi de lună, 
[au zis că sunt] un fel de mestecând 
[adică ceva de mâncare numai]. 

Ei n-au ştiut nici să citească 
leul în alergare, 
că literă preeste şi zeiască. 

N-au descifrat câmpia mare, 
marea cea mare, 
viaţa prea singura 
ce ni s-a dat... 

(Clipa cea repede) 


„Nu e păcat/ Ca să se lepede/ Clipa cea repede/ Ce ni s-a 
dat?", zicea Eminescu, în ultima poezie pe care a apucat să o 
mai scrie, Stelele-n cer. Iar „clipa cea repede" este chiar „viaţa 
prea singura/ ce ni s-a dat" de către Dumnezeu. Acest ultim 
poem eminescian are multe în comun cu Luceafărul 465 , Scrisoarea 


465 A se vedea comentariul meu din 2014: 

7 466 şi Dintre sute de catarge^ 67 . Dacă nu se citeşte şi nu se 
interpretează la un loc cu toată poezia lui Eminescu...e plin de 
hieroglife, ca şi poezia lui Nichita, de altfel. 

Stelele, catargele, cetăţile pustietăţii, cocorii pe drumuri de 
nori...sunt toate hieroglifele sau literele de neînţeles ale unei 
existenţe care e „vecinică trecere", în care omul trece ca floarea 
crângului şi ca norul (metafore biblice) şi visează la „clipele/ 
Stării pe loc" (temă goetheană, să-i zicem). 

Pentru că, în această veşnică trecere, „clipa ce ni s-a dat" 
sau „viaţa prea singura/ ce ni s-a dat", ni s-a dat de către 
Dumnezeu cu un scop foarte bine precizat. Şi acesta este de a 
contempla literele lumii, de a contempla lumea ca un sens prea 
mare. Iar cei care eşuează în rostul lor, aceia „n-au ştiut...să 
citească/ leul în alergare,/ că literă preeste şi zeiască. // N-au 
descifrat câmpia mare,/ marea cea mare,/ viaţa prea singura/ ce 
ni s-a dat...". 

N-au înţeles că această viaţă este „singura ce ni s-a dat", că 
altă şansă la mântuire nu mai avem. N-au cunoscut „leul în 
alergare", care este simbol al lui Hristos înviind din morţi. Cel 
care „Ca un leu. Tu Doamne,/ Adormind cu trupul,/ Ca un pui 
de leu Te scoli,/ Cela ce-ai fost mort,/ Lepădând greimea bă- 
trâneţelor" (strofa a 38-a din Prohodul Domnului 468 ). 


https://www.teologiepentmazi.ro/tag/luceafaml/. 

466 Idem: https://www.teologiepentmazi.ro/tag/scrisoarea-i/. 

467 Idem: 

https://www.teologiepentmazi.ro/2012/03/13/dintre-sute-de- 

catarge/. 

468 Idem: 

https://ro.orthodoxwiki.org/Prohodul_Domnului_(liturgică)/Stare 

/V , A • 

a mtai. 

Iar versurile acestea reprezintă o explicare a profeţiei: „Pui 
de leu Iuda, din vlăstare fiul Meu Te-ai înălţat, culcându-Te ai 
adormit ca un leu şi ca un pui de leu, cine-L va deştepta pre El" 
(Fac. 49, 9, Biblia 1914). 

De aceea, Nichita spune că Leul e o „literă zeiască", o literă 
care „preeste"/ pre-este. Care este mai înainte de a fi lumea. 

Cei care nu cred în „piatra ca vorbire", care nu cred că, 
dacă ei vor tăcea, vor vorbi pietrele, care cred că fluturele „este 
o respirare" (că graţia poeziei este ceva futil, inutil), care cred că 
toate lucrurile de pe lume, de la cartof şi porc până la lună sunt 
bune numai pentru a fi mâncate, că n-au niciun rost, decât acela 
de a intra în nefiinţă („strigăt de nefiind"), aceia „n-au ştiut nici 
să citească/ leul în alergare". Adică pe Cel „ce trimite cuvântul 
Său pământului; degrab aleargă cuvântul Lui". Pe Cel Care 
„bucura-Se-va, ca un uriaş să alerge cale, din marginea cerului 
ieşirea Lui. Şi întâmpinarea Lui până la marginea cerului; şi nu 
este cine să se ascundă de căldura Lui" (Ps. 147, 4 şi Ps. 18, 6-7, 
Biblia 1914). Aceia „N-au descifrat câmpia mare,/ marea cea 
mare,/ viaţa prea singura/ ce ni s-a dat...". 

/■V 

In fine, poemul Revelaţii al lui Marin Sorescu se articulează 
pe această gândire tradiţională în poezia românească. Şi e im¬ 
presionant, pentru că ataşamentul faţă de poezia, cultura şi 
spiritualitatea românească tradiţionale pare a se estompa în 
perioada postbelică, în care desfiinţarea gândirii tradiţionale a 
devenit politică de stat în România: 


Dumnezeu nu vorbeşte cu nimeni. 
Numai cu mine. 

Din când în când. 

Spune: „Pădure", 

Si văd o mulţime de frunze, 

9 5 ' 

Totul înverzind în jur. 

Spune: „Apă", 

Şi mi se arată apele 
Din toată lumea. 

Arând pământul cruciş 
Si curmeziş. 

9 9 

Spune: „Omule", 

Si dintr-odată 

9 

Mi se ia ceaţa de pe ochi. 

Şi mă ridic drept în picioare 
Şi sunt împăratul gândurilor mele. 

Cred că asta se face 
Electric. 

îmi iluminează electric 
Elementele, viaţa. 

Cheltuind pentru mine 
Atâta energie. 

în mănăstirea mea dintr-un lemn. 

Ascult uimit predicile lui 
Dintr-un singur cuvânt. 

E ceva extraordinar! 

Dumnezeu a creat toate numai cu cuvântul, aducându-le 
întru existenţă din nimic ( cf . Fac. cap. I) 469 . 


469 A se vedea traducerea Pr. Dr. Dorin Octavian Picioruş: 

Când Dumnezeu rosteşte un cuvânt, rostirea Lui se 

9 7 

transformă în act, aducând în fiinţă realitatea pe care a denumit- 
o prin cuvânt. Şi Domnul face aceasta prin harul Său, pe care 
poetul îl concepe, metaforic, ca pe un fel de „curent electric", 
care determină lucrurile să aibă viaţă în ele, după cum electrici¬ 
tatea face să funcţioneze ceea ce merge pe bază de curent. 

El simte harul cum „îmi luminează electric/ Elementele, 

/V 

viaţa". Iar pe Dumnezeu II vede „cheltuind pentru mine/ Atâta 
energie". Ceea ce e adevărat, nu în sensul că Dumnezeu S-ar 
epuiza, pentru că El este veşnic şi atotputernic, ci pentru că face 
toate din iubire si nu fortat de ceva anume. Dumnezeu nu are 

9 9 

nevoie de nimeni si de nimic si nu creează dintr-o necesitate, si 
tocmai de aceea omul se smereşte privind atâta bogăţie a crea¬ 
ţiei Sale si atâta risipă de frumuseţe. Si atunci când omul 
conştientizează toate aceste lucruri, se simte şi se vede „împăra¬ 
tul gândurilor mele" (expresie eminesciană), cunoscând că 
întreg pământul şi universul văzut au fost create pentru el, 
atunci e uimit cum Dumnezeu „îmi iluminează electric/ Ele¬ 
mentele, viaţa,/ Cheltuind pentru mine/ Atâta energie". 

Sorescu recapitulează, sintetizând, referatul genezei din 
capitolul 1 al cărţii Facerea. Afirmând că „Dumnezeu nu 
vorbeşte cu nimeni,/ Numai cu mine,/ Din când în când", reite¬ 
rează o pretenţie orgolioasă a poeţilor moderni, aceea că, prin 
poezie, ei au un canal de comunicare deschis cu Dumnezeu, pe 
care oamenii obişnuiţi nu îl pot accesa. 

Dintr-o anumită perspectivă, aceşti poeţi au dreptate, 
atunci când prin „oameni obişnuiţi" înţelegem oameni in¬ 
diferenţi (nu neapărat necredincioşi) la problema stabilirii unui 
dialog direct cu Dumnezeu, a intimităţii cu El. 


https://www.teologiepentmazi.ro/2011/08/18/facerea-cap-l/. 

Pretenţia poetului e că Dumnezeu vorbeşte tainic cu el, cu 
cel care, prin îndeletnicirea sa, e un iniţiat în taina cuvântului. 
El, poetul, crede că Dumnezeu aduce toate întru fiinţă numai 
prin cuvânt. Chiar şi numai printr-o umilă experienţă umană, el 
ştie totuşi că acest cuvânt este un instrument miraculos/ minu¬ 
nat. Fiecare cuvânt e o predică a lui Dumnezeu către oameni. Şi 
toate la un loc formează o singură biserică a cuvântului. De 
aceea, „In mănăstirea mea dintr-un lemn,/ Ascult uimit predi¬ 
cile lui/ Dintr-un singur cuvânt". 

Pădurile sunt predicile Lui. Apele sunt predicile Lui. Toate 
câte sunt în univers susură despre Dumnezeu ( şopotesc / şoptesc , 
cum zice Eminescu, cu un termen dosofteian). Revărsarea a tot 
ce există din cuvântul lui Dumnezeu face ca toate să aibă o 
unitate indestructibilă, ca întreg universul să pară o Mănăstire 
„dintr-un lemn", în care se aud predici diverse, în dialectul 
fiecărei făpturi în parte, dar care purced toate „dintr-un singur 
cuvânt". 

Biblioteca universului e foarte vastă, dar cărţile ei for- 
mează un cuvânt unitar în predicarea sa. (Aşa după cum Sfinţii 
Părinţi sunt mulţi, dar învăţătura lor e unitară.) 

Ceea ce „e ceva extraordinar!". 

Istoria unei metafore 470 


într-un studiu recent despre Psaltirea în versuri, făceam 
observaţia că, la un moment dat, dezvoltând contextul unui 
psalm în imagini poetice inedite, Dosoftei creează o neaşteptată 
metaforă, prin care asociază traversarea mării cu o călătorie 
printr-o pădure: 


Marea Roşii [o] îngroziş[i] [ca] să sece. 
Vad uscat să stea, până vor trece. 

Şi i-ai petrecutu-i preste-arină [nisip] 
Ca pentr-o pădure fără tină. 


(Ps. 105, 31-35) 


Remarcam, de asemenea, că această comparaţie reapare în 
poezia modernist-tradiţionalistă, la Ion Pillat („frunzele cu 
glasul dumnezeiesc al mării" (Pădurea din Valea Mare); „E vântu- 
n foi sau curg pe sus fântâni?" (Drumul magilor)) şi Adrian 
Maniu („Parcă ar curge-n ramuri o apă" (Din basm)) 471 . 

470 Articol publicat mai întâi aici: 

https://www.teologiepentruazi.ro/2013/ll/03/scurta-istorie-a- 

unei-metafore/. 

471 A se vedea Gianina Maria-Cristina Picioruş, Creatori de limbă si de 
viziune poetică în literatura română. Voi. I. Dosoftei, p. 184-185, 

Chiar dacă Dosoftei nu face, în mod strict, comparaţia între 
foşnetul valurilor mării si clătinarea frunzelor unduitoare, între 
cântecul mării şi cântecul pădurii, considerăm că s-a gândit 
indubitabil la această asemănare. Pentru că drum fără tină - ca să 
stabilească o comparaţie cu vadul uscat - putea să găsească 
oriunde, ca să spunem aşa, nu în mod singular şi neapărat într- 
o pădure. Oricine încearcă să vizualizeze cărarea de mers printr- 
o pădure, va înţelege că reprezentarea comparaţiei pe care a 
închipuit-o Dosoftei ţinea cont de toate condiţiile unui astfel de 
periplu. 

Mai mult, dacă ne gândim la codrii întunecoşi ai Moldovei 
de Nord, care constituiau cel mai probabil ideea lui Dosoftei de 
pădure, e cu atât mai mult sugestivă paralela între apele despăr¬ 
ţite ale Mării Roşii şi pădurea-codru indicată de Dosoftei ca ter- 
men de comparaţie. In mod cert, Dosoftei nu era omul care să 
privească numai în jos, la cât de uscat e drumul, fără să fi avut 
în intenţie o sugestie mult mai amplă, sinestezică (vizuală şi 
auditivă). Este una din imaginile poetice excepţinale ale Psaltirii 
în versuri şi care credem că a făcut istorie în poezia românească 
modernă. 

I-am amintit pe Pillat şi pe Maniu şi am putea să-l 
audăugăm şi pe Emil Botta, care, imaginând că în odaia lui 
creşte un copac „cu frunze ca focuri gălbii" (împresur ar ea, voi. 
Vineri, 1971), se închipuie şi că s-ar putea...scălda „în apele-i 
dulci". însă credem că această metaforă poetică nu a evoluat 

https://www.teologiepentruazi.ro/2013/06/15/creatori-de-limba-si- 

de-viziune-poetica-in-literatura-romana-vol-1/. 



583 


abrupt, de la Dosoftei la modernişti, ci a făcut escală şi în ro¬ 
mantism. 

Acolo, la Heliade-Rădulescu şi Eminescu, descoperim alte 
imagini tainice şi greu decodabile, datorită aluvionării treptate 

/■V 

a semnificaţiilor. In poemul Anatolida sau Omul şi forţele, Heliade 
numeşte apele care se răspândesc pe pământ în surse lichide 
diverse, în a treia zi a creaţiei: „prunci-angeli ai răcoarei cu ape 
diafane,/ Lucide ca-adamantul". 

Episodul dedicat apelor de către Heliade este unul din cele 
mai reuşite ale poemului său, fiind construit pur muzical, pe 
ideea de simfonie acvatică, racordându-i însă si teza unei muzici 
angelice. 

Spuneam şi altădată că e posibil ca Psaltirea în versuri, cu 
semnificativele şi, uneori, chiar fascinantele ei descinderi poeti¬ 
ce spre reprezentarea unor astfel de tablouri acvatice - ilustrări 
alegorice, cel mai adesea - şi cu indicarea terminologică a 
diversităţii formelor lichide, să-i fi oferit sugestii lui Heliade. Iar 
cu altă ocazie am arătat că metafora lui Heliade n-a fost ignorată 
de Eminescu, care a prelucrat-o în alt context: „Şi prin ferestre 
sparte, ca printre ochi de nori, / Trece-o suflare sfântă cu aripe 
răcori" (Ştefan cel Tânăr ) 472 . 

însă, în afară de acest context, mai există un loc, în Memento 
mori, în care Eminescu a conexat sugestiile primite de la 
Dosoftei si Heliade: 

9 


472 M. Eminescu, Opere, VIII, ed. iniţiată de Perpessicius, Ed. 
Academiei RSR, 1988, p. 166. 

Babilon, cetate mândră cât o ţară, o cetate 
Cu muri lungi cât patru zile, cu o mare de palate 
Şi pe ziduri uriaşe mari grădini suite-n nori; 
Când poporul gemea-n pieţe l-a grădinei lungă poală 
Cum o mare se frământă, pe când vânturi o răscoală. 
Cugeta Semiramide prin dumbrăvile răcori. 


E o reproducere enigmatică a Babilonului, cetatea antică 
uriaşă, ale cărei coordonate esenţiale, pentru Eminescu, sunt: 
marea de palate şi, respectiv, grădinile suspendate „suite-n nori". 

încât, atunci când marea de oameni „se frământă" printre 
marea de palate, undeva, la poalele grădinilor suspendate, regina 
Semiramida poate cugeta stând deasupra aceste mări urbane 
zgomotoase, „prin dumbrăvile răcori". Dar dumbrăvile răcori 
reprezintă tocmai sinteza (tipic eminesciană, ca procedeu) 
imaginilor poetice aparţinând lui Dosoftei şi Heliade, pe care le- 
am evocat. 

Adică marea ca o pădure/ codru de la Dosoftei şi „prunci- 
angeli ai răcoarei cu ape diafane", heliadeşti, se contrag, în 
versul eminescian, în magnifica dar şi cu totul enigmatica 
metaforă (dacă nu se cunosc sursele) a dumbrăvilor răcori, a 
grădinilor-păduri ale Semiramidei. Eminescu a gândit să refacă 
imaginea Babilonului antic pe o antiteză: între marea vieţii 
cotidiene zbuciumate şi marea solitudinii grădinilor suspen- 
date. In pacea lor Semiramide putea „cugeta" ca Cezarul din 

împărat şi proletar, mai presus de interesele obscure ale celor care 
se preocupă doar de traiul zilnic. 

însă marea pădurii suspendate a Semiramidei are alt... 
foşnet decât marea de oameni animaţi de patimi, care „se fră¬ 
mântă, pe când vânturi o răscoală". Tocmai de aceea Eminescu 
o numeşte dumbrăvi răcori, asociind-o cu angelitatea invocată de 
Heliade, dar şi cu „pădurea fără tină" a lui Dosoftei. Aceasta 
poate să însemne atât un un drum uscat (aşternut cu frunze 
uscate) prin pădure, dar şi o...pădure neîntinată, sfântă. Pentru 
că marea care s-a despicat ca să treacă prin ea poporul lui Israel 
semnifica Botezul viitor, curăţirea de patimi şi izbăvirea umani¬ 
tăţii de moarte. 

9 

încât trecerea poporului prin mare, ca printr-o „pădure 
fără tină" ne apare ca având semnificaţii poetice cu mult mai 
profunde decât se poate percepe la prima vedere. Ne explicăm 
astfel şi apetenţa poeţilor „tradiţionalişti-modernişti" de a per¬ 
petua această metaforă... 

Poezia Psaltirii şi descoperirile astronomice 
recente 473 


In 

despre 


ultima noastră carte editată la nivel online vorbeam 


„poezia lui Dosoftei şi a urmaşilor săi, efluviile de 
entuziasm ale lirismului, care sesizează firele de lumină si 
de har ce străbat textura unei naturi şi a unui cosmos, privit 
ca spaţiu securizant, tocmai pentru că e contemplat în 
ingenuitatea sa. 

Dosoftei urmează, în ce priveşte urzirea cerului şi a 
luminătorilor cereşti, tradiţia traducerilor mai vechi ale 
Psaltirei, precum cele utilizate de Coresi, care precizează, 
chiar mai subtil, că Dumnezeu a urzit toate cu degetele: Că 
văzu ceriul/ vădzură cerurile, lucrul deagetelor Tale, luna şi 
stelele ce-ai Tu urzit. [...] 

Utilizarea verbului a urzi, folosit în legătură cu 
crearea aştrilor, e posibil să presupună şi o interpretare 
aparte a traducătorului român, pe care o va relua Dosoftei 
în Psaltirea în versuri. Septuaginta şi Vulgata (posibil utilizate 
şi în aceste traduceri coresiene) precizează lucrarea lui 
Dumnezeu cu degetele, dar nu indică urzirea, ci folosesc alt 
termen: a întemeia. în sensul că luna si stelele au fost aduse 

9 

întru existenţă prin lucrarea delicată a Creatorului. 


473 Articol publicat mai întâi aici: 

https://www.teologiepentruazi.ro/2014/03/13/poezia-psaltirii-si- 

descoperirile-astronomice-recente/. 

Se poate ca traducătorul român să-şi fi adus însă 
aminte de suveică si de urzeală. Dacă n-a tradus termenul 

9 

din slavonă şi nici nu i-a fost sugerat din altă parte, atunci 
s-a gândit că, dacă degetele lui Dumnezeu au atins stelele 
si luna. El nu doar că le-a întemeiat, ci le-a urzit într-o tesă- 
tură celestă. 

Le-a brodat cu jir şi aţă, cum va zice Arghezi (Heruvic), 
pe cerul nopţii. Şi, de atunci, de la începuturile lumii, 
„noaptea...se desface lină,/.../ ca dintr-un vârf de caier/ 
Urzit cu fire de lumină" (Arghezi, Belşug). 

„Noaptea întinde scoarţe, plocate şi covoare,/ Urzite 
cu zigzaguri şi cu chenar mărunt,/ în care se repetă izvodul 
la culoare/ Şi chipurile crucii şi florile, cum sunt..." 
(Arghezi, Icoană). 

Stelele nopţii, „de tot ca-n vis covoare,/ ne cheamă şi 
ne mint,/ ca să murim în floare" (Emil Botta, Din nefericire, 
voi. Pe-o gură de rai). 

„Ceru-i negru, - pe-ntinsori de catifea / Sunt cusute-n 
umed aur ici o stea, colo o stea" (Eminescu, Călin Nebu¬ 
nul)" 47 *. 

Am remarcat, aşadar, în comentariile noastre la Psaltirea în 
versuri, firele tainice din care e tesut cosmosul. Dar si - cu 
diferite ocazii - poezia mătăsurilor, felul cum se ţese pânzăria 
lumii la Dosoftei, Eminescu şi Arghezi. Reamintim, de ase¬ 
menea, că Roşa del Conte sesiza structura arahneană a lumii în 


474 Dr. Gianina Maria-Cristina Picioruş, Epilog la lumea veche, voi. I. 
1, teologie pentru azi. Bucureşti, 2014, p. 113, 73-74, cf. 

https://www.teologiepentruazi.ro/2014/01/ll/epilog-la-lumea- 

veche-i-l-editia-a-doua/. 

poezia lui Eminescu, ca o plasă sau pânză de păianjen, deşi se 
referea la alte semnificaţii. 

9 

Tema fragilităţii existenţei ca o pânză de păianjen sau a 
universului material ca ţesătura unei haine provine din Psaltire 
(Ps. 89, 10 şi 101, 26-27) şi străbate firele poeziei noastre, de la 
Dosoftei şi Miron Costin până la Eminescu şi Arghezi. 
Eminescu face referire mai adesea la pânza vremii sau la ţesătura 
vremii. 

Ulterior, am găsit următorul articol, despre configuraţia 
universului ca o textură şi ca o pânză, în conformitate cu recente 
descoperiri astronomice: 

„Radiaţia emisă de quasarul UM287 face să stră¬ 
lucească gazul intergalactic al unei nebuloase cu dia¬ 
metrul de 2 milioane de ani lumină din jurul său, 
dezvăluind într-o fotografie structura fizică intimă a Uni¬ 
versului de pânză cu filamente, potrivit Business Insider, 
citat de Aferpres. Pentru prima oară astronomii au putut 
observa un fascicul de gaze fierbinţi, denumit filament, 
despre care se crede că face parte din misterioasa structură 
bazală a Universului, structură care dictează modul în care 
stelele şi galaxiile sunt răspândite în Univers. 

Astronomii sunt de părere că materia în Univers este 
dispusă într-o structură gigantică asemănătoare unei pân¬ 
ze de păianjen, pe care o denumesc simplu, pânză cosmică. 
[...] 

Dacă nu ar exista nişte forte misterioase care să 

9 9 

acţioneze asupra dispunerii materiei vizibile pe această 
pânză, galaxiile ar fi împrăştiate aleatoriu prin Univers, 
însă ele apar într-o anumită ordine - există grupuri de 
galaxii, iar aceste grupuri formează la rândul lor clustere. 

Modelele computerizate de care dispunem ne indică 
faptul că aceste clustere de galaxii sunt interconectate prin 
nişte filamente lungi formate din gaze fierbinţi şi materie 
întunecată, aşa cum apar picăturile de rouă pe filamentele 
unei pânze de păianjen. Materia întunecată, o substanţă 
misterioasă pe care nu o putem vedea pentru că nu interac- 
ţionează cu lumina (de unde şi numele) ar forma marea 
majoritate a acestei pânze. 

Astrofizicienii sunt de părere că gazul intergalactic şi 
materia întunecată se scurge de-a lungul filamentelor, 
formând aglomerări galactice în punctele de intersecţie ale 
acestor filamente, care formează textura giganticei pânze 
cosmice. 

In consecinţă, studierea acestor filamente este impor¬ 
tantă pentru că ele reprezintă arhitectura intimă a Univer¬ 
sului la scară macro. Problema este că, deşi avem 
capacitatea tehnologică de a observa părţile formate din 
gaze intergalactice fierbinţi ale acestor filamente, ele sunt 
totuşi foarte greu de detectat. 

De această dată, astronomii au avut norocul să 
observe acest filament datorită unui quasar - un nucleu 
galactic activ îndepărtat, care emite enorme cantităţi de 
energie. 

Lumina unui quasar localizat la 10 miliarde de ani lu¬ 
mină distantă a acţionat asemenea fasciculului unei lan- 

9 9 

terne, făcând gazul intergalactic din jurul său să strălu¬ 
cească, conform studiului publicat în ultimul număr al 
revistei Nature. Acest efect de 'lanternă' a făcut ca radiaţia 

9 

Lyman alfa, emisă de hidrogenul gazos, să fie detectabilă 
pe o suprafaţă mare a acestei regiuni din Univers. 

Cercetătorii au putut detecta lungimea de undă a 
radiaţiei Lyman alfa emisă de hidrogenul gazos şi au 
folosit telescopul Keck din Hawaii pentru a obţine o ima¬ 
gine a acestei zone din Univers, la această lungime de 
undă. 

Astfel ei au putut observa un nor de gaz care se 
extinde pe o suprafaţă de 2 milioane de ani lumină în 
spaţiul intergalactic - cel mai mare astfel de nor desco¬ 
perit până în prezent. Mai mult decât atât, conform 
astronomilor, acesta nu este doar un nor difuz, existând 
zone în care concentraţia de gaz este mai mare, precum şi 
zone mai întunecate, în care concentraţia de gaz este mai 
mică. Zonele acoperită de gaz fac parte din filamentul 
cosmic, în timp ce zonele cu mai puţin gaz reprezintă golu¬ 
rile, ochiurile pânzei cosmice dintre filamente şi clusterele 
de galaxii. 

Această nebuloasă este un obiect cosmic excepţional, 
în primul rând este uriaşă, fiind de cel puţin două ori mai 
mare decât cea mai mare nebuloasă descoperită până în 
prezent, şi se extinde cu mult dincolo de vecinătatea galac¬ 
tică a quasarului, conform lui Sebastiano Cantalupo, co¬ 
autor al studiului, de la Universitatea Santa Cruz. 

Cercetătorii sunt de părere că acest filament cosmic 
este chiar şi mai mare de atât, pentru că nu au putut 
observa decât partea sa care este luminată de radiaţia 
emisă de quasar. Acest studiu prezintă o imagine asupra 
structurii intime a Universului, radiaţiile emise de acest 
quasar oferindu-ne posibilitatea de a fotografia filamentele 
care leagă diferitele grupuri de galaxii din Univers, con¬ 
form lui J. Xavier Prochaska, profesor de astronomie şi 

astrofizică la aceeaşi universitate şi participant la 
studiu" 475 . 



475 Cf. http://jurnalul.ro/stiri/externe/descoperire-uluitoare-despre- 
univers-ce-au-detectat-astronomii-in-premiera-cu-ajutorul-luminii- 
unui-quasar-video-659455.html. 

A se vedea şi: http://www.sci-news.com/astronomy/science-um- 
287-quasar-intergalactic-web-01702.html. 

Din poezia Triodului 476 


Pentru că suntem în perioada Triodului 477 , ne gândim să 
scriem câte ceva despre poezia de-a dreptul remarcabilă care se 
ascunde în paginile acestei cărţi. 

Ieri a fost Duminica izgonirii lui Adam din Rai, iar la 
Vecernia zilei s-au cântat imnele asupra cărora am atras atenţia 
şi altădată, care ne oferă o perspectivă deosebită asupra grădinii 
Edenului, în care pomii erau oranţi prin glasul frunzişului lor: 

Raiule preacinstite, podoaba cea frumoasă, 
locaşul cel de Dumnezeu zidit, 
veselia cea nesfârşită 

9 

si desfătarea, 
mărirea Drepţilor, 
frumuseţea Profeţilor 

9 9 

si sălăsluirea Sfinţilor, 

9 9 9 ' 

cu sunetul frunzelor tale 
roagă 

pe Ziditorul tuturor 
să-mi deschidă uşile 

9 

476 Articol publicat mai întâi aici: 

https://www.teologiepentruazi.ro/2014/03/03/din-poezia- 

triodului-1/. 

477 Am scris acest articol în timpul Postului Mare al anului 2014. 



pe care 

cu neascultare 
le-am închis 478 . 

Rugăciunea pomilor este implorată de Adam, sugerând o 
comunicare si o comuniune desăvârşită a Sfinţilor Protopărinti 

9 9 9 JT 9 

cu Edenul în care au fost aşezaţi. 

9 9 

După cum am spus şi altădată, credem că toposul despre 
care se vorbeşte atât de mult, cel al comuniunii omului cu 
natura din poezia românească sau freamătul semnificativ al 
pădurii, din lirica lui Eminescu, derivă dintr-o viziune tradi- 
ţional-ortodoxă, cum este cea exprimată în aceste imne. 

Rememorarea acestor caracteristici, într-un moment litur¬ 
gic important, la începutul Postului Mare, este un element de 
natură să le facă să fie reţinute de către credincioşi. 

9 9 

Edenul continuă să se roage pentru Adam (prin Adam se 
înţelege întreaga umanitate) şi după căderea lui, iar universul 
material e profund afectat şi compătimitor cu suferinţa Proto- 
părinţilor noştri. Căderea lui Adam din Rai este resimţită 
cataclismic de către întregul cosmos: 

Soarele razele si-a ascuns, 
luna cu stelele în sânge s-au schimbat, 
munţii s-au înfricoşat, 
dealurile s-au cutremurat, 
când s-a închis Raiul, 

478 Triodul, Ed. IBMBOR, Bucureşti, 2000, p. 100. 

ieşind Adam, 

cu mâinile bătându-si fata si zicând: 

9 9 9 

Milostive, miluieşte-mă pe mine, 
cel ce am căzut 479 . 

Cosmosul va fi coparticipant la evenimentele dramatice şi 
la sfârşitul postului, la Răstignirea Domnului. Dar aceeaşi 
atitudine cosmică este prevăzută în profeţiile biblice şi pentru 
vremea de dinainte de sfârşitul/ transfigurarea lumii. 

Această situaţie a născut dezvoltări poetice splendide în 
literatura noastră - pe urmele unei îndelungi utilizări în litera¬ 
tura bizantină -, mai întâi în Istoria ieroglifică a lui Cantemir 
(vestita eleghie trăghicească) şi apoi în lirica lui Eminescu. 

Ambii asociază evenimentul cataclismic petrecut în plan 
spiritual personal (la Eminescu în Mortua est!, Mureşanu şi 
Memento mori, dar urme semnificative ale acestei concepţii se 
văd şi în Melancolie ) cu dizarmonia şi dezintegrarea cosmică, 
preluând si amănuntele menţionate de Profeţi si metamorfo- 

JT 9 9 9 9 

zându-le în propria substanţă poetică. 

O altă cântare a Triodului descrie tânguirea lui Adam: 

Şezut-a Adam în preajma Raiului, 
şi de goliciunea sa 
plângând, se tânguia: 

Vai mie, celui ce m-am supus 
înşelăciunii celei viclene, 

9 ' 


479 Ibidem. 

si am fost furat de ea, 
şi de mărire m-am depărtat. 

Vai mie, celui dezbrăcat de nevinovăţie 
si lăsat în sărăcie. 

9 

Ci, o, Raiule, 

de acum nu mă voi mai desfăta 
întru dulceaţa Ta. 

9 

Nu voi mai vedea 

pe Domnul şi Dumnezeul şi Ziditorul meu; 
căci în pământ voi merge, 
din care am si fost luat 480 . 

9 

Dincolo de substanţa pur religioasă a acestor compoziţii, 
ne gândim că imnografia ar fi putut oferi un model poetic 
pentru scriitura neobişnuită a lui Dimitrie Cantemir, pentru 
Divan şi Istoria ieroglifică. Cu atât mai mult cu cât are în comun 
cu ea aspectul continuu/ prozaic al textului şi absenţa oricărei 
semnalări a caracterului imnic/ poetic (formula „versificată" ne 
aparţine), deşi lirismul intrinsec, ca şi structura poetică a fraze¬ 
lor, ritmată şi rimată (în traducere, pentru că în originalul 
grecesc vorbim de prozodie), sunt evidente. 

/■V 

Insă nu numai tiparul poetic este apropiat. Ne vom opri, 
mai departe, la un alt exemplu. 


480 Ibidem. 

Sesizam, cu altă ocazie 481 , că relatarea alegorică a Liliacu¬ 
lui, din Istoria ieroglifică, despre seminţele vântului şi grăunţele 
apei din care răsare furtuna pe mare, porneşte de la o apoftegmă 
biblică, de la Osea 8, 7, pe care autorul o menţionează în Divan. 

Am remarcat în Triod un text poetic (desigur, nu unicul) 
care putea oferi sugestii pentru dezvoltarea în sine a alegoriei, 
aşa cum se întâmplă în opera lui Cantemir: 

în ţară fără de păcat şi plină de viaţă 
m-am încrezut 
şi, semănând păcatul, 
cu secera am secerat 
spicele lenevirii 
şi, în loc de snopi, 

am grămădit stogurile faptelor mele, 
pe care nu le-am şi aşternut 
în aria pocăinţei. 

Dar Te rog pe Tine, 

Cel dinainte de veci, 
lucrătorul nostru Dumnezeu, 
vântură pleava lucrărilor mele 
în vântul milostivirii Tale, 
şi adună grâu: 
iertarea sufletului meu; 

481 Gianina Maria-Cristina Picioruş, Eminescu si literatura română 

9 ' 9 

veche, op. cit., p. 303-304. 

închizându-mă în jitniţa Ta cea cerească, 
si mă mântuieste 482 . 

9 9 

Alegoria pleacă de la o parabolă evanghelică, rostită de 
Sfântul Ioannis Botezătorul: 

„Eu unul vă botez cu apă spre pocăinţă, dar Cel ce 
vine după mine este mai puternic decât mine. [...] El are 
lopata în mână şi va curăţa aria sa şi va aduna grâul în 
jitniţă, iar pleava o va arde cu foc nestins" (Mt. 3,11-12). 

/V /V 

In mod identic procedează şi Cantemir. In Divan, citează 
din Osea care numeşte închinarea la idoli semănare de vânt si 

9 9 

culegere de furtună (Osea 8, 7: „Pentru că ei au semănat vânt, 
vor culege furtună"). Iar în Istoria ieroglifică, Cantemir trans¬ 
formă exprimarea metaforică a sentinţei biblice într-o povestire 
alegorico-poeticăîn care descrie cum se poate secera...furtuna. 
Reamintim fragmentul ieroglific: 

Acestea Moimâta de la Liliac audzind, 

9 7 

dzisă: „Liliacul, 
săracul, 

vânt samănă si abur va secera, 

9 7 

şi în sus scuipând, în obraz îi va cădea". 

Liliacul, cuvântul Moimâţii, curmând, 

dzisă: 


482 Triodul, op. cit., p. 16. 

„De multe ori unii samănă şi alţii seceră, 
precum povestea dulfului cu a corăbiieriului arată". /.../ 
Eu, dară, ase în vetrilă botit 
si corabiia fără vânt 

9 

(căci mare lineşte era), 
pre valurile moarte săltând, 
voroava corăbiieriului cu a dulfului 
ascultam. 

Dulful ni pe de o parte, 
ni pe de altă parte de corabie trecând; 
pre gaura ce deasupra capului are 
atâta pufniia, 
cât stropii apii în corabie 
si în obrazul corăbiieriului săriia. 

9 

Corăbiieriul dzisă: 

„Bre, hei, porc peştit 
şi peşte porcit, dulfe, 
aceste pufnete cui, lăudându-te, le arăţi? 

Au vânt sămănând, 
stropii apii în loc de grăunţe arunci?" 

Dulful răspunsă: „Adevărat, eu vânt samăn 
şi stropii în loc de sămânţă 
în corabie arunc. 


însă pufnetul mieu în furtună întorcându-să, 
stropii în gârle curătoare să vor întoarce 

(că sămânţa vântului şi grăunţul apii 
moartea corăbii ieste)". 
Corăbiieriul, râdzând, dzisă: 
„Vântul a avea sămânţă 
şi marea grăunţă 
până acmu încă n-am audzit, 
macar că cea mai multă viată 

9 

în vânturi şi în ape 
mi-au trecut". 

Dulful dzisă: „Eu vântul am sămănat 
şi grăunţele apii în corabie am aruncat, 
iară cine va săcera 
si cine a triera, 

9 7 

vremea va alege 

(că precum mehenghiul metalurile 
de curate 
şi de spurcate 
ispiteşte, 

ase vremea lucrurile muritorilor 

9 

de fericite 
si nefericite, 

9 7 

de vrednice 
si nevrednice 

9 

mai pre urmă iveşte)" etc. 

Ca si în cazul cântării din Triod citate mai sus, Cantemir 

5 7 

păstrează termenii fundamentali ai parabolei originale, alegând 
să o dezvolte într-un context mai larg, fără a părăsi formatul 
alegoric. Cu toate acestea, alegoria se lămureşte prin alegorie, 
pentru că dezvoltarea parabolelor iniţiale este în sensul inter¬ 
pretării, al unei hermeneutici care refuză simplitatea sau expu¬ 
nerea elementară şi preferă să îmbrace o formă poetică. 

Acest tip de hermeneutică poetică a fost „descoperit" 
aproape simultan de două personalităţi literare care domină 
prima jumătate a secolului al XVIII-lea: Dimitrie Cantemir şi 
Antim Ivireanul. în cazul amândurora trebuie luată în conside¬ 
rare cu seriozitate influenţa asupra lor (şi) a imnografiei (adică 
a poeziei „clasice" bizantine). 

Versuri populare inspirate din Triod 483 


Literatura Bisericii nu i-a inspirat însă numai pe autorii 
culţi, pentru a concepe poeme sau o retorică fulminant poetică. 
Astfel, izgonirea lui Adam din Rai, spre exemplu, a fost 
transpusă în versuri populare. Şi cred că principalul îndemn la 
versificare l-a constituit existenta imnelor din Trzod 484 , la Dami- 
nica izgonirii lui Adam din Rai - despre poezia Triodului am mai 
scris si altădată 485 . 

9 


483 Articol publicat online pe 3 martie 2015, aici: 

https ://ww w. teologiepentruazi. ro/2015/03/03/versuri-populare- 
inspirate-din-triod/. 

484 Tipărit prima dată în româneşte la 1726. Anterior, avem numai 
ediţiile slavo-române tipărite de Mitrofan la Buzău, în 1697 şi 1700. A se 
vedea Maria Giosanu, Aspecte lingvistice în Triodul de la 1726, în Text şi 
discurs religios, II, Editura Universităţii „Alexandru Ioan Cuza", Iaşi, 
2010, p. 279-286, cf. 

http://www.diacronia.ro/ro/indexing/details/A72/pdf. 

485 A se vedea: 

https://www.teologiepentruazi.ro/2014/03/03/din-poezia- 

triodului-1/, 

https://www.teologiepentruazi.ro/2014/04/07/din-poezia- 

triodului-2/, 

https://www.teologiepentruazi.ro/2014/04/18/din-poezia- 

triodului-3/, 

https://www.teologiepentruazi.ro/2014/04/19/din-poezia- 

triodului-4/. 

Ulterior, am introdus aceste articole în cartea mea. Studii literare, 
voi. I, Teologie pentru azi. Bucureşti, 2014, p. 240-266, cf. 

https://www.teologiepentruazi.ro/2014/06/29/studii-literare-vol-l/. 

Să vedem însă versurile populare pe acest subiect - aproa¬ 
pe jumătate din poezia care se numeşte Verşu lui Adam : 

Venit tot cei din Adam, 

Si cu fiii lui Avram, 

Să cântăm versuri cu jale 
Pentru a lui Adam greşale. 

Şi pentru a lui izgonire 
Jelnica din Rai gonire. 

Că îndată cât au greşit, 

Domnu din Rai l-au gonit. 

Şi în poarta Raiului pusă 
O pară de foc nestânsă. 

Adam văzindu-să pă sine 
Lepădat de atâtă bine 
Tare începu a plânje 
Si cătră Eva a zice: 

9 

O, amar, Evo, şi ţie! 

Că tu îmi făcuşi aceasta mie: 

5 

Că pre tine te ascultaş 
Sfânta poruncă călcaş; 

Care pentru o mâncare 
Sânt pedepsit aşa tare. 

Că acum mă bucuram 
Intru slava ce eram. 

Pentru aceaea. Doamne sfinte! 
Fie-Ţ[i] de noi aminte. 

Nu ne de tot lepăda. 
Fiind noi zidirea Ta. 

Şi fie-(Ţ[i]) de mine milă 
De am şi greşit de silă. 
Doamne, eu am greşit Ţie 
Iar pentru a mea soţie 
Să nu fiu până în sfârşit 
Aşa tare părăsit. 

Raiule! grădină dulce 
De aici nu m-as măi duce. 

9 

De dulceaţa poamelor. 

De mirosul florilor. 
Pentru dulceaţa din tine 

9 

O, amărâtul de mine! 

Că unde îmi aduc aminte 
De a tale si multe sfinte, 
Lacrămile mă coprind iară 
Aprinzându-mă cu pară. 

Domnul cel prea Sfânt văzând 
Prea Adam aşa plângând. 
Trimiţând al său cuvânt 

9 

Pre un înger al Său sfânt. 

Si către Adam zicând: 

9 

„Taci, Adame! nu mai plânge 

Măcar de ai şi greşit 
Nu te-am de tot părăsât. 

Dar de-acum vei câştiga 
Toate cu sudoarea ta. 
Lucrând tu pământ cu trudă 
Si cu osteneală crudă. 

9 

Murind cu amară moarte 
Precum si fiearăle toate. 

9 

Tu, Evo, întăi ai greşit 
Pre Adam l-ai prilostit [înşelat]. 

Si din toate ai luat. 

Si si lui Adam i-ai dat: 

9 9 

Şi tu când vei naşte prunci 
Atunci să ai grele munci. 

Dar vei fi bărbatului 
Săpt toată ascultarea lui". 
Evii încă i-au dat aminte 
Cum să-s facă îmbrăcăminte 486 . 

9 


Reamintim câteva din imnele din Triod, din Duminica la 
care am făcut referire: 


486 A se vedea: M. Gaster, Studii de folclor comparat, ediţie îngrijită, 
prefaţă şi note de Petre Florea, Ed. Saeculum I. O., Bucureşti, 2003, p. 123- 
124. 

Poeziile populare le-a descoperit Gaster în două manuscrise pe care 
le avea de la Aron Densusianu. 

Făcătorul meu. Domnul, luând ţărână din pământ 
si însufletindu-mă cu suflare de viată, 
m-a înviat şi m-a cinstit a fi stăpânitor pe pământ 
tuturor celor văzute, şi locuitor împreună cu îngerii. 
Iar Satana înşelătorul, lucrând cu şarpele 
ca printr-o unealtă, m-a amăgit prin mâncare 
si de mărirea lui Dumnezeu m-a osebit 

5 

şi m-a dat morţii celei mai de dedesupt în pământ. 
Ci Tu, ca un Stăpân şi îndurat, iarăşi mă cheamă. 

De veşmântul cel de Dumnezeu tesut 

5 5 

m-am dezbrăcat eu, ticălosul, 
prin sfatul vrăjmaşului, neascultând 
porunca Ta cea dumnezeiască. Doamne. 

Si m-am îmbrăcat acum cu frunze de smochin 

5 

şi cu haine de piele; 
căci m-am osândit a mânca prin sudori 
pâine cu muncă; 
pământul a fost blestemat 
să-mi rodească spini şi pălămidă. 

Ci Tu, Cel ce Te-ai întrupat din Fecioară 
în anii cei de apoi, 
cheamă-mă, iarăşi adu-mă în Rai. 

Raiule preacinstite, podoaba cea frumoasă, 
locaşul cel de Dumnezeu zidit, 
veselia cea nesfârşită si desfătarea, 
mărirea Drepţilor, frumuseţea Profeţilor 
si sălăsluirea Sfinţilor, 

cu sunetul frunzelor tale roagă pe Ziditorul tuturor, 
să-mi deschidă uşile pe care 

cu neascultarea le-am închis; 
şi să mă învrednicesc a mă împărtăşi 
de pomul vieţii şi al bucuriei, 
cu care mai înainte întru tine m-am desfătat. 

Adam a fost scos din Rai pentru neascultare 
şi de la desfătare a fost lepădat, amăgit fiind 
de vorbele femeii, şi gol a şezut în preajma locului, 
tânguindu-se: vai mie! Deci să ne sârguim toţi 
să primim vremea Postului, supunându-ne 
evangheliceştilor rânduieli; ca prin ele 
făcându-ne plăcuţi lui Hristos, 
să dobândim iarăşi sălăsluirea Raiului. 

9 9 

Şezut-a Adam în preajma Raiului, 
şi de goliciunea sa plângând, se tânguia: 

Vai mie, celui ce m-am supus 
înşelăciunii celei viclene, 
şi am fost furat de ea şi de mărire m-am depărtat. 
Vai mie, celui dezbrăcat de nevinovăţie 
si lăsat în sărăcie. 

9 

Ci, o Raiule, de acum nu mă voi mai desfăta 
întru dulceaţa ta. 

9 

Nu voi mai vedea pe Domnul şi Dumnezeul 
si Ziditorul meu; 

căci în pământ voi merge, din care am şi fost luat. 
Milostive îndurate, strig către Tine: 
Miluieşte-mă pe mine, cel ce am căzut. 


Scos a fost Adam din Rai pentru mâncare; 
pentru aceasta şi şezând în preajma lui. 

plângea tânguindu-se 
şi cu glas de umilinţă zicea: 

Vai mie, ce am pătimit eu ticălosul! 

O poruncă am călcat, a Stăpânului meu, 
şi de tot binele m-am lipsit. 

Raiule preasfinte, care ai fost sădit pentru mine 
şi prin Eva ai fost încuiat, 
roagă pe Cel ce te-a făcut pe tine 
şi [Care şi] pe mine m-a zidit, 
ca să mă satur de florile tale. 

Pentru aceasta si Mântuitorul către dânsul a zis: 

9 

Zidirea mea nu vreau să piară, 
ci vreau să se mântuiască 
si la cunoştinţa adevărului să vină. 

9 9 9 

Că pe cel ce vine la Mine nu-1 voi goni afară. 

Pentru bogăţia bunătăţilor. 

Tu ai sădit, Ziditorule şi Doamne, 
desfătarea Raiului în Eden, 
poruncindu-mi să mă desfătez întru roadele 
cele frumoase, veselitoare si nestricăcioase. 

Vai mie, ticălosul meu suflet, 
că ai luat învoire de la Dumnezeu 
să te îndestulezi de cele ce sunt în Eden 
şi ţi s-a poruncit să nu mănânci 
din rodul cunoştinţei [binelui şi răului]. 
Pentru ce ai călcat legea lui Dumnezeu? 


Şarpele cel viclean oarecând 
pizmuind cinstea mea. 

a şoptit în urechile Evei cu înşelăciune; 
de care eu amăgindu-mă, vai mie, 
m-am lepădat din adunarea vieţii. 

Plângeţi-mă, cete îngereşti, 
frumuseţile Raiului 

9 

şi podoaba plantelor celor de acolo, 
pe mine, cel înşelat rău 
şi de la Dumnezeu depărtat. 

Livadă fericită, pomi sădiţi 
de Dumnezeu, frumuseţi ale Raiului, 
acum vărsaţi lacrimi din frunze 

9 

ca din nişte ochi, 
pentru mine cel golit şi înstrăinat 
de mărirea lui Dumnezeu. 

Nu te voi mai vedea, nici mă voi mai bucura 
de preadulcea şi dumnezeiasca strălucire a ta, 
preacinstite Raiule; 
că gol la pământ am fost lepădat, 
mâniind pe Făcătorul meu. 

Sezut-a Adam atunci 

9 

în preajma desfătării Raiului şi a plâns 
si, cu mâinile bătându-si fata, zicea: 
Indurate, miluieşte-mă pe mine cel căzut. 

Simte durere, Raiule, 
împreună cu lucrătorul care a sărăcit 
şi, cu sunetul frunzelor tale. 

roagă pe Făcătorul să nu-ţi încuie uşa. 

/V 

Indurate, miluieşte-mă pe mine, cel căzut 487 . 

Iată si o altă variantă, intitulată Versul lui Adcim, din acelaşi 
manuscris studiat de Gaster: 

Până n-au greşit Adam 

A 

In păcat nu eram 
O, ticăloşi[i] de noi! 

Iar Adam dacă au greşit 
Domnul din Rai l-au izgonit 
Şezând la poartă şi plângând 
Şi din gură aşa grăind: 

Că afară mă aflai 
Dintru tine, dulce Rai! 

O, vai, copaci roditori 
Câmp împodobit cu flori! 

O vai, curate izvoară 
Si munţi cu vânturi uşoare. 

9 9 9 

O, vai, lucruri de odihnă 
Şi zăpoade [văi] cu lumină 488 . 

487 Cf. Triodul, Ed. IBMBOR, Bucureşti, 2000, p. 99-104. 

488 Strofă inspirată, poate, din Cazania Sfântului Varlaam, în care se 
spune că în Rai, pentru Sfinţi, „sâmt paturi de odihnă veacinică cu lumină 
aşternute". Şi că „Raiul iaste zidit de Dumnădzău sus la răsărit pre munţi 
înalţi şi frumoşi, unde-s vânturi vesele, nice foarte calde, nice foarte răci, 
şi văzduh luminat". Cf. Varlaam, Opere, alcătuire, transcriere a textelor, 
note şi comentarii, glosar şi bibliografie de Manole Neagu, Ed. Hyperion, 
Chişinău, 1991, p. 95, 268. 

O, vai, râuri de mult bine 
Dumnezău cu voi rămâne. 

O, grădină luminoasă 
Cu lumină mângăoasă. 

Iar Dumnezău aşa grăind 
Glas către dânsul zicând: 
Adame, nu te jelui 
Că Eu te voi milui 

Şi ce tu ai fost pierdut 
Iar-ţ va fi dăruit[:] 

Acest loc de odihnă! 

Din inimă el suspină [...] 

Dânsul zice foarte tare 
Cu plânjele fo[a]rte mare[:] 

O, ticălosul. Doamne, de mine! 
Cum să nu plâng eu cătră Tine? 

Că eu porunca o am călcat 
Care mi-o ai fost dat. 

Că şarpele au invitat 
Pre Eva o au însălat. 

Din pom străin am mâncat 
Şi-amândoi goli ne-am aflat; 
Pentru a Evii neascultare 
Ne-am lipsit din desfătare. 

Pentru o mâncare amară 
Ne scoasă din Rai afară. 

Pentru o rea sfătuire 
Lipsiţ[i] de atâta mărire! 

Iar Raiu aşa grăi. 
Adame! nu te jelui. 

Mai bine te du de la mine 
Că n-ai slujit mie bine. 

Adam din suflet jemând 
Grăind cu jale plângând: 

O, Raiule! poiată frumoasă! 
Cu lumină mângăoasă! 

Raiule! grădină dulce 
Eu nu mă îndur a mă duce 489 . 
De glasul îngerilor. 

De vorba păsărelor. 


489 Există un cântec popular foarte cunoscut. Doina, cules de Vasile 
Alecsandri, care începe aşa: „Doină, doină, cântic dulce!/ Când te-aud nu 
m-aş mai duce!/ Doină, doină, viers cu foc!/ Când răsuni eu stau în loc./ 

/V 

Bate vânt de primăvară [primăvara ca anotimp al învierii Domnului şi al 
reînvierii cosmice],/ Eu cânt doina pe afară,/ De mă-ngân cu florile/ Şi 
privighetorile". Şi eu înclin să cred că autorul popular a fost inspirat de 
această cântare reformulată după cântările Triodului : „Raiule! grădină 

/V 

dulce/ Eu nu mă îndur a mă duce/ De glasul îngerilor,/ De vorba 
păsărelor,/ De mirosul florilor,/ De zvonul albinelor". Iubirea românilor 
pentru codri şi pentru elementele naturii a fost determinată în mod 
covârşitor de conştiinţa lor religioasă ortodoxă. 

De mirosul florilor. 
De zvonul albinelor. 
De zgomotul Sfinţilor 
De mărirea Drepţâlor 490 . 


Iar dintr-un alt manuscris, care conţine cântece de stea : 

Iară Adam au răspuns lui [Raiului]: 

- Am greşit Părintelui. 

O Rai! Rai! prea sfânt 
Pentru mine ai fost zidit. 

Acum văz că sânt lipsit. 

Cu urgie pedepsit! 

Şi cu glas de jali plânsă. 

Apoi cătră Eva zisă: 

Ah! amar, Evo, si tie! 

' '99 

Tu-mi făcuşi aceasta mii. 

9 

De mă lipsiiu de viiaţi. 

Şi di[n] a Raiului dulceaţi. [...] 

Si au rămas Adam afară. 

Cu ruşine si cu ocară. 

9 9 

Şi văzându-se cu piele, 

Neavând nicio mângăere. 


* 


490 Cf. M. Gaster, Studii de folclor comparat, op. cit., p. 125-126. 

Oh! Vai de mine. Rai! 
Cum de tine mă (di)spărţai. 
Pre acest pământ blestemat 
Din care am fost luat. 

Că am fost îngrădit cu bine. 
Acum mă dispart de tine. 
Si voi ave multe durori 

9 

Mâncând pâine cu sudori. 

Şi grijă din toate părţi 
întru ale lumii răutăţ[i]. 
O, viiata me cea din Rai! 
Eu spre moarte o scăpai. 

Dacă nu m-am socotit. 
Lui Dumnezău am greşit. 
Puţină poruncă mi-au dat 
Şi curând o am scăpat. 

Si foarte rău m-am înşelat 

9 9 

Pre Eva de-am ascultat. 

La acest pom oprit 
La dânsul dacă am venit 

Dintr-însul dacă am gustat. 
Eu gol m-am aflat. 
Prunză de smochin luai 
Şi pre trup mă îmbrăcai. 



Domnul afară mă scoasă, 
în lume[a] cea păcătoasă [etc.] 


Cf. Idem, p. 148-149. 

(prima ediţie actualizată) (350 pagini) 

https://www.teologiepentruazi.ro/2016/08/25/sfantul- 
sfintit-mucenic-antim-ivireanul-didahiile-prima-editie- 
actualizata / 

141. Praedicationes (voi. 11) (698 pagini) 
https://www.teologiepentruazi.ro/2016/10/19/praedicatio 

nes-vol-11/ 


142. Parimiele lui Salomon (117 pagini) 



http s:// www. teologiepentruazi .ro/2016/10/29/p arimiele - 
lui-salomon/ 

143. Studii literare (voi. 2) (162 pagini) 
https://www.teologiepentruazi.ro/2016/ll/05/studii- 

literare-vol-2/ 

144. Epilog la lumea veche , voi. I. 5. Emil Botta (239 pagini) 
https://www.teologiepentruazi.ro/2016/ll/21/epilog-la- 

lumea-veche-vol-i-5-emil-botta/ 

145. Sfântul împărat Salomon, Ecclisiastis (59 pagini) 
https://www.teologiepentruazi.ro/2016/ll/23/ecclisiastis/ 

146. Mântuirea este eclesială (conferinţă online) (54 pagini) 
https://www.teologiepentruazi.ro/2016/12/19/mantuirea- 

este-eclesiala-conferinta-online/ 

147. Dorin Streinu, Opere alese (voi. 9) (270 pagini) 
https://www.teologiepentruazi.ro/2017/01/20/dorin- 

streinu-opere-alese-vol-9/ 

148. Praedicationes (voi. 12) (571 pagini) 
https://www.teologiepentruazi.ro/2017/02/ll/praedicatio 

nes-vol-12/ 

149. Psalmii (ediţia LXX) (329 pagini) 
https://www.teologiepentruazi.ro/2017/03/04/psalmii- 

editia-lxx/ 


150. Psalmii liturgici (299 pagini) 



http s:// www. teologiepentruazi .ro/2017/03/05/ps almii- 
liturgici/ 

151. Epilog la lumea veche (voi. I. 6). Nichita Stănescu (759 
pagini) 

https://www.teologiepentruazi.ro/2017/06/01/epilog-la- 

lumea-veche-vol-i-6-nichita-stanescu/ 

152. Praedicationes (voi. 13) (530 pagini) 
https://www.teologiepentruazi.ro/2017/07/10/praedicatio 

nes-vol-13/. 

153. Twitter pentru azi (voi. 7) (254 pagini) 
https://www.teologiepentruazi.ro/2017/08/30/twitter- 

pentru-azi-vol-7/. 

154. Epilog la lumea veche, voi. I. 3 (ediţia a doua) (699 pagini) 
https://www.teologiepentruazi.ro/2017/10/02/epilog-la- 

lumea-veche-vol-i-3-editia-a-doua/. 

155. Cartea Sfântului Profet Iov (144 pagini) 
https://www.teologiepentruazi.ro/2017/10/03/cartea- 

sfantului-profet-iov/. 

156. Studii literare (voi. 3) (157 pagini) 
https://www.teologiepentruazi.ro/2017/10/23/studii- 

literare-vol-3/. 

157. Maturizarea poeziei (173 pagini) 

https://www.teologiepentruazi.ro/2017/ll/05/maturizarea 

-poeziei/. 



y\ 

158. înţelepciunea lui Salomon (86 pagini) 

http s:// www. teologiepentruazi. r o/2017/12/16/ intelep ciune 
a-lui-salomon/. 

159. Vieţile Sfinţilor (voi. I) (461 pagini) 

http s://www. teologiepentruazi. r o/2018/03/16/vieţile - 
sfintilor-vol-i/ 

160. Vorbiri de Facebook (voi. 4) (337 pagini) 
https://www.teologiepentruazi.ro/2018/03/22/vorbiri-de- 

facebook-vol-4/ 

161. Praedicationes (voi. 14) (658 pagini) 
https://www.teologiepentruazi.ro/2018/05/02/praedicatio 

nes-vol-14/ 

162. întrebări şi răspunsuri teologice (voi. 1) (319 pagini) 
https://www.teologiepentruazi.ro/2018/06/18/intrebari-si- 

raspunsuri-teologice-vol-1/ 

163. Studii literare (voi. 4) (326 pagini) 
https://www.teologiepentruazi.ro/2018/07/01/studii- 

literare-vol-4/ 

164. înţelepciunea lui Sirah (192 pagini) 

http s://www. teologiepentruazi. r o/2018/10/04/intelep ciune 
a-lui-sirah/ 

165. înţelepciunea lui Sirah (ediţia liturgică) (151 pagini) 
http s://www. teologiepentruazi. r o/2018/12/08/intelep ciune 

a-lui-sirah-editia-liturgica/ 



166. In ajutorul tău (151 pagini) 

https://www.teologiepentruazi.ro/2018/12/10/in-ajutorul- 


tau/ 


167. Twitter pentru azi (voi. 8) (127 pagini) 
https://www.teologiepentruazi.ro/2018/12/16/twitter- 

pentru-azi-vol-8/ 

168. Studii literare (voi. 5) (184 pagini) 
https://www.teologiepentruazi.ro/2018/12/16/studii- 

literare-vol-5/ 

169. Psalmii lui Salomon (ediţia ştiinţifică) (71 pagini) 
https://www.teologiepentruazi.ro/2019/01/20/psalmii-lui- 

salomon-editia-stiintifica/ 

170. Psalmii lui Salomon (ediţia liturgică) (62 pagini) 
https://www.teologiepentruazi.ro/2019/01/22/psalmii-lui- 

salomon-editia-liturgica/ 

171. Studii literare (voi. 6) (105 pagini) 
https://www.teologiepentruazi.ro/2019/03/21/studii- 

literare-vol-6/ 

172. Evanghelia după Lucas (173 pagini) 
https://www.teologiepentruazi.ro/2019/04/ll/evanghelia- 

dupa-lucas/ 

173. Evanghelia după Eucas (ediţia liturgică) (133 pagini) 
https://www.teologiepentruazi.ro/2019/05/22/evanghelia- 

dupa-lucas-editia-liturgica/ 



174. Epistola către Evrei (69 pagini) 
https://www.teologiepentruazi.ro/2019/05/24/epistola- 

catre-evrei/ 

175. Cartea Sfântului Profet Osie (59 pagini) 
https://www.teologiepentruazi.ro/2019/05/27/cartea- 

sfantului-profet-osie/ 

176. Vorbiri de Facebook (voi. 5) (423 pagini) 
https://www.teologiepentruazi.ro/2019/05/29/vorbiri-de- 

facebook-vol-5/ 

177. Cartea Sfântului Profet Amos (49 pagini) 
https://www.teologiepentruazi.ro/2019/06/05/cartea- 

sfantului-profet-amos/ 

178. Geneza creştină în opera lui Eminescu (157 pagini) 
https://www.teologiepentruazi.ro/2019/06/15/geneza- 

crestina-in-opera-lui-eminescu/ 

179. Cartea Sfântului Profet Miheas (45 pagini) 
https://www.teologiepentruazi.ro/2019/07/02/cartea- 

sfantului-profet-miheas/ 

180. Praedicationes (voi. 15) (741 pagini) 
https://www.teologiepentruazi.ro/2019/07/ll/praedicatio 

nes-vol-15/ 

181. Cartea Sfântului Profet Zaharias (63 pagini) 
https://www.teologiepentruazi.ro/2019/08/31/cartea- 

sfantului-profet-zaharias/ 



182. Cartea Sfântului Profet Malahias (37 pagini) 
https://www.teologiepentmazi.ro/2019/09/06/cartea- 

sfantului-profet-malahias/ 

183. Teologia Dogmatică Ortodoxă (voi. 2) (289 pagini) 
https://www.teologiepentruazi.ro/2019/12/23/teologia- 

dogmatica-ortodoxa-vol-2/ 

începuturile poeziei româneşti 


Literatură numai în limba română? (67-80) 
Psaltirea coresiană de la 1577 (81-118) 
Psaltirea în versuri a lui Dosoftei (119-207) 
Psaltirea în versuri a lui Dosoftei: 
fundamentul poeziei româneşti (208-481) 
Viiaţa lumii (482-527) 

Biblia cosmică în poezia 
românească (529-580) 

Istoria unei metafore (581-585) 

Poezia Psaltirii şi descoperirile 
astronomice recente (586-591) 

Din poezia Triodului (592-600) 

